
॥ नमो तस्स भगवतो अरहतो सम्मासम्बुद्धस्स ॥ 


खुद्दकनिकाये 


थेरापदानपाळि 
(पठमो भागो) 
९. बुद्धवग्गो 
९. बुद्धअपदानं 


९. तथागतं जेतवने वसन्तं, अपुच्छि वेदेहमुनी नतङ्गो। 
““सब्बञ्जुबुद्धा किर नाम होन्ति, भवन्ति ते हेतुभि केहि वीर” ॥ 


२. तदाह सब्बञ्जुवरो महेसी, आनन्दभहं मधुरस्सरेन। 
“ये पुब्बबुद्धेसु [सब्बबुद्भेसु (स्या०)] कताधिकारा, अलद्भमोक्खा जिनसासनेसृ॥ 


३. “तेनेव सम्बोधिमुखेन धीरा, अज्झासयेनापि महाबलेन । 
पञ्ञाय तेजेन सुतिक्खपञ्ञा, सब्बञ्जुभावं अनुपापुणन्ति॥ 


४. “अहम्पि पुन्बबुद्भेसु, बुद्भत्तमभिपत्थयि, 
मनसायेव हुत्वान, धम्मराजा असङ्किया॥ 


५. “अथ बुद्धापदानानि, सुणाथ सुद्धमानसा । 
तिसपारमिसम्पुण्णा, धम्मराजा असङ्किया॥ 


६. “सम्बोधि बुद्धसेद्ठानं, ससङ्घे लोकनायके | 
दसङ्गुली नमस्सित्वा, सिरसा अभिवादयि [अभिवादये (स्या०)]॥ 


७. “यावता बुद्धखेत्तेसु, रतना विज्जन्तिसङ्किया । 
आकासुद्टा च भूमट्ठा [भुम्मट्ठा (सी० स्या०)], मनसा सब्बमाहरिं॥ 


८. "तत्थ रूपियभूमियं, पासादं मापयिं अहं। 
नेकभुम्मं रतनमयं, उब्बिद्धं नभमुग्गतं॥ 


१० 


““विचित्तथम्भ॑ सुकतं, सुविभत्तं महारहं । 

कनकमयसङ्घाटं, कोन्तच्छत्तेहि मण्डितं॥ 


“पठमा वेळुरिया भूमि, विमलब्भसमा सुभा । 
नळिनजलजाकिण्णा, वरकञ्चनभूमिया॥ 


“पवाढ्ठंसा पवाळवण्णा, काचि लोहितका सुभा । 
इन्दगोपकवण्णाभा, भूमि ओभासती दिसा॥ 


“सुविभत्ता घरमुखा, निस्यूहा सीहपञ्जरा। 
चतुरो वेदिका जाला, गन्धावेळा मनोरमा॥ 


“नीला पीता लोहितका, ओदाता सुद्धकाळका । 
कूटागारवरूपेता, सत्तरतनभूसिता॥ 


“ओलोकमया पदुमा, वाळविहङ्गसोभिता। 
नकखत्ततारकाकिण्णा, चन्दसूरेहि [चन्दसृरियेहि (सी० स्या०)] मण्डिता॥ 


"हेमजालेन सञ्छन्ना, सोण्णकिङ्किणिकायुता । 
वातवेगेन कूजन्ति, सोण्णमाला मनोरमा॥ 


“मज्जेट्टकं लोहितकं, पीतकं हरिपिञ्जरं । 
नानारङ्गेहि सम्पीतं [संचित्तं (स्या०)], उस्सितद्भजमालिनी [मालिनि (सी०)]॥ 


“न नं [नाना (सी० स्या०)] बहूनेकसता, फलिका रजतामया। 
मणिमया लोहितङ्गा, मसारगल्लमया तथा। 
नानासयनविचित्ता, सण्हकासिकसन्थता॥ 


“कम्पला दुकूला चीना, पट्टुण्णा पण्डुपावुरा। 
विविधत्थरणं सब्बं, मनसा पञ्ञपेसहं ॥ 


“तासु तास्वेव भूमीसु, रतनकूटलङ्कतं । 
मणिवेरोचना उक्का, धारयन्ता सुतिट्ट रे॥ 


. “सोभन्ति एसिका थम्भा, सुभा कञ्चनतोरणा। 


जम्बोनदा सारमया, अथो रजतमयापि च॥ 


“नेका सन्धी सुविभत्ता, कवाटग्गळचित्तिता। 
उभतो पुण्णघटानेका, पदुमुप्पलसंयुता॥ 

“अतीते सब्बबुद्धे च, ससङ्घे लोकनायके । 
पकतिवण्णरूपेन, निम्मिनित्वा ससावके॥ 


“तेन द्वारेन पविसित्वा, सब्बे बुद्धा ससावका। 
सब्बसोण्णमये पीठे, निसिन्ना अरियमण्डला॥ 


“ये च एतरहि अत्थि, बुद्धा लोके अनुत्तरा। 
अतीते वत्तमाना च, भवनं सब्बे समाहरिं॥ 


““पच्चेकबुद्धेनेकसते, सयम्भू अपराजिते। 
अतीते वत्तमाने च, भवनं सब्बे समाहरिं॥ 


“कप्परुक्खा बहू अत्थि, ये दिब्बा ये च मानुसा। 
सब्बं दुस्सं समाहन्ता, अच्छादेमि तिचीवरं॥ 


““खज्जं भोज्जं सायनीयं, सम्पन्नं पानभोजनं । 
मणिमये सुभे पत्ते, संपूरेत्चा अदासहं॥ 


“दिब्बवत्थसमा हुत्वा, मड्ठा [मट्टा (सी०)] चीवरसंयुता। 
मधुरा सक्खरा चेव, तेला च मधुफाणिता॥ 


“नतप्पिता परमन्नेन, सब्बे ते अरियमण्डला। 
रतनगब्भं पविसित्वा, केसरीव गुहासया॥ 


. “महारहम्हि सयने, सीहसेय्यमकणप्पयुं | 


सम्पजाना समुदाय, सयने [सेय्ये (स्या०)] पल्लङ्कमाभुजुं॥ 


“गोचरं सब्बबुद्धानं, झानरतिसमप्पिता । 
अज्ञे धम्मानि देसेन्ति, अञ्ञे कोळन्ति इद्धिया॥ 


“अज्जे अभिञ्ञा अप्पेन्ति, अभिञ्ञा वसिभाविता। 
विकुब्बना विकुब्बन्ति, अञ्ञेनेकसहस्सियो॥ 


““बुद्धापि बुद्धे पृच्छन्ति, विसयं सब्बञ्जुमालयं । 
गम्भीरं निपुणं ठानं, पञ्ञाय विनिबुज्झरे॥ 


“सावका बुद्धे पुच्छन्ति, बुद्धा पुच्छन्ति सावके। 


अञ्ञमञ्ञञ्च पुच्छित्वा [पुच्छन्ति (सी० स्या०)], अञ्जोञ्ं व्याकरोन्ति ते॥ 

३५. “बुद्धा पच्चेकबुद्धा च, सावका परिचारका। 
एवं सकाय रतिया, पासादेभिरमन्ति ते॥ 


३६. “छत्ता तिट्ठन्तु रतना, कज्चनावेव्ठपन्तिका। 
मुत्ताजालपरिक्खित्ता, सब्बे धारेन्तु [धारेन्ति (क०)] मत्थके॥ 


३७. “भनन्तु चेळविताना, सोण्णतारकचित्तिता। 
विचित्तमल्यवितता, सब्बे धारेन्तु मत्थके॥ 


३८. “वितता मल्यदामेहि, गन्धदामेहि सोभिता। 
दुस्सदामपरिकिण्णा, रतनदामभूसिता॥ 


३९. “पुप्फाभिकिण्णा सुचित्ता, सुरभिगन्धभूसिता । 
गन्धपञ्चङ्गलिकता [गन्धपञ्चङ्गलं कता (अट्टु०)], हेमच्छदनछादिता॥ 


४०. “चतुद्दिसा पोक्खरञ्जो, पदुमुप्पलसन्थता। 
सोवण्णरूपा खायन्तु, पद्म॑रेणुरजुग्गता॥ 


४९. “पुप्फन्तु पादपा सब्बे, पासादस्स समन्ततो। 
सयञ्च पुप्फा मुञ्चित्वा, गन्त्वा भवनमोकिरुं॥ 


४२. “सिखिनो तत्थ नच्चन्तु, दिब्बहंसा पकूजरे । 
करवीका च गायन्तु, दिजसङ्घा समन्ततो॥ 


४३. “भेरियो सब्बा वज्जन्तु, वीणा सब्बा रसन्तु [रवन्तु (सी० स्या०)] ता। 
सब्बा सङ्गीति वत्तन्तु, पासादस्स समन्ततो॥ 


४४. “यावता बुद्धखेत्तम्हि, चक्कवाळे ततो परे। 
महन्ता जोतिसम्पन्ना, अच्छिन्ना रतनामया॥ 


४५. “तिट्ठन्तु सोण्णपल्लङ्का, दीपरुक्खा जलन्तु ते । 
भवन्तु एकपज्जोता, दससहस्सिपरम्परा॥ 


४६. “गणिका लासिका चेव, नच्चन्तु अच्छरागणा। 
नानारङ्गा पदिस्सन्तु, पासादस्स समन्ततो॥ 


४७. “दुमग्गे पब्बतग्गे वा, सिनेरुगिरिमुद्धनि । 
उस्सापेमि धजं सब्बं, विचित्तं पञ्चबण्णिकं॥ 


www.tipitaka.org Vipassana Research Institute 


Page 5 sur 409 


४८. “नरा नागा च गन्धब्बा, सब्बे देवा उपेन्तु ते। 
नमस्सन्ता पञ्जलिका, पासादं परिवारयुं॥ 


४९. “यं किञ्चि कुसलं कम्मं, कत्तब्बं किरियं मम। 
कायेन वाचा मनसा, तिदसे सुकतं कतं॥ 


५०. ““ये सत्ता सञ्ञिनो अत्थि, ये च सत्ता असञ्जिनो। 
कतं पुञ्जफलं मय्हं, सब्बे भागी भवन्तु ते॥ 


५९. “येसं कतं सुविदितं, दिन्नं पुञ्जफलं मया। 
ये च तत्थ [तस्मिं (सी० क०)] न जानन्ति, देवा गन्त्वा निवेदयुं॥ 


५२. “सब्बलोकम्हि [सब्बे लोकम्हि (स्या० क०)] ये सत्ता, जीवन्ताहारहेतुका । 
मनुञ्ञं भोजनं सब्बं [सब्बे (स्या०)], लभन्तु मम चेतसा॥ 


५३. `मनसा दानं मया दिन्नं, मनसा पसादमावहिं । 
पूरिता सब्बसम्बुद्धा, पच्चेका जिनसावका॥ 


५४. “तेन कम्मेन सुकतेन, चेतनापणिधीहि च। 
जहित्वा मानुसं देहं, तावतिंसमगच्छहं॥ 


५५. “दुवे भवे पजानामि, देवत्ते अथ मानुसे । 
अञ्जं गति न जानामि, मनसा पत्थनाफलं॥ 


५६. “देवानं अधिको होमि, भवामि मनुजाधिपो। 
रूपलवखणसम्पन्नो, पञ्ञाय असमो भवे॥ 


५७. “भोजन विविधं सेट्रु, रतनञ्च अनप्पकं । 
विविधानि च वत्थानि, नभा [नभसा (स्या०)] खिप्पं उपेन्ति मं॥ 


५८. “पथब्या पब्बते चेव, आकासे उदके वने। 
यं यं हत्थं पसारेमि, दिब्बा भक्खा उपेन्ति मं॥ 


५९. “पथब्या पब्बते चेव, आकासे उदके वने। 
यं यं हत्थं पसारेमि, रतना सब्बे उपेन्ति मं॥ 


६०. “पथब्या पब्बते चेव, आकासे उदके वने। 
यं यं हत्थं पसारेमि, सब्बे गन्धा उपेन्ति मं॥ 


www.tipitaka.org Vipassana Research Institute 


६१. 


६२. 


६३. 


६४. 


६५. 


६६. 


६७. 


६८. 


६९. 


७९. 


७२. 


७३. 


““पथब्या पब्बते चेव, आकासे उदके वने। 
यं यं [यत्थ (स्या०), यञ्जं (क०)] हत्थं पसारेमि, सब्बे याना उपेन्ति मं॥ 


“पथब्या पब्बते चेव, आकासे उदके वने। 
यं यं हत्थं पसारेमि, सब्बे माला उपेन्ति मं॥ 


““पथब्या पब्बते चेव, आकासे उदके वने। 
यं यं हत्थं पसारेमि, अलङ्कारा उपेन्ति मं॥ 


“पथब्या पब्बते चेव, आकासे उदके वने। 
यं यं हत्थं पसारेमि, सब्बा कञ्ञा उपेन्ति मं॥ 


“पथब्या पब्बते चेव, आकासे उदके वने। 
यं यं हत्थं पसारेमि, मधुसक्खरा उपेन्ति मं॥ 


“पथब्या पब्बते चेव, आकासे उदके वने। 
यं यं हत्थं पसारेमि, सब्बे खञ्जा उपेन्ति मं॥ 


“अधने अद्भिक [अद्धिके (स्या०)] जने, याचके च पथाविनो। 
ददामिहं [ददामिह (सी०) ददामि तं (स्या०)] दानवरं, सम्बोधिवरपत्तिया॥ 


“"नादेन्तो पब्बतं सेलं, गज्जेन्तो बहलं गिरिं । 
सदेवकं हासयन्तो, बुद्धो लोके भवामहं॥ 


“दिसा दसविधा लोके, यायतो नत्थि अन्तकं । 
तस्मिञ्च दिसाभागम्हि, बुद्धखेत्ता असङ्किया॥ 


. “पभा पकित्तिता मय्हं, यमका रंसिवाहना। 


एत्थन्तरे रंसिजालं, आलोको विपुलो भवे॥ 


“नएत्तके लोकधातुम्हि, सब्बे पस्सन्तु मं जना। 

सब्बे मं अनुवत्तन्तु, याव ब्रह्मनिवेसनं [सब्बेव सुमना होन्तु, सब्बे मं अनुवत्तरे (सी० स्या०)]॥ 


“विसिट्ठमधुनादेन, अमतभेरिमाहनिं। 
एत्थन्तरे जना सब्बे, सुणन्तु मधुरं गिरं॥ 


““धम्ममेघेन वस्सन्ते, सब्बे होन्तु अनासवा। 
येत्थ पच्छिमका सत्ता, सोतापन्ना भवन्तु ते॥ 

७४. “दत्वा दातब्बकं दानं, सीलं पूरेत्वा असेसतो। 
नेक्खम्मपारमिं गन्त्वा, पत्तो सम्बोधिमुत्तमं ॥ 


७५. “पण्डिते परिपुच्छित्वा, कत्वा वीरियमुत्तमं । 
खन्तिया पारमिं गन्त्वा, पत्तो सम्बोधिमुत्तमं ॥ 


७६. “कत्वा दव्व्हमधिट्ठानं, सच्चपारमि पूरिय। 
मेत्ताय पारमिं गन्त्वा, पत्तो सम्बोधिमुत्तमं॥ 


७७. “लाभालाभे सुखे दुक्खे, सम्माने चावमानने [सम्माने च विमानने (क०) सम्मानने विमानने (स्या०)]। 
सब्बत्थ समको हुत्वा, पत्तो सम्बोधिमुत्तमं॥ 


७८. “कोसज्जं भयतो दिस्वा, वीरियं चापि खेमतो। 
आरद्भवीरिया होथ, एसा बुद्धानुसासनी॥ 


७९. “विवादं भयतो दिस्वा, अविवादञ्च खेमतो । 
समग्गा सखिला होथ, एसा बुद्धानुसासनी॥ 


८०. “पमादं भयतो दिस्वा, अप्पमादञ्च खेमतो। 
भावेथटुङ्गिकं मग्गं, एसा बुद्धानुसासनी॥ 


८१. “समागता बहू बुद्धा, अरहन्ता [अरहन्तो (स्या०)] च सब्बसो। 
सम्बुद्धे अरहन्ते च, वन्दमाना नमस्सथ॥ 


८२. “एवं अचिन्तिया बुद्धा, बुद्धधम्मा अचिन्तिया। 
अचिन्तिये पसन्नानं, विपाको होति अचिन्तियो”"॥ 


इत्थं सुदं भगवा अत्तनो बुद्धचरियं सम्भावयमानो बुद्धापदानियं [बुद्धचरियं (सी०) बुद्धचरितं (स्या०)] नाम 
धम्मपरियायं अभासित्थाति। 


बुद्भापदानं समत्तं। 
२. पच्चेकबुद्धअपदानं 
अथ पच्चेकबुद्धापदानं सुणाथ - 


८३. “तथागतं जेतवने वसन्तं, अपुच्छि वेदेहमुनी नतङ्गो। 
'पच्चेकबुद्धा किर नाम होन्ति, भवन्ति ते हेतुभि केहि वीर” [धीर (सी०) धीरा (स्या०)]॥ 

८४. “तदाह सब्बञ्जुवरो महेसी, आनन्दभहं मधुरस्सरेन। 
“ये पुब्बबुद्धेसु [सब्बबुद्भेसु (स्या क०)] कताधिकारा, अलद्भमोक्खा जिनसासनेसु॥ 


८५. “तेनेव संवेगमुखेन धीरा, विनापि बुद्धेहि सुतिक्खपञ्ञा । 
आरम्मणेनापि परित्तकेन, पच्चेकबोधिं अनुपापुणन्ति॥ 


८६. ““सब्बम्हि लोकम्हि ममं ठपेत्वा, पच्चेकबुद्धेहि समोव नत्थि। 
तेसं इमं वण्णपदेसमत्तं, वक्खामहं साधु महामुनीनं॥ 


८७. ““सयमेव बुद्धानं महाइसीनं, साधूनि वाक्यानि मधूव [मधुंब (सी०)] खुहं । 
अनुत्तरं भेसजं पत्थयन्ता, सुणाथ सब्बेसु पसन्नचित्ता॥ 


८८. ““पच्चेकबुद्धानं समागतानं, परम्परं ब्याकरणानि यानि। 
आदीनवो यञ्च विरागवत्थुं, यथा च बोधिं अनुपापुणिसु॥ 


८९. “सरागवत्थूसु विरागसञ्जी, रत्तम्हि लोकम्हि विरत्तचित्ता। 
हित्वा पपञ्चे जितफन्दितानि [विदिय फन्दितानि (सी०) जितबन्धितानि (क०)], तथेव बोधिं अनुपापुणिंसृ॥ 


९०. ““सब्बेसु भूतेसु निधाय दण्डं, अविहेठयं अञ्जतरम्मि तेसं । 
मेत्तेन चित्तेन हितानुकम्पी, एको चरे खग्गविसाणकप्पो॥ 


९१. ““सब्बेसु भूतेसु निधाय दण्डं, अविहेठयं अञ्जतरम्पि तेसं । 
न पृत्तमिच्छेय्य कुतो सहायं, एको चरे खग्गविसाणकप्पो॥ 


९२. ““संसग्गजातस्स भवन्ति स्रेहा, स्रेहन्वयं दुक्खमिदं पहोति । 
आदीनवं स्रेहजं पेक्खमानो, एको चरे खग्गविसाणकप्पो॥ 


९३. “मित्ते सुहज्जे अनुकम्पमानो, हापेति अत्थं पटिबद्धचित्तो । 
एतं भयं सन्थवे पेक्खमानो, एको चरे खग्गविसाणकप्पो॥ 


९४. “वंसो विसालोव यथा विसत्तो, पुत्तेसु दारेसु च या अपेक्खा । 
वंसे कळीरोव असज्जमानो, एको चरे खग्गविसाणकप्पो॥ 


९५. ““मिगो अरञ्जम्हि यथा अबद्धो, येनिच्छकं गच्छति गोचराय। 
विञ्जू नरो सेरितं पेक्खमानो, एको चरे खग्गविसाणकप्पो॥ 


९६. ““आमन्तना होति सहायमज्झे, वासे च [वासे (सी० स्या०) सृत्तनिपातेपि “च“कारो नत्थि] ठाने गमने 
चारिकाय। 

अनभिज्झितं सेरितं पेक्खमानो, एको चरे खग्गविसाणकप्पो॥ 


९७. “खिट्टा रती होति सहायमज्झे, पृत्तेसु पेमं विपुलञ्च होति। 
पियविप्पयोगं विजिगुच्छमानो, एको चरे खग्गविसाणकप्पो॥ 


९८. ““चातुद्दिसो अप्पटिघो च होति, सन्तुस्समानो इतरीतरेन। 
परिस्सयानं सहिता अछम्भी, एको चरे खग्गविसाणकप्पो॥ 


९९. “““दुस्सङ्गहा पब्बजितापि एके, अथो गहट्ठा घरमावसन्ता । 
अप्पोस्सुक्को परपृत्तेसु हुत्वा, एको चरे खग्गविसाणकप्पो॥ 


१००.““ओरोपयित्वा गिहिब्यञ्जनानि, सञ्छिन्नपत्तो यथा कोविळारो । 
छेत्वान वीरो गिहिबन्धनानि, एको चरे खग्गविसाणकप्पो॥ 


१०१. ““सचे लभेथ निपकं सहायं, सद्भि चरं साधुविहारिधीरं । 
अभिभुय्य सब्बानि परिस्सयानि, चरेय्य तेनत्तमनो सतीमा॥ 


१०२."“नो चे लभेथ निपकं सहायं, सद्भि चरं साधुविहारिधीरं । 
राजाव रदं विजितं पहाय, एको चरे मातङ्गरञ्ञेव नागो॥ 


१०३.““अद्भधा पसंसाम सहायसम्पदं, सेड्ठा समा सेवितब्बा सहाया । 
एते अलद्भा अनवज्जभोजी, एको चरे खग्गविसाणकप्पो॥ 


१०४:“दिस्वा सुबण्णस्स पभस्सरानि, कम्मारपृत्तेन सुनि्टितानि । 
सङ्घट्टमानानि दुवे भुजस्मिं, एको चरे खग्गविसाणकप्पो॥ 


१०५.*'एवं दुतीयेन सहा ममस्स, वाचाभिलापो अभिसज्जना वा। 
एतं भयं आयतिं पेक्खमानो, एको चरे खग्गविसाणकप्पो॥ 


१०६.“ कामा हि चित्रा मधुरा मनोरमा, विरूपरूपेन मथेन्ति चित्तं। 
आदीनवं कामगुणेसु दिस्वा, एको चरे खग्गविसाणकप्पो॥ 


१०७:“ईती च गण्डो च उपद्दबो च, रोगो च सल्लञ्च भयञ्च मेतं । 
एतं भयं कामगुणेसु दिस्वा, एको चरे खग्गविसाणकप्पो॥ 


१०८.“*सीतञ्च उण्हञ्च खुदं पिपासं, वातातपे डंससरीसपे [डंससिरिंसपे (सी० स्या०)] च। 
सब्बानिपेतानि अभिब्भवित्वा [अभिसंभवित्वा (सुत्तनिपाते)], एको चरे खग्गविसाणकप्पो॥ 

१०९.““नागोव यूथानि विवज्जयित्वा, सञ्जातखन्धो पदुमी उळारो । 
यथाभिरन्तं विहरं अरञ्जे, एको चरे खग्गविसाणकप्पो॥ 


११०.“ अड्टानतं सङ्गणिकारतस्स, यं फस्सये [फुस्सये (स्या०)] सामयिकं विमुत्ति। 
आदिच्चबन्धुस्स वचो निसम्म, एको चरे खग्गविसाणकप्पो॥ 


१११. ““दिट्ठीविसूकानि उपातिवत्तो, पत्तो नियामं पटिलद्भमग्गो । 
उप्पन्नञाणोम्हि अनञ्ञनेस्यो, एको चरे खग्गविसाणकप्पो॥ 


११२. “निल्लोलुपो निक्कुहो निप्पिपासो, निम्मक्ख [निम्मकखो (स्या०)] निद्धन्तकसावमोहो। 
निरासयो [निरासासो (क०)] सब्बलोके भवित्वा, एको चरे खग्गविसाणकप्पो॥ 


११३. “'पापं सहायं परिवज्जयेथ, अनत्थदस्सिं विसमे निविद्टं । 
सयं न सेवे पसुतं पमत्तं, एको चरे खग्गविसाणकणप्पो॥ 


११४.““बहुस्सुतं धम्मधरं भजेथ, मित्तं उळारं पटिभानवन्तं । 
अज्ञाय अत्थानि विनेय्य कङ्कं, एको चरे खग्गविसाणकप्पो॥ 


११५.““खिड्ड रति कामसुखञ्च लोके, अनलङ्करित्वा अनपेक्खमानो । 
विभूसट्ठाना विरतो सच्चवादी, एको चरे खग्गविसाणकणप्पो॥ 


११६. ““पुत्तञ्च दारं पितरञ्च मातरं, धनानि धञ्ञानि च बन्धवानि। 
हित्वान कामानि यथोधिकानि, एको चरे खग्गविसाणकप्पो॥ 


११७."“सङ्गो एसो परित्तमेत्थ सोख्यं, अप्पस्सादो दुक्खमेवेत्थ भिस्यो। 
गळो [गाहो (सी०) कण्डो (स्यार) गाळहो (क०)] एसो इति जत्वा मतिमा, एको चरे खग्गविसाणकप्पो॥ 


११८.“ 'सन्दालयित्वान संयोजनानि, जालंव भेत्वा सलिलम्बुचारी। 
अग्गीव दड़ं अनिवत्तमानो, एको चरे खग्गविसाणकप्पो॥ 


११९. ओक्खित्तचक्खू न च पादलोलो, गृत्तिन्द्रियो रक्खितमानसानो। 
अनवस्सुतो अपरिडय्हमानो, एको चरे खग्गविसाणकप्पो॥ 


९२०. ओहारयित्वा गिहिब्यञ्जनानि, सञ्छन्नपत्तो यथा पारिछत्तो। 
कासायवत्थो अभिनिक्खमित्वा, एको चरे खग्गविसाणकप्पो॥ 


१२१. ““रसेसु गेधं अकरं अलोलो, अनञ्ञपोसी सपदानचारी। 
कुले कुले अप्पटिबद्धचित्तो, एको चरे खग्गविसाणकप्पो॥ 

१२२."“पहाय पञ्चावरणानि चेतसो, उपक्किलेसे ब्यपनुज्ज सब्बे । 
अनिस्सितो छेज्ज सिनेहदोसं, एको चरे खग्गविसाणकप्पो॥ 


१२३.““विपिट्ठिकत्वान सुखञ्च दुक्खं, पुब्बेव सोमनस्सदोमनस्सं । 
लद्भानुपेक्खं समथं विसुद्धं, एको चरे खग्गविसाणकप्पो॥ 


१२४:०आरद्धवीरियो परमत्थपत्तिया, अलीनचित्तो अकुसीतवृत्ति। 
दव्व्हनिक्कमो थामबलुपपन्नो, एको चरे खग्गविसाणकप्पो॥ 


१२५-“पटिसल्लानं झानमरिञ्चमानो, धम्मेसु निच्चं अनुधम्मचारी । 
आदीनवं सम्मसिता भवेसु, एको चरे खग्गविसाणकप्पो॥ 


१२६.“““तण्हक्खयं पत्थयमप्पमत्तो, अनेळमूगो सुतवा सतीमा। 
सङ्घातधम्मो नियतो पधानवा, एको चरे खग्गविसाणकप्पो॥ 


१२७. “सीहोव सद्देसु असन्तसन्तो, वातोव जालम्हि असज्जमानो । 
पदुमंव तोयेन अलिम्पमानो, एको चरे खग्गविसाणकप्पो॥ 


१२८."“सीहो यथा दाठबली पसय्ह, राजा मिगानं अभिभुय्य चारी। 
सेवेथ पन्तानि सेनासनानि, एको चरे खग्गविसाणकप्पो॥ 


१२९.““मेत्तं उपेक्खं करुणं विमृत्ति, आसेवमानो मुदितञ्च काले। 
सब्बेन लोकेन अविरुज्झमानो, एको चरे खग्गविसाणकप्पो॥ 


९३०. -रागञ्च दोसञ्च पहाय मोहं, सन्दालयित्वान संयोजनानि। 
असन्तसं जीवितसङ्घयम्हि, एको चरे खग्गविसाणकप्पो॥ 


१३१. ““भजन्ति सेवन्ति च कारणत्था, निक्कारणा दुल्लभा अज्ज मित्ता। 
अत्तत्थपञ्ञा असुचीमनुस्सा, एको चरे खग्गविसाणकणप्पो॥ 


१३२.““विसुद्धसीला सुविसुद्भपञ्जा, समाहिता जागरियानुयृत्ता । 
विपस्सका धम्मविसेसदस्सी, मग्गङ्गबोज्झङ्गगते विजञ्जा॥ 


१३३.“ 'सुञ्ञप्पणिधिञ्च तथानिमित्तं [सुञ्जतप्पणीहितञ्चानिमित्तं (सी०)], आसेवयित्वा जिनसासनम्हि । 
ये सावकत्तं न वजन्ति धीरा, भवन्ति पच्चेकजिना सयम्भू॥ 


१३४:“महन्तधम्मा बहुधम्मकाया, चित्तिस्सरा सब्बदुक्खोघतिण्णा। 
उदग्गचित्ता परमत्थदस्सी, सीहोपमा खग्गविसाणकप्पा॥ 

१३५. “सन्तिन्द्रिया सन्तमना समाधी, पच्चन्तसत्तेसु पतिप्पचारा [पच्चत्तगम्भीरमतप्पचारा (सी०)]। 
दीपा परत्थ इध विज्जलन्ता, पच्चेकबुद्भा सततं हितामे॥ 


९३६.“पहीनसब्बावरणा जनिन्दा, लोकप्पदीपा घनकञ्चनाभा। 
निस्संसयं लोकसुदविखिणेय्या, पच्चेकबुद्धा सततप्पितामे॥ 


१३७.*पच्चेकबुद्धानं सुभासितानि, चरन्ति लोकम्हि सदेवकम्हि। 
सुत्वा तथा ये न करोन्ति बाला, चरन्ति दुक्खेसु पुनप्पुनं ते॥ 


१३८.““पच्चेकबुद्धानं सुभासितानि, मधुं यथा खुहमवस्सवन्तं । 
सुत्वा तथा ये पटिपत्तियृत्ता, भवन्ति ते सच्चदसा सपञ्ञाः॥ 


१३९.“पच्चेकबुद्रेहि जिनेहि भासिता, कथा [गाथा (सी० स्या०)] उळारा अभिनिक्खमित्वा | 
ता सक्यसीहेन नरुत्तमेन, पकासिता धम्मविजाननत्थं॥ 


१४०:“लोकानुकम्पाय इमानि तेसं, पच्चेकबुद्धान विकुब्बितानि । 
संवेगसङ्गमतिवड्टनत्थं, सयम्भुसीहेन पकासितानी”ति॥ 


पच्चेकबुद्भापदानं समत्तं । 
३-९. सारिपृत्तत्थेरअपदानं 
अथ थेरापदानं सुणाथ - 


१४१.हिमवन्तस्स अविदूरे, लम्बको नाम पब्बतो । 
अस्समो सुकतो मय्हं, पण्णसाला सुमापिता॥ 


१४२:“उत्तानकूला नदिका, सुपतित्था मनोरमा। 
सुसुद्धपुळिनाकिण्णा, अविदूरे ममस्समं॥ 


१४३: असक्खरा अपन्मारा, सादु अप्पटिगन्धिका । 
सन्दती नदिका तत्थ, सोभयन्ता ममस्समं॥ 


१४४/“कुम्भीला मकरा चेत्थ, सुसुमारा [सुंसुमारा (सी० स्या० )] च कच्छपा। 
चरन्ति नदिया तत्थ, सोभयन्ता ममस्समं ॥ 


९४५:'पाठीना पावुसा मच्छा, बलजा [वजला (सी० स्या०) जलजा (पी०)] मुञ्जरोहिता। 
वग्गळा [वग्गुला (सी०) वग्गुळा (स्या०) मग्गुरा (थेरगाथा)] पपतायन्ता, सोभयन्ति [पपतायन्ति, सोभयन्ता 

(क०)] ममस्समं॥ 


९४६: उभो कूलेसु नदिया, पुप्फिनो फलिनो दुमा । 
उभतो अभिलम्बन्ता, सोभयन्ति [अभिलम्बन्ति सोभयन्ता (क०)] ममस्समं॥ 


१४७:“अम्बा साला च तिलका, पाटली सिन्दुवारका [सिन्दुवारिका (बहूसु)]। 
दिब्बगन्धा सम्पवन्ति, पुप्फिता मम अस्समे॥ 


१४८: चम्पका सळला नीपा [निम्बा (क०)], नागपुन्नागकेतका। 
दिब्बगन्धा सम्पवन्ति, पुप्फिता मम अस्समे॥ 


१४९.-अतिमुत्ता असोका च, भगिनीमाला च पुप्फिता। 
अङ्कोला बिम्बिजाला [बिम्बजाला (क०)] च, पुप्फिता मम अस्समे॥ 


१५०.“केतका कन्दलि [कदली (स्या०)] चेव, गोधुका तिणसूलिका। 
दिब्बगन्धं सम्पवन्ता, सोभयन्ति ममस्समं॥ 


१५१.“कणिकारा कण्णिका च, असना अज्जुना बहू। 
दिब्बगन्धं सम्पवन्ता, सोभयन्ति ममस्समं॥ 


१५२.“पुन्नागा गिरिपुन्नागा, कोविळारा च पुप्फिता। 
दिब्बगन्धं सम्पवन्ता, सोभयन्ति ममस्समं॥ 


१५३.“उद्धालका च कुटजा, कदम्बा वकुला बहू । 
दिब्बगन्धं सम्पवन्ता, सोभयन्ति ममस्समं॥ 


१५४: आळका इसिमुग्गा च, कदलिमातुलुङ्गियो । 
गन्धोदकेन संवड्डा, फलानि धारयन्ति ते॥ 


१५५: अञ्जे पुप्फन्ति पदुमा, अञ्जे जायन्ति केसरी । 
अञ्ञे ओपुप्फा पदुमा, पुप्फिता तळाके तदा॥ 


९५६. 'गब्भं गण्हन्ति पदुमा, निद्धावन्ति मुलाळियो। 
सिंघाटिपत्तमाकिण्णा, सोभन्ति तळाके तदा॥ 


१५७: नयिता अम्बगन्धी च, उत्तली बन्धुजीवका । 
दिब्बगन्धा सम्पवन्ति, पुप्फिता तळाके तदा॥ 

१५८ -“पाठीना पावुसा मच्छा, बलजा मुञ्जरोहिता। 
संगुला मग्गुरा [मङ्गरा (सी० क०)] चेव, वसन्ति तळाके तदा॥ 


१५९.“ कुम्भीला सुसुमारा च, तन्तिगाहा च रक्खसा। 
ओगुहा [ओगाहा (स्या०)] अजगरा च, वसन्ति तळाके तदा॥ 


९६०.“'पारेवता रविहंसा, चक्कवाका नदीचरा। 
कोकिला सुकसाळिका, उपजीवन्ति तं सरं॥ 


१६९. “कुक्कुत्थका कुळीरका, वने पोवखरसातका । 
दिन्दिभा सुवपोता च, उपजीवन्ति तं सरं॥ 


१६२.“हंसा कोञ्चा मयूरा च, कोकिला तम्बचूळका [तम्बचूळिका (सी०)]। 
पम्पका जीवंजीवा च, उपजीवन्ति तं सरं॥ 


१६३.“कोसिका पोठुसीसा च, कुररा सेनका बहू । 
महाकाळा च सकुणा, उपजीवन्ति तं सरं॥ 


१६४:“पसदा च वराहा च, चमरा गण्डका बहू [वका भेरण्डका बहू (सी० स्या०)]। 
रोहिच्चा सुकपोता [सुत्तपोता (स्या०)] च, उपजीवन्ति तं सरं॥ 


९६५.सीहब्यग्धा च दीपी च, अच्छकोकतरच्छका। 
तिधा पभिन्नमातङ्गा, उपजीवन्ति तं सरं॥ 


९६६.किन्नरा वानरा चेव, अथोपि वनकम्मिका । 
चेता च लुद्दका चेव, उपजीवन्ति तं सरं॥ 


१६७-तिन्दुकानि पियालानि, मधुका कासुमारयो [कासमारियो (स्या०)]। 
धुवं फलानि धारेन्ति, अविदूरे ममस्समं ॥ 


१६८.“कोसम्बा [कोसुम्भा (सी० स्या०)] सळला निम्बा [सळला नीपा (सी० स्या०) पनसा अम्बा (?)], 
सादुफलसमायुता । 
धुवं फलानि धारेन्ति, अविदूरे ममस्समं ॥ 


९६९.“हरीतका आमलका, अम्बजम्बुविभीतका। 
कोला भल्लातका बिल्ला, फलानि धारयन्ति ते॥ 


१७०:“आलुवा च कळम्बा च, बिळालीतक्कळानि च। 

जीवका सुतका चेव, बहुका मम अस्समे॥ 


९७१९. अस्समस्साविदूरम्हि, तळाकासुं सुनिम्मिता । 
अच्छोदका सीतजला, सुपतित्था मनोरमा॥ 


९७२.“पदुमुप्पलसञ्छन्ना, पुण्डरीकसमायुता। 
मन्दालकेहि सञ्छन्ना, दिब्बगन्धो पवायति॥ 


१७३.“एवं सब्बङ्गसम्पन्ने, पुप्फिते फलिते वने। 
सुकते अस्समे रम्मे, विहरामि अहं तदा॥ 


१७४:“सीलवा वतसम्पन्नो [वत्तसम्पन्नो (स्या०)], झायी झानरतो सदा। 
पञ्चाभिञ्ञाबलप्पत्तो, सुरुचि नाम तापसो॥ 


९७५:चतुवीससहस्सानि, सिस्सा मय्हं उपट्टह। 
सब्बेव ब्राह्मणा एते, जातिमन्तो यसस्सिनो॥ 


१७६:“लक्खणे इतिहासे च, सनिघण्टुसकेटुभे । 
पदका वेय्याकरणा, सधम्मे पारमि गता॥ 


९७७:'उप्पातेसु निमित्तेसु, लक्खणेसु च कोविदा। 
पथब्या भूमन्तलिकखे, मम सिस्सा सुसिक्खिता॥ 


१७८:“अप्पिच्छा निपका एते, अप्पाहारा अलोलुपा। 
लाभालाभेन सन्तुड्ठा, परिवारेन्ति मं सदा॥ 


१७९.“झायी झानरता धीरा, सन्तचित्ता समाहिता । 
आकिञ्चञ्ञं पत्थयन्ता, परिवारेन्ति मं सदा॥ 


९८०.“ अभिञ्ञापारमिप्पत्ता, पेत्तिके गोचरे रता। 
अन्तलिक्खचरा धीरा, परिवारेन्ति मं सदा॥ 


१८१.“संवुता छसु द्वारेसु, अनेजा रक्खितिन्द्रिया । 
असंसट्ठा च ते धीरा, मम सिस्सा दुरासदा॥ 


१८२.“पल्लङ्केन निसज्जाय, ठानचङ्कमनेन च। 
बीतिनामेन्ति ते रत्ति, मम सिस्सा दुरासदा॥ 

१८३.“रजनीये न रज्जन्ति, दुस्सनीये न दुस्सरे । 
मोहनीये न मुय्हन्ति, मम सिस्सा दुरासदा॥ 


९८४:इद्धि वीमंसमाना ते, वत्तन्ति निच्चकालिकं । 
पथवि [पठवि (सी० स्या०)] ते पकम्पेन्ति, सारम्भेन दुरासदा॥ 


१८५.-कोळमाना च ते सिस्सा, कीळन्ति झानकोळितं । 
जम्बुतो फलमानेन्ति, मम सिस्सा दुरासदा॥ 


१८६. अञ्जे गच्छन्ति गोयानं, अञ्ञे पुब्बविदेहकं [पुब्बविदेहनं (स्या० क०)]। 
अज्जे च उत्तरकुरु, एसनाय दुरासदा ॥ 


१८७:“पुरतो पेसेन्ति खारिं, पच्छतो च बजन्ति ते। 
चतुवीससहस्सेहि, छादितं होति अम्बरं ॥ 


९८८. अग्गिपाको अनग्गी च, दन्तोदुकखलिकापि च। 
अस्मेन कोड़िता केचि, पवत्तफलभोजना॥ 


१८९.““उदकोरोहणा केचि, सायं पातो सुचीरता। 
तोयाभिसेचनकरा, मम सिस्सा दुरासदा॥ 


१९०."'परूळहकच्छनखलोमा, पङ्कदन्ता रजस्मसिरा। 
गन्धिता सीलगन्धेन, मम सिस्सा दुरासदा॥ 


९९१. “पातोव सन्निपतित्वा, जटिला उग्गतापना। 
लाभालाभं पकित्तेत्वा, गच्छन्ति अम्बरे तदा॥ 


१९२.“एतेसं पक्कमन्तानं, महासद्दो पवत्तति । 
अजिनचम्मसद्देन, मुदिता होन्ति देवता॥ 


९९३.'दिसोदिसं पक्कमन्ति, अन्तलिक्खचरा इसी। 
सके बलेनुपत्थद्भा, ते गच्छन्ति यदिच्छकं॥ 


१९४:-पथवीकम्पका एते, सब्बेव नभचारिनो । 
उग्गतेजा दुप्पसहा, सागरोव अखोभिया॥ 


१९५.'ठानचङ्कमिनो केचि, केचि नेसज्जिका इसी। 
पवत्तभोजना केचि, मम सिस्सा दुरासदा॥ 

१९६.“मेत्ताविहारिनो एते, हितेसी सब्बपाणिनं । 
अनत्तुक्कंसका सब्बे, न ते वम्भेन्ति कस्सचि॥ 


१९७.सीहराजावसम्भीता, गजराजाव थामवा। 
दुरासदा ब्यग्घारिव, आगच्छन्ति ममन्तिके॥ 


९९८.विज्जाधरा देवता च, नागगन्धब्बरक्खसा। 
कुम्भण्डा दानवा गरुळा, उपजीवन्ति तं सरं॥ 


१९९.“ते जटाखारिभरिता, अजिनुत्तरवासना। 
अन्तलिक्खचरा सब्बे, उपजीवन्ति तं सरं॥ 


२००."सदानुच्छविका [तदानुच्छविका (स्या क०)] एते, अञ्ञमञ्ञं सगारवा। 
चतुब्बीससहस्सानं, खिपितसद्दो न विज्जति॥ 


२०९.“पादे पादं निक्खिपन्ता, अप्पसद्दा सुसंवुता । 
उपसङ्कम्म सब्बेव [सब्बे ते (स्या०)], सिरसा वन्दरे ममं॥ 


२०२."तेहि सिस्सेहि परिवुतो, सन्तेहि च तपस्सिभि । 
वसामि अस्समे तत्थ, झायी झानरतो अहं॥ 


२०३."इसीनं सीलगन्धेन, पुप्फगन्धेन चूभयं । 
फलीनं फलगन्धेन, गन्धितो होति अस्समो॥ 


२०४: रत्तिन्दिवं न जानामि, अरति मे न विज्जति। 
सके सिस्से ओवदन्तो, भिय्यो हासं लभामहं॥ 


२०५:'पुप्फानं पुप्फमानानं, फलानञ्च विपच्चतं । 
दिब्बगन्धा पवायन्ति, सोभयन्ता ममस्समं॥ 


२०६.समाधिम्हा वुडुहित्वा, आतापी निपको अहं। 
खारिभारं गहेत्वान, वनं अज्झोगहिं अहं॥ 


२०७:उप्पाते सुपिने चापि, लक्खणेसु सुसिक्खितो । 
पवत्तमानं [वत्तमानं (क०)] मन्तपदं, धारयामि अहं तदा॥ 


२०८-'अनोमदस्सी भगवा, लोकजेड्टो नरासभो। 
विवेककामो सम्बुद्धो, हिमवन्तमुपागमि॥ 

२०९. *अज्झोगाहेत्वा हिमवन्तं, अग्गो कारुणिको मुनि। 
पल्लड्कं आभृजित्वान, निसीदि पुरिसृत्तमो॥ 


२१०.“"तमद्दसाहं सम्बद्ध, सप्पभासं मनोरमं । 
इन्दीवरं जलितं, आदित्तंव हतासनं॥ 


२११. “जलन्तं दीपरुक्खंव, विज्जुतं गगणे यथा। 
सुफुल्लं सालराजंब, अहसं लोकनायक ॥ 


२१२.““अयं नागो महावीरो, दुक्खस्सन्तकरो मुनि । 
इमं दस्सनमागम्म, सब्बदुक्खा पमुच्चरे॥ 


२१३.“दिस्वानाहं देवदेवं, लक्खणं उपधारयि। 
बुद्धो नु खो न वा बुद्धो, हन्द पस्सामि चक्खुमं॥ 


२१४:“सहस्सारानि चक्कानि, दिस्सन्ति चरणृत्तमे । 
लक्खणानिस्स दिस्वान, निट्टं गच्छिं तथागते॥ 


२१५.“ सम्मज्जनि गहेत्वान, सम्मज्जित्वानहं तदा। 
अथ पुप्फे समानेत्वा, बुद्धसेट्टं अपूजयिं॥ 


२१६.'पूजयित्वान तं बुद्धं, ओघतिण्णमनासवं । 
एकंसं अजिनं कत्वा, नमस्सिं लोकनायकं॥ 


२१७.“*येन जाणेन सम्बुद्धो, विहरति [विहरित्थ (सी०), विहरेति (क०)] अनासवो। 
तं जाणं कित्तयिस्सामि, सुणाथ मम भासतो॥ 


२१८. “समुद्धरसिमं [समुद्भरयिमं (स्या०)] लोकं, सयम्भू अमितोदय। 
तव दस्सनमागम्म, कङ्कासोतं तरन्ति ते॥ 


२१९."“तुवं सत्था च केतु च, धजो यूपो च पाणिनं । 
परायणो [परायनो (स्या० क०)] पतिट्ठा च, दीपो च ट्विपदुत्तमो॥ 


२२०.““सक्का समुद्दे उदकं, पमेतुं आळहकेन वा। 
न त्वेव तव सब्बञ्जु, जाणं सक्का पमेतवे॥ 


२२१."“धारेतुँ पथविं सक्का, ठपेत्वा तुलमण्डले। 
न त्वेव तव सब्बञ्जु, जाणं सक्का धरेतवे॥ 

२२२.“आकासो मिनितुं सक्का, रज्जुया अङ्गलेन वा। 
न त्वेव तव सब्बञ्जु, जाणं सक्का पमेतवे॥ 


२२३. “महासमुद्दे उदकं, पथवी चाखिला जटं [पथवि चाखिलञ्जहे (स्या०)] । 
बुद्धजाणं उपादाय, उपमातो न युज्जरे॥ 


२२४: -सदेवकस्स लोकस्स, चित्तं येसं पवत्तति। 
अन्तोजालीकता [अन्तोजालगता (पी०)] एते, तव जाणम्हि चक्खुम॥ 


२२५:““येन जाणेन पत्तोसि, केवलं बोधिमुत्तमं । 
तेन जाणेन सब्बञ्ञु, मद्दसी परतित्थिये'॥ 


२२६.“इमा गाथा थवित्वान, सुरुचि नाम तापसो। 
अजिनं पत्थरित्वान, पथवियं निसीदि सो॥ 


२२७:“चुल्लासीतिसहस्सानि, अज्झोगाळहो महण्णवे। 
अच्चुगतो तावदेव, गिरिराजा पवुच्चति॥ 


२२८.“ताव अच्चुग्गतो नेरु, आयतो वित्थतो च सो। 
चुण्णितो अणुभेदेन, कोटिसतसहस्ससो [सहस्सियो (स्या क०)]॥ 


२२९.“लक्खे ठपियमानम्हि, परिकखयमगच्छथ। 
न त्वेव तव सब्बञ्जु, जाणं सक्का पमेतवे॥ 


२३०.-सुखुमच्छिकेन जालेन, उदकं यो परिक्खिपे। 
ये केचि उदके पाणा, अन्तोजालीकता सियुं॥ 


२३१.“तथेव हि महावीर, ये केचि पृथुतित्थिया। 
दिड्डिगहनपक्खन्दा [पक्खन्ता (सी० स्या०)], परामासेन मोहिता॥ 


२३२.“तव सुद्धेन आणेन, अनावरणदस्सिना । 
अन्तोजालीकता एते, जाणं ते नातिवत्तरे॥ 


२३३.“भगवा तम्हि समये, अनोमदस्सी महायसो । 
बुडुहित्वा समाधिम्हा, दिसं ओलोकयी जिनो॥ 


२३४: अनोमदस्सिमुनिनो, निसभो नाम सावको। 
परिबुतो सतसहस्सेहि, सन्तचित्तेहि तादिभि॥ 

२३५:“खीणासवेहि सुद्धेहि, छव्ठभिज्जेहि झायिभि। 
चित्तमञ्ञाय बुद्धस्स, उपेसि लोकनायकं॥ 


२३६. अन्तलिकखे ठिता तत्थ, पदक्खिणमकंसु ते । 
नमस्सन्ता पञ्जलिका, ओतरुं [ओरुहं (स्या०)] बुद्धसन्तिके॥ 


२३७:*अनोमदस्सी भगवा, लोकजेद्ठो नरासभो। 
भिकखुसङ्घे निसिदित्वा, सितं पातुकरी जिनो॥ 


२३८:"वरुणो नामुपड्ठाको, अनोमदस्सिस्स सत्थुनो। 
एकंसं चीवरं कत्वा, अपुच्छि लोकनायकं॥ 


२३९.““को नु खो भगवा हेतु, सितकम्मस्स सत्थुनो । 
न हि बुद्धा अहेतूहि, सितं पातुकरोन्ति ते ॥ 


२४०: अनोमदस्सी भगवा, लोकजेट्टी नरासभो। 
भिकखुमज्झे निसीदित्वा, इमं गाथं अभासथ॥ 


२४१:“यो मं पुप्फेन पूजेसि, जाणञ्चापि अनुत्थवि। 
तमहं कित्तयिस्सामि, सुणोथ मम भासतो॥ 


२४२:““बुद्भस्स गिरमञ्ञाय, सब्बे देवा समागता। 
सद्भम्मं सोतुकामा ते, सम्बुद्भमुपसङ्कमुं॥ 


२४३:“दससु लोकधातूसु, देवकाया महिद्धिका। 
सद्भम्मं सोतुकामा ते, सम्बुद्भमुपसङ्कमुं॥ 


२४४'हत्थी अस्सा रथा पत्ती, सेना च चतुरङ्गिनी । 
परिवारेस्सन्तिमं निच्चं, बुद्भपूजायिदं फलं॥ 


२४५ “सट्टितूरियसहस्सानि, भेरियो समलङ्कता। 
उपट्ठिस्सन्तिमं निच्चं, बुद्धपूजायिदं फलं॥ 


२४६: -सोळसित्थिसहस्सानि, नारियो समलङ्कता। 
विचित्तवत्थाभरणा, आमुत्तमणिकुण्डला॥ 


२४७: अळारपम्हा हसुला, सुसञ्ञा तनुमञ्झिमा । 
परिवारेस्सन्तिमं निच्चं, बुद्भपूजायिदं फलं॥ 


www.tipitaka.org 


Page 20 sur 409 


Vipassana Research Institute 


Page 21 sur 409 


२४८:“कप्पसतसहस्सानि, देवलोके रमिस्सति। 
सहस्सकखत्तुं चक्कवत्ती, राजा रडे भविस्सति॥ 


२४९:“सहस्सक्खत्तुं देविन्दो, देवरज्जं करिस्सति। 
पदेसरज्जं विपुलं, गणनातो असङ्कियं [असङ्कयं (स्या० क०) एवमुपरिपि]॥ 


२५०:*“पच्छिमे भवसम्पत्ते [पच्छिमभवे सम्पत्ते (सी०)], मनुस्सत्तं गमिस्सति। 
ब्राह्मणी सारिया नाम, धारयिस्सति कुच्छिना॥ 


२५९. “मातुया नामगोत्तेन, पञ्जायिस्सतियं नरो। 
सारिपृत्तोति नामेन, तिक्खपञ्जो भविस्सति॥ 


२०२:“असीतिकोटी छट्टेत्वा, पब्बजिस्सतिकिञ्चनो। 
गवेसन्तो सन्तिपदं, चरिस्सति महिं इमं ॥ 


२५३: `अप्परिमेय्ये इतो कप्पे, ओक्काककुलसम्भवो। 
गोतमो नाम गोत्तेन, सत्था लोके भविस्सति॥ 


२५४: *तस्स धम्मेसु दायादो, ओरसो धम्मनिम्मितो । 
सारिपुत्तोति नामेन, हेस्सति अग्गसावको॥ 


२५०५:“अयं भागीरथी [भागीरसी (स्या क०)] गङ्गा, हिमवन्ता पभाविता। 
महासमुद्दमप्पेति, तप्पयन्ती महोदधिं [महोदधी (?) गङ्गादिमहानदियोति अत्थो]॥ 


२५६:““तथेवायं सारिपुत्तो, सके तीसु विसारदो। 
पञ्ञाय पारमिं गन्त्वा, तप्पयिस्सति पाणिने [पाणिनो (सी० स्या०)]॥ 


२५७: 'हिमवन्तमुपादाय, सागरञ्च महोदधि । 
एत्थन्तरे यं पुलिनं, गणनातो असङ्कियं॥ 


२५८ :““तम्पि सक्का असेसेन, सङ्घातुं गणना यथा। 
न त्वेव सारिपृत्तस्स, पञ्जायन्तो भविस्सति॥ 


२५९:"“लक्खे ठपियमानम्हि, खीये गङ्गाय वालुका । 
न त्वेव सारिपृत्तस्स, पञ्जायन्तो भविस्सति॥ 


२६०:"महासमुद्दे ऊमियो, गणनातो असङ्किया । 
तथेव सारिपुत्तस्स, पञ्ञायन्तो न हेस्सति॥ 

२६९. “आराधयित्वा सम्बुद्धं, गोतमं सक्यपुङ्गवं । 
पञ्ञाय पारमिं गन्त्वा, हेस्सति अग्गसावको॥ 


२६२.“पवत्तितं धम्मचक्कं, सक्यपुत्तेन तादिना। 
अनुवत्तेस्सति सम्मा, वस्सेन्तो धम्मबुड्टियो॥ 


२६३. “सब्बमेतं अभिज्ञाय, गोतमो सक्यपुङ्गवो । 
भिकखुसङ्घे निसीदित्वा, अग्गट्ठाने ठपेस्सति' ॥ 


२६४:“अहो मे सुकतं कम्मं, अनोमदस्सिस्स सत्थुनो । 
यस्साहं कारं [यस्साधिकारं (स्या०)] कत्वान, सब्बत्थ पारमिं गतो॥ 


२६५:-अपरिमेय्ये कतं कम्मं, फलं दस्सेसि मे इध। 
सुमुत्तो सरवेगोव, किलेसे झापयिं अहं॥ 


२६६. असङ्घतं गवेसन्तो, निब्बानं अचलं पदं । 
विचिनं तित्थिये सब्बे, एसाहं संसरिं भवे॥ 


२६७:“यथापि ब्याधितो पोसो, परियेसेय्य ओसधं। 
विचिनेय्य वनं [धनं (स्या क०)] सब्बं, व्याधितो परिमृत्तिया॥ 


२६८.असङ्घतं गवेसन्तो, निब्बानं अमतं पदं । 
अब्बोकिण्णं [अब्बोच्छिन्नं (अड्टु०)] पञ्चसतं, पब्बजि इसिपब्बजं॥ 


२६९.“ जटाभारेन भरितो, अजिनुत्तरनिवासनो। 
अभिञ्ञापारमिं गन्त्वा, ब्रह्मलोकं अगच्छिहं॥ 


२७०: नत्थि बाहिरके सुद्धि, ठपेत्वा जिनसासनं । 
ये केचि बुद्धिमा सत्ता, सुज्झन्ति जिनसासने॥ 


२७१९. अत्तकारमयं [अत्थकारमयं (क०)] एतं, नयिदं इतिहीतिहं । 
असङ्कतं गवेसन्तो, कुतित्थे [कुतित्थं (सी० स्या०)] सञ्चरिं अहं॥ 


२७२:“यथा सारत्थिको पोसो, कदलि छेत्वान फालये। 
न तत्थ सारं विन्देय्य, सारेन रित्तको हि सो॥ 


२७३:“तथेव तित्थिया लोके, नानादिड्टी बहुज्जना । 
असङ्घतेन रित्तासे, सारेन कदली यथा॥ 

२७४: पच्छिमे भवसम्पत्त, ब्रह्मबन्धु अहोसहं । 
महाभोगं छट्टेत्वान, पब्बजि अनगारियं॥ 


पठमभाणवारं । 


२७५:अज्झायको मन्तधरो, तिण्णं वेदान पारगू। 
ब्राह्मणो सञ्चयो [सञ्जयो (सी० स्या० पी०)] नाम, तस्स मूले वसामहं॥ 


२७६:“सावको ते महावीर, अस्सजि नाम ब्राह्मणो । 
दुरासदो उग्गतेजो, पिण्डाय चरती तदा॥ 


२७७:“तमहसासि सप्पञ्जं, मुनिं मोने समाहितं । 
सन्तचित्तं महानागं, सुफुल्लं पदुमं यथा॥ 


२७८:'दिस्वा मे चित्तमुप्पज्जि, सुदन्तं सुद्धमानसं । 
उसभं पवरं वीरं, अरहायं भविस्सति॥ 


२७९:'पासादिको इरियति, अभिरूपो सुसंबुतो । 
उत्तमे दमथे दन्तो, अमतदस्सी भविस्सति॥ 


२८०-'यंनूनाहं उत्तमत्थं, पुच्छेय्यं तुडुमानसं । 
सो मे पुट्टो कथेस्सति, पटिपुच्छामहं तदा॥ 


२८१.“पिण्डपात॑ [पिण्डचारं (स्या०)] चरन्तस्स, पच्छतो अगमासहं। 
ओकासं पटिमानेन्तो, पुच्छितुं अमतं पदं॥ 


२८२.“वीथिन्तरे अनुप्पत्तं, उपगन्त्वान पुच्छहं । 
"कथं गोत्तोसि त्वं वीर, कस्स सिस्सोसि मारिसः॥ 


२८३.“सो मे पुड्ठो वियाकासि, असम्भीतोव केसरी। 
'बुद्धो लोके समुप्पन्नो, तस्स सिस्सोम्हि आवुसो' ॥ 


२८४:कोदिसं ते महावीर, अनुजात महायस। 
बुद्धस्स सासनं धम्मं, साधु मे कथयस्सु भो'॥ 


२८५ :सो मे पुड्ठो कथी सब्बं, गम्भीरं निपुणं पदं । 
तण्हासल्लस्स हन्तारं, सब्बदुक्खापनूदनं॥ 

२८६:““ये धम्मा हेतुप्पभवा, तेसं हेतुं तथागतो आह। 
तेसञ्च यो निरोधो, एवं वादी महासमणो'॥ 


२८७:"सोहं विस्सञ्जिते पञ्हे, पठमं फलमज्झगं । 
विरजो विमलो आसि, सुत्वान जिनसासनं॥ 


२८८-“सुत्वान मुनिनो वाक्यं, पस्सित्वा धम्ममृत्तमं । 
परियोगाळहसद्भम्मो, इमं गाथमभासहं॥ 


२८९.“एसेव धम्मो यदि तावदेव, पच्चब्यथपदमसोकं | 
अदिड्टं अब्मतीतं, बहुकेहि कप्पनहुतेहिः॥ 


२९०.“स्वाहं धम्मं गवेसन्तो, कुतित्थे सञ्चरिं अहं । 
सो मे अत्थो अनुष्पत्तो, कालो मे नप्पमज्जितुं॥ 


२९१.'“तोसितोहं अस्सजिना, पत्वान अचलं पदं । 
सहायकं गवेसन्तो, अस्समं अगमासहं॥ 


२९२.“दूरतोव ममं दिस्वा, सहायो मे सुसिक्खितो। 
इरियापथसम्पन्नो [इरियापथं ममं दिस्वा (क०)], इदं बचनमब्रवि॥ 


२९३.“ “पसन्नमुखनेत्तोसि, मुनिभावोव दिस्सति। 
अमताधिगतो कच्चि, निब्बानमच्चुतं पदं॥ 


२९४:“सुभानुरूपो आयासि, आनेञ्जकारितो विय। 
दन्तोब दन्तदमथो [दन्तोवुत्तमदमथो (सी०) दन्तोव दन्त दमथे (स्या०)], उपसन्तोसि ब्राह्मण॥ 


२९५:**अमतं मयाधिगतं, सोकसल्लापनृदनं । 
त्वम्पि तं अधिगच्छेसि [अधिगच्छाहि (सी०), अधिगच्छेहि (स्या०), अधिगतोसि (?)], गच्छाम बुद्धसन्तिकं' ॥ 


२९६. साधूति सो पटिस्सुत्वा, सहायो मे सुसिक्खितो। 
हत्थेन हत्थं गण्हित्वा, उपगम्म [उपागमि (सी०), उपागम्म (स्या०)] तवन्तिकं॥ 


२९७:उभोपि पब्बजिस्साम, सक्यपुत्त तवन्तिके । 
तव सासनमागम्म, विहराम अनासवा॥ 


२९८.कोलितो इद्धिया सेट्ठो, अहं पञ्ञाय पारगो। 
उभोव एकतो हुत्वा, सासनं सोभयामसे॥ 

२९९. अपरियोसितसङ्कप्पो, कृतित्थे सञ्चरिं अहं । 
तव दस्सनमागम्म, सङ्कप्पो पूरितो मम॥ 


३००:“पर्थवियं पतिट्ठाय, पुप्फन्ति समये दुमा । 
दिब्बगन्धा सम्पवन्ति, तोसेन्ति सब्बपाणिनं॥ 


३०९.“तथेवाहं महावीर, सक्यपुत्त महायस। 
सासने ते पतिट्टाय, समयेसामि पुष्फितुं॥ 


३०२.“विमृत्तिपुप्फं एसन्तो, भवसंसारमोचनं । 
विमृत्तिपुप्फलाभेन, तोसेमि सब्बपाणिनं॥ 


३०३.“यावता बुद्भखेत्तम्हि, ठपेत्वान महामुनि । 
पञ्ञाय सदिसो नत्थि, तव पृत्तस्स चक्खुम॥ 


३०४:-सुविनीता च ते सिस्सा, परिसा च सुसिक्खिता। 
उत्तमे दमथे दन्ता, परिवारेन्ति तं सदा॥ 


३०५:-झायी झानरता धीरा, सन्तचित्ता समाहिता । 
मुनी मोनेय्यसम्पन्ना, परिवारेन्ति तं सदा॥ 


३०६: अप्पिच्छा निपका धीरा, अप्पाहारा अलोलुपा। 
लाभालाभेन सन्तुड्ठा, परिवारेन्ति तं सदा॥ 


३०७: आरञ्जिका धुतरता, झायिनो लूखचीवरा। 
विवेकाभिरता धीरा, परिवारेन्ति तं सदा॥ 


३०८:“पटिपन्ना फलद्ठा च, सेखा फलसमङ्गिनो। 
आसीसका [आसिंसका (सी० स्या०)] उत्तमत्थं, परिवारेन्ति तं सदा॥ 


३०९. "सोतापन्ना च विमला, सकदागामिनो च ये। 
अनागामी च अरहा, परिवारेन्ति तं सदा॥ 


३१०.“सतिपट्टानकुसला, बोज्झङ्गभावनारता । 
सावका ते बहू सब्बे, परिवारेन्ति तं सदा॥ 


३११. “इद्धिपादेसु कुसला, समाधिभावनारता । 
सम्मप्पधानानुयृत्ता, परिवारेन्ति तं सदा॥ 

३९२.“तेविज्जा छळभिञ्ञा च, इद्धिया पारमि गता। 
पञ्ञाय पारमि पत्ता, परिवारेन्ति तं सदा॥ 


३१३. एदिसा ते महावीर, तव सिस्सा सुसिक्खिता । 
दुरासदा उग्गतेजा, परिवारेन्ति तं सदा॥ 


३१४:"तेहि सिस्सेहि परिवुतो, सञ्जतेहि तपस्सिभि। 
मिगराजावसम्भीतो, उळुराजाव सोभसि॥ 


३१५. “पथवियं पतिट्टाय, रुहन्ति धरणीरुहा। 
वेपुल्लतं पापुणन्ति, फलञ्च दस्सयन्ति ते॥ 


३१६.“पथवीसदिसो त्वंसि, सक्यपुत्त महायस। 
सासने ते पतिद्ठाय, लभन्ति अमतं फलं॥ 


३१७.“सिन्धु सरस्सती चेव, नदियो चन्दभागिका । 
गङ्गा च यमुना चेव, सरभू च अथो मही॥ 


३१८.“एतासं सन्दमानानं, सागरो सम्पटिच्छति। 
जहन्ति पुरिमं नामं, सागरोतेव जायति॥ 


३१९.“तथेविमे चतुब्बण्णा, पब्बजित्वा तवन्तिके । 
जहन्ति पुरिमं नामं, बुद्धपृत्ताति ञायरे॥ 


३२०.“यथापि चन्दो विमलो, गच्छं आकासधातुया। 
सब्बे तारगणे लोके, आभाय अतिरोचति॥ 


३२१.“तथेव त्वं महावीर, परिवुतो देवमानुसे । 
एते सब्बे अतिक्कम्म, जलसि सब्बदा तुवं॥ 


३२२.“गम्भीरे उद्धिता ऊमी, न वेलमतिवत्तरे। 
सब्बा वेलंव फुसन्ति [सब्बाव वेलं फुसन्ति (सी०), सब्बा वेलं पफुस्सन्ति (स्या०)], सञ्चुण्णा विकिरन्ति ता॥ 


३२३.*तथेव तित्थिया लोके, नानादिट्टी बहुज्जना । 
धम्मं वादितुकामा ते, नातिवत्तन्ति तं मुनि॥ 


३२४:“सचे च तं पापृणन्ति, पटिवादेहि चक्खुम । 
तवन्तिकं उपागन्त्वा, सञ्चुण्णाव भवन्ति ते॥ 

३२५:“यथापि उदके जाता, कुमुदा मन्दालका बह्‌ । 
उपलिम्पन्ति [उपलिप्पन्ति (?)] तोयेन, कद्ममकललेन च॥ 


३२६-“तथेव बहुका सत्ता, लोके जाता विरूहरे। 
अट्टिता रागदोसेन, कहमे कुमुदं यथा॥ 


३२७:“यथापि पदुमं जलजं, जलमज्झे विरूहति। 
न सो लिम्पति तोयेन, परिसुद्धो हि केसरी॥ 


३२८-“तथेव त्वं महावीर, लोके जातो महामुनि । 
नोपलिम्पसि लोकेन, तोयेन पदुमं यथा॥ 


३२९.“यथापि रम्मके मासे, बहू पुप्फन्ति वारिजा। 
नातिक्कमन्ति तं मासं, समयो पुप्फनाय सो॥ 


३३०:"तथेव त्वं महावीर, पुप्फितो ते विमृत्तिया। 
सासनं नातिवत्तन्ति, पदुमं वारिजं यथा॥ 


३३१.“सुपुप्फितो सालराजा, दिब्बगन्धं पवायति। 
अञ्ञसालेहि परिवुतो, सालराजाव सोभति॥ 


३३२.“तथेव त्वं महावीर, बुद्धजाणेन पुप्फितो। 
भिक्खुसङ्घपरिवुतो, सालराजाव सोभसि॥ 


३३३.“यथापि सेलो हिमवा, ओसधो सब्बपाणिनं । 
नागानं असुरानञ्च, देवतानञ्च आलयो॥ 


३३४:"तथेव त्वं महावीर, ओसधो विय पाणिनं । 
तेविज्जा छळभिञ्ञा च, इद्धिया पारमि गता॥ 


३३५: अनुसिट्टा महावीर, तया कारुणिकेन ते। 
रमन्ति धम्मरतिया, वसन्ति तव सासने॥ 


३३६.“मिगराजा यथा सीहो, अभिनिक्खम्म आसया। 
चतुद्दिसानुविलोकेत्वा [विलोकेत्वा (सी० स्या०), नुलोकेत्वा (क०)], 


तिक्खत्तुं अभिनादति॥ 

३३७:“सब्बे मिगा उत्तसन्ति, मिगराजस्स गज्जतो। 
तथा हि जातिमा एसो, पसू तासेति सब्बदा॥ 


३३८.'गज्जतो ते महावीर, वसुधा सम्पकम्पति। 
बोधनेय्यावबुज्झन्ति, तसन्ति मारकायिका॥ 


३३९.“'तसन्ति तित्थिया सब्बे, नदतो ते महामुनि । 
काका सेनाव विब्भन्ता, मिगरञ्ञा यथा मिगा॥ 


३४०: ये केचि गणिनो लोके, सत्थारोति पवुच्चरे । 
परम्परागतं धम्मं, देसेन्ति परिसाय ते॥ 


३४१:“न हेवं त्वं महावीर, धम्मं देसेसि पाणिनं । 
सामं सच्चानि बुञ्झित्वा, केवलं बोधिपक्खियं॥ 


३४२: आसयानुसयं जत्वा, इन्द्रियानं बलाबलं । 
भब्बाभब्बे विदित्वान, महामेघोव गज्जसि॥ 


३४३:-चक्कवाळपरियन्ता, निसिन्ना परिसा भवे। 
नानादिठ्ठी विचिनन्ता [विचिन्तेन्ति (स्या०), विचिनन्तं (क०)], विमतिच्छेदनाय तं॥ 


३४ ४सब्बेसं चित्तमञ्ञजाय, ओपम्मकुसलो मुनि। 
एकं पञ्हं कथेन्तोव, विमतिं छिन्दसि [छिन्दि (स्या० क०)] पाणिनं ॥ 


३४५-उपतिस्ससदिसेहेव, वसुधा पूरिता भवे। 
सब्बेव ते पञ्जलिका, कित्तयुं लोकनायकं॥ 


३४६: कण्पं वा ते कित्तयन्ता, नानावण्णेहि कित्तयुं । 
परिमेतुं न सक्केय्यु [न कप्पेय्युं (स्याः), न पप्पेय्युं (क०)], अप्पमेय्यो तथागतो॥ 


३४७यथासकेन थामेन, कित्तितो हि मया जिनो। 
कप्पकोटीपि कित्तेन्ता, एवमेव पकित्तयुं॥ 


३४८:“सचे हि कोचि देवो वा, मनुस्सो वा सुसिक्खितो । 
पमेतुं परिकप्पेय्य, विघातंव लभेय्य सो॥ 


३४ ९:'सासने ते पतिट्टाय, सक्यपुत्त महायस। 
पञ्ञाय पारमि गन्त्वा, विहरामि अनासवो॥ 


www.tipitaka.org Vipassana Research Institute 


Page 29 sur 409 


३५०:'तित्थिये सम्पमहामि, वत्तेमि जिनसासनं । 
धम्मसेनापति अज्ज, सक्यपुत्तस्स सासने॥ 


३५९. *अपरिमेय्ये कतं कम्मं, फलं दस्सेसि मे इध। 
सुखित्तो सरवेगोव, किलेसे झापयी मम [झापयि मम (स्या०), झापयि अहं (क०)]॥ 


३५२:“यो कोचि मनुजो भारं, धारेय्य मत्थके सदा। 
भारेन दुक्खितो अस्स, भारेहि भरितो तथा॥ 


३५३:'डय्हमानो तीहग्गीहि, भवेसु संसरिं अहँ । 
भरितो भवभारेन, गिरिं उच्चारितो यथा॥ 


३५४ ओरोपितो च मे भारो, भवा उग्घाटिता मया। 
करणीयं कतं सब्बं, सक्यपुत्तस्स सासने॥ 


३५५“यावता बुद्धखेत्तम्हि, ठपेत्वा सक्यपुङ्गवं । 
अहं अग्गोम्हि पञ्ञाय, सदिसो मे न विज्जति॥ 


३५६: समाधिम्हि सुकुसलो, इद्धिया पारमिं गतो। 
इच्छमानो चहं अज्ज, सहस्सं अभिनिम्मिने॥ 


३५७: अनुपुब्बविहारस्स, वसीभूतो महामुनि । 
कथेसि सासनं मय्हं, निरोधो सयनं मम॥ 


३५८:'दिब्बचकखु विसुद्धं मे, समाधिकुसलो अहं । 
सम्मप्पधानानुयुत्तो, बोज्झङ्गभावनारतो॥ 


३५९:*सावकेन हि पत्तब्बं, सब्बमेव कतं मया। 
लोकनाथं ठपेत्वान, सदिसो मे न विज्जति॥ 


३६०:*समापत्तीनं कुसलो [समापत्तिनयकुसलो (सी०)], झानविमोकखान खिप्पपटिलाभी। 
बोज्झङ्गभावनारतो, सावकगुणपारमिगतोस्मि॥ 


३६१. -सावकगुणेनपि फुस्सेन [सावकगुणफुस्सेन (स्या०)], बुद्धिया परिसुत्तमभारवा [पुरिसुत्तमगारवा (स्या०), 
पुरिसुत्तमभारवा (क०)]। 
यं सद्भासङ्गहितं [सद्भाय सङ्गहितं (सी०), सद्दासङ्गहितं (स्या०)] चित्तं, सदा सब्रह्मचारीसु॥ 


३६२.'उद्भतविसोव सप्पो, छिन्नविसाणोव उसभो। 

निक्खित्तमानदप्पोव [दब्बोव (क०)], उपेमि गरुगारवेन गणं॥ 


३६३.-*यदि रूपिनी भवेय्य, पञ्ञा मे वसुमतीपि [वसुमती (सी० क०) वसुपतीनं (स्या०)] न समेय्य। 
अनोमदस्सिस्स [अनोमदस्सि (?)] भगवतो, फलमेतं जाणथवनाय॥ 


३६४:पवत्तितं धम्मचक्कं, सक्यपृत्तेन तादिना। 
अनुवत्तेमहं सम्मा, जाणथवनायिदं फलं ॥ 


३६५:“मा मे कदाचि पापिच्छो, कुसीतो हीनवीरियो। 
अप्पस्सुतो अनादरो [अनाचारो (सब्बत्थ) थेरगा० ९८७ पस्सितब्बा], समेतो अह कत्थचि॥ 


३६६. बहुस्सुतो च मेधावी, सीलेसु सुसमाहितो । 
चेतोसमथानुयृत्तो, अपि मुद्धनि तिट्ठतु॥ 


३६७:'तं वो वदामि भदन्ते, यावन्तेत्थ समागता। 
अप्पिच्छा होथ सन्तुद्ठा, झायी झानरता सदा॥ 


३६८: यमहं पठमं दिस्वा, विरजो विमलो अहुं। 
सो मे आचरियो धीरो, अस्सजि नाम सावको॥ 


३६९.“ तस्साहं वाहसा अज्ज, धम्मसेनापती अहुं। 
सब्बत्थ पारमिं पत्वा, विहरामि अनासवो॥ 


३७०: यो मे आचरियो आसि, अस्सजि नाम सावको। 
यस्सं दिसायं वसति, उस्सीसम्हि करोमहं॥ 


३७१.*मम कम्मं सरित्वान, गोतमो सक्यपुङ्गवो। 
भिकखुसङ्घे निसीदित्वा, अग्गट्ठाने ठपेसि मं॥ 


३७२[इमा द्वे गाथायो स्यामपोत्थके न सन्ति] 
किलेसा झापिता मय्हं, भवा सब्बे समूहता । 


नागोव बन्धनं छेत्वा, विहरामि अनासवो॥ 


३७३:-स्वागतं वत मे आसि, बुद्धसेट्टस्स सन्तिके । 
तिस्सो विज्जा अनुप्पत्ता, कतं बुद्धस्स सासनं [इमा द्वे गाथारो स्यामपोत्थके न सन्ति]॥ 


३७४-पटिसम्भिदा चतस्सो [चतस्सो च (सी०)], विमोक्खापि च अडिमे। 

छळभिञ्ञा सच्छिकता, कतं बुद्भस्स सासन” ॥ 
इत्थं सुदं आयस्मा सारिपृत्तो थेरो इमा गाथायो 
अभासित्थाति। 
सारिपुत्तत्थेरस्सापदानं पठमं । 
३-२. महामोग्गल्लानत्थेरअपदानं 


३७५:अनोमदस्सी भगवा, लोकजेड्रो नरासभो। 
विहासि हिमवन्तम्हि, देवसङ्गपुरक्खतो॥ 


३७६:वरुणो नाम नामेन, नागराजा अहं तदा। 
कामरूपी विकुब्बामि, महोदधिनिवासहं॥ 


३७७:-सङ्गणियं गणं हित्वा, तूरियं पट्ठपेसहं । 
सम्बुद्धं परिवारेत्वा, वादेसुं अच्छरा तदा॥ 


३७८: वज्जमानेसु तूरेसु, देवा तूरानि [तुरियेसु, देवा तुरियानि (सी० स्या०)] वज्जयुं। 
उभिन्नं सहं सुत्वान, बुद्रोपि सम्पबुज्झथ॥ 


३७९: निमन्तेत्वान सम्बुद्ध, सकं भवनुपागमिं । 
आसनं पञ्ञपेत्वान, कालमारोचयिं अहं॥ 


३८०:-खीणासवसहस्सेहि, परिबुतो लोकनायको । 
ओभासेन्तो दिसा सब्बा, भवनं मे उपागमि॥ 


३८१."“उपविट्टु महावीरं, देवदेवं नरासभं । 
सभिकखुसङ्घं तप्पेसि [सन्तप्पेसि (स्या०), तप्पेमि (क०)], अन्नपानेनहं तदा॥ 


३८२. अनुमोदि महावीरो, सयम्भू अग्गपुग्गलो। 
भिकखुसङ्घे निसीदित्वा, इमा गाथा अभासथ॥ 


३८३.“यो सो [यं सो (क०)] सङ्घं अपूजेसि, बुद्भञ्च लोकनायकं । 
तेन चित्तप्पसादेन, देवलोकं गमिस्सति॥ 


३८ ४:“सत्तसत्ततिक्खत्तुज्च, देवरज्जं करिस्सति। 

पथब्या रज्जं अड्टसतं, वसुधं आवसिस्सति॥ 


३८५:*'पञ्चपञ्जासक्खत्तुञ्च, चक्कवत्ती भविस्सति। 
भोगा असङ्षिया तस्स, उप्पज्जिस्सन्ति तावदे॥ 


३८६:“अपरिमेय्ये इतो कप्पे, ओक्काककुलसम्भवो। 
गोतमो नाम गोत्तेन [नामेन (सी०)], सत्था लोके भविस्सति॥ 


३८७:“निरया सो चवित्वान, मनुस्सतं गमिस्सति। 
कोलितो नाम नामेन, ब्रह्मबन्धु भविस्सति॥ 


३८८:“सो पच्छा पब्बजित्वान, कुसलमूलेन चोदितो । 
गोतमस्स भगवतो, दुतियो हेस्सति सावको॥ 


३८९.“आरद्धवीरियो पहितत्तो, इद्धिया पारमि गतो। 
सब्बासवे परिज्ञाय, निब्बायिस्सतिनासवो'॥ 


३९०. “पापमित्तोपनिस्साय, कामरागवसं गतो। 
मातरं पितरञ्चापि, घातयिं दुटुमानसो॥ 


३९१."यं यं योनुपपज्जामि, निरयं अथ मानुसं । 
पापकम्मसमङ्गिता, भिन्नसीसो मरामहं॥ 


३९२.इदं पच्छिमकं मय्हं, चरिमो वत्तते भवो। 
इधापि एदिसो मय्हं, मरणकाले भविस्सति॥ 


३९३.-पविवेकमनुयुत्तो, समाधिभावनारतो । 
सब्बासवे परिञ्ञाय, विहरामि अनासवो॥ 


३९४:'धरणिम्पि सुगम्भीरं, बहलं दुप्पधंसियं । 
वामङ्गुड्रेन खोभेय्यं, इद्धिया पारमिं गतो॥ 


३९५:°अस्मिमानं न पस्सामि, मानो मय्हं न विज्जति। 
सामणेरे उपादाय, गरुचित्तं करोमहं॥ 


३९६. *अपरिमेय्ये इतो कप्पे, यं कम्ममभिनीहरि । 
ताहं भूमिमनुप्पत्तो, पत्तोम्हि आसवकखयं॥ 

३९७:'पटिसम्भिदा चतस्सो, विमोक्खापि च अङ्टिमे। 
छळभिञ्ञा सच्छिकता, कतं बुद्धस्स सासनं ॥ 


इत्थं सुदं आयस्मा महामोग्गल्लानो थेरो इमा गाथायो अभासित्थाति। 
महामोग्गल्लानत्थेरस्सापदानं दुतियं। 
३-३. महाकस्सपत्थेरअपदानं 


३९८.“पदुमृत्तरस्स भगवतो, लोकजेद्टस्स तादिनो । 
निब्बुते लोकनाथम्हि, पूजं कुब्बन्ति सत्थुनो॥ 


३९९.'“उदग्गचित्ता जनता, आमोदितपमोदिता । 
तेसु संवेगजातेसु, पीति मे उदपज्जथ॥ 


४००:"जातिमित्ते समानेत्वा, इदं वचनमब्रवि। 
परिनिब्बुतो महावीरो, हन्द पूजं करोमसे॥ 


४०१:“साधूति ते पटिस्सुत्वा, भिय्यो हासं जनिंसु मे। 
बुद्धस्मि लोकनाथम्हि, काहाम पुञ्जसञ्चयं॥ 


४०२: अग्घियं सुकतं कत्वा, सतहत्थसमुग्गतं । 
दियड्टहत्थपत्थटं, विमानं नभमुग्गतं॥ 


४०३:“कत्वान हम्मियं तत्थ, तालपन्तीहि चित्तितं । 
सकं चित्तं पसादेत्वा, चेतियं पूजयुत्तमं ॥ 


४०४अग्गिकखन्धोब जलितो, किंसुको इव [सालराजाव (सी०)] फुल्लितो। 
इन्दलट्टीव आकासे, ओभासेति चतुद्दिसा॥ 


४०५तत्थ चित्तं पसादेत्वा, कत्वान कुसलं बहुं। 
पुब्बकम्मं सरित्वान, तिदसं उपपज्जहं॥ 


४०६:"सहस्सयूत्तं हयवाहिं, दिब्बयानमधिट्टितो । 
उब्बिद्धं भवनं मय्हं, सत्तभूमं समुग्गतं॥ 


४०७ कूटागारसहस्सानि, सब्बसोण्णमया अहं । 
जलन्ति सकतेजेन, दिसा सब्बा पभासयं॥ 

४०८:'सन्ति अञ्ञेपि निय्यूहा, लोहितङ्गमया तदा। 
तेपि जोतन्ति आभाय, समन्ता चतुरो दिसा॥ 


४०९:'पुञ्जकम्माभिनिब्बत्ता, कूटागारा सुनिम्मिता। 
मणिमयापि जोतन्ति, दिसा दस [दिसोदिसं (स्या०)] समन्ततो॥ 


४१०:-तेसं उज्जोतमानानं, ओभासो विपुलो अहु। 
सब्बे देवे अभिभोमि, पुञ्जकम्मस्सिदं फलं॥ 


४१९. सट्रिकप्पसहस्सम्हि, उब्बिद्धो नाम खत्तियो। 
चातुरन्तो विजितावी, पथवि आवसिं अहं॥ 


४१२:*तथेव भद्दके कप्पे, तिसक्खत्तुं अहोसहं । 
सककम्माभिरद्धोम्हि, चक्कवत्ती महब्बलो॥ 


४१३:“सत्तरतनसम्पन्नो, चतुदीपम्हि इस्सरो । 
तत्थापि भवनं मय्हं, इन्दलट्टीव उग्गतं॥ 


४१४: आयामतो चतुब्बीसं, वित्थारेन च द्वादस। 
रम्मणं [रम्मकं (सी० स्या०)] नाम नगरं, दळहपाकारतोरणं॥ 


४१५: आयामतो पञ्चसतं, वित्थारेन तदडुकं । 
आकिण्णं जनकायेहि, तिदसानं पुरं विय॥ 


४१६: यथा सूचिघरे सूची, पक्खित्ता पण्णवीसति । 
अञ्जमञ्ञं पघट्टेन्ति, आकिण्णं होति लङ्कतं [तं तदा (सी०), सतता (स्या०), सङ्करं (?)]॥ 


४१७:“एवम्पि नगरं म्ह, हत्थिस्सरथसंकुलं। 
मनुस्सेहि सदाकिण्णं, रम्मणं नगरुत्तमं॥ 


४१८:“तत्थ भुत्वा पिवित्वा च, पुन देवत्तनं गतो [पुनपि देवतङ्गतो (क०)]॥ 
भवे पच्छिमके मय्हं, अहोसि कुलसम्पदा॥ 


४१९-'ब्राह्मञ्ञकुलसम्भूतो, महारतनसञ्चयो। 
असीतिकोटियो हित्वा, हिरञ्जस्सापि पब्बजि॥ 


४२०: 'पटिसम्मिदा चतस्सो, विमोक्खापि च अडिमे। 
छळभिञ्ञा सच्छिकता, कतं बुद्भस्स सासन” ॥ 

इत्थं सुदं आयस्मा महाकस्सपो थेरो इमा गाथायो अभासित्थाति। 
महाकस्सपत्थेरस्सापदानं ततियं । 
३-४. अनुरुद्धत्थेरअपदानं 


४२९.-सुमेधं भगवन्ताहं, लोकजेद्ठं नरासभं । 
वूपकद्टं विहरन्तं, अहसं लोकनायकं ॥ 


४२२:'उपगन्त्वान सम्बुद्ध, सुमेधं लोकनायकं । 
अञ्जलि पग्गहेत्वान, बुद्धसेइमयाचहं॥ 


४२३:“अनुकम्प महावीर, लोकजेट्ट नरासभ। 
पदीपं ते पदस्सामि, रुक्खमूलम्हि झायतो॥ 


४२४ अधिवासेसि सो धीरो, सयम्भू वदतं वरो। 
दुमेसु विनिविज्झित्वा, यन्तं योजियहं तदा॥ 


४२५६-सहस्सवट्टि पादासि, बुद्भस्स लोकबन्धुनो । 
सत्ताहं पज्जलित्वान, दीपा वूपसमिंसु मे॥ 


४२६: तेन चित्तप्पसादेन, चेतनापणिधीहि च। 
जहित्वा मानुसं देहं, विमानमुपपज्जहं ॥ 


४२७:“उपपन्नस्स देवत्तं, ब्यम्हं आसि सुनिम्मितं । 
समन्ततो पज्जलति, दीपदानस्सिदं फलं॥ 


४२८:°समन्ता योजनसतं, विरोचेसिमहं तदा। 
सब्बे देवे अभिभोमि, दीपदानस्सिदं फलं॥ 


४२९:तिसकप्पानि देविन्दो, देवरज्जमकारयि। 
न मं केचीतिमञ्जन्ति, दोपदानस्सिदं फलं॥ 


४३०:*अट्टवीसतिकखत्तुञ्च, चक्कवत्ती अहोसहं। 
दिवा रत्तिञ्च पस्सामि, समन्ता योजनं तदा॥ 


४३१९:सहस्सलोकं जाणेन, पस्सामि सत्थु सासने। 
दिब्बचकखुमनुप्पत्तो, दीपदानस्सिदं फलं॥ 

४३२:“सुमेधो नाम सम्बुद्धो, तिसकप्पसहस्सितो । 
तस्स दीपो मया दिन्नो, विप्पसन्नेन चेतसा॥ 


४३३: पटिसम्भिदा चतस्सो, विमोक्खापि च अट्टिमे। 
छळभिञ्ञा सच्छिकता, कतं बुद्भस्स सासन” ॥ 


इत्थं सुदं आयस्मा अनुरुद्धो थेरो इमा गाथायो अभासित्थाति। 
अनुरुद्भत्थेरस्सापदानं चतुत्थं । 
३-५. पुण्णमन्ताणिपुत्तत्थेरअपदानं 


४३४ अज्झायको मन्तधरो, तिण्णं वेदान पारगू। 
पुरक्खतोम्हि सिस्सेहि, उपगच्छिं नरुत्तमं॥ 


४३५पदुमुत्तरो लोकविदू, आहृतीनं पटिग्गहो। 
मम कम्मं पकित्तेसि, सङ्कित्तेन महामुनि॥ 


४३६:"ताहं धम्मं सुणित्वान, अभिवादेत्वान सत्थुनो । 
अञ्जलिं पग्गहेत्वान, पक्कमि [पक्कामि (सी० स्या०)] दक्खिणामुखो॥ 


४३७सङ्कित्तेन सुणित्वान, वित्थारेन अभासयिं [अदेसयि (सी० स्या०)]। 
सब्बे सिस्सा अत्तमना, सुत्वान मम भासतो। 
सकं दिट्टिं विनोदेत्वा, बुद्धे चित्तं पसादयुं॥ 


४३८:'सङ्कित्तेनपि देसेमि, वित्थारेन तथेवहं [देसेसि वित्थारेनपि भासयि (क०)]। 
अभिधम्मनयञ्ञूहं, कथावत्थुविसुद्धिया। 
सब्बेसं विञ्ञापेत्वान, विहरामि अनासवो॥ 


४३९:"इतो पञ्चसते कप्पे, चतुरो सुप्पकासका। 
सत्तरतनसम्पन्ना, चतुदीपम्हि इस्सरा॥ 


४४०पटिसम्भिदा चतस्सो, विमोक्खापि च अदट्टिमे। 
छळभिञ्ञा सच्छिकता, कतं बुद्भस्स सासन” ॥ 


इत्थं सुदं आयस्मा पुण्णो मन्ताणिपुत्तो थेरो इमा गाथायो अभासित्थाति । 


पुण्णमन्ताणिपुत्तत्थेरस्सापदानं पञ्चमं । 

३-६. उपालित्थेरअपदानं 


४४९: नगरे हंसवतिया, सुजातो नाम ब्राह्मणो। 
असीतिकोटिनिचयो, पहूतधनधञ्ञवा॥ 


४४ २.अज्झायको मन्तधरो, तिण्णं वेदान पारगू। 
लक्खणे इतिहासे च, सधम्मे पारमि गतो॥ 


४४ ३:परिब्बाजा एकसिखा [एकभिक्खा (क०)], गोतमा 
बुद्धसावका [सब्बत्थपि एवमेव दिस्सति] । 


चरका तापसा चेव, चरन्ति महिया तदा॥ 


४४४:तेपि मं परिवारेन्ति, ब्राह्मणो विस्सुतो इति । 
बहुज्जनो मं पूजेति, नाहं पूजेमि किञ्चनं॥ 


४४५:पूजारहं न पस्सामि, मानत्थद्धो अहं तदा। 
बुद्धोति वचनं नत्थि, ताव नुप्पज्जते जिनो॥ 


४४६अच्चयेन अहोरत्तं, पदुमुत्तरनामको [नायको (सी० स्या०)]। 
सब्बं तमं विनोदेत्वा, लोके उप्पज्जि चक्खुमा॥ 


४४७:वित्थारिके बाहुजञ्ञे, पुथृभूते च सासने । 
उपागमि तदा बुद्धो, नगरं हंससव्हयं॥ 


४४८:पितु अत्थाय सो बुद्धो, धम्मं देसेसि चक्खुमा । 
तेन कालेन परिसा, समन्ता योजनं तदा॥ 


४४ ९.सम्मतो मनुजानं सो, सुनन्दो नाम तापसो। 
यावता बुद्भपरिसा, पुप्फेहच्छादयी तदा॥ 


४५०-चतुसच्चं पकासेन्ते, सेट्ठे च [हेट्ठा च (क०)] पुप्फमण्डपे। 
कोटिसतसहस्सानं, धम्माभिसमयो अहु॥ 


४५९:*सत्तरत्तिन्दिवं बुद्धो, वस्सेत्वा धम्मवुट्टियो। 
अट्टुमे दिवसे पत्ते, सुनन्दं कित्तयी जिनो॥ 


४५२:-देवलोके मनुस्से वा, संसरन्तो अयं भवे। 

सब्बेसं पवरो हुत्वा, भवेसु संसरिस्सति॥ 


४५३:कप्पसतसहस्सम्हि, ओक्काककुलसम्भवो । 
गोतमो नाम गोत्तेन, सत्था लोके भविस्सति॥ 


४५४:तस्स धम्मेसु दायादो, ओरसो धम्मनिम्मितो। 
मन्ताणिपृत्तो पुण्णोति, हेस्सति सत्थु सावको॥ 


४५५-एवं कित्तयि सम्बुद्धो, सुनन्दं तापसं तदा। 
हासयन्तो जनं सब्बं, दस्सयन्तो सकं बलं॥ 


४५६:-कतञ्जली नमस्सन्ति, सुनन्दं तापसं जना। 
बुद्धे कारं करित्वान, सोधेसि गतिमत्तनो॥ 


४५७:तत्थ मे अहु सङ्कप्पो, सुत्वान मुनिनो वचं । 
अहम्पि कारं कस्सामि, यथा पस्सामि गोतमं॥ 


४५८:'एवाहं चिन्तयित्वान, किरियं चिन्तयिं मम। 
क्याहं कम्मं आचरामि, पुञ्जकखेत्ते अनृत्तरे॥ 


४५९:-अयञ्च पाठिको भिक्खु, सब्बपाठिस्स सासने । 
विनये अग्गनिक्खित्तो, तं ठानं पत्थये अहं॥ 


४६०:“इदं मे अमितं भोगं, अक्खोभं सागरूपमं । 
तेन भोगेन बुद्भस्स, आरामं मापये अहं॥ 


४६१:-सोभनं नाम आरामं, नगरस्स पुरत्थतो। 
किणित्वा [कोत्वा (सी०), कित्वा (क०)] सतसहस्सेन, सङ्घारामं अमापयिं॥ 


४६२:'कूटागारे च पासादे, मण्डपे हम्मिये गुहा । 
चङ्कमे सुकते कत्वा, सङ्घारामं अमापयि॥ 


४६३: जन्ताघरं अग्गिसालं, अथो उदकमाळकं । 
न्हानघरं मापयित्वा, भिक्खुसङ्घस्सदासहं ॥ 


४६४ आसन्दियो पीठके च, परिभोगे च भाजने। 
आरामिकञ्च भेसज्जं, सब्बमेतं अदासहं॥ 

४६५ आरक्खं पद्रुपेत्वान, पाकारं कारयि दळहं । 
मा नं कोचि विहेठेसि, सन्तचित्तान तादिनं॥ 


४६६: सतसहस्सेनावासं [आवासं सतसहस्सेन (सी), आवासे सतसहस्से (स्या०)], सङ्घारामे अमापयि। 
वेपुल्लं तं मापयित्वा [वेपुल्लतं पापयित्वा (सी०)], सम्बुद्धं उपनामयि॥ 


४६७: निड्ठापितो मयारामो, सम्पटिच्छ तुवं मुनि । 
निय्यादेस्सामि तं वीर [ते वीर (सी०), तं धीर (स्या०)], अधिवासेहि चक्खुम॥ 


४६८:'पदुमुत्तरो लोकविदू, आहृतीनं पटिग्गहो। 
मम सङ्कप्पमञ्ञजाय, अधिवासेसि नायको॥ 


४६९: अधिवासनमञ्ञाय, सब्बञ्जुस्स महेसिनो । 
भोजनं पटियादेत्वा, कालमारोचयिं अहं॥ 


४७० आरोचितम्हि कालम्हि, पदुमुत्तरनायको । 
खीणासवसहस्सेहि, आरामं मे उपागमि॥ 


४७९:निसिन्नं कालमञ्ञाय, अन्नपानेन तप्पयि। 
भुत्तावि कालमञ्ञाय, इदं वचनमब्रवि॥ 


४७२:-कोतो सतसहस्सेन, तत्तकेनेव कारितो । 
सोभनो नाम आरामो, सम्पटिच्छ तुवं मुनि॥ 


४७३.इमिनारामदानेन, चेतनापणिधीहि च। 
भवे निब्बत्तमानोहं, लभामि मम पत्थितं॥ 


४७४:पटिग्गहेत्वा सम्बुद्धो, सङ्घारामं सुमापितं । 
भिकखुसङ्घे निसीदित्वा, इदं वचनमब्रवि॥ 


४७५यो सो बुद्धस्स पादासि, सङ्घारामं सुमापितं । 
तमहं कित्तयिस्सामि, सुणाथ मम भासतो॥ 


४७६-हत्थी अस्सा रथा पत्ती, सेना च चतुरङ्गिनी। 
परिवारेस्सन्तिमं निच्चं, सङ्घारामस्सिदं फलं॥ 


४७७:सट्ि तूरसहस्सानि [तुरियसहस्सानि (सी० स्या०)], भेरियो समलङ्कता। 
परिवारेस्सन्तिमं निच्चं, सङ्घारामस्सिदं फलं॥ 

४७८छळसीतिसहस्सानि, नारियो समलङ्कता। 
विचित्तवत्थाभरणा, आमुत्तमणिकुण्डला॥ 


४७९:-अळारपम्हा हसुला, सुसञ्ञा तनुमज्झिमा। 
परिवारेस्सन्तिमं निच्चं, सङ्घारामस्सिदं फलं॥ 


४८०:तिंसकप्पसहस्सानि, देवलोके रमिस्सति। 
सहस्सक्खत्तुं देविन्दो, देवरज्जं करिस्सति॥ 


४८१:“देवराजेन पत्तब्बं, सब्बं पटिलभिस्सति। 
अनूनभोगो हुत्वान, देवरज्जं करिस्सति॥ 


४८२:"सहस्सक्खत्तुं चक्कवत्ती, राजा रट्टे भविस्सति। 
पथब्या रज्जं विपुलं, गणनातो असङ्कियं॥ 


४८३:'कप्पसतसहस्सम्हि, ओक्काककुलसम्भवो । 
गोतमो नाम गोत्तेन, सत्था लोके भविस्सति॥ 


४८८४:तस्स धम्मेसु दायादो, ओरसो धम्मनिम्मितो। 
उपालि नाम नामेन, हेस्सति सत्थु सावको॥ 


४८५विनये पारमिं पत्वा, ठानाठाने च कोविदो। 
जिनसासनं धारेन्तो, विहरिस्सतिनासवो॥ 


४८६: सब्बमेतं अभिञ्जाय, गोतमो सक्यपुङ्गवो । 
भिकखुसङ्घे निसीदित्वा, एतदग्गे ठपेस्सति॥ 


४८७ अपरिमेय्युपादाय, पत्थेमि तव सासनं । 
सो मे अत्थो अनुप्पत्तो, सब्बसंयोजनक्खयो॥ 


४८८: यथा सूलावुतो पोसो, राजदण्डेन तज्जितो। 
सूले सातं अविन्दन्तो, परिमुत्तिव इच्छति॥ 


४८९:तथेवाहं महावीर, भवदण्डेन तज्जितो। 
कम्मसूलावुतो सन्तो, पिपासावेदनट्टितो॥ 


४९०:“भवे सातं न विन्दामि, डय्हन्तो तीहि अग्गिभि। 
परिमुत्तिं गवेसामि, यथापि राजदण्डितो॥ 

४९१:/“यथा विसादो पुरिसो, विसेन परिपीळितो। 
अगदं सो गवेसेय्य, विसघातायुपालनं [विसघातायुपायनं (स्या० क०)]॥ 


४९२:“गवेसमानो पस्सेय्य, अगदं विसघातकं । 
तं पिवित्वा सुखी अस्स, विसम्हा परिमृत्तिया॥ 


४९३:तथेवाहं महावीर, यथा विसहतो नरो। 
सम्पीळितो अविज्जाय, सद्भम्मागदमेसहं ॥ 


४९४धम्मागदं गवेसन्तो, अद्दक्खि सक्यसासनं । 
अग्गं सब्बोसधानं तं, सब्बसल्लविनोदनं॥ 


४९५-धम्मोसधं पिवित्वान, विसं सब्बं समूहनिं। 
अजरामरं सीतिभावं, निब्बानं फस्सयिं अहं॥ 


४९६:“यथा भूतट्टितो पोसो, भूतग्गाहेन पीळितो । 
भूतवेज्जं गवेसेय्य, भूतस्मा परिमुत्तिया॥ 


४९७: गवेसमानो पस्सेय्य, भूतविज्जासु कोविदं । 
तस्स सो विहने भूतं, समूलञ्च विनासये॥ 


४९८:'तथेवाहं महावीर, तमग्गाहेन पीळितो । 
जाणालोकं गवेसामि, तमतो परिमृत्तिया॥ 


४९९:-अथहसं सक्यमुनि, किलेसतमसोधनं । 
सो मे तमं विनोदेसि, भूतवेज्जोव भूतकं॥ 


५००:“संसारसोतं सञ्छिन्दिं, तण्हासोतं निवारयिं। 
भवं उग्घाटयिं सब्ब, भूतवेज्जोव मूलतो॥ 


५०१९. 'गरुळो यथा ओपतति, पन्नगं भक्खमत्तनो। 
समन्ता योजनसतं, विकखोभेति महासरं॥ 


५०२:'पन्नगं सो गहेत्वान, अधोसीसं विहेठयं । 
आदाय सो पक्कमति, येनकामं विहङ्गमो॥ 


५०३:'तथेवाहं महावीर, यथापि गरुळो बली। 
असङ्कतं गवेसन्तो, दोसे विक्खालयि अहं॥ 

५०४४दिट्ठो अहं धम्मवरं, सन्तिपदमनुत्तरं । 
आदाय विहरामेतं, गरुळो पन्नगं यथा॥ 


५०५ आसावती नाम लता, जाता चित्तलतावने । 
तस्सा वस्ससहस्सेन, एकं निब्बत्तते फलं॥ 


५०६:-तं देवा पयिरुपासन्ति, तावदूरफले सति । 
देवानं सा पिया एवं, आसावती लतुत्तमा॥ 


५०७:-सतसहस्सुपादाय, ताहं परिचरे मुनि। 
सायं पातं नमस्सामि, देवा आसावतिं यथा॥ 


५०८: अवञ्झा पारिचरिया, अमोघा च नमस्सना। 
दूरागतम्पि मं सन्तं, खणोयं न विराधयि॥ 


५०९:'पटिसन्धिं न पस्सामि, विचिनन्तो भवे अहं। 
निरूपधि विप्पमुत्तो [विप्पयुत्तो (क०)], उपसन्तो चरामहं॥ 


५१०.“यथापि पदुमं नाम, सूरियरंसेन पुप्फति । 
तथेवाहं महावीर, बुद्भरंसेन पुप्फितो॥ 


५११."“यथा बलाकयोनिम्हि, न विज्जति पुमो [पुमा (सी० स्या०)] सदा। 
मेघेसु गज्जमानेसु, गब्भं गण्हन्ति ता सदा॥ 


५१२.चिरम्पि गब्भं धारेन्ति, याव मेघो न गज्जति। 
भारतो परिमुच्चन्ति, यदा मेघो पवस्सति॥ 


५१३. 'पदुमुत्तरबुद्भस्स, धम्ममेघेन गज्जतो । 
सद्देन धम्ममेघस्स, धम्मगब्भं अगण्हहं॥ 


५९१४सतसहस्सुपादाय, पुञ्ञजगब्भं धरेमहं । 
नप्पमुच्चामि भारतो, धम्ममेघो न गज्जति॥ 


५१५: यदा तुवं सक्यमुनि, रम्मे कपिलवत्थवे। 
गज्जसि धम्ममेघेन, भारतो परिमुच्चहं॥ 


५९१६. “सुञ्जतं अनिमित्तञ्च, तथाप्पणिहितम्पि च। 
चतुरो च फले सब्बे, धम्मेवं विजनयि [विजटयिं (क०) बलाकानं विजायनूपमाय संसन्देत्वा अत्थो वेदितब्बो] 

अहं॥ 
दुतियभाणवारं । 


५९७: अपरिमेय्युपादाय, पत्थेमि तव सासनं । 
सो मे अत्थो अनुप्पत्तो, सन्तिपदमनुत्तरं॥ 


५१८.'विनये पारमि पत्तो, यथापि पाठिको इसि। 
न मे समसमो अत्थि, धारेमि सासनं अहं॥ 


५१९.विनये खन्धके चापि, तिकच्छेदे च पञ्चके [पञ्चमे (सी०)]। 
एत्थ मे विमति नत्थि, अक्खरे ब्यञ्जनेपि वा॥ 


५२०:'निग्गहे पटिकम्मे च, ठानाठाने च कोविदो। 
ओसारणे बुड्टापने, सब्बत्थ पारमि गतो॥ 


५२९. विनये खन्धके वापि, निक्खिपित्वा पदं अहं । 
उभतो विनिवेठेत्वा, रसतो ओसरेस्यहं॥ 


५२२: निरुत्तिया सुकुसलो, अत्थानत्थे च कोविदो। 
अनञ्ञातं मया नत्थि, एकग्गो सत्थु सासने॥ 


५२३:*रूपदवखो [रूपरक्खो (?) मिलिन्दपञ्हो धम्मनगराधिकारे पस्सितब्बं] अहं अज्ज, सक्यपृत्तस्स सासने । 
कङ्कं सब्बं विनोदेमि, छिन्दामि सब्बसंसयं॥ 


५२४'पदं अनुपदञ्चापि, अक्खरञ्चापि ब्यञ्जनं । 
निदाने परियोसाने, सब्बत्थ कोविदो अहं॥ 


५२५:'यथापि राजा बलवा, निग्गण्हित्वा परन्तपे । 
विजिनित्वान सङ्गामं, नगरं तत्थ मापये॥ 


५२६:'पाकारं परिखञ्चापि, एसिकं द्वारकोदुकं । 
अड्डालके च विविधे, कारये नगरे बहू ॥ 


५२७:*सिङ्घाटकं चच्चरञ्च, सुविभत्तन्तरापणं । 
कारयेय्य सभं तत्थ, अत्थानत्थविनिच्छयं॥ 


५२८:'निग्घातत्थं अमित्तानं, छिद्दाछिद्दञ्च जानितुं । 

बलकायस्स रक्खाय, सेनापच्चं ठपेति [थपेसि (क०)] सो॥ 


५२९.:आरक्खत्थाय भण्डस्स, निधानकुसलं नरं। 
मा मे भण्डं विनस्सीति, भण्डरक्खं ठपेति सो॥ 


५३०:'ममत्तो [मामको (सी०), समग्गो (स्या०)] 
होति यो रञ्ञो, वुद्धि यस्स च इच्छति। 


तस्साधिकरणं देति, मित्तस्स पटिपज्जितुं॥ 


५३९. `उप्पातेसु निमित्तेसु, लकखणेसु च कोविदं । 
अज्झायकं मन्तधरं, पोरोहिच्चे उपेति सो॥ 


५३२:'एतेहङ्गेहि सम्पन्नो, खत्तियोति पवुच्चति। 
सदा रकखन्ति राजानं, चक्कवाकोव दुक्खितं॥ 


५,३३:'तथेव त्वं महावीर, हतामित्तोव खत्तियो। 
सदेवकस्स लोकस्स, धम्मराजाति वुच्चति॥ 


७३४६-तित्थिये निहनित्वान [नीहरित्वान (स्या० क०)], मारञ्चापि ससेनकं । 
तमन्धकारं विधमित्वा, धम्मनगरं अमापयि॥ 


५३५*सीलं पाकारकं तत्थ, जाणं ते द्वारकोदुकं । 
सद्धा ते एसिका वीर, द्वारपालो च संवरो॥ 


५३६: -सतिपड्ठानमट्टालं, पञ्जा ते चच्चरं मुने। 
इद्भिपादञ्च सिङ्घाटं, धम्मवीथि सुमापिता॥ 


५३७: सुत्तन्तं अभिधम्मञ्च, विनयञ्चापि केवलं । 
नवङ्गं बुद्धवचनं, एसा धम्मसभा तव॥ 


५३८: सुञ्जतं अनिमित्तञ्च, विहारञ्चप्पणीहितं । 
आनेञ्जञ्च निरोधो च, एसा धम्मकुटी तव॥ 


५३९:“पञ्ञाय अग्गो निक्खित्तो [अग्गनिक्खित्तो (सी०)], पटिभाने च कोविदो। 
सारिपुत्तोति नामेन, धम्मसेनापती तव॥ 


५४० चुतूपपातकुसलो, इद्भिया पारमि गतो । 


www.tipitaka.org Vipassana Research Institute 


Page 45 sur 409 


कोलितो नाम नामेन, पोरोहिच्चो तवं मुने॥ 


५४१:पोराणकवंसधरो, उग्गतेजो दुरासदो । 
धुतवादीगुणेनग्गो, अक्खदस्सो तवं मुने॥ 


५४ २:“बहुस्सुतो धम्मधरो, सब्बपाठी च सासने। 
आनन्दो नाम नामेन, धम्मारकखो [धम्मरक्खो (स्या०)] तवं मुने॥ 


५४३एते सब्बे अतिक्कम्म, पमेसि भगवा ममं । 
विनिच्छयं मे पादासि, विनये विञ्जुदेसितं॥ 


५४ ४:यो कोचि विनये पञ्हं, पुच्छति बुद्धसावको । 
तत्थ मे चिन्तना नत्थि, तञ्ेवत्थं कथेमहं ॥ 


५४५६:यावता बुद्धखेत्तम्हि, ठपेत्वा तं महामुनि । 
विनये मादिसो नत्थि, कुतो भिय्यो भविस्सति॥ 


५४६ भिक्खुसङ्गे निसीदित्वा, एवं गज्जति गोतमो। 
उपालिस्स समो नत्थि, विनये खन्धकेसु च॥ 


५४७:यावता बुद्धभणितं, नवङ्गं सत्थुसासनं । 
विनयोगधं तं [विनयोगधितं (सी० अट्ट०), विनये कथितं (स्या०)] सब्बं, 


विनयमूलपस्सिनो [विनयं मूलन्ति पस्सतो (सी०)]॥ 


५४८ मम कम्मं सरित्वान, गोतमो सक्यपुङ्गवो। 
भिक्खुसङ्घे निसीदित्वा, एतदग्गे ठपेसि मं॥ 


५४९: सतसहस्सुपादाय, इमं ठानं अपत्थयि । 
सो मे अत्थो अनुप्पत्तो, विनये पारमिं गतो॥ 


५५०:'सक्यानं नन्दिजननो, कप्पको आसहं पुरे। 
विजहित्वान तं जातिं, पुत्तो जातो महेसिनो॥ 


५५९:“इतो दुतियके कप्पे, अञ्जसो नाम खत्तियो। 
अनन्ततेजो अमितयसो, भूमिपालो महद्धनो॥ 


५५२:'तस्स रञ्जो अहं पृत्तो, चन्दनो नाम खत्तियो। 

जातिमदेनुपत्थद्भो, यसभोगमदेन च॥ 


५५३: नागसतसहस्सानि, सब्बालङ्कारभूसिता। 
तिधापभिन्ना मातङ्गा, परिवारेन्ति मं सदा॥ 


५५४सबलेहि परेतोहं, उय्यानं गन्तुकामको । 
आरुस्ह सिरिकं नागं, नगरा निकखमिं तदा॥ 


५५५६चरणेन च सम्पन्नो, गुत्तद्वारो सुसंवुतो । 
देवलो नाम सम्बुद्धो, आगच्छि पुरतो मम॥ 


५५६: पेसेत्वा सिरिकं नागं, बुद्धं आसादयि तदा। 
ततो सञ्जातकोपो सो [जातकोपोव (स्या०)], नागो नुद्भरते पदं॥ 


५५७: नागं रुण्णमनं [रुट्टमनं (पी० अट), दुद्ठमनं (सी० अटः), रुद्धपदं (?)] दिस्वा, बुद्धे कोधं अकासहं । 
विहेसयित्वा सम्बुद्भं, उय्यानं अगमासहं॥ 


५५८६"सातं तत्थ न विन्दामि, सिरो पज्जलितो यथा। 
परिळाहेन डय्हामि, मच्छोव बळिसादको॥ 


५५९:-ससागरन्ता पथवी, आदित्ता विय होति मे। 
पितु सन्तिकुपागम्म, इदं वचनमब्रवि॥ 


५६०: आसीविसंव कुपितं, अग्गिक्खन्धंव आगतं । 
मत्तंव कुञ्जरं दन्तिं, यं सयम्भुमसादयि॥ 


५६१. आसादितो मया बुद्धो, घोरो उग्गतपो जिनो। 
पुरा सब्बे विनस्साम, खमापेस्साम तं मुनि॥ 


५६२: नो चे तं निज्झापेस्साम, अत्तदन्तं समाहितं । 
ओरेन सत्तदिवसा, रदं मे विधमिस्सति॥ 


५६३: सुमेखलो कोसियो च, सिग्गवो चापि सत्तको [सत्तुको (सी०)]। 
आसादयित्वा इसयो, दुग्गता ते सरडुका॥ 


५६४यदा कुप्पन्ति इसयो, सञ्जता ब्रह्मचारिनो। 
सदेवकं विनासेन्ति, ससागरं सपब्बतं॥ 

५६५: तियोजनसहस्सम्हि, पुरिसे सन्निपातयिं। 
अच्चयं देसनत्थाय, सयम्भुं उपसङ्कमि॥ 


५६६: अल्लवत्था अल्लसिरा, सब्बेव पञ्जलीकता। 
बुद्भस्स पादे निपतित्वा, इदं वचनमत्रवुं [मब्रविं (क०)]॥ 


५६७:-खमस्सु त्वं महावीर, अभियाचति तं जनो। 
परिळाहं विनोदेहि, मा नो रइं विनासय॥ 


५६८: सदेवमानुसा सब्बे, सदानवा सरक्खसा | 
अयोमयेन कुटेन, सिरं भिन्देय्यु मे सदा॥ 


५६९:'दके [उदके (सी० स्या०)] अग्गि न सण्ठाति, बीजं सेले न रूहति । 
अगदे किमि न सण्ठाति, कोपो बुद्धे न जायति॥ 


५७०:यथा च भूमि अचला, अप्पमेय्यो च सागरो। 
अनन्तको च आकासो, एवं बुद्धा अखोभिया॥ 


७७१:“सदा खन्ता महावीरा, खमिता च तपस्सिनो। 
खन्तानं खमितानञ्च, गमनं तं [वो (स्या०)] न विज्जति॥ 


५७२:“इदं वत्वान सम्बुद्धो, परिळाहं विनोदयं । 
महाजनस्स पुरतो, नभं अब्भुग्गमि तदा॥ 


५७३:तेन कम्मेनहं वीर, हीनत्तं अज्झुपागतो । 
समतिक्कम्म तं जाति, पाविसिं अभयं पुरं ॥ 


५७४तदापि मं महावीर, डय्हमानं सुसण्ठितं । 
परिळाहं विनोदेसि, सयम्भुञ्च खमापयि॥ 


५७५ अज्जापि मं महावीर, डस्हमानं तिहग्गिभि। 
निब्बापेसि तयो अग्गी, सीतिभावञ्च पापयि [पापयी (सी०)]॥ 


५७येसं सोतावधानत्थि, सुणाथ मम भासतो। 
अत्थं तुम्हं पवक्खामि, यथा दिं पदं मम॥ 


५७७: सयम्भुं तं विमानेत्वा, सन्तचित्तं समाहितं । 
तेन कम्मेनहं अज्ज, जातोम्हि नीचयोनियं॥ 

५७८६'मा वो खणं विराधेथ, खणातीता हि सोचरे। 
सदत्थे वायमेय्याथ, खणो वो पटिपादितो॥ 


५७९:'एकच्चानञ्च वमनं, एकच्चानं विरेचनं । 
विसं हलाहलं एके, एकच्चानञ्च ओसधं॥ 


५८०:*वमनं पटिपन्नानं, फलद्ठानं विरेचनं । 
ओसधं फललाभीनं, पुञ्जकखेत्तं गवेसिनं॥ 


५८१. सासनेन विरुद्धानं, विसं हलाहलं यथा। 
आसीविसो दिटुविसो [दहुविसो (स्या० अदट्टु०)], एवं झापेति तं नरं॥ 


७८२:“सकि पीतं हलाहलं, उपरुन्धति जीवितं । 
सासनेन विरुज्झित्वा, कप्पकोटिम्हि डय्हति॥ 


५८३:'खन्तिया अविहिंसाय, मेत्तचित्तवताय च। 
सदेवकं सो तारति, तस्मा ते अविराधिया [अविरोधियो (सी०), ते अविरोधिया (स्या०)]॥ 


५८ ४लाभालाभे न सज्जन्ति, सम्माननविमानने। 
पथवीसदिसा बुद्धा, तस्मा ते न विराधिया [ते न विरोधिया (सी० स्या०)]॥ 


५८५-दवदत्ते च वधके, चोरे अद्भुलिमालके | 
राहुले धनपाले च, सब्बेसं समको मुनि॥ 


५८६:'एतेसं पटिघो नत्थि, रागोमेसं न विज्जति। 
सब्बेसं समको बुद्रो, बधकस्सोरसस्स च॥ 


५८७६“पन्थे दिस्वान कासावं, छट्टितं मीळहमक्खितं । 
सिरस्मिं अञ्जलिं कत्वा, वन्दितब्बं इसिद्धजं॥ 


५८८: अब्मतीता च ये बुद्धा, वत्तमाना अनागता। 
धजेनानेन सुज्झन्ति, तस्मा एते नमस्सिया॥ 


५८९:*सत्थुकप्पं सुविनयं, धारेमि हदयेनहं । 
नमस्समानो विनयं, विहरिस्सामि सब्बदा॥ 


५९०:'विनयो आसयो मय्हं, विनयो ठानचङ्कमं । 
कणप्पेमि विनये वासं, विनयो मम गोचरो॥ 

५९१.“विनये पारमिप्पत्तो, समथे चापि कोविदो। 
उपालि तं महावीर, पादे वन्दति सत्थुनो॥ 


५९२:°सो अहं विचरिस्सामि, गामा गामं पुरा पुरं । 
नमस्समानो सम्बुद्भं, धम्मस्स च सुधम्मतं॥ 


५९३:-किलेसा झापिता मय्हं, भवा सब्बे समूहता। 
सब्बासवा परिक्खीणा, नत्थि दानि पुनब्भवो॥ 


५९४स्वागतं वत मे आसि, बुद्धसेट्टुस्स सन्तिके । 
तिस्सो विज्जा अनुप्पत्ता, कतं बुद्भस्स सासनं॥ 


५९५: पटिसम्भिदा चतस्सो, विमोकखापि च अट्टिमे। 
छळभिञ्ञा सच्छिकता, कतं बुद्भस्स सासन” ॥ 


इत्थं सुदं आयस्मा उपालि थेरो इमा गाथायो अभासित्थाति। 
उपालित्थेरस्सापदानं छट्टं । 
३-७. अञ्जासिकोण्डञ्ञत्थेरअपदानं 


५९६:'पदुमुत्तरसम्बुद्धं, लोकजेटुँ विनायकं । 
बुद्भभूमिमनुप्पत्तं, पठमं अद्दसं अहं॥ 


५९७:यावता बोधिया मूले, यक्खा सब्बे समागता। 
सम्बुद्धं परिवारेत्वा, वन्दन्ति पञ्जलीकता॥ 


५९८: "सब्बे देवा तुुमना, आकासे सञ्चरन्ति ते । 
बुद्धो अयं अनुप्पत्तो, अन्धकारतमोनुदो॥ 


५९९:-तेसं हासपरेतानं, महानादो अवत्तथ। 
किलेसे झापयिस्साम, सम्मासम्बुद्धसासने॥ 


६००.“देवानं गिरमञ्जाय, वाचासभिमुदीरिहं । 
हट्टो हट्ठेन चित्तेन, आदिभिक्खमदासहं॥ 


६०१.मम सङ्कप्पमञ्ञाय, सत्था लोके अनुत्तरो। 
देवसङ्घे निसीदित्वा, इमा गाथा अभासथ॥ 

६०२.“सत्ताहं अभिनिक्खम्म, बोधि अज्झगमं अहं। 
इदं मे पठमं भत्तं, ब्रह्मचारिस्स यापनं॥ 


६०३-“तुसिता हि इधागन्त्वा, यो मे भिक्खं उपानयि। 
तमहं कित्तयिस्सामि, सुणोथ मम भासतो॥ 


६०४:तिसकप्पसहस्सानि [तिसमत्ते कप्पसगस्से (स्या० क०)], देवरज्जं करिस्सति। 
सब्बे देवे अभिभोत्वा, तिदिवं आवसिस्सति॥ 


६०५:““देवलोका चवित्वान, मनुस्सत्तं गमिस्सति। 
सहस्सधा चक्कवत्ती, तत्थ रज्जं करिस्सति॥ 


६०६: “कप्पसतसहस्सम्हि, ओक्काककुलसम्भवो। 
गोतमो नाम गोत्तेन, सत्था लोके भविस्सति॥ 


६०७:“तिदसा सो चवित्वान, मनुस्सत्तं गमिस्सति। 
अगारा पब्बजित्वान, छब्बस्सानि वसिस्सति॥ 


६०८:“ततो सत्तमके वस्से, बुद्धो सच्चं कथेस्सति । 
कोण्डञ्ञो नाम नामेन, पठमं सच्छिकाहिति'॥ 


६०९.“निक्खन्तेनानुपब्बजि, पधानं सुकतं मया। 
किलेसे झापनत्थाय, पब्बजि अनगारियं॥ 


६१०.-अभिगन्त्वान सब्बञ्ञू, बुद्धो लोके सदेवके । 
इसिनामे मिगारञ्ञे [इमिना मे महारञ्ञं (स्या०), इमिना मे मिगारञ्ञं (क०)], अमतभेरिमाहनि॥ 


६११. “सो दानि पत्तो अमतं, सन्तिपदमनुत्तरं । 
सब्बासवे परिञ्ञाय, विहरामि अनासवो॥ 


६९२.“पटिसम्भिदा चतस्सो, विमोक्खापि च अडिमे। 
छळभिञ्ञा सच्छिकता, कतं बुद्भस्स सासनं ˆ ॥ 


इत्थं सुदं आयस्मा अञ्ञासिकोण्डञ्जो [अञ्ञातकोण्डञ्जो (सी०), अञ्ञा कोण्डञ्जो (स्या०)] थेरो इमा 
गाथायो अभासित्थाति। 


अञ्ञासिकोण्डञ्जत्थेरस्सापदानं सत्तमं । 

३-८. पिण्डोलभारद्वाजत्थेरअपदान 


६१३.“पदुमुत्तरो नाम जिनो, सयम्भू अग्गपुग्गलो। 
पुरतो हिमवन्तस्स, चित्तकूटे वसी तदा॥ 


६१४:“अभीतरूपो तत्थासि, मिगराजा चतुक्कमो । 
तस्स सहं सुणित्वान, विक्खम्भन्ति बहुज्जना॥ 


६१५.सुफुल्लं पदुमं गय्ह, उपगच्छिं नरासभं । 
बुड्टितस्स समाधिम्हा, बुद्धस्स अभिरोपयि॥ 


६१६.““चातुद्दिसं नमस्सित्वा, बुद्धसेट्ट नरुत्तमं । 
सकं चित्तं पसादेत्वा, सीहनादं नदिं अहं [तदा (स्या०)]॥ 


६१७-'पदुमृत्तरो लोकविदू, आहृतीनं पटिग्गहो । 
सकासने निसीदित्वा, इमा गाथा अभासथ॥ 


६१८. “बुद्भस्स गिरमञ्ञाय, सब्बे देवा समागता । 
आगतो वदतं सेट्ठो, धम्मं सोस्साम तं मयं॥ 


६१९.““तेसं हासपरेतानं, पुरतो लोकनायको । 
मम सहं [कम्मं (?)] पकित्तेसि, दीघदस्सी महामुनिः ॥ 


६२०.येनिदं पदुमं दिन्नं, सीहनादो च नादितो। 
तमहं कित्तयिस्सामि, सुणाथ मम भासतो॥ 


६२९.इतो अट्डमके कप्पे, चक्कवत्ती भविस्सति। 
सत्तरतनसम्पन्नो चतुदीपम्हि इस्सरो॥ 


६२२.“कारयिस्सति इस्सरियं [इस्सरं (स्या० क०)], महिया चतुसट्टिया । 
पदुमो नाम नामेन, चक्कवत्ती महब्बलो॥ 


६२३. कप्पसतसहस्सम्हि, ओक्काककुलसम्भवो। 
गोतमो नाम गोत्तेन, सत्था लोके भविस्सति॥ 


६२४:पकासिते पावचने, ब्रह्मबन्धु भविस्सति । 
ब्रह्मज्जा अभिनिक्खम्म, पब्बजिस्सति तावदे'॥ 

६२५:'पधानपहितत्तो सो, उपसन्तो निरूपधि। 
सब्बासवे परिञ्ञाय, निब्बायिस्सतिनासवो॥ 


६२६. विजने पन्तसेय्यम्हि, वाळमिगसमाकुले। 
सब्बासवे परिज्ञाय, निब्बायिस्सतिनासवो॥ 


६२७:पटिसम्भिदा चतस्सो, विमोक्खापि च अडिमे। 
छळभिञ्ञा सच्छिकता, कतं बुद्भस्स सासन” ॥ 


इत्थं सुदं आयस्मा पिण्डोलभारद्वाजो थेरो इमा गाथायो अभासित्थाति । 
पिण्डोलभारद्वाजत्थेरस्सापदानं अट्ठुमं । 
३-९. खदिरवनियरेवतत्थेरअपदानं 


६२८. गङ्गा भागीरथी नाम, हिमवन्ता पभाविता। 
कुतित्थे नाविको आसि, ओरिमे च तरिं [ओरिमं च तरे (स्या०)] अहं॥ 


६२९.“पदुमुत्तरो नायको, सम्बुद्धो द्विपदुत्तमो । 
वसी सतसहस्सेहि, गङ्गातीरमुपागतो [पुब्बे मय्हं सुतं आसि,§“पदुमुत्तरनायको। वसीसतसहस्सेहि, गङ्गासोतं 
तरिस्सति“। (सी०)]॥ 


६३०.“बहू नावा समानेत्वा, वड्डकीहि [चम्मकेहि (क०)] सुसङ्कतं । 
नावाय [नावानं (क०)] छदनं कत्वा, पटिमानिं नरासभं॥ 


६३१. आगन्त्वान च सम्बुद्धो, आरूहि तञ्च नावकं । 
वारिमज्झे ठितो सत्था, इमा गाथा अभासथ॥ 


६३२-“यो सो तारेसि सम्बुद्भं, सङ्घञ्चापि अनासवं । 
तेन चित्तप्पसादेन, देवलोके रमिस्सति॥ 


६३३.“निब्बत्तिस्सति ते ब्यम्हं, सुकतं नावसण्डठितं । 
आकासे पुप्फछदनं, धारयिस्सति सब्बदा॥ 


६३४: *अड्ुपञ्ञजासकप्पम्हि, तारको [तारणो (स्या०)] नाम खत्तियो। 
चातुरन्तो विजितावी, चक्कवत्ती भविस्सति॥ 


६३५:“सत्तपञ्ञजासकप्पम्हि, चम्मको [चम्पको (सी०), चम्बको (स्या०)] नाम खत्तियो। 

उग्गच्छन्तोव सुरियो, जोतिस्सति महब्बलो॥ 


६३६. कप्पसतसहस्सम्हि, ओक्काककुलसम्भवो । 
गोतमो नाम गोत्तेन, सत्था लोके भविस्सति॥ 


६३७:तिदसा सो चवित्वान, मनुस्सत्तं गमिस्सति। 
रेवतो नाम नामेन, ब्रह्मबन्धु भविस्सति॥ 


६३८:-अगारा निकखमित्वान, सुक्कमूलेन चोदितो । 
गोतमस्स भगवतो, सासने पब्बजिस्सति॥ 


६३९.“सो पच्छा पब्बजित्वान, युत्तयोगो विपस्सको । 
सब्बासवे परिञ्ञाय, निब्बायिस्सतिनासवो'॥ 


६४०: वीरियं [विरियं (सी० स्या०)] मे धुरधोरय्हं, योगक्खेमाधिवाहनं । 
धारेमि अन्तिमं देहं, सम्मासम्बुद्भसासने॥ 


६४१:-सतसहस्से कतं कम्मं, फलं दस्सेसि मे इध। 
सुमुत्तो सरवेगोव, किलेसे झापयी मम॥ 


६४२:ततो मं वननिरतं, दिस्वा लोकन्तगू मुनि । 
वनवासिभिकखूनग्गं, पञ्जपेसि महामति॥ 


६४३:'पटिसम्भिदा चतस्सो, विमोक्खापि च अडिमे। 
छळभिञ्ञा सच्छिकता, कतं बुद्भस्स सासनं ॥ 


इत्थं सुदं आयस्मा खदिरवनियो रेवतो थेरो इमा गाथायो अभासित्थाति । 
खदिरवनियरेवतत्थेरस्सापदानं नवमं । 
३-१०. आनन्दत्थेरअपदानं 


६४४: आरामद्वारा निक्खम्म, पदुमृत्तरो महामुनि । 
वस्सेन्तो अमतं वुङ्ठि, निब्बापेसि महाजनं॥ 


६४५ सतसहस्सं ते धीरा, छळभिञ्ञा महिद्धिका । 
परिवारेन्ति सम्बुद्ध, छायाव अनपायिनी [अनुपायिनी (स्या० क०)]॥ 

६४६: हत्थिक्खन्धगतो आसि, सेतच्छत्तं वरुत्तमं । 
सुचारुरूपं दिस्वान, वित्ति मे उदपज्जथ॥ 


६४५ ओरुय्ह हत्थिखन्धम्हा, उपगच्छिं नरासभं । 
रतनामयछत्तं मे, बुद्धसेट्टस्स धारयिं॥ 


६४८:“मम सङ्कप्पमञ्ञाय, पदुमुत्तरो महाइसि । 
तं कथं ठपयित्वान, इमा गाथा अभासथ॥ 


६४९:“यो सो छत्तमधारेसि, सोण्णालङ्कारभूसितं । 
तमहं कित्तयिस्सामि, सुणोथ मम भासतो॥ 


६५०:*इतो गन्त्वा अयं पोसो, तुसितं आवसिस्सति। 
अनुभोस्सति सम्पत्ति, अच्छराहि पुरक्खतो॥ 


६५९. चतुत्तिसतिक्खत्तुञ्च, देवरज्जं करिस्सति । 
बलाधिपो अट्ठसतं, वसुधं आवसिस्सति॥ 


६५२: अट्टुपञ्जासक्खत्तुञ्च, चक्कवत्ती भविस्सति। 
पदेसरज्जं विपुलं, महिया कारयिस्सति॥ 


६५३: “कप्पसतसहस्सम्हि, ओक्काककुलसम्भवो । 
गोतमो नाम गोत्तेन, सत्था लोके भविस्सति॥ 


६५४:सक्यानं कुलकेतुस्स, जातिबन्धु भविस्सति। 
आनन्दो नाम नामेन, उपद्ठाको महेसिनो॥ 


६५५६ आतापी निपको चापि, बाहुसच्चे सुकोविदो। 
निवातवृत्ति अत्थद्धो, सब्बपाठी भविस्सति॥ 


६५६: 'पधानपहितत्तो सो, उपसन्तो निरूपधि। 
सब्बासवे परिञ्ञाय, निब्बायिस्सतिनासवो॥ 


६५७:सन्ति आरञ्ञका नागा, कुञ्जरा सट्ठिहायना। 
तिधापभिन्ना मातङ्गा, ईसादन्ता उरूळहवा॥ 


६५८: *अनेकसतसहस्सा, पण्डितापि महिद्धिका । 
सब्बे ते बुद्धनागस्स, न होन्तु पणिधिम्हि ते! [न होन्ति परिविम्भिता (स्या०), न होन्ति पणिधिम्हि ते (क०)]॥ 

६५९: आदियामे नमस्सामि, मज्झिमे अथ पच्छिमे। 
पसन्नचित्तो सुमनो, बुद्भसेद्टं उपट्ठ॒हिं॥ 


६६०:*आतापी निपको चापि, सम्पजानो पतिस्सतो। 
सोतापत्तिफलं पत्तो, सेखभूमीसु कोविदो॥ 


६६९. -सतसहस्सितो कप्पे, यं कम्ममभिनीहरिं । 
ताहं भूमिमनुप्पत्तो, ठिता सद्भम्ममाचला [ठितो सद्भम्ममाचलो (सी०), ठिता सद्भा महप्फला (स्या०)]॥ 


६६२.'स्वागतं वत मे आसि, बुद्धसेट्डस्स सन्तिके । 
तिस्सो विज्जा अनुप्पत्ता, कतं बुद्धस्स सासनं॥ 


६६३.पटिसम्भिदा चतस्सो, विमोक्खापि च अङट्टिमे। 
छळभिञ्ञजा सच्छिकता, कतं बुद्धस्स सासनं ॥ 


इत्थं सुदं आयस्मा आनन्दो थेरो इमा गाथायो अभासित्थाति। 
आनन्दत्थेरस्सापदानं दसमं | 
तस्सुद्दानं - 


बुद्धो पच्चेकबुद्धो च, सारिपृत्तो च कोलितो । 
कस्सपो अनुरुद्धो च, पुण्णत्थेरो उपालि च॥ 


अञ्ञासिकोण्डञ्ञो पिण्डोलो, रेवतानन्दपण्डितो । 
छसतानि च पञ्जास, गाथायो सब्बपिण्डिता॥ 


अपदाने बुद्धवग्गो पठमो । 


२. सीहासनियवग्गो 


९. सीहासनदायकत्थेरअपदानं 


९. “निब्बुते लोकनाथम्हि, सिद्भत्थे द्विपदुत्तमे [दिपदुत्तमे (सी० स्या०)] । 
वित्थारिके पावचने, बाहुजञ्ञम्हि सासने॥ 


२. “पसन्नचित्तो सुमनो, सीहासनमकासहं । 
सीहासनं करित्वान, पादपीठमकासहं॥ 

३. “सीहासने च वस्सन्ते, घरं तत्थ अकासहं। 
तेन चित्तप्पसादेन, तुसितं उपपज्जहं ॥ 


४. “आयामेन चतुब्बीस, योजनं आसि [योजनासिंसु (स्या० क०)] तावदे । 
विमानं सुकतं मय्हं, वित्थारेन चतुद्दस॥ 


५. “नसतं [सत्त (स्या०)] कञ्जासहस्सानि, परिवारेन्ति मं सदा। 
सोण्णमयञ्च पल्लङ्क, ब्यम्हे आसि सुनिम्मितं॥ 


६. “'हत्थियानं अस्सयानं, दिब्बयानं उपट्टितं । 
पासादा सिविका चेव, निब्बत्तन्ति यदिच्छकं ॥ 


७. “मणिमया च पल्लङ्का, अज्जे सारमया बहू । 
निब्बत्तन्ति ममं सब्बे, सीहासनस्सिदं फलं॥ 


८. “सोण्णमया रूपिमया, फलिकावेळुरियामया। 
पादुका अभिरूहामि, पादपीठस्सिदं फलं॥ 


९. “चतुन्नवुतितो [चतुनवुते इतो (सी० स्या०)] कप्पे, यं कम्ममकरिं तदा। 
दुग्गति नाभिजानामि, पुञ्ञजकम्मस्सिदं फलं॥ 


१०. “'तेसत्ततिम्हितो कप्पे, इन्दनामा तयो जना। 
द्रेसत्ततिम्हितो कप्पे, तयो सुमननामका॥ 


९९. 'समसत्ततितो कप्पे, तयो वरुणनामका। 
सत्तरतनसम्पन्ना, चतुदीपम्हि इस्सरा॥ 


१२. “पटिसम्भिदा चतस्सो, विमोक्खापि च अङट्टिमे। 
छळभिञ्ञा सच्छिकता, कतं बुद्भस्स सासन” ॥ 


इत्थं सुदं आयस्मा सीहासनदायको थेरो इमा गाथायो अभासित्थाति। 
सीहासनदायकत्थेरस्सापदानं पठमं । 
२. एकत्थम्भिकत्थेरअपदानं 


१३. “सिद्धत्थस्स भगवतो, महापूगगणो अहु। 
सरणं गता च ते बुद्धं, सद्दहन्ति तथागतं॥ 


www.tipitaka.org Vipassana Research Institute 


१४. 


१५. 


१६. 


१७. 


१८. 


१९. 


२१. 


२२. 


२३. 


२४. 


२५. 


२६. 


www.tipitaka.org 


“सब्बे सङ्गम्म मन्तेत्वा, माळं कुब्बन्ति सत्थुनो। 
एकत्थम्भं अलभन्ता, विचिनन्ति ब्रहावने॥ 


“तेहं अरञ्जे दिस्वान, उपगम्म गणं तदा। 
अञ्जलिं पग्गहेत्वान, परिपुच्छिं गणं अहं॥ 


“ते मे पुठ्ठा वियाकंसु, सीलवन्तो उपासका । 
माळं मयं कत्तुकामा, एकत्थम्भो न लब्भति॥ 


“एकत्थम्भं ममं देथ, अहं दस्सामि सत्थुनो । 
आहरिस्सामहं थम्भं, अप्पोस्सुक्का भवन्तु ते [भवन्तु वो (सी०), भवाथ वो (?)]॥ 


“ते मे थम्भं पवेच्छिंसु, पसन्ना तुडुमानसा। 
ततो पटिनिवत्तित्वा, अगमंसु सकं घरं॥ 


“अचिरं गते पूगगणे, थम्भं अहासहं तदा। 
हट्ठो हट्देन चित्तेन, पठमं उस्सपेसहं ॥ 


. “तेन चित्तप्पसादेन, विमानं उपपज्जहं । 


उब्बिद्धं भवनं मय्हं, सत्तभूमं [सतभूमं (सी० क०)] समुग्गतं॥ 


““बज्जमानासु भेरीसु, परिचारेमहं सदा। 
पञ्चपञ्ञजासकप्पम्हि, राजा आसि यसोधरो॥ 


“तत्थापि भवनं मय्हं, सत्तभूमं समुग्गतं । 
कूटागारवरूपेतं, एकत्थम्भं मनोरमं॥ 


“एकवीसतिकप्पम्हि, उदेनो नाम खत्तियो। 
तत्रापि भवनं मय्हं, सत्तभूमं समुग्गतं॥ 


“यं यं योनुपपज्जामि, देवत्तं अथ मानुसं । 
अनुभोमि सुखं सब्बं [सब्बमेतं (स्या०)], एकत्थम्भस्सिदं फलं॥ 


““चतुन्नवुतितो कप्पे, यं थम्भमददं तदा। 
दुग्गति नाभिजानामि, एकत्थम्भस्सिदं फलं॥ 


““पटिसम्भिदा चतस्सो, विमोकखापि च अट्टिमे। 
छळभिञ्ञा सच्छिकता, कतं बुद्भस्स सासनं ॥ 

इत्थं सुदं आयस्मा एकत्थम्भिको थेरो इमा गाथायो अभासित्थाति । 


२७ 


२८. 


२९. 


३०. 


३१. 


३२. 


३३. 


३४ 


एकत्थम्भिकत्थेरस्सापदानं दुतियं। 
३. नन्दत्थेरअपदानं 


. “पदुमुत्तरस्स भगवतो, लोकजेड्टस्स तादिनो। 
वत्थं खोमं मया दिन्नं, सयम्भुस्स महेसिनो॥ 


“नतं मे बुद्धो वियाकासि, जलजुत्तरनामको । 
इमिना वत्थदानेन, हेमवण्णो भविस्ससि॥ 


“न्वे सम्पत्ती अनुभोत्वा, कुसलमूलेहि चोदितो । 
गोतमस्स भगवतो, कनिद्टो त्वं भविस्ससि॥ 


““रागरत्तो सुखसीलो, कामेसु गेधमायुतो। 
बुद्धेन चोदितो सन्तो, तदा [ततो (स्या०)] त्वं पब्बजिस्ससि॥ 


“““पब्बजित्वान त्वं तत्थ, कुसलमूलेन चोदितो। 
सब्बासवे परिञ्ञजाय, निब्बायिस्ससिनासवो'॥ 


“सत्त [सत (स्या०)] कप्पसहस्सम्हि, चतुरो चेळनामका । 
सड्टि कप्पसहस्सम्हि, उपचेला चतुज्जना॥ 


“पञ्च कप्पसहस्सम्हि, चेळाव चतुरो जना। 
सत्तरतनसम्पन्ना, चतुदीपम्हि इस्सरा॥ 


. “पटिसम्भिदा चतस्सो, विमोक्खापि च अट्टिमे। 
छळभिञ्ञजा सच्छिकता, कतं बुद्धस्स सासनं ॥ 


इत्थं सुदं आयस्मा नन्दो थेरो इमा गाथायो अभासित्थाति। 


३५ 


नन्दत्थेरस्सापदानं ततियं। 
४. चूळपन्थकत्थेरअपदानं 


. “पदुमुत्तरो नाम जिनो, आहुतीनं पटिग्गहो। 
गणम्हा वूपकट्ठो सो, हिमवन्ते वसी तदा॥ 

३६. 


३७. 


३८. 


३९. 


४१. 


४२. 


४३. 


ठठ. 


४५. 


४६. 


४७ 


४८. 


“अहम्पि हिमवन्तम्हि, वसामि अस्समे तदा। 
अचिरागतं महावीरं, उपेसि लोकनायकं॥ 


“पुप्फच्छत्तं गहेत्वान, उपगच्छि नरासभं। 
समाधि समापज्जन्तं, अन्तरायमकासहं॥ 


“उभो हत्थेहि पग्गस्ह, पुप्फच्छत्तं अदासहं । 
पटिग्गहेसि भगवा, पदुमुत्तरो महामुनि॥ 


“सब्बे देवा अत्तमना, हिमवन्तं उपेन्ति ते। 
साधुकारं पवत्तेसुं, अनुमोदिस्सति चक्खुमा॥ 


. “इदं वत्वान ते देवा, उपगच्छुं नरुत्तमं । 
आकासे धारयन्तस्स [धारयन्तं मे (क), धारयतो मे (?)], पदुमच्छत्तमुत्तमं॥ 


“सतपत्तछत्तं पग्गय्ह, अदासि तापसो मम। 
"तमहं कित्तयिस्सामि, सुणाथ मम भासतो॥ 


““न्पञ्चवीसतिकप्पानि, देवरज्जं करिस्सति। 
चतुत्तिसतिक्खत्तुञ्च, चक्कवत्ती भविस्सति॥ 


“““यं यं योनिं संसरति, देवत्तं अथ मानुसं । 
अब्मोकासे पतिडुन्तं, पदुमं धारयिस्सतिः॥ 


“कप्पसतसहस्सम्हि, ओक्काककुलसम्भवो। 
गोतमो नाम गोत्तेन [नामेन (सी० क०)], सत्था लोके भविस्सति॥ 


“नपकासिते पावचने, मनुस्सत्तं लभिस्सति । 
मनोमयम्हि कायम्हि, उत्तमो सो भविस्सति॥ 


“द्वे भातरो भविस्सन्ति, उभोपि पन्थकव्हया। 
अनुभोत्वा उत्तमत्थं, जोतयिस्सन्ति सासनं'॥ 


. “सोहं अद्ठारसवस्सो [सो अद्वारसवस्सोहं (स्या०)], पब्बजि अनगारियं। 


विसेसाहं न विन्दामि, सक्यपृत्तस्स सासने॥ 


“दन्धा मय्हं गती आसि, परिभूतो पुरे अहुं [अहं (स्या०)] । 
भाता च मं पणामेसि, गच्छ दानि सकं घरं॥ 

४९. “सोहं पणामितो सन्तो, सङ्घारामस्स कोदुके । 
दुम्मनो तत्थ अट्टासि, सामञ्जस्मि अपेक्खवा॥ 


५०. “भगवा तत्थ [अथेत्थ सत्था (सी० स्या०)] आगच्छि, सीसं मय्हं परामसि। 
बाहाय मं गहेत्वान, सङ्घारामं पवेसयि॥ 


५९. “अनुकम्पाय मे सत्था, अदासि पादपुञ्छनि। 
एवं सुद्धं अधिट्ेहि, एकमन्तमधिद्टुहं ॥ 


५२. “हत्थेहि तमहं गय्ह, सरि कोकनदं अहं । 
तत्थ चित्तं विमुच्च मे, अरहत्तं अपापुणि॥ 


५३. “मनोमयेसु कायेसु, सब्बत्थ पारमिं गतो। 
सब्बासवे परिञ्ञाय, विहरामि अनासवो॥ 


५४. “पटिसम्भिदा चतस्सो, विमोक्खापि च अडिमे। 
छळभिञ्ञा सच्छिकता, कतं बुद्धस्स सासनं ॥ 


इत्थं सुदं आयस्मा चूळपन्थको [चुल्लपन्थको (सी० स्या०)] थेरो इमा गाथायो अभासित्थाति। 
चूळपन्थकत्थेरस्सापदानं चतुत्थं । 
७. पिलिन्दवच्छत्थेरअपदानं 


५५. “निब्बुते लोकनाथम्हि, सुमेधे अग्गपुग्गले । 
पसन्नचित्तो सुमनो, थूपपूजं अकासहं॥ 


५६. “ये च खीणासवा तत्थ, छळभिञ्ञा महिद्धिका । 
तेहं तत्थ समानेत्वा, सङ्घभत्तं अकासहं॥ 


५७. “सुमेधस्स भगवतो, उपड्ठाको तदा अहु। 
सुमेधो नाम नामेन, अनुमोदित्थ सो तदा॥ 


५८. “तेन चित्तप्पसादेन, विमानं उपपज्जहं। 
छळासीतिसहस्सानि, अच्छरायो रमिसु मे॥ 


५९. “ममेव अनुवत्तन्ति, सब्बकामेहि ता सदा। 
अज्जे देवे अभिभोमि, पुञ्जकम्मस्सिदं फलं॥ 

६०. “पञ्चवीसतिकप्पम्हि, वरुणो नाम खत्तियो। 
विसुद्धभोजनो [सुसुद्धभोजनो (सी०)] आसिं, चक्कवत्ती अहं तदा॥ 


६१. “न ते बीजं पवपन्ति, नपि नीयन्ति नङ्गला। 
अकट्टुपाकिमं सालि, परिभुञ्जन्ति मानुसा॥ 


६२. “तत्थ रज्जं करित्वान, देवत्तं पुन गच्छहं । 
तदापि एदिसा मस्हं, निब्बत्ता भोगसम्पदा॥ 


६३. “न मं मित्ता अमित्ता वा, हिंसन्ति सब्बपाणिनो। 
सब्बेसम्पि पियो होमि, पुञ्जकम्मस्सिदं फलं॥ 


६४. तिंसकप्पसहस्सम्हि, यं दानमददिं तदा। 
दुग्गति नाभिजानामि, गन्धालेपस्सिदं फलं॥ 


६५. “इमस्मिं भद्रके कप्पे, एको आसि जनाधिपो। 
महानुभावो राजाहं [राजीसि (स्या० क०)], चक्कवत्ती महब्बलो॥ 


६६. “सोहं पञ्चसु सीलेसु, ठपेत्वा जनतं बहुं । 
पापेत्वा सुगतियेव, देवतानं पियो अहुं॥ 


६७. “पटिसम्भिदा चतस्सो, विमोक्खापि च अडिमे। 
छळभिञ्ञा सच्छिकता, कतं बुद्भस्स सासनं ˆ ॥ 


इत्थं सुदं आयस्मा पिलिन्दवच्छो [पिलिन्दिवच्छो (सी०)] थेरो इमा गाथायो अभासित्थाति। 
पिलिन्दवच्छत्थेरस्सापदानं पञ्चमं । 
६. राहुलत्थेरअपदानं 


६८. “पदुमुत्तरस्स भगवतो, लोकजेड्टस्स तादिनो । 
सत्तभूमम्हि पासादे, आदासं सन्थरिं अहं॥ 


६९. “खीणासवसहस्सेहि, परिकिण्णो महामुनि । 
उपागमि गन्धकुटिं, द्विपदिन्दो [दिपदिन्दो (सी० स्या०)] नरासभो॥ 


७०. “विरोचेन्तो [विरोचयं (स्या०)] गन्धकुटिं, देवदेवो नरासभो। 
भिकखुसङ्घे ठितो सत्था, इमा गाथा अभासथ॥ 

७१. ““येनायं जोतिता सेय्या, आदासोव सुसन्थतो। 
तमहं कित्तयिस्सामि, सुणाथ मम भासतो॥ 


७२. ““सोण्णमया रूपिमया, अथो वेळुरियामया। 
निब्बत्तिस्सन्ति पासादा, ये केचि मनसो पिया॥ 


७३. ““चतुसट्टिक्खत्तु देविन्दो, देवरज्जं करिस्सति । 
सहस्सकखत्तुं चक्कवत्ती, भविस्सति अनन्तरा॥ 


७४. ““एकवीसतिकप्पम्हि, विमलो नाम खत्तियो। 
चातुरन्तो विजितावी, चक्कवत्ती भविस्सति॥ 


७५. “नगरं रेणुवती नाम, इट्टकाहि सुमापितं। 
आयामतो तीणि सतं, चतुरस्ससमायुतं॥ 


७६. ““सुदस्सनो नाम पासादो, विस्सकम्मेन मापितो [विसुकम्मेन§मापितो (क०), विस्सकम्मेन निम्मितो (सी०)]। 
कूटागारवरूपेतो, सत्तरतनभूसितो॥ 


७७. ““दससद्वाविवित्तै तं [अविवित्तं (सी०)], विज्जाधरसमाकुलं । 
सुदस्सनंव नगरं, देवतानं भविस्सति॥ 


७८. ““पभा निग्गच्छते तस्स, उग्गच्छन्तेव सूरिये। 
विरोचेस्सति तं निच्चं, समन्ता अदट्ट॒योजनं॥ 


७९. ““कप्पसतसहस्सम्हि, ओक्काककुलसम्भवो | 
गोतमो नाम गोत्तेन, सत्था लोके भविस्सति॥ 


८०. ““तुसिता सो चवित्वान, सुक्कमूलेन चोदितो । 
गोतमस्स भगवतो, अत्रजो सो भविस्सति॥ 


८९. ““सचे वसेय्य [सचा वसेय्य (?)] अगारं, चक्कवत्ती भवेय्य सो। 
अद्ठानमेतं यं तादी, अगारे रतिमज्झगा॥ 


८२. ““निक्खमित्वा अगारम्हा, पब्बजिस्सति सुब्बतो। 
राहुलो नाम नामेन, अरहा सो भविस्सति' ॥ 


८३. “किकोव अण्डं रकखेय्य, चामरी विय वालधिं । 
निपको सीलसम्पन्नो, ममं रक्खि महामुनि [एवं रक्खि महामुनि (सी० क०), ममं दक्खि महामुनि (स्या०)]॥ 

८४. “तस्साहं धम्ममञ्ञजाय, विहासि सासने रतो। 
सब्बासवे परिञ्जाय, विहरामि अनासवो॥ 


८५. “पटिसम्भिदा चतस्सो, विमोक्खापि च अट्ठिमे। 
छळभिञ्ञा सच्छिकता, कतं बुद्भस्स सासन” ॥ 


इत्थं सुदं आयस्मा राहुलो थेरो इमा गाथायो अभासित्थाति । 
राहुलत्थेरस्सापदानं छट्टं । 
७. उपसेनवङ्गन्तपुत्तत्थेरअपदानं 


८६. “पदुमुत्तरं भगवन्तं, लोकजेट्ठं नरासभं । 
पब्भारम्हि निसीदन्तं, उपगच्छिं नरुत्तमं॥ 


८७. “कणिकारपुप्फं [कणिकारं पुप्फितं (सी० स्या०)] दिस्वा, वण्टे छेत्वानहं तदा। 
अलङ्करित्वा छत्तम्हि, बुद्भस्स अभिरोपयिं॥ 


८८. “पिण्डपातञ्च पादासि, परमन्तं सुभोजनं । 
बुद्धेन नवमे तत्थ, समणे अट्ट भोजयि॥ 


८९. “अनुमोदि महावीरो, सयम्भू अग्गपुग्गलो। 
इमिना छत्तदानेन, परमन्नपवेच्छना॥ 


९०. “तेन चित्तप्पसादेन, सम्पत्तिमनुभोस्ससि। 
छत्तिसक्खत्तुं देविन्दो, देवरज्जं करिस्सति॥ 


९१. “एकवीसतिक्खत्तुञ्च, चक्कवत्ती भविस्सति। 
पदेसरज्जं विपुलं, गणनातो असङ्कियं॥ 


९२. “सतसहस्सितो कप्पे, ओक्काककुलसम्भवो। 
गोतमो नाम गोत्तेन, सत्था लोके भविस्सति [यं वदन्ति सुमेधोति, भूरिपञ्जं सुमेधसं । कप्पेतो सतसहस्से, एस 
बुद्धो भविस्सति। (क०)]॥ 


९३. “सासने दिब्बमानम्हि, मनुस्सत्तं गमिस्सति। 
तस्स धम्मेसु दायादो, ओरसो धम्मनिम्मितो॥ 


९४. “उपसेनोति नामेन, हेस्सति सत्थु सावको । 

[इदं पादद्वयं थेरगाथाअड्ुकथायमेव दिस्सति] समन्तपासादिकत्ता, अग्गद्ठाने ठपेस्सति 
[इदं पादद्वयं थेरगाथाअद्टुकथायमेव दिस्सति] ॥ 


९५. ““चरिमं वत्तते मय्हं, भवा सब्बे समूहता । 
धारेमि अन्तिमं देहं, जेत्वा मारं सवाहनं [सवाहिनिं (?)]॥ 


९६. “पटिसम्भिदा चतस्सो, विमोक्खापि च अडिमे। 
छळभिञ्ञा सच्छिकता, कतं बुद्भस्स सासनं ॥ 


इत्थं सुदं आयस्मा उपसेनो वङ्गन्तपृत्तो थेरो इमा गाथायो अभासित्थाति। 
उपसेनवङ्गन्तपृत्तत्थेरस्सापदानं सत्तमं । 
ततियभाणवारं । 
८. रट्रुपालत्थेरअपदानं 


९७. “पदुमुत्तरस्स भगवतो, लोकजेड्टस्स तादिनो। 
वरनागो मया दिन्नो, ईसादन्तो उरूळहवा॥ 


९८. ““सेतच्छत्तो पसोभितो, सकप्पनो सहत्थिपो। 
अग्घापेत्वान तं सब्बं, सङ्घारामं अकारयि॥ 


९९. “चतुपञज्ञाससहस्सानि, पासादे कारयि अहं। 
महोघदानं [महाभत्तं (सी०), महोघञ्च (क०), महादानं (?)] करित्वान, निय्यादेसिं महेसिनो॥ 


१००. अनुमोदि महावीरो, सयम्भू अग्गपुग्गलो। 
सब्बे जने हासयन्तो, देसेसि अमतं पदं॥ 


१०१. °तं मे बुद्धो वियाकासि, जलजुत्तरनामको । 
भिकखुसङ्घे निसीदित्वा, इमा गाथा अभासथ॥ 


१०२.““चतुपञ्ञाससहस्सानि, पासादे कारयी अयं। 
कथयिस्सामि विपाकं, सुणोथ मम भासतो॥ 


१०३. अड्ठारससहस्सानि, कूटागारा भविस्सरे । 
ब्यम्हत्तमम्हि निब्बत्ता, सब्बसोण्णमया च ते॥ 

१०४ :*'पञ्जासक्खत्तुं देविन्दो, देवरज्जं करिस्सति । 
अट्टपञ्जासक्खत्तुञ्च, चक्कवत्ती भविस्सति॥ 


१०५.'कप्पसतसहस्सम्हि, ओक्काककुलसम्भवो | 
गोतमो नाम गोत्तेन, सत्था लोके भविस्सति॥ 


१०६.““देवलोका चवित्वान, सुक्कमूलेन चोदितो । 
अड्डे कुले महाभोगे, निब्बत्तिस्सति तावदे॥ 


१०७:*“सो पच्छा पब्बजित्वान, सुक्कमूलेन चोदितो। 
रटुपालोति नामेन, हेस्सति सत्थु सावको॥ 


१०८."“पधानपहितत्तो सो, उपसन्तो निरूपधि। 
सब्बासवे परिञ्ञाय, निब्बायिस्सतिनासवो'॥ 


९०९.“उदट्ठाय अभिनिक्खम्म, जहिता भोगसम्पदा। 
खेळपिण्डेव भोगम्हि, पेमं मय्हं न विज्जति॥ 


११०. “वीरियं मे धुरधोरय्हं, योगक्खेमाधिवाहनं | 
धारेमि अन्तिमं देहं, सम्मासम्बुद्भसासने॥ 


१११. “पटिसम्भिदा चतस्सो, विमोक्खापि च अडिमे। 
छळभिञ्ञा सच्छिकता, कतं बुद्भस्स सासन” ॥ 


इत्थं सुदं आयस्मा रट्टपालो थेरो इमा गाथायो अभासित्थाति। 
रडुपालत्थेरस्सापदानं अङद्ठुमं । 
९. सोपाकत्थेरअपदानं 


११२. “पब्भारं सोधयन्तस्स [सेवयन्तस्स (सी० क०)], विपिने पब्बतुत्तमे । 
सिद्धत्थो नाम भगवा, आगच्छि मम सन्तिकं ॥ 


११३. “बुद्धं उपगतं दिस्वा, लोकजेड्स्स तादिनो। 
सन्थरं सन्थरित्वान [पञ्जपेत्वान (स्या० अट्ट), पुप्फासनमदासहं॥ 


९१४ .““पुप्फासने निसीदित्वा, सिद्भत्थो लोकनायको । 
ममञ्च गतिमञ्ञाय, अनिच्चतमुदाहरि॥ 

११५. *अनिच्चा वत सङ्घारा, उप्पादवयधम्मिनो। 
उप्पञ्जित्वा निरुज्झन्ति, तेसं वूपसमो सुखो'॥ 


११६. इदं वत्वान सब्बञ्ञू, लोकजेट्ठो नरासभो । 
नभं अब्भुग्गमि वीरो, हंसराजाव अम्बरे॥ 


१९७.''सकं दिट्विं जहित्वान, भावयानिच्चसञ्जहं । 
एकाहं भावयित्वान, तत्थ कालं कतो अहं॥ 


११८. “द्वे सम्पत्ती अनुभोत्वा, सुक्कमूलेन चोदितो । 
पच्छिमे भवे सम्पत्ते, सपाकयोनुपागमि॥ 


११९. “अगारा अभिनिक्खम्म, पब्बजि अनगारियं । 
जातिया सत्तवस्सोहं, अरहत्तमपापुणि॥ 


९२०.“ आरद्भवीरियो पहितत्तो, सीलेसु सुसमाहितो। 
तोसेत्वान महानागं, अलत्थं उपसम्पदं॥ 


१२१. “चतुन्नवुतितो कप्पे, यं कम्ममकरिं तदा। 
दुग्गति नाभिजानामि, पुप्फदानस्सिदं फलं॥ 


१२२.“चतुन्नवुतितो कप्पे, यं सञ्जं भावयि तदा। 
तं सञ्ञं भावयन्तस्स, पत्तो मे आसवक्खयो॥ 


१२३.“पटिसम्भिदा चतस्सो, विमोकखापि च अट्टिमे। 
छळभिञ्ञा सच्छिकता, कतं बुद्भस्स सासन” ॥ 


इत्थं सुदं आयस्मा सोपाको थेरो इमा गाथायो अभासित्थाति। 
सोपाकत्थेरस्सापदानं नवमं । 
१०. सुमङ्गलत्थेरअपदानं 


१२४:“आहुति यिटुकामोहं, पटियादेत्वान भोजनं । 
ब्राह्मणे पटिमानेन्तो, विसाले माळके ठितो॥ 


१२५. अथहसासिं सम्बुद्भं, पियदस्सिं महायसं । 
सब्बलोकविनेतारं, सयम्भुं अग्गपुग्गलं॥ 

९१२६. “भगवन्तं जुतिमन्तं, सावकेहि पुरक्खतं । 
आदिच्चमिव रोचन्तं, रथियं पटिपन्नकं॥ 


९२७. अञ्जलि पग्गहेत्वान, सकं चित्तं पसादयिं। 
मनसाव निमन्तेसि, “आगच्छतु महामुनिः ॥ 


१२८.“मम सङ्कप्पमञ्ञाय, सत्था लोके अनृत्तरो। 
खीणासवसहस्सेहि, मम द्वारं उपागमि॥ 


१२९.“नमो ते पुरिसाजञ्ञ, नमो ते पुरिसुत्तम। 
पासादं अभिरूहित्वा, सीहासने निसीदतं [निसीद त्वं (सी०)]॥ 


१३०.“दन्तो दन्तपरिवारो, तिण्णो तारयतं वरो। 
पासादं अभिरूहित्वा, निसीदि पवरासने॥ 


१३१.“यं मे अत्थि सके गेहे, आमिसं पच्चुपट्ठित॑ । 
ताहं बुद्भस्स पादासिं, पसन्नो सेहि पाणिभि॥ 


१३२.“पसन्नचित्तो सुमनो, वेदजातो कतञ्जली। 
बुद्धसेड्ं नमस्सामि, अहो बुद्भस्सुळारता॥ 


९३३." अइन्नं पयिरूपासतं, भुञ्जं खीणासवा बहू । 
तुय्हेबेसो आनुभावो, सरणं तं उपेमहं॥ 


९३४पियदस्सी च भगवा, लोकजेट्टी नरासभो। 
भिकखुसङ्घे निसीदित्वा, इमा गाथा अभासथ॥ 


१३५.“यो सो सङ्घं अभोजेसि, उजुभूतं समाहितं । 
तथागतञ्च सम्बुद्धं, सुणाथ मम भासतो॥ 


१३६.““सत्तवीसतिक्खत्तुं सो, देवरज्जं करिस्सति। 
सककम्माभिरद्धो सो, देबलोके रमिस्सति॥ 


१३७:“दस अट्ट चक्खत्तुं [दसञ्चटुक्खत्थु (सी०), दस चट्ठक्खत्तुं (स्या०)] सो, चक्कवत्ती भविस्सति। 
पथब्या रज्जं पञ्चसतं, वसुधं आवसिस्सतिः॥ 


१३८. अरञ्जवनमोग्गय्ह, काननं ब्यग्घसेवितं । 
पधानं पदहित्वान, किलेसा झापिता मया॥ 

१३९.“ अद्ठारसे कप्पसते, यं दानमददिं तदा। 
दुग्गति नाभिजानामि, भत्तदानस्सिदं फलं॥ 


१४०:“पटिसम्भिदा चतस्सो, विमोक्खापि च अट्ठिमे। 
छळभिञ्ञा सच्छिकता, कतं बुद्भस्स सासनं ॥ 


इत्थं सुदं आयस्मा सुमङ्गलो थेरो इमा गाथायो अभासित्थाति । 
सुमङ्गलत्थेरस्सापदानं दसमं | 
तस्सुद्दानं - 


सीहासनी एकथम्भी, नन्दो च चूळपन्थको । 
पिलिन्दराहलो चेव, वङ्गन्तो रुपालको॥ 


सोपाको मङ्गलो चेव, दसेव दुतिये वग्गे। 
सतञ्च अद्टुतिंस च, गाथा चेत्थ पकासिता॥ 


सीहासनियवग्गो दुतियो। 
३. सुभूतिवग्गो 
१. सुभूतित्थेरअपदानं 


१. “हिमवन्तस्साविदूरे, निसभो नाम पब्बतो। 
अस्समो सुकतो मय्हं, पण्णसाला सुमापिता॥ 


२. “कोसियो नाम नामेन, जटिलो उग्गतापनो। 
एकाकियो [एकाकिको (क०)] अदुतियो, वसामि निसभे तदा॥ 


३. “फलं मूलञ्च पण्णञ्च, न भुञ्जामि अहं तदा। 
पवत्तंव सुपाताहं [पवत्तपण्ड्पत्तानि (सी०)], उपजीवामि तावदे॥ 


४. “नाहं कोपेमि आजीवं, चजमानोपि जीवितं । 
आराधेमि सकं चित्तं, विवज्जेमि अनेसनं॥ 


५. “रागूपसंहितं चित्तं, यदा उप्पज्जते मम। 
सयंव पच्चवेक्खामि, एकग्गो तं दमेमहं॥ 

'“रज्जसे रज्जनीये च, दुस्सनीये च दुस्ससे । 
मुय्हसे मोहनीये च, निकखमस्सु वना तुवं॥ 


“““विसुद्धानं अयं वासो, निम्मलानं तपस्सिनं । 
मा खो विसुद्धं दूसेसि, निकखमस्सु वना तुवं॥ 


“अगारिको भवित्वान, यदा पत्तं [सदायुत्तं (सी०), यदायत्तं (स्या०)], लभिस्ससि। 
उभोपि मा विराधेसि, निक्खमस्सु वना तुवं॥ 


“नछवालातं यथा कट्टु, न क्वचि किच्चकारकं । 
नेव गामे अरज्जे वा, न हि तं कड्टसम्मतं॥ 


. छवालातूपमो त्वंसि, न गिही नापि सञ्जतो। 


उभतो मुत्तको अज्ज, निकखमस्सु वना तुवं॥ 


“सिया नु खो तव एतं, को पजानाति ते इदं । 
सद्धाधुरं बहिसि [सद्भाधुरं जहसि (सी०), सीघं धुरं वहिसि (स्या०)] मे, कोसज्जबहुलाय च॥ 


““जिगुच्छिस्सन्ति तं विज्जू, असुचि नागरिको यथा। 
आकड्टित्वान इसयो, चोदयिस्सन्ति तं सदा॥ 


“नतं विज्जू पवदिस्सन्ति, समतिक्कन्तसासनं । 
संवासं अलभन्तो हि, कथं जीविहिसि [जीविस्ससि (सी०)] तुवं॥ 


““तिधापभिन्नं मातङ्गं, कुञ्जरं सट्टिहायनं । 
बली नागो उपगन्त्वा, यूथा नीहरते गजं॥ 


“नयूथा विनिस्सटो सन्तो, सुखं सातं न विन्दति। 
दुक्खितो विमनो होति, पज्झायन्तो पवेधति॥ 


“तथेव जटिला तम्पि, नीहरिस्सन्ति दुम्मति । 
तेहि त्वं निस्सटो सन्तो, सुखं सातं न लच्छसि॥ 


“दिवा वा यदि वा रत्ति, सोकसल्लसमप्पितो। 
डय्हसि परिळाहेन, गजो यूथाव निस्सटो॥ 


“जातरूपं यथा कूटं, नेव झायति [यायति (स्या०)] कत्थचि । 
तथा सीलविहीनो त्वं, न झायिस्ससि [यारिस्सति (स्या०)] कत्थचि॥ 

“अगारं वसमानोपि, कथं जीविहिसि तुवं । 
मत्तिकं पेत्तिकञ्चापि, नत्थि ते निहितं धनं॥ 


“सयं कम्मं करित्वान, गत्ते सेदं पमोचयं । 
एवं जीविहिसि गेहे, साधु ते तं न रुच्चति॥ 


“नवाहं तत्थ वारेमि, संकिलेसगतं मनं । 
नानाधम्मकथं कत्वा, पापा चित्तं निवारयिः॥ 


“एवं मे विहरन्तस्स, अप्पमादविहारिनो । 
तिंसवस्ससहस्सानि, विपिने मे अतिक्कमुं॥ 


“अप्पमादरतं दिस्वा, उत्तमत्थं गवेसकं । 
पदुमुत्तरसम्बुद्गो, आगच्छि मम सन्तिकं॥ 


““तिम्बरूसकवण्णाभो, अप्पमेय्यो अनूपमो । 
रूपेनासदिसो बुद्धो, आकासे चङ्कमी तदा॥ 


“सुफुल्लो सालराजाव, विज्जूवब्भघनन्तरे । 
जाणेनासदिसो बुद्धो, आकासे चङ्कमी तदा॥ 


'"सीहराजा वसम्भीतो [छम्भितो (क०)], 


गजराजाव दप्पितो [दम्मितो (क०)]। 


२७. 


२८. 


२९. 


३०. 


लासितो [अभीतो (स्या०)] ब्यग्घराजाव, आकासे चङ्कमी तदा॥ 


“सिङ्गीनिक्खसवण्णाभो, खदिरङ्गारसन्निभो। 
मणि यथा जोतिरसो, आकासे चङ्कमी तदा॥ 


“विसुद्धकेलासनिभो, पुण्णमायेव चन्दिमा । 
मज्झन्हिकेव [मज्झन्तिकेव (सब्बत्थ)] सूरियो, आकासे चङ्कमी तदा॥ 


“दिस्वा नभे चङ्कमन्तं, एवं चिन्तेसहं तदा । 
'देवो नु खो अयं सत्तो, उदाहु मनुजो अयं॥ 


“न मे सुतो वा दिड्टो वा, महिया एदिसो नरो। 
अपि मन्तपदं अत्थि, अयं सत्था भविस्सति ॥ 

३१. “एवाहं चिन्तयित्वान, सकं चित्तं पसादयि। 
नानापुप्फञ्च गन्धञ्च, सन्निपातेसहं [सन्निपातेत्वाहं (सी०)] तदा॥ 


३२. “पुप्फासनं पञ्जपेत्वा, साधुचित्तं मनोरमं । 
नरसारथिनं अग्गं, इदं वचनमब्रवि॥ 


३३. ““इदं मे आसनं वीर, पञ्जत्तं तवनुच्छवं । 
हासयन्तो मम॑ चित्तं, निसीद कुसुमासने'॥ 


३४. “निसीदि तत्थ भगवा, असम्भीतोव [अछम्भितोव (क०)] केसरी। 
सत्तरत्तिन्दिवं बुद्धो, पवरे कुसुमासने॥ 


३५. “नमस्समानो अट्ठासि, सत्तरत्तिन्दिवं अहं। 
बुडुहित्वा समाधिम्हा, सत्था लोके अनुत्तरो। 
मम कम्मं पकित्तेन्तो, इदं वचनमब्रवि॥ 


३६. ““भावेहि बुद्धानुस्सति, भावनानमनुत्तरं । 
इमं सति भावयित्वा, पूरयिस्ससि मानसं ॥ 


३७. ““तिंसकप्पसहस्सानि, देवलोके रमिस्ससि। 
असीतिकखत्तुं देविन्दो, देवरज्जं करिस्ससि । 
सहस्सकखत्तुं चक्कवत्ती, राजा रडे भविस्ससि॥ 


३८. `“पदेसरज्जं विपुलं, गणनातो असङ्कियं। 
अनुभोस्ससि तं सब्बं, बुद्धानुस्सतिया फलं॥ 


३९. “भवाभवे संसरन्तो, महाभोगं लभिस्ससि। 
भोगे ते ऊनता नत्थि, बुद्धानुस्सतिया फलं॥ 


४०. `“कप्पसतसहस्सम्हि, ओक्काककुलसम्भवो। 
गोतमो नाम गोत्तेन, सत्था लोके भविस्सति॥ 


४९. ““असीतिकोटि छट्टेत्वा, दासे कम्मकरे बहू । 
गोतमस्स भगवतो, सासने पब्बजिस्ससि॥ 


४२. “आराधयित्वा सम्बुद्धं, गोतमं सक्यपुङ्गवं । 
सुभूति नाम नामेन, हेस्सति सत्थु सावको॥ 

४३. “'भिक्खुसङ्घे निसीदित्वा, दक्खिणेय्यगुणम्हि तं । 
तथारणविहारे च, द्वीसु अग्गे ठपेस्सति' ॥ 


४४. “इदं वत्वान सम्बुद्धो, जलजुत्तमनामको । 
नभं अब्भुग्गमी वीरो, हंसराजाव अम्बरे॥ 


४५. “सासितो लोकनाथेन, नमस्सित्वा तथागतं । 
सदा भावेमि मुदितो, बुद्धानुस्सतिमुत्तमं॥ 


४६. “तेन कम्मेन सुकतेन, चेतनापणिधीहि च। 
जहित्वा मानुसं देहं, तावतिंसं अगच्छहं ॥ 


४७. “असीतिक्खत्तु देविन्दो, देवरज्जमकारयिं। 
सहस्सक्खत्तुं राजा च, चक्कवत्ती अहोसहं॥ 


४८. “पदेसरज्जं विपुलं, गणनातो असङ्कियं । 
अनुभोमि सुसम्पत्ति, बुद्धानुस्सतिया फलं॥ 


४९. “भवाभवे संसरन्तो, महाभोगं लभामहं । 
भोगे मे ऊनता नत्थि, बुद्भानुस्सतिया फलं॥ 


५०. “सतसहस्सितो कप्पे, यं कम्ममकरिं तदा। 
दुग्गति नाभिजानामि, बुद्धानुस्सतिया फलं॥ 


५९. “पटिसम्भिदा चतस्सो, विमोकखापि च अट्टिमे। 
छळभिञ्ञा सच्छिकता, कतं बुद्भस्स सासन” ॥ 


इत्थं सुदं आयस्मा सुभूति थेरो इमा गाथायो अभासित्थाति । 
सुभूतित्थेरस्सापदानं पठमं । 
२. उपवानत्थेरअपदानं 


५२. ““पदुमुत्तरो नाम जिनो, सब्बधम्मान पारगू। 
जलित्वा अग्गिक्खन्धोव, सम्बुद्धो परिनिब्बुतो॥ 


५३. “महाजना समागम्म, पूजयित्वा तथागतं । 
चितं कत्वान सुकतं, सरीरं अभिरोपयुं॥ 

“सरीरकिच्चं कत्वान, धातुं तत्थ समानयुं। 
सदेवमानुसा सब्बे, बुद्धथूपं अकंसु ते॥ 


“पठमा कञ्चनमया, दुतियासि मणीमया। 
ततिया रूपियमया, चतुत्थी फलिकामया॥ 


“तथा [तत्थ (स्या० क०)] पञ्चमिया भूमि [नेमि (सी०)], लोहितङ्गमया अहु। 
छट्टा मसारगल्लस्स, सब्बरतनमयूपरि॥ 


“जङ्घा मणिमया आसि, वेदिका रतनमया। 
सब्बसोण्णमयो थूपो, उद्धं योजनमुग्गतो॥ 


“देवा तत्थ समागन्त्वा, एकतो मन्तयुं तदा। 
मयम्पि थूपं कस्साम, लोकनाथस्स तादिनो॥ 


“धातु आवेणिका नत्थि, सरीरं एकपिण्डितं । 
इमम्हि बुद्धथूपम्हि, कस्साम कञ्चुकं मयं॥ 


. “देवा सत्तहि रत्नेहि [सत्तरतनेहि (सी०)], अञ्ञं वट्टेसु योजनं । 


थूपो द्वियोजनुब्बेधो, तिमिरं ब्यपहन्ति सो॥ 


“नागा तत्थ समागन्त्वा, एकतो मन्तयुं तदा। 
मनुस्सा चेव देवा च, बुद्धथूपं अकंसु ते॥ 


“मा नो पमत्ता अस्सुम्ह [अस्सुम्हा (सी० स्या०), आसिम्हा (?)], अप्पमत्ता सदेवका। 


मयम्पि थूपं कस्साम, लोकनाथस्स तादिनो॥ 


“इन्दनीलं महानीलं, अथो जोतिरसं मणि। 
एकतो सन्निपातेत्वा, बुद्भथूपं अछादयुं॥ 


“सब्बं मणिमयं आसि, तावता बुद्भचेतियं । 
तियोजनसमुब्बिद्धं [तीणि योजनमुब्बिद्धं (सी० क०)], आलोककरणं तदा॥ 


“गारुळा च समागन्त्वा, एकतो मन्तयुं तदा। 
मनुस्सा देवा नागा च, बुद्भथूपं अकंसु ते॥ 


“मा नो पमत्ता अस्सुम्ह, अप्पमत्ता सदेवका। 
मयम्पि थूपं कस्साम, लोकनाथस्स तादिनो'॥ 

“सब्बं मणिमयं थूपं, अकरुं ते च कञ्चुकं [सब्बमणिमयं थूपे, अकरुत्तरकञ्चुकं (सी०)] | 


योजनं तेपि वड्टेसुं, आयतं बुद्भचेतियं॥ 


'*चतुयोजनमुब्बिद्धो, बुद्धथूपो विरोचति। 
ओभासेति दिसा सब्बा, सतरंसीव उग्गतो॥ 


“कुम्भण्डा च समागन्त्वा, एकतो मन्तयुं तदा। 
मनुस्सा चेव देवा च, नागा च गरुळा तथा॥ 
पच्चेकं बुद्धसेट्टस्स, अकंसु थूपमुत्तमं॥ 


. “मा नो पमत्ता अस्सुम्ह, अप्पमत्ता सदेवका । 


मयम्पि थूपं कस्साम, लोकनाथस्स तादिनो। 
रतनेहि छादेस्साम, आयतं बुद्धचेतियं'॥ 


““योजनं तेपि वड्टेसुं, आयतं बुद्धचेतियं । 
पञ्चयोजनमुब्बिद्धो, थूपो ओभासते तदा॥ 


“ यक्खा तत्थ समागन्त्वा, एकतो मन्तयुं तदा । 
मनुस्सा देवा नागा च, गरुळा कुम्भअण्डका॥ 


“पच्चेकं बुद्धसेड्टस्स, अकंसु थूपमुत्तमं । 
“मा नो पमत्ता अस्सुम्ह, अप्पमत्ता सदेवका॥ 


“““मयम्पि थूपं कस्साम, लोकनाथस्स तादिनो। 
फलिकाहि छादेस्साम, आयतं बुद्भचेतियं'॥ 


““योजनं तेपि वड्टेसुं, आयतं बुद्धचेतियं । 
छ योजनानि उब्बिद्धो, थूपो ओभासते तदा॥ 


“गन्धब्बा च समागन्त्वा, एकतो मन्तयुं तदा। 
“मनुजा देवता नागा, गरुळा कुम्भयक्खका॥ 


“नसब्बेकंसु बुद्धथूपं, मयमेत्थ अकारका। 
मयम्पि थूपं कस्साम, लोकनाथस्स तादिनो'॥ 


“वेदियो सत्त कत्वान, छत्तमारोपयिंसु ते। 
सब्बसोण्णमयं थूपं, गन्धब्बा कारयुं तदा॥ 

रत्तिन्दिवा न जायन्ति, आलोको होति [आलोका होन्ति (स्या० क०)] सब्बदा॥ 


. “अभिभोन्ति न तस्साभा, चन्दसूरा सतारका। 


समन्ता योजनसते, पदीपोपि न पज्जलि॥ 


“तेन कालेन ये केचि, थूपं पूजेन्ति मानुसा । 
न ते थूपमारुहन्ति, अम्बरे उक्खिपन्ति ते॥ 


“ देवेहि ठपितो यक्खो, अभिसम्मतनामको । 
धजं वा पुप्फदामं वा, अभिरोपेति उत्तरि॥ 


“न ते पस्सन्ति तं यकखं, दामं पस्सन्ति गच्छतो। 
एवं पस्सित्वा गच्छन्ता, सब्बे गच्छन्ति सुग्गतिं॥ 


“विरुद्धा [विसद्धा (सी०)] ये पावचने, पसन्ना ये च सासने। 
पाटिहेरं दहुकामा, थूपं पूजेन्ति मानुसा॥ 


“नगरे हंसवतिया, अहोसि भतको [वरको (स्या० क०)] तदा। 
आमोदितं जनं दिस्वा, एवं चिन्तेसहं तदा॥ 


“नउव्ठारो भगवा हेसो, यस्स धातुधरेदिसं । 
इमा च जनता तुट्ठा, कारं कुब्ब न तप्परे [कुब्बन्तनप्पकं (सी०)]॥ 


“अहम्पि कारं कस्सामि, लोकनाथस्स तादिनो। 
तस्स धम्मेसु दायादो, भविस्सामि अनागते'॥ 


““सुधोतं रजकेनाहं, उत्तरेय्यपटं मम । 
वेळग्गे आलगेत्वान, धजं उक्खिपिमम्बरे॥ 


“अभिसम्मतको गय्ह, अम्बरेहासि मे धजं । 
वातेरितं धजं दिस्वा, भिय्यो हासं जनेसहं॥ 


“तत्थ चित्तं पसादेत्वा, समणं उपसङ्कमि । 
तं भिक्खुं अभिवादेत्वा, विपाकं पुच्छहं धजे॥ 


“सो मे कथेसि आनन्द, पीतिसञ्जननं मम। 
"तस्स धजस्स विपाकं, अनुभोस्ससि सब्बदा॥ 

९२. ““हत्थी अस्सा रथा पत्ती, सेना च चतुरङ्गिनी । 
परिवारेस्सन्ति तं निच्चं, धजदानस्सिदं फलं ॥ 


९३. ““सङ्ठितूरियसहस्सानि, भेरियो समलङ्कता । 
परिवारेस्सन्ति तं निच्चं, धजदानस्सिदं फलं॥ 


९४. `'छळासीतिसहस्सानि, नारियो समलङ्कता। 
विचित्तवत्थाभरणा, आमुत्तमणिकुण्डला॥ 


९५. “'अळारपम्हा हसुला, सुसञ्जा तनुमज्झिमा । 
परिवारेस्सन्ति तं निच्चं, धजदानस्सिदं फलं॥ 


९६. ““तिसकप्पसहस्सानि, देवलोके रमिस्ससि। 
असीतिक्खत्तु देविन्दो, देवरज्जं करिस्ससि॥ 


९७. '“सहस्सक्खत्तुं राजा च, चक्कवत्ती भविस्ससि। 
पदेसरज्जं विपुलं, गणनातो असङ्कियं॥ 


९८. ““कप्पसतसहस्सम्हि, ओक्काककुलसम्भवो । 
गोतमो नाम गोत्तेन, सत्था लोके भविस्सति॥ 


९९. “देवलोका चवित्वान, सुक्कमूलेन चोदितो । 
पुञ्ञकम्मेन संयृत्तो, ब्रह्मबन्धु भविस्ससि॥ 


१००. असीतिकोटिं छट्टेत्वा, दासे कम्मकरे बहू । 
गोतमस्स भगवतो, सासने पब्बजिस्ससि॥ 


१०९.“ आराधयित्वा सम्बुद्धं, गोतमं सक्यपुङ्गवं। 
उपवानोति नामेन, हेस्ससि सत्थु सावको'॥ 


१०२.“सतसहस्से कतं कम्मं, फलं दस्सेसि मे इध। 
सुमुत्तो सरवेगोव किलेसे झापयी मम॥ 


१०३.“चक्कवत्तिस्स सन्तस्स, चतुदीपिस्सरस्स मे । 
तियोजनानि समन्ता, उस्सीसन्ति धजा सदा॥ 


१०४:'सतसहस्सितो कप्पे, यं कम्ममकरिं तदा। 
दुग्गति नाभिजानामि, धजदानस्सिदं फलं॥ 

१०५.“पटिसम्भिदा चतस्सो, विमोक्खापि च अडिमे। 
छळभिञ्ञा सच्छिकता, कतं बुद्धस्स सासनं ॥ 


इत्थं सुदं आयस्मा उपवानो थेरो इमा गाथायो अभासित्थाति। 
उपवानत्थेरस्सापदानं दुतियं । 
३. तिसरणगमनियत्थेरअपदानं 


१०६.'नगरे चन्दवतिया [बन्धुमतिया (अट्ठ०)], मातुउपट्ठाको [मातुपट्ठायको (सी०), मातुपट्ठानको (स्या०)] अहुँ। 
अन्धा माता पिता मस्हं, ते पोसेमि अहं तदा॥ 


१०७:“रहोगतो निसीदित्वा, एवं चिन्तेसहं तदा। 
पोसेन्तो मातापितरो, पब्बज्जं न लभामहं॥ 


९०८.''महन्धकारपिहिता [तमन्धकारपिहिता (स्या०)], तिविधग्गीहि डय्हरे। 
एतादिसे भवे [भये (सी०)] जाते, नत्थि कोचि विनायको॥ 


१०९.“ बुद्धो लोके समुप्पन्नो, दिप्पति [दिब्बति (क०)] [जिनसासनं (सी०)] दानि सासनं । 
सक्का उद्भरितुं अत्ता, पुञ्ञजकामेन जन्तुना॥ 


११०. “उग्गय्ह तीणि सरणे, परिपुण्णानि गोपयि । 
तेन कम्मेन सुकतेन, पटिमोक्खामि दुग्गतिं॥ 


१११. “निसभो नाम समणो, बुद्भस्स अग्गसावको। 
तमहं उपगन्त्वान, सरणगमनं गहिं॥ 


११२. “वस्ससतसहस्सानि, आयु विज्जति तावदे । 
तावता सरणगमनं, परिपुण्णं अगोपयि॥ 


११३. “चरिमे वत्तमानम्हि, सरणं तं अनुस्सरिं। 
तेन कम्मेन सुकतेन, तावतिंसं अगच्छहं॥ 


११४.“देवलोकगतो सन्तो, पुञ्जकम्मसमाहितो। 
यं देसं [यं यं देसं (स्या०)] उपपज्जामि [उपगच्छामि (सी०)], अहु हेतू लभामहं॥ 


९२५.“दिसासु पूजितो होमि, तिकखपञ्ञजो भवामहं। 
सब्बे देवानुवत्तन्ति, अमितभोगं लभामहं॥ 

११६. “सुवण्णवण्णो सब्बत्थ, पटिकन्तो भवामहं । 
मित्तानं अचलो होमि, यसो अब्भुग्गतो ममं॥ 


११७. असीतिकखत्तु देविन्दो, देवरज्जमकारयिं। 
दिब्बसुखं अनुभवि, अच्छराहि पुरक्खतो॥ 


११८. “पञ्चसत्ततिक्खत्तुज्च, चक्कवत्ती अहोसहं । 
पदेसरज्जं विपुलं, गणनातो असङ्कियं॥ 


११९. “पच्छिमे भवे सम्पत्ते, पुञ्जकम्मसमाहितो। 
पुरे सावत्थियं जातो, महासाले सुअड्डके॥ 


१२०.“नगरा निक्खमित्वान, दारकेहि पुरक्खतो । 
हसखिइसमङ्गीहं [साहं खिइसमङ्गी (स्या०)], सङ्घारामं उपागमि॥ 


१२१. “तत्थदसासि [तत्थहसाहं (क०)] समणं, विप्पमृत्तं निरूपधि । 
सो मे धम्ममदेसेसि, सरणञ्च अदासि मे॥ 


९२२.“सोहं सुत्वान सरणं, सरणं मे अनुस्सरिं। 
एकासने निसीदित्वा, अरहत्तमपापुणि॥ 


१२३.“जातिया सत्तमे वस्से, अरहत्तमपापुणि । 
उपसम्पादयि बुद्धो, गुणमञ्जाय चकखुमा॥ 


१२४: अपरिमेय्ये इतो कप्पे, सरणानि अगच्छहं । 
ततो मे सुकतं कम्मं, फलं दस्सेसि मे इध॥ 


१२५.“सुगोपितं मे सरणं, मानसं सुप्पणीहितं । 
अनुभोत्वा यसं सब्बं, पत्तोम्हि अचलं पदं॥ 


१२६.“येसं सोतावधानत्थि, सुणोथ मम भासतो। 
अहं [अत्थं (स्या०)] वो कथयिस्सामि, सामं दिटुँ पदं मम॥ 


१२७.“बुद्धो लोके समुप्पन्नो, वत्तते जिनसासनं । 
अमता वादिता भेरी, सोकसल्लविनोदना॥ 


९२८.''यथासकेन थामेन, पुञ्ञक्खेत्ते अनुत्तरे । 
अधिकारं करेय्याथ, पस्सयिस्सथ निब्बुति॥ 

१२९."“पग्गय्ह तीणि सरणे, पञ्चसीलानि गोपिय। 
बुद्धे चित्तं पसादेत्वा, दुक्खस्सन्तं करिस्सथ॥ 


९३०.“सम्मा धम्मं भावेत्वान [ममोपमं करित्वान (सी० स्या०)], सीलानि परिगोपिय। 
अचिरं अरहत्तं वो, सब्बेपि पापुणिस्सथ॥ 


१३१. “तेविज्जो इद्भधिपत्तोम्हि, चेतोपरियकोविदो । 
सावको ते महावीर, सरणो [चरणे (सी० स्या०)] वन्दति सत्थुनो'॥ 


१३२. अपरिमेय्ये इतो कण्पे, सरणं बुद्धस्स गच्छहं । 
दुग्गति नाभिजानामि, सरणं गमने फलं॥ 


१३३.“'पटिसम्भिदा चतस्सो, विमोक्खापि च अङट्टिमे। 
छळभिञ्ञजा सच्छिकता, कतं बुद्धस्स सासनं ॥ 


इत्थं सुदं आयस्मा तिसरणगमनियो थेरो इमा गाथायो अभासित्थाति । 
तिसरणगमनियत्थेरस्सापदानं ततियं । 
४. पञ्चसीलसमादानियत्थेरअपदानं 


१३४:*नगरे चन्दवतिया, भतको आसहं तदा। 
परकम्मायने यृत्तो, पब्बज्जं न लभामहं॥ 


१३५. महन्धकारपिहिता, तिविधग्गीहि डरहरे। 
केन नु खो उपायेन, विसंयुत्तो भवे अहं॥ 


१३६. देय्यधम्मो च मे नत्थि, वराको भतको अहं। 
यंनूनाहं पञ्चसीलं, रक्खेय्यं परिपूरयं॥ 


१३७. अनोमदस्सिस्स मुनिनो, निसभो नाम सावको। 
तमहं उपसङ्कम्म, पञ्चसिक्खापदग्गहिं॥ 


१३८.“ वस्ससतसहस्सानि, आयु विज्जति तावदे । 
तावता पञ्चसीलानि, परिपुण्णानि गोपयि॥ 


१३९.“मच्चुकाले च सम्यत्ते, देवा अस्सासयन्ति मं । 
'रथो सहस्सयृत्तो ते, मारिसायं [मारिसस्स (क०)] उपट्टितो'॥ 

१४०:“वत्तन्ते चरिमे चित्ते, मम सीलं अनुस्सरिं। 
तेन कम्मेन सुकतेन, तावतिंसं अगच्छहं॥ 


१४१.“तिसक्खत्तुञ्च देविन्दो, देवरज्जमकारयि। 
दिब्बसुखं [दिब्बं सुखं (सी०)] अनुभवि, अच्छराहि पुरक्खतो॥ 


१४२:“पञ्चसत्ततिक्खत्तुञ्च, चक्कवत्ती अहोसहं । 
पदेसरज्जं विपुलं, गणनातो असङ्कियं॥ 


९४३:देवलोका चवित्वान, सुक्कमूलेन चोदितो। 
पुरे वेसालियं जातो, महासाले सुअड्डके ॥ 


१४ ४:वस्सूपनायिके काले, दिप्पन्ते [दिब्बन्ति (क०)] जिनसासने। 
माता च मे पिता चेव, पञ्चसिक्खापदग्गहुं॥ 


९४५: सह सुत्वानहं सीलं, मम सीलं अनुस्सरिं। 
एकासने निसीदित्वा, अरहत्तमपापुणि॥ 


९४६: “जातिया पञ्चवस्सेन, अरहत्तमपापुणि । 
उपसम्पादयि बुद्धो, गुणमञ्जाय चक्खुमा॥ 


१४७:“परिपुण्णानि गोपेत्वा, पञ्चसिक्खापदानहं । 
अपरिमेय्ये इतो कप्पे, विनिपातं न गच्छहं॥ 


१४८:“स्वाहं यसमनुभवि, तेसं सीलान वाहसा। 
कप्पकोटिम्पि कित्तेन्तो, कित्तये एकदेसकं ॥ 


१४९.-पञ्चसीलानि गोपेत्वा, तयो हेतू लभामहं । 
दीघायुको महाभोगो, तिक्खपञ्जो भवामहं॥ 


९५०."संकित्तेन्तो च [पकित्तेन्तोव (सी०), पकित्तेन्ते च (स्या०)] सब्बेसं, अभिमत्तञ्च पोरिसं। 
भवाभवे संसरित्वा, एते ठाने लभामहं॥ 


९५९.'अपरिमेय्यसीलेसु, वत्तन्ता जिनसावका। 
भवेसु यदि रज्जेय्युं, विपाको कोदिसो भवे॥ 


१५२. “सुचिण्णं मे पञ्चसीलं, भतकेन तपस्सिना [विपस्सिना (सी०)]। 
तेन सीलेनहं अज्ज, मोचयि सब्बबन्धना॥ 

९५३. अपरिमेय्ये इतो कप्पे, पञ्चसीलानि गोपयिं। 
दुग्गति नाभिजानामि, पञ्चसीलानिदं फलं ॥ 


९५४:'पटिसम्भिदा चतस्सो, विमोक्खापि च अट्ठिमे। 
छळभिञ्ञा सच्छिकता, कतं बुद्भस्स सासन” ॥ 


इत्थं सुदं आयस्मा पञ्चसीलसमादानियो थेरो इमा गाथायो अभासित्थाति। 
पञ्चसीलसमादानियत्थेरस्सापदानं चतुत्थं । 
५. अन्नसंसावकत्थेरअपदानं 


९५५: सुवण्णवण्णं सम्बुद्धं, गच्छन्तं अन्तरापणे। 
कञ्चनश्घियसंकासं, बात्तिसवरलक्खणं॥ 


१५६. सिद्धत्थं लोकपज्जोतं, अप्पमेय्यं अनोपमं । 
अलत्थं परमं पीतिं, दिस्वा दन्तं जुतिन्धरं॥ 


१५७:'सम्बुद्धं अभिनामेत्वा, भोजयि तं महामुनिं । 
महाकारुणिको लोके [नाथो (सी०)], अनुमोदि ममं तदा॥ 


१५८ “तस्मिं महाकारुणिके, परमस्सासकारके । 
बुद्धे चित्तं पसादेत्वा, कप्पं सग्गम्हि मोदहं॥ 


९५९.चतुन्नवुतितो कण्पे, यं दानमददिं तदा। 
दुग्गति नाभिजानामि, भिक्खादानस्सिदं फलं॥ 


९६०. 'पटिसम्भिदा चतस्सो, विमोक्खापि च अङट्टिमे। 
छळभिञ्ञा सच्छिकता, कतं बुद्भस्स सासनं ॥ 


इत्थं सुदं आयस्मा अन्नसंसावको थेरो इमा गाथायो अभासित्थाति। 
अन्नसंसावकत्थेरस्सापदानं पञ्चमं । 
६. धूपदायकत्थेरअपदानं 


१६१. “सिद्धत्थस्स भगवतो, लोकजेद्रुस्स तादिनो। 
कुटिधूपं मया दिन्नं, विप्पसन्नेन चेतसा॥ 

९६२.यं यं योनुपपज्जामि, देवत्तं अथ मानुसं । 
सब्बेसम्पि पियो होमि, धूपदानस्सिदं फलं॥ 


१६३.“चतुन्नवुतितो कप्पे, यं धूपमददिं तदा [यं धूपनमदासहं (क०)]। 
दुग्गति नाभिजानामि, धूपदानस्सिदं फलं॥ 


१६४:“पटिसम्भिदा चतस्सो, विमोक्खापि च अदिमे। 
छळभिञ्ञा सच्छिकता, कतं बुद्भस्स सासन” ॥ 


इत्थं सुदं आयस्मा धूपदायको थेरो इमा गाथायो अभासित्थाति। 
धूपदायकत्थेरस्सापदानं छट्ं । 
७. पुलिनपूजकत्थेरअपदानं 


९६५.--विपस्सिस्स भगवतो, बोधिया पादपुत्तमे । 
पुराणपुलिनं हित्वा [छड्टेत्वा (सी० स्या०)], सुद्भपुलिनमाकिरिं॥ 


१६६.'एकनवुतितो कप्पे, यं पुलिनमदासहं । 
दुग्गति नाभिजानामि, पुलिनदानस्सिदं फलं ॥ 


१६७:“तिसतिमे [तिपञ्ञासे (सी० स्या)] इतो कप्पे, राजा आसिं जनाधिभू। 
महापुलिननामेन, चक्कवत्ती महब्बलो॥ 


९६८. 'पटिसम्मिदा चतस्सो, विमोक्खापि च अट्टिमे। 
छळभिञ्ञजा सच्छिकता, कतं बुद्धस्स सासनं ॥ 


इत्थं सुदं आयस्मा पुलिनपूजको थेरो इमा गाथायो अभासित्थाति। 
पुलिनपूजकत्थेरस्सापदानं सत्तमं । 
८. उत्तियत्थेरअपदानं 


१६९.““चन्दभागानदीतीरे, सुसुमारो अहं तदा। 
सगोचरप्पसुतोहं [सभोजनपसुताहं (स्या क०)], नदीतित्थं अगच्छहं॥ 


१७०.“सिद्धत्थो तम्हि समये, सयम्भू अग्गपुग्गलो। 
नदिं तरितुकामो सो, नदीतित्थं उपागमि॥ 

१७९.“उपागते च [उपागतम्हि (स्या० क०)] सम्बुद्धे, अहम्पि तत्थुपागमि । 
उपगन्त्वान सम्बुद्भं, इमं वाचं उदीरयि॥ 


१७२-“अभिरूह महावीर, तारेस्सामि अहं तुवं । 
पेत्तिकं विसयं मय्हं, अनुकम्प महामुनिः ॥ 


१७३:“मम उग्गज्जनं सुत्वा, अभिरूहि महामुनि। 
हड्डी हट्ठेन चित्तेन, तारेसि लोकनायकं॥ 


९७४: नदिया पारिमे तीरे, सिद्धत्थो लोकनायको । 
अस्सासेसि ममं तत्थ, अमतं पापुणिस्ससि॥ 


९७५:"तम्हा काया चवित्वान, देवलोकं आगच्छं । 
दिब्बसुखं अनुभवि, अच्छराहि पुरक्खतो॥ 


९७६. सत्तक्खत्तुञ्च देविन्दो, देवरज्जमकासहं । 
तीणिकखत्तुं चक्कवत्ती, महिया इस्सरो अहुं॥ 


९,७७: 'विवेकमनुयुत्तोहं, निपको च सुसंवुतो। 
धारेमि अन्तिमं देहं, सम्मासम्बुद्भसासने॥ 


१७८ :“चतुन्नवुतितो क्पे, तारेसि यं नरासभं । 
दुग्गति नाभिजानामि, तरणाय इदं फलं॥ 


९७९. पटिसम्भिदा चतस्सो, विमोक्खापि च अडिमे। 
छळभिञ्ञा सच्छिकता, कतं बुद्भस्स सासनं ॥ 


इत्थं सुदं आयस्मा उत्तियो [उत्तिरियो (सी०)] थेरो इमा गाथायो अभासित्थाति । 
उत्तियत्थेरस्सापदानं अट्ठमं। 
९. एकञ्जलिकत्थेरअपदानं 


९८०.“सुवण्णवण्णं सम्बुद्धं, गच्छन्तं अन्तरापणे। 
विपस्सिं सत्थवाहग्गं, नरवरं विनायकं ॥ 


१८१." अदन्तदमनं तादिं, महावादिं महामति। 
दिस्वा पसन्नो सुमनो, एकञ्जलिमकासहं॥ 

१८२.“एकनवुतितो कप्पे, यमञ्जलिं करिं [यं अञ्जलिमकरिं (स्या), अञ्जलिमकरिं (क०)] तदा। 
दुग्गति नाभिजानामि, अञ्जलिस्स इदं फलं॥ 


९८३. पटिसम्भिदा चतस्सो, विमोक्खापि च अट्ठिमे। 
छळभिञ्ञा सच्छिकता, कतं बुद्भस्स सासनं ॥ 


इत्थं सुदं आयस्मा एकञ्जलिको थेरो इमा गाथायो अभासित्थाति । 
एकञ्जलिकत्थेरस्सापदानं नवमं । 
१०. खोमदायकत्थेरअपदानं 


१८४:“नगरे बन्धुमतिया, अहोसि बाणिजो तदा। 
तेनेव दारं पोसेमि, रोपेमि बीजसम्पदं॥ 


१८५. रथियं पटिपन्नस्स, विपस्सिस्स महेसिनो। 
एकं खोमं मया दिन्नं, कुसलत्थाय सत्थुनो॥ 


९८६. एकनवुतितो कप्पे, यं खोममददिं तदा। 
दुग्गति नाभिजानामि, खोमदानस्सिदं फलं॥ 


१८७:"सत्तरसे [सत्तवीसे (सी० स्या०)] इतो कप्पे, एको सिन्धवसन्धनो । 
सत्तरतनसम्पन्नो, चतुदीपम्हि इस्सरो॥ 


९८८.'पटिसम्भिदा चतस्सो, विमोक्खापि च अडिमे। 
छळभिञ्ञा सच्छिकता, कतं बुद्धस्स सासनं ॥ 


इत्थं सुदं आयस्मा खोमदायको थेरो इमा गाथायो अभासित्थाति। 
खोमदायकत्थेरस्सापदानं दसमं । 
तस्सुद्दानं - 


सुसूति उपवानो च, सरणो सीलगाहको । 
अन्नसंसावको खोमदायी च, दसेव ततिये गणे। 


अञ्जली खोमदायी च, दसेव ततिये गणे। 
पञ्चालीसीतिसतं वुत्ता, गाथायो सब्बपिण्डिता॥ 


www.tipitaka.org Vipassana Research Institute 


Page 85 sur 409 


सुभृतिवग्गो ततियो। 


चतुत्थभाणवारं । 


४. कुण्डधानवग्गो 


१. कुण्डधानत्थेरअपदानं 


Le 


““सत्ताहं पटिसल्लीनं, सयम्भुं अग्गपुग्गलं । 
पसन्नचित्तो सुमनो, बुद्भसेद्टं उपट्ठ॒हिं॥ 


२. “बुदट्टितं कालमञ्ञाय, पदुमृत्तरं महामुनि । 
महन्तिं कदलीकण्णिं, गहेत्वा उपगच्छहं॥ 


३. ““पटिग्गहेत्वा [पटिग्गहेसि (स्या० क०)] भगवा, सब्बञ्ञू [तं फलं (सी०)] लोकनायको । 
मम चित्तं पसादेन्तो, परिभुञ्जि महामुनि॥ 


४. ““परिभुञ्जित्वा सम्बुद्धो, सत्थवाहो अनुत्तरो। 
सकासने निसीदित्वा, इमा गाथा अभासथ॥ 


५. ““येच सन्ति समितारो [ये वसन्ति समेतारो (सी०)], यक्खा इमम्हि पब्बते। 
अरञ्जे भूतभब्यानि [भूतगणा सब्बे (स्या०)], सुणन्तु बचनं ममः॥ 


६. “यो सो बुद्धं उपड्ठासि, मिगराजंव केसरिं [मिगराजाव केसरी (सी०)]। 
तमहं कित्तयिस्सामि, सुणाथ मम भासतो॥ 


७. ““एकादसञ्चक्खत्तुं, सो [सोयमेकादसकखत्तुं (सी०)] देवराजा भविस्सति। 
चतुतिंसतिक्खत्तुञ्च, चक्कवत्ती भविस्सति॥ 


८. ““कप्पसतसहस्सम्हि, ओक्काककुलसम्भवो | 
गोतमो नाम गोत्तेन, सत्था लोके भविस्सति॥ 


९. ““अक्कोसित्वान समणे, सीलवन्ते अनासवे। 
पापकम्मविपाकेन, नामधेय्यं लभिस्सति [भविस्सति (क०)]॥ 


१०. ““तस्स धम्मेसु दायादो, ओरसो धम्मनिम्मितो । 
कुण्डधानोति नामेन, सावको सो भविस्सति'॥ 

११. 


~ 


“पविवेकमनुयुत्तो, झायी झानरतो अहं। 
तोसयित्वान सत्थारं, विहरामि अनासवो॥ 


१२. “सावकेहि [सावकग्गेहि (सी०)] परिवुतो, भिक्खुसङ्घपुरक्खतो । 
भिकखुसङ्घे निसीदित्वा, सलाकं गाहयी जिनो॥ 


१३. “एकंसं चीवरं कत्वा, वन्दित्वा लोकनायकं । 
वदतं बरस्स पुरतो, पठमं अग्गहेसहं॥ 


९४. `तेन कम्मेन भगवा, दससहस्सीकम्पको। 
भिकखुसङ्घे निसीदित्वा, अग्गट्ठाने ठपेसि मं॥ 


१५. “वीरियं मे धुरधोरय्हं, योगक्खेमाधिवाहनं । 
धारेमि अन्तिमं देहं, सम्मासम्बुद्धसासने॥ 


१६. “पटिसम्भिदा चतस्सो, विमोक्खापि च अङ्टिमे। 
छळभिञ्ञा सच्छिकता, कतं बुद्धस्स सासनं ॥ 


इत्थं सुदं आयस्मा कुण्डधानो थेरो इमा गाथायो अभासित्थाति । 
कुण्डधानत्थेरस्सापदानं पठमं । 
२. सागतत्थेरअपदानं 


. “सोभितो नाम नामेन, अहोसिं ब्राह्मणो तदा। 
पुरक्खतो ससिस्सेहि, आरामं अगमासहं॥ 


6 


९ 


९८. “भगवा तम्हि समये, भिक्खुसङ्घपुरक्खतो। 
आरामद्वारा निक्खम्म, अट्टासि पुरिसृत्तमो॥ 


१९. “तमदसार्सि सम्बुद्भं, दन्तं दन्तपुरक्खतं । 
सकं चित्तं पसादेत्वा, सन्थवि लोकनायकं॥ 


० 


. “ये केचि पादपा सब्बे, महिया ते विरूहरे। 
बुद्धिमन्तो तथा सत्ता, रुहन्ति जिनसासने॥ 


२ 


२१. “सत्थवाहोसि सप्पञ्ञो, महेसि बहुके जने। 
विपथा उद्धरित्वान, पथं आचिकखसे तुवं॥ 

२२. “दन्तो दन्तपरिकिण्णो [पुरक्खतो (स्या०)], झायी झानरतेहि च। 
आतापी पहितत्तेहि, उपसन्तेहि तादिभि॥ 


२३. “अलङ्कतो परिसाहि, पुञ्जजाणेहि सोभति। 
पभा निद्धावते तुय्ह, सूरियोदयने यथा॥ 


२४. “पसन्नचित्तं दिस्वान, महेसी पदुमुत्तरो । 
भिक्खुसङ्घे ठितो सत्था, इमा गाथा अभासथ॥ 


२५. ““यो सो हासं जनेत्वान, ममं कित्तेसि ब्राह्मणो । 
कप्पानं सतसहस्सं, देवलोके रमिस्सति॥ 


२६. ““तुसिता हि चवित्वान, सुक्कमूलेन चोदितो। 
गोतमस्स भगवतो, सासने पब्बजिस्सति॥ 


२७. `तेन कम्मेन सुकतेन, अरहत्तं [तुटुहटुँ (स्या० क०)] लभिस्सति । 
सागतो नाम नामेन, हेस्सति सत्थु सावको'॥ 


२८. “पब्बजित्वान कायेन, पापकम्मं विवज्जयि। 
वचीदुच्चरितं हित्वा, आजीवं परिसोधयि॥ 


२९. “एवं विहरमानोहं, तेजोधातूसु कोविदो। 
सब्बासवे परिञ्ञाय, विहरामि अनासवो॥ 


३०. “पटिसम्भिदा चतस्सो...पे०... कतं बुद्भस्स सासनं ॥ 
इत्थं सुदं आयस्मा सागतो थेरो इमा गाथायो अभासित्थाति। 


सागतत्थेरस्सापदानं दुतियं । 
३. महाकच्चानत्थेरअपदानं 


३१. “'पदुमुत्तरनाथस्स, पदुमं नाम चेतियं । 
सिलासनं [सीहासनं (क०)] कारयित्वा, सुवण्णेनाभिलेपयि॥ 


३२. “रतनामयछत्तञ्च, पग्गय्ह वाळबीजनिं [वाळबीजनी (सी० स्या०)]। 
बुद्भस्स अभिरोपेसि, लोकबन्धुस्स तादिनो॥ 


३३. “यावता देवता भुम्मा [भूमा (क०)], सब्बे सन्निपतुं तदा। 

रतनामयछत्तानं, विपाकं कथयिस्सति॥ 


३४. “तञ्च सब्बं सुणिस्साम, कथयन्तस्स सत्थुनो। 
भिय्यो हासं जनेय्याम, सम्मासम्बुद्भसासने॥ 


३५. “हेमासने निसीदित्वा, सयम्भू अग्गपुग्गलो । 
भिक्खुसङ्घपरिब्यूळहो [परिब्बूळहो (सी०)], इमा गाथा अभासथ॥ 


३६. ““येनिदं आसनं दिन्नं, सोवण्णं रतनामयं । 
तमहं कित्तयिस्सामि, सुणाथ मम भासतो॥ 


३७. ““तिसकप्पानि देविन्दो, देवरज्जं करिस्सति। 
समन्ता योजनसतं, आभायाभिभविस्सति॥ 


३८. ““मनुस्सलोकमागन्त्वा, चक्कवत्ती भविस्सति। 
पभस्सरोति नामेन, उग्गतेजो भविस्सति॥ 


३९. “दिवा वा यदि वा रत्ति, सतरंसीव उग्गतो। 
समन्ता अद्टुरतनं, उज्जोतिस्सति खत्तियो॥ 


४०. ““कप्पसतसहस्सम्हि, ओक्काककुलसम्भवो। 
गोतमो नाम गोत्तेन, सत्था लोके भविस्सति॥ 


४१. ““तुसिता हि चवित्वान, सुक्कमूलेन चोदितो। 
कच्चानो नाम नामेन, ब्रह्मबन्धु भविस्सति॥ 


४२. “सो पच्छा पब्बजित्वान, अरहा हेस्सतिनासवो। 
गोतमो लोकपज्जोतो, अग्गड्ठाने ठपेस्सति॥ 


४३. `'संखित्तपुच्छितं [संखित्तं पुच्छितं (स्या० क०)] पञ्हं, वित्थारेन कथेस्सति। 
कथयन्तो च तं पञ्हं, अज्झासयं [अज्झासं (सी०), अब्भासं (क०)] पूरयिस्सतिः॥ 


४४. “अड्डे कुले अभिजातो, ब्राह्मणो मन्तपारगू। 
ओहाय धनधञ्ञानि, पब्बजि अनगारियं॥ 


४५. “संखित्तेनपि पुच्छन्ते, वित्थारेन कथेमहं । 
अज्झासयं तेसं पूरेमि, तोसेमि द्विपदुत्तमं॥ 

४६. “तोसितो मे महावीरो, सयम्भू अग्गपुग्गलो । 
भिकखुसङ्घे निसीदित्वा, एतदग्गे ठपेसि मं॥ 


४७. “पटिसम्भिदा चतस्सो...पे०... कतं बुद्भस्स सासनं `॥ 
इत्थं सुदं आयस्मा महाकच्चानो थेरो इमा गाथायो अभासित्थाति। 


महाकच्चानत्थेरस्सापदानं ततियं । 
४. काळुदायित्थेरअपदानं 


४८. “'पदुमुत्तरबुद्धस्स, लोकजेट्ठस्स तादिनो। 
अद्धानं पटिपन्नस्स, चरतो चारिकं तदा॥ 


४९. “सुफुल्लं पदुमं गय्ह, उप्पलं मल्लिकञ्चहं । 
परमन्नं गहेत्वान, अदासि सत्थुनो अहं॥ 


५०. “परिभुञ्जि महावीरो, परमन्नं सुभोजनं । 
तञ्च पुप्फं गहेत्वान, जनस्स सम्पदस्सयि॥ 


५९. “इटु कन्तं [कन्तयिदं (स्या०)], पियं लोके, जलजं पुप्फमुत्तमं । 
सुदुक्करं कतं तेन, यो मे पुप्फे अदासिदं॥ 


५२. “यो पुप्फमभिरोपेसि, परमन्नञ्चदासि मे। 
तमहं कित्तयिस्सामि, सुणाथ मम भासतो॥ 


५३. “दस अट्ट चक्खत्तुं [दस चट्टुक्खत्तु (सी०), दसमट्ठक्खत्तुं (स्या०)] सो, देवरज्जं करिस्सति। 
उप्पलं पदुमञ्चापि, मल्लिकञ्च तदुत्तरि॥ 


५४. अस्स पुञ्जविपाकेन, दिब्बगन्धसमायुतं । 
आकासे छदनं कत्वा, धारयिस्सति तावदे॥ 


५५. ““पञ्चवीसतिक्खत्तुञ्च, चक्कवत्ती भविस्सति। 
पथब्या रज्जं पञ्चसतं, वसुधं आवसिस्सति॥ 


५६. ““कप्पसतसहस्सम्हि, ओक्काककुलसम्भवो | 
गोतमो नाम गोत्तेन [नामेन (सी० स्या० क०)], सत्था लोके भविस्सति॥ 


५७. “सककम्माभिरद्धो सो, सुक्कमूलेन चोदितो । 

६५. 


६६. 


६७. 

सक्यानं नन्दिजननो, जातिबन्धु भविस्सति॥ 


“नसो पच्छा पब्बजित्वान, सुक्कमूलेन चोदितो । 
सब्बासवे परिञ्ञाय, निब्बायिस्सतिनासवो॥ 


““पटिसम्भिदमनुप्पत्त, कतकिच्चमनासवं । 
गोतमो लोकबन्धु तं [सो (सी०)], एतदग्गे ठपेस्सति॥ 


. ““प॒धानपहितत्तो सो, उपसन्तो निरूपधि। 


उदायी नाम नामेन, हेस्सति सत्थु सावको'॥ 


“रागो दोसो च मोहो च, मानो मक्खो च धंसितो। 
सब्बासवे परिञ्ञजाय, विहरामि अनासवो॥ 


“तोसयिज्चापि सम्बुद्धं, आतापी निपको अहं । 
पसादितो [पमोदितो (सी०)] च सम्बुद्धो, एतदग्गे ठपेसि मं॥ 


““पटिसम्भिदा चतस्सो...पे०... कतं बुद्धस्स सासनं `॥ 
इत्थं सुदं आयस्मा काळुदायी थेरो इमा गाथायो अभासित्थाति । 


काळुदायीथेरस्सापदानं चतुत्थं । 
५. मोघराजत्थेरअपदानं 


“अत्थदस्सी तु भगवा, सयम्भू अपराजितो। 
भिक्खुसङ्घपरिब्यूळहो, रथियं पटिपज्जथ॥ 


““सिस्सेहि सम्परिवुतो, घरम्हा अभिनिक्खमि । 
निक्खमित्वानहं तत्थ, अदसं लोकनायकं ॥ 


“अभिवादिय सम्बुद्धं, सिरे कत्वान अञ्जलिं । 
सकं चित्तं पसादेत्वा, सन्थविं लोकनायकं॥ 


“यावता रूपिनो सत्ता, अरूपी वा असञ्जिनो। 
सब्बे ते तव जाणम्हि, अन्तो होन्ति समोगधा॥ 


““ससुखुमच्छिकजालेन, उदकं यो परिक्खिपे। 
ये केचि उदके पाणा, अन्तोजाले भवन्ति ते॥ 

६९. ““येसञ्च चेतना अत्थि, रूपिनो च अरूपिनो। 
सब्बे ते तव जाणम्हि, अन्तो होन्ति समोगधा॥ 


७०. “समुद्धरसिमं लोकं, अन्धकारसमाकुलं । 
तव धम्मं सुणित्वान, कङ्घासोतं तरन्ति ते॥ 


७९. “अविज्जानिवुते लोके, अन्धकारेन ओत्थटे। 
तव जाणम्हि जोतन्ते, अन्धकारा पधंसिता॥ 


७२. “तुवं चक्खूसि सब्बेसं, महातमपनूदनो । 
तव धम्मं सुणित्वान, निब्बायति बहुज्जनो॥ 


७३. ““पुटकं पूरयित्वान [पीठरं (सी०), पुतरं (स्या०)], मधुखुहमनेळकं । 
उभो हत्थेहि पग्गय्ह, उपनेसि महेसिनो॥ 


७४. “पटिग्गण्हि महावीरो, सहत्थेन महा इसी । 
भुञ्जित्वा तञ्च सब्बञ्ञू वेहासं नभमुग्गमि॥ 


७५. ““अन्तलिक्खे ठितो सत्था, अत्थदस्सी नरासभो। 
मम चित्तं पसादेन्तो, इमा गाथा अभासथ॥ 


७६. ““येनिदं थवितं जाणं, बुद्धसेट्टो च थोमितो । 
तेन चित्तप्पसादेन, दुग्गति सो न गच्छति॥ 


७७. `“चतुहसञ्चकखत्तुं [चतुसड्टिञ्च (स्या०)] सो, देवरज्जं करिस्सति। 
पथब्या रज्जं अड्टसतं, वसुधं आवसिस्सति॥ 


७८. ““पञ्चेव सतक्खत्तुञ्च [अथ पञ्चसतक्खत्तुं (सी०)], चक्कवत्ती भविस्सति । 
पदेसरज्जं असङ्घेय्यं, महिया कारयिस्सति॥ 


७९. “'अज्झायको मन्तधरो, तिण्णं वेदान पारगू। 
गोतमस्स भगवतो, सासने पब्बजिस्सति॥ 


८०. ““गम्भीरं निपुणं अत्थं, जाणेन विचिनिस्सति। 
मोघराजाति नामेन, हेस्सति सत्थु सावको॥ 


८९. “तीहि विज्जाहि सम्पन्नं, कतकिच्चमनासवं । 
गोतमो सत्थवाहग्गो, एतदग्गे ठपेस्सति"॥ 

“हित्वा मानुसकं योगं, छेत्वान भवबन्धनं । 
सब्बासवे परिञ्ञजाय, विहरामि अनासवो॥ 


““पटिसम्भिदा चतस्सो...पे०... कतं बुद्धस्स सासनं `॥ 
इत्थं सुदं आयस्मा मोघराजो थेरो इमा गाथायो अभासित्थाति। 


मोघराजत्थेरस्सापदानं पञ्चमं । 
६. अधिमुत्तत्थेरअपदानं 


“निब्बुते लोकनाथम्हि, अत्थदस्सीनरुत्तमे । 
उपड्टहिं भिक्खुसङ्घ, विप्पसन्नेन चेतसा॥ 


“निमन्तेत्वा भिक्खुसङ्घं [संघरतनं (सी० स्या०)], उजुभूतं समाहितं । 
उच्छुना मण्डपं कत्वा, भोजेसिं सङ्घ मुत्तमं॥ 


““यं यं योनुपपज्जामि, देवत्तं अथ मानुसं । 
सब्बे सत्ते अभिभोमि [अतिभोमि (सी० क०)], पुञ्जकम्मस्सिदं फलं॥ 


“अट्टारसे कप्पसते, यं दानमददिं तदा। 
दुग्गति नाभिजानामि, उच्छुदानस्सिदं फलं॥ 


““पटिसम्भिदा चतस्सो...पे०... कतं बुद्भस्स सासनं” ॥ 
इत्थं सुदं आयस्मा अधिमुत्तो थेरो इमा गाथायो अभासित्थाति। 


अधिमुत्तत्थेरस्सापदानं छट । 
७. लसुणदायकत्थेरअपदानं 


““हिमवन्तस्साविदूरे, तापसो आसहं तदा। 
लसुणं उपजीवामि, लसुणं मय्हभोजनं॥ 


. “खारियो पूरयित्वान, सङ्घाराममगच्छहं । 


हट्टो हट्देन चित्तेन, सङ्घस्स लसुणं अदं॥ 


““विपस्सिस्स नरग्गस्स, सासने निरतस्सहं। 
सङ्घस्स लसुणं दत्वा, कप्पं सग्गम्हि मोदहं॥ 


“एकनवुतितो कप्पे, लसुणं यमदं तदा। 

दुग्गति नाभिजानामि, लसुणस्स इदं फलं॥ 


“पटिसम्भिदा चतस्सो...पे०... कतं बुद्धस्स सासन” ॥ 
इत्थं सुदं आयस्मा लसुणदायको थेरो इमा गाथायो अभासित्थाति। 


लसुणदायकत्थेरस्सापदानं सत्तमं । 
८. आयागदायकत्थेरअपदान 


“निब्बुते लोकनाथम्हि, सिखिम्हि वदतं वरे । 
हट्ठो हट्देन चित्तेन, अवन्दिं थूपमुत्तमं॥ 


“वह्कोहि कथापेत्वा, मूलं दत्वानहं तदा। 
हट्ठो हट्टेन चित्तेन, आयागं कारपेसहं॥ 


“अट्ट कप्पानि देवेसु, अब्बोकिण्णं [अब्बोच्छिन्नं (सी०)] बसि अहं। 
अवसेसेसु कप्पेसु, वोकिण्णं संसरि अहं॥ 


“काये विसं न कमति, सत्थानि न च हन्ति मे। 
उदकेहं न मिय्यामि, आयागस्स इदं फलं ॥ 


“यदिच्छामि अहं वस्सं, महामेघो पवस्सति। 
देवापि मे वसं एन्ति, पुञ्जकम्मस्सिदं फलं॥ 


“सत्तरतनसम्पन्नो, तिसक्खत्तुं अहोसहं । 
न मं केचावजानन्ति, पुञ्जकम्मस्सिदं फलं॥ 


९००.*एकत्तिसे इतो कप्पे, आयागं यमकारयि। 


दुग्गति नाभिजानामि, आयागस्स इदं फलं॥ 


९०९. “पटिसम्भिदा चतस्सो...पे०... कतं बुद्धस्स सासनं ˆ॥ 
इत्थं सुदं आयस्मा आयागदायको थेरो इमा गाथायो अभासित्थाति । 


आयागदायकत्थेरस्सापदानं अद्टमं । 


९. धम्मचक्किकत्थेरअपदानं 


१०२.“सिद्धत्थस्स भगवतो, सीहासनस्स सम्मुखा । 


धम्मचक्कं मे ठपितं, सुकतं विञ्जुवण्णितं॥ 

९०३.'चारुवण्णोव सोभामि, सयोग्गबलवाहनो। 
परिवारेन्ति मं निच्चं, अनुयन्ता बहुज्जना॥ 


१०४: सट्टितूरियसहस्सेहि, परिचारेमहं सदा। 
परिवारेन सोभामि, पुञ्जकम्मस्सिदं फलं॥ 


१०५.*चतुन्नवृतितो कप्पे, यं चक्कं ठपयिं अहं। 
दुग्गति नाभिजानामि, धम्मचक्कस्सिदं फलं॥ 


१०६.““इतो एकादसे कप्पे, अट्टासिंसु जनाधिपा । 
सहस्सराजनामेन, चक्कवत्ती महब्बला॥ 


१०७.:“पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा धम्मचक्किको थेरो इमा गाथायो अभासित्थाति। 


धम्मचक्किकत्थेरस्सापदानं नवमं । 
९०. कप्परुक्खियत्थेरअपदानं 


१०८.“सिद्धत्थस्स भगवतो, थूपसेद्ठस्स सम्मुखा । 
विचित्तदुस्से लगेत्वा [लग्गेत्वा (सी० स्या०)], कप्परुक्खं ठपेसहं॥ 


१०९.“यं यं योनुपपज्जामि, देवत्तं अथ मानुसं । 
सोभयन्तो मम द्वारं, कप्परुक्खो पतिद्टुति॥ 


११०.''अहञ्च परिसा चेव, ये केचि मम वस्सिता [निस्सिता (सी०)]। 
तम्हा दुस्सं गहेत्वान, निवासेम मयं सदा [तदा (स्या०)]॥ 


१११. “चतुन्नवुतितो कण्पे, यं रुक्खं ठपयि अहं । 
दुग्गति नाभिजानामि, कप्परुक्खस्सिदं फलं ॥ 


११२. इतो च सत्तमे कप्पे, सुचेळा अट्ट खत्तिया। 
सत्तरतनसम्पन्ना, चक्कवत्ती महब्बला॥ 


११३. “पटिसम्भिदा चतस्सो...पे०... कतं बुद्भस्स सासनं ˆ॥ 
इत्थं सुदं आयस्मा कप्परुक्खियो थेरो इमा गाथायो अभासित्थाति। 


कण्परुक्खियत्थेरस्सापदानं दसमं । 

कुण्डधानवग्गो चतुत्थो। 
तस्सुद्दानं - 


कुण्डसागतकच्चाना, उदायी मोघराजको। 
अधिमृत्तो लसुणदो, आयागी धम्मचक्किको । 
कप्परुक्खी च दसमो, गाथा द्यदससतं [गाथायो द्वादससतं (सी०)]॥ 


५. उपालिवग्गो 
१. भागिनेय्युपालित्थेरअपदानं 


१. “खीणासवसहस्सेहि, परिवुतो [परेतो (क० अट्ठु)] लोकनायको । 
विवेकमनुयुत्तो सो, गच्छते पटिसल्लितुं॥ 


२. “अजिनेन निवत्थोहं, तिदण्डपरिधारको । 
भिक्खुसङ्घपरिब्यूळहं, अहसं लोकनायकं॥ 


३. “एकंसं अजिनं कत्वा, सिरे कत्वान अञ्जलि । 
सम्बुद्धं अभिवादेत्वा, सन्थविं लोकनायकं॥ 


४. “यथाण्डजा च संसेदा, ओपपाती जलाबुजा। 
काकादिपक्खिनो सब्बे, अन्तलिक्खचरा सदा॥ 


५. “चये केचि पाणभूतत्थि, सञ्जिनो वा असञ्जिनो । 
सब्बे ते तव जाणम्हि, अन्तो होन्ति समोगधा॥ 


६. “गन्धा च पन्बतेय्या ये, हिमवन्तनगुत्तमे । 
सब्बे ते तव सीलम्हि, कलायपि न युज्जरे॥ 


७. ““मोहन्धकारपक्खन्दो, अयं लोको सदेवको । 
तव जाणम्हि जोतन्ते, अन्धकारा विधंसिता॥ 


८. “यथा अत्थङ्गते सूरिये, होन्ति सत्ता तमोगता। 
एवं बुद्धे अनुष्पन्ने, होति लोको तमोगतो॥ 


९. ““यथोदयन्तो आदिच्चो, विनोदेति तमं सदा। 
तथेव त्वं बुद्धसेट्टु, विद्धंसेसि तमं सदा॥ 

० 


१ 


११. 


१२. 


१३. 


१४. 


१५. 


१६. 


१७. 


१८. 


१९. 


२१. 


२२. 


. “पधानपहितत्तोसि, बुद्धो लोके सदेवके। 


तव कम्माभिरद्धेन, तोसेसि जनतं बहुं॥ 


“नतं सब्बं अनुमोदित्वा, पदुमुत्तरो महामुनि । 
नभं अब्भुग्गमी धीरो, हंसराजाव अम्बरे॥ 


““अब्मुग्गन्त्वान सम्बुद्धो, महेसि पदुमुत्तरो । 
अन्तलिक्खे ठितो सत्था, इमा गाथा अभासथ॥ 


“येनिदं थवितं जाणं, ओपम्मेहि समायृतं । 
तमहं कित्तयिस्सामि, सुणाथ मम भासतो॥ 


““अट्टारसज्च खत्तुं सो, देवराजा भविस्सति। 
पथब्या रज्जं तिसतं, वसुधं आवसिस्सति॥ 


“पञ्चबीसतिक्खत्तुञ्च, चक्कवत्ती भविस्सति। 
पदेसरज्जं विपुलं, गणनातो असङ्कियं॥ 


“-कप्पसतसहस्सम्हि, ओक्काककुलसम्भवो। 
गोतमो नाम गोत्तेन, सत्था लोके भविस्सति॥ 


“न्तुसिता हि चवित्वान, सुक्कमूलेन चोदितो । 
हीनोव जातिया सन्तो, उपालि नाम हेस्सति॥ 


“नसो पच्छा पब्बजित्वान, विराजेत्वान पापकं । 
सब्बासवे परिञ्ञाय, निब्बायिस्सतिनासवो॥ 


“““तुट,ो च गोतमो बुद्धो, सक्यपुत्तो महायसो । 
विनयाधिगतं तस्स, एतदग्गे ठपेस्सतिः॥ 


. “सद्धायाहं पब्बजितो, कतकिच्चो अनासवो। 


सब्बासवे परिञ्ञजाय, विहरामि अनासवो॥ 


“भगवा चानुकम्पी मं, विनयेहं विसारदो। 
सककम्माभिरद्भो च, विहरामि अनासवो॥ 


““संवुतो पातिमोक्खम्हि, इन्द्रियेसु च पञ्चसु । 
धारेमि विनयं सब्बं, केवलं रतनाकरं [रतनग्घरं (क०)]॥ 

२३. 


२४. 


““ममञ्च गुणमञ्ञाय, सत्था लोके अनुत्तरो। 
भिकखुसङ्घे निसीदित्वा, एतदग्गे ठपेसि मं॥ 


“पटिसम्भिदा चतस्सो, विमोक्खापि च अड्डिमे। 
छळभिञ्ञा सच्छिकता, कतं बुद्भस्स सासन” ॥ 


इत्थं सुदं आयस्मा उपालिथेरो इमा गाथायो अभासित्थाति । 


२५. 


२६. 


२७. 


२८. 


२९. 


३०. 


३९. 


३२. 


३३. 


भागिनेय्युपालित्थेरस्सापदानं पठमं । 
२. सोणकोळिविसत्थेर अपदानं 


“ग अनोमदस्सिस्स मुनिनो, लोकजेट्टस्स तादिनो । 
सुधाय लेपनं कत्वा, चड्कमं कारयि अहं॥ 


““नानावणेहि पुप्फेहि, चङ्कमं सन्थरिं अहं। 
आकासे वितानं कत्वा, भोजयि बुद्धमुत्तमं॥ 


“अञ्जलि पग्गहेत्वान, अभिवादेत्वान सुब्बतं [पुप्फकं (क०)]। 
दीघसालं भगवतो, निय्यादेसिमहं तदा॥ 


“मम सङ्कप्पमञ्जाय, सत्था लोके अनुत्तरो। 
पटिग्गहेसि भगवा, अनुकम्पाय चक्खुमा॥ 


“पटिग्गहेत्वान सम्बुद्धो, दक्खिणेय्यो सदेवके । 
भिकखुसङ्घे निसीदित्वा, इमा गाथा अभासथ॥ 


“यो सो हट्डेन चित्तेन, दीघसालं अदासि [अकासि (सी०)] मे। 
तमहं कित्तयिस्सामि, सुणाथ मम भासतो॥ 


"इमस्स मच्चुकालम्हि, पुञ्जकम्मसमङ्गिनो । 
सहस्सयृत्तस्सरथो, उपट्टिस्सति तावदे॥ 


“नतेन यानेनयं पोसो, देवलोकं गमिस्सति। 
अनुमोदिस्सरे देवा, सम्पत्ते कुसलब्भवे [कुसले भवे (सी० स्या०)]॥ 


“महारहं ब्यम्हं सेट, रतनमत्तिकलेपनं । 
कूटागारवरूपेतं, ब्यम्हं अज्झावसिस्सति॥ 

३४ 


३५. 


३६. 


३७. 


३८. 


३९. 


४१. 


(1 


~ 


४३३ 

. ““तिसकप्पसहस्सानि, देवलोके रमिस्सति । 
पञ्चवीसति कप्पानि, देवराजा भविस्सति॥ 


“““सत्तसत्ततिक्खत्तुञ्च, चक्कवत्ती भविस्सति। 
यसोधरसनामा [यसेधरा समाना (सी०)] ते, सब्बेपि एकनामका॥ 


“वे सम्पत्ती अनुभोत्वा, वड्टेत्वा [चिनित्वा (स्या०)] पुञ्जसञ्चयं । 
अट्टुवीसतिकप्पम्हि, चक्कवत्ती भविस्सति॥ 


“तत्रापि ब्यम्हं पवरं, विस्सकम्मेन मापितं । 
दससद्दाविवित्तं तं, पुरमज्झावसिस्सति॥ 


““अपरिमेय्ये इतो कप्पे, भूमिपालो महिद्धिको । 
ओक्काको नाम नामेन, राजा रड्रे भविस्सति॥ 


"सोळसित्थिसहस्सानं, सब्बासं पवरा च सा [पवराव या (स्या०), पवरा पिया (?)]। 
अभिजाता खत्तियानी, नव पुत्ते जनेस्सति॥ 


. “नव पुत्ते जनेत्वान, खत्तियानी मरिस्सति। 
तरुणी च पिया कञ्ञा, महेसित्तं करिस्सति॥ 


““ओक्काकं तोसयित्वान, वरं कञ्ञा लभिस्सति। 
वरं लद्भान सा कञ्ञा, पुत्ते पब्बाजयिस्सति॥ 


. ““पब्बाजिता च ते सब्बे, गमिस्सन्ति नगुत्तमं । 
जातिभेदभया सब्बे, भगिनीहि वसिस्सरे [संवसिस्सरे (सी०)]॥ 


. “गएका च कज्जा ब्याधीहि, भविस्सति परिक्खता [पुरक्खता (स्या० क०)]। 
मा नो जाति पभिज्जीति, निखणिस्सन्ति खत्तिया॥ 


४४.  “खत्तियो नीहरित्वान, ताय सद्धि वसिस्सति । 


भविस्सति तदा भेदो, ओक्काककुलसम्भवो॥ 


४५. ““तेसं पजा भविस्सन्ति, कोळिया नाम जातिया। 


तत्थ मानुसकं भोगं, अनुभोस्सतिनप्पकं॥ 


४६. “तम्हा काया चवित्वान, देवलोकं गमिस्सति । 


तत्रापि पवरं ब्यम्हं, लभिस्सति मनोरमं॥ 

४७. ““देवलोका चवित्वान, सुक्कमूलेन चोदितो। 
आगन्त्वान मनुस्सत्तं, सोणो नाम भविस्सति॥ 


४८. ““आरद्धवीरियो पहितत्तो, पदहं सत्थु सासने । 
सब्बासवे परिञ्ञाय, निब्बायिस्सतिनासवो॥ 


४९. ““अनन्तदस्सी भगवा, गोतमो सक्यपुङ्गवो। 
विसेसञ्ञू महावीरो, अग्गट्वाने ठपेस्सति' ॥ 


५०. “वुट्ठम्हि देवे चतुरङ्गृलम्हि, तिणे अनिलेरितअङ्गणम्हि। 
ठत्वान योगस्स पयृत्ततादिनो, ततोत्तरिं पारमता न विज्जति॥ 


५९. “उत्तमे दमथे दन्तो, चित्तं मे सुपणीहितं । 
भारो मे ओहितो सब्बो, निब्बुतोम्हि अनासवो॥ 


५२. “अङ्गीरसो महानागो, अभिजातोव केसरी। 
भिकखुसङ्घे निसीदित्वा, एतदग्गे ठपेसि मं॥ 


५३. “पटिसम्भिदा चतस्सो...पे०... कतं बुद्भस्स सासनं ˆ॥ 
इत्थं सुदं आयस्मा सोणो कोळिविसो [कोळियवेस्सो (सी० स्या०), कोटिकण्णो (क०)] थेरो इमा गाथायो 
अभासित्थाति। 


सोणकोळिविसत्थेरस्सापदानं दुतियं । 
३. काळिगोधापुत्तभहियत्थेरअपदानं 


५४. “पदुमुत्तरसम्बुद्भं, मेत्तचित्तं महामुनिं । 
उपेति जनता सब्बा, सब्बलोकग्गनायकं॥ 


५५. “सत्तुकज्च बद्धकञ्च [वत्थं सेनासनञ्चेव (सी०), सत्तुकञ्च पदकञ्च (सी० अट्ठ०), सत्तुकञ्च पवाकञ्च 
(स्या०)], आमिसं पानभोजनं । 
ददन्ति सत्थुनो सब्बे, पुञ्ञक्खेत्ते अनुत्तरे॥ 


५६. “अहम्पि दानं दस्सामि, देवदेवस्स तादिनो। 
बुद्भसेदुं निमन्तेत्वा, सङ्घम्पि च अनुत्तरं॥ 


५७. “उय्योजिता मया चेते, निमन्तेसुं तथागतं । 
केबलं भिक्खुसङ्घञ्च, पुञ्जक्खेत्तं अनुत्तरं॥ 

५८. ““सतसहस्सपल्लङ्क, सोवण्णं गोनकत्थतं । 
तूलिकापटलिकाय, खोमकप्पासिकेहि च। 
महारहं पञ्ञापयिं, आसनं बुद्धयुत्तकं ॥ 


५९. ““पदुमुत्तरो लोकविदू, देवदेवो नरासभो । 
भिक्खुसङ्घपरिब्यूळहो, मम द्वारमुपागमि॥ 


६०. “पच्चुग्गन्त्वान सम्बुद्ध, लोकनाथं यसस्सिनं । 
पसन्नचित्तो सुमनो, अभिनामयि सङ्घरं [सकं घरं (सी०)]॥ 


६१. “भिक्खूनं सतसहस्सं, बुद्धञ्च लोकनायकं । 
पसन्नचित्तो सुमनो, परमन्नेन तप्पयि॥ 


६२. “'पदुमुत्तरो लोकविदू, आहुतीनं पटिग्गहो। 
भिकखुसङ्घे निसीदित्वा, इमा गाथा अभासथ॥ 


६३. ““येनिदं आसनं दिन्नं, सोबण्णं गोनकत्थतं । 
तमहं कित्तयिस्सामि, सुणाथ मम भासतो॥ 


६४. `“चतुसत्ततिकखत्तुं सो, देवरज्जं करिस्सति। 
अनुभोस्सति सम्पत्ति, अच्छराहि पुरक्खतो॥ 


६५. “पदेसरज्जं सहस्सं, वसुधं आवसिस्सति। 
एकपञ्जासक्खत्तुञ्च, चक्कवत्ती भविस्सति॥ 


६६. ““सब्बासु भवयोनीसु, उच्चाकुली [उच्चाकुले (क०)] भविस्सति। 
सो च पच्छा पब्बजित्वा, सुक्कमूलेन चोदितो । 
भियो नाम नामेन, हेस्सति सत्थु सावको॥ 


६७. ““विवेकमनुयुत्तोम्हि, पन्तसेननिवासहं । 
फलञ्चाधिगतं सब्बं, चत्तक्लेसोम्हि अज्जहं॥ 


६८. “मम सब्बं [कम्मं (?)] अभिञ्ञजाय, सब्बञ्ञजू लोकनायको । 
भिकखुसङ्घे निसीदित्वा, एतदग्गे ठपेसि मं! ॥ 


६९. “पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा भियो काळिगोधाय पृत्तो थेरो इमा गाथायो अभासित्थाति। 

भद्दियस्स काळिगोधाय पुत्तत्थेरस्सापदानं ततियं । 
४. सन्निट्टापकत्थेरअपदानं 


७०. “अरञ्जे कुटिकं कत्वा, वसामि पब्बतन्तरे। 
लाभालाभेन सन्तुड्डो, यसेन अयसेन च॥ 


७९. “पदुमुत्तरो लोकविदू, आहुतीनं पटिग्गहो। 
वसीसतसहस्सेहि [भिक्खुसतसहस्सेहि (स्या०)], आगच्छि मम सन्तिकं॥ 


७२. “उपागतं महानागं [महावीरं (सी०)], जलजुत्तमनामकं | 
तिणसन्थरं [तिणत्थरं (क०)] पञ्जापेत्वा, अदासिं सत्थुनो अहं॥ 


७३. “पसन्नचित्तो सुमनो, आमण्डं पानीयञ्चहं । 
अदासि उजुभूतस्स, विप्पसन्नेन चेतसा॥ 


७४. “सतसहस्सितो कप्पे [सतसहस्से इतो कप्पे (सी०)], यं दानमददिं तदा। 
दुग्गति नाभिजानामि, आमण्डस्स इदं फलं॥ 


७५. ''एकतालीसकप्पम्हि, एको आसि अरिन्दमो। 
सत्तरतनसम्पन्नो, चक्कवत्ती महब्बलो॥ 


७६. “पटिसम्भिदा चतस्सो...पे०... कतं बुद्भस्स सासनं ॥ 
इत्थं सुदं आयस्मा सन्निट्ठापको [सन्निधापको (सी०)] थेरो इमा गाथायो अभासित्थाति। 


सन्निड्ठापकत्थेरस्सापदानं चतुत्थं । 
७. पञ्चहत्थियत्थेरअपदानं 


७७. “सुमेधो नाम सम्बुद्धो, गच्छते अन्तरापणे। 
ओक्खित्तचक्खु [खित्तचक्खु (क० सी० क०)] मितभाणी, सतिमा संबुतिन्द्रियो॥ 


७८. “पञ्च उप्पलहत्थानि, आवेळत्थं अहंसु मे। 
तेन बुद्धं अपूजेसि, पसन्नो सेहि पाणिभि॥ 


७९. “आरोपिता च ते पुप्फा, छदनं अस्सु सत्थुनो। 
समाधिसु [संसाविसु (सी०)] महानागं, सिस्सा आचरियं यथा॥ 


८०. “तिंसकप्पसहस्सम्हि, यं पुप्फमभिरोपयि। 

दुग्गति नाभिजानामि, बुद्धपूजायिदं फलं॥ 


८१. “इतो वीसकप्पसते, अहेसुं पञ्च खत्तिया। 
हत्थिया नाम नामेन, चक्कवत्ती महब्बला॥ 


८२. “पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा पञ्चहत्थियो थेरो इमा गाथायो अभासित्थाति । 


पञ्चहत्थियत्थेरस्सापदानं पञ्चमं । 
६. पदुमच्छदनियत्थेरअपदानं 


८३. “निब्बुते लोकनाथम्हि, विपस्सिम्हग्गपुग्गले । 
सुफुल्लपदुमं गय्ह, चितमारोपयिं अहं॥ 


८४. “आरोपिते च चितके, वेहासं नभमुग्गमि। 
आकासे छदनं [आकासच्छदनं (सी०)] कत्वा, चितकम्हि अधारयि॥ 


८५. “एकनवुतितो कप्पे, यं पुप्फमभिरोपयिं। 
दुग्गति नाभिजानामि, बुद्धपूजायिदं फलं॥ 


८६. “सत्ततालीसितो कप्पे, पदुमिस्सरनामको। 
चातुरन्तो विजितावी, चक्कवत्ती महब्बलो॥ 


८७. “पटिसम्भिदा चतस्सो...पे०... कतं बुद्भस्स सासनं ॥ 
इत्थं सुदं आयस्मा पदुमच्छदनियो थेरो इमा गाथायो अभासित्थाति । 


पदुमच्छदनियत्थेरस्सापदानं छट्टं । 
७. सयनदायकत्थेरअपदान 


८८. “सिद्धत्थस्स भगवतो, मेत्तचित्तस्स तादिनो। 
सयनग्गं मया दिन्नं, दुस्सभण्डेहि [दुस्सभण्डेन (स्या०)] अत्थतं॥ 


८९. “पटिग्गहेसि भगवा, कप्पियं सयनासनं। 
उड्ठाय सयना [आसना (सी०)] तम्हा, वेहासं उग्गमी जिनो॥ 


९०. ““चतुन्नवुतितो कप्पे, यं सयनमदासहं । 
दुग्गति नाभिजानामि, सयनस्स इदं फलं॥ 

९१. “एकपञ्जासितो कप्पे, वरको [वरुणो (सी० स्या०)] देवसव्हयो। 
सत्तरतनसम्पन्नो, चक्कवत्ती महब्बलो॥ 


९२. “पटिसम्भिदा चतस्सो...पे०... कतं बुद्धस्स सासन” ॥ 
इत्थं सुदं आयस्मा सयनदायको थेरो इमा गाथायो अभासित्थाति। 


सयनदायकत्थेरस्सापदानं सत्तमं । 
८. चङ्कमनदायकत्थेरअपदानं 


९३. “अत्थदस्सिस्स मुनिनो, लोकजेड्टस्स तादिनो। 
इडुकाहि चिनित्वान, चङ्कमं कारयि अहं॥ 


९४. “उच्चतो पञ्चरतनं, चङ्कमं साधुमापितं । 
आयामतो हत्थसतं, भावनीय्यं मनोरमं॥ 


९५. “पटिग्गहेसि भगवा, अत्थदस्सी नरुत्तमो। 
हत्थेन पुलिनं गय्ह, इमा गाथा अभासथ॥ 


९६. “इमिना पुलिनदानेन, चङ्कमं सुकतेन च। 
सत्तरतनसम्पन्नं, पुलिनं अनुभोस्सति॥ 


९७. ““तीणि कप्पानि देवेसु, देवरज्जं करिस्सति। 
अनुभोस्सति सम्पत्ति, अच्छराहि पुरक्खतो॥ 


९८. ““मनुस्सलोकमागन्त्वा, राजा रडे भविस्सति । 
तिकखत्तुं चक्कवत्ती च, महिया सो भविस्सति' ॥ 


९९. “अट्टारसे कप्पसते, यं कम्ममकरिं तदा। 
दुग्गति नाभिजानामि, चङ्कमस्स इदं फलं॥ 


१००.“पटिसम्भिदा चतस्सो...पे०... कतं बुद्भस्स सासनं ॥ 
इत्थं सुदं आयस्मा चङ्कमनदायको थेरो इमा गाथायो अभासित्थाति। 


चङ्कमनदायकत्थेरस्सापदानं अट्टमं। 
९. सुभइत्थरअपदानं 


१०१. “पदुमुत्तरो लोकविदू, आहृतीनं पटिग्गहो । 

जनतं उद्धरित्वान, निब्बायति महायसो॥ 


१०२.“निब्बायन्ते च सम्बुद्धे, दससहस्सि कम्पथ। 
जनकायो महा आसि, देवा सन्निपतुं तदा॥ 


१०३.“चन्दनं पूरयित्वान, तगरामल्लिकाहि च। 
हड्डी हड्डेन चित्तेन, आरोपयि [आलेपेसि (सी०), आरोपेसिं (स्या०)] नरुत्तमं॥ 


१०४:“मम सङ्कप्पमञ्जाय, सत्था लोके अनुत्तरो। 
निपन्नकोव सम्बुद्धो, इमा गाथा अभासथ॥ 


१०५.“°यो मे पच्छिमके काले, गन्धमालेन [गन्धमल्लेन (स्या० क०) नपुंसकेकत्तं मनसिकातब्बं] छादयि । 
तमहं कित्तयिस्सामि, सुणाथ मम भासतो॥ 


९०६. “इतो चुतो अयं पोसो, तुसितकायं गमिस्सति। 
तत्थ रज्जं करित्वान, निम्मानं सो गमिस्सति॥ 


१०७.“ एतेनेव उपायेन, दत्वा मालं [मल्यं (सी०), मल्लं (स्या० क०)] वरुत्तमं। 
सककम्माभिरद्भो सो, सम्पत्ति अनुभोस्सति॥ 


१०८.““पुनापि तुसिते काये, निब्बत्तिस्सतियं नरो। 
तम्हा काया चवित्वान, मनुस्सत्तं गमिस्सति॥ 


१०९."“सक्यपुत्तो महानागो, अग्गो लोके सदेवके । 
बोधयित्वा बहू सत्ते, निब्बायिस्सति चक्खुमा॥ 


११०. ““तदा सोपगतो सन्तो, सुक्कमूलेन चोदितो। 
उपसङ्कम्म सम्बुद्भं, पञ्हं पुच्छिस्सति तदा॥ 


१११. ` 'हासयित्वान सम्बुद्धो, सब्बञ्जू लोकनायको । 
पुञ्जकम्मं परिञ्ञाय, सच्चानि विवरिस्सति॥ 


९१२. 'आरद्धो च अयं पञ्हो, तुड्ठो एकग्गमानसो। 
सत्थारं अभिवादेत्वा, पब्बज्जं याचयिस्सति॥ 


११३. 'पसन्नमानसं दिस्वा, सककम्मेन तोसितं । 
पब्बाजेस्सति सो बुद्धो, अग्गमग्गस्स कोविदो॥ 

९१४.“ “वायमित्वानयं पोसो, सम्मासम्बुद्धसासने । 
सब्बासवे परिञ्ञाय, निब्बायिस्सतिनासवो'॥ 


पञ्चमभाणवारं । 


११५.“पुब्बकम्मेन संयृत्तो, एकग्गो सुसमाहितो। 
बुद्धस्स ओरसो पृत्तो, धम्मजोम्हि सुनिम्मितो॥ 


११६. “धम्मराजं उपगम्म, अपुच्छि पञ्हमुत्तमं । 
कथयन्तो च मे पज्हं, धम्मसोतं उपानयि॥ 


९९७.''तस्साहं धम्ममञ्ञाय, विहासि सासने रतो। 
सब्बासवे परिञ्ञजाय, विहरामि अनासवो॥ 


११८. सतसहस्सितो कप्पे, जलजुत्तमनायको । 
निब्बायि अनुपादानो, दीपोव तेलसङ्घया॥ 


११९. “सत्तयोजनिकं आसि, थूपञ्च रतनामयं । 
धजं तत्थ अपूजेसि, सब्बभद्द मनोरमं॥ 


१२०.“कस्सपस्स च बुद्भस्स, तिस्सो नामग्गसावको। 
पुत्तो मे ओरसो आसि, दायादो जिनसासने॥ 


९२९. तस्स हीनेन मनसा, वाचं भासि अभद्दकं । 
तेन कम्मविपाकेन, पच्छा मे आसि भद्दकं [पच्छिमे अहसं जिनं (सी०)]॥ 


१२२."उपवत्तने सालवने, पच्छिमे सयने मुनि। 
पब्बाजेसि महावीरो, हितो कारुणिको जिनो॥ 


१२३.“अज्जेव दानि पब्बज्जा, अज्जेव उपसम्पदा। 
अज्जेव परिनिब्बानं, सम्मुखा द्विपदुत्तमे॥ 


१२४-“पटिसम्भिदा चतस्सो...पे०... कतं बुद्भस्स सासनं ˆ ॥ 
इत्थं सुदं आयस्मा सुभद्दो थेरो इमा गाथायो अभासित्थाति । 


सुभद्दत्थेरस्सापदानं नवमं । 


१०. चुन्दत्थेरअपदानं 

१२५. सिद्धत्थस्स भगवतो, लोकजेद्स्स तादिनो। 
अग्घियं कारयित्वान, जातिपुप्फेहि छादयिं॥ 


९२६." निट्ठापेत्वान तं पुप्फं, बुद्धस्स उपनामयिं। 
पुप्फावसेसं पग्गय्ह, बुद्धस्स अभिरोपयि॥ 


१२७.*कञ्चनग्धियसङ्कासं, बुद्धं लोकग्गनायकं । 
पसन्नचित्तो सुमनो, पुप्फग्धियमुपानयि॥ 


१२८.वितिण्णकङ्को सम्बुद्धो, तिण्णोघेहि पुरक्खतो। 
भिकखुसङ्घे निसीदित्वा, इमा गाथा अभासथ॥ 


१२९.“'दिब्बगन्धं पवायन्तं, यो मे पुप्फग्धियं अदा। 
तमहं कित्तयिस्सामि, सुणाथ मम भासतो॥ 


१३०.““इतो चुतो अयं पोसो, देवसङ्घपुरक्खतो । 
जातिपुप्फेहि परिकिण्णो, देवलोकं गमिस्सति॥ 


१३१. “उब्बिद्धं भवनं तस्स, सोवण्णञ्च मणीमयं । 
ब्यम्हं पातुभविस्सति, पुञ्जकम्मप्पभावितं॥ 


१३२.““चतुसत्ततिक्खत्तुं सो, देवरज्जं करिस्सति। 
अनुभोस्सति सम्पत्ति, अच्छराहि पुरक्खतो॥ 


१३३."“पथब्या रज्जं तिसतं, वसुधं आवसिस्सति। 
पञ्चसत्ततिकखत्तुञ्च, चक्कवत्ती भविस्सति॥ 


१३४ :“दुज्जयो नाम नामेन, हेस्सति मनुजाधिपो। 
अनुभोत्वान तं पुञ्ञं, सककम्मं अपस्सितो [सककम्मूपसंहितो (स्या०)]॥ 


९३५. “विनिपातं अगन्त्वान, मनुस्सत्तं गमिस्सति। 
हिरञ्जं तस्स [हिरञ्जस्स च (सी० क०)] निचितं, कोटिसतमनप्पकं॥ 


९३६.“ निब्बत्तिस्सति योनिम्हि, ब्राह्मणे सो भविस्सति। 
वङ्गन्तस्स सुतो धीमा, सारिया ओरसो पियो॥ 


१३७."“सो च पच्छा पब्बजित्वा, अङ्गीरसस्स सासने। 
चूळचुन्दोति [चूलचुन्दोति (सी०)] नामेन, हेस्सति सत्थु सावको॥ 

९३८. “सामणेरोव सो सन्तो, खीणासवो भविस्सति। 
सब्बासवे परिञ्ञाय, निब्बायिस्सतिनासवो'॥ 


१३९.“उपड्ठहिं महावीरं, अञ्जे च पेसले बहू । 
भातरं मे चुपट्टासि, उत्तमत्थस्स पत्तिया॥ 


१४०:“भातरं मे उपद्वित्वा, धातुं पत्तम्हि ओहिय [ओपिय (सी०), ओचिय (स्या०)]। 
सम्बुद्धं उपनामेसि, लोकजेड़ं नरासभं॥ 


९४१. उभो हत्थेहि पग्गय्ह, बुद्धो लोके सदेवके । 
सन्दस्सयन्तो तं धातुं, कित्तयि अग्गसावकं॥ 


९४२:चित्तञ्च सुविमुत्तं मे, सद्धा मय्हं पतिट्टिता। 
सब्बासवे परिञ्ञाय, विहरामि अनासवो॥ 


९४३-'पटिसम्भिदानुप्पत्ता, विमोक्खापि च फस्सिता [पटिसम्भिदा चतस्सो, विमोक्खापि च अट्टिमे (स्या०)]। 
छळभिञ्ञा सच्छिकता, कतं बुद्भस्स सासन” ॥ 


इत्थं सुदं आयस्मा चुन्दो थेरो इमा गाथायो अभासित्थाति। 


चुन्दत्थेरस्सापदानं दसमं । 
उपालिवग्गो पञ्चमो । 
तस्सुद्दानं - 
उपालि सोणो भद्दियो, सन्निट्ठापकहत्थियो । 


छदनं सेस्यचङ्कमं, सुभद्दो चुन्दसव्हयो। 
गाथासतं सतालीसं [च तालीसं (सी० स्या०)], चतस्सो च तदुत्तरि॥ 


६. बीजनिवग्गो 


१. विधूपनदायकत्थेरअपदानं 


१. ““पदुमुत्तरबुद्धस्स, लोकजेड्टस्स तादिनो। 
बीजनिका [वीजनिका (सी० स्या०)] मया दिन्ना, द्विपदिन्दस्स तादिनो॥ 


२. “सकं चित्तं पसादेत्वा, पग्गहेत्वान अञ्जलि । 

सम्बुद्धमभिवादेत्वा, पक्कमिं उत्तरामुखो॥ 


३. ““बीजनिं पग्गहेत्वान, सत्था लोकग्गनायको [लोके अनुत्तरो (सी०)]। 
भिक्खुसङ्घे ठितो सन्तो, इमा गाथा अभासथ॥ 


४. “इमिना बीजनिदानेन, चित्तस्स पणिधीहि [चेतनापणिधीहि (अञ्ञत्थ)] च। 
कप्पानं सतसहस्सं, विनिपातं न गच्छति' ॥ 


५. “आरद्धवीरियो पहितत्तो, चेतोगुणसमाहितो। 
जातिया सत्तवस्सोहं, अरहत्तं अपापुणि॥ 


६. “'सट्विकप्पसहस्सम्हि, बीजमानसनामका। 
सोळसासिंसु राजानो, चक्कवत्ती महब्बला॥ 


6 


“पटिसम्भिदा चतस्सो, विमोक्खापि च अट्टिमे। 
छळभिञ्ञा सच्छिकता, कतं बुद्भस्स सासन” ॥ 


इत्थं सुदं आयस्मा विधूपनदायको थेरो इमा गाथायो अभासित्थाति । 
विधूपनदायकत्थेरस्सापदानं पठमं । 
२. सतरंसित्थेरअपदानं 


८. “उन्बिद्धं सेलमारुस्ह, निसीदि पुरिसुत्तमो। 
पब्बतस्साविदूरम्हि, ब्राह्मणो मन्तपारगू॥ 


९. ““उपविट्टु महावीरं, देवदेवं नरासभं । 
अञ्जलि पग्गहेत्वान, सन्थवि लोकनायकं॥ 


९०. ““एस बुद्धो महावीरो, वरधम्मप्पकासको। 
जलति अग्गिखन्धोव, भिक्खुसङ्घपुरक्खतो॥ 


११. ““महासमुद्दोव“क्खुब्भो ['क्खोभो (सी० स्या०)], अण्णवोव दुरुत्तरो। 
मिगराजावसम्भीतो [छम्भितो (क०)], धम्मं देसेति चक्खुमाः॥ 


१२. “मम सङ्कप्पमञ्जाय, पदुमृत्तरनायको। 
भिक्खुसङ्घे ठितो सत्था, इमा गाथा अभासथ॥ 

१३. ““येनायं [येनाहं (क०)] अञ्जली दिन्नो, बुद्भसेड्ठो च थोमितो। 
तिंसकप्पसहस्सानि, देवरज्जं करिस्सति॥ 


१४. `कप्पसतसहस्सम्हि, अङ्गीरससनामको। 
विवटुच्छदो [विवत्थच्छद्दो (सी०)] सम्बुद्धो, उप्पज्जिस्सति तावदे॥ 


१५. “तस्स धम्मेसु दायादो, ओरसो धम्मनिम्मितो । 
सतरंसीति नामेन, अरहा सो भविस्सति'॥ 


९६. “जातिया सत्तवस्सोहं, पब्बजि अनगारियं। 
सतरंसिम्हि नामेन, पभा निद्भावते मम॥ 


९७. “मण्डपे रुक्खमूले वा, झायी झानरतो अहं। 
धारेमि अन्तिमं देहं, सम्मासम्बुद्धसासने॥ 


१८. “सट्टिकप्पसहस्सम्हि, चतुरो रामनामका। 
सत्तरतनसम्पन्ना, चक्कवत्ती महब्बला॥ 


९९. “पटिसम्भिदा चतस्सो...पे०... कतं बुद्भस्स सासनं ॥ 
इत्थं सुदं आयस्मा सतरंसि थेरो इमा गाथायो अभासित्थाति। 


सतरंसित्थेरस्सापदानं दुतियं । 
३. सयनदायकत्थेरअपदानं 


२०. “पदुमुत्तरबुद्धस्स, सब्बलोकानुकम्पिनो । 
सयनं तस्स पादासि, विप्पसन्नेन चेतसा॥ 


२१. “तेन सयनदानेन, सुखेत्ते बीजसम्पदा । 
भोगा निब्बत्तरे तस्स, सयनस्स इदं फलं॥ 


२२. “आकासे सेय्यं कप्पेमि, धारेमि पर्थवि इमं 
पाणेसु मे इस्सरियं, सयनस्स इदं फलं॥ 


२३. “पञ्चकप्पसहस्सम्हि, अट्ट आसुं महातेजा [महावरा (सी०), महावीरा (स्या०)]। 
चतुत्तिसे कप्पसते, चतुरो च महब्बला॥ 


२४. “पटिसम्भिदा चतस्सो...पे०... कतं बुद्धस्स सासनं ˆ॥ 

इत्थं सुदं आयस्मा सयनदायको थेरो इमा गाथायो अभासित्थाति। 
सयनदायकत्थेरस्सापदानं ततियं । 
४. गन्धोदकियत्थेरअपदानं 


२५. “पदुमुत्तरबुद्धस्स, महाबोधिमहो अहु। 
विचित्तं घटमादाय, गन्धोदकमदासहं ॥ 


२६. ““न्हानकाले च बोधिया, महामेघो पवस्सथ। 
निन्नादो च महा आसि, असनिया फलन्तिया॥ 


२७. “तेनेवासनिवेगेन, तत्थ कालङ्कतो [कालकतो (सी० स्या०)] अहं [अहुं (सी०)] । 
देवलोके ठितो सन्तो, इमा गाथा अभासहं॥ 


२८. ““अहो बुद्धो अहो धम्मो, अहो नो सत्थुसम्पदा। 
कळेवरं [कलेबरं (सी०)] मे पतितं, देवलोके रमामहं॥ 


२९. ““उब्बिद्धं भवनं मय्हं, सतभूमं समुग्गतं । 
कञ्ञासतसहस्सानि, परिवारेन्ति मं सदा॥ 


३०. ““आबाधा मे न विज्जन्ति, सोको मय्हं न विज्जति। 
परिळाहं न पस्सामि, पुञ्जकम्मस्सिदं फलं॥ 


३१. ““अट्टवीसे कप्पसते, राजा संबसितो अहं । 
सत्तरतनसम्पन्नो, चक्कवत्ती महब्बलो'॥ 


३२. “पटिसम्भिदा चतस्सो...पे०... कतं बुद्धस्स सासन” ॥ 
इत्थं सुदं आयस्मा गन्धोदकियो थेरो इमा गाथायो अभासित्थाति। 


गन्धोदकियत्थेरस्सापदानं चतुत्थं । 
५. ओपवय्हत्थेरअपदानं 


३३. “पदुमुत्तरबुद्धस्स, आजानीयमदासहं । 
निस्यादेत्वान सम्बुद्धे [सम्बुद्धं (सी० क०)], अगमासि सकं घरं॥ 


३४. “देवलो नाम नामेन, सत्थुनो अग्गसावको । 
वरधम्मस्स दायादो, आगच्छि मम सन्तिकं ॥ 

३५. “सपत्तभारो भगवा, आजानेय्यो न कप्पति। 
तव सङ्कप्पमञ्ञाय, अधिवासेसि चक्खुमा॥ 


३६. “अग्घापेत्वा वातजवं, सिन्धवं सीघवाहनं । 
पदुमुत्तरबुद्धस्स, खमनीयमदासहं॥ 


३७. “यं यं योनुपपज्जामि, देवत्तं अथ मानुसं [देवे च मानुसे भवे (सी० क०)]। 
खमनीयं वातजवं, चित्तं निब्बत्तते [आजानीया वातजवा, वित्ति निब्बत्तरे (स्या०), खमनीया वातजवा, चित्ता 
निब्बत्तरे (सी०)] मम॥ 


३८. “लाभं तेसं सुलद्भंव, ये लभन्तुपसम्पदं । 
पुनपि पयिरुपासेय्यं, बुद्धो लोके सचे भवे॥ 


३९. “अट्टुवीसतिक्खत्नुह, राजा आसि महब्बलो। 
चातुरन्तो विजितावी, जम्बुसण्डस्स [जम्बुदीपस्स (स्या०), जम्बुमण्डस्स (क०)] जम्बुइस्सरो॥ 


४०. “इदं पच्छिमकं मय्हं, चरिमो वत्तते भवो। 
पत्तोस्मि अचलं ठानं, हित्वा जयपराजयं॥ 


४९. “चतुर्तिससहस्सम्हि, महातेजोसि खत्तियो। 
सतरतनसम्पन्नो, चक्कवत्ती महब्बलो॥ 


४२. “पटिसम्भिदा चतस्सो...पे०... कतं बुद्धस्स सासनं ˆ॥ 
इत्थं सुदं आयस्मा ओपवय्हो थेरो इमा गाथायो अभासित्थाति। 


ओपवस्हत्थेरस्सापदानं पञ्चमं । 
६. सपरिवारासनत्थेरअपदानं 


४३. ““पदुमृत्तरबुद्भस्स, पिण्डपातं अदासहं । 
गन्त्वा किलिद्टुकं ठानं [तं भोजनद्वानं (सी०)], मल्लिकाहि परिक्खितं [परिक्खिपिं (सी०)]॥ 


४४. “तम्हासनम्हि आसीनो, बुद्धो लोकग्गनायको। 
अकित्तयि पिण्डपातं, उजुभूतो समाहितो॥ 


४५. “यथापि भद्दके खेत्ते, बीजं अप्पम्पि रोपितं । 
सम्मा धारं पवेच्छन्ते, फलं तोसेति कस्सकं ॥ 

४६. “तथेवायं पिण्डपातो, सुखेत्ते रोपितो तया। 
भवे निब्बत्तमानम्हि, फलं ते [निब्बत्तमानं हि, फलतो (सी०)] तोसयिस्सति [तप्पयिस्सति (क०)]॥ 


४७. “इदं वत्वान सम्बुद्धो, जलजुत्तमनामको । 
पिण्डपातं गहेत्वान, पक्कामि उत्तरामुखो॥ 


४८. ““संवुतो पातिमोक्खस्मिं, इन्द्रियेसु च पञ्चसु । 
पविवेकमनुयुत्तो, विहरामि अनासवो॥ 


४९. “पटिसम्भिदा चतस्सो...पे०... कतं बुद्धस्स सासनं" ॥ 
इत्थं सुदं आयस्मा सपरिवारासनो थेरो इमा गाथायो अभासित्थाति । 


सपरिवारासनत्थेरस्सापदानं छट्रं । 
७. पञ्चदीपकत्थेरअपदानं 


५०. “'पदुमृत्तरबुद्धस्स, सब्बभूतानुकम्पिनो। 
सद्दहित्वान [सुसण्ठहित्वा (सी०)] सद्धम्मे, उजुदिद्ठि अहोसहं॥ 


७१. ''पदीपदानं पादासि, परिवारेत्वान बोधियं। 
सद्दहन्तो पदीपानि, अकरि तावदे अहं॥ 


५२. “यं यं योनुपपज्जामि, देवत्तं अथ मानुसं । 
आकासे उक्कं धारेन्ति, दीपदानस्सिदं फलं॥ 


५३. “तिरोकुट्ट तिरोसेलं, समतिग्गस्ह पब्बतं। 
समन्ता योजनसतं, दस्सनं अनुभोमहं॥ 


५४. “तेन कम्मावसेसेन, पत्तोम्हि आसवक्खयं । 
धारेमि अन्तिमं देहं, द्विपदिन्दस्स सासने॥ 


५५. “'चतुत्तिसे कप्पसते, सतचक्खुसनामका । 
राजाहेसुं महातेजा, चक्कवत्ती महब्बला॥ 


५६. “पटिसम्भिदा चतस्सो...पे०... कतं बुद्भस्स सासनं ˆ॥ 
इत्थं सृदं आयस्मा पञ्चदीपको थेरो इमा गाथायो अभासित्थाति । 


पञ्चदीपकत्थेरस्सापदानं सत्तमं । 

८. धजदायकत्थेरअपदान 


५७. “पदुमुत्तरबुद्धस्स, बोधिया पादपुत्तमे । 
हट्ठो हड्टेन चित्तेन, धजमारोपयिं अहं॥ 


५८. “पतितपत्तानि गण्हित्वा, बहिद्भा छट्टयि अहं। 
अन्तोसुद्धं बहिसुद्धं, अधिमुत्तमनासवं॥ 


५९. “सम्मुखा विय सम्बुद्धं, अवन्दिं बोधिमुत्तमं । 
पदुमुत्तरो लोकविदू, आहुतीनं पटिग्गहो॥ 


६०. “भिकखुसङ्घे ठितो सत्था, इमा गाथा अभासथ। 
“इमिना धजदानेन, उपट्ठानेन चूभयं॥ 


६१. ““कप्पानं सतसहस्सं, दुग्गति सो न गच्छति। 
देवेसु देवसोभग्यं, अनुभोस्सतिनप्पकं॥ 


६२. `“ अनेकसतवकखत्तुञ्च, राजा रडे भविस्सति। 
उग्गतो नाम नामेन, चक्कवत्ती भविस्सति॥ 


६३. “सम्पत्ति अनुभोत्वान, सुक्कमूलेन चोदितो। 
गोतमस्स भगवतो, सासनेभिरमिस्सति'॥ 


६४. “पधानपहितत्तोम्हि, उपसन्तो निरूपधि । 
धारेमि अन्तिमं देहं, सम्मासम्बुद्भसासने॥ 


६५. ““एकपञ्जाससहस्से, कप्पे उग्गतसव्हयो [सव्हया (स्या०)]। 
पञ्ञजाससतसहस्से, खत्तियो मेघसव्हयो [खत्तिया खेमसव्हया (स्या०)]॥ 


६६. “पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा धजदायको थेरो इमा गाथायो अभासित्थाति। 


धजदायकत्थेरस्सापदानं अद्ठुमं । 
९. पदुमत्थेरअपदानं 


६७. “चतुसच्च॑ पकासेन्तो, वरधम्मप्पवत्तको। 
वस्सते [वस्सेति (?)] अमतं बुट्डि, निब्बापेन्तो महाजनं॥ 

६८. “सधजं [सदण्डं (सी०)] पदुमं गय्ह, अड्ककोसे ठितो अहं। 
पदुमुत्तरमुनिस्स, पहट्टो उक्खिपिमम्बरे॥ 


६९. `आगच्छन्ते च पदुमे, अब्भुतो आसि तावदे। 
मम सङ्कप्पमञ्ञाय, पग्गण्हि वदतं वरो॥ 


७०. “करसेट्रेन पग्गय्ह, जलजं पुप्फमुत्तमं । 
भिक्खुसङ्घे ठितो सत्था, इमा गाथा अभासथ॥ 


७१. ““येनिदं पदुमं खित्तं, सब्बञ्जुम्हि विनायके [सब्बञ्ञुतमनायके (स्या० क०)]। 
तमहं कित्तयिस्सामि, सुणाथ मम भासतो॥ 


७२. “तिसकप्पानि देविन्दो, देवरज्जं करिस्सति। 
पथब्या रज्जं सत्तसतं, वसुधं आवसिस्सति॥ 


७३. “तत्थ पत्तं गणेत्वान, चक्कवत्ती भविस्सति। 
आकासतो पुप्फवुट्ठि, अभिवस्सिस्सती तदा॥ 


७४. `“ कप्पसतसहस्सम्हि, ओक्काककुलसम्भवो | 
गोतमो नाम नामेन, सत्था लोके भविस्सति॥ 


७५. “तस्स धम्मेसु दायादो, ओरसो धम्मनिम्मितो । 
सब्बासवे परिञ्ञाय, निब्बायिस्सतिनासवो'॥ 


७६. “निक्खमित्वान कुच्छिम्हा, सम्पजानो पतिस्सतो। 
जातिया पञ्चवस्सोहं, अरहत्तं अपापुणि ॥ 


७७. “पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा पदुमो थेरो इमा गाथायो अभासित्थाति। 


पदुमत्थेरस्सापदानं नवमं । 
१०. असनबोधियत्थेरअपदानं 


७८. “जातिया सत्तवस्सोहं, अद्दसं लोकनायकं । 
पसन्नचित्तो सुमनो, उपगच्छिं नरुत्तमं॥ 


७९. `'तिस्सस्साहं भगवतो, लोकजेद्वस्स तादिनो। 

हट्ठो हट्देन चित्तेन, रोपयिं बोधिमृत्तमं॥ 


८०. “असनो नामधेय्येन, धरणीरुहपादपो। 
पञ्चवस्से परिचरिं, असनं बोधिमुत्तमं ॥ 


८१. “'पुफ्फितं पादपं दिस्वा, अब्भुतं लोमहंसनं । 
सकं कम्मं पकित्तन्तो, बुद्भसेड्ं उपागमि॥ 


८२. “तिस्सो तदा सो सम्बुद्धो, सयम्भू अग्गपुग्गलो। 
भिकखुसङ्घे निसीदित्वा, इमा गाथा अभासथ॥ 


८३. “येनायं रोपिता बोधि, बुद्धपूजा च सक्कता। 
तमहं कित्तयिस्सामि, सुणाथ मम भासतो॥ 


८४. “तिसकण्पानि देवेसु, देवरज्जं करिस्सति। 
चतुसट्टि चकखत्तुं सो, चक्कवत्ती भविस्सति॥ 


८५. “"तुसिता हि चवित्वान, सुक्कमूलेन चोदितो। 
द्वे सम्पत्ती अनुभोत्वा, मनुस्सत्ते रमिस्सति॥ 


८६. ` 'पधानपहितत्तो सो, उपसन्तो निरूपधि। 
सब्बासवे परिञ्ञाय, निब्बायिस्सतिनासवो'॥ 


८७. “विवेकमनुयुत्तोहं, उपसन्तो निरूपधि। 
नागोव बन्धनं छेत्वा, विहरामि अनासवो॥ 


८८. “द्वेनवृते इतो कप्पे, बोधि रोपेसहं तदा। 
दुग्गति नाभिजानामि, बोधिरोपस्सिदं फलं॥ 


८९. “चतुसत्ततितो कप्पे, दण्डसेनोति विस्सुतो। 
सत्तरतनसम्पन्नो, चक्कवत्ती तदा अहुं॥ 


९०. “तेसत्ततिम्हितो कप्पे, सत्ताहेसुं महीपती। 
समन्तनेमिनामेन, राजानो चक्कवत्तिनो॥ 


९१. “पण्णवीसतितो कप्पे, पुण्णको नाम खत्तियो। 
सत्तरतनसम्पन्नो, चक्कवत्ती महब्बलो॥ 

९२. “पटिसम्भिदा चतस्सो...पे०... कतं बुद्भस्स सासनं ˆ ॥ 
इत्थं सुदं आयस्मा असनबोधियो थेरो इमा गाथायो अभासित्थाति। 


असनबोधियत्थेरस्सापदानं दसमं । 
बीजनिवग्गो छट्ठो। 
तस्सुद्दानं - 


बीजनी सतरंसी च, सयनोदकिवाहियो। 
परिवारो पदीपञ्च, धजो पदुमपूजको । 
बोधि च दसमो वृत्तो, गाथा द्वेनवुति तथा॥ 


७. सकचिन्तनियवग्गो 
९. सकचिन्तनियत्थेरअपदानं 


९. “पवनं काननं दिस्वा, अप्पसहमन्नाविलं । 
इसीनं अनुचिण्णंव, आहुतीनं पटिग्गहं॥ 


२. ““थूपं कत्वान पुलिनं [वेळुना (अट्ठु०), बेळिनं (स्या०)], नानापुप्फं समोकिरिं । 
सम्मुखा विय सम्बुद्ध, निम्मितं अभिवन्दहं॥ 


३. “सत्तरतनसम्पन्नो, राजा रटुम्हि इस्सरो। 
सककम्माभिरद्भोहं, पुप्फपूजायिदं [थूपपूजायिदं (सी०)] फलं॥ 


४. “एकनवुतितो कण्पे, यं पुप्फमभिरोपयिं। 
दुग्गति नाभिजानामि, पुप्फपूजायिदं [थूपपूजायिदं (सी०)] फलं॥ 


५. “असीतिकप्पेनन्तयसो, चक्कवत्ती अहोसहं । 
सत्तरतनसम्पन्नो, चतुदीपम्हि इस्सरो॥ 


६. “पटिसम्भिदा चतस्सो, विमोक्खापि च अडिमे। 
छळभिञ्ञा सच्छिकता, कतं बुद्भस्स सासन” ॥ 


इत्थं सुदं आयस्मा सकचिन्तनियो थेरो इमा गाथायो अभासित्थाति। 


सकचिन्तनियत्थेरस्सापदानं पठमं । 

२. अवोपुप्फियत्थेरअपदानं 


७. “विहारा अभिनिक्खम्म, अगब्भुटुहिय [अब्भुद्ठासि च (स्या क°)] चङ्कमे । 
चतुसच्चं पकासन्तो, देसेति [देसेन्तो (स्या क०)] अमतं पदं॥ 


८. “सिखिस्स गिरमञ्ञाय, बुद्भसेडुस्स तादिनो। 
नानापुप्फं गहेत्वान, आकासम्हि समोकिरिं॥ 


९. "तेन कम्मेन द्विपदिन्द, लोकजेट्ट नरासभ। 
पत्तोम्हि अचलं ठानं, हित्वा जयपराजयं॥ 


१०. “एकत्तिसे इतो कण्पे, यं पुप्फमभिरोपयि। 
दुग्गति नाभिजानामि, पुप्फपूजायिदं फलं॥ 


११. “इतो वीसतिकप्पम्हि, सुमेधो नाम खत्तियो। 
सत्तरतनसम्पन्नो, चक्कवत्ती महब्बलो॥ 


१२. “पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा अवोपुप्फियो थेरो इमा गाथायो अभासित्थाति। 


अवोपुप्फियत्थेरस्सापदानं दुतियं। 
३. पच्चागमनियत्थेरअपदानं 


९३. “सिन्धुया नदिया तीरे, चक्कवाको अहं तदा। 
सुद्धसेवालभक्खोहं, पापेसु च सुसञ्जतो॥ 


१४. ` अहसं विरजं बुद्धं, गच्छन्तं अनिलञ्जसे। 
तुण्डेन सालं पग्गय्ह, विपस्सिस्साभिरोपयि॥ 


१५. “यस्स सद्भा तथागते, अचला सुपतिड्टिता। 
तेन चित्तप्पसादेन, दुग्गति सो न गच्छति॥ 


९६. “स्वागतं वत मे आसि, बुद्धसेटुस्स सन्तिके । 
विहङ्गमेन सन्तेन, सुबीजं रोपितं मया॥ 


१७. “एकनवुतितो कप्पे, यं पुप्फमभिरोपयिं। 
दुग्गति नाभिजानामि, बुद्धपूजायिदं [पुप्फपूजायिदं (सी०)] फलं ॥ 

१८. “सुचारुदस्सना नाम, अड्डेते एकनामका । 
कप्पे सत्तरसे आसुं, चक्कवत्ती महब्बला॥ 


१९. “पटिसम्भिदा चतस्सो...पे०... कतं बुद्भस्स सासनं ˆ॥ 
इत्थं सुदं आयस्मा पच्चागमनियो थेरो इमा गाथायो अभासित्थाति। 


पच्चागमनियत्थेरस्सापदानं ततियं । 
४. परप्पसादकत्थेरअपदानं 


२०. “उसभं पवरं वीरं, महेसि विजिताविनं । 
सुबण्णवण्णं सम्बुद्धं, को दिस्वा नप्पसीदति॥ 


२१. “हिमवावापरिमेय्यो, सागरोव दुरुत्तरो। 
तथेव झानं बुद्धस्स, को दिस्वा नप्पसीदति॥ 


२२. “वसुधा यथाप्पमेय्या, चित्ता वनवटंसका। 
तथेव सीलं बुद्धस्स, को दिस्वा नप्पसीदति॥ 


२३. “अनिलज्जसासब्डुब्भो [अनिलजोव असङ्घोभो (सी०)], यथाकासो असङ्कियो। 
तथेव जाणं बुद्भस्स, को दिस्वा नप्पसीदति॥ 


२४. “इमाहि चतुगाथाहि, ब्राह्मणो सेनसव्हयो। 
बुद्धसेट्ट थवित्वान, सिद्धत्थं अपराजितं॥ 


२५. “चतुन्नबुतिकप्पानि, दुग्गतिं नुपपज्जथ। 
सुगतिं सुखसम्पत्ति [सुगतीसु सुसुम्पत्ति (सी० स्या०)], अनुभोसिमनप्पकं॥ 


२६. “चतुन्नवुतितो कप्पे, थवित्वा लोकनायकं । 
दुग्गति नाभिजानामि, थोमनाय [थोमनस्स (स्या०)] इदं फलं॥ 


२७. ““चातुद्दसम्हि कप्मम्हि, चतुरो आसुमुग्गता । 
सत्तरतनसम्पन्ना, चक्कवत्ती महब्बला॥ 


२८. “पटिसम्भिदा चतस्सो...पे०... कतं बुद्भस्स सासनं `॥ 
इत्थं सुदं आयस्मा परप्पसादको थेरो इमा गाथायो अभासित्थाति। 


परप्पसादकत्थेरस्सापदानं चतुत्थं । 

७. भिसदायकत्थेरअपदानं 


२९. “वेस्सभू नाम नामेन, इसीनं ततियो अहु। 
काननं वनमोगस्ह, विहासि पुरिसुत्तमो॥ 


३०. “भिसमुळालं गण्हित्वा, अगमं बुद्भसन्तिकं । 
तञ्च बुद्भस्स पादासिं, पसन्नो सेहि पाणिभि॥ 


३१. “करेन च परामट्टो, वेस्सभूवरबुद्धिना । 
सुखाहं नाभिजानामि, समं तेन कुतोत्तरिं॥ 


३२. “चरिमो वत्तते मय्हं, भवा सब्बे समूहता। 
हत्थिनागेन सन्तेन, कुसलं रोपितं मया [नागोव बन्धनं छेत्वा, विहरामि अनासवो (स्या०)]॥ 


३३. “एकत्तिसे इतो कण्पे, यं कम्ममकरिं तदा। 
दुग्गति नाभिजानामि, भिसदानस्सिदं फलं॥ 


३४. “समोधाना च राजानो, सोळस मनुजाधिपा। 
कप्पम्हि चुद्से [तेरसे (सी० स्या०)] आसुं, चक्कवत्ती महब्बला॥ 


३५. “पटिसम्भिदा चतस्सो...पे०... कतं बुद्भस्स सासनं ˆ ॥ 
इत्थं सुदं आयस्मा भिसदायको थेरो इमा गाथायो अभासित्थाति। 


भिसदायकत्थेरस्सापदानं पञ्चमं । 
६. सुचिन्तितत्थेरअपदानं 


३६. “गिरिदुग्गचरो आसि, अभिजातोव केसरी। 
मिगसङ्घं वधित्वान, जीवामि पब्बतन्तरे॥ 


३७. “अत्थदस्सी तु भगवा, सब्बञ्जू वदतं वरो। 
ममुद्धरितुकामो सो, आगच्छि पब्बतुत्तमं॥ 


३८. “पसदञ्च मिगं हन्त्वा, भक्खितुँ समुपागमि । 
भगवा तम्हि समये, भिक्खमानो [सिक्खाचारो (स्या०)] उपागमि॥ 


३९. “वरमंसानि पग्गय्ह, अदासि तस्स सत्थुनो। 
अनुमोदि महावीरो, निब्बापेन्तो ममं तदा॥ 

४०. “तेन चित्तप्पसादेन, गिरिदुग्गं पविसि अहं । 
पीति उप्पादयित्वान, तत्थ कालङ्कतो अहं ॥ 


४१. “एतेन मंसदानेन, चित्तस्स पणिधीहि च। 
पन्नरसे कप्पसते, देवलोके रमि अहं॥ 


४२. “अवसेसेसु कप्पेसु, कुसलं चिन्तितं [निचितं (सी०), करितं (स्या०)] मया। 
तेनेव मंसदानेन, बुद्धानुस्सरणेन च॥ 


४३. “अट्ठुत्तिसम्हि कप्पम्हि, अट्ट दीघायुनामका । 
सट्टिम्हितो कप्पसते, दुवे वरुणनामका [सरणनामका (स्या०)]॥ 


४४. “पटिसम्भिदा चतस्सो...पे०... कतं बुद्धस्स सासन” ॥ 
इत्थं सुदं आयस्मा सुचिन्तितो थेरो इमा गाथायो अभासित्थाति। 


सुचिन्तितत्थेरस्सापदानं छटुँ। 
७. वत्थदायकत्थेरअपदानं 


४५. “पक्खिजातो तदा आसि, सुपण्णो गरुळाधिपो। 
अहसं विरजं बुद्ध, गच्छन्तं गन्धमादनं ॥ 

४६. “जहित्वा गरुळवण्णं, माणवकं अधारयिं। 
एकं वत्थं मया दिन्नं, द्विपदिन्दस्स तादिनो॥ 


४७. “तज्च दुस्सं पटिग्गय्ह, बुद्धो लोकग्गनायको। 
अन्तलिक्खे ठितो सत्था, इमा गाथा अभासथ॥ 


४८. इमिना वत्थदानेन, चित्तस्स पणिधीहि च। 
पहाय गरुळं योनि, देवलोके रमिस्सति'॥ 


४९. “अत्थदस्सी तु भगवा, लोकजेट्टी नरासभो । 
बत्थदानं पसंसित्वा, पक्कामि उत्तरामुखो॥ 


५०. “भवे निब्बत्तमानम्हि, होन्ति मे वत्थसम्पदा। 
आकासे छदनं होति, वत्थदानस्सिदं फलं॥ 

५९. “अरुणवा [अरुणका (सी०), अरुणसा (स्या०)] सत्त जना, चक्कवत्ती महब्बला। 

छत्तिसतिम्हि आसिंसु, कप्पम्हि मनुजाधिपा॥ 


५२. “पटिसम्भिदा चतस्सो...पे०... कतं बुद्भस्स सासनं ˆ॥ 
इत्थं सुदं आयस्मा वत्थदायको थेरो इमा गाथायो अभासित्थाति । 


वत्थदायकत्थेरस्सापदानं सत्तमं । 
८. अम्बदायकत्थेरअपदानं 


५३. “अनोमदस्सी भगवा, निसिन्नो पब्बतन्तरे। 
मेत्ताय अफरि लोके, अप्पमाणे निरूपधि॥ 


५४. “कपि अहं तदा आसि, हिमवन्ते नगुत्तमे । 
दिस्वा अनोमदस्सिं तं [अनोमं अमितं (सी०), अनोममधितं (स्या०)], बुद्धे चित्तं पसादयि॥ 


५५. “अविदूरे हिमवन्तस्स, अम्बासुं फलिनो तदा। 
ततो पक्कं गहेत्वान, अम्बं समधुकं अदं॥ 


५६. “तं मे बुद्धो वियाकासि, अनोमदस्सी महामुनि । 
इमिना मधुदानेन, अम्बदानेन चूभयं॥ 


५७. “सत्तपञ्जासकप्पम्हि, देवलोके रमिस्सति। 
अवसेसेसु कप्पेसु, बोकिण्णं संसरिस्सति॥ 


५८. “खेपेत्वा पापकं कम्मं, परिपक्काय बुद्धिया । 
विनिपातमगन्त्वान, किलेसे झापयिस्सति॥ 


५९. “दमेन उत्तमेनाहं, दमितोम्हि महेसिना। 
पत्तोम्हि अचलं ठानं, हित्वा जयपराजयं॥ 


६०. “सत्तसत्ततिकप्पसते, अम्बड्डजसनामका। 
चतुद्दस ते राजानो, चक्कवत्ती महब्बला॥ 


६१. “पटिसम्भिदा चतस्सो...पे०... कतं बुद्भस्स सासनं ॥ 
इत्थं सुदं आयस्मा अम्बदायको थेरो इमा गाथायो अभासित्थाति। 


अम्बदायकत्थेरस्सापदानं अट्टमं । 


९. सुमनत्थेरअपदानं 

६२. “सुमनो नाम नामेन, मालाकारो अहं तदा। 
अहसं विरजं बुद्धं, लोकाहुतिपटिग्गहं॥ 


६३. “उभो हत्थेहि पग्गय्ह, सुमनं पुप्फमुत्तमं । 
बुद्धस्स अभिरोपेसि, सिखिनो लोकबन्धुनो॥ 


६४. “इमाय पुप्फपूजाय, चेतनापणिधीहि च। 
दुग्गति नाभिजानामि, बुद्धपूजायिदं फलं॥ 


६५. “एकत्तिसे इतो कण्पे, यं पुप्फमभिरोपयि । 
दुग्गति नाभिजानामि, बुद्भपूजायिदं [पुप्फपूजायिदं (सी०)] फलं॥ 


६६. “छब्बीसतिम्हि कप्पम्हि, चत्तारोसुं महायसा। 
सत्तरतनसम्पन्ना, राजानो चक्कवत्तिनो॥ 


६७. “पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा सुमनो थेरो इमा गाथायो अभासित्थाति। 


सुमनत्थेरस्सापदानं नवमं । 
१०. पृप्फचङ्कोटियत्थेरअपदानं 


६८. ““अभीतरूपं सीहंव, गरुळग्गंव पक्खिनं । 
ब्यग्धूसभंब पवरं, अभिजातंव केसरिं॥ 


६९. “सिखि तिलोकसरणं, अनेजं अपराजितं । 
निसिन्नं समणानग्गं, भिक्खुसङ्घपुरक्खतं॥ 


७०. “चड्ढोटके [चङ्गोटके (सी०)] ठपेत्वान, अनोजं पुप्फमृत्तमं । 
सह चङ्कोटकेनेव, बुद्भसेड्ं समोकिरिं॥ 


७९. “तेन चित्तप्पसादेन, द्विपदिन्द नरासभ। 
पत्तोम्हि अचलं ठानं, हित्वा जयपराजयं॥ 


७२. “एकत्तिसे इतो कप्पे, यं कम्ममकरिं तदा। 
दुग्गति नाभिजानामि, बुद्धपूजायिदं फलं॥ 


७३. “सम्पुण्णे तिसकप्पम्हि, देवभूतिसनामका। 

सत्तरतनसम्पन्ना, पञ्चासुं चक्कवत्तिनो॥ 


७४. “पटिसम्भिदा चतस्सो...पे०... कतं बुद्धस्स सासन” ॥ 
इत्थं सुदं आयस्मा पुप्फचङ्कोटियो थेरो इमा गाथायो अभासित्थाति । 


पुप्फचङ्कोटियत्थेरस्सापदानं दसमं । 


सकचिन्तनियवग्गो सत्तमो। 


तस्सुद्दानं - 


9 


सकचिन्ती अवोपुप्फो, सपच्चागमनेन च। 
परप्पसादी भिसदो, सुचिन्ति वत्थदायको॥ 


अम्बदायी च सुमनो, पुप्फचङ्कोटकीपि च। 
गाथेकसत्तति वुत्ता, गणिता अत्थदस्सिभि॥ 


८. नागसमालवग्गो 


९. नागसमालत्थेरअपदानं 


“अपाटलि अहं पुप्फं, उञ्झितं सुमहापथे। 
थूपम्हि अभिरोपेसिं, सिखिनो लोकबन्धुनो॥ 


““एकत्तिसे इतो कप्पे, यं कम्ममकरिं तदा। 
दुग्गति नाभिजानामि, थुपपूजायिदं फलं॥ 


“इतो पन्नरसे कप्पे, भूमियो [पुप्फियो (स्या०)] नाम खत्तियो। 
सत्तरतनसम्पन्नो, चक्कवत्ती महब्बलो॥ 


“पटिसम्भिदा चतस्सो, विमोक्खापि च अडिमे। 
छळभिञ्ञा सच्छिकता, कतं बुद्भस्स सासनं ॥ 


इत्थं सुदं आयस्मा नागसमालो थेरो इमा गाथायो अभासित्थाति। 


नागसमालत्थेरस्सापदानं पठमं । 


२. पदसञ्ञजकत्थेरअपदानं 

५. “अक्कन्तज्च पदं दिस्वा, तिस्सस्सादिच्चबन्धुनो । 
हट्ठो हट्देन चित्तेन, पदे चित्तं पसादयि॥ 


६. “टद्वेनवुते इतो कप्पे, यं सञ्जमलभिं तदा। 
दुग्गति नाभिजानामि, पदसञ्जायिदं फलं॥ 


७. “इतो सत्तमके कप्पे, सुमेधो नाम खत्तियो। 
सत्तरतनसम्पन्नो, चक्कवती महब्बलो॥ 


८. “पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा पदसञ्जको थेरो इमा गाथायो अभासित्थाति॥ 


पदसञ्जकत्थेरस्सापदानं दुतियं। 
३. बुद्धसञ्ञकत्थेरअपदानं 


९. “दुमग्गे पंसुकूलिकं, लग्गं दिस्वान सत्थुनो । 
ततो तमञ्जलिं कत्वा, पंसुकूलं अवन्दहं॥ 


१०. “द्वेनवृते इतो कप्पे, यं कम्ममकरिं तदा। 
दुग्गति नाभिजानामि, बुद्धसञ्जायिदं फलं॥ 


११. “इतो चतुत्थके कप्पे, दुमसारोसि खत्तियो। 
चातुरन्तो विजितावी, चक्कवत्ती महब्बलो॥ 


१२. “पटिसम्भिदा चतस्सो...पे०... कतं बुद्भस्स सासनं ˆ ॥ 
इत्थं सुदं आयस्मा बुद्धभसञ्ञको थेरो इमा गाथायो अभासित्थाति। 


बुद्भसञ्जकत्थेरस्सापदानं ततियं। 
४. भिसालुवदायकत्थेरअपदानं 


१३. “काननं वनमोगय्ह, वसामि विपिने अहं। 
विपस्सिं अददसं बुद्धं, आहुतीनं पटिग्गहं॥ 


१४. “भिसालुवञ्च पादासि, उदकं हत्थधोवनं । 
वन्दित्वा सिरसा पादे, पक्कामि उत्तरामुखो॥ 


१५. “एकनवुतितो कप्पे, भिसालुवमदं तदा। 

दुग्गति नाभिजानामि, पुञ्जकम्मस्सिदं फलं॥ 


१६. “इतो ततियके कप्पे, भिससम्मतखत्तियो। 
सत्तरतनसम्पन्नो, चक्कवत्ती महब्बलो॥ 


१७. “'पटिसम्भिदा चतस्सो...पे०... कतं बुद्भस्स सासनं ॥ 
इत्थं सुदं आयस्मा भिसालुवदायको थेरो इमा गाथायो अभासित्थाति। 


भिसालुवदायकत्थेरस्सापदानं चतुत्थं । 
छट्ठभाणवारं। 
५. एकसज्ञजकत्थेरअपदानं 


१८. “खण्डो नामासि नामेन, विपस्सिस्सग्गसावको । 
एका भिक्खा मया दिन्ना, लोकाहुतिपटिग्गहे॥ 


१९. “तेन चित्तप्पसादेन, द्विपदिन्द नरासभ। 
दुग्गति नाभिजानामि, एकभिक्खायिदं फलं॥ 


२०. “चत्तालीसम्हितो कप्पे, वरुणो नाम खत्तियो। 
सत्तरतनसम्पन्नो, चक्कवत्ती महब्बलो॥ 


२९. “पटिसम्भिदा चतस्सो...पे०... कतं बुद्भस्स सासनं ` ॥ 
इत्थं सुदं आयस्मा एकसञ्ञको थेरो इमा गाथायो अभासित्थाति । 


एकसञ्ञकत्थेरस्सापदानं पञ्चमं । 
६. तिणसन्थरदायकत्थरअपदान 


२२. “हिमवन्तस्साविदूरे, महाजातस्सरो अहु। 
सतपत्तेहि सञ्छन्नो, नानासकुणमालयो॥ 


२३. “तम्हि न्हत्वा च पित्वा [पीत्वा (सी० स्या०)] च, अविदूरे बसामहं । 
अहसं समणानग्गं, गच्छन्तं अनिलञ्जसे॥ 


२४. “मम सङ्कप्पमञ्ञाय, सत्था लोके अनुत्तरो। 
अब्मतो ओरुहित्वान, भूमियंठासि तावदे॥ 

२५. “विसाणेन [लायनेन (स्या०)] तिणं गय्ह, निसीदनमदासहं । 
निसीदि भगवा तत्थ, तिस्सो लोकग्गनायको॥ 


२६. “सक चित्तं पसादेत्वा, अवन्दि लोकनायकं । 
पटिकुटिको [उक्कुटिको (स्या० क०)] अपसक्कि, निज्झायन्तो महामुनिं॥ 


२७. “तेन चित्तप्पसादेन, निम्मानं उपपज्जहं । 
दुग्गति नाभिजानामि, सन्थरस्स इदं फलं ॥ 


२८. “इतो दुतियके कप्पे, मिग [मित्त (स्या०)] सम्मतखत्तियो। 
सत्तरतनसम्पन्नो, चक्कवत्ती महब्बलो॥ 


२९. “पटिसम्भिदा चतस्सो...पे०... कतं बुद्भस्स सासनं" ॥ 
इत्थं सुदं आयस्मा तिणसन्थरदायको थेरो इमा गाथायो अभासित्थाति । 


तिणसन्थरदायकत्थेरस्सापदानं छट्रं । 
७. सूचिदायकत्थरअपदानं 


३०. “तिसकप्पसहस्सम्हि, सम्बुद्धो लोकनायको । 
सुमेधो नाम नामेन, बात्तिसवरलकखणो॥ 


३१. “तस्स कञ्चनवण्णस्स, द्विपदिन्दस्स तादिनो। 
पञ्च सूची मया दिन्ना, सिब्बनत्थाय चीवरं॥ 


३२. “तेनेव सूचिदानेन, निपुणत्थविपस्सकं । 
तिक्खं लहुञ्च फासुञ्च, जाणं मे उदपज्जथ॥ 


३३. “किलेसा झापिता मय्हं, भवा सब्बे समूहता। 
धारेमि अन्तिमं देहं, सम्मासम्बुद्धसासने॥ 


३४. “द्विपदाधिपती नाम, राजानो चतुरो अहुं। 
सत्तरतनसम्पन्ना, चक्कवत्ती महब्बला॥ 


३५. “पटिसम्भिदा चतस्सो...पे०... कतं बुद्भस्स सासनं ˆ॥ 
इत्थं सुदं आयस्मा सूचिदायको थेरो इमा गाथायो अभासित्थाति। 


सूचिदायकत्थेरस्सापदानं सत्तमं । 

८. पाटलिपुप्फियत्थेरअपदानं 


३६. “सुवण्णवण्णं सम्बुद्धं, गच्छन्तं अन्तरापणे। 
कञ्चनग्धियसङ्कासं, बात्तिसवरलक्खणं॥ 


३७. “'सेट्टिपुत्तो तदा आसि, सुखुमालो सुखेधितो । 
उच्छङ्गे पाटलिपुप्फं, कत्वान [कत्वा तं (सी० स्या०)] अभिसंहरिं॥ 


३८. “हट्टो हट्टेन चित्तेन, पुप्फेहि अभिपूजयिं। 
तिस्सं लोकविदुं नाथं, नरदेवं नमस्सहं ॥ 


३९. “द्वेनवुते इतो कप्पे, यं कम्ममकरिं तदा। 
दुग्गति नाभिजानामि, पुप्फपूजायिदं फलं॥ 


४०. “इतो तेसड्टिकप्पम्हि, अभिसम्मतनामको। 
सत्तरतनसम्पन्नो, चक्कवत्ती महब्बलो॥ 


४१. “पटिसम्भिदा चतस्सो...पे०... कतं बुद्धस्स सासनं" ॥ 
इत्थं सुदं आयस्मा पाटलिपुप्फियो थेरो इमा गाथायो अभासित्थाति। 


पाटलिपुप्फियत्थेरस्सापदानं अट्ठमं। 
९. ठितञ्जलियत्थेरअपदानं 


४२. “मिगलुद्दो पुरे आसि, अरज्जे कानने अहं। 
तत्थ अद्दसं [तत्थद्दसासि (सी० स्या०)] सम्बुद्धं, बात्तिसवरलकखणं ॥ 


४३. “तत्थाहं अञ्जलिं कत्वा, पक्कामिं पाचिनामुखो । 
अविदूरे निसिन्नस्स, नियके पण्णसन्थरे॥ 


४४. “ततो मे असनीपातो, मत्थके निपती तदा। 
सोहं मरणकालम्हि, अकासि पुनरञ्जलि॥ 


४५. “द्रेनवुते इतो कप्पे, अञ्जलि अकरिं तदा। 
दुग्गति नाभिजानामि, अञ्जलिस्स इदं फलं॥ 


४६. “चतुपण्णासकप्पम्हि, मिगकेतुसनामको । 
सत्तरतनसम्पन्नो, चक्कवत्ती महब्बलो॥ 

४७. “पटिसम्भिदा चतस्सो...पे०... कतं बुद्भस्स सासनं" ॥ 
इत्थं सुदं आयस्मा ठितञ्जलियो थेरो इमा गाथायो अभासित्थाति। 


ठितञ्जलियत्थेरस्सापदानं नवमं । 
१०. तिपदुमियत्थेरअपदानं 


४८. “'पदुमुत्तरो नाम जिनो, सब्बधम्मान पारगू। 
दन्तो दन्तपरिवुतो, नगरा निक्खमी तदा॥ 


४९. “नगरे हंसवतियं, अहोसिं मालिको तदा। 
यं तत्थ उत्तमं तोणि, पद्यपुप्फानि [उत्तमं पुष्फं, तीणि पुप्फानि (सी०)] अग्गहिं॥ 


५०. “अद्दसं विरजं बुद्धं, पटिमग्गन्तरापणे। 
सह [सोहं (सी०)] दिस्वान सम्बुद्धं, एवं चिन्तेसहं तदा॥ 


५९. “किं मे इमेहि पुप्फेहि, रञ्जो उपनितेहि मे। 
गामं वा गामखेत्तं वा, सहस्सं वा लभेय्यहं॥ 


५२. “अदन्तदमनं वीरं, सब्बसत्तसुखावहं । 
लोकनाथं पूजयित्वा, लच्छामि अमतं धनं॥ 


५३. “एवाहं चिन्तयित्वान, सकं चित्तं पसादयि। 
तीणि लोहितके गय्ह, आकासे उक्खिपिं तदा॥ 


५४. “मया उक्खित्तमत्तम्हि, आकासे पत्थरिंसु ते। 
धारिंसु मत्थके तत्थ, उद्भंबण्टा अधोमुखा॥ 


५५. “ये केचि मनुजा दिस्वा, उक्कुट्ठिं सम्पवत्तयुं 
देवता अन्तलिक्खम्हि, साधुकारं पवत्तयुं॥ 


५६. “अच्छेरं लोके उप्पन्नं, बुद्धसेट्टस्स वाहसा। 
सब्बे धम्मं सुणिस्साम, पुप्फानं वाहसा मयं॥ 


५७. “पदुमुत्तरो लोकविदू, आहुतीनं पटिग्गहो । 
वीथियञ्हि ठितो सन्तो, इमा गाथा अभासथ॥ 


५८. “यो सो बुद्धं अपूजेसि, रत्तपद्मेहि [रत्तपदुमेहि (सी० स्या०)] माणवो। 

तमहं कित्तयिस्सामि, सुणाथ मम भासतो॥ 


५९. ““तिंसकप्पसहस्सानि, देवलोके रमिस्सति। 
तिसकप्पानि [तिसक्खत्तुञ्च (स्या०)] देविन्दो, देवरज्जं करिस्सति॥ 


६०. '““महावित्थारिकं नाम, ब्यम्हं हेस्सति तावदे । 
तियोजनसतुब्बिद्धं, दियड्टसतवित्थतं॥ 


६१. ““चत्तारिसतसहस्सानि, निय्यूहा च सुमापिता। 
कूटागारवरूपेता, महासयनमण्डिता॥ 


६२. “'कोटिसतसहस्सियो, परिवारेस्सन्ति अच्छरा। 
कुसला नच्चगीतस्स, वादितेपि पदक्खिणा॥ 


६३. ““एतादिसे ब्यम्हवरे, नारीगणसमाकुले। 
वस्सिस्सति पुप्फवस्सो, दिब्बो [पद (क०)] लोहितको सदा॥ 


६४. ““भित्तिखीले नागदन्ते, द्वारबाहाय तोरणे। 
चक्कमत्ता लोहितका, ओलम्बिस्सन्ति तावदे॥ 


६५. ““पत्तेन पत्तसञ्छन्ने, अन्तोब्यम्हवरे इमं । 
अत्थरित्वा पारुपित्वा, तुवट्टिस्सन्ति तावदे॥ 


६६. “भवनं परिवारेत्वा, समन्ता सतयोजने। 
तेपि पद्मा [ते विसुद्धा (सी० स्या०)] लोहितका, दिब्बगन्धं पवायरे॥ 


६७. ““पञ्चसत्ततिक्खत्तुञ्च, चक्कवत्ती भविस्सति। 
पदेसरज्जं विपुलं, गणनातो असङ्कियं॥ 


६८. ““सम्पत्तियो दुवे भुत्वा, अनीति अनुपद्दवो। 
सम्पतते परियोसाने, निब्बानं पापुणिस्सति’ [फस्सयिस्सति (सी०), पस्सयिस्सति (क०)]॥ 


६९. “सुदिट्ठो वत मे बुद्धो, वाणिज्जं सुपयोजितं । 
पद्यानि तीणि पूजेत्वा, अनुभोसि तिसम्पदा [अनुभूयन्ति सम्पदा (क०)]॥ 


७०. “अज्ज मे धम्मप्पत्तस्स, विप्पमुत्तस्स सब्बसो। 
सुपुष्फितं लोहितकं, धारयिस्सति मत्थके॥ 

७१. “मम कम्मं कथेन्तस्स, पदुमुत्तरसत्थुनो । 
सतपाणसहस्सानं, धम्माभिसमयो अहु॥ 


७२. “सतसहस्सितो कण्पे, यं बुद्धमभिपूजयि। 
दुग्गति नाभिजानामि, तिपदुमानिदं फलं॥ 


७३. “किलेसा झापिता मय्हं, भवा सब्बे समूहता। 
सब्बासवा परिकखीणा, नत्थि दानि पुनब्भवो॥ 


७४. “पटिसम्भिदा चतस्सो...पे०... कतं बुद्भस्स सासनं ˆ ॥ 
इत्थं सुदं आयस्मा तिपदुमियो थेरो इमा गाथायो अभासित्थाति। 


तिपदुमियत्थेरस्सापदानं दसमं । 
नागसमालवग्गो अद्टुमो। 
तस्सुद्दानं - 


नागसमालो पदसञ्जी, सञ्ञजकालुवदायको । 
एकसञ्जी तिणसन्थारो, सूचिपाटलिपुप्फियो। 
ठितञ्जली तिपदुमी, गाथायो पञ्चसत्तति॥ 


९. तिमिरवग्गो 
१. तिमिरपुप्फियत्थेरअपदानं 


९. “चन्दभागानदीतीरे, अनुसोतं बजामहं । 
निसिन्नं समणं दिस्वा, विप्पसन्नमनाविलं॥ 


२. “तत्थ चित्तं पसादेत्वा [पसादेसि (स्या०)], एवं चिन्तेसहं तदा। 
तारयिस्सति तिण्णोयं, दन्तोयं दमयिस्सति॥ 


३. “अस्सासिस्सति अस्सत्थो, सन्तो च समयिस्सति। 
मोचयिस्सति मृत्तो च, निब्बापेस्सति निब्बुतो॥ 


४. एवाहं चिन्तयित्वान, सिद्भत्थस्स महेसिनो। 
गहेत्वा तिमिरपुप्फं, मत्थके ओकिरिं अहं [तदा (स्या०)]॥ 

५. “अज्जलिं पग्गहेत्वान, कत्वा च नं पदक्खिणं । 
वन्दित्वा सत्थुनो पादे, पक्कामि अपरं दिसं॥ 


६. “अचिरं गतमत्तं मं, मिगराजा विहेठयि। 
पपातमनुगच्छन्तो, तत्थेव पपति अहं॥ 


७. ““चतुन्नवुतितो कण्पे, यं पुप्फमभिरोपयिं । 
दुग्गतिं नाभिजानामि, पुप्फपूजायिदं [बुद्भपूजायिदं (सी० स्या०)] फलं॥ 


८. “छप्पञ्जासम्हि कप्पम्हि, सत्तेवासुं महायसा [महारहा (स्या० क०)]। 
सत्तरतनसम्पन्ना, चक्कवत्ती महब्बला॥ 


९. ““पटिसम्भिदा चतस्सो, विमोक्खापि च अडिमे। 
छळभिञ्ञजा सच्छिकता, कतं बुद्धस्स सासनं ॥ 


इत्थं सुदं आयस्मा तिमिरपुप्फियो थेरो इमा गाथायो अभासित्थाति। 
तिमिरपुप्फियत्थेरस्सापदानं पठमं । 
२. गतसञ्ञजकत्थेरअपदानं 


१०. “जातिया सत्तवस्सोहं, पब्बजि अनगारियं। 
अवन्दिं सत्थुनो पादे, विप्पसन्नेन चेतसा॥ 


११. “सत्तनङ्गलकोपुप्फे, आकासे उक्खिपि अहं । 
तिस्सं बुद्धं समुद्दिस्स, अनन्तगुणसागरं॥ 


१२. ““सुगतानुगतं मग्गं, पूजेत्वा हट्ुमानसो । 
अञ्जलिञ्च [अञ्जलिस्स (क०)] तदाकासिं, पसन्नो सेहि पाणिभि॥ 


९३. “द्रेनवुते इतो कप्पे, यं कम्ममकरिं तदा। 
दुग्गति नाभिजानामि, बुद्भपूजायिदं फलं॥ 


१४. “इतो अट्ठमके कप्पे, तयो अग्गिसिखा अहु। 
सत्तरतनसम्पन्ना, चक्कवत्ती महब्बला॥ 


१५. “पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा गतसञ्जको थेरो इमा गाथायो अभासित्थाति । 

गतसञ्ञजकत्थेरस्सापदानं दुतियं | 
३. निपन्नञ्जलिकत्थेरअपदानं 


१६. “रुक्खमूले निसिन्नोहं, ब्याधितो परमेन च। 
परमकारुञ्ञपत्तोम्हि, अरञ्ञे कानने अहं॥ 


१७. “अनुकम्पं उपादाय, तिस्सो सत्था उपेसि मं। 
सोहं निपन्नको सन्तो, सिरे कत्वान अञ्जलि ॥ 


१८. “पसन्नचित्तो सुमनो, सब्बसत्तानमृत्तमं । 
सम्बुद्धं अभिवादेत्वा, तत्थ कालङ्कतो अहं॥ 


१९. “द्वेनवुते इतो कप्पे, यं वन्दिं पुरिसृत्तमं । 
दुग्गति नाभिजानामि, वन्दनाय इदं फलं॥ 


२०. “इतो पञ्चमके कप्पे, पञ्चेवासुं महासिखा । 
सत्तरतनसम्पन्ना, चक्कवत्ती महब्बला॥ 


२१. “पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा निपन्नञ्जलिको थेरो इमा गाथायो अभासित्थाति। 


निपन्नञ्जलिकत्थेरस्सापदानं ततियं। 
४. अधोपृप्फियत्थेरअपदानं 


२२. “अभिभू नाम सो भिक्खु, सिखिनो अग्गसावको। 
महानुभावो तेविज्जो, हिमवन्तं उपागमि॥ 


२३. “अहम्पि हिमवन्तम्हि, रमणीयस्समे इसि। 
वसामि अप्पमञ्ञासु, इद्धीसु च तदा बसी॥ 


२४. “पक्खिजातो वियाकासे, पब्बतं अधिवत्तयि [अभिपत्थयिं (स्या०), अभिमत्थयिं (क०), अधिवत्थयिन्ति 
पब्बतस्स उपरि गच्छिन्तिअत्थो]। 


अधोपुप्फं गहेत्वान, आगच्छिं [अगच्छिं (क०)] पब्बतं अहं॥ 


२५. “सत्त पुप्फानि गण्हित्वा, मत्थके ओकिरिं अहं। 
आलोकिते [आलोकितो (स्या०)] च वीरेन, पक्कामि पाचिनामुखो॥ 

२६. “आवासं अभिसम्भोसि, पत्वान अस्समं अहं। 
खारिभारं गहेत्वान, पायासि [पाविसि (सी०)] पब्बतन्तरं॥ 


२७. “अजगरो मं पीळेसि, घोररूपो महब्बलो। 
पुब्बकम्मं सरित्वान, तत्थ कालङ्कतो अहं॥ 


२८. “एकत्तिसे इतो कण्पे, यं पुप्फमभिरोपयिं। 
दुग्गति नाभिजानामि, पुप्फपूजायिदं फलं॥ 


२९. “पटिसम्भिदा चतस्सो...पे०... कतं बुद्भस्स सासनं" ॥ 
इत्थं सुदं आयस्मा अधोपुप्फियो थेरो इमा गाथायो अभासित्थाति। 


अधोपुप्फियत्थेरस्सापदानं चतुत्थं । 
५. रंसिसञ्ञकत्थेरअपदानं 


३०. “पब्बते हिमवन्तम्हि, वासं कप्पेसहं पुरे । 
अजिनुत्तरवासोहं, वसामि पब्बतन्तरे॥ 


३१. “सुवण्णवण्णं सम्बुद्धं, सतरंसिव भाणुमं । 
बनन्तरगतं दिस्वा, सालराजंव पुप्फितं॥ 


३२. “रंस्या [रंसे (स्या० क०)] चित्तं पसादेत्वा, विपस्सिस्स महेसिनो । 
पग्गय्ह अञ्जलि बन्दिं, सिरसा उक्कुटी [सिरसा उक्कुटिको (स्या०), सिरसुक्कुटिको (क०)] अहं॥ 


३३. “एकनवुतितो कप्पे, यं कम्ममकरिं तदा। 
दुग्गति नाभिजानामि, रंसिसञ्ञजायिदं फलं॥ 


३४. “पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा रंसिसञ्जको थेरो इमा गाथायो अभासित्थाति । 


रंसिसञ्ञजकत्थेरस्सापदानं पञ्चमं । 
६. दुतियरंसिसञ्ञकत्थेरअपदानं 


३५. “पब्बते हिमवन्तम्हि, वाकचीरधरो अहं। 
चङ्कमञ्च समारूळहो, निसीदिं पाचिनामुखो॥ 


३६. “पब्बते सुगतं दिस्वा, फुस्सं झानरतं तदा। 

अञ्जलि पग्गहेत्वान, रंस्या चित्तं पसादयिं॥ 


३७. “द्रेनवृते इतो कप्पे, यं सञ्जमलभि तदा। 
दुग्गति नाभिजानामि, रंसिसञ्जायिदं फलं॥ 


३८. “पटिसम्भिदा चतस्सो...पे०... कतं बुद्भस्स सासनं ॥ 
इत्थं सुदं आयस्मा रंसिसञ्ञको थेरो इमा गाथायो अभासित्थाति। 


दुतियरंसिसञ्ञजकत्थेरस्सापदानं छटुँ। 
७. फलदायकत्थेरअपदानं 


३९. “'पब्बते हिमवन्तम्हि, खराजिनधरो अहं। 
फुस्सं जिनवरं दिस्वा, फलहत्थो फलं अदं॥ 


४०. “यमहं फलमदासि, विप्पसन्नेन चेतसा । 
भवे निब्बत्तमानम्हि, फलं निब्बत्तते मम॥ 


४९. “द्वेनबुते इतो कप्पे, यं फलं अददि अहं। 
दुग्गति नाभिजानामि, फलदानस्सिदं फलं॥ 


४२. “पटिसम्भिदा चतस्सो..पे०... कतं बुद्धस्स सासनं" ॥ 
इत्थं सुदं आयस्मा फलदायको थेरो इमा गाथायो अभासित्थाति । 


फलदायकत्थेरस्सापदानं सत्तमं । 
८. सइसञ्जकत्थेरअपदानं 


४३. “'पब्बते हिमवन्तम्हि, वसामि पण्णसन्थरे। 
फुस्सस्स धम्मं भणतो, सद्दे चित्तं पसादयि॥ 


४४. “द्वेनबुते इतो कप्पे, यं कम्ममकरिं तदा। 
दुग्गति नाभिजानामि, पुञ्जकम्मस्सिदं फलं॥ 


४५. “पटिसम्भिदा चतस्सो...पे०... कतं बुद्धस्स सासन” ॥ 
इत्थं सुदं आयस्मा सहसञ्जको थेरो इमा गाथायो अभासित्थाति। 


सद्दसञ्जकत्थेरस्सापदानं अद्ठमं । 

९. बोधिसिञ्चकत्थेरअपदानं 


४६. “विपस्सिस्स भगवतो, महाबोधिमहो अह | 
पब्बज्जुपगतो सन्तो, उपगच्छिं अहं तदा॥ 


४७. “कुसुमोदकमादाय, बोधिया ओकिरिं अहं। 
मोचयिस्सति नो मृत्तो, निब्बापेस्सति निब्बुतो॥ 


४८. “एकनवुतितो कप्पे, यं बोधिमभिसिञ्चयिं । 
दुग्गति नाभिजानामि, बोधिसिञ्चायिदं फलं॥ 


४९. “तेत्तिसे वत्तमानम्हि, कप्पे आसुँ जनाधिपा । 
उदकसेचना नाम, अद्रेते चक्कवत्तिनो॥ 


५०. “पटिसम्भिदा चतस्सो...पे०... कतं बुद्भस्स सासनं ˆ॥ 
इत्थं सुदं आयस्मा बोधिसिञ्चको थेरो इमा गाथायो अभासित्थाति । 


बोधिसिञ्चकत्थेरस्सापदानं नवमं । 
१०. पदुमपुप्फियत्थेरअपदानं 


५९. “-पोक्खरवनं पविद्टो, भञ्जन्तो पदुमानिहं । 
तत्थइसं फुस्सं बुद्धं [अहं फुस्ससम्बुद्धं (सी० स्या०)], बात्तिसवरलक्खणं॥ 


५२. “पदुमपुप्फं गहेत्वान, आकासे उक्खिपिं अहँ । 
पापकम्मं सरित्वान, पब्बजि अनगारियं॥ 


५३. “पब्बजित्वान कायेन, मनसा संबुतेन च। 
वचीदुच्चरितं हित्वा, आजीवं परिसोधयि॥ 


५४. “द्वेनवुते इतो कण्पे, यं पुप्फमभिरोपयि । 
दुग्गति नाभिजानामि, बुद्धपूजायिदं फलं॥ 


५५. “पदुमाभासनामा च, अट्टारस महीपती। 
अट्टारसेसु कप्पेसु, अट्टतालीसमासिसुं॥ 


५६. “पटिसम्भिदा चतस्सो..पे०... कतं बुद्धस्स सासनं" ॥ 
इत्थं सुदं आयस्मा पदुमपुप्फियो थेरो इमा गाथायो अभासित्थाति। 

पदुमपुप्फियत्थेरस्सापदानं दसमं । 
तिमिरवग्गो नवमो। 
तस्सुद्दानं - 


तिमिरनङ्गलीपुप्फ, निप्पन्नञ्जलिको अधो। 
द्वे रंसिसञ्जी फलदो, सददसञ्जी च सेचको । 
पद्मपुप्फो च गाथायो, छप्पञ्ञास पकित्तिता॥ 


१०. सुधावग्गो 
१. सुधापिण्डियत्थेरअपदानं 


९. “पूजारहे पूजयतो, बुद्धे यदि व सावके। 
पपञ्चसमतिक्कन्ते, तिण्णसोकपरिद्दवे॥ 


२. “ते तादिसे पूजयतो, निब्बुते अकुतोभये । 
न सक्का पुञ्जं सङ्कातुं, इमेत्तमपि [इदम्मत्तन्ति (सी०), इमेत्थमपि (क०)] केनचि॥ 


३. “चतुन्नमपि दीपानं, इस्सरं योध कारये। 
एकिस्सा पूजनायेतं, कलं नाग्घति सोळसिं॥ 


४. “सिद्धत्थस्स नरग्गस्स, चेतिये फलितन्तरे । 
सुधापिण्डो मया दिन्नो, विप्पसन्नेन चेतसा॥ 


५. “चतुन्नवुतितो कप्पे, यं कम्ममकरिं तदा। 
दुग्गति नाभिजानामि, पटिसङ्घारस्सिदं फलं॥ 


६. “इतो तिसतिकप्पम्हि, पटिसङ्कारसव्हया। 
सत्तरतनसम्पन्ना, तेरस चक्कवत्तिनो॥ 


७. “पटिसम्भिदा चतस्सो, विमोक्खापि च अदिमे। 
छळभिञ्ञा सच्छिकता, कतं बुद्भस्स सासन” ॥ 


इत्थं सुदं आयस्मा सुधापिण्डियो थेरो इमा गाथायो अभासित्थाति। 


सुधापिण्डियत्थेरस्सापदानं पठमं । 

२. सुचिन्तिकत्थेरअपदानं 


८. “तिस्सस्स लोकनाथस्स, सुद्भपीठमदासहं । 
हट्ठो हट्ठेन चित्तेन, बुद्भस्सादिच्चबन्धुनो॥ 


९. “अट्टारसे [अट्ठतिसे (सी० स्या०)] इतो कप्पे, राजा आसि महारुचि। 
भोगो च विपुलो आसि, सयनञ्च अनप्पकं॥ 


१०. “पीठं बुद्भस्स दत्वान, विप्पसन्नेन चेतसा। 
अनुभोमि सकं कम्मं, पुब्बे सुकतमत्तनो॥ 


११. “द्वेनवुते इतो कप्पे, यं पीठमददिं तदा। 
दुग्गति नाभिजानामि, पीठदानस्सिदं फलं॥ 


१२. ''अद्रुतिंसे इतो कप्पे, तयो ते चक्कवत्तिनो। 
रुचि उपरुचि चेव, महारुचि ततियको॥ 


१३. “पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा सुचिन्तिको थेरो इमा गाथायो अभासित्थाति। 


सुचिन्तिकत्थेरस्सापदानं दुतियं । 
३. अङ्चेळकत्थेरअपदानं 


१४. “तिस्सस्साहं भगवतो, उपडदुस्समदासहं । 
परमकापञ्ञपत्तोम्हि [परमकारुञ्ञपत्तोम्हि (स्या० क०)], दुग्गतेन [दुग्गन्धेन (सी०)] समप्पितो॥ 


१५. “उपड्डदुस्सं दत्वान, कप्पं सग्गम्हि मोदहं । 
अवसेसेसु कप्पेसु, कुसलं कारितं मया॥ 


९६. “द्रेनवृते इतो कण्पे, यं दुस्समददिं तदा। 
दुग्गति नाभिजानामि, दुस्सदानस्सिदं फलं॥ 


९७. “एकूनपञ्जासकप्पम्हि [एकपञ्जासकप्पम्हि (स्या०)], राजानो चक्कवत्तिनो । 
समन्तच्छदना नाम, बात्तिसासुं [खत्तियासुं (स्या० क०)] जनाधिपा॥ 


१८. “पटिसम्भिदा चतस्सो..पे०... कतं बुद्धस्स सासनं '॥ 
इत्थं सुदं आयस्मा अड्टचेळको थेरो इमा गाथायो अभासित्थाति। 

अङ्टचेळकत्थेरस्सापदानं ततियं । 
४. सूचिदायकत्थेर अपदानं 


१९. “कम्मारोहं पुरे आसि, बन्धुमायं पुरुत्तमे। 
सूचिदानं मया दिन्नं, विपस्सिस्स महेसिनो॥ 


२०. “वजिरग्गसमं जाणं, होति कम्मेन तादिसं । 
विरागोम्हि विमुत्तोम्हि [विभवोम्हि विभत्तोम्हि (क०)], पत्तोम्हि आसवक्खयं॥ 


२९. “अतीते च भवे सब्बे, वत्तमाने चनागते [अतीता च भवा सब्बे, वत्तमाना च'नागता (स्या० क०)]। 
जाणेन विचिनिं सब्बं, सूचिदानस्सिदं फलं॥ 


२२. “एकनवुतितो कप्पे, सत्तासुं वजिरव्हया। 
सत्तरतनसम्पन्ना, चक्कवत्ती महब्बला॥ 


२३. “पटिसम्भिदा चतस्सो...पे०... कतं बुद्धस्स सासन” ॥ 
इत्थं सुदं आयस्मा सूचिदायको थेरो इमा गाथायो अभासित्थाति। 


सूचिदायकत्थेरस्सापदानं चतुत्थं । 
५. गन्धमालियत्थेरअपदानं 


२४. “सिद्धत्थस्स भगवतो, गन्धथूपं अकासहं । 
सुमनेहि पटिच्छन्नं, बुद्धानुच्छविकं कतं॥ 


२५. “कञ्चनग्धियसङ्कासं, बुद्धं लोकग्गनायकं । 
इन्दीवरंव जलितं, आदित्तंव हतासनं॥ 


२६. “ब्यग्घूसभंव पवरं, अभिजातंव केसरि । 
निसिन्नं समणानग्गं, भिक्खुसङ्घपुरक्खतं ॥ 


२७. “वन्दित्वा सत्थुनो पादे, पक्कामिं उत्तरामुखो । 
चतुन्नवुतितो कप्पे, गन्धमालं यतो अदं॥ 


२८. “बुद्धे कतस्स कारस्स, फलेनाहं विसेसतो। 
दुग्गति नाभिजानामि, बुद्भपूजायिदं फलं॥ 


२९. “चत्तारीसम्हि एकूने, कप्पे आसिंसु सोळस। 

देवगन्धसनामा ते, राजानो चक्कवत्तिनो॥ 


३०. “पटिसम्भिदा चतस्सो...पे०... कतं बुद्धस्स सासन” ॥ 
इत्थं सुदं आयस्मा गन्धमालियो थेरो इमा गाथायो अभासित्थाति । 


गन्धमालियत्थेरस्सापदानं पञ्चमं । 
६. तिपुप्फियत्थेरअपदानं 


३१. “मिगलुद्दो पुरे आसि, अरञ्ञे कानने अहं [ब्रहा (स्या०)] । 
पाटलि हरितं दिस्वा, तीणि पुप्फानि ओकिरिं॥ 


३२. “पतितपत्तानि [सत्तपत्तानि (सी०), सतपत्तानि (क०), सुक्खपण्णानि (स्या०)] गण्हित्वा, बहि छट्टेसहं तदा। 
अन्तोसुद्धं बहिसुद्धं, सुविमुत्तं अनासवं॥ 


३३. “सम्मुखा विय सम्बुद्भं, विपस्सिं लोकनायकं । 
पाटलि अभिवादेत्वा, तत्थ कालङ्कतो अहं॥ 


३४. “एकनवुतितो कप्पे, यं बोधिमभिपूजयि। 
दुग्गतिं नाभिजानामि, बोधिपूजायिदं फलं॥ 


३५. “समन्तपासादिका नाम, तेरसासिंसु राजिनो। 
इतो तेत्तिसकप्पम्हि [तिंसतिकप्पम्हि (स्या०)], चक्कवत्ती महब्बला॥ 


३६. “पटिसम्भिदा चतस्सो...पे०... कतं बुद्भस्स सासनं ˆ॥ 
इत्थं सुदं आयस्मा तिपुप्फियो थेरो इमा गाथायो अभासित्थाति। 


तिपुप्फियत्थेरस्सापदानं छटुँ। 
७. मधुपिण्डिकत्थेरअपदानं 


३७. “विपिने [विवने (स्या० अट्ठ०)] कानने दिस्वा, अप्पसद्दे निराकुले । 
सिद्धत्थं इसिनं सेटुँ, आहृतीनं पटिग्गहं ॥ 


३८. ““निब्बुतत्तं [निब्बुतग्गं (क०), निब्बूतिकं (स्या०)] महानागं, निसभाजानियं यथा। 
ओसधिव विरोचन्तं, देवसङ्घनमस्सितं॥ 


३९. “वित्ति ममाहु तावदे [वित्ति मे पाहुना ताव (सी० स्या०)], जाणं उप्पज्जि तावदे । 
बुड्टितस्स समाधिम्हा, मधुं दत्वान सत्थुनो॥ 

४०. “वन्दित्वा सत्थुनो पादे, पक्कामिं पाचिनामुखो । 
चतुत्तिसम्हि कप्पम्हि, राजा आसिं सुदस्सनो॥ 


४१. “मधु भिसेहि सवति, भोजनम्हि च तावदे । 
मधुवस्सं पवस्सित्थ, पुब्बकम्मस्सिदं फलं॥ 


४२. “चतुन्नवुतितो कप्पे, यं मधुं अददि तदा। 
दुग्गतिं नाभिजानामि, मधुदानस्सिदं फलं॥ 


४३. “चतुत्तिसे इतो कप्पे, चत्तारो ते सुदस्सना। 
सत्तरतनसम्पन्ना, चक्कवत्ती महब्बला॥ 


४४. “पटिसम्भिदा चतस्सो...पे०... कतं बुद्धस्स सासनं" ॥ 
इत्थं सुदं आयस्मा मधुपिण्डिको थेरो इमा गाथायो अभासित्थाति। 


मधुपिण्डिकत्थेरस्सापदानं सत्तमं । 
८. सेनासनदायकत्थेरअपदानं 


४५. “सिद्धत्थस्स भगवतो, अदासि पण्णसन्थरं । 
समन्ता उपहारञ्च, कुसुमं ओकिरिं अहं॥ 


४६. “पासादेवं गुणं रम्मं [पासादे च गुहं रम्मं (स्या०)], अनुभोमि महारहं । 
महग्घानि च पुप्फानि, सयनेभिसवन्ति मे॥ 


४७. ““सयनेहं तुवट्वामि, विचित्ते पुप्फसन्थते । 
पुप्फवुद्धि च सयने, अभिवस्सति तावदे॥ 


४८. “चतुन्नवुतितो कप्पे, अदासि पण्णसन्थरं। 
दुग्गति नाभिजानामि, सन्थरस्स इदं फलं॥ 


४९. “तिणसन्थरका नाम, सत्तेते चक्कवत्तिनो। 
इतो ते पञ्चमे कप्पे, उप्पज्जिसु जनाधिपा॥ 


५०. “पटिसम्भिदा चतस्सो...पे०... कतं बुद्भस्स सासनं ˆ॥ 
इत्थं सुदं आयस्मा सेनासनदायको थेरो इमा गाथायो अभासित्थाति। 


सेनासनदायकत्थेरस्सापदानं अद्ठमं। 


www.tipitaka.org Vipassana Research Institute 


Page 141 sur 409 


९. वेय्यावच्चकत्थेरअपदानं 


५१. “विपस्सिस्स भगवतो, महापूगगणो अहु। 
वेय्यावच्चकरो आसि, सब्बकिच्चेसु वावटो [ब्यावटो (सी० स्या०)]॥ 


५२. “देय्यधम्मो च मे नत्थि, सुगतस्स महेसिनो । 
अवन्दिं सत्थुनो पादे, विप्पसन्नेन चेतसा॥ 


५३. “एकनवुतितो कप्पे, वेय्यावच्चं अकासहं । 
दुग्गति नाभिजानामि, वेय्यावच्चस्सिदं फलं॥ 


५४. “इतो च अट्ठमे कप्पे, राजा आसि सुचिन्तितो। 
सत्तरतनसम्पन्नो, चक्कवत्ती महब्बलो॥ 


५५. “पटिसम्भिदा चतस्सो...पे०... कतं बुद्धस्स सासनं ˆ ॥ 
इत्थं सुदं आयस्मा वेय्यावच्चको थेरो इमा गाथायो अभासित्थाति । 


वेय्यावच्चकत्थेरस्सापदानं नवमं । 
१०. बुद्धुपट्ठाकत्थेरअपदानं 


५६. “विपस्सिस्स भगवतो, अहोसि सङ्घधम्मको। 
निच्चुपड्ठानयृत्तोम्हि, सुगतस्स महेसिनो॥ 


५७. 'उपद्ानफलं पस्स, लोकनाथस्स तादिनो। 
सट्टितूरियसहस्सानि, परिवारेन्ति मं सदा॥ 


५८. “एकनवुतितो कप्पे, उपट्टहिं महाइसि। 
दुग्गति नाभिजानामि, उपड्ठानस्सिदं फलं॥ 


५९. ““चतुवीसे [चतुनवुते (स्या०)] इतो कप्पे, महानिग्घोसनामका । 
सोळसासिंसु राजानो, चक्कवत्ती महब्बला॥ 


६०. “पटिसम्भिदा चतस्सो...पे०... कतं बुद्धस्स सासनं ˆ॥ 
इत्थं सुदं आयस्मा बुद्धुपद्ठाको थेरो इमा गाथायो अभासित्थाति। 


बुद्भुपट्ठाकत्थेरस्सापदानं दसमं । 


सुधावग्गो दसमो। 

तस्सुद्दानं - 


सुधा सुचिन्ति चेळञ्च, सूची च गन्धमालियो। 
तिपुष्फियो मधुसेना, वेय्यावच्चो चुपट्टको । 
समसट्ठि च गाथायो, अस्मिं बग्गे पकित्तिता॥ 


अथ वग्गुद्दानं - 


बुद्धवग्गो हि पठमो, सीहासनि सुभूति च। 
कुण्डधानो उपालि च, बीजनिसकचिन्ति च॥ 
नागसमालो तिमिरो, सुधावग्गेन ते दस। 
चतुद्दससता गाथा, पञ्चपञ्ञासमेव च॥ 


बुद्धवग्गदसकं । 


पठमसतकं समत्तं । 


११. भिक्खदायिवग्गो 


९. भिक्खदायकत्थेरअपदानं 


१. “सुवण्णवण्णं सम्बुद्धं, आहुतीनं पटिग्गहं । 
पवरा [पवना (स्या०)] अभिनिक्खन्तं, वना निब्बनमागतं [वाना निब्बानमागतं (स्या०)]॥ 


२. “कटच्छुभिक्खं पादासि, सिद्धत्थस्स महेसिनो। 
पञ्ञाय उपसन्तस्स, महावीरस्स तादिनो॥ 


३. “'पदेनानुपदायन्तं [पदेनानुपदायन्तो (सी० स्या०)], निब्बापेन्ते महाजनं । 
उळारा वित्ति मे जाता, बुद्धे आदिच्चबन्धुने [वित्ति मे पाहुना ताव, बुद्भस्सादिच्चबन्धुनो (स्या०)]॥ 


४. *'चतुन्नवृतितो कप्पे, यं दानमददिं तदा। 
दुग्गति नाभिजानामि, भिकखादानस्सिदं फलं॥ 


५. “सत्तासीतिम्हितो कप्पे, महारेणु सनामका। 
सत्तरतनसम्पन्ना, सत्तेते चक्कवत्तिनो॥ 


६. “पटिसम्भिदा चतस्सो, विमोकखापि च अट्टिमे। 
छळभिञ्ञा सच्छिकता, कतं बुद्भस्स सासन” ॥ 

इत्थं सुदं आयस्मा भिक्खदायको थेरो इमा गाथायो अभासित्थाति। 
भिक्खदायकत्थेरस्सापदानं पठमं । 
२. जाणसञ्जिकत्थेरअपदानं 


७. “सुवण्णवण्णं सम्बुद्धं, निसभाजानियं यथा। 
तिधापभिन्नं मातङ्गं, कुञ्जरंव महेसिनं॥ 


८. “ओभासेन्त दिसा सब्बा, उळुराजंव पूरितं । 
रथियं पटिपज्जन्तं, लोकजेट्ट अपस्सहं॥ 


९. “जाणे चित्तं पसादेत्वा, पग्गहेत्वान अञ्जलि । 
पसन्नचित्तो सुमनो, सिद्भत्थमभिवादयि॥ 


१०. “चतुन्नवुतितो कप्पे, यं कम्ममकरिं तदा। 
दुग्गति नाभिजानामि, जाणसञ्जायिदं फलं॥ 


११. “'तेसत्ततिम्हितो कप्पे, सोळसासुं नरुत्तमा। 
सत्तरतनसम्पन्ना, चक्कवत्ती महब्बला॥ 


१२. “पटिसम्भिदा चतस्सो...पे०... कतं बुद्भस्स सासनं ॥ 
इत्थं सुदं आयस्मा जाणसञ्जिको थेरो इमा गाथायो अभासित्थाति । 


जाणसञ्जिकत्थेरस्सापदानं दुतियं । 
३. उप्पलहत्थियत्थेरअपदानं 


९३. “तिवरायं निवासीहं, अहोसिं मालिको तदा। 
अहसं विरजं बुद्धं, सिद्भत्थं लोकपूजितं [लोकनायकं (सी०)]॥ 


१४. “'पसन्नचित्तो सुमनो, पुप्फहत्थमदासहं । 
यत्थ यत्थुपपज्जामि, तस्स कम्मस्स वाहसा॥ 


१५. “अनुभोमि फलं इटं, पुब्बे सुकतमत्तनो । 
परिक्खित्तो सुमल्लेहि, पुप्फदानस्सिदं फलं॥ 


१६. “चतुन्नवुतितो कप्पे, यं पुप्फमभिरोपयिं । 
दुग्गति नाभिजानामि, पुप्फपूजायिदं [बुद्भपूजायिदं (सी०)] फलं॥ 

१७. ““चतुन्नवुतुपादाय, ठपेत्वा वत्तमानकं । 
पञ्चराजसता तत्थ, नज्जसमसनामका [नज्जुपमसनामका (सी० स्या०)]॥ 


१८. “पटिसम्भिदा चतस्सो...पे०... कतं बुद्धस्स सासन” ॥ 
इत्थं सुदं आयस्मा उप्पलहत्थियो थेरो इमा गाथायो अभासित्थाति। 


उप्पलहत्थियत्थेरस्सापदानं ततियं। 
४. पदपूजकत्थरअपदानं 


१९. “सिद्धत्थस्स भगवतो, जातिपुप्फमदासहं । 
पादेसु सत्त पुप्फानि, हासेनोकिरितानि मे॥ 


२०. “तेन कम्मेनहं अज्ज, अभिभोमि नरामरे। 
धारेमि अन्तिमं देहं, सम्मासम्बुद्धसासने॥ 


२९. “चतुन्नवुतितो कण्पे, यं पुप्फमभिरोपयि । 
दुग्गति नाभिजानामि, पुप्फपूजायिदं फलं॥ 


२२. “समन्तगन्धनामासुं, तेरस चक्कवत्तिनो। 
इतो पञ्चमके कप्पे, चातुरन्ता जनाधिपा॥ 


२३. “पटिसम्भिदा चतस्सो...पे०... कतं बुद्धस्स सासनं ˆ॥ 
इत्थं सुदं आयस्मा पदपूजको थेरो इमा गाथायो अभासित्थाति। 


पदपूजकत्थेरस्सापदानं चतुत्थं । 
७. मुट्टिपुप्फियत्थेरअपदानं 


२४. “सुदस्सनोति नामेन, मालाकारो अहं तदा। 
अहसं विरजं बुद्धं, लोकजेड्ं नरासभं॥ 


२५. “जातिपुप्फं गहेत्वान, पूजयि पदुमुत्तरं । 
विसुद्धचक्खु सुमनो, दिब्बचक्खुं समज्झगं॥ 


२६. “एतिस्सा पुप्फपूजाय, चित्तस्स पणिधीहि च। 
कप्पानं सतसहस्सं, दुग्गति नुपपज्जहं॥ 


२७. “सोव्ठसासिंसु राजानो, देवृत्तरसनामका। 

छत्तिसम्हि इतो कप्पे, चक्कवत्ती महब्बला॥ 


२८. “पटिसम्भिदा चतस्सो..पे०... कतं बुद्भस्स सासनं '॥ 
इत्थं सुदं आयस्मा मुड्िपुप्फियो थेरो इमा गाथायो अभासित्थाति। 


मुट्टिपुप्फियत्थेरस्सापदानं पञ्चमं । 
६. उदकपूजकत्थरअपदानं 


२९. “सुवण्णवण्णं सम्बुद्धं, गच्छन्तं अनिलञ्जसे। 
घतासनंव जलितं, आदित्तंव हुतासनं॥ 


३०. “पाणिना उदकं गय्ह, आकासे उक्खिपिं अहं । 
सम्पटिच्छि महावीरो, बुद्धो कारुणिको इसि [मयि (स्या०)]॥ 


३१. “अन्तलिक्खे ठितो सत्था, पदुमृत्तरनामको । 
मम सङ्कप्पमञ्ञाय, इमं गाथं अभासथ॥ 


३२. “इमिना दकदानेन, पीतिउप्पादनेन च। 
कप्पसतसहस्सम्पि, दुग्गतिं नुपपज्जति' [नुपपज्जसि (क०)]॥ 


३३. “तेन कम्मेन द्विपदिन्द, लोकजेट्ट नरासभ। 
पत्तोम्हि अचलं ठानं, हित्वा जयपराजयं॥ 


३४. “सहस्सराजनामेन, तयो ते चक्कवत्तिनो। 
पञ्चसट्विकप्पसते, चातुरन्ता जनाधिपा॥ 


३५. “पटिसम्भिदा चतस्सो...पे०... कतं बुद्धस्स सासनं ˆ॥ 
इत्थं सुदं आयस्मा उदकपूजको थेरो इमा गाथायो अभासित्थाति। 


उदकपूजकत्थेरस्सापदानं छट्टं । 
७. नळमालियत्थेरअपदानं 


३६. “पदुमृत्तरबुद्भस्स, लोकजेड्टस्स तादिनो। 
तिणत्थरे निसिन्नस्स, उपसन्तस्स तादिनो॥ 


३७. “नळमालं गहेत्वान, बन्धित्वा [बीजित्वा (क०)] बीजनिं अहं। 
बुद्भस्स उपनामेसिं, द्विपदिन्दस्स तादिनो॥ 

३८. “पटिग्गहेत्वा सब्बञ्ञू, बीजनि लोकनायको । 
मम सङ्कप्पमञ्ञाय, इमं गाथं अभासथ॥ 


३९. “यथा मे कायो निब्बाति, परिळाहो न विज्जति। 
तथेव तिविधग्गीहि, चित्तं तव विमुच्चतुः॥ 


४०. “सब्बे देवा समागच्छुं, ये केचि वननिस्सिता । 
सोस्साम बुद्धवचनं, हासयन्तञ्च दायकं॥ 


४९. “निसिन्नो भगवा तत्थ, देवसङ्घपुरक्खतो। 
दायक सम्पहंसेन्तो, इमा गाथा अभासथ॥ 


४२. “इमिना बीजनिदानेन, चित्तस्स पणिधीहि च। 
सुब्बतो नाम नामेन, चक्कवत्ती भविस्सति॥ 


४३. “तेन कम्मावसेसेन, सुक्कमूलेन चोदितो। 
मालुतो नाम नामेन, चक्कवत्ती भविस्सति' ॥ 


४४. “इमिना बीजनिदानेन, सम्मानविपुलेन च । 
कप्पसतसहस्सम्पि, दुग्गतिं नुपपज्जति॥ 


४५. “तिसकप्पसहस्सम्हि, सुब्बता अट्ठतिस ते। 
एकूनतिंससहस्से, अट्ट मालुतनामका॥ 


४६. “पटिसम्भिदा चतस्सो...पे०... कतं बुद्धस्स सासन” ॥ 
इत्थं सुदं आयस्मा नळमालियो थेरो इमा गाथायो अभासित्थाति । 


नळमालियत्थेरस्सापदानं सत्तमं । 
सत्तमभाणवारं। 
८. आसनुपट्ठाहकत्थेरअपदानं 


४७. “काननं वनमोगय्ह, अप्पसहं निराकुलं । 
सीहासनं मया दिन्नं, अत्थदस्सिस्स तादिनो॥ 


४८. “मालाहत्थं गहेत्वान, कत्वा च नं पदक्खिणं । 
सत्थारं पयिरुपासित्वा, पक्कामिं उत्तरामुखो॥ 

४९. "तेन कम्मेन द्विपदिन्द, लोकजेट्ट नरासभ। 
सन्निब्बापेमि [सन्दिट्वापेमि (क०)] अत्तानं, भवा सब्बे समूहता॥ 


५०. “अट्टारसकप्पसते, यं दानमददिं तदा। 
दुग्गति नाभिजानामि, सीहासनस्सिदं फलं ॥ 


५१. “इतो सत्तकप्पसते, सन्निब्बापक [सन्निड्ठो नाम (क०)] खत्तियो। 
सत्तरतनसम्पन्नो, चक्कवत्ती महब्बलो॥ 


५२. “पटिसम्भिदा चतस्सो..पे०... कतं बुद्धस्स सासनं ॥ 
इत्थं सुदं आयस्मा आसनुपट्ठाहको थेरो इमा गाथायो अभासित्थाति । 


आसनुपट्ठाहकत्थेरस्सापदानं अट्ठमं। 
९. बिळालिदायकत्थेर अपदानं 


५३. “हिमवन्तस्साविदूरे, वसामि पण्णसन्थरे । 
घासेसु गेधमापन्नो, सेय्यसीलो चहं [सेयसीलोबहं (स्या क०)] तदा॥ 


५४. “खणन्तालु [खणमालु (स्या०)] कलम्बानि, बिळालितक्कलानि च। 
कोलं भल्लातकं बिल्लं, आहत्वा पटियादितं॥ 


५५. “पदुमुत्तरो लोकविदू, आहुतीनं पटिग्गहो । 
मम सङ्कप्पमञ्जाय, आगच्छि मम सन्तिकं॥ 


५६. “उपागतं महानागं, देवदेवं नरासभं। 
बिळालिं पग्गहेत्वान, पत्तम्हि ओकिरिं अहं॥ 


५७. “परिभुञ्जि महावीरो, तोसयन्तो ममं तदा। 
परिभुञ्जित्वान सब्बञ्ञू इमं गाथं अभासथ॥ 


५८. ““सकं चित्तं पसादेत्वा, बिळालि मे अदा तुवं । 
कण्पानं सतसहस्सं, दुग्गति नुपपज्जसि' ॥ 


५९. “चरिमं वत्तते मय्हं, भवा सब्बे समूहता। 
धारेमि अन्तिमं देहं, सम्मासम्बुद्भसासने॥ 


६०. “-चतुपञ्जासितो कप्पे, सुमेखलियसव्हयो। 

सत्तरतनसम्पन्नो, चक्कवत्ती महब्बलो॥ 


६१. “पटिसम्भिदा चतस्सो...पे०... कतं बुद्भस्स सासनं ˆ ॥ 
इत्थं सुदं आयस्मा बिळालिदायको थेरो इमा गाथायो अभासित्थाति । 


बिळालिदायकत्थेरस्सापदानं नवमं । 
१०. रेणुपूजकत्थेरअपदानं 


६२. “सुवण्णवण्णं सम्बुद्भं, सतरंसिव भाणुमं । 
ओभासेन्तं दिसा सब्बा, उळुराजंब पूरितं॥ 


६३. “पुरक्खतं सावकेहि, सागरेहेव मेदनिं। 
नागं पग्गय्ह रेणूहि, विपस्सिस्साभिरोपयि॥ 


६४. “एकनवुतितो कप्पे, यं रेणुमभिरोपयिं। 
दुग्गति नाभिजानामि, बुद्धपूजायिदं फलं॥ 


६५. “पण्णतालीसितो कण्पे, रेणु नामासि खत्तियो। 
सत्तरतनसम्पन्नो, चक्कवत्ती महब्बलो॥ 


६६. “पटिसम्भिदा चतस्सो...पे०... कतं बुद्भस्स सासनं ॥ 
इत्थं सुदं आयस्मा रेणुपूजको थेरो इमा गाथायो अभासित्थाति। 


रेणुपूजकत्थेरस्सापदानं दसमं । 
भिक्खदायिवग्गो एकादसमो । 
तस्सुद्दानं - 


भिकखदायी ञाणसञ्ञी, हत्थियो पदपूजको । 
मुद्ठिपुप्फी उदकदो, नळमालि उपटुको । 
बिळालिदायी रेणु च, गाथायो छ च सट्टठि च॥ 


१२. महापरिवारवग्गो 
९. महापरिवारकत्थेरअपदान 


९. ““विपस्सी नाम भगवा, लोकजेद्ठो नरासभो। 

अट्ट्सट्टिसहस्सेहि, पाविसि बन्धुमं तदा॥ 


२. “नगरा अभिनिक्खम्म, अगमं दीपचेतियं । 
असं विरजं बुद्धं, आहुतीनं पटिग्गहं ॥ 


३. “चुल्लासीतिसहस्सानि, यकखा मय्हं उपन्तिके । 
उपट्टुहन्ति सक्कच्चं [मं निच्चं (क०)], इन्द॑व तिदसा गणा॥ 


४. “भवना अभिनिक्खम्म, दुस्सं पग्गय्हहं तदा। 
सिरसा अभिवादेसि, तञ्चादासिं महेसिनो॥ 


५. “अहो बुद्धो अहो धम्मो, अहो नो सत्थु सम्पदा। 
बुद्भस्स आनुभावेन, बसुधायं पकम्पथ॥ 


६. “तञ्च अच्छरियं दिस्वा, अब्भुतं लोमहंसनं । 
बुद्धे चित्तं पसादेमि, द्विपदिन्दम्हि तादिने॥ 


७. “सोहं चित्तं पसादेत्वा, दुस्सं दत्वान सत्थुनो । 
सरणञ्च उपागच्छि, सामच्चो सपरिज्जनो॥ 


८. “एकनवुतितो कप्पे, यं कम्ममकरिं तदा। 
दुग्गति नाभिजानामि, बुद्धपूजायिदं फलं॥ 


९. “इतो पन्नरसे कप्पे, सोळसासुं सुबाहना [सोळसासिंसु वाहनो (स्या०)]। 
सत्तरतनसम्पन्ना, चक्कवत्ती महब्बला॥ 


९०. “पटिसम्भिदा चतस्सो, विमोकखापि च अट्टिमे। 
छळभिञ्ञजा सच्छिकता, कतं बुद्धस्स सासनं ॥ 


इत्थं सुदं आयस्मा महापरिवारको थेरो इमा गाथायो अभासित्थाति । 
महापरिवारकत्थेरस्सापदानं पठमं । 
२. सुमङ्गलत्थेरअपदानं 


९१. “अत्थदस्सी जिनवरो, लोकजेड्ठो नरासभो। 
विहारा अभिनिकखम्म, तळाकं उपसङ्कमि॥ 


www.tipitaka.org Vipassana Research Institute 


Page 150 sur 409 


१२. “न्हत्वा पित्वा च सम्बुद्धो, उत्तरित्वेकचीवरो। 
अट्टासि भगवा तत्थ, विलोकेन्तो दिसोदिसं॥ 


१३. “भवने उपविद्ठोहं, अदसं लोकनायक । 
हट्ठो हट्ठेन चित्तेन, अप्फोटेसिं अहं तदा॥ 


१४. “सतरंसिंव जोतन्तं, पभासन्तंव कञ्चनं [इमिना पादद्वयेन पुरिमपादद्रयस्स पुरतो भवितब्बं] | 
नच्चगीते पयृत्तोहं, पञ्चङ्गतूरियम्हि च॥ 


१५. “यं यं योनुपपज्जामि, देवत्तं अथ मानुसं । 
सब्बे सत्ते अभिभोमि, विपुलो होति मे यसो [अयञ्च गाथा परिग्गहेतिगाथाय अनन्तरमेव ठातुं युत्ता]॥ 


१६. “नमो ते पुरिसाजञ्ञ, नमो ते पुरिसुत्तम। 
अत्तानं तोसयित्वान, परे तोसेसि त्वं मुनि॥ 


९७. “परिग्गहे [परिग्गय्ह (सी०), परिग्गहित्वा (स्या०), परिग्गहेन (क०)] निसीदित्वा, हासं कत्वान सुब्बते । 
उपटुहित्वा सम्बुद्ध, तुसितं उपपज्जहं॥ 


९८. `सोळसेतो कप्पसते, द्विनवएकचिन्तिता। 
सत्तरतनसम्पन्ना, चक्कवत्ती महब्बला॥ 


१९. “पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा सुमङ्गलो थेरो इमा गाथायो अभासित्थाति। 


सुमङ्गलत्थेरस्सापदानं दुतियं । 
३. सरणगमनियत्थेरअपदानं 


२०. “उभिन्नं देवराजूनं, सङ्गामो समुपड्टितो । 
अहोसि समुपब्यूळहो [समुपब्बूळहो (सी०)], महाघोसो अवत्तथ [पवत्तथ (सी०)]॥ 


२९. “पदुमृत्तरो लोकविदू, आहृतीनं पटिग्गहो। 
अन्तलिक्खे ठितो सत्था, संवेजेसि महाजनं॥ 


२२. “सब्बे देवा अत्तमना, निक्खित्तकवचावुधा । 
सम्बुद्धं अभिवादेत्वा, एकग्गासिसु तावदे॥ 


२३. “मरहं [अम्हं (सी०)] सङ्कप्पमञ्ञजाय, वाचासभिमुदीरयि । 


www.tipitaka.org Vipassana Research Institute 


Page 151 sur 409 


अनुकम्पको लोकविदू, निब्बापेसि महाजनं॥ 


२४. “पदुद्डचित्तो मनुजो, एकपाणं विहेठयं । 
तेन चित्तप्पदोसेन, अपायं उपपज्जति॥ 


२५. “सङ्गामसीसे नागोव, बहू पाणे विहेठयं। 
निब्बापेथ सकं चित्तं, मा हञ्जित्थो पुनप्पुनं ॥ 


२६. “द्विन्नम्पि यकखराजूनं, सेना सा विम्हिता अहु [सेनायो विम्हिता अहू (सी०), सेनापि समिता अह (स्या०)]। 
सरणञ्च उपागच्छुं, लोकजेट्ठं सुतादिनं॥ 


२७. `-सञ्ञापेत्वान जनतं, पदमुद्धरि [उद्धरि पन (सी० स्या०)] चक्खुमा । 
पेक्खमानोव देवेहि, पक्कामि उत्तरामुखो॥ 


२८. “पठमं सरणं गच्छि, द्विपदिन्दस्स तादिनो। 
कण्पानं सतसहस्सं, दुग्गति नुपपज्जहं॥ 


२९. ““महादुन्दुभिनामा च, सोळसासुं रथेसभा। 
तिसकप्पसहस्सम्हि, राजानो चक्कवत्तिनो॥ 


३०. “पटिसम्भिदा चतस्सो...पे०... कतं बुद्भस्स सासनं ˆ ॥ 
इत्थं सुदं आयस्मा सरणगमनियो थेरो इमा गाथायो अभासित्थाति । 


सरणगमनियत्थेरस्सापदानं ततियं। 
४. एकासनियत्थेरअपदानं 


३१. “वरुणो नाम नामेन, देवराजा अहं तदा। 
उपट्टहेसि सम्बुद्धं, सयोग्गबलवाहनो॥ 


३२. “निब्बुते लोकनाथम्हि, अत्थदस्सीनरुत्तमे । 
तूरियं सब्बमादाय, अगमं बोधिमुत्तमं॥ 


३३. “वादितेन च नच्चेन, सम्मताळसमाहितो। 
सम्मुखा विय सम्बुद्धं, उपट्ठिं बोधिमृत्तमं॥ 


३४. “उपड्ठहित्वा तं बोधि, धरणीरुहपादपं । 
पल्लङ्क आभृजित्वान, तत्थ कालङ्कतो अहं॥ 


www.tipitaka.org Vipassana Research Institute 


३५. “सककम्माभिरद्धोहं, पसन्नो बोधिमुत्तमे । 
तेन चित्तप्पसादेन, निम्मानं उपपज्जहं॥ 


३६. “सट्टितूरियसहस्सानि, परिवारेन्ति मं सदा। 
मनुस्सेसु च देवेसु, वत्तमानं भवाभवे॥ 


३७. “तिविधग्गी निब्बृता मय्हं, भवा सब्बे समूहता । 

धारेमि अन्तिमं देहं, सम्मासम्बुद्भसासने [अयञ्च गाथा पटिसम्भिदा चतस्सेतिगाथाय एकसम्बन्धा भवितं 


युत्ता]॥ 


३८. ““सुबाहू नाम नामेन, चतुत्तिसासु खत्तिया। 
सत्तरतनसम्पन्ना, पञ्चकप्पसते इतो॥ 


३९. “'पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा एकासनियो थेरो इमा गाथायो अभासित्थाति। 


एकासनियत्थेरस्सापदानं चतुत्थं । 
५. सुवण्णपुप्फियत्थेरअपदानं 


४०. “विपस्सी नाम भगवा, लोकजेद्ठो नरासभो। 
निसिन्नो जनकायस्स, देसेसि अमतं पदं॥ 


४१. “तस्साहं धम्मं सुत्वान, द्रिपदिन्दस्स तादिनो। 
सोण्णपुप्फानि चत्तारि, बुद्धस्स अभिरोपयि॥ 


४२. “सुवण्णच्छदनं आसि, यावता परिसा तदा। 
बुद्धाभा च सुवण्णाभा, आलोको विपुलो अहु॥ 


४३. “उदग्गचित्तो सुमनो, वेदजातो कतञ्जली। 
वित्तिसञ्जननो तेसं, दिटटधम्मसुखावहो॥ 


४४. “आयाचित्वान सम्बुद्धं, वन्दित्वान च सुब्बतं । 
पामोज्जं जनयित्वान, सकं भवनुपागमि॥ 


४५. “भवने उपविद्टोहं, बुद्धसेट्ु अनुस्सरिं। 
तेन चित्तप्पसादेन, तुसितं उपपज्जहं ॥ 

४६. “एकनवुतितो कप्पे, यं पुप्फमभिरोपयि । 
दुग्गति नाभिजानामि, बुद्धपूजायिदं फलं॥ 


४७. “सोळसासिंसु राजानो, नेमिसम्मतनामका । 
तेतालीसे इतो कप्पे, चक्कवत्ती महब्बला॥ 


४८. “पटिसम्भिदा चतस्सो...पे०... कतं बुद्धस्स सासन” ॥ 
इत्थं सुदं आयस्मा सुवण्णपुप्फियो थेरो इमा गाथायो अभासित्थाति। 


सुबण्णपुप्फियत्थेरस्सापदानं पञ्चमं । 
६. चितकपूजकत्थेरअपदानं 


४९. “वसामि राजायतने, सामच्चो सपरिज्जनो। 
परिनिब्बुते भगवति, सिखिनो लोकबन्धुनो॥ 


५०. “पसन्नचित्तो सुमनो, चितकं अगमासहं । 
तूरियं तत्थ वादेत्वा, गन्धमालं समोकिरिं॥ 


५९. “चितम्हि पूजं कत्वान, वन्दित्वा चितकं अहं। 
पसन्नचित्तो सुमनो, सकं भवनुपागमि॥ 


५२. “भवने उपविट्ठोहं, चितपूजं अनुस्सरि । 
तेन कम्मेन द्रिपदिन्द, लोकजेट्ट नरासभ॥ 


५३. “अनुभोत्वान सम्पत्ति, देवेसु मानुसेसु च। 
पत्तोम्हि अचलं ठानं, हित्वा जयपराजयं॥ 


५४. “एकत्तिसे इतो कण्पे, यं पुप्फमभिरोपयि। 
दुग्गति नाभिजानामि, चितपूजायिदं फलं॥ 


५५. “एकूनतिंसकप्पम्हि, इतो सोळस राजानो। 
उग्गता नाम नामेन, चक्कवत्ती महब्बला॥ 


५६. “पटिसम्भिदा चतस्सो...पे०... कतं बुद्भस्स सासनं ˆ॥ 
इत्थं सुदं आयस्मा चितकपूजको थेरो इमा गाथायो अभासित्थाति । 


चितकपूजकत्थेरस्सापदानं छट्टं। 

७. बुद्धसञ्जकत्थेर अपदानं 


५७. “यदा विपस्सी लोकग्गो, आयुसङ्घारमोस्सजि। 
पथवी सम्पकम्पित्थ, मेदनी जलमेखला॥ 


५८. “ओततं वित्थतं [ओततं विततं (स्या०)] मय्हं, सुविचित्तवटंसकं [सुचिचित्तं पपञ्चकं (स्या०)]। 
भवनम्पि पकम्पित्थ, बुद्धस्स आयुसङ्कये॥ 


५९. “तासो मय्हं समुप्पन्नो, भवने सम्पकम्पिते । 
उप्पादो [उप्पातो (?)] नु किमत्थाय, आलोको विपुलो अहु॥ 


६०. “वेस्सवणो इधागम्म, निब्बापेसि महाजनं । 
पाणभूते [पाणभुतं (स्या०), पाणभूनं (सी० क०)] भयं नत्थि, एकग्गा होथ संवुता [सगारवा (स्या०)]॥ 


६१. “अहो बुद्धो अहो धम्मो, अहो नो सत्थु सम्पदा। 
यस्मिं उप्पज्जमानम्हि, पथवी [पठवी (सी० स्या०)] सम्पकम्पति॥ 


६२. “बुद्धानुभावं कित्तेत्वा, कप्पं सग्गम्हि मोदहं । 
अवसेसेसु कप्पेसु, कुसलं चरितं [करितं (सी० स्या०), कारितं (क०)] मया॥ 


६३. “एकनवुतितो कप्पे, यं सञ्जमलभि तदा। 
दुग्गति नाभिजानामि, बुद्धसञ्ञजायिदं फलं॥ 


६४. “इतो चुद्दसकप्पम्हि, राजा आसि पतापवा। 
समितो नाम नामेन, चक्कवत्ती महब्बलो॥ 


६५. “पटिसम्भिदा चतस्सो...पे०... कतं बुद्भस्स सासनं ॥ 
इत्थं सुदं आयस्मा बुद्भसञ्ञको थेरो इमा गाथायो अभासित्थाति। 


बुद्भसञ्जकत्थेरस्सापदानं सत्तमं । 
८. मग्गसञ्ञकत्थेर अपदानं 


६६. “पदुमृत्तरबुद्भस्स, सावका वनचारिनो। 
विप्पनट्टा ब्रहारञ्ञे, अन्धाव अनुसुस्यरे [अनुसुयरे (सी०)]॥ 


६७. “अनुस्सरित्वा सम्बुद्धं, पदुमुत्तरनायकं । 
तस्स ते मुनिनो पृत्ता, विप्पनट्टा महावने॥ 

६८. “भवना ओरुहित्वान, अगमि भिक्खुसन्तिकँ । 
तेसं मग्गञ्च आचिक्खि, भोजनञ्च अदासहं॥ 


६९. “तेन कम्मेन द्रिपदिन्द, लोकजेट्ट नरासभ। 
जातिया सत्तवस्सोहं, अरहत्तमपापुणि॥ 


७०. “सचकखू नाम नामेन, द्वादस चक्कवत्तिनो। 
सत्तरतनसम्पन्ना, पञ्चकप्पसते इतो॥ 


७९. “पटिसम्भिदा चतस्सो..पे०... कतं बुद्धस्स सासनं ॥ 
इत्थं सुदं आयस्मा मग्गसञ्जको थेरो इमा गाथायो अभासित्थाति। 


मग्गसञ्जकत्थेरस्सापदानं अद्ठुमं । 
९. पच्चुपट्ानसञ्जकत्थेरअपदानं 


७२. “अत्थदस्सिम्हि सुगते, निब्बुते समनन्तरा। 
यक्खयॉनिं उपपज्जिं, यसं पत्तो चहं तदा॥ 


७३. “दुल्लद्धं वत मे आसि, दुप्पभातं दुरुट्टितं 
यं मे भोगे विज्जमाने, परिनिब्बायि चक्खुमा॥ 


७४. “मम सङ्कप्पमञ्ञाय, सागरो नाम सावको। 
ममुद्धरितुकामो सो, आगच्छि मम सन्तिकं॥ 


७५. “कि नु सोचसि मा भायि, चर धम्मं सुमेधस। 
अनुप्पदिन्ना बुद्धेन, सब्बेसं बीजसम्पदा॥ 


७६. “सो चे पूजेय्य सम्बुद्धं, तिटुन्तं लोकनायकं । 
धातुं सासपमत्तम्पि, निब्बुतस्सापि पूजये॥ 


७७. “समे चित्तप्पसादम्हि, समं पुञ्ञं महग्गतं । 
तस्मा थूपं करित्वान, पूजेहि जिनधातुयो॥ 


७८. “सागरस्स वचो सुत्वा, बुद्धथूपं अकासहं । 
पञ्चवस्से परिचरिं, मुनिनो थूपमृत्तमं॥ 


७९. “तेन कम्मेन द्विपदिन्द, लोकजेट्ट नरासभ। 

सम्पत्ति अनुभोत्वान, अरहत्तमपापुणि॥ 


८०. “भूरिपञ्ञा च चत्तारो, सत्तकप्पसते इतो। 
सत्तरतनसम्पन्ना, चक्कवत्ती महब्बला॥ 


८१. “पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा पच्चुपट्ठानसञ्जको थेरो इमा गाथायो अभासित्थाति। 


पच्चुपट्ठानसञ्जकत्थेरस्सापदानं नवमं । 
१०. जातिपूजकत्थेरअपदानं 


८२. “जायन्तस्स विपस्सिस्स, आलोको विपुलो अहु। 
पथवी च पकम्पित्थ, ससागरा सपब्बता॥ 


८३. “नेमित्ता च वियाकंसु, बुद्धो लोके भविस्सति। 
अग्गो च सब्बसत्तानं, जनतं उद्धरिस्सति॥ 


८४. “नेमित्तानं सुणित्वान, जातिपूजमकासहं । 
एदिसा पूजना नत्थि, यादिसा जातिपूजना॥ 


८५. "'सङ्करित्वान [संहरित्वान (सी० स्या०), सङ्करित्वान (क०)] 
कुसलं, सकं चित्तं पसादयि। 


जातिपूजं करित्वान, तत्थ कालङ्कतो अहं॥ 


८६. “यं यं योनुपपज्जामि, देवत्तं अथ मानुसं । 
सब्बे सत्ते अभिभोमि, जातिपूजायिदं फलं॥ 


८७. “धातियो मं उपटन्ति, मम चित्तवसानुगा। 
न ता सक्कोन्ति कोपेतुं, जातिपूजायिदं फलं॥ 


८८. “एकनवुतितो कप्पे, यं पूजमकरिं तदा। 
दुग्गति नाभिजानामि, जातिपूजायिदं फलं॥ 


८९. “सुपारिचरिया नाम, चतुत्तिस जनाधिपा। 
इतो ततियकणप्पम्हि, चक्कवत्ती महब्बला॥ 

९०. “पटिसम्भिदा चतस्सो...पे०... कतं बुद्धस्स सासन” ॥ 
इत्थं सुदं आयस्मा जातिपूजको थेरो इमा गाथायो अभासित्थाति। 


जातिपूजकत्थेरस्सापदानं दसमं । 
महापरिवारवग्गो द्वादसमो । 
तस्सुद्दानं - 


परिवारसुमङ्गला, सरणासनपुप्फिया । 
चितपूजी बुद्धसञ्जी, मग्गुपट्ठानजातिना। 
गाथायो नवुति वृत्ता, गणितायो विभाविहि॥ 


१३. सेरेय्यवग्गो 
९. सेरेव्यकत्थेरअपदानं 


९. “अज्झायको मन्तधरो, तिण्णं वेदान पारगू। 
अब्मोकासे ठितो सन्तो, अद्सं लोकनायकं॥ 


२. “सीहं यथा वनचरं, ब्यग्घराजंव नित्तसं। 
तिधापभिन्नमातङ्गं, कुञ्जरंव महेसिनं॥ 


३. ““सेरेय्यकं गहेत्वान, आकासे उक्खिपिं [निक्खिपिं (क०)] अहं। 
बुद्भस्स आनुभावेन, परिवारेन्ति सब्बसो [सब्बतो (सी०)]॥ 


४. “अधिट्ठहि महावीरो, सब्बञ्ञू लोकनायको । 
समन्ता पुप्फच्छदना, ओकिरिंसु नरासभं॥ 


५. “ततो सा पुप्फकञ्चुका, अन्तोवण्टा बहिमुखा। 
सत्ताहं छदनं कत्वा, ततो अन्तरधायथ॥ 


६. “तञ्च अच्छरियं दिस्वा, अब्भुतं लोमहंसनं । 
बुद्धे चित्तं पसादेसिं, सुगते लोकनायके ॥ 


७. “तेन चित्तप्पसादेन, सुक्कमूलेन चोदितो । 
कप्पानं सतसहस्सं, दुग्गति नुपपज्जहं॥ 

८. “'पन्नरससहस्सम्हि, कप्पानं पञ्चवीसति । 
वीतमला [चित्तमाला (सी०), विलामाला (स्या०)] समाना च, चक्कवत्ती महब्बला॥ 


९. “पटिसम्भिदा चतस्सो, विमोक्खापि च अडिमे। 
छळभिञ्ञा सच्छिकता, कतं बुद्भस्स सासनं ॥ 


इत्थं सुदं आयस्मा सेरेय्यको थेरो इमा गाथायो अभासित्थाति। 
सेरेय्यकत्थेरस्सापदानं पठमं । 
२. पुप्फथूपियत्थेरअपदानं 


१०. “हिमवन्तस्साविदूरे, कुक्कुरो नाम [कुक्कुटो नाम (सी०)] पब्बतो। 
वेमज्झे तस्स वसति, ब्राह्मणो मन्तपारगू॥ 


११. “पज्च सिस्ससहस्सानि, परिवारेन्ति मं सदा। 
पुब्बुड्ायी च ते आसुं, मन्तेसु च विसारदा॥ 


१२. “बुद्धो लोके समुप्पन्नो, तं विजानाथ नो भवं । 
असीतिब्यञ्जनानस्स, बात्तिसवरलक्खणा॥ 


१३. ““ब्यामप्पभो जिनवरो, आदिच्चोब विरोचति। 
सिस्सानं वचनं सुत्वा, ब्राह्मणो मन्तपारगू॥ 


१४. “अस्समा अभिनिक्खम्म, दिसं पुच्छति सिस्सके [ब्राह्मणो (स्या०)]। 
यम्हि देसे महावीरो, बसति लोकनायको ॥ 


१५. “ताहं दिसं नमस्सिस्सं, जिनं अप्पटिपुग्गलं । 
उदग्गचित्तो सुमनो, पूजेसि तं तथागतं॥ 


९६. “एथ सिस्सा गमिस्साम, दक्खिस्साम तथागतं । 
वन्दित्वा सत्थुनो पादे, सोस्साम जिनसासनं॥ 


१७. “एकाहं अभिनिक्खम्म, व्याधि पटिलभि अहं। 
ब्याधिना पीळितो सन्तो, सालं वासयितुं गमिं॥ 


१८. “सब्बे सिस्से समानेत्वा, अपुच्छिं ते तथागतं । 
कोदिसं लोकनाथस्स, गुणं परमबुद्धिनो॥ 

९९. “ते मे पुट्ठा वियाकंसु, यथा दस्साविनो तथा। 
सक्कच्चं बुद्धसेटुँ तं, देसेसुं [दस्सेसुं (सी० स्या०)] मम सम्मुखा॥ 


२०. “तेसाहं वचनं सुत्वा, सकं चित्तं पसादयिं। 
पुप्फेहि थूपं कत्वान, तत्थ कालङ्कतो अहं॥ 


२९. “ते मे सरीरं झापेत्वा, अगमुं बुद्भसन्तिकं । 
अञ्जलि पग्गहेत्वान, सत्थारमभिवादयुं॥ 


२२. “पुप्फेहि थृपं कत्वान, सुगतस्स महेसिनो । 
कप्पानं सतसहस्सं, दुग्गति नुपपज्जहं॥ 


२३. “चत्तालीससहस्सम्हि, कप्पे सोळस खत्तिया। 
नामेनग्गिसमा नाम, चक्कवत्ती महब्बला॥ 


२४. “वीसकप्पसहस्सम्हि, राजानो चक्कवत्तिनो । 
घतासनसनामाव, अद्गत्तिस महीपती॥ 


२५. “पटिसम्भिदा चतस्सो...पे०... कतं बुद्धस्स सासन” ॥ 
इत्थं सुदं आयस्मा पुप्फथूपियो थेरो इमा गाथायो अभासित्थाति । 


पुप्फथूपियत्थेरस्सापदानं दुतियं । 
३. पायसदायकत्थेरअपदानं 


२६. सुवण्णवण्णं ...पे०... पुरक्खतं-एवं दुतियन्तवसेन सी० स्या० पोत्थकेसु दिस्सति> “सुवण्णवण्णो सम्बुद्भो, 
बात्तिसवरलक्खणो। 
पवना [पधानो (क०)] अभिनिकखन्तो, भिक्खुसङ्घपुरक्खतो [सुवण्णवण्णं ...पे०... पुरक्खतं-एवं दुतियन्तवसेन 
सी० स्या० पोत्थकेसु दिस्सति]॥ 


२७. “महच्चा [सहत्था (स्या० क०)] कंसपातिया, वड्डेत्वा पायसं [पायासं (स्या० क०)] अहं। 
आहुतिं यिहुकामो सो, उपनेसि बलि अहं॥ 


२८. “भगवा तम्हि समये, लोकजेट्टो नरासभो। 
चङ्कमं सुसमारूळहो, अम्बरे अनिलायने॥ 


२९. “तञ्च अच्छरियं दिस्वा, अब्मुतं लोमहंसनं । 
ठपयित्वा कंसपातिं, विपस्सिं अभिवादयिं॥ 

३०. “तुवं देवोसि [बुद्धोसि (स्या०)] सब्बञ्जू, सदेवे सहमानुसे । 
अनुकम्पं उपादाय, पटिगण्ह महामुनि॥ 


३१. “पटिग्गहेसि भगवा, सब्बञ्जू लोकनायको । 
मम सङ्कप्पमञ्ञाय, सत्था लोके महामुनि [अनुत्तरो (स्या०)]॥ 


३२. “एकनवुतितो कप्पे, यं दानमददिं तदा। 
दुग्गति नाभिजानामि, पायसस्स [पायासस्स (स्या० क०)] इदं फलं॥ 


३३. “एकतालीसितो कण्पे, बुद्धो नामासि खत्तियो। 
सत्तरतनसम्पन्नो, चक्कवत्ती महब्बलो॥ 


३४. “पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा पायसदायको [पायासदायको (स्या० क०)] थेरो इमा गाथायो अभासित्थाति । 


पायसदायकत्थेरस्सापदानं ततियं। 
४. गन्धोदकियत्थेरअपदान 


३५. “निसज्ज पासादवरे, विपस्सिं असं जिनं । 
ककुधं विलसन्तंव, सब्बञ्जुं तमनासकं [सब्बञ्ञुत्तमनायकं (स्या०), सब्बञ्ञुतमनासवं (क०)]॥ 


३६. “पासादस्साविदूरे च, गच्छति लोकनायको । 
पभा निद्धावते तस्स, यथा च सतरंसिनो॥ 


३७. “गन्धोदकञ्च पग्गरह, बुद्धसेट्ठं समोकिरि। 
तेन चित्तप्पसादेन, तत्थ कालङ्कतो अहं॥ 


३८. “एकनवुतितो कण्पे, यं गन्धोदकमाकिरिं । 
दुग्गति नाभिजानामि, बुद्भपूजायिदं फलं॥ 


३९. “एकत्तिसे इतो कण्पे, सुगन्धो नाम खत्तियो। 
सत्तरतनसम्पन्नो, चक्कवत्ती महब्बलो॥ 


४०. “पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा गन्धोदकियो थेरो इमा गाथायो अभासित्थाति । 


गन्धोदकियत्थेरस्सापदानं चतुत्थं । 

५. सम्मुखाथविकत्थेरअपदानं 


४१. “जायमाने विपस्सिम्हि, निमित्तं ब्याकरिं अहं। 
“निब्बापयिञ्च [निब्बापयं च (सी० स्या०), निब्बापयन्तो (?)] जनतं, बुद्धो लोके भविस्सति॥ 


४२. ““यस्मिञ्च जायमानस्मिं, दससहस्सि कम्पति । 
सो दानि भगवा सत्था, धम्मं देसेति चक्खुमा॥ 


४३. ““यस्मिज्च जायमानस्मिं, आलोको विपुलो अहु । 
सो दानि भगवा सत्था, धम्मं देसेति चक्खुमा॥ 


४४. ““यस्मिञ्च जायमानस्मिं, सरितायो न सन्दयुं [सन्दिसुं (सी० स्या०)]। 
सो दानि भगवा सत्था, धम्मं देसेति चक्खुमा॥ 


४५. ““यस्मिञ्च जायमानस्मि, अवीचग्गि न पज्जलि । 
सो दानि भगवा सत्था, धम्मं देसेति चक्खुमा॥ 


४६. ““यस्मिज्च जायमानस्मिं, पक्खिसङ्घो न संचरि। 
सो दानि भगवा सत्था, धम्मं देसेति चक्खुमा॥ 


४७. ““यस्मिञ्च जायमानस्मि, वातक्खन्धो न वायति। 
सो दानि भगवा सत्था, धम्मं देसेति चक्खुमा॥ 


४८. “'यस्मिञ्च जायमानस्मिं, सब्बरतनानि जोतयुं [जोतिसुं (सी० स्या०)]। 
सो दानि भगवा सत्था, धम्मं देसेति चक्खुमा॥ 


४९. ““यस्मिञ्च जायमानस्मिं, सत्तासुं पदविक्कमा । 
सो दानि भगवा सत्था, धम्मं देसेति चक्खुमा॥ 


५०. ““जातमत्तो च सम्बुद्धो, दिसा सब्बा विलोकयि। 
वाचासभिमुदीरेसि, एसा बुद्धान धम्मता' ॥ 


५९. ''संवेजयित्वा जनतं, थवित्वा लोकनायकं । 
सम्बुद्धं अभिवादेत्वा, पक्कामि पाचिनामुखो॥ 


५२. “एकनवुतितो कप्पे, यं बुद्धमभिथोमयि। 
दुग्गति नाभिजानामि, थोमनाय इदं फलं ॥ 


www.tipitaka.org Vipassana Research Institute 


५३. 


५४. 


५५. 


५६. 


५७. 


५८. 


७५९. 


६१. 


६२. 


६३. 


६४. 


“इतो नवबुतिकप्पम्हि, सम्मुखाथविकव्हयो । 
सत्तरतनसम्पन्नो, चक्कवत्ती महब्बलो॥ 


“पथवीदुन्दुभि नाम [दुहसि नाम (क०)], एकूननवुतिम्हितो । 
सत्तरतनसम्पन्नो, चक्कवत्ती महब्बलो॥ 


“अट्टासीतिम्हितो कप्पे, ओभासो नाम खत्तियो। 
सत्तरतनसम्पन्नो, चक्कवत्ती महब्बलो॥ 


“सत्तासीतिम्हितो कप्पे, सरितच्छेदनव्हयो। 
सत्तरतनसम्पन्नो, चक्कवत्ती महब्बलो॥ 


“अग्गिनिब्बापनो नाम, कप्पानं छळसीतिया। 
सत्तरतनसम्पन्नो, चक्कवत्ती महब्बलो॥ 


“गतिपच्छेदनो नाम, कप्पानं पञ्चसीतिया। 
सत्तरतनसम्पन्नो, चक्कवत्ती महब्बलो॥ 


“राजा वातसमो नाम, कप्पानं चुल्लसीतिया। 
सत्तरतनसम्पन्नो, चक्कवत्ती महब्बलो॥ 


. “रतनपज्जलो नाम, कप्पानं तेअसीतिया। 


सत्तरतनसम्पन्नो, चक्कवत्ती महब्बलो॥ 


““पदविक्कमनो नाम, कप्पानं द्वेअसीतिया। 
सत्तरतनसम्पन्नो, चक्कवत्ती महब्बलो॥ 


“राजा विलोकनो नाम, कप्पानं एकसीतिया। 
सत्तरतनसम्पन्नो, चक्कवत्ती महब्बलो॥ 


“गगिरसारोति नामेन, कप्पेसीतिम्हि खत्तियो। 
सत्तरतनसम्पन्नो, चक्कवत्ती महब्बलो॥ 


“पटिसम्भिदा चतस्सो...पे०... कतं बुद्धस्स सासनं" ॥ 


इत्थं सुदं आयस्मा सम्मुखाथविको थेरो इमा गाथायो अभासित्थाति। 


सम्मुखाथविकत्थेरस्सापदानं पञ्चमं । 

६५. 


६६. 


६७. 


६८. 


६९. 


७९. 


७२. 


७३. 


६. कुसुमासनियत्थेरअपदानं 


“नगरे धञ्ञवतिया, अहोसि ब्राह्मणो तदा। 
लक्खणे इतिहासे च, सनिघण्ड्सकेट्भे॥ 


“पदको वेय्याकरणो, निमित्तकोविदो अहं। 
मन्ते च सिस्से वाचेसिं, तिण्णं वेदान पारगू॥ 


““पञ्च उप्पलहत्थानि, पिट्टियं ठपितानि मे। 
आहुतिं यिटुकामोहं, पितुमातुसमागमे॥ 


“तदा विपस्सी भगवा, भिक्खुसङ्घपुरक्खतो । 
ओभासेन्तो दिसा सब्बा, आगच्छति नरासभो॥ 


“आसन पञ्जपेत्वान, निमन्तेत्वा महामुनिं । 
सन्थरित्वान तं पुप्फं, अभिनेसिं सकं घरं॥ 


. “यं मे अत्थि सके गेहे, आमिसं पच्चुपड़ितं । 


ताहं बुद्भस्स पादासिं, पसन्नो सेहि पाणिभि॥ 


““भुत्तावि कालमञ्ञाय, पुप्फहत्थमदासहं । 
अनुमोदित्वान सब्बञ्ञू, पक्कामि उत्तरामुखो॥ 


““एकनवुतितो कण्पे, यं पुप्फमददिं तदा। 
दुग्गति नाभिजानामि, पुप्फदानस्सिदं फलं॥ 


“अनन्तरं इतो कप्पे, राजाहुं वरदस्सनो । 
सत्तरतनसम्पन्नो, चक्कवत्ती महब्बलो॥ 


७४. “पटिसम्भिदा चतस्सो...पे०... कतं बुद्भस्स सासनं ˆ॥ 
इत्थं सुदं आयस्मा कुसुमासनियो थेरो इमा गाथायो अभासित्थाति । 


कुसुमासनियत्थेरस्सापदानं छट्ं । 


७. फलदायकत्थेरअपदानं 


७५. “अज्ञायको मन्तधरो, तिण्णं वेदान पारगू। 


हिमवन्तस्साविदूरे, वसामि अस्समे अहं॥ 

७६. “अग्गिहुत्तञ्च मे अत्थि, पुण्डरीकफलानि च। 
पुटके निक्खिपित्वान, दुमग्गे लग्गितं मया॥ 


७७. “पदुमुत्तरो लोकविदू, आहुतीनं पटिग्गहो । 
ममुद्धरितुकामो सो, भिक्खन्तो ममुपागमि॥ 


७८. “'पसन्नचित्तो सुमनो, फलं बुद्भस्सदासहं। 
वित्तिसञ्जननो मरहं, दिटुधम्मसुखावहो॥ 


७९. ““सुवण्णवण्णो सम्बुद्धो, आहृतीनं पटिग्गहो। 
अन्तलिक्खे ठितो सत्था, इमं गाथं अभासथ॥ 


८०. “इमिना फलदानेन, चेतनापणिधीहि च। 
कप्पानं सतसहस्सं, दुग्गति नुपपज्जसि" ॥ 


८१. “तेनेव सुक्कमूलेन, अनुभोत्वान सम्पदा। 
पत्तोम्हि अचलं ठानं, हित्वा जयपराजयं॥ 


८२. “इतो सत्तसते कप्पे, राजा आसिं सुमङ्गलो। 
सत्तरतनसम्पन्नो चक्कवत्ती महब्बलो॥ 


८३. “पटिसम्भिदा चतस्सो...पे०... कतं बुद्धस्स सासनं ˆ ॥ 
इत्थं सुदं आयस्मा फलदायको थेरो इमा गाथायो अभासित्थाति । 


फलदायकत्थेरस्सापदानं सत्तमं। 
८. जाणसञ्जिकत्थेरअपदान 


८४. “पब्बते हिमवन्तम्हि, वसामि पब्बतन्तरे। 
पुलिनं सोभनं दिस्वा, बुद्धसेट्ठं अनुस्सरिं॥ 


८५. “जाणे उपनिधा नत्थि, सङ्कारं [सङ्गामं (सी० स्या०), सङ्घातं (थेरगाथा अड्टु०)] नत्थि सत्थुनो । 
सब्बधम्मं अभिञ्ञाय, जाणेन अधिमुच्चति॥ 


८६. “नमो ते पुरिसाजञ्ञ, नमो ते पुरिसुत्तम। 
जाणेन ते समो नत्थि, यावता जाणमुत्तमं॥ 


८७. “जाणे चित्तं पसादेत्वा, कप्पं सग्गम्हि मोदहं । 

अवसेसेसु कप्पेसु, कुसलं चरितं [करितं (सी० स्या०), किरियं (क०)] मया॥ 


८८. “एकनवुतितो कप्पे, यं सञ्जमलभि तदा। 
दुग्गति नाभिजानामि, जाणसञ्जायिदं फलं॥ 


८९. “इतो सत्ततिकप्पम्हि [तेसत्ततिकप्पे (सी० स्या०)], एको पुलिनपुप्फियो। 
सत्तरतनसम्पन्नो, चक्कवत्ती महब्बलो॥ 


९०. “पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा जाणसञ्जिको थेरो इमा गाथायो अभासित्थाति। 


जाणसञ्जिकत्थेरस्सापदानं अद्टुमं । 
९. गण्ठिपुप्फियत्थेरअपदानं 


९१. “सुवण्णवण्णो सम्बुद्धो, विपस्सी दक्खिणारहो। 
पुरक्खतो सावकेहि, आरामा अभिनिक्खमि॥ 


९२. “दिस्वानहं बुद्धसेटु, सब्बञ्जुं तमनासकं । 
पसन्नचित्तो सुमनो, गण्ठिपुप्फं [गतमग्गं (स्या० क०)] अपूजयिं॥ 


९३. “तेन चित्तप्पसादेन, द्विपदिन्दस्स तादिनो। 
हट्ठो हट्देन चित्तेन, पुन वन्दिं तथागतं ॥ 


९४. “एकनवुतितो कप्पे, यं पुप्फमभिरोपयिं। 
दुग्गति नाभिजानामि, बुद्भपूजायिदं फलं॥ 


९५. “एकतालीसितो कप्पे, चरणो नाम खत्तियो। 
सत्तरतनसम्पन्नो, चक्कवत्ती महब्बलो॥ 


९६. “पटिसम्भिदा चतस्सो...पे०... कतं बुद्धस्स सासनं ˆ॥ 
इत्थं सुदं आयस्मा गण्ठिपुप्फियो [गन्धपुप्फियो (स्या० क०)] थेरो इमा गाथायो अभासित्थाति । 


गण्ठिपुष्फियत्थेरस्सापदानं नवमं । 
१०. पदुमपूजकत्थरअपदानं 


९७. “हिमवन्तस्साविदूरे, गोतमो नाम पब्बतो । 
नानारुक्खेहि सञ्छन्नो, महाभूतगणालयो॥ 

९८. “वेमज्झम्हि च तस्सासि, अस्समो अभिनिम्मितो। 
पुरक्खतो ससिस्सेहि, वसामि अस्समे अहं॥ 


९९. “आयन्तु मे सिस्सगणा, पदुमं आहरन्तु मे। 
बुद्भपूजं करिस्सामि, द्विपदिन्दस्स तादिनो॥ 


१००.“एवन्ति ते पटिस्सुत्वा, पदुमं आहरिंसु मे । 
तथा निमित्तं कत्वाहं, बुद्धस्स अभिरोपयिं॥ 


१०१. “सिस्से तदा समानेत्वा, साधुकं अनुसासहं। 
मा खो तुम्हे पमज्जित्थ, अप्पमादो सुखावहो॥ 


१०२.“एवं समनुसासित्वा, ते सिस्से वचनक्खमे। 
अप्पमादगुणे युत्तो, तदा कालङ्कतो अहं॥ 


१०३.“ एकनवुतितो क्पे, यं पुष्फमभिरोपयि। 
दुग्गति नाभिजानामि, बुद्धपूजायिदं फलं॥ 


१०४ :एकपञ्जासकप्पम्हि, राजा आसिं जलुत्तमो। 
सत्तरतनसम्पन्नो, चक्कवत्ती महब्बलो॥ 


१०५.“पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा पदुमपूजको थेरो इमा गाथायो अभासित्थाति । 


पदुमपूजकत्थेरस्सापदानं दसमं । 
सेरेय्यबग्गो तेरसमो । 
तस्सुद्दानं - 


सेरेय्यको पुप्फथूपि, पायसो गन्धथोमको । 
आसनि फलसञ्ञी च, गण्ठिपदुमपुप्फियो । 
पञ्चुत्तरसता गाथा, गणिता अत्थदस्सिभि॥ 


१४. सोभितवग्गो 
९. सोभितत्थेरअपदानं 

९. “पदुमुत्तरो नाम जिनो, लोकजेड्ो नरासभो। 
महतो जनकायस्स, देसेति अमतं पदं॥ 


२. “तस्साहं वचनं सुत्वा, वाचासभिमुदीरितं [वाचासभिमुदीरयि (?)] । 
अञ्जलि पग्गहेत्वान, एकग्गो आसहं तदा॥ 


३. “यथा समुद्दो उदधीनमग्गो, नेरू नगानं पवरो सिलुच्चयो। 
तथेव ये चित्तवसेन वत्तरे, न बुद्धजाणस्स कलं उपेन्ति ते॥ 


४. “धम्मविधि [धम्मे विधि (सी०)] ठपेत्वान, बुद्धो कारुणिको इसि। 
भिकखुसङ्घे निसीदित्वा, इमा गाथा अभासथ॥ 


५. “यो सो जाणं पकित्तेसि, बुद्भम्हि लोकनायके । 
कप्पानं सतसहस्सं, दुग्गति न गमिस्सति॥ 


६. ““किलेसे झापयित्वान, एकग्गो सुसमाहितो । 
सोभितो नाम नामेन, हेस्सति सत्थु सावको ॥ 


७. “पञ्जासे कप्पसहस्से, सत्तेवासुं यसुग्गता [समुग्गता (स्या०)]। 
सत्तरतनसम्पन्ना, चक्कवत्ती महब्बला॥ 


८. “किलेसा झापिता मय्हं, भवा सब्बे समूहता । 
तिस्सो विज्जा अनुप्पत्ता, कतं बुद्भस्स सासनं॥ 


९. ““पटिसम्भिदा चतस्सो, विमोक्खापि च अडिमे। 
छळभिञ्ञा सच्छिकता, कतं बुद्भस्स सासन” ॥ 


इत्थं सुदं आयस्मा सोभितो थेरो इमा गाथायो अभासित्थाति । 
सोभितत्थेरस्सापदानं पठमं । 
२. सुदस्सनत्थेरअपदानं 


१०. “विनता नदिया [वित्थताय नदिया (स्या०)] तीरे, पिलक्खु [पिलक्खो (सी० थेरगाथा अट्ठ०)] फलितो अहु। 
ताहं रुक्खं गवेसन्तो, अहदसं लोकनायकं॥ 


११. “केतकं पुप्फितं दिस्वा, बण्टे छेत्वानहं तदा। 
बुद्धस्स अभिरोपेसि, सिखिनो लोकबन्धुनो॥ 

१२. “येन जाणेन पत्तोसि, अच्चुतं अमतं पदं । 
तं जाणं अभिपूजेमि, बुद्धसेद्ठ महामुनि॥ 


१३. “जाणमिह पूजं कत्वान, पिलक्खुमहसं अहं । 
पटिलद्भोम्हि तं पञ्ञ [तं सञ्ञं (स्या०), तं पुञ्ञं (क०)], जाणपूजायिदं फलं॥ 


१४. “एकत्तिसे इतो कण्पे, यं पुप्फमभिरोपयि। 
दुग्गति नाभिजानामि, जाणपूजायिदं फलं॥ 


१५. “इतो तेरसकप्पम्हि, द्वादसासुं फलुग्गता । 
सत्तरतनसम्पन्ना, चक्कवत्ती महप्फला॥ 


१६. “पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा सुदस्सनो थेरो इमा गाथायो अभासित्थाति । 


सुदस्सनत्थेरस्सापदानं दुतियं । 


३. चन्दनपूजनकत्थेरअपदानं 


७ 


९७. “चन्दभागानदीतीरे, अहोसिं किन्नरो तदा। 


पुप्फभक्खो चहं आसि, पुप्फानिवसनो तथा [पुप्फानं वसनो अहं (स्या०)]॥ 


१८. “अत्थदस्सी तु भगवा, लोकजेट्टो नरासभो। 
विपिनग्गेन निय्यासि, हंसराजाव अम्बरे॥ 


१९. “नमो ते पुरिसाजञ्ञ, चित्तं ते सुविसोधितं। 
पसन्नमुखवण्णोसि, विप्पसन्नमुखिन्द्रियो॥ 


२०. “ओरोहित्वान आकासा, भूरिपञ्ञो सुमेधसो। 
सङ्घाटिं पत्थरित्वान, पल्लङ्केन उपाविसि॥ 


२९. “विलीनं चन्दनादाय, अगमासि जिनन्तिकं । 
पसन्नचित्तो सुमनो, बुद्भस्स अभिरोपयि॥ 


२२. “अभिवादेत्वान सम्बुद्धं, लोकजेडठं नरासभं । 
पामोज्जं जनयित्वान, पक्कामिं उत्तरामुखो॥ 


२३. “अट्टारसे कप्पसते, चन्दनं यं अपूजयिं । 

दुग्गति नाभिजानामि, बुद्भपूजायिदं फलं॥ 


२४. “चतुद्दसे कप्पसते, इतो आसिंसु ते तयो। 
रोहणी नाम [रोहिता नाम (सी०), रोहिणी नाम (स्या०)] नामेन, चक्कवत्ती महब्बला॥ 


२५. “पटिसम्भिदा चतस्सो..पे०... कतं बुद्भस्स सासनं ॥ 
इत्थं सुदं आयस्मा चन्दनपूजनको थेरो इमा गाथायो अभासित्थाति । 


चन्दनपूजनकत्थेरस्सापदानं ततियं । 
अट्टमभाणवारं । 
४. पुप्फच्छदनियत्थेरअपदानं 


२६. “सुनन्दो नाम नामेन, ब्राह्मणो मन्तपारगू। 
अज्झायको याचयोगो, वाजपेय्यं अयाजयि॥ 


२७. “पदुमुत्तरो लोकविदू, अग्गो कारुणिको इसि। 
जनतं अनुकम्पन्तो, अम्बरे चङ्कमी तदा॥ 


२८. “चङ्कमित्वान सम्बुद्धो, सब्बञ्जू लोकनायको । 
मेत्ताय अफरि सत्ते, अप्पमाणे [अप्पमाणं (सी स्या०)] निरूपधि॥ 


२९. “वण्टे छेत्वान पुप्फानि, ब्राह्मणो मन्तपारगू । 
सब्बे सिस्से समानेत्वा, आकासे उक्खिपापयि॥ 


३०. “यावता नगरं आसि, पुप्फानं छदनं तदा। 
बुद्भस्स आनुभावेन, सत्ताहं न विगच्छथ॥ 


३१. “तेनेव सुक्कमूलेन, अनुभोत्वान सम्पदा। 
सब्बासवे परिञ्ञाय, तिण्णो लोके विसत्तिकं॥ 


३२. “एकारसे कप्पसते, पञ्चतिंसासु खत्तिया। 
अम्बरंससनामा ते, चक्कवत्ती महब्बला॥ 


३३. “पटिसम्भिदा चतस्सो...पे०... कतं बुद्भस्स सासनं ॥ 
इत्थं सुदं आयस्मा पुप्फच्छदनियो थेरो इमा गाथायो अभासित्थाति । 

पुप्फच्छदनियत्थेरस्सापदानं चतुत्थं । 
७. रहोसञ्ञकत्थेरअपदानं 


३४. “हिमवन्तस्साविदूरे, वसभो नाम पब्बतो। 
तस्मिं पब्बतपादम्हि, अस्समो आसि मापितो॥ 


३५. “तीणि सिस्ससहस्सानि, वाचेसिं ब्राह्मणो [ब्राह्मणे (सी०)] तदा। 
संहरित्वान [संसावित्वान (स्या०)] ते सिस्से, एकमन्तं उपाविसि॥ 


३६. “एकमन्तं निसीदित्वा, ब्राह्मणो मन्तपारगू। 
बुद्भवेदं गवेसन्तो [पवेसन्तो (क०)], ञाणे चित्तं पसादयिं॥ 


३७. “तत्थ चित्तं पसादेत्वा, निसीदिं पण्णसन्थरे। 
पल्लङ्क आभृजित्वान, तत्थ कालङ्कतो अहं॥ 


~ 


. “एकत्तिसे इतो कप्पे, यं सञ्ञमलभि तदा। 
दुग्गति नाभिजानामि, जाणसञ्जायिदं फलं॥ 


३ 


३९. “सत्तवीसतिकप्पम्हि, राजा सिरिधरो अहु। 
सत्तरतनसम्पन्नो, चक्कवत्ती महब्बलो॥ 


४०. “पटिसम्भिदा चतस्सो...पे०... कतं बुद्धस्स सासनं ˆ ॥ 
इत्थं सुदं आयस्मा रहोसञ्जको थेरो इमा गाथायो अभासित्थाति। 


रहोसञ्जकत्थेरस्सापदानं पञ्चमं । 
६. चम्पकपुप्फियत्थेरअपदानं 


४१. “कणिकारंव जोतन्तं, निसिन्नं पब्बतन्तरे। 
ओभासेन्तं दिसा सब्बा, ओसधि विय तारकं [ ओसधी विय तारका (क०)]॥ 


४२. “तयो माणवका आसुं, सके सिप्पे सुसिक्खिता। 
खारिभारं गहेत्वान, अन्वेन्ति मम पच्छतो॥ 


४३. “पुटके सत्त पुप्फानि, निक्खित्तानि तपस्सिना। 
गहेत्वा तानि जाणम्हि, वेस्सभुस्साभिरोपयि॥ 


४४. ''एकत्तिसे इतो कण्पे, यं पुण्फमभिरोपयिं । 

दुग्गति नाभिजानामि, जाणपूजायिदं फलं॥ 


४५. “एकूनतिसकप्पम्हि, विपुलाभ [विहताभा (स्या०)] सनामको । 
सत्तरतनसम्पन्नो, चक्कवत्ती [राजा होसि (क०)] महब्बलो॥ 


४६. “पटिसम्भिदा चतस्सो...पे०... कतं बुद्धस्स सासन” ॥ 
इत्थं सुदं आयस्मा चम्पकपुप्फियो थेरो इमा गाथायो अभासित्थाति। 


चम्पकपुप्फियत्थेरस्सापदानं छट्टं । 
७. अत्थसन्दस्सकत्थेरअपदानं 


४७. “विसालमाळे आसीनो, अहसं लोकनायकं । 
खीणासवं बलप्पत्तं, भिकखुसङ्घपुरक्खतं॥ 


४८. “सतसहस्सा तेविज्जा, छळभिञ्ञा महिद्धिका। 
परिवारेन्ति सम्बुद्धं, को दिस्वा नप्पसीदति॥ 


४९. जाणे उपनिधा यस्स, न विज्जति सदेवके । 
अनन्तञाणं सम्बुद्धं, को दिस्वा नप्पसीदति॥ 


५०. “*धम्मकायञ्च दीपेन्तं, केवलं रतनाकरं । 
विकप्पेतुं [विकोपेतुं (सी० स्या०)] न सक्कोन्ति, को दिस्वा नप्पसीदति॥ 


५९. “इमाहि तीहि गाथाहि, नारदोव्हयवच्छलो [सरगच्छियो (सी०), पुरगच्छियो (स्या०)]। 
पदुमुत्तरं थवित्वान, सम्बुद्धं अपराजितं॥ 


५२. “तेन चित्तप्पसादेन, बुद्धसन्थवनेन च। 
कप्पानं सतसहस्सं, दुग्गति, नुपपज्जहं ॥ 


५३. “इतो तिंसकण्पसते, सुमित्तो नाम खत्तियो। 
सत्तरतनसम्पन्नो, चक्कवत्ती महब्बलो॥ 


५४. “पटिसम्भिदा चतस्सो...पे०... कतं बुद्धस्स सासनं ˆ॥ 
इत्थं सुदं आयस्मा अत्थसन्दस्सको थेरो इमा गाथायो अभासित्थाति। 


अत्थसन्दस्सकत्थेरस्सापदानं सत्तमं । 


८. एकपसादनियत्थेरअपदानं 

५५. “नारदो इति मे नामं [नारदो इति नामेन (स्या० क०) उपरि तेवीसतिमवग्गे पन छट्ठापदाने “मे नामं'"इच्चेव 


दिस्सति], केसवो इति मं विदू । 
कुसलाकुसलं एसं, अगमं बुद्भसन्तिकं॥ 


५६. “मेत्तचित्तो कारुणिको, अत्थदस्सी महामुनि । 
अस्सासयन्तो सत्ते सो, धम्मं देसेति चक्खुमा॥ 


५७. ““सक चित्तं पसादेत्वा, सिरे कत्वान अञ्जलि । 
सत्थारं अभिवादेत्वा, पक्कामि पाचिनामुखो॥ 


५८. “सत्तरसे कप्पसते, राजा आसि महीपति। 
अमित्ततापनो नाम, चक्कवत्ती महब्बलो॥ 


५९. “'पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा एकपसादनियो थेरो इमा गाथायो अभासित्थाति। 


एकपसादनियत्थेरस्सापदानं अट्टमं। 
९. सालपुप्फदायकत्थेरअपदानं 


६०. “मिगराजा तदा आसिं, अभिजातो सुकेसरी। 
गिरिदुग्गं गवेसन्तो, अहसं लोकनायक ॥ 


६१. “अयं नु खो महावीरो, निब्बापेति महाजनं । 
यंनूनाहं उपासेय्यं, देवदेवं नरासभं॥ 


६२. “साखं सालस्स भञ्जित्वा, सकोसं पुप्फमाहरि । 
उपगन्त्वान सम्बुद्ध, अदासिं पुप्फमुत्तमं॥ 


६३. “एकनवुतितो कप्पे, यं पुप्फमभिरोपयि। 
दुग्गति नाभिजानामि, पुप्फदानस्सिदं फलं॥ 


६४. “इतो च नवमे कप्पे, विरोचनसनामका । 
तयो आसिंसु राजानो, चक्कवत्ती महब्बला॥ 


६५. “पटिसम्भिदा चतस्सो...पे०... कतं बुद्भस्स सासनं ˆ ॥ 
इत्थं सुदं आयस्मा सालपुप्फदायको थेरो इमा गाथायो अभासित्थाति। 

सालपुष्फदायकत्थेरस्सापदानं नवमं । 
१०. पियालफलदायकत्थेरअपदानं 


६६. “पारावतो [परोधको (स्या०)] तदा आसि, परं अनुपरोधको । 
पब्भारे सेय्यं कप्पेमि, अविदूरे सिखिसत्थुनो॥ 


६७. “सायं पातञ्च पस्सामि, बुद्धं लोकग्गनायकं । 
देय्यधम्मो च मे नत्थि, द्विपदिन्दस्स तादिनो॥ 


६८. “पियालफलमादाय, अगमं बुद्भसन्तिकं । 
पटिग्गहेसि भगवा, लोकजेद्ठो नरासभो॥ 


६९. “ततो परं उपादाय, परिचारिं विनायकं । 
तेन चित्तप्पसादेन, तत्थ कालङ्कतो अहं॥ 


७०. “'एकत्तिसे इतो कप्पे, यं फलं अददि अहं। 
दुग्गतिं नाभिजानामि, फलदानस्सिदं फलं॥ 


७१. “इतो पन्नरसे कप्पे, तयो आसुं पियालिनो। 
सत्तरतनसम्पन्ना, चक्कवत्ती महब्बला॥ 


७२. “पटिसम्भिदा चतस्सो...पे०... कतं बुद्भस्स सासनं ॥ 
इत्थं सुदं आयस्मा पियालफलदायको थेरो इमा गाथायो अभासित्थाति । 


पियालफलदायकत्थेरस्सापदानं दसमं । 
सोभितवग्गो चुद्दसमो । 
तस्सुद्दानं - 
सोभितसुदस्सनो च, चन्दनो पुप्फछदनो। 


रहो चम्पकपुप्फो च, अत्थसन्दस्सकेन च॥ 


एकपसादी [एकरंसि (स्या०)] सालददो, दसमो फलदायको । 
गाथायो सत्तति द्वे च, गणितायो विभाविभि॥ 


९५. छत्तवग्गो 

१. अतिछत्तियत्थेरअपदान 


१. “परिनिब्बुते भगवति, अत्थदस्सीनरुत्तमे। 
छत्तातिछत्तं [छत्ताधिछत्तं (सी०)] कारेत्वा, थुपम्हि अभिरोपयि॥ 


२. “कालेन कालमागन्त्वा, नमस्सि लोकनायकं [सत्थु चेतियं (सी०)]। 
पुप्फच्छदनं कत्वान, छत्तम्हि अभिरोपयि॥ 


३. ““सत्तरसे कप्पसते, देवरज्जमकारयिं। 
मनुस्सत्तं न गच्छामि, थूपपूजायिदं फलं॥ 


४. “पटिसम्भिदा चतस्सो, विमोक्खापि च अडिमे। 
छळभिञ्ञा सच्छिकता, कतं बुद्भस्स सासनं ॥ 


इत्थं सुदं आयस्मा अतिछत्तियो [अधिछत्तियो (सी० स्या०)] थेरो इमा गाथायो अभासित्थाति। 
अतिछत्तियत्थेरस्सापदानं पठमं । 


२. थम्भारोपकत्थेरअपदान 


£ 


““निब्बुते लोकनाथम्हि, धम्मदस्सीनरासभे | 
आरोपेसि धजत्थम्भं, बुद्धसेद्ठस्स चेतिये॥ 


६. “निस्सेणिं मापयित्वान, थूपसेट्ट समारुहिं। 
जातिपुप्फं गहेत्वान, थूपम्हि अभिरोपयि॥ 


७. “अहो बुद्धो अहो धम्मो, अहो नो सत्थु सम्पदा। 
दुग्गति नाभिजानामि, थूपपूजायिदं फलं॥ 


८. “चतुन्नवुतितो कप्पे, थूपसीखसनामका । 
सोळसासिंसु राजानो, चक्कवत्ती महब्बला॥ 


९. “पटिसम्भिदा चतस्सो..पे०... कतं बुद्धस्स सासनं ॥ 
इत्थं सुदं आयस्मा थम्भारोपको थेरो इमा गाथायो अभासित्थाति। 


थम्भारोपकत्थेरस्सापदानं दुतियं । 


३. वेदिकारकत्थेरअपदानं 

१०. “निब्बुते लोकनाथम्हि, पियदस्सीनरुत्तमे। 
पसन्नचित्तो सुमनो, मृत्तावेदिमकासहं॥ 


११. “मणीहि परिवारेत्वा, अकासि वेदिमृत्तमं । 
वेदिकाय महं कत्वा, तत्थ कालङ्कतो अहं॥ 


१२. “यं यं योनुपपज्जामि, देवत्तं अथ मानुसं । 
मणी धारेन्ति आकासे, पुञ्ञकम्मस्सिदं फलं॥ 


१३. “सोळसितो कप्पसते, मणिप्पभासनामका। 
छत्तिसासिंसु [बात्तिसासिंसु (सी० स्या०)] राजानो, चक्कवत्ती महब्बला॥ 


१४. “पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा वेदिकारको थेरो इमा गाथायो अभासित्थाति । 


वेदिकारकत्थेरस्सापदानं ततियं। 
४. सपरिवारियत्थेरअपदानं 


१५. “पदुमुत्तरो नाम जिनो, लोकजेट्टी नरासभो। 
जलित्वा अग्गिक्खन्धोव, सम्बुद्धो परिनिब्बुतो॥ 


१६. “निब्बुते च महावीरे, थूपो वित्थारिको अहु। 
दूरतोव [अहोरत्तं (सी०), थुपदत्तं (स्या०)] उपड्डेन्ति, धातुगेहवरुत्तमे॥ 


१७. “पसन्नचित्तो सुमनो, अकं चन्दनवेदिकं । 
दिस्सति थूपखन्धो च [दीयति धूमक्खन्धो च (सी०), दीयति धूपगन्धो च (स्या०)], थूपानुच्छविको तदा॥ 


१८. “भवे निब्बत्तमानम्हि, देवत्ते अथ मानुसे । 
ओमत्तं मे न पस्सामि, पुब्बकम्मस्सिदं फलं॥ 


१९. “पञ्चदसकप्पसते, इतो अट्ट जना अहुं। 
सब्बे समत्तनामा ते, चक्कवत्ती महब्बला॥ 


२०. “पटिसम्भिदा चतस्सो...पे०... कतं बुद्भस्स सासनं `॥ 
इत्थं सुदं आयस्मा सपरिवारियो थेरो इमा गाथायो अभासित्थाति। 


सपरिवारियत्थेरस्सापदानं चतुत्थं । 

७. उमापुष्फियत्थेरअपदानं 


२१. ““निब्बुते लोकमहिते [लोकनाथम्हि (सी०)], आहुतीनं पटिग्गहे। 
सिद्धत्थम्हि भगवति, महाथूपमहो अहु॥ 


२२. “महे पवत्तमानम्हि, सिद्भत्थस्स महेसिनो। 
उमापुप्फं [उम्मापुप्फं (सब्बत्थ)] गहेत्वान, थृपम्हि अभिरोपयि॥ 


२३. “चतुन्नवुतितो कण्पे, यं पुप्फमभिरोपयि। 
दुग्गति नाभिजानामि, थूपपूजायिदं [पुप्फपूजायिदं (स्या०), बुद्भपूजायिदं (क०)] फलं ॥ 


२४. “इतो च नवमे कप्पे, सोमदेबसनामका। 
पञ्चासीतिसु राजानो, चक्कवत्ती महब्बला॥ 


२५. “पटिसम्भिदा चतस्सो..पे०... कतं बुद्भस्स सासनं '॥ 
इत्थं सुदं आयस्मा उमापुप्फियो थेरो इमा गाथायो अभासित्थाति। 


उमापुप्फियत्थेरस्सापदानं पञ्चमं । 
६. अनुलेपदायकत्थेरअपदानं 


२६. `-अनोमदस्सीमुनिनो, बोधिवेदिमकासहं । 
सुधाय पिण्डं दत्वान, पाणिकम्मं अकासहं॥ 


२७. “दिस्वा तं सुकतं कम्मं, अनोमदस्सी नरुत्तमो। 
भिक्खुसङ्घे ठितो सत्था, इमं गाथं अभासथ॥ 


२८. “इमिना सुधकम्मेन, चेतनापणिधीहि च। 
सम्पत्ति अनुभोत्वान, दुक्खस्सन्तं करिस्सति' ॥ 


२९. “पसन्नमुखवण्णोम्हि, एकग्गो सुसमाहितो। 
धारेमि अन्तिमं देहं, सम्मासम्बुद्भसासने॥ 


३०. “इतो कप्पसते आसिं, परिपुण्णे अनूनके [परिपुण्णो अनूनको (स्या०)]। 
राजा सब्बघनो नाम, चक्कवत्ती महब्बलो॥ 


३९. “पटिसम्भिदा चतस्सो..पे०... कतं बुद्धस्स सासन” ॥ 
इत्थं सुदं आयस्मा अनुलेपदायको थेरो इमा गाथायो अभासित्थाति । 

अनुलेपदायकत्थेरस्सापदानं छट्ं । 
७. मग्गदायकत्थेरअपदानं 


३२. “'उत्तरित्वान नदिकं, वनं गच्छति चक्खुमा । 
तमद्दसासि सम्बुद्धं, सिद्भत्थं वरलक्खणं॥ 


३३. “कुदाल [कुद्दाल (सी० स्या०)] पिटकमादाय, समं कत्वान तं पथं। 
सत्थारं अभिवादेत्वा, सकं चित्तं पसादयि॥ 


३४. “चतुन्नवुतितो कप्पे, यं कम्ममकरिं तदा। 
दुग्गति नाभिजानामि, मग्गदानस्सिदं फलं॥ 


३५. “सत्तपञ्ञजासकप्पम्हि, एको आसि जनाधिपो। 
नामेन सुप्पबुद्धोति, नायको सो नरिस्सरो॥ 


३६. “पटिसम्भिदा चतस्सो...पे०... कतं बुद्धस्स सासनं ˆ॥ 
इत्थं सुदं आयस्मा मग्गदायको थेरो इमा गाथायो अभासित्थाति। 


मग्गदायकत्थेरस्सापदानं सत्तमं । 
८. फलकदायकत्थेरअपदानं 


३७. “यानकारो पुरे आसि, दारुकम्मे सुसिक्खितो। 
चन्दनं फलकं कत्वा, अदासि लोकबन्धुनो॥ 


३८. “पभासति इदं ब्यम्हं, सुवण्णस्स सुनिम्मितं । 
हत्थियानं अस्सयानं, दिब्बयानं उपडितं ॥ 


३९. “पासादा सिविका चेव, निब्बत्तन्ति यदिच्छकं । 
अकखुब्मं [अवखोभं (सी०)] रतनं मय्हं, फलकस्स इदं फलं॥ 


४०. “एकनवुतितो कप्पे, फलकं यमहं ददि । 
दुग्गति नाभिजानामि, फलकस्स इदं फलं॥ 


४९. “सत्तपञ्ञासकप्पम्हि, चतुरो निम्मिताव्हया। 
सत्तरतनसम्पन्ना, चक्कवत्ती महब्बला॥ 


४२. “पटिसम्भिदा चतस्सो...पे०... कतं बुद्धस्स सासनं ˆ॥ 

इत्थं सुदं आयस्मा फलकदायको थेरो इमा गाथायो अभासित्थाति। 
फलकदायकत्थेरस्सापदानं अट्टमं। 
९. वटंसकियत्थेरअपदानं 


४३. “सुमेधो नाम नामेन, सयम्भू अपराजितो । 
विवेकमनुबूहन्तो, अज्झोगहि महावनं॥ 


४४. “सल्ठल॑ पुप्फितं दिस्वा, गन्थित्वान [बन्धित्वान (सी०)] वटंसकं । 
बुद्भस्स अभिरोपेसि, सम्मुखा लोकनायकं॥ 


४५. “तिसकप्पसहस्सम्हि, यं पुप्फमभिरोपयिं। 
दुग्गति नाभिजानामि, बुद्भपूजायिदं फलं॥ 


४६. “ऊनवीसे कप्पसते, सोळसासुं सुनिम्मिता। 
सत्तरतनसम्पन्ना, चक्कवत्ती महब्बला॥ 


४७. “पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा वटंसकियो थेरो इमा गाथायो अभासित्थाति। 


वटंसकियत्थेरस्सापदानं नवमं । 
९०. पल्लङ्कगदायकत्थेरअपदानं 


४८. “सुमेधस्स भगवतो, लोकजेद्टस्स तादिनो। 
पल्लङ्को हि मया दिन्नो, सउत्तरसपच्छदो॥ 


४९. 'सत्तरतनसम्पन्नो, पल्लङ्को आसि सो तदा। 
मम सङ्कप्पमञ्ञाय, निब्बत्तति सदा मम॥ 


५०. “तिंसकप्पसहस्सम्हि, पल्लङ्कमददिं तदा। 
दुग्गति नाभिजानामि, पल्लङ्कस्स इदं फलं॥ 


५९. “वीसकप्पसहस्सम्हि, सुवण्णाभा तयो जना। 
सत्तरतनसम्पन्ना, चक्कवत्ती महब्बला॥ 


५२. “पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा पल्लङ्कदायको थेरो इमा गाथायो अभासित्थाति। 

पल्लङ्कदायकत्थेरस्सापदानं दसमं । 
छत्तवग्गो पन्नरसमो। 
तस्सुद्दानं - 
छत्तं थम्भो च वेदि च, परिवारुमपुप्फियो। 


अनुलेपो च मग्गो च, फलको च वटंसको। 
पल्लङ्कदायी च गाथायो, छप्पञ्ञास पकित्तिताति॥ 


१६. बन्धुजीवकवग्गो 


१. बन्धुजीवकत्थेरअपदानं 


९. “चन्दंव विमलं सुद्धं, विप्पसन्नमनाविलं । 
नन्दीभवपरिक्खीणं, तिण्णं लोके विसत्तिकं॥ 


२. ““निब्बापयन्तं जनतं, तिण्णं [दिस्वा (?)] तारयतं वरं [तारयतं मुनि (स्या०)] । 
मुनि वनम्हि झायन्तं [वनस्मिं झायमानं तं (सी० स्या०)], एकग्गं सुसमाहितं॥ 


३. “बन्धुजीवकपुप्फानि, लगेत्वा सृत्तकेनहं । 
बुद्धस्स अभिरोपयि, सिखिनो लोकबन्धुनो॥ 


४. “एकत्तिसे इतो कप्पे, यं कम्ममकरिं तदा। 
दुग्गति नाभिजानामि, बुद्धपूजायिदं फलं॥ 


५. “इतो सत्तमके कप्पे, मनुजिन्दो महायसो। 
समन्तचक्खु नामासि, चक्कवत्ती महब्बलो॥ 


“पटिसम्भिदा चतस्सो, विमोक्खापि च अडिमे। 
छळभिञ्ञा सच्छिकता, कतं बुद्भस्स सासन” ॥ 


129 


इत्थं सुदं आयस्मा बन्धुजीवको थेरो इमा गाथायो अभासित्थाति । 
बन्धुजीवकत्थेरस्सापदानं पठमं । 
२. तम्बपुप्फियत्थेरअपदानं 


७. “परकम्मायने युत्तो, अपराधं अकासहं । 

वनन्तं अभिधाविस्सं, भयवेरसमप्पितो॥ 


८. “पुष्फितं पादपं दिस्वा, पिण्डिबन्धं सुनिम्मितं । 
तम्बपुप्फं गहेत्वान, बोधियं ओकिरिं अहं॥ 


९. “सम्मज्जित्वान तं बोधिं, पाटलि पादपुत्तमं । 
पल्लङ्क आभुजित्वान, बोधिमूले उपाविसि॥ 


९०. “गतमग्गं गवेसन्ता, आगच्छुं मम सन्तिकं । 
ते च दिस्वानहं तत्थ, आवज्जि बोधिमृत्तमं॥ 


११. “वन्दित्वान अहं बोधि, विप्पसन्नेन चेतसा। 
अनेकताले पपति, गिरिदुग्गे भयानके ॥ 


१२. “एकनवुतितो कप्पे, यं पुप्फमभिरोपयिं। 
दुग्गति नाभिजानामि, बोधिपूजायिदं फलं॥ 


१३. “इतो च ततिये कप्पे, राजा सुसञ्ञजतो अहं [संथुसितो अहुं (सी०)]। 
सत्तरतनसम्पन्नो, चक्कवत्ती महब्बलो॥ 


१४. “पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा तम्बपुप्फियो थेरो इमा गाथायो अभासित्थाति। 


तम्बपुप्फियत्थेरस्सापदानं दुतियं । 
३. वीथिसम्मज्जकत्थेरअपदानं 


९५. “उदेन्तं सतरंसिव, पीतरंसिव [सितरंसिंव (सी० स्या०)] भाणुमं । 
पन्नरसे यथा चन्द, निय्यन्तं लोकनायकं॥ 


१६. “अट्टठुसट्ठिसहस्सानि, सब्बे खीणासवा अहुं। 
परिवारिंसु सम्बुद्धं, द्विपदिन्दं नरासभं॥ 


९७. ““सम्मज्जित्वान तं वीथि, निय्यन्ते लोकनायके । 
उस्सापेसि धजं तत्थ, विप्पसन्नेन चेतसा॥ 


१८. “एकनवुतितो कप्पे, यं धजं अभिरोपयि। 
दुग्गति नाभिजानामि, धजदानस्सिदं फलं॥ 


www.tipitaka.org Vipassana Research Institute 


Page 181 sur 409 


१९. “इतो चतुत्थके कप्पे, राजाहोसि महब्बलो । 
सब्बाकारेन सम्पन्नो, सुधजो इति विस्सुतो॥ 


२०. “पटिसम्भिदा चतस्सो...पे०... कतं बुद्धस्स सासन” ॥ 
इत्थं सुदं आयस्मा वीथिसम्मज्जको थेरो इमा गाथायो अभासित्थाति । 


वीथिसम्मज्जकत्थेरस्सापदानं ततियं। 
४. कक्कारुपुप्फपूजकत्थेरअपदार्ने 


२१. “देवपुत्तो अहं सन्तो, पूजयि सिखिनायकं । 
कक्कारुपुप्फं पग्गय्ह, बुद्धस्स अभिरोपयिं॥ 


२२. “एकत्तिसे इतो कण्पे, यं पुप्फमभिरोपयि। 
दुग्गति नाभिजानामि, बुद्धपूजायिदं फलं॥ 


२३. “इतो च नवमे कण्पे, राजा सत्तुत्तमो अहुं। 
सत्तरतनसम्पन्नो, चक्कवत्ती महब्बलो॥ 


२४. “पटिसम्भिदा चतस्सो...पे०... कतं बुद्भस्स सासनं" ॥ 
इत्थं सुदं आयस्मा कक्कारुपुप्फपूजको थेरो इमा गाथायो अभासित्थाति । 


कक्कारुपुण्फपूजकत्थेरस्सापदानं चतुत्थं । 
५. मन्दारवपुप्फपूजकत्थेरअपदानं 


२५. “देवपुत्तो अहं सन्तो, पूजयि सिखिनायकं । 
मन्दारवेन पुप्फेन, बुद्धस्स अभिरोपयि॥ 


२६. “सत्ताहं छदनं आसि, दिब्बं मालं तथागते । 
सब्बे जना समागन्त्वा, नमस्सिसु तथागतं॥ 


२७. “एकत्तिसे इतो कप्पे, यं पुप्फमभिपूजयि । 
दुग्गति नाभिजानामि, बुद्धपूजायिदं फलं॥ 


२८. “इतो च दसमे कप्पे, राजाहोसिं जुतिन्धरो। 
सत्तरतनसम्पन्नो, चक्कवत्ती महब्बलो॥ 


२९. “पटिसम्भिदा चतस्सो...पे०... कतं बुद्भस्स सासनं ˆ ॥ 

इत्थं सुदं आयस्मा मन्दारवपुप्फपूजको थेरो इमा गाथायो अभासित्थाति। 


३१. 


३२. 


३३. 


३४. 


३५. 


३६. 


३७. 


मन्दारवपुप्फपूजकत्थेरस्सापदानं पज्चमं। 
६. कदम्बपुप्फियत्थेरअपदानं 


. “हिमवन्तस्साविदूरे, कुक्कुटो नाम पब्बतो। 
तम्हि पब्बतपादम्हि, सत्त बुद्धा वसन्ति ते॥ 


“कदम्बं पुप्फितं दिस्वा, दीपराजंव उग्गतं । 
उभो हत्थेहि पग्गस्ह, सत्त बुद्धे समोकिरिं॥ 


““चतुन्नवुतितो कण्पे, यं पुष्फमभिरोपयिं । 
दुग्गति नाभिजानामि, बुद्धपूजायिदं फलं॥ 


“'द्वेनवुते इतो कप्पे, सत्तासुं पुण्फनामका । 
सत्तरतनसम्पन्ना, चक्कवत्ती महब्बला॥ 


“पटिसम्भिदा चतस्सो...पे०... कतं बुद्भस्स सासनं" ॥ 
इत्थं सुदं आयस्मा कदम्बपुप्फियो थेरो इमा गाथायो अभासित्थाति । 


कदम्बपुप्फियत्थेरस्सापदानं छट्टं । 
७. तिणसूलकत्थेरअपदानं 


“Fहिमवन्तस्साविदुरे, भूतगणो नाम पब्बतो। 
वसतेको जिनो तत्थ, सयम्भू लोकनिस्सटो॥ 


“तिणसूलं गहेत्वान, बुद्धस्स अभिरोपयिं। 
एकूनसतसहस्सं, कप्पं न विनिपातिको॥ 


“इतो एकादसे कप्पे, एकोसिं धरणीरुहो । 
सत्तरतनसम्पन्नो, चक्कवत्ती महब्बलो॥ 


३८. “पटिसम्भिदा चतस्सो...पे०... कतं बुद्भस्स सासनं ॥ 
इत्थं सुदं आयस्मा तिणसूलको थेरो इमा गाथायो अभासित्थाति। 


तिणसूलकत्थेरस्सापदानं सत्तमं । 

८. नागपुप्फियत्थेरअपदानं 


३९. “सुवच्छो नाम नामेन, ब्राह्मणो मन्तपारगू। 
पुरक्खतो ससिस्सेहि, बसते पब्बतन्तरे॥ 


४०. “पदुमुत्तरो नाम जिनो, आहुतीनं पटिग्गहो। 
ममुद्धरितुकामो सो, आगच्छि मम सन्तिकं॥ 


४१. “वेहासम्हि चङ्कमति, धूपायति जलते तथा। 
हासं मम॑ विदित्वान, पक्कामि पाचिनामुखो॥ 


४२. “तञ्च अच्छरियं दिस्वा, अब्भुतं लोमहंसनं । 
नागपुप्फं गहेत्वान, गतमग्गम्हि ओकिरिं॥ 


४३. “सतसहस्सितो कण्पे, यं पुप्फं ओकिरिं अहं। 
तेन चित्तप्पसादेन, दुग्गतिं नुपपज्जहं॥ 


४४.  एकत्तिसे कप्पसते [एकतिसे इतो कम्मे (स्या०)], राजा आसि महारहो। 
सत्तरतनसम्पन्नो, चक्कवत्ती महब्बलो॥ 


४५. “पटिसम्भिदा चतस्सो...पे०... कतं बुद्धस्स सासनं "॥ 
इत्थं सुदं आयस्मा नागपुप्फियो थेरो इमा गाथायो अभासित्थाति । 


नागपुष्फियत्थेरस्सापदानं अड्ठमं । 
९. पुन्नागपुप्फियत्थेरअपदानं 


४६. “काननं वनमोगय्ह, वसामि लुद्दको अहं । 
पुन्नागं पुप्फितं दिस्वा, बुद्धसेट्ट अनुस्सरिं॥ 


४७. “तं पुप्फं ओचिनित्वान, सुगन्धं गन्धितं सुभं । 
थूपं करित्वा पुलिने, बुद्धस्स अभिरोपयि॥ 


४८. “द्वेनवुते इतो कप्पे, यं पुप्फमभिपूजयिं। 
दुग्गति नाभिजानामि, बुद्भपूजायिदं फलं॥ 


४९. “एकम्हि नवुते कप्पे, एको आसिं तमोनुदो। 
सत्तरतनसम्पन्नो, चक्कवत्ती महब्बलो॥ 

५०. “पटिसम्भिदा चतस्सो...पे०... कतं बुद्धस्स सासन” ॥ 
इत्थं सुदं आयस्मा पुन्नागपुप्फियो थेरो इमा गाथायो अभासित्थाति। 


पुन्नागपुप्फियत्थेरस्सापदानं नवमं । 
१०. कुमुददायकत्थेरअपदानं 


५१. “हिमवन्तस्साविदूरे, महाजातस्सरो अहु। 
पदुमुप्पलसञ्छन्नो, पुण्डरीकसमोत्थटो॥ 


५२. “कुकुत्थो नाम नामेन, तत्थासिं सकुणो तदा। 
सीलवा बुद्धिसम्पन्नो, पुञ्जापुञ्जेसु कोविदो॥ 


५३. “पदुमृत्तरो लोकविदू, आहृतीनं पटिग्गहो । 
जातस्सरस्साविदूरे, सञ्चरित्थ महामुनि॥ 


५४. “जलजं कुमुदं छेत्वा, उपनेसि महेसिनो। 
मम सङ्कप्पमञ्ञाय, पटिग्गहि महामुनि॥ 


५५. “तञ्च दानं ददित्वान, सुक्कमूलेन चोदितो। 
कप्पानं सतसहस्सं, दुग्गति नुपपज्जहं॥ 


५६. “सोव्ठसेतो कप्पसते, आसुँ बरुणनामका । 
अट्ठ एते जनाधिपा, चक्कवत्ती महब्बला॥ 


५७. “पटिसम्भिदा चतस्सो...पे०... कतं बुद्भस्स सासनं ˆ॥ 
इत्थं सुदं आयस्मा कुमुददायको थेरो इमा गाथायो अभासित्थाति। 


कुमुददायकत्थेरस्सापदानं दसमं । 
बन्धुजीवकवग्गो सोळसमो । 
तस्सुद्दानं - 


बन्धुजीवो तम्बपुप्फो, वीथिकक्कारुपुप्फियो। 
मन्दारवो कदम्बी च, सूलको नागपुप्फियो। 
पुन्नागो कोमुदी गाथा, छप्पञ्ञास परकित्तिताति॥ 

९७. सुपारिचरियवग्गो 
९. सुपारिचरियत्थेरअपदानं 


“पदुमो नाम नामेन, द्विपदिन्दो नरासभो। 
पवना अभिनिक्खम्म, धम्मं देसेति चक्खुमा॥ 


Le 


२. “यक्खानं समयो आसि, अविदूरे महेसिनो । 
येन किच्चेन सम्मत्ता, अज्झापेक्खिसु तावदे॥ 


३. “बुद्धस्स गिरमञ्जाय, अमतस्स च देसनं। 
पसन्नचित्तो सुमनो, अप्फोटेत्वा उपट्ठहिं॥ 


४. “सुचिण्णस्स फलं पस्स, उपड्ठानस्स सत्थुनो। 
तिसकप्पसहस्सेसु, दुग्गति नुपपज्जहं॥ 


५. “ऊनतिसे कप्पसते, समलङ्कतनामको। 
सत्तरतनसम्पन्नो, चक्कवत्ती महब्बलो॥ 


६. “पटिसम्भिदा चतस्सो, विमोक्खापि च अडिमे। 
छळभिञ्ञा सच्छिकता, कतं बुद्भस्स सासन” ॥ 


इत्थं सुदं आयस्मा सुपारिचरियो थेरो इमा गाथायो अभासित्थाति । 
सुपारिचरियत्थेरस्सापदानं पठमं । 
२. कणवेरपुप्फियत्थेरअपदानं 


७. “सिद्धत्थो नाम भगवा, लोकजेद्ठो नरासभो। 
पुरक्खतो सावकेहि, नगरं पटिपज्जथ॥ 


८. “रज्ञो अन्तेपुरे आसि, गोपको अभिसम्मतो। 
पासादे उपविद्रोहं, अदसं लोकनायकं॥ 


९. “कणवेरं [करवीरं (सक्कतानुलोमं), कणवीरं (पाकत)] गहेत्वान, भिक्खुसङ्घे समोकिरि । 
बुद्भस्स विसुं कत्वान, ततो भिय्यो समोकिरिं॥ 


९०. “चतुन्नवुतितो कप्पे, यं पुप्फमभिपूजयि [रोपयि (स्या०)]। 

दुग्गति नाभिजानामि, बुद्धपूजायिदं फलं॥ 


११. “सत्तासीतिम्हितो कप्पे, चतुरासुं महिद्धिका । 
सत्तरतनसम्पन्ना, चक्कवत्ती महब्बला॥ 


१२. “पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा कणवेरपुप्फियो थेरो इमा गाथायो अभासित्थाति । 


कणवेरपुप्फियत्थेरस्सापदानं दुतियं । 
३. खज्जकदायकत्थेरअपदानं 


१३. “तिस्सस्स खो भगवतो, पुब्बे फलमदासहं । 
नाळिकेरञ्च पादासि, खज्जकं अभिसम्मतं॥ 


१४. “बुद्धस्स तमहं दत्वा, तिस्सस्स तु महेसिनो। 
मोदामहं कामकामी, उपपज्जिं [कामकारी, उपपज्जं (सी०)] यमिच्छकं [सब्बत्थपि एवमेव दिस्सति]॥ 


९५. “द्वेनवृते इतो कप्पे, यं दानमददिं तदा। 
दुग्गति नाभिजानामि, फलदानस्सिदं फलं ॥ 


९६. “इतो तेरसकप्पम्हि, राजा इन्दसमो अहु। 
सत्तरतनसम्पन्नो, चक्कवत्ती महब्बलो॥ 


९७. “पटिसम्भिदा चतस्सो...पे०... कतं बुद्धस्स सासनं ˆ ॥ 
इत्थं सुदं आयस्मा खज्जकदायको थेरो इमा गाथायो अभासित्थाति। 


खज्जकदायकत्थेरस्सापदानं ततियं। 
४. देसपूजकत्थेरअपदानं 


१८. “अत्थदस्सी तु भगवा, लोकजेड्टो नरासभो। 
अब्भुग्गन्त्वान वेहासं, गच्छते अनिलञ्जसे॥ 


९९. “यम्हि देसे ठितो सत्था, अब्भुग्गच्छि महामुनि । 
ताहं देसं अपूजेसिं, पसन्नो सेहि पाणिभि॥ 


२०. “अट्टारसे कप्पसते, अहसं यं महामुनिं । 
दुग्गति नाभिजानामि, देसपूजायिदं फलं॥ 

२१. “एकादसे कप्पसते, गोसुजातसनामको । 
सत्तरतनसम्पन्नो, चक्कवत्ती महब्बलो॥ 


२२. “पटिसम्भिदा चतस्सो...पे०... कतं बुद्भस्स सासनं ` ॥ 
इत्थं सुदं आयस्मा देसपूजको थेरो इमा गाथायो अभासित्थाति। 


देसपूजकत्थेरस्सापदानं चतुत्थं । 
५. कणिकारछत्तियत्थेरअपदानं 


२३. “वेस्सभू नाम सम्बुद्धो, लोकजेट्ठी नरासभो। 
दिवाविहाराय मुनि, ओगाहयि महावनं ॥ 


२४. “कणिकारं ओचिनित्वा, छत्तं कत्वानहं तदा। 
पुप्फच्छदनं कत्वान, बुद्भस्स अभिरोपयि॥ 


२५. “एकत्तिसे इतो कण्पे, यं पुप्फमभिरोपयिं। 
दुग्गति नाभिजानामि, बुद्भपूजायिदं फलं॥ 


२६. “इतो वीसतिकप्पम्हि, सोण्णाभा अड खत्तिया। 
सत्तरतनसम्पन्ना, चक्कवत्ती महब्बला॥ 


२७. “पटिसम्भिदा चतस्सो...पे०... कतं बुद्धस्स सासनं ˆ॥ 
इत्थं सुदं आयस्मा कणिकारछत्तियो थेरो इमा गाथायो अभासित्थाति । 


कणिकारछठत्तियत्थेरस्सापदानं पञ्चमं । 
६. सप्पिदायकत्थेरअपदान 


२८. “फुस्सो नामासि [नामाथ (सी०)] भगवा, आहुतीनं पटिग्गहो। 
गच्छते वीथियं वीरो, निब्बापेन्तो महाजनं ॥ 


२९. “अनुपुब्बेन भगवा, आगच्छि मम सन्तिकं । 
ततो तं [ततोहं (सी० स्या०)] पत्तं पग्गय्ह, सप्पितेलमदासहं॥ 


३०. “द्रेनवृते इतो कप्पे, यं सप्पिमददिं तदा। 
दुग्गति नाभिजानामि, सप्पिदानस्सिदं फलं ॥ 


३१. “छप्पञ्ञासे इतो कप्पे, एको आसि समोदको। 

सत्तरतनसम्पन्नो, चक्कवत्ती महब्बलो॥ 


३२. “पटिसम्भिदा चतस्सो...पे०... कतं बुद्धस्स सासन” ॥ 
इत्थं सुदं आयस्मा सप्पिदायको थेरो इमा गाथायो अभासित्थाति । 


सप्पिदायकत्थेरस्सापदानं छटुं । 
७. यूथिकपुप्फियत्थेरअपदाने 


३३. “चन्दभागानदीतीरे, अनुसोतं वजामहं । 
सयम्भुं अद्दसं तत्थ, सालराजंव फुल्लितं॥ 


३४. “पुप्फं यूथिकमादाय, उपगच्छिं महामुनि । 
पसन्नचित्तो सुमनो, बुद्भस्स अभिरोपयि॥ 


३५. “चतुन्नवुतितो कण्पे, यं पुप्फमभिरोपयिं । 
दुग्गति नाभिजानामि, बुद्धपूजायिदं फलं॥ 


३६. “सत्तसट्डिम्हितो कप्पे, एको सामुद्भरो अह। 
सत्तरतनसम्पन्नो, चक्कवत्ती महब्बलो॥ 


३७. “पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा यूथिकपुप्फियो थेरो इमा गाथायो अभासित्थाति। 


यूथिकपुप्फियत्थेरस्सापदानं सत्तमं । 
८. दुस्सदायकत्थेरअपदानं 


३८. “तिवरायं पुरे रम्मे, राजपृत्तोसहं [राजपुत्तो अहं (सी० स्या०)] तदा। 
पण्णाकारं लभित्वान, उपसन्तस्सदासहं॥ 


३९. “अधिवासेसि भगवा, वत्थं [नवं (क०)] हत्थेन आमसि। 
सिद्धत्थो अधिवासेत्वा, वेहासं नभमुग्गमि॥ 


४०. “बुद्भस्स गच्छमानस्स, दुस्सा धावन्ति पच्छतो । 
तत्थ चित्तं पसादेसिं, बुद्धो नो अग्गपुग्गलो॥ 


४१. “'चतुन्नवुतितो कप्पे, यं दुस्समददिं तदा। 
दुग्गति नाभिजानामि, दुस्सदानस्सिदं फलं॥ 

४२. “सत्तसट्टिम्हितो कप्पे, चक्कवत्ती तदा अहु। 
परिसुद्धोति नामेन, मनुजिन्दो महब्बलो॥ 


४३. “पटिसम्भिदा चतस्सो...पे०... कतं बुद्भस्स सासनं `॥ 
इत्थं सुदं आयस्मा दुस्सदायको थेरो इमा गाथायो अभासित्थाति। 


दुस्सदायकत्थेरस्सापदानं अड्टमं । 
९. समादपकत्थेरअपदानं 


४४. “नगरे बन्धुमतिया, महापूगगणो अहु । 
तेसाहं पवरो आसि, मम बद्भचरा [पदट्टचरा (स्या०)] च ते॥ 


४५. “सब्बे ते सन्निपातेत्वा, पुञ्जकम्मे समादयिं। 
माळं कस्साम सङ्घस्स, पुञ्ञजक्खेत्तं अनुत्तरं ॥ 


४६. “साधूति ते पटिस्सुत्वा, मम छन्दवसानुगा। 
निद्ठापेत्वा च तं माळं, विपस्सिस्स अदम्हसे॥ 


४७. “एकनवुतितो कण्पे, यं माळमददिं तदा। 
दुग्गति नाभिजानामि, माळदानस्सिदं फलं॥ 


४८. “एकूनसत्ततिकप्पे [एकूनसट्टिकप्पम्हि (सी० स्या०)], 
एको आसि जनाधिपो। 


आदेय्यो नाम नामेन, चक्कवत्ती महब्बलो॥ 


४९. “पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा समादपको थेरो इमा गाथायो अभासित्थाति । 


समादपकत्थेरस्सापदानं नवमं । 
१०. पञ्चङ्कलियत्थेरअपदानं 


५०. "तिस्सो नामासि भगवा, लोकजेद्ठो नरासभो। 
पविसति गन्धकुटिं, विहारकुसलो मुनि॥ 


५९. “सुगन्धमालमादाय, अगमासि जिनन्तिकं । 
अपस्दो च सम्बुद्धे, पञ्चङ्कालिमदासहं॥ 

५२. “द्वेनवृते इतो कप्पे, यं गन्धमभिरोपयि। 
दुग्गतिं नाभिजानामि, पञ्चङ्गलिस्सिदं [पञ्चङ्गलियिदं (सी०)] फलं॥ 


५३. “द्वेसत्ततिम्हितो कप्पे, राजा आसिं सयम्पभो। 
सत्तरतनसम्पन्नो, चक्कवत्ती महब्बलो॥ 


५४. “पटिसम्भिदा चतस्सो...पे०... कतं बुद्धस्स सासनं ˆ ॥ 
इत्थं सुदं आयस्मा पञ्चङ्गुलियो थेरो इमा गाथायो अभासित्थाति । 


पञ्चङ्गुलियत्थेरस्सापदानं दसमं । 
सुपारिचरियवग्गो सत्तरसमो। 
तस्सुद्दानं - 


सुपारिचरि कणवेरी, खज्जको देसपूजको । 
कणिकारो सप्पिददो, यूथिको दुस्सदायको | 
माळो च पञ्चङ्गुलिको, चतुपञ्जास गाथकाति॥ 


१८. कुमुदवग्गो 
९. कुमुदमालियत्थेरअपदानं 


९. “पब्बते हिमवन्तम्हि, महाजातस्सरो अहु। 
तत्थजो रक्खसो आसि, घोररूपो महब्बलो॥ 


२. “कुमुदं पुप्फते तत्थ, चक्कमत्तानि जायरे। 
ओचिनामि च तं पुप्फं, बलिनो समितिं तदा॥ 


३. “अत्थदस्सी तु भगवा, द्विपदिन्दो नरासभो। 
पुप्फसङ्कोचितं [पुप्फं सङ्कोचितं (सी० स्या०), पुप्फं समोचितं (?)] दिस्वा, आगच्छि मम सन्तिकं॥ 


४. “उपागतज्च सम्बुद्धं, देवदेवं नरासभं । 
सब्बञ्च पुप्फं पग्गय्ह, बुद्धस्स अभिरोपयि॥ 


५. “यावता हिमवन्तन्ता, परिसा सा [हिमवन्तस्मिं, याव माला (स्या०)] तदा अहु। 
तावच्छदनसम्पन्नो, अगमासि तथागतो॥ 

६. “अट्टारसे कप्पसते, यं पुप्फमभिरोपयि। 
दुग्गति नाभिजानामि, बुद्भपूजायिदं फलं॥ 


७. “इतो पन्नरसे कप्पे, सत्ताहेसुं जनाधिपा। 
सहस्सरथनामा ते, चक्कवत्ती महब्बला॥ 


८. “पटिसम्भिदा चतस्सो, विमोक्खापि च अडिमे। 
छळभिञ्ञा सच्छिकता, कतं बुद्भस्स सासनं ˆ ॥ 


इत्थं सुदं आयस्मा कुमुदमालियो थेरो इमा गाथायो अभासित्थाति । 
कुमुदमालियत्थेरस्सापदानं पठमं । 
२. निस्सेणिदायकत्थेरअपदानं 


९. «“कोण्डज्जस्स भगवतो, लोकजेद्वस्स तादिनो। 
आरोहत्थाय पासादं, निस्सेणी कारिता मया॥ 


१०. “तेन चित्तप्पसादेन, अनुभोत्वान सम्पदा। 
धारेमि अन्तिमं देहं, सम्मासम्बुद्धसासने॥ 


११. “एकत्तिसम्हि कप्पानं, सहस्सम्हि तयो अहुं [महा (सी० स्या०)]। 
सम्बहुला नाम राजानो, चक्कवत्ती महब्बला॥ 


१२. “पटिसम्भिदा चतस्सो...पे०... कतं बुद्भस्स सासनं ˆ॥ 
इत्थं सुदं आयस्मा निस्सेणिदायको थेरो इमा गाथायो अभासित्थाति । 


निस्सेणिदायकत्थेरस्सापदानं दुतियं । 
३. रत्तिपुप्फियत्थेरअपदानं 


९३. “मिगलुद्दो पुरे आसि, अरञ्ञे कानने अहं। 
विपस्सिं अहं बुद्धं, देवदेवं नरासभं॥ 


१४. “रत्तिकं पुप्फितं दिस्वा, कुटजं धरणीरहं । 
समूलं पग्गहेत्वान, उपनेसिं महेसिनो॥ 


१५. “एकनवुतितो कप्पे, यं पुप्फमभिरोपयि। 
दुग्गति नाभिजानामि, पुप्फदानस्सिदं फलं॥ 

१६. “इतो च अट्ठमे कप्पे, सुप्पसन्नसनामको । 
सत्तरतनसम्पन्नो, राजाहोसि महब्बलो॥ 


९७. “पटिसम्भिदा चतस्सो...पे०... कतं बुद्धस्स सासन” ॥ 
इत्थं सुदं आयस्मा रत्तिपुप्फियो थेरो इमा गाथायो अभासित्थाति । 


रत्तिपुप्फियत्थेरस्सापदानं ततियं । 
४. उदपानदायकत्थेरअपदानं 


१८. “विपस्सिनो भगवतो, उदपानो कतो मया। 
पिण्डपातञ्च दत्वान [गहेत्वान (स्या०)], निय्यादेसिमहं तदा॥ 


१९. “एकनवुतितो कप्पे, यं कम्ममकरिं तदा। 
दुग्गतिं नाभिजानामि, उदपानस्सिदं फलं॥ 


२०. “पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा उदपानदायको थेरो इमा गाथायो अभासित्थाति । 


उदपानदायकत्थेरस्सापदानं चतुत्थं । 
५. सीहासनदायकत्थेर अपदानं 


२१. “निब्बुते लोकनाथम्हि, पदुमुत्तरनायके । 
पसन्नचित्तो सुमनो, सीहासनमदासहं॥ 


२२. “बहूहि गन्धमालेहि, दिटुधम्मसुखावहे। 
तत्थ पूजञ्च कत्वान, निब्बायति बहुज्जनो॥ 


२३. “पसन्नचित्तो सुमनो, वन्दित्वा बोधिमुत्तमं । 
कप्पानं सतसहस्सं, दुग्गति नुपपज्जहं॥ 


२४. “पन्नरससहस्सम्हि, कप्पानं अट्ट आसु ते [अट्ट आसयुं (क०)]। 
सिलुच्चयसनामा च, राजानो चक्कवत्तिनो॥ 


२५. “पटिसम्भिदा चतस्सो...पे०... कतं बुद्धस्स सासनं" ॥ 
इत्थं सुदं आयस्मा सीहासनदायको थेरो इमा गाथायो अभासित्थाति। 


सीहासनदायकत्थेरस्सापदानं पञ्चमं । 


www.tipitaka.org 


Page 192 sur 409 


Vipassana Research Institute 


Page 193 sur 409 


६. मग्गदत्तिकत्थेरअपदानं 


२६. “अनोमदस्सी भगवा, द्विपदिन्दो नरासभो। 
दिटुधम्मसुखत्थाय, अब्मोकासम्हि चङ्कमि॥ 


२७. “उद्धते पादे पुप्फानि, सोभं मुद्धनि तिट्ठ रे । 
पसन्नचित्तो सुमनो, वन्दित्वा पुप्फमोकिरिं ॥ 


२८. “वीसकप्पसहस्सम्हि, इतो पञ्च जना अहुं। 
पुप्फच्छदनिया नाम, चक्कवत्ती महब्बला॥ 


२९. “पटिसम्भिदा चतस्सो...पे०... कतं बुद्धस्स सासनं ˆ ॥ 
इत्थं सुदं आयस्मा मग्गदत्तिको थेरो इमा गाथायो अभासित्थाति। 


मग्गदत्तिकत्थेरस्सापदानं छट्रं । 
७. एकदीपियत्थेरअपदानं 


३०. “'पदुमुत्तरस्स मुनिनो, सळले बोधिमुत्तमे । 
पसन्नचित्तो सुमनो, एकदीपं अदासहं॥ 


३१. “भवे निब्बत्तमानम्हि, निब्बत्ते पुञ्जसञ्चये। 
दुग्गति नाभिजानामि, दीपदानस्सिदं फलं॥ 


३२. “सोव्ठसे कप्पसहस्से, इतो ते चतुरो जना। 
चन्दाभा नाम नामेन, चक्कवत्ती महब्बला॥ 


३३. “पटिसम्भिदा चतस्सो...पे०... कतं बुद्धस्स सासन” ॥ 
इत्थं सुदं आयस्मा एकदीपियो थेरो इमा गाथायो अभासित्थाति। 


एकदीपियत्थेरस्सापदानं सत्तमं । 
नवमं भाणवारं । 
८. मणिपूजकत्थेरअपदानं 


३४. “ओरेन हिमवन्तस्स, नदिका सम्पवत्तथ। 
तस्सा चानुपखेत्तम्हि, सयम्भू वसते तदा॥ 

३५. “मणि पग्गय्ह पल्लङ्क, साधुचित्तं मनोरमं । 
पसन्नचित्तो सुमनो, बुद्धस्स अभिरोपयि॥ 


३६. ““चतुन्नवृतितो कप्पे, यं मणिं अभिरोपयिं। 
दुग्गति नाभिजानामि, बुद्भपूजायिदं फलं॥ 


३७. “इतो च द्वादसे कप्पे, सतरंसीसनामका। 
अट्ठ ते आसुं राजानो, चक्कवत्ती महब्बला॥ 


३८. “पटिसम्भिदा चतस्सो...पे०... कतं बुद्धस्स सासनं ˆ ॥ 
इत्थं सुदं आयस्मा मणिपूजको थेरो इमा गाथायो अभासित्थाति। 


मणिपूजकत्थेरस्सापदानं अट्टुमं । 
९. तिकिच्छकत्थेरअपदानं 


३९. “नगरे बन्धुमतिया, वेज्जो आसि सुसिक्खितो। 
आतुरानं सदुक्खानं, महाजनसुखावहो॥ 


४०. “ब्याधितं समणं दिस्वा, सीलवन्तं महाजुति । 
पसन्नचित्तो सुमनो, भेसज्जमददिं तदा॥ 


४९. “अरोगो आसि तेनेव, समणो संवुतिन्द्रियो । 
असोको नाम नामेन, उपट्वाको विपस्सिनो॥ 


४२. “एकनवुतितो कप्पे, यं ओसधमदासहं । 
दुग्गति नाभिजानामि, भेसज्जस्स इदं फलं॥ 


४३. “इतो च अट्टमे कप्पे, सब्बोसधसनामको। 
सत्तरतनसम्पन्नो, चक्कवत्ती महब्बलो॥ 


४४. “पटिसम्भिदा चतस्सो...पे०... कतं बुद्धस्स सासन” ॥ 
इत्थं सुदं आयस्मा तिकिच्छको थेरो इमा गाथायो अभासित्थाति। 


तिकिच्छकत्थेरस्सापदानं नवमं । 
१०. सङ्घुपट्ठाकत्थेरअपदानं 


४५. “'वेस्सभृम्हि भगवति, अहोसारामिको अहं। 

पसन्नचित्तो सुमनो, उपड़िं सङ्घ मुत्तमं ॥ 


४६. “एकत्तिसे इतो कप्पे, यं कम्ममकरिं तदा। 
दुग्गति नाभिजानामि, उपट्ठानस्सिदं फलं॥ 


४७. “इतो ते सत्तमे कप्पे, सत्तेवासुं समोदका। 
सत्तरतनसम्पन्ना, चक्कवत्ती महब्बला॥ 


४८. “पटिसम्भिदा चतस्सो...पे०... कतं बुद्धस्स सासनं `॥ 
इत्थं सुदं आयस्मा सङ्घुपट्ठाको थेरो इमा गाथायो अभासित्थाति। 


सङ्घुपट्ठाकत्थेरस्सापदानं दसमं । 
कुमुदवग्गो अट्टारसमो । 
तस्सुद्दानं - 


कुमुदो अथ निस्सेणी, रत्तिको उदपानदो। 
सीहासनी मग्गददो, एकदीपी मणिप्पदो। 
तिकिच्छको उपट्ठाको, एकपञ्ञास गाथकाति॥ 


१९. कुटजपुप्फियवग्गो 
१. कुटजपुप्फियत्थेरअपदानं 


९. “सुवण्णवण्णं सम्बुद्धं, सतरंसिव उग्गतं। 
दिसं अनुविलोकेन्तं, गच्छन्तं अनिलञ्जसे॥ 


२. “कुटजं पुप्फितं दिस्वा, संवित्थतसमोत्थतं । 
रुक्खतो ओचिनित्वान, फुस्सस्स अभिरोपयि॥ 


३. “द्वेनवृते इतो कप्पे, यं पुप्फमभिरोपयिं । 
दुग्गति नाभिजानामि, बुद्धपूजायिदं फलं॥ 


४. “इतो सत्तरसे कप्पे, तयो आसुं सुपुप्फिता। 
सत्तरतनसम्पन्ना, चक्कवत्ती महब्बला॥ 


र 


“पटिसम्भिदा चतस्सो, विमोक्खापि च अट्टिमे। 

छत्ठभिज्ञा सच्छिकता, कतं बुद्धस्स सासनं ॥ 
इत्थं सुदं आयस्मा कुटजपुप्फियो थेरो इमा गाथायो अभासित्थाति। 
कुटजपुप्फियत्थेरस्सापदानं पठमं । 
२. बन्धुजीवकत्थेरअपदानं 


६. “सिद्धत्थो नाम सम्बुद्धो, सयम्भू सब्मि वण्णितो। 
समाधिं सो समापन्नो, निसीदि पब्बतन्तरे॥ 


७. “जातस्सरे गवेसन्तो, दकजं पुप्फमुत्तमं । 
बन्धुजीवकपुप्फानि, अद्सं समनन्तरं ॥ 


८. “उभो हत्थेहि पग्गय्ह, उपागच्छि महामुनि । 
पसन्नचित्तो सुमनो, सिद्भधत्थस्साभिरोपयि॥ 


९. ““चतुन्नवुतितो कण्पे, यं पुप्फमभिरोपयिं । 
दुग्गति नाभिजानामि, बुद्धपूजायिदं फलं॥ 


१०. “इतो चातुद्दसे कप्पे, एको आसि जनाधिपो। 
समुद्दकप्पो नामेन, चक्कवत्ती महब्बलो॥ 


११. “पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा बन्धुजीवको थेरो इमा गाथायो अभासित्थाति। 


बन्धुजीवकत्थेरस्सापदानं दुतियं । 
३. कोटुम्बरियत्थेरअपदानं 


१२. “कणिकारंव जोतन्तं, निसिन्नं पब्बतन्तरे । 
अप्पमेय्यंव उदधि, वित्थतं धरणि यथा॥ 


९३. “पूजितं [परेतं (सी०)] देवसङ्घेन, निसभाजानियं यथा। 
हट्ठो हट्ठेन चित्तेन, उपागच्छिं नरुत्तमं॥ 


१४. “सत्तपुप्फानि पग्गस्ह, कोटुम्बरसमाकुलं । 
बुद्धस्स अभिरोपेसि, सिखिनो लोकबन्धुनो॥ 


www.tipitaka.org 


Page 196 sur 409 


Vipassana Research Institute 


Page 197 sur 409 


१५. “एकत्तिसे इतो कण्पे, यं पुष्फमभिरोपयिं । 
दुग्गति नाभिजानामि, बुद्भपूजायिदं फलं॥ 


९६. “इतो वीसतिकप्पम्हि, महानेलसनामको । 
एको आसि महातेजो, चक्कवत्ती महब्बलो॥ 


९७. “पटिसम्भिदा चतस्सो...पे०... कतं बुद्धस्स सासनं ˆ ॥ 
इत्थं सुदं आयस्मा कोटुम्बरियो थेरो इमा गाथायो अभासित्थाति। 


कोटुम्बरियत्थेरस्सापदानं ततियं। 
४. पञ्चहत्थियत्थेरअपदानं 


१८. “तिस्सो नामासि भगवा, लोकजेद्वो नरासभो। 
पुरक्खतो सावकेहि, रथियं पटिपज्जथ॥ 


१९. “पञ्च उप्पलहत्था च, चातुरा ठपिता मया। 
आहुतिं दातुकामोहं, पग्गण्हिं वतसिद्धिया [पुत्तोम्हि हितसिद्भिया (स्या०)]॥ 


२०. “सुवण्णवण्णं सम्बुद्धं, गच्छन्तं अन्तरापणे। 
बुद्धरंसीहि फुट्टोस्मि [बुद्धरंस्याभिफुड्टोम्हि (सी०), बुद्धरंसाभिघुद्ठोस्मि (क०)], पूजेसिं द्विपदुत्तमं ॥ 


२१. “द्रेनवुते इतो कण्पे, यं पुप्फमभिपूजयिं। 
दुग्गति नाभिजानामि, बुद्भपूजायिदं फलं॥ 


२२. “इतो तेरसकप्पम्हि, पञ्च सुसभसम्मता। 
सत्तरतनसम्पन्ना, चक्कवत्ती महब्बला॥ 


२३. “पटिसम्भिदा चतस्सो...पे०... कतं बुद्भस्स सासनं" ॥ 
इत्थं सुदं आयस्मा पञ्चहत्थियो थेरो इमा गाथायो अभासित्थाति। 


पञ्चहत्थियत्थेरस्सापदानं चतुत्थं । 
५. इसिमुग्गदायकत्थेरअपदानं 


२४. ““उदेन्तं सतरंसिंव, पीतरंसिंव [सितरंसिव (सी०)] भाणुमं । 
ककुधं विलसन्तंव, पदुमुत्तरनायकं॥ 


२५. “इसिमुग्गानि पिसित्वा [इसिसुग्गानि पिंसेत्वा (सी०), इसिमुग्गं निमन्तेत्वा (स्या०)], मधुखुद्दे अनीळके । 

पासादेव ठितो सन्तो, अदासि लोकबन्धुनो॥ 


२६. “अट्टसतसहस्सानि, अहेसुं बुद्भसावका। 
सब्बेसं पत्तपूरेन्तं [पत्तपूरं तं (सी०)], ततो चापि बहुत्तरं॥ 


२७. “तेन चित्तप्पसादेन, सुक्कमूलेन चोदितो । 
कप्पानं सतसहस्सं, दुग्गति नुपपज्जहं॥ 


२८. “चत्तालीसम्हि सहस्से, कप्पानं अद्टुतिस ते । 
इसिमुग्गसनामा [महिसमन्तनामा (स्या०)] ते, चक्कवत्ती महब्बला॥ 


२९. “पटिसम्भिदा चतस्सो...पे०... कतं बुद्भस्स सासनं" ॥ 
इत्थं सुदं आयस्मा इसिमुग्गदायको थेरो इमा गाथायो अभासित्थाति। 


इसिमुग्गदायकत्थेरस्सापदानं पञ्चमं । 
६. बोधिउपट्ठाकत्थेरअपदानं 


३०. “नगरे रम्मवतिया, आसि मुरजवादको। 
निच्चुपट्टानयुत्तोम्हि, गतोहं बोधिमृत्तमं ॥ 


३१. “सायं पातं उपड्टित्वा, सुक्कमूलेन चोदितो। 
अट्टारसकप्पसते, दुग्गतिं नुपपज्जहं॥ 


३२. “पन्नरसे कप्पसते, इतो आसि जनाधिपो। 
मुरजो [दमथो (स्या०)] नाम नामेन, चक्कवत्ती महब्बलो॥ 


३३. “पटिसम्भिदा चतस्सो...पे०... कतं बुद्धस्स सासनं ˆ॥ 
इत्थं सुदं आयस्मा बोधिउपट्ठाको थेरो इमा गाथायो अभासित्थाति। 


बोधिउपट्ठाकत्थेरस्सापदानं छट्रं । 
७. एकचिन्तिकत्थेरअपदानं 


३४. “यदा देवो [देवा (क०)] देवकाया, चवते [चवन्ति (क०)] आयुसङ्कया । 
तयो सद्दा निच्छरन्ति, देवानं अनुमोदतं ॥ 


३५. “इतो भो सुगतिं गच्छ, मनुस्सानं सहब्यतं । 
मनुस्सभूतो सद्भम्मे, लभ सद्धं अनुत्तरं॥ 

३६. ““सा ते सद्धा निविट्ठास्स, मूलजाता पतिद्टिता। 
यावजीवं असंहीरा, सददभम्मे सुप्पवेदिते॥ 


३७. “कायेन कुसलं कत्वा, वाचाय कुसलं बहुं। 
मनसा कुसलं कत्वा, अब्यापज्जं [अब्यापज्झं (स्या०), अप्पमाणं (इतिवुत्तके ८३)] निरूपधि॥ 


३८. “ततो ओपधिकं पुञ्ञं, कत्वा दानेन तं बहुं। 
अञ्जेपि मच्चे सद्भम्मे, ब्रह्मचरिये निवेसयः॥ 


३९. “इमाय अनुकम्पाय, देवा देवं यदा विदू। 
चवन्तं अनुमोदन्ति, एहि देव पुनप्पुनं [देवपुरं पुन (स्या०)]॥ 


४०. “संवेगो मे [संठिग्गोहं (स्या०)] तदा आसि, देवसङ्घे समागते । 
कंसु नाम अहं योनिं, गमिस्सामि इतो चुतो॥ 


४१. “मम संवेगमञ्ञाय, समणो भावितिन्द्रियो । 
ममुद्धरितुकामो सो, आगच्छि मम सन्तिकं॥ 


४२. “सुमनो नाम नामेन, पदुमुत्तरसावको । 
अत्थधम्मानुसासित्वा, संवेजेसि ममं तदा॥ 


४३. “तस्साहं वचनं सुत्वा, बुद्धे चित्तं पसादयिं। 
तं धीरं अभिवादेत्वा, तत्थ कालंकतो अहं॥ 


४४. “उपपज्जिं स [उपपज्जिस्सं (सी०)] तत्थेव, सुक्कमूलेन चोदितो । 
कप्पानं सतसहस्सं, दुग्गति नुपपज्जहं ॥ 


४५. “पटिसम्भिदा चतस्सो...पे०... कतं बुद्भस्स सासनं `॥ 
इत्थं सुदं आयस्मा एकचिन्तिको थेरो इमा गाथायो अभासित्थाति । 


एकचिन्तिकत्थेरस्सापदानं सत्तमं । 
८. तिकण्णिपुप्फियत्थेरअपदानं 


४६. “देवभूतो अहं सन्तो, अच्छराहि पुरक्खतो । 
पुब्बकम्मं सरित्वान, बुद्धसेट्ठं अनुस्सरिं॥ 


४७. “तिकण्णिपुप्फं [किकणिपुप्फं (क०)] पग्गय्ह, सकं चित्तं पसादयिं । 

बुद्धम्हि अभिरोपेसि, विपस्सिम्हि नरासभे॥ 


४८. “एकनवुतितो कप्पे, यं पुप्फमभिपूजयि । 
दुग्गति नाभिजानामि, बुद्धपूजायिदं फलं॥ 


४९. “तेसत्ततिम्हितो कप्पे, चतुरासुं रमृत्तमा। 
सत्तरतनसम्पन्ना, चक्कवत्ती महब्बला॥ 


५०. “पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा तिकण्णिपुप्फियो [किंकणिकपुप्फियो (क०)] थेरो इमा गाथायो अभासित्थाति। 


तिकण्णिपुप्फियत्थेरस्सापदानं अट्ठमं। 
९. एकचारियत्थेरअपदानं 


५९. “तावतिसेसु देवेसु, महाघोसो तदा अहु। 
बुद्धो च लोके निब्बाति, मयञ्चम्ह सरागिनो॥ 


५२. “तेसं संवेगजातानं, सोकसल्लसमङ्गिनं । 
सबलेन उपत्थद्धो, अगमं बुद्भसन्तिकं॥ 


५३. “मन्दारवं गहेत्वान, सङ्गीति [सण्हितं (सी०), सङ्गतं (स्या०)] अभिनिम्मितं । 
परिनिब्बुतकालम्हि, बुद्धस्स अभिरोपयि॥ 


५४. “सब्बे देवानुमोदिंसु, अच्छरायो च मे तदा। 
कप्पानं सतसहस्सं, दुग्गति नुपपज्जहं ॥ 


५५. “सट्टिकप्पसहस्सम्हि, इतो सोळस ते जना। 
महामल्लजना नाम, चक्कवत्ती महब्बला॥ 


५६. “पटिसम्भिदा चतस्सो...पे०... कतं बुद्धस्स सासनं ˆ॥ 
इत्थं सुदं आयस्मा एकचारियो थेरो इमा गाथायो अभासित्थाति। 


एकचारियत्थेरस्सापदानं नवमं । 
१०. तिवण्टिपुप्फियत्थेरअपदानं 


५७. “अभिभूतं पनिज्झन्ति [अभिभूतोपनिज्झन्ति (सी०)], सब्बे सङ्गम्म ते ममं [अभिभुं थेरं पनिज्झाम, सब्बे 
सङ्गम्म ते मयं (स्या०)]। 

तेसं निञ्झायमानानं, परिळाहो अजायथ॥ 


५८. “सुनन्दो नाम नामेन, बुद्धस्स सावको तदा। 
धम्मदस्सिस्स मुनिनो, आगच्छि मम सन्तिकं॥ 


५९. “ये मे बद्धचरा आसुं, ते मे पुप्फं अदुं तदा। 
ताहं पुण्फं गहेत्वान, सावके अभिरोपयि॥ 


६०. “सोहं कालंकतो तत्थ, पुनापि उपपज्जहं । 
अट्टारसे कप्पसते, विनिपातं न गच्छहं ॥ 


६१. “तेरसेतो कप्पसते, अट्टासुं धूमकेतुनो । 
सत्तरतनसम्पन्ना, चक्कवत्ती महब्बला॥ 


६२. “पटिसम्भिदा चतस्सो...पे०... कतं बुद्धस्स सासन” ॥ 
इत्थं सुदं आयस्मा तिवण्टिपुप्फियो थेरो इमा गाथायो अभासित्थाति । 


तिवण्टिपुप्फियत्थेरस्सापदानं दसमं । 
कुटजपुप्फियवग्गो एकूनवीसतिमो। 
तस्सुद्दानं - 


कुटजो बन्धुजीवी च, कोटुम्बरिकहत्थियो। 
इसिमुग्गो च बोधि च, एकचिन्ती तिकण्णिको । 
एकचारी तिवण्टि च, गाथा द्वासट्ठि कित्तिताति॥ 


२०. तमालपृप्फियवग्गो 
१. तमालपुप्फियत्थेरअपदानं 


९. ““चुल्लासीतिसहस्सानि, थम्भा सोबण्णया अहू। 
देवलड्टिपटिभागं, विमानं मे सुनिम्मितं॥ 


२. “"तमालपुप्फं पग्गस्ह, विप्पसन्नेन चेतसा । 
बुद्धस्स अभिरोपयि, सिखिनो लोकबन्धुनो॥ 


३. “'एकत्तिसे इतो कप्पे, यं कम्ममकरिं तदा। 

दुग्गति नाभिजानामि, बुद्धपूजायिदं फलं॥ 


४. “इतो वीसतिमे कप्पे, चन्दतित्तोति एकको । 
सत्तरतनसम्पन्नो, चक्कवत्ती महब्बलो॥ 


५. “पटिसम्भिदा चतस्सो, विमोक्खापि च अट्टिमे। 
छळभिञ्ञा सच्छिकता, कतं बुद्भस्स सासनं ˆ ॥ 


इत्थं सुदं आयस्मा तमालपुप्फियो थेरो इमा गाथायो अभासित्थाति। 
तमालपुप्फियत्थेरस्सापदानं पठमं । 
२. तिणसन्थारकत्थेरअपदानं 


६. “यदा वनवासी [यं दायवासिको (सी०)] इसि, तिणं लायति सत्थुनो। 
सब्बे पदक्खिणावट्टा [पदक्खिणावत्ता (सी० स्या०)], पथब्या [पृथव्या (सी०)] निपतिंसु ते॥ 


७. "तमहं तिणमादाय, सन्थरिं धरणुत्तमे। 
तीणेब तालपत्तानि, आहरित्वानहं तदा॥ 


८. “तिणेन छदनं कत्वा, सिद्धत्थस्स अदासहं। 
सत्ताहं धारयुं तस्स [तत्थ (स्या०)], देवमानुससत्थुनो॥ 


९. “चतुन्नवुतितो कप्पे, यं तिणं अददिं तदा। 
दुग्गति नाभिजानामि, तिणदानस्सिदं फलं॥ 


१०. “पञ्चसट्टिम्हितो कप्पे, चत्तारोसुं महद्भना । 
सत्तरतनसम्पन्ना, चक्कवत्ती महब्बला॥ 


९१. “पटिसम्भिदा चतस्सो..पे०... कतं बुद्धस्स सासनं" ॥ 
इत्थं सुदं आयस्मा तिणसन्थारको थेरो इमा गाथायो अभासित्थाति। 


तिणसन्थारकत्थेरस्सापदानं दुतियं । 
३. खण्डपुल्लियत्थेरअपदानं 


१२. “फुस्सस्स खो भगवतो, थूपो आसि महावने । 
कुञ्जरेहि तदा भिन्नो, परूळहो पादपो [परूळहपादपो (सी०), संरूळहो पादपो (स्या०)] तहिं॥ 

१३. “विसमञ्च समं कत्वा, सुधापिण्डं अदासहं। 
तिलोकगरुनो तस्स, गुणेहि परितोसितो [परितो सुतो (क०)]॥ 


१४. “द्वेनवुते इतो कप्पे, यं कम्ममकरिं तदा। 
दुग्गति नाभिजानामि, सुधापिण्डस्सिदं फलं॥ 


१५. ““सत्तसत्ततिकप्पम्हि, जितसेनासुं सोळस। 
सत्तरतनसम्पन्ना, चक्कवत्ती महब्बला॥ 


१६. “पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा खण्डफुल्लियो थेरो इमा गाथायो अभासित्थाति । 


खण्डपुल्लियत्थेरस्सापदानं ततियं । 
४. असोकपूजकत्थेरअपदानं 


१७. “तिवरायं [तिपुरायं (स्या०)] पुरे रम्मे, राजुस्यानं अहु तदा। 
उय्यानपालो तत्थासि, रञ्ञो बद्भचरो अहं॥ 


१८. “पदुमो नाम नामेन, सयम्भू सप्पभो अहु। 
निसिन्नं [निसिन्नो (क०)] पुण्डरीकम्हि, छाया न जहि तं मुनि॥ 


१९. “असोकं पुप्फितं दिस्वा, पिण्डिभारं सुदस्सनं । 
बुद्भस्स अभिरोपेसि, जलजुत्तमनामिनो॥ 


२०. “चतुन्नबुतितो कण्पे, यं पुप्फमभिरोपयि। 
दुग्गति नाभिजानामि, बुद्धपूजायिदं फलं॥ 


२९. “सत्ततिंसम्हितो कप्पे, सोळस अरणञ्जहा [अरुणञ्जहा (सी०)]। 
सत्तरतनसम्पन्ना, चक्कवत्ती महब्बला॥ 


२२. “पटिसम्भिदा चतस्सो...पे०... कतं बुद्धस्स सासनं ˆ॥ 
इत्थं सुदं आयस्मा असोकपूजको थेरो इमा गाथायो अभासित्थाति । 


असोकपूजकत्थेरस्सापदानं चतुत्थं । 
५. अङ्कोलकत्थेरअपदानं 


२३. “अङ्कोलं पुप्फितं दिस्वा, मालावरं सकोसकं [समोगधं (स्या०)]। 

ओचिनित्वान तं पुप्फं, अगमं बुद्धसन्तिकं ॥ 


२४. “सिद्धत्थो तम्हि समये, पतिलीनो महामुनि। 
मुहुत्तं पटिमानेत्वा, गुहायं पुप्फमोकिरिं॥ 


२५. “चतुन्नवुतितो कण्पे, यं पुप्फमभिपूजयिं । 
दुग्गतिं नाभिजानामि, पुप्फदानस्सिदं [बुद्धपूजायिदं (सी० स्या०)] फलं॥ 


२६. “छत्तिसम्हि इतो कप्पे, आसेको देवगज्जितो। 
सत्तरतनसम्पन्नो, चक्कवत्ती महब्बलो॥ 


२७. “पटिसम्भिदा चतस्सो...पे०... कतं बुद्भस्स सासनं" ॥ 
इत्थं सुदं आयस्मा अङ्कोलको थेरो इमा गाथायो अभासित्थाति। 


अङ्कोलकत्थेरस्सापदानं पञ्चमं । 
६. किसलयपूजकत्थेरअपदानं 


२८. “नगरे द्वारवतिया, मालावच्छो ममं अहु। 
उदपानो च तत्थेव, पादपानं विरोहनो॥ 


२९. “सबलेन उपत्थद्भो, सिद्धत्थो अपराजितो। 
ममानुकम्पमानो सो, गच्छते अनिलञ्जसे॥ 


३०. “अज्जं किञ्चि न पस्सामि, पूजायोग्गं महेसिनो। 
असोकं पल्लवं दिस्वा, आकासे उक्खिपिं अहं॥ 


३१. “बुद्भस्स ते किसलया, गच्छतो यन्ति पच्छतो। 
ताहं दिस्वान संविजि [सोहं दिस्वान तं इद्धि (सी० स्या०)], अहो बुद्धस्सुळारता॥ 


३२. “चतुन्नवुतितो कप्पे, पल्लवं अभिरोपयि। 
दुग्गति नाभिजानामि, बुद्भपूजायिदं फलं॥ 


३३. “सत्ततिसे [सत्तवीसे (सी० स्या०)] इतो कप्पे, एको एकिस्सरो अहु । 
सत्तरतनसम्पन्नो, चक्कवत्ती महब्बलो॥ 


३४. “पटिसम्भिदा चतस्सो...पे०... कतं बुद्भस्स सासनं ˆ॥ 
इत्थं सुदं आयस्मा किसलयपूजको थेरो इमा गाथायो अभासित्थाति। 

किसलयपूजकत्थेरस्सापदानं छटुँ। 
७. तिन्दुकदायकत्थेरअपदानं 


३५. “गिरिदुग्गचरो आसि, मक्कटो थामवेगिको । 
फलिनं तिन्दुकं दिस्वा, बुद्धसेट्ट अनुस्सरिं॥ 


३६. “निक्खमित्वा कतिपाहं, विचिनि लोकनायक । 
पसन्नचित्तो सुमनो, सिद्धत्थं तिभवन्तगुं॥ 


३७. “मम सङ्कप्पमञ्ञाय, सत्था लोके अनुत्तरो। 
खीणासवसहस्सेहि, आगच्छि मम सन्तिकं॥ 


३८. “पामोज्जं जनयित्वान, फलहत्थो उपागमि। 
पटिग्गहेसि भगवा, सब्बञ्जू वदतं वरो॥ 


३९. “चतुन्नवुतितो कप्पे, यं फलं अददि तदा। 
दुग्गति नाभिजानामि, फलदानस्सिदं फलं ॥ 


४०. “सत्तपञ्जासकप्पम्हि, उपनन्दसनामको। 
सत्तरतनसम्पन्नो, चक्कवत्ती महब्बलो॥ 


४९. “पटिसम्भिदा चतस्सो...पे०... कतं बुद्धस्स सासनं ˆ॥ 
इत्थं सुदं आयस्मा तिन्दुकदायको थेरो इमा गाथायो अभासित्थाति। 


तिन्दुकदायकत्थेरस्सापदानं सत्तमं । 
८. मुड्रिपूजकत्थेरअपदानं 


४२. “सुमेधो नाम भगवा, लोकजेट्टी नरासभो। 
पच्छिमे अनुकम्पाय, पधानं पदही जिनो॥ 


४३. “तस्स चङ्कममानस्स, द्रिपदिन्दस्स तादिनो। 
गिरिनेलस्स पुप्फानं, मुट्ि बुद्धस्स रोपयि॥ 


४४. “तेन चित्तप्पसादेन, सुक्कमूलेन चोदितो। 
तिसकप्पसहस्सानि, दुग्गति नुपपज्जहं ॥ 


४५. “तेवीसतिकप्पसते, सुनेलो नाम खत्तियो। 

सत्तरतनसम्पन्नो, एको आसि महब्बलो॥ 


४६. “पटिसम्भिदा चतस्सो...पे०... कतं बुद्धस्स सासनं `॥ 
इत्थं सुदं आयस्मा मुट्ठिपूजको थेरो इमा गाथायो अभासित्थाति । 


मुड्िपूजकत्थेरस्सापदानं अट्ठमं। 
९. किंकणिकपुप्फियत्थेरअपदानं 


४७. “सुमङ्गलोति नामेन, सयम्भू अपराजितो। 
पवना निक्खमित्वान, नगरं पाविसी जिनो॥ 


४८. “पिण्डचारं चरित्वान, निक्खम्म नगरा मुनि । 
कतकिच्चोव सम्बुद्धो, सो वसी वनमन्तरे॥ 


४९. “किकणिपुप्फं पग्गस्ह, बुद्धस्स अभिरोपयि। 
पसन्नचित्तो सुमनो, सयम्भुस्स महेसिनो॥ 


५०. “चतुन्नवुतितो कप्पे, यं पुप्फमभिरोपयिं । 
दुग्गति नाभिजानामि, बुद्धपूजायिदं फलं॥ 


५१. `छळासीतिम्हितो कप्पे, अपिलासिसनामको । 
सत्तरतनसम्पन्नो, चक्कवत्ती महब्बलो॥ 


५२. “पटिसम्भिदा चतस्सो...पे०... कतं बुद्भस्स सासनं ॥ 
इत्थं सुदं आयस्मा किंकणिकपुप्फियो थेरो इमा गाथायो अभासित्थाति । 


किकणिकपुप्फियत्थेरस्सापदानं नवमं । 
१०. यूथिकपुप्फियत्थेरअपदानं 


५३. “पदुमुत्तरो नाम जिनो, आहुतीनं पटिग्गहो। 
पवना निक्खमित्वान, विहारं याति चक्खुमा॥ 


५४. “उभो हत्थेहि पग्गस्ह, यूथिकं पुप्फमुत्तमं । 
बुद्धस्स अभिरोपयि, मेत्तचित्तस्स तादिनो॥ 


५५. “तेन चित्तप्पसादेन, अनुभोत्वान सम्पदा। 
कण्पानं सतसहस्सं, दुग्गति नुपपज्जहं॥ 

५६. इतो पञ्जासकणप्पेसु, एको आसि जनाधिपो। 
समित्तनन्दनो नाम, चक्कवत्ती महब्बलो॥ 


इत्थं सुदं आयस्मा यृथिकपुप्फियो थेरो इमा गाथायो अभासित्थाति। 
युधिकपुप्फियत्थेरस्सापदानं दसमं । 
तमालपुप्फियवग्गो वीसतिमो। 
तस्सुद्दानं - 


तमालतिणसन्थारो, खण्डफुल्लि असोकियो। 
अड्लोलकी किसलयो, तिन्दुको नेलपुप्फियो। 
किकणिको युथिको च, गाथा पञ्जास अट्ट चाति॥ 


अथ वठग्गुह्दानं ८ 


भिक्खादायी परिवारो, सेरेय्यो सोभितो तथा। 
छत्तञ्च बन्धुजीवी च, सुपारिचरियोपि च॥ 


कुमुदो कुटजो चेव, तमालि दसमो कतो। 
छसतानि च गाथानि, छसड्डि च ततुत्तरि॥ 


भिक्खावग्गदसकं । 


दुतियसतकं समत्तं। 


२१. कणिकारपुप्फियवग्गो 
१. कणिकारपुप्फियत्थेरअपदानं 


१. “कणिकारं पुप्फितं दिस्वा, ओचिनित्वानहं तदा। 
तिस्सस्स अभिरोपेसि, ओघतिण्णस्स तादिनो॥ 


२. ८द्वेनवुते इतो कण्पे, यं पुप्फमभिरोपयि । 
दुग्गति नाभिजानामि, बुद्धपूजायिदं फलं॥ 


३. “पञ्चत्तिसे इतो कप्पे, अरुणपाणीति विस्सुतो । 

सत्तरतनसम्पन्नो, चक्कवत्ती महब्बलो॥ 


४. “पटिसम्भिदा चतस्सो, विमोक्खापि च अदट्टिमे। 
छळभिञ्ञा सच्छिकता, कतं बुद्भस्स सासन” ॥ 


इत्थं सुदं आयस्मा कणिकारपुप्फियो थेरो इमा गाथायो अभासित्थाति। 
कणिकारपुप्फियत्थेरस्सापदानं पठमं । 
२. मिनेलपुप्फियत्थेरअपदानं 


५. “सुवण्णवण्णो भगवा, सतरंसी पतापवा। 
चङ्कमनं समारूळहो, मेत्तचित्तो सिखीसभो॥ 


६. “पसन्नचित्तो सुमनो, वन्दित्वा [थोमेत्वा (स्या०)] जाणमुत्तमं । 
मिनेलपुप्फं पग्गस्ह, बुद्धस्स अभिरोपयि॥ 


७. “एकत्तिसे इतो कण्पे, यं पुण्फमभिपूजयिं। 
दुग्गति नाभिजानामि, बुद्धपूजायिदं फलं॥ 


८. “एकूनतिसकप्पम्हि, सुमेघघननामको। 
सत्तरतनसम्पन्नो, चक्कवत्ती महब्बलो॥ 


९. “पटिसम्भिदा चतस्सो...पे०... कतं बुद्भस्स सासनं ˆ ॥ 
इत्थं सुदं आयस्मा मिनेलपुप्फियो थेरो इमा गाथायो अभासित्थाति। 


मिनेलपुप्फियत्थेरस्सापदानं दुतियं । 
३. किङ्कणिपुप्फियत्थेरअपदानं 


१०. “कञ्चनग्धियसङ्कासो, सब्बञ्ञजू लोकनायको । 
ओदकं दहमोग्गय्ह, सिनायि लोकनायको॥ 


११. “पग्गय्ह किङ्कणि [किङ्किणिं (सी०)] पुप्फं, विपस्सिस्साभिरोपयि। 
उदग्गचित्तो सुमनो, द्रिपदिन्दस्स तादिनो॥ 


१२. “एकनवुतितो कण्पे, यं पुप्फमभिरोपयि। 
दुग्गति नाभिजानामि, बुद्भपूजायिदं फलं॥ 

१३. “सत्तवीसतिकप्पम्हि, राजा भीमरथो अहु। 


१४ 


सत्तरतनसम्पन्नो, चक्कवत्ती महब्बलो॥ 


. “पटिसम्भिदा चतस्सो...पे०... कतं बुद्धस्स सासन” ॥ 

इत्थं सुदं आयस्मा किङ्कणिपुप्फियो [किङ्किणिकपुप्फियो (सी०)] थेरो इमा गाथायो अभासित्थाति । 


१६. 


१७. 


१८. 


१९. 


२१. 


२२. 


२२ 


किङ्कणिपुप्फियत्थेरस्सापदानं ततियं। 
४. तरणियत्थेरअपदानं 


. “अत्थदस्सी तु भगवा, द्विपदिन्दो नरासभो। 
पुरक्खतो सावकेहि, गङ्गातीरमुपागमि॥ 


“समतित्ति काकपेय्या, गङ्गा आसि दुरुत्तरा। 
उत्तारयि भिक्खुसङ्घं, बुद्धञ्च द्विपदुत्तमं॥ 


“अट्टारसे कप्पसते, यं कम्ममकरिं तदा। 
दुग्गति नाभिजानामि, तरणाय इदं फलं॥ 


“तेरसेतो कप्पसते, पञ्च सब्बोभवा [सब्भोगवा (सी०)] अहुं। 
सत्तरतनसम्पन्ना, चक्कवत्ती महब्बला॥ 


““पच्छिमे च भवे अस्मिं, जातोहं ब्राह्मणे कुले । 
सद्धिं तीहि सहायेहि, पब्बजि सत्थु सासने॥ 


. “पटिसम्भिदा चतस्सो...पे०... कतं बुद्भस्स सासन” ॥ 
इत्थं सुदं आयस्मा तरणियो थेरो इमा गाथायो अभासित्थाति। 


तरणियत्थेरस्सापदानं चतुत्थं । 
७. निग्गुण्डिपुप्फियत्थेरअपदानं 


“विपस्सिस्स भगवतो, आसिमारामिको अहं। 
निग्गुण्डिपुप्फं पग्गय्ह, बुद्धस्स अभिरोपयि॥ 


““एकनवुतितो कण्पे, यं पुप्फमभिपूजयिं । 
दुग्गति नाभिजानामि, बुद्धपूजायिदं फलं॥ 


. “पञ्चवीसे [पञ्चतिंसे (सी० स्या०)] इतो कप्पे, एको आसि जनाधिपो। 

महापतापनामेन, चक्कवत्ती महब्बलो॥ 


२४. “पटिसम्भिदा चतस्सो...पे०... कतं बुद्धस्स सासन” ॥ 
इत्थं सुदं आयस्मा निग्गुण्डिपुप्फियो थेरो इमा गाथायो अभासित्थाति । 


निग्गुण्डिपुष्फियत्थेरस्सापदानं पञ्चमं । 
६. उदकदायकत्थेरअपदानं 


२५. “भुञ्जन्तं समणं दिस्वा, विप्पसन्नमनाविलं । 
घटेनोदकमादाय, सिद्धत्थस्स अदासहं॥ 


२६. “निम्मलो होमहं अज्ज, विमलो खीणसंसयो। 
भवे निब्बत्तमानम्हि, फलं निब्बत्तते मम [सुभं (सी०)]॥ 

२७. “चतुन्नवुतितो कप्पे, उदकं यमदासहं [यं तदा अदं (सी०), अददि तदा (स्या०)]। 


दुग्गति नाभिजानामि, दकदानस्सिदं फलं ॥ 


२८. “एकसङट्टिम्हितो कप्पे, एकोव विमलो अहु। 
सत्तरतनसम्पन्नो, चक्कवत्ती महब्बलो॥ 


२९. “पटिसम्भिदा चतस्सो..पे०... कतं बुद्भस्स सासनं `॥ 
इत्थं सुदं आयस्मा उदकदायको थेरो इमा गाथायो अभासित्थाति । 


उदकदायकत्थेरस्सापदानं छट्टं । 
७. सललमालियत्थेरअपदानं 


३०. “कणिकारंव जोतन्तं, निसिन्नं पब्बतन्तरे। 
ओभासेन्तं दिसा सब्बा, सिद्भत्थं नरसारथि॥ 


३१. “धनु अद्वेज्झं कत्वान, उसुं सन्नस्हहं तदा। 
पुप्फं सवण्टं छेत्वान, बुद्भस्स अभिरोपयि॥ 


३२. “चतुन्नवुतितो कप्पे, यं पुप्फमभिरोपयिं । 
दुग्गति नाभिजानामि, बुद्धपूजायिदं फलं॥ 


३३. “एकपञ्जासितो कप्पे, एको आसि जुतिन्धरो। 
सत्तरतनसम्पन्नो, चक्कवत्ती महब्बलो॥ 

३४. “पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा सललमालियो थेरो इमा गाथायो अभासित्थाति । 


सललमालियत्थेरस्सापदानं सत्तमं । 
८. कोरण्डपृप्फियत्थेरअपदानं 


३५. “अक्कन्तञ्च पदं दिस्वा, चक्कालङ्कारभूसितं । 
पदेनानुपदं यन्तो, विपस्सिस्स महेसिनो॥ 


३६. “कोरण्डं पुप्फितं दिस्वा, समूलं पूजितं मया। 
हट्टो हट्देन चित्तेन, अवन्दिं पदमुत्तमं ॥ 


३७. “एकनवुतितो कण्पे, यं पुप्फमभिपूजयि । 
दुग्गति नाभिजानामि, बुद्धपूजायिदं फलं॥ 


३८. “सत्तपञ्जासकप्पम्हि, एको वीतमलो अहुं। 
सत्तरतनसम्पन्नो, चक्कवत्ती महब्बलो॥ 


३९. “पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा कोरण्डपुप्फियो थेरो इमा गाथायो अभासित्थाति। 


कोरण्डपुप्फियत्थेरस्सापदानं अद्ठुमं । 
९. आधारदायकत्थेरअपदानं 


४०. “आधारक मया दिन्नं, सिखिनो लोकबन्धुनो। 
धारेमि पथवि सब्बं, केवलं वसुधं इमं ॥ 


४१. “किलेसा झापिता मय्हं, भवा सब्बे समूहता। 
धारेमि अन्तिमं देहं, सम्मासम्बुद्धसासने॥ 


४२. “सत्तवीसे इतो कप्पे, अहेसुं चतुरो जना। 
समन्तवरणा नाम, चक्कवत्ती महब्बला॥ 


४३. “पटिसम्भिदा चतस्सो...पे०... कतं बुद्धस्स सासनं" ॥ 
इत्थं सुदं आयस्मा आधारदायको [परियादानियो (क०)] थेरो इमा गाथायो अभासित्थाति । 


आधारदायकत्थेरस्सापदानं नवमं । 

१०. पापनिवारियत्थेरअपदान 


४४. “तिस्सस्स तु भगवतो, देवदेवस्स तादिनो। 
एकच्छत्तं मया दिन्नं, विप्पसन्नेन चेतसा॥ 


४५. “निवुतं होति मे पापं, कुसलस्सुपसम्पदा। 
आकासे छत्तं धारेन्ति, पुब्बकम्मस्सिदं फलं॥ 


४६. “चरिमं वत्तते मय्हं, भवा सब्बे समूहता। 
धारेमि अन्तिमं देहं, सम्मासम्बुद्धसासने॥ 


४७. “द्वेनवुते इतो कप्पे, यं छत्तमददिं तदा। 
दुग्गति नाभिजानामि, छत्तदानस्सिदं फलं॥ 


४८. “द्वेसत्ततिम्हितो कप्पे, अट्ठासिंसु जनाधिपा। 
महानिदाननामेन, राजानो चक्कवत्तिनो॥ 


४९. “पटिसम्भिदा चतस्सो...पे०... कतं बुद्धस्स सासनं `॥ 
इत्थं सुदं आयस्मा पापनिवारियो [वातातपनिवारियो (सी०)] थेरो इमा गाथायो अभासित्थाति। 


पापनिवारियत्थेरस्सापदानं दसमं । 
कणिकारपुप्फियवग्गो एकवीसतिमो । 
तस्सुद्दानं - 


कणिकारो मिनेलञ्च, किङ्कणि तरणेन च। 
निग्गुण्डिपुप्फो दकदो, सललो च कुरण्डको। 
आधारको पापवारी, अद्रुतालीस गाथकाति॥ 


२२. हत्थिवग्गो 
९. हत्थिदायकत्थेरअपदानं 


९. “सिद्भत्थस्स भगवतो, द्विपदिन्दस्स तादिनो। 
नागसेद्रो मया दिन्नो, ईसादन्तो उरूळहवा॥ 


२. “उत्तमत्थं अनुभोमि, सन्तिपदमनुत्तरं । 

नागदानं [अग्गदानं (सी० क०)] मया दिन्नं, सब्बलोकहितेसिनो॥ 


३. ““चतुन्नवुतितो कप्पे, यं नाग [दान (सी० क०)] मददिं तदा। 
दुग्गति नाभिजानामि, नागदानस्सिदं फलं॥ 


४. “अट्टसत्ततिकप्पम्हि, सोळसासिंसु खत्तिया। 
समन्तपासादिका नाम, चक्कवत्ती महब्बला॥ 


५. “पटिसम्भिदा चतस्सो, विमोकखापि च अट्टिमे। 
छळभिञ्ञा सच्छिकता, कतं बुद्धस्स सासनं ॥ 


इत्थं सुदं आयस्मा हत्थिदायको थेरो इमा गाथायो अभासित्थाति। 
हत्थिदायकत्थेरस्सापदानं पठमं । 
२. पानधिदायकत्थेरअपदानं 


६. “आरज्जिकस्स इसिनो, चिररत्ततपस्सिनो [झायिनो, मेत्तचित्ततपस्सिनो (स्या०)]। 
बुद्भस्स [धम्मस्स (स्या० क०)] भावितत्तस्स, अदासि पानधि अहं॥ 


७. “तेन कम्मेन द्विपदिन्द, लोकजेट्ठ नरासभ। 
दिब्बयानं [सब्बं यानं (सी०)] अनुभोमि, पुब्बकम्मस्सिदं फलं॥ 


८. “'चतुन्नवुते इतो कप्पे, यं कम्ममकरिं तदा। 
दुग्गति नाभिजानामि, पानधिस्स इदं फलं॥ 


९. “सत्तसत्ततितो कप्पे, अट्ट आसिंसु खत्तिया। 
सुयाना नाम नामेन, चक्कवत्ती महब्बला॥ 


१०. “पटिसम्भिदा चतस्सो..पे०... कतं बुद्धस्स सासनं" ॥ 
इत्थं सुदं आयस्मा पानधिदायको थेरो इमा गाथायो अभासित्थाति। 


पानधिदायकत्थेरस्सापदानं दुतियं । 
३. सच्चसञ्जकत्थेरअपदानं 


११. “'वेस्सभू तम्हि समये, भिक्खुसङ्घपुरक्खतो। 
देसेति अरियसच्चानि, निब्बापेन्तो महाजनं॥ 

१२. “परमकारुञ्ञपत्तोम्हि, समिति अगमासहं। 
सोहं निसिन्नको सन्तो, धम्ममस्सोसि सत्थुनो॥ 


१३. “तस्साहं धम्मं सुत्वान, देवलोकं अगच्छहं । 
तिसकप्पानि देवेसु, अवसि तत्थहं पुरे॥ 


१४. “एकत्तिसे इतो कप्पे, यं सञ्जमलभि तदा। 
दुग्गति नाभिजानामि, सच्चसञ्जायिदं फलं॥ 


९५. “छब्बीसम्हि इतो कप्पे, एको आसिं जनाधिपो। 
एकफुसितनामेन, चक्कवत्ती महब्बलो॥ 


१६. “पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा सच्चसञ्ञजको थेरो इमा गाथायो अभासित्थाति । 


सच्चसञ्ञकत्थेरस्सापदानं ततियं। 
४. एकसञ्ञकत्थेरअपदानं 


१७. “दुमग्गे पंसुकूलिकं [पंसुकूलकं (?)], लग्गं दिस्वान सत्थुनो। 
अञ्जलि पग्गहेत्वान, पंसुकूलं अवन्दहं॥ 


१८. “एकत्तिसे इतो कप्पे, यं सञ्जमलभि तदा। 
दुग्गति नाभिजानामि, बुद्धपूजायिदं फलं॥ 


१९. ““पञ्चवीसे इतो कप्पे, एको आसि जनाधिपो। 
अमिताभोति नामेन, चक्कवत्ती महब्बलो॥ 


२०. “पटिसम्भिदा चतस्सो...पे०... कतं बुद्भस्स सासनं" ॥ 
इत्थं सुदं आयस्मा एकसञ्ञको थेरो इमा गाथायो अभासित्थाति । 


एकसञ्ञजकत्थेरस्सापदानं चतुत्थं । 
५. रंसिसञ्जकत्थेरअपदानं 


२१. “उदेन्तं सतरंसिंव, पीतरंसिंव [सितरंसि व (सी० स्या०)] भाणुमं । 
ब्यग्ूसभंव पवरं, सुजातं पब्बतन्तरे॥ 


२२. “बुद्धस्स आनुभावो सो, जलते पब्बतन्तरे । 

रंसे [रंस्या (?)] चित्तं पसादेत्वा, कप्पं सग्गम्हि मोदहं॥ 


२३. “अवसेसेसु कप्पेसु, कुसलं चरितं मया। 
तेन चित्तप्पसादेन, बुद्धानुस्सतियापि च॥ 


२४. “तिसकप्पसहस्सेतो, यं सञ्जमलभि तदा। 
दुग्गति नाभिजानामि, बुद्धसञ्जायिदं फलं॥ 


२५. “सत्तपञ्ञजासकप्पम्हि, एको आसि जनाधिपो। 
सुजातो नाम नामेन, चक्कवत्ती महब्बलो॥ 


२६. “पटिसम्भिदा चतस्सो...पे०... कतं बुद्धस्स सासनं" ॥ 
इत्थं सुदं आयस्मा रंसिसञ्जको थेरो इमा गाथायो अभासित्थाति । 


रंसिसञ्ञकत्थेरस्सापदानं पञ्चमं । 
६. सन्धितत्थेरअपदानं 


२७. “अस्सत्थे हरितोभासे, संविरूळ्हम्हि पादपे। 
एकं बुद्धगतं सञ्जं, अलभिहं [अलभिस्सं (सी०)] पतिस्सतो॥ 


२८. “एकत्तिसे इतो कप्पे, यं सञ्ञमलभि तदा। 
तस्सा सञ्जाय वाहसा, पत्तो मे आसवक्खयो॥ 


२९. “इतो तेरसकप्पम्हि, धनिद्ठो नाम खत्तियो। 
सत्तरतनसम्पन्नो, चक्कवत्ती महब्बलो॥ 


३०. “पटिसम्भिदा चतस्सो...पे०... कतं बुद्धस्स सासनं ˆ॥ 
इत्थं सुदं आयस्मा सन्धितो [सण्ठितो (सी०)] थेरो इमा गाथायो अभासित्थाति। 


सन्धितत्थेरस्सापदानं छट्रं । 
७. तालवण्टदायकत्थेरअपदान 


३९. “तालवण्टं मया दिन्नं, तिस्सस्सादिच्चबन्धुनो । 
गिम्हनिब्बापनत्थाय, परिळाहोपसन्तिया॥ 


३२. “सन्निब्बापेमि रागग्गिं, दोसग्गिञ्च तदुत्तरि । 
निब्बापेमि च मोहग्गिं, तालवण्टस्सिदं फलं॥ 

३३. “किलेसा झापिता मय्हं, भवा सब्बे समूहता। 
धारेमि अन्तिमं देहं, सम्मासम्बुद्भसासने॥ 


३४. “द्वेनवृते इतो कप्पे, यं कम्ममकरिं तदा। 
दुग्गति नाभिजानामि, तालवण्टस्सिदं फलं॥ 


३५. “तेसद्विम्हि इतो कप्पे, महानामसनामको । 
सत्तरतनसम्पन्नो, चक्कवत्ती महब्बलो॥ 


३६. “पटिसम्भिदा चतस्सो..पे०... कतं बुद्धस्स सासनं ॥ 
इत्थं सुदं आयस्मा तालवण्टदायको थेरो इमा गाथायो अभासित्थाति। 


तालवण्टदायकत्थेरस्सापदानं सत्तमं । 
८. अक्कन्तसञ्ञकत्थेरअपदान 


३७. “कुसाटकं गहेत्वान, उपज्झायस्सहं पुरे । 
मन्तञ्च अनुसिक्खामि, गन्थादोसस्स [कण्डभेदस्स (सी०), गण्डभेदस्स (स्या०)] पत्तिया॥ 


३८. “अहसं विरजं बुद्धं, आहुतीनं पटिग्गहं । 
उसभं पवरं अग्गं, तिस्सं बुद्धं गणुत्तमं [गजुत्तमं (स्या०)]॥ 


३९. “कुसाटकं पत्थरितं, अक्कमन्तं नरुत्तमं । 
समुग्गतं महावीरं, लोकजेट्ं नरासभं॥ 


४०. “दिस्वा तं लोकपज्जोतं, विमलं चन्दसन्निभं । 
अवन्दिं सत्थुनो पादे, विप्पसन्नेन चेतसा॥ 


४१. “चतुन्नवुतितो कप्पे, यं अदासि कुसाटकं । 
दुग्गति नाभिजानामि, कुसाटकस्सिदं फलं॥ 


४२. “सत्ततिसे इतो कप्पे, एको आसिं जनाधिपो। 
सुनन्दो नाम नामेन, चक्कवत्ती महब्बलो॥ 


४३. “पटिसम्भिदा चतस्सो...पे०... कतं बुद्धस्स सासनं `॥ 
इत्थं सुदं आयस्मा अक्कन्तसञ्जको थेरो इमा गाथायो अभासित्थाति। 


अक्कन्तसञ्ञकत्थेरस्सापदानं अद्टुमं । 

९. सप्पिदायकत्थेरअपदानं 


४४. “निसिन्नो पासादवरे, नारीगणपुरक्खतो । 
ब्याधितं समणं दिस्वा, अभिनामेसहं घरं॥ 


४५. ““उपविट्ठुं महावीरं, देवदेवं नरासभं। 
सप्पितेलं मया दिन्नं, सिद्धत्थस्स महेसिनो॥ 


४६. “पस्सद्भदरथं दिस्वा, विप्पसन्नमुखिन्द्रियं । 
वन्दित्वा सत्थुनो पादे, अनुसंसावयि पुरे॥ 

४७. “दिस्वा मं सुप्पसन्नत्तं [सुप्पसन्नन्तं (स्या० क०) सुप्पसन्नचित्तन्ति अत्थो], इद्भिया पारमिङ्गतो। 


नभं अब्भुग्गमी धीरो, हंसराजाव अम्बरे॥ 


४८. “चतुन्नवुतितो कप्पे, यं दानमददिं तदा। 
दुग्गति नाभिजानामि, सप्पितेलस्सिदं फलं ॥ 


४९. “इतो सत्तरसे कप्पे, जुतिदेव [दुतिदेव (स्या०), तुतिदेव (क०)] सनामको । 
सत्तरतनसम्पन्नो, चक्कवत्ती महब्बलो॥ 


५०. “पटिसम्भिदा चतस्सो...पे०... कतं बुद्भस्स सासनं ˆ॥ 
इत्थं सुदं आयस्मा सप्पिदायको थेरो इमा गाथायो अभासित्थाति। 


सप्पिदायकत्थेरस्सापदानं नवमं । 
९०. पापनिवारियत्थेरअपदानं 


५१. “पियदस्सिस्स भगवतो, चङ्कमं सोधितं मया। 
नळकेहि पटिच्छन्नं, वातातपनिवारणं॥ 


५२. “पापं विवज्जनत्थाय, कुसलस्सुपसम्पदा । 
किलेसानं पहानाय, पदहिं सत्थु सासने॥ 


५३. “इतो एकादसे कप्पे, अग्गिदेबोति विस्सुतो । 
सत्तरतनसम्पन्नो, चक्कवत्ती महब्बलो॥ 


५४. “पटिसम्भिदा चतस्सो...पे०... कतं बुद्धस्स सासनं" ॥ 


इत्थं सुदं आयस्मा पापनिवारियो [वातातपनिवारियो (?)] थेरो इमा गाथायो अभासित्थाति। 

पापनिवारियत्थेरस्सापदानं दसमं । 
हत्थिवग्गो बावीसतिमो । 
तस्सुद्दानं - 


हत्थि पानधि सच्चञ्च, एकसञ्जि च रंसिको। 
सन्धितो तालवण्टञ्च, तथा अक्कन्तसञ्जको। 
सप्पि पापनिवारी च, चतुप्पञ्जास गाथकाति॥ 


२३. आलम्बणदायकवग्गो 


१. आलम्बणदायकत्थेरअपदानं 


१. “अत्थदस्सिस्स भगवतो, लोकजेद्ुस्स तादिनो। 
आलम्बणं मया दिन्नं, द्विपदिन्दस्स तादिनो॥ 


२. “धरणिं पटिपज्जामि, विपुलं सागरप्परं। 
पाणेसु च इस्सरियं, वत्तेमि वसुधाय च॥ 


३. “किलेसा झापिता मय्हं, भवा सब्बे समूहता। 
तिस्सो विज्जा अनुप्पत्ता, कतं बुद्भस्स सासनं॥ 


४. “इतो द्वेसट्टिकप्पम्हि, तयो आसिंसु खत्तिया। 
एकापस्मसितनामा ते, चक्कवत्ती महब्बला॥ 


५. “पटिसम्भिदा चतस्सो, विमोक्खापि च अट्टिमे। 
छळभिञ्ञा सच्छिकता, कतं बुद्भस्स सासन” ॥ 


इत्थं सुदं आयस्मा आलम्बणदायको थेरो इमा गाथायो अभासित्थाति। 
आलम्बणदायकत्थेरस्सापदानं पठमं । 
२. अजिनदायकत्थेरअपदानं 


६. ““एकत्तिसे इतो कप्पे, गणसत्थारको अहं। 
अहसं विरजं बुद्धं, आहुतीनं पटिग्गहं ॥ 


७. “चम्मखण्डं मया दिन्नं, सिखिनो लोकबन्धुनो । 

तेन कम्मेन द्विपदिन्द, लोकजेट्ट नरासभ॥ 


८. “सम्पत्ति अनुभोत्वान, किलेसे झापयि अहं । 
धारेमि अन्तिमं देहं, सम्मासम्बुद्धसासने॥ 


९. ''एकत्तिसे इतो कप्पे, अजिनं यं अदासहं। 
दुग्गति नाभिजानामि, अजिनस्स इदं फलं ॥ 


९०. “इतो पञ्चमके क्पे, राजा आसि सुदायको । 
सत्तरतनसम्पन्नो, चक्कवत्ती महब्बलो॥ 


११. “पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा अजिनदायको थेरो इमा गाथायो अभासित्थाति। 


अजिनदायकत्थेरस्सापदानं दुतियं। 
३. द्वेरतनियत्थेरअपदानं 


१२. 


~ 


““मिगलुद्दो पुरे आसि, अरञ्जे कानने अहं। 
अहसं विरजं बुद्धं, आहुतीनं पटिग्गहं ॥ 


१३. “मंसपेसि मया दिन्ना, विपस्सिस्स महेसिनो। 
सदेवकस्मिं लोकस्मिं, इस्सरं कारयामहं॥ 


९४. इमिना मंसदानेन, रतनं निब्बत्तते मम। 
दुवेमे रतना लोके, दिट्टुधम्मस्स पत्तिया॥ 


१५. “तेहं सब्बे अनुभोमि, मंसदानस्स सत्तिया। 
गत्तञ्च मुदुकं मय्हं, पञ्जा निपुणवेदनी॥ 


९६. “एकनवुतितो कप्पे, यं मंसमददिं तदा। 
दुग्गतिं नाभिजानामि, मंसदानस्सिदं फलं॥ 


१७. “इतो चतुत्थके कप्पे, एको आसि जनाधिपो। 
महारोहितनामो सो, चक्कवत्ती महब्बलो॥ 


१८. “पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा द्वेरतनियो [द्विरतनियो (सी०)] थेरो इमा गाथायो अभासित्थाति । 

द्वेरतनियत्थेरस्सापदानं ततियं। 
दसमं भाणवारं। 
४. आरक्खदायकत्थेरअपदानं 


१९. “सिद्धत्थस्स भगवतो, वेदि कारापिता [वेदिका कारिता (स्या०)] मया। 
आरक्खो च मया दिन्नो, सुगतस्स महेसिनो॥ 


२०. “तेन कम्मविसेसेन, न पस्सि भयभेरवं । 
कुहिञ्चि उपपन्नस्स, तासो मय्हं न विज्जति॥ 


२१. “चतुन्नवुतितो कण्पे, यं वेदिं कारयिं पुरे। 
दुग्गति नाभिजानामि, वेदिकाय इदं फलं ॥ 


२२. “इतो छट्ठम्हि कप्पम्हि, अपस्सेनसनामको । 
सत्तरतनसम्पन्नो, चक्कवत्ती महब्बलो॥ 


२३. “पटिसम्भिदा चतस्सो...पे०... कतं बुद्धस्स सासनं" ॥ 
इत्थं सुदं आयस्मा आरक्खदायको थेरो इमा गाथायो अभासित्थाति। 


आरक्खदायकत्थेरस्सापदानं चतुत्थं । 
५. अब्याधिकत्थेरअपदानं 


२४. “विपस्सिस्स भगवतो, अग्गिसालं अदासहं। 
ब्याधिकानञ्च आवासं, उण्होदकपटिग्गहं॥ 


२५. “तेन कम्मेनयं मय्हं, अत्तभावो सुनिम्मितो । 
ब्याधाहं नाभिजानामि, पुञ्जकम्मस्सिदं फलं ॥ 


२६. “एकनवुतितो कप्पे, यं सालमददिं तदा। 
दुग्गति नाभिजानामि, अग्गिसालायिदं फलं ॥ 


२७. “इतो च सत्तमे कप्पे, एकोसि अपराजितो [एको आसि नराधिपो (स्या०)]। 
सत्तरतनसम्पन्नो, चक्कवत्ती महब्बलो॥ 


२८. “पटिसम्भिदा चतस्सो...पे०... कतं बुद्भस्स सासनं ˆ ॥ 
इत्थं सुदं आयस्मा अब्याधिको थेरो इमा गाथायो अभासित्थाति । 

अब्याधिकत्थेरस्सापदानं पञ्चमं । 
६. अङ्कोलपुप्फियत्थेरअपदानं 


२९. “नारदो [वरदो (क०)] इति मे नामं, कस्सपो इति मं विदू । 
अद्दसं समणानग्गं, विपस्सिं देवसक्कतं॥ 


३०. “अनुब्यञ्जनधरं बुद्धं, आहुतीनं पटिग्गहं । 
अङ्कोलपुप्फं [बकुलपुप्फं (स्या), बकोलपुप्फं (क०)] पग्गय्ह, बुद्भस्स अभिरोपयि॥ 


३१. “एकनवुतितो कण्पे, यं पुप्फमभिपूजयि। 
दुग्गति नाभिजानामि, बुद्धपूजायिदं फलं॥ 


३२. ““चतुसत्ततितो कप्पे, रोमसो नाम खत्तियो। 
आमुक्कमालाभरणो, सयोग्गबलवाहनो॥ 


३३. “पटिसम्भिदा चतस्सो...पे०... कतं बुद्धस्स सासनं ˆ॥ 
इत्थं सुदं आयस्मा अङ्कोलपुप्फियो [वकुलपुप्फियो (स्या०), बकोलपुप्फियो (क०)] थेरो इमा गाथायो अभासित्थाति। 


अङ्कोलपुप्फियत्थेरस्सापदानं छट्टं । 
७. सोवण्णवटंसकियत्थेरअपदानं 


३४. “उय्यानभूमि निय्यन्तो, असं लोकनायकं । 
वटंसकं गहेत्वान, सोवण्णं साधुनिम्मितं॥ 


३५. “सीघं ततो समारुय्ह, हत्थिकखन्धगतो अहं। 
बुद्धस्स अभिरोपेसि, सिखिनो लोकबन्धुनो॥ 


३६. “एकत्तिसे इतो कण्पे, यं पुप्फमभिरोपयि। 
दुग्गति नाभिजानामि, पुप्फपूजायिदं फलं॥ 


३७. “सत्तवीसे इतो कप्पे, एको आसि जनाधिपो। 
महापतापनामेन, चक्कवत्ती महब्बलो॥ 


३८. “पटिसम्भिदा चतस्सो..पे०... कतं बुद्धस्स सासन” ॥ 
इत्थं सुदं आयस्मा सोवण्णवटंसकियो थेरो इमा गाथायो अभासित्थाति। 


सोवण्णवटंसकियत्थेरस्सापदानं सत्तमं । 

८. मिञ्जवटसकियत्थेरअपदान 


३९. “निब्बुते लोकनाथम्हि, सिखिम्हि वदतं वरे। 
वटंसकेहि आकिण्णं, बोधिपूजं अकासहं॥ 


४०. “गएकत्तिसे इतो कप्पे, यं पूजमकरिं तदा। 
दुग्गति नाभिजानामि, बोधिपूजायिदं फलं॥ 


४१. “इतो छब्बीसतिकण्पे, अहुं मेघब्भनामको । 
सत्तरतनसम्पन्नो, चक्कवत्ती महब्बलो॥ 


४२. “पटिसम्भिदा चतस्सो..पे०... कतं बुद्धस्स सासनं" ॥ 
इत्थं सुदं आयस्मा मिञ्जवटंसकियो थेरो इमा गाथायो अभासित्थाति। 


मिञ्जवटंसकियत्थेरस्सापदानं अद्टुमं । 
९. सुकतावेळियत्थेरअपदानं 


४३. “असितो नाम नामेन, मालाकारो अहं [अहुं (?)] तदा। 
आवेळं पग्गहेत्वान, रञ्ञो दातुं वजामहं॥ 


४ ४. “ असम्पत्तोम्हि [असम्पत्तम्हि (सी०), असम्पत्तोव (?)] राजानं, अद्दसं सिखिनायकं। 
हट्ठो हट्डेन चित्तेन, बुद्धस्स अभिरोपयि॥ 


४५. “एकत्तिसे इतो कण्पे, यं पुप्फमभिपूजयिं। 
दुग्गति नाभिजानामि, बुद्धपूजायिदं फलं॥ 


४६. “पञ्चवीसे इतो कप्पे, राजाहोसिं महब्बलो । 
वेभारो नाम नामेन, चक्कवत्ती महब्बलो॥ 


४७. “पटिसम्भिदा चतस्सो...पे०... कतं बुद्धस्स सासनं" ॥ 
इत्थं सुदं आयस्मा सुकतावेळियो थेरो इमा गाथायो अभासित्थाति । 


सुकतावेळियत्थेरस्सापदानं नवमं । 
१०. एकवन्दनियत्थेरअपदानं 


४८. “उसभं पवरं वीरं, वेस्सभुं विजिताविनं । 
पसन्नचित्तो सुमनो, बुद्धसेट्टमवन्दहं॥ 


www.tipitaka.org Vipassana Research Institute 


Page 223 sur 409 


४९. “एकत्तिसे इतो कप्पे, यं कम्ममकरिं तदा। 
दुग्गति नाभिजानामि, वन्दनाय इदं फलं॥ 


५०. “चतुवीसतिकप्पम्हि, विकतानन्दनामको । 
सत्तरतनसम्पन्नो, चक्कवत्ती महब्बलो॥ 


५९. “पटिसम्भिदा चतस्सो...पे०... कतं बुद्भस्स सासनं ˆ ॥ 
इत्थं सुदं आयस्मा एकवन्दनियो थेरो इमा गाथायो अभासित्थाति। 


एकवन्दनियत्थेरस्सापदानं दसमं | 
आलम्बणदायकवग्गो तेबीसतिमो। 
तस्सुद्दानं - 
आलम्बणञ्च अजिनं, मंसदारक्खदायको । 


अब्याधि अङ्कोलं [वकुलं (स्या०), बकुळं (क०)] सोण्णं, मिञ्जआवेळवन्दनं । 
पञ्चपञ्ञास गाथायो, गणिता अत्थदस्सिभि॥ 


२४. उदकासनवग्गो 
९. उदकासनदायकत्थेरअपदानं 


९. '*आरामद्वारा निक्खम्म, फलकं सन्थरिं अहं । 
उदकञ्च उपड्टासि, उत्तमत्थस्स पत्तिया॥ 


२. “'एकत्तिसे इतो कण्पे, यं कम्ममकरिं तदा। 
दुग्गति नाभिजानामि, आसने चोदके फलं॥ 


३. “इतो पन्नरसे कप्पे, अभिसामसमव्हयो। 
सत्तरतनसम्पन्नो, चक्कवत्ती महब्बलो॥ 


४. “पटिसम्भिदा चतस्सो, विमोक्खापि च अडिमे। 
छळभिञ्ञा सच्छिकता, कतं बुद्भस्स सासनं ˆ ॥ 


इत्थं सुदं आयस्मा उदकासनदायको थेरो इमा गाथायो अभासित्थाति । 


उदकासनदायकत्थेरस्सापदानं पठमं । 

२. भाजनपालकत्थेरअपदानं 


५. “नगरे बन्धुमतिया, कुम्भकारो अहं तदा। 
भाजनं अनुपालेसि, भिक्खुसङ्घस्स तावदे॥ 


६. “एकनवुतितो कप्पे, भाजनं अनुपालयि। 
दुग्गति नाभिजानामि, भाजनस्स इदं फलं ॥ 


७. “'तेपञ्ञजासे इतो कप्पे, अनन्तजालिनामको । 
सत्तरतनसम्पन्नो, चक्कवत्ती महब्बलो॥ 


८. “पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा भाजनपालको [भाजनदायको (सी० स्या०)] थेरो इमा गाथायो अभासित्थाति। 


भाजनपालकत्थेरस्सापदानं दुतियं । 
३. सालपुप्फियत्थेरअपदानं 


९. “अरुणवतिया नगरे, अहोसि पूपिको तदा। 
मम द्वारेन गच्छन्तं, सिखिनं अहसं जिनं॥ 


१०. “बुद्धस्स पत्तं पग्गय्ह, सालपुप्फं अदासहं । 
सम्मग्गतस्स बुद्धस्स, विप्पसन्नेन चेतसा॥ 


१९. “एकत्तिसे इतो कप्पे, यं पुप्फमभिदासहं [यं खज्जकमदासहं (सी०), यं खज्जमभिदासहं (क०) सालपुप्फनामकं 
खज्जकं वा भवेय्य]। 
दुग्गति नाभिजानामि, सालपुप्फस्सिदं फलं ॥ 


१२. “इतो चुहसकप्पम्हि, अहोसिं अमितञ्जलो। 
सत्तरतनसम्पन्नो, चक्कवत्ती महब्बलो॥ 


१३. “पटिसम्भिदा चतस्सो...पे०... कतं बुद्भस्स सासनं ॥ 
इत्थं सुदं आयस्मा सालपुप्फियो थेरो इमा गाथायो अभासित्थाति। 


सालपुप्फियत्थेरस्सापदानं ततियं । 
४. किलञ्जदायकत्थेर अपदानं 


१४. “तिवरायं पुरे रम्मे, नळकारो अहं तदा। 

सिद्धत्थे लोकपज्जोते, पसन्ना जनता तहिं॥ 


१५. “पूजत्थं लोकनाथस्स, किलञ्जं परियेसति। 
बुद्भपूजं करोन्तानं, किलञ्जं अददि अहं॥ 


१६. “चतुन्नवुतितो कप्पे, यं कम्ममकरिं तदा। 
दुग्गति नाभिजानामि, किलञ्जस्स इदं फलं॥ 


१७. “सत्तसत्ततिकप्पम्हि, राजा आसि जलद्धरो [जुतिन्धरो (सी०)]। 
सत्तरतनसम्पन्नो, चक्कवत्ती महब्बलो॥ 


१८. “पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा किलञ्जदायको थेरो इमा गाथायो अभासित्थाति। 


किलञ्जदायकत्थेरस्सापदानं चतुत्थं । 
५. वेदिकारकत्थेरअपदानं 


१९. “विपस्सिनो भगवतो, बोधिया पादपुत्तमे । 
पसन्नचित्तो सुमनो, कारेसि वेदिकं अहं॥ 


२०. “एकनवुतितो कप्पे, कारेसि वेदिकं अहं । 
दुग्गति नाभिजानामि, वेदिकाय इदं फलं ॥ 


२१. “इतो एकादसे कप्पे, अहोसिं सूरियस्समो । 
सत्तरत्तनसम्पन्नो, चक्कवत्ती महब्बलो॥ 


२२. “पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा वेदिकारको थेरो इमा गाथायो अभासित्थाति । 


वेदिकारकत्थेरस्सापदानं पञ्चमं । 
६. वण्णकारत्थेरअपदानं 


२३. “नगरे अरुणवतिया, वण्णकारो अहं तदा। 


चेतिये दुस्सभण्डानि, नानावण्णं रजेसहं [रजि अहं (क०), रजेमहं (स्या०)]॥ 


२४. “एकत्तिसे इतो कप्पे, यं वण्णं रजयि तदा। 
दुग्गति नाभिजानामि, बण्णदानस्सिदं फलं॥ 

२५. “इतो तेवीसतिकण्पे, बण्णसम [चन्दुपम (सी०), चन्दसम (स्या०)] सनामको। 
सत्तरतनसम्पन्नो, चक्कवत्ती महब्बलो॥ 


२६. “पटिसम्भिदा चतस्सो...पे०... कतं बुद्भस्स सासनं `॥ 
इत्थं सुदं आयस्मा वण्णकारो थेरो इमा गाथायो अभासित्थाति । 


वण्णकारत्थेरस्सापदानं छट्रं । 
७. पियालपुप्फियत्थेरअपदानं 


२७. “मिगलुद्दो पुरे आसि, अरञ्जे कानने अहं। 
पियालं पुप्फितं दिस्वा, गतमग्गे खिपिं अहं॥ 


२८. “एकनवुतितो कप्पे, यं पुप्फमभिपूजयि। 
दुग्गति नाभिजानामि, बुद्भपूजायिदं फलं॥ 


२९. “पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा पियालपुप्फियो थेरो इमा गाथायो अभासित्थाति । 


पियालपुष्फियत्थेरस्सापदानं सत्तमं । 
८. अम्बयागदायकत्थेरअपदानं 


३०. “सके सिप्पे अपत्थद्भो, अगमं काननं अहं। 
सम्बुद्धं यन्तं दिस्वान, अम्बयागं अदासहं॥ 


३१. “एकनवुतितो कप्पे, यं दानमददिं तदा। 
दुग्गति नाभिजानामि, अम्बयागस्सिदं फलं॥ 


३२. “पटिसम्भिदा चतस्सो...पे०... कतं बुद्भस्स सासनं ॥ 
इत्थं सुदं आयस्मा अम्बयागदायको थेरो इमा गाथायो अभासित्थाति। 


अम्बयागदायकत्थेरस्सापदानं अद्ठुमं । 
९. जगतिकारकत्थेरअपदानं 


३३. ““निब्बुते लोकनाथम्हि, अत्थदस्सि नरुत्तमे। 
जगती कारिता मरहं, बुद्धस्स थूपमुत्तमे॥ 

३४. “अट्टारसे कप्पसते, यं कम्ममकरिं तदा। 
दुग्गति नाभिजानामि, जगतिया इदं फलं ॥ 


३५. “पटिसम्भिदा चतस्सो...पे०... कतं बुद्भस्स सासनं ˆ ॥ 
इत्थं सुदं आयस्मा जगतिकारको थेरो इमा गाथायो अभासित्थाति । 


जगतिकारकत्थेरस्सापदानं नवमं । 
९०. वासिदायकत्थेरअपदानं 


३६. “कम्मारोहं पुरे आसि, तिवरायं पुरुत्तमे। 
एका वासि मया दिन्ना, सयम्भुं अपराजितं [सयम्भुम्हिपराजिते (?)]॥ 


३७. “चतुन्नवुतितो कण्पे, यं वासिमददिं तदा। 
दुग्गति नाभिजानामि, वासिदानस्सिदं फलं॥ 


३८. “पटिसम्भिदा चतस्सो...पे०... कतं बुद्धस्स सासनं ˆ॥ 
इत्थं सुदं आयस्मा वासिदायको थेरो इमा गाथायो अभासित्थाति। 


वासिदायकत्थेरस्सापदानं दसमं । 
उदकासनवग्गो चतुवीसतिमो । 
तस्सुद्दानं - 


उदकासनभाजनं, सालपुप्फो किलञ्जको। 
वेदिका वण्णकारो च, पियालअम्बयागदो। 
जगती वासिदाता च, गाथा तिस च अट्ट च॥ 


२५. तुवरदायकवग्गो 
९. तुवरदायकत्थेरअपदानं 
९. ““मिगलुद्दो पुरे आसि, अरञ्ञे कानने अहं । 
भरित्वा तुवरमादाय [भरित्वा तुरवमादाय (क०), भज्जितं तुवरमादाय (?) एत्थ तुवरन्ति मुग्गकलायसदिसं 


तुवरद्रिन्ति तदटुकथा । तुवरो धञ्ञजभेदेति सक्कताभिधाने], सङ्घस्स अददि अहं॥ 


२. “एकनवुतितो कप्पे, यं दानमददिं तदा। 

३. 


दुग्गति नाभिजानामि, तुवरस्स इदं फलं॥ 


“पटिसम्भिदा चतस्सो, विमोक्खापि च अट्टिमे। 


छळभिञ्ञा सच्छिकता, कतं बुद्भस्स सासनं ॥ 


इत्थं सुदं आयस्मा तुवरदायको थेरो इमा गाथायो अभासित्थाति । 


Ls 


८. 


तुवरदायकत्थेरस्सापदानं पठमं । 
२. नागकेसरियत्थेर अपदानं 


“धनु अद्वेज्झं कत्वान, वनमज्झोगहिं अहं। 
केसरं ओगतं [ओसरं (स्या०), ओसटं (सी०)] दिस्वा, पतपत्तं समुट्टितं॥ 


"उभो हत्थेहि पग्गय्ह, सिरे कत्वान अञ्जलिं । 
बुद्धस्स अभिरोपेसि, तिस्सस्स लोकबन्धुनो॥ 


“द्वेनवुते इतो कण्पे, यं पुप्फमभिपूजयि | 
दुग्गति नाभिजानामि, बुद्धपूजायिदं फलं॥ 


“तेसत्ततिम्हि कप्पम्हि [सत्तसत्ततिमे कप्पे (स्या०)], सत्त केसरनामका। 
सत्तरतनसम्पन्ना, चक्कवत्ती महब्बला॥ 


“पटिसम्भिदा चतस्सो...पे०... कतं बुद्धस्स सासनं" ॥ 


इत्थं सुदं आयस्मा नागकेसरियो थेरो इमा गाथायो अभासित्थाति। 


९. 


१०. 


११. 


नागकेसरियत्थेरस्सापदानं दुतियं । 
३. नळिनकेसरियत्थेरअपदानं 


““जातस्सरस्स वेमज्झे, वसामि जलकुक्कुटो। 
अहदसाहं [अथहसं (सी० स्या०)] देवदेवं, गच्छन्तं अनिलञ्जसे॥ 


“तुण्डेन केसरिं [केसरं (स्या०)] गर्ह, विप्पसन्नेन चेतसा। 
बुद्धस्स अभिरोपेसि, तिस्सस्स लोकबन्धुनो॥ 


“द्रेनवुते इतो कप्पे, यं पुप्फमभिपूजयि । 
दुग्गति नाभिजानामि, बुद्धपूजायिदं फलं॥ 

१२. “तेसत्ततिम्हि कप्पम्हि, सत्त केसरनामका [सतपत्तसनामको (सी० स्या०)]। 
सत्तरतनसम्पन्ना, चक्कवत्ती महब्बला॥ 


१३. “पटिसम्भिदा चतस्सो...पे०... कतं बुद्धस्स सासन” ॥ 
इत्थं सुदं आयस्मा नव्ठिनकेसरियो थेरो इमा गाथायो अभासित्थाति। 


नळिनकेसरियत्थेरस्सापदानं ततियं। 
४. विरवपुप्फियत्थेरअपदानं 


१४. “खीणासवसहस्सेहि, निय्याति लोकनायको। 
विरवपुप्फमादाय [विरविपुप्फं पग्गय्ह (सी०)], बुद्धस्स अभिरोपयि॥ 


१५. “एकनवुतितो कप्पे, यं पुप्फमभिपूजयि। 
दुग्गति नाभिजानामि, बुद्धपूजायिदं फलं॥ 


१६. “पटिसम्भिदा चतस्सो...पे०... कतं बुद्धस्स सासन” ॥ 
इत्थं सुदं आयस्मा विरवपुप्फियो थेरो इमा गाथायो अभासित्थाति। 


विरवपुफ्फियत्थेरस्सापदान चतुत्थं । 
५. कुटिधूपकत्थेरअपदानं 


१७. “सिद्धत्थस्स भगवतो, अहोसिं कुटिगोपको । 
कालेन कालं धूपेसि, पसन्नो सेहि पाणिभि॥ 


१८. ““चतुन्नवुतितो कप्पे, यं कम्ममकरिं तदा। 
दुग्गतिं नाभिजानामि, धूपदानस्सिदं [बुद्धपूजायिदं (सी०)] फलं॥ 


१९. “पटिसम्भिदा चतस्सो...पे०... कतं बुद्भस्स सासनं ॥ 
इत्थं सुदं आयस्मा कुटिधूपको थेरो इमा गाथायो अभासित्थाति। 


कुटिधूपकत्थेरस्सापदानं पञ्चमं । 
६. पत्तदायकत्थेरअपदानं 


२०. “परमेन दमथेन, सिद्भत्थस्स महेसिनो। 
पत्तदानं मया दिन्नं, उजुभूतस्स तादिनो॥ 

२९. “चतुन्नवृतितो कप्पे, यं दानमददिं तदा। 
दुग्गति नाभिजानामि, पत्तदानस्सिदं फलं॥ 


२२. “पटिसम्भिदा चतस्सो...पे०... कतं बुद्भस्स सासनं `॥ 
इत्थं सुदं आयस्मा पत्तदायको थेरो इमा गाथायो अभासित्थाति। 


पत्तदायकत्थेरस्सापदानं छट्रं । 
७. धातुपूजकत्थेरअपदानं 


२३. “"निब्बुते लोकनाथम्हि, सिद्धत्थम्हि नरुत्तमे। 
एका धातु मया लद्धा, द्विपदिन्दस्स तादिनो॥ 


२४. “ताहं धातुं गहेत्वान, बुद्भस्सादिच्चबन्धुनो। 
पञ्चवस्से परिचरिं, तिट्ठन्तंव नरुत्तमं॥ 


२५. “चतुन्नवुतितो कण्पे, यं धातुं पूजयि तदा। 
दुग्गति नाभिजानामि, धातुपट्टहने फलं॥ 


२६. “पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा धातुपूजको थेरो इमा गाथायो अभासित्थाति। 


धातुपूजकत्थेरस्सापदानं सत्तमं । 
८. सत्तलिपुप्फपूजकत्थेरअपदानं 


२७. “सत्त सत्तलिपुष्फानि, सीसे कत्वानहं तदा। 
बुद्धस्स अभिरोपेसि, वेस्सभुम्हि नरुत्तमे [विभत्तिविपल्लासो चिन्तेतब्बो]॥ 


२८. “एकत्तिसे इतो कप्पे, यं पुप्फमभिपूजयि । 
दुग्गति नाभिजानामि, बुद्धपूजायिदं फलं॥ 


२९. “पटिसम्भिदा चतस्सो...पे०... कतं बुद्धस्स सासनं" ॥ 
इत्थं सुदं आयस्मा सत्तलिपुप्फपूजको थेरो इमा गाथायो अभासित्थाति। 


सत्तलिपुप्फपूजकत्थेरस्सापदानं अड्टमं 


९. बिम्बिजालियत्थेरअपदानं 

३०. “पदुमुत्तरो नाम जिनो, सयम्भू अग्गपुग्गलो । 
चतुसच्चं पकासेति, दीपेति अमतं पदं॥ 


३१. “बिम्बिजालकपुप्फानि [बिम्बजालकपुप्फानि (क०)], पुथु कत्वानहं तदा। 
बुद्धस्स अभिरोपेसि, द्विपदिन्दस्स तादिनो॥ 


३२. “अट्टसद्ठिम्हितो कप्पे, चतुरो किञ्जकेसरा। 
सत्तरतनसम्पन्ना, चक्कवत्ती महब्बला॥ 


३३. “पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा बिम्बिजालियो थेरो इमा गाथायो अभासित्थाति। 


बिम्बिजालियत्थेरस्सापदानं नवमं । 
१०. उद्दालकदायकत्थेरअपदानं 


३४. “ककुधो नाम नामेन, सयम्भू अपराजितो । 
पवना निक्खमित्वान, अनुप्पत्तो महानदिं॥ 


३५. “उहालकं गहेत्वान, सयम्भुस्स अदासहं । 
संयतस्सुजुभूतस्स, पसन्नमानसो अहं॥ 


३६. “एकत्तिसे इतो कप्पे, यं पुप्फमभिपूजयि । 
दुग्गति नाभिजानामि, पुप्फदानस्सिदं फलं॥ 


३७. “पटिसम्भिदा चतस्सो...पे०... कतं बुद्भस्स सासनं ˆ॥ 
इत्थं सुदं आयस्मा उद्दालकदायको थेरो इमा गाथायो अभासित्थाति। 


उद्दालकदायकत्थेरस्सापदानं दसमं । 
तुवरदायकवग्गो पञ्चबीसतिमो। 
तस्सुद्दानं - 


तुबरनागनळिना, विरवी कुटिधूपको । 
पत्तो धातुसत्तलियो, बिम्बि उद्दालकेन च। 
सत्ततिंसति गाथायो, गणितायो विभाविभि॥ 

२६. थोमकवग्गो 
९. थोमकत्थेरअपदानं 


“देवलोके ठितो सन्तो, विपस्सिस्स महेसिनो। 
धम्मं सुणित्वा मुदितो, इमं वाचं अभासहं॥ 


Le 


२. “नमो ते पुरिसाजञ्ञ, नमो ते पुरिसुत्तम। 
बहुज्जनं [बहुं जनं (सी०)] तारयसि, देसेन्तो अमतं पदं॥ 


३. “एकनवुतितो कप्पे, यं बाचमभणि तदा। 
दुग्गति नाभिजानामि, थोमनाय इदं फलं ॥ 
४. “पटिसम्भिदा चतस्सो, विमोक्खापि च अडिमे। 


छळभिञ्ञा सच्छिकता, कतं बुद्भस्स सासनं ˆ ॥ 
इत्थं सुदं आयस्मा थोमको थेरो इमा गाथायो अभासित्थाति । 
थोमकत्थेरस्सापदानं पठमं । 
२. एकासनदायकत्थेरअपदानं 


५. "विजहित्वा देववण्णं, सभरियो इधागमि। 
अधिकारं कत्तुकामो, बुद्धसेट्टस्स सासने॥ 


६. “देवलो नाम नामेन, पदुमृत्तरसावको। 
तस्स भिक्खा मया दिन्ना, विप्पसन्नेन चेतसा॥ 


७. “सतसहस्सितो कण्पे, यं कम्ममकरिं तदा। 
दुग्गति नाभिजानामि, पिण्डपातस्सिदं फलं॥ 


८. “पटिसम्भिदा चतस्सो...पे०... कतं बुद्भस्स सासनं ॥ 
इत्थं सुदं आयस्मा एकासनदायको थेरो इमा गाथायो अभासित्थाति। 


एकासनदायकत्थेरस्सापदानं दुतियं । 
३. चितकपूजकत्थेरअपदानं 


९. “आनन्दो नाम सम्बुद्धो, सयम्भू अपराजितो। 

अरञ्जे परिनिब्बायि, अमनुस्सम्हि कानने॥ 


१०. “देवलोका इधागन्त्वा, चितं कत्वानहं तदा। 
सरीरं तत्थ झापेसि, सक्कारञ्च अकासहं॥ 


११. “एकनवुतितो कप्पे, यं कम्ममकरिं तदा। 
दुग्गति नाभिजानामि, बुद्भपूजायिदं फलं॥ 


१२. “पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा चितकपूजको थेरो इमा गाथायो अभासित्थाति । 


चितकपूजकत्थेरस्सापदानं ततियं। 
४. तिचम्पकपुप्फियत्थेरअपदानं 


९३. “हिमवन्तस्साविदूरे, विकतो [विकनो (सी० स्या०)] नाम पब्बतो। 
तस्स वेमज्झे वसति, समणो भावितिन्द्रियो॥ 


१४. “दिस्वान तस्सोपसमं, विप्पसन्नेन चेतसा। 
तीणि चम्पकपुप्फानि, गहेत्वान समोकिरिं॥ 


१५. “एकनवुतितो कण्पे, यं पुप्फमभिपूजयिं । 
दुग्गति नाभिजानामि, बुद्धपूजायिदं फलं॥ 


९६. “पटिसम्भिदा चतस्सो...पे०... कतं बुद्भस्स सासनं ˆ॥ 
इत्थं सुदं आयस्मा तिचम्पकपुप्फियो थेरो इमा गाथायो अभासित्थाति । 


तिचम्पकपुप्फियत्थेरस्सापदानं चतुत्थं । 
५. सत्तपाटलियत्थेरअपदानं 


१७. “कणिकारंव जोतन्तं, निसिन्नं पब्बतन्तरे । 
सत्त पाटलिपुप्फानि, बुद्धस्स अभिरोपयि॥ 


१८. “चतुन्नवुतितो कप्पे, यं पुप्फमभिरोपयिं। 
दुग्गति नाभिजानामि, बुद्धपूजायिदं फलं॥ 


१९. “पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा सत्तपाटलियो थेरो इमा गाथायो अभासित्थाति। 

सत्तपाटलियत्थेरस्सापदानं पञ्चमं । 
६. उपाहनदायकत्थेरअपदानं 


२०. “अहोसिं चन्दनो नाम, सम्बुद्भस्सत्रजो तदा। 
एकोपाहनो मया दिन्नो, बोधिं सम्पज्ज मे तुवं॥ 


२१. “एकनवुतितो कण्पे, यं पानधि [यमुपाहनं (सी०), यं पादुं (स्या०)] दिं तदा। 
दुग्गति नाभिजानामि, उपाहनस्सिदं फलं॥ 


२२. “पटिसम्भिदा चतस्सो...पे०... कतं बुद्भस्स सासनं ` ॥ 
इत्थं सुदं आयस्मा उपाहनदायको थेरो इमा गाथायो अभासित्थाति । 


उपाहनदायकत्थेरस्सापदानं छट्रं । 
७. मञ्जरिपूजकत्थेरअपदानं 


२३. “मञ्जरिकं करित्वान, रथियं पटिपज्जहं। 
अहसं समणानग्गं, भिक्खुसङ्गपुरक्खतं॥ 


२४. “पसन्नचित्तो सुमनो, परमाय च पीतिया। 
उभो हत्थेहि पग्गस्ह, बुद्भस्स अभिरोपयि॥ 


२५. “द्वेनवुते इतो कण्पे, यं पुप्फमभिपूजयि । 
दुग्गति नाभिजानामि, पुप्फपूजायिदं फलं॥ 


२६. “इतो तेसत्ततिकप्पे, एको आसिं महीपति। 
जोतियो नाम नामेन, चक्कवत्ती महब्बलो॥ 


२७. “पटिसम्भिदा चतस्सो...पे०... कतं बुद्भस्स सासनं ˆ ॥ 
इत्थं सुदं आयस्मा मञ्जरिपूजको थेरो इमा गाथायो अभासित्थाति। 


मञ्जरिपूजकत्थेरस्सापदानं सत्तमं । 
८. पण्णदायकत्थेर अपदानं 


२८. ““पब्बते हिमवन्तम्हि, वाकचीरधरो अहं। 
अलोणपण्णभकखोम्हि, नियमेसु च संवुतो॥ 

२९. “पातरासे अनुण्पत्ते, सिद्धत्थो उपगच्छि मं । 
ताहं बुद्भस्स पादासिं, पसन्नो सेहि पाणिभि॥ 


३०. “चतुन्नवुतितो कप्पे, यं पण्णमददिं तदा । 
दुग्गति नाभिजानामि, पण्णदानस्सिदं फलं॥ 


३१. “सत्तवीसतिकप्पम्हि, राजा आसिं सदत्थियो [यदत्थियो (सी० स्या०)]। 
सत्तरतनसम्पन्नो, चक्कवत्ती महब्बलो॥ 


३२. “पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा पण्णदायको थेरो इमा गाथायो अभासित्थाति । 


पण्णदायकत्थेरस्सापदानं अद्ठुमं । 
९. कुटिदायकत्थेरअपदानं 


३३. “विपिनचारी सम्बुद्धो, रुकखमूले वसी तदा। 
पण्णसालं करित्वान, अदासि अपराजिते॥ 


३४. “एकनवुतितो कप्पे, यं पण्णकुटिकं अदं । 
दुग्गति नाभिजानामि, कुटिदानस्सिदं फलं॥ 


३५. “अदट्टवीसे [अद्टतिसे (स्या०)] इतो कप्पे, सोळसासिंसु राजानो। 
सब्बत्थ अभिवस्सीति, वुच्चरे चक्कवत्तिनो॥ 


३६. “पटिसम्भिदा चतस्सो...पे०... कतं बुद्भस्स सासनं ˆ॥ 
इत्थं सुदं आयस्मा कुटिदायको थेरो इमा गाथायो अभासित्थाति । 


कुटिदायकत्थेरस्सापदानं नवमं । 
१०. अग्गपुप्फियत्थेरअपदानं 


३७. “-सुवण्णवण्णं सम्बुद्धं, निसिन्नं पब्बतन्तरे। 
ओभासयन्तं रंसेन [रंसिया (स्या०)], सिखिनं सिखिनं यथा॥ 


३८. “अग्गजं पुप्फमादाय, उपागच्छिं नरुत्तमं । 
पसन्नचित्तो सुमनो, बुद्भस्स अभिरोपयि॥ 


३९. “एकत्तिसे इतो कप्पे, यं पुप्फमभिपूजयिं। 

दुग्गति नाभिजानामि, बुद्धपूजायिदं फलं॥ 


४०. “पञ्चवीसतिकप्पम्हि, अहोसि अमितोगतो [अमितव्हयो (सी०)]। 


सत्तरतनसम्पन्नो, चक्कवत्ती महब्बलो॥ 


४१. “पटिसम्भिदा चतस्सो...पे०... कतं बुद्धस्स सासन” ॥ 
इत्थं सुदं आयस्मा अग्गपुप्फियो थेरो इमा गाथायो अभासित्थाति। 


अग्गपुप्फियत्थेरस्सापदानं दसमं । 


थोमकवग्गो छब्बीसतिमो । 


तस्सुद्दानं - 


५. 


थोमकेकासनचितकं, चम्पको सत्तपाटलि । 
पानधि [पाहनो (सी०), पादु (स्या०)] मञ्जरी पण्णं, कुटिदो अग्गपुप्फियो । 
गाथायो गणिता चेत्थ, एकतालीसमेव चाति॥ 


२७. पदुमुक्खिपवग्गो 
१. आकासुक्खिपियत्थेर अपदानं 


““सुबण्णवण्णं सिद्भत्थं, गच्छन्तं अन्तरापणे। 
जलजग्गे दुवे गय्ह, उपागच्छिं नरासभं॥ 


“एकज्च पुप्फं पादेसु, बुद्धसेटुस्स निक्खिपिं । 
एकञ्च पुप्फं पग्गय्ह, आकासे उक्खिपिं अहं॥ 


““चतुन्नवुतितो कण्पे, यं पुप्फमभिरोपयिं । 
दुग्गति नाभिजानामि, पुप्फदानस्सिदं फलं॥ 


“इतो छत्तिसकप्पम्हि, एको आसिं महीपति। 
अन्तलिक्खकरो नाम, चक्कवत्ती महब्बलो॥ 


“पटिसम्भिदा चतस्सो, विमोक्खापि च अडिमे। 
छळभिञ्ञा सच्छिकता, कतं बुद्भस्स सासन” ॥ 


इत्थं सुदं आयस्मा आकासुक्खिपियो थेरो इमा गाथायो अभासित्थाति । 

आकासुक्खिपियत्थेरस्सापदानं पठमं । 
२. तेलमक्खियत्थेरअपदानं 


६. “सिद्धत्थम्हि भगवति, निब्बुतम्हि नरासभे। 
बोधिया वेदिकायाहं, तेलं मक्खेसि तावदे॥ 


७. “चतुन्नवुतितो कप्पे, यं तेलं मक्खयिं तदा। 
दुग्गति नाभिजानामि, मक्खनाय इदं फलं ॥ 


८. “'चतुवीसे इतो कप्पे, सुच्छवि नाम खत्तियो। 
सत्तरतनसम्पन्नो, चक्कवत्ती महब्बलो॥ 


९. “पटिसम्भिदा चतस्सो...पे०... कतं बुद्धस्स सासन” ॥ 
इत्थं सुदं आयस्मा तेलमक्खियो थेरो इमा गाथायो अभासित्थाति। 


तेलमक्खियत्थेरस्सापदानं दुतियं । 
३. अइचन्दियत्थेरअपदानं 


१०. “तिस्सस्स खो भगवतो, बोधिया पादपृत्तमे । 
अड्डचन्दं मया दिन्नं, धरणीरुहपादपे॥ 


११. “द्वेनवुते इतो कप्पे, यं चन्द [यं पुप्फ (क०)] मभिरोपयिं । 
दुग्गति नाभिजानामि, बोधिपूजायिदं फलं॥ 


१२. “'पञ्चवीसे इतो कप्पे, देवलो नाम खत्तियो। 
सत्तरतनसम्पन्नो, चक्कवत्ती महब्बलो॥ 


१३. “पटिसम्भिदा चतस्सो...पे०... कतं बुद्भस्स सासनं ॥ 
इत्थं सुदं आयस्मा अड्डचन्दियो थेरो इमा गाथायो अभासित्थाति । 


अड्चन्दियत्थेरस्सापदानं ततियं। 
४. पदीपदायकत्थेरअपदानं 


१४. “देवभूतो अहं सन्तो, ओरुय्ह पर्थवि तदा। 
पदीपे पञ्च पादासिं, पसन्नो सेहि पाणिभि॥ 

१५. “चतुन्नवुतितो कप्पे, यं पदीपमदं तदा। 
दुग्गति नाभिजानामि, दीपदानस्सिदं फलं॥ 


९६. “पञ्चपञ्ञासके कप्पे, एको आसिं महीपति। 
समन्तचकखुनामेन, चक्कवत्ती महब्बलो॥ 


९७. “पटिसम्भिदा चतस्सो...पे०... कतं बुद्धस्स सासनं ˆ॥ 

इत्थं सुदं आयस्मा पदीपदायको [अपण्णदीपियो (सी० क०)] थेरो इमा गाथायो अभासित्थाति । 


पदीपदायकत्थेरस्सापदानं चतुत्थं । 
५. बिळालिदायकत्थेरअपदानं 


१८. “हिमवन्तस्साविदूरे, रोमसो नाम पब्बतो। 
तम्हि पब्बतपादम्हि, समणो भावितिन्द्रियो॥ 


१९. “बिळालियो गहेत्वान, समणस्स अदासहं। 
अनुमोदि महावीरो, सयम्भू अपराजितो॥ 


२०. “बिळाली ते मम दिन्ना, विप्पसन्नेन चेतसा। 
भवे निब्बत्तमानम्हि, फलं निब्बत्ततं तव॥ 


२१. “चतुन्नवुतितो कप्पे, यं बिळालिमदासहं । 
दुग्गति नाभिजानामि, बिळालिया इदं फलं ॥ 


२२. “पटिसम्भिदा चतस्सो..पे०... कतं बुद्भस्स सासनं '॥ 
इत्थं सुदं आयस्मा बिळालिदायको थेरो इमा गाथायो अभासित्थाति । 


बिळालिदायकत्थेरस्सापदानं पञ्चमं । 
६. मच्छदायकत्थेरअपदान 


२३. ''चन्दभागानदीतीरे, उक्कुसो आसहं तदा। 
महन्तं मच्छं पग्गय्ह, सिद्भत्थमुनिनो अदं॥ 


२४. “चतुन्नबुतितो कप्पे, यं मच्छमददिं तदा। 
दुग्गति नाभिजानामि, मच्छदानस्सिदं फलं॥ 


२५. “पटिसम्भिदा चतस्सो...पे०... कतं बुद्धस्स सासनं ˆ ॥ 

इत्थं सुदं आयस्मा मच्छदायको थेरो इमा गाथायो अभासित्थाति। 
मच्छदायकत्थेरस्सापदानं छट्टं । 
७. जवहंसकत्थेरअपदानं 


२६. “चन्दभागानदीतीरे, आसिं वनचरो तदा। 
सिद्धत्थं अद्दसं बुद्ध, गच्छन्तं अनिलञ्जसे॥ 


२७. “अञ्जलि पग्गहेत्वान, उल्लोकेन्तो महामुनिं । 
सकं चित्तं पसादेत्वा, अवन्दिं नायकं अहं॥ 


२८. “चतुन्नवुतितो कप्पे, यमवन्दिँ नरासभं । 
दुग्गति नाभिजानामि, वन्दनाय इदं फलं॥ 


२९. “पटिसम्भिदा चतस्सो..पे०... कतं बुद्भस्स सासन” ॥ 
इत्थं सुदं आयस्मा जवहंसको थेरो इमा गाथायो अभासित्थाति। 


जवहंसकत्थेरस्सापदानं सत्तमं । 
८. सळलपृप्फियत्थेरअपदानं 


३०. “चन्दभागानदीतीरे, अहोसिं किन्नरो तदा। 
विपस्सिं अहसं बुद्धं, रंसिजालसमाकुलं॥ 


३१. “पसन्नचित्तो सुमनो, परमाय च पीतिया। 
पग्गय्ह सळलं पुप्फं, विपस्सिं ओकिरिं अहं॥ 


३२. “एकनवुतितो कण्पे, यं पुप्फमभिपूजयि। 
दुग्गति नाभिजानामि, बुद्धपूजायिदं फलं॥ 


३३. “पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा सळलपुप्फियो थेरो इमा गाथायो अभासित्थाति। 


सळलपुप्फियत्थेरस्सापदानं अट्ठुमं । 
९, उपागतासयत्थेरअपदानं 


३४. “हिमवन्तस्स वेमज्झे, सरो आसि सुनिम्मितो। 

तत्थाहं रक्खसो आसि, हेठसीलो भयानको॥ 


३५. “अनुकम्पको कारुणिको, विपस्सी लोकनायको । 
ममुद्धरितुकामो सो, आगच्छि मम सन्तिकं॥ 


३६. “उपागतं महावीरं, देवदेवं नरासभं । 
आसया अभिनिकखम्म, अवन्दिं सत्थुनो अहं॥ 


३७. “एकनवृतितो कण्पे, यं बन्दिं पुरिसुत्तमं । 
दुग्गति नाभिजानामि, वन्दनाय इदं फलं॥ 


३८. “पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा उपागतासयो [उपागतहासनियो (स्या०), उपागताहासनियो (क०)] थेरो इमा गाथायो 
अभासित्थाति। 


उपागतासयत्थेरस्सापदानं नवमं । 
९०, तरणियत्थेरअपदानं 


३९. “सुवण्णवण्णो सम्बुद्धो, विपस्सी दक्खिणारहो। 
नदीतीरे ठितो सत्था, भिक्खुसङ्घपुरक्खतो॥ 


४०. “नावा न विज्जते तत्थ, सन्तारणी महण्णवे। 
नदिया अभिनिक्खम्म, तारेसि लोकनायक ॥ 


४१. “एकनवुतितो कण्पे, यं तारेसि नरुत्तमं । 
दुग्गति नाभिजानामि, तरणाय इदं फलं॥ 


४२. “पटिसम्भिदा चतस्सो...पे०... कतं बुद्धस्स सासनं ˆ॥ 
इत्थं सुदं आयस्मा तरणियो थेरो इमा गाथायो अभासित्थाति। 


तरणियत्थेरस्सापदानं दसमं । 
पदुमुक्खिपवग्गो सत्तवीसतिमो । 
तस्सुद्दानं - 
उक्खिपी तेलचन्दी च, दीपदो च बिळालिदो। 


मच्छो जवो सळलदो, रक्खसो तरणो दस। 

गाथायो चेत्थ सङ्घाता, तालीसं चेकमेव चाति॥ 


२८. सुवण्णबिब्बोहनवग्गो 
१. सुवण्णबिब्बोहनियत्थेरअपदानं 


१. “एकासनं अहमदं, पसन्नो सेहि पाणिभि। 
बिब्बोहनञ्च [बिम्बोहनञ्च (सी० पी०)] पादासिं, उत्तमत्थस्स पत्तिया॥ 


२. “एकनवुतितो कप्पे, बिब्बोहनमदासहं । 
दुग्गति नाभिजानामि, बिब्बोहनस्सिदं फलं॥ 


३. इतो तेसडिमे कप्पे, असमो नाम खत्तियो। 
सत्तरतनसम्पन्नो, चक्कवत्ती महब्बलो॥ 


०६ 


“पटिसम्भिदा चतस्सो, विमोक्खापि च अट्टिमे। 
छळभिञ्ञा सच्छिकता, कतं बुद्भस्स सासनं ˆ ॥ 


इत्थं सुदं आयस्मा सुवण्णबिब्बोहनियो थेरो इमा गाथायो अभासित्थाति । 
सुवण्णबिब्बोहनियत्थेरस्सापदानं पठमं । 
२. तिलमुट्टिदायकत्थेरअपदानं 


५. “मम सङ्कप्पमञ्ञाय, सत्था लोकग्गनायको। 
मनोमयेन कायेन, इद्भिया उपसङ्कमि॥ 


६. “सत्थारं उपसङ्कन्तं, वन्दित्वा पुरिसृत्तमं । 
पसन्नचित्तो सुमनो, तिलमुट्टिमदासहं॥ 


७. “एकनवुतितो कप्पे, यं दानमददिं तदा। 
दुग्गति नाभिजानामि, तिलमुट्टियिदं फलं॥ 


८. “इतो सोळसकणप्पम्हि, तन्तिसो [खन्तियो (स्या०)] नाम खत्तियो। 
सत्तरतनसम्पन्नो, चक्कवत्ती महब्बलो॥ 


९. “पटिसम्भिदा चतस्सो..पे०... कतं बुद्धस्स सासनं" ॥ 
इत्थं सुदं आयस्मा तिलमुट्टिदायको थेरो इमा गाथायो अभासित्थाति। 

तिलमुट्टिदायकत्थेरस्सापदानं दुतियं । 
३. चङ्कोटकियत्थेरअपदानं 


१०. “महासमुहं निस्साय, वसती पब्बतन्तरे। 
पच्चुग्गन्त्वान कत्वान [पच्चुग्गन्त्वान'कासहं (अइ), पच्चुग्गमनं कत्वान (?)], चङ्कोटक [चङ्गोटक (सी०)] 
मदासहं॥ 


११. ““सिद्भत्थस्स महेसिनो, सब्बसत्तानुकम्पिनो [सयम्भुस्सानुकम्पिनो (स्या०)]। 
पुप्फचङ्कोटकं दत्वा, कप्पं सग्गम्हि मोदहं ॥ 


१२. “चतुन्नवुतितो कप्पे, चङ्कोीटकमदं तदा। 
दुग्गति नाभिजानामि, चङ्कोटकस्सिदं फलं॥ 


९३. “पटिसम्भिदा चतस्सो...पे०... कतं बुद्भस्स सासनं ˆ ॥ 
इत्थं सुदं आयस्मा चङ्कोटकियो थेरो इमा गाथायो अभासित्थाति । 


चङ्कोटकियत्थेरस्सापदानं ततियं । 
४. अब्भञ्जनदायकत्थेरअपदानं 


१४. “कोण्डञ्ञस्स भगवतो, वीतरागस्स तादिनो। 
आकाससमचित्तस्स [अकक्कसचित्तस्साथ (अट्ट०)], निप्पपञ्चस्स झायिनो॥ 


९५. “सब्बमोहातिवत्तस्स, सब्बलोकहितेसिनो। 
अब्भञ्जनं मया दिन्नं, द्विपदिन्दस्स तादिनो॥ 


९६. “अपरिमेय्ये इतो कप्पे, अब्भञ्जनमदं तदा [अम्भञ्जनमदासहं (स्या०)]। 
दुग्गति नाभिजानामि, अब्भञ्जनस्सिदं फलं॥ 


१७. ““इतो पन्नरसे कप्पे, चिरप्पो नाम खत्तियो। 
सत्तरतनसम्पन्नो, चक्कवत्ती महब्बलो॥ 


९८. “पटिसम्भिदा चतस्सो...पे०... कतं बुद्भस्स सासनं ˆ॥ 
इत्थं सुदं आयस्मा अब्भञ्जनदायको थेरो इमा गाथायो अभासित्थाति। 


अब्मञ्जनदायकत्थेरस्सापदानं चतुत्थं । 


५. एकञ्जलिकत्थेरअपदानं 

१९. “'उदुम्बरे वसन्तस्स, नियते पण्णसन्थरे। 
बुत्थोकासो मया दिन्नो, समणस्स महेसिनो॥ 


२०. “"तिस्सस्स द्विपदिन्दस्स, लोकनाथस्स तादिनो। 
अञ्जलिं पग्गहेत्वान, सन्थरिं पुप्फसन्थरं॥ 


२१. “द्वेनवुते इतो कप्पे, यं करिं पुप्फसन्थरं । 
दुग्गति नाभिजानामि, सन्थरस्स इदं फलं॥ 


२२. “इतो चुद्दसकप्पम्हि, अहोसि मनुजाधिपो। 
एकअञ्जलिको नाम, चक्कवत्ती महब्बलो॥ 


२३. “पटिसम्भिदा चतस्सो...पे०... कतं बुद्भस्स सासनं ॥ 
इत्थं सुदं आयस्मा एकञ्जलिको थेरो इमा गाथायो अभासित्थाति। 


एकञ्जलिकत्थेरस्सापदानं पञ्चमं । 
६. पोत्थकदायकत्थेरअपदानं 


२४. “सत्थारं धम्ममारब्म, सङ्घञ्चापि महेसिनं । 
पोत्थदानं मया दिन्नं, दक्खिणेय्ये अनुत्तरे॥ 


२५. “एकनवुतितो कण्पे, यं कम्ममकरिं तदा। 
दुग्गति नाभिजानामि, पोत्थदानस्सिदं फलं॥ 


२६. “पटिसम्भिदा चतस्सो..पे०... कतं बुद्धस्स सासनं ˆ॥ 
इत्थं सुदं आयस्मा पोत्थकदायको थेरो इमा गाथायो अभासित्थाति । 


पोत्थकदायकत्थेरस्सापदानं छट्रं । 
७. चितकपूजकत्थेरअपदानं 


२७. ''चन्दभागानदीतीरे, अनुसोतं बजामहं । 
सत्त मालुवपुप्फानि, चितमारोपयिं अहं॥ 


२८. “चतुन्नवुतितो कप्पे, चितकं यमपूजयि। 
दुग्गति नाभिजानामि, चितपूजायिदं फलं॥ 


२९. “सत्तसद्गिम्हितो कप्पे, पटिजग्गसनामका। 

सत्तरतनसम्पन्ना, सत्तासुं चक्कवत्तिनो [पटिजग्गसनामको । सत्तरतनसम्पन्नो, चक्कवत्ती महब्बलो (स्या०)]॥ 


३०. “पटिसम्भिदा चतस्सो...पे०... कतं बुद्धस्स सासन” ॥ 
इत्थं सुदं आयस्मा चितकपूजको थेरो इमा गाथायो अभासित्थाति । 


चितकपूजकत्थेरस्सापदानं सत्तमं । 
८. आलुवदायकत्थेरअपदानं 


३९. “पब्बते हिमवन्तम्हि, महासिन्धु सुदस्सना। 
तत्थद्दसं वीतरागं, सुप्पभासं सुदस्सनं॥ 


३२. “परमोपसमे युत्तं, दिस्वा विम्हितमानसो । 
आलुवं तस्स पादासि, सन्नो सेहि पाणिभि॥ 


३३. “एकत्तिसे इतो कप्पे, यं फलमददिं तदा। 
दुग्गति नाभिजानामि, आलुवस्स इदं फलं॥ 


३४. “पटिसम्भिदा चतस्सो..पे०... कतं बुद्धस्स सासनं" ॥ 
इत्थं सुदं आयस्मा आलुवदायको थेरो इमा गाथायो अभासित्थाति। 


आलुवदायकत्थेरस्सापदानं अट्ठमं। 
९. एकपुण्डरीकत्थेरअपदानं 


३५. “रोमसो नाम नामेन, सयम्भू सुब्बतो [सप्पभो (स्या०)] तदा। 
पुण्डरीकं मया दिन्नं, विप्पसन्नेन चेतसा॥ 


३६. “चतुन्नवुतितो कप्पे, पुण्डरीकमदं तदा। 
दुग्गतिं नाभिजानामि, पुण्डरीकस्सिदं फलं॥ 


३७. “पटिसम्भिदा चतस्सो...पे०... कतं बुद्भस्स सासनं ˆ ॥ 
इत्थं सुदं आयस्मा एकपुण्डरीको थेरो इमा गाथायो अभासित्थाति । 


एकपुण्डरीकत्थेरस्सापदानं नवमं । 
१०. तरणीयत्थेरअपदानं 


३८. ““महापथम्हि विसमे, सेतु कारापितो मया। 

तरणत्थाय लोकस्स, पसन्नो सेहि पाणिभि॥ 


३९. “एकनवुतितो कप्पे, यो सेतु कारितो मया । 
दुग्गर्ति नाभिजानामि, सेतुदानस्सिद फलं॥ 


४०. “पञ्चपञज्ञासितो कप्पे, एको आसि समोगधो। 
सत्तरतनसम्पन्नो, चक्कवत्ती महब्बलो॥ 


४१. “पटिसम्भिदा चतस्सो...पे०... कतं बुद्धस्स सासन” ॥ 
इत्थं सुदं आयस्मा तरणीयो थेरो इमा गाथायो अभासित्थाति। 


तरणीयत्थेरस्सापदानं दसमं । 
सुवण्णबिब्बोहनवग्गो अट्टवीसतिमो । 
तस्सुद्दानं - 
सुवण्णं तिलमुट्टि च, चङ्कोटब्भञ्जनञ्जली । 
पोत्थको चितमालुवा, एकपुण्डरी सेतुना । 
द्रेचत्तालीस गाथायो, गणितायो विभाविभीति॥ 


एकादसमं भाणवारं। 


२९. पण्णदायकवग्गो 
९. पण्णदायकत्थेरअपदानं 


“पण्णसाले निसिन्नोम्हि, पण्णभोजनभोजनो। 
उपविट्ठज्च मं सन्तं, उपागच्छि महाइसि [महामुनि (सी०)]॥ 


Le) 


२. “सिद्धत्थो लोकपज्जोतो, सब्बलोकतिकिच्छको। 
तस्स पण्णं मया दिन्नं, निसिन्नं [निसिन्नस्स (स्या० अट्ठ०)] पण्णसन्थरे॥ 


३. “चतुन्नवुतितो कण्पे, यं पण्णमददिं तदा। 
दुग्गति नाभिजानामि, पण्णदानस्सिदं फलं॥ 
४. “पटिसम्भिदा चतस्सो, विमोक्खापि च अडिमे। 


छळभिञ्ञा सच्छिकता, कतं बुद्भस्स सासन” ॥ 

इत्थं सुदं आयस्मा पण्णदायको थेरो इमा गाथायो अभासित्थाति । 
पण्णदायकत्थेरस्सापदानं पठमं । 
२. फलदायकत्थेरअपदानं 


५. “सिनेरुसमसन्तोसो, धरणीसम [धरणीधर (सी० स्या०)] सादिसो। 
बुडुहित्वा समाधिम्हा, भिक्खाय ममुपट्टितो॥ 


६. “हरीतकं [हरीतकि (स्या०)] आमलकं, अम्बजम्बुविभीतकं । 
कोलं भल्लातकं बिल्लं, फारुसकफलानि च॥ 


७. “सिद्धत्थस्स महेसिस्स, सब्बलोकानुकम्पिनो । 
तञ्च सब्ब मया दिन्नं, विप्पसन्नेन चेतसा॥ 


८. ““चतुन्नवुतितो कप्पे, यं फलं अददि तदा। 
दुग्गति नाभिजानामि, फलदानस्सिदं फलं॥ 


९. ““सत्तपञ्जासितो कप्पे, एकज्झो नाम खत्तियो। 
सत्तरतनसम्पन्नो, चक्कवत्ती महब्बलो॥ 


१०. “पटिसम्भिदा चतस्सो...पे०... कतं बुद्भस्स सासनं ॥ 
इत्थं सुदं आयस्मा फलदायको थेरो इमा गाथायो अभासित्थाति। 


फलदायकत्थेरस्सापदानं दुतियं । 
३. पच्चुग्गमनियत्थेरअपदानं 


११. “'सीहं यथा वनचरं, निसभाजानियं यथा। 
ककुधं विलसन्तंव, आगच्छन्तं नरासभं ॥ 


१२. “सिद्धत्थं लोकपज्जोतं, सब्बलोकतिकिच्छकं । 
अकासि पच्चुग्गमनं, विप्पसन्नेन चेतसा ॥ 


१३. “चतुन्नवुतितो कण्पे, पच्चुग्गच्छिं नरासभं । 
दुग्गति नाभिजानामि, पच्चुग्गमने इदं फलं॥ 


९४. “सत्ततिंसे [सत्तवीसे (सी स्या०)] इतो कप्पे, एको आसि जनाधिपो। 
सपरिवारोति नामेन, चक्कवत्ती महब्बलो॥ 

१५. “पटिसम्भिदा चतस्सो...पे०... कतं बुद्धस्स सासनं ˆ॥ 
इत्थं सुदं आयस्मा पच्चुग्गमनियो थेरो इमा गाथायो अभासित्थाति। 


पच्चुग्गमनियत्थेरस्सापदानं ततियं । 
४. एकपृप्फियत्थेरअपदानं 


१६. “दक्खिणम्हि दुवारम्हि, पिसाचो आसहं तदा। 
अहसं विरजं बुद्धं, पीतरंसिंव भाणुमं॥ 


१७. “विपस्सिस्स नरग्गस्स, सब्बलोकहितेसिनो। 
एकपुप्फं मया दिन्नं, द्रिपदिन्दस्स तादिनो॥ 


१८. “एकनवुतितो कण्पे, यं पुप्फमददिं तदा। 
दुग्गति नाभिजानामि, बुद्धपूजायिदं फलं॥ 


१९. “पटिसम्भिदा चतस्सो...पे०... कतं बुद्धस्स सासन” ॥ 
इत्थं सुदं आयस्मा एकपुप्फियो थेरो इमा गाथायो अभासित्थाति। 


एकपुप्फियत्थेरस्सापदानं चतुत्थं । 
५. मघवपुप्फियत्थेरअपदानं 


२०. “नम्मदानदिया तीरे, सयम्भू अपराजितो। 
समाधि सो समापन्नो, विप्पसन्नो अनाविलो॥ 


२१. “दिस्वा पसन्नसुमनो, सम्बुद्धं अपराजितं । 
ताहं मघवपुप्फेन, सयम्भुं पूजयि तदा॥ 


२२. “एकनवुतितो कप्पे, यं पुप्फमभिपूजयि। 
दुग्गति नाभिजानामि, बुद्धपूजायिदं फलं॥ 


२३. “पटिसम्भिदा चतस्सो...पे०... कतं बुद्भस्स सासनं" ॥ 
इत्थं सुदं आयस्मा मघवपुप्फियो थेरो इमा गाथायो अभासित्थाति । 


मघवपुप्फियत्थेरस्सापदानं पञ्चमं । 


६. उपट्टाकदायकत्थेरअपदानं 

२४. “रथियं पटिपज्जन्तं, आहुतीनं पटिग्गहं । 
द्विपदिन्दं महानागं, लोकजेटुं नरासभं॥ 


२५. “पक्कोसापिय तस्साहं, सब्बलोकहितेसिनो। 
उपड्ठाको मया दिन्नो, सिद्धत्थस्स महेसिनो॥ 


२६. “पटिग्गहेत्वा [पटिग्गहेसि (क०)] सम्बुद्धो, निय्यादेसि महामुनि [महाइसि (क०)]। 
उट्ठाय आसना तम्हा, पक्कामि पाचिनामुखो॥ 


२७. “चतुन्नबुतितो कप्पे, उपट्ठाकमदं तदा। 
दुग्गति नाभिजानामि, उपट्ठानस्सिदं फलं॥ 


२८. “सत्तपञ्जासितो कप्पे, बलसेनसनामको । 
सत्तरतनसम्पन्नो, चक्कवत्ती महब्बलो॥ 


२९. “पटिसम्भिदा चतस्सो...पे०... कतं बुद्भस्स सासनं" ॥ 
इत्थं सुदं आयस्मा उपड्ठाकदायको थेरो इमा गाथायो अभासित्थाति । 


उपड्ठाकदायकत्थेरस्सापदानं छट्रं । 
७. अपदानियत्थेरअपदानं 


३०. “अपदानं सुगतानं, कित्तयिंहं महेसिनं । 
पादे च सिरसा वन्दिं, पसन्नो सेहि पाणिभि॥ 


३१. “द्रेनवृते इतो कप्पे, अपदानं पकित्तयिं। 
दुग्गति नाभिजानामि, कित्तनाय इदं फलं॥ 


३२. “पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा अपदानियो थेरो इमा गाथायो अभासित्थाति । 


अपदानियत्थेरस्सापदानं सत्तमं । 
८. सत्ताहपब्बजितत्थेरअपदान 


३३. “विपस्सिस्स भगवतो, सङ्घो सक्कतमानितो। 
ब्यसनं मे अनुप्पत्तं, जातिभेदो पुरे अह॥ 


३४. “पब्बज्जं उपगन्त्वान, ब्यसनुपसमायहं । 


www.tipitaka.org Vipassana Research Institute 


Page 249 sur 409 


सत्ताहाभिरतो तत्थ, सत्थुसासनकम्यता॥ 


३५. “एकनवुतितो कप्पे, यमहं पब्बजि तदा। 
दुग्गति नाभिजानामि, पब्बज्जाय इदं फलं ॥ 


३६. “सत्तसदिम्हितो कप्पे, सत्त आसुं महीपती। 
सुनिक्खमाति जायन्ति, चक्कवत्ती महब्बला॥ 


३७. “पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा सत्ताहपब्बजितो थेरो इमा गाथायो अभासित्थाति। 


सत्ताहपब्बजितत्थेरस्सापदानं अद्टुमं । 
९. बुद्धुपट्टायिकत्थेरअपदानं 


३८. “वेटम्भिनीति [वेटम्बरीति (सी०), वेधम्भिनीति (स्या०)] मे नामं, पितुसन्तं [पिता'सन्तं (?)] ममं तदा। 
मम हत्थं गहेत्वान, उपानयि महामुनि॥ 


३९. “इमेमं उद्दिसिस्सन्ति, बुद्धा लोकग्गनायका। 
तेहं उपड्टिं सक्कच्चं, पसन्नो सेहि पाणिभि॥ 


४०. “एकत्तिसे इतो कप्पे, बुद्धे उपट्टहिं [परिचरिं (सी० स्या०)] तदा। 
दुग्गति नाभिजानामि, उपड्ठानस्सिदं फलं॥ 


४१. “तेवीसम्हि इतो कप्पे, चतुरो आसु खत्तिया। 
समणुपट्ठाका नाम, चक्कवत्ती महब्बला॥ 


४२. “पटिसम्भिदा चतस्सो...पे०... कतं बुद्धस्स सासन” ॥ 
इत्थं सुदं आयस्मा बुद्भुपड्ठायिको थेरो इमा गाथायो अभासित्थाति। 


बुद्भुपड्ठायिकत्थेरस्सापदानं नवमं । 
१०. पुब्बङ्गमियत्थेरअपदानं 


४३. “चुल्लासीतिसहस्सानि, पब्बजिम्ह अकिञ्चना। 
तेसं पुब्बङ्गमो आसि, उत्तमत्थस्स पत्तिया॥ 


४४. “सरागा सभवा [समोहा (स्या०)] चेते, विप्पसन्नमनाविला। 
उपटटहिंसु सक्कच्चं, पसन्ना सेहि पाणिभि॥ 

४५. “खीणासवा वन्तदोसा, कतकिच्चा अनासवा। 
फरिंसु मेत्तचित्तेन, सयम्भू अपराजिता॥ 


४६. “तेसं उपट्टहित्वान, सम्बुद्धानं पतिस्सतो । 
मरणञ्च अनुप्पत्तो, देवत्तञ्च अगम्हसे॥ 


४७. “चतुन्नवुतितो कप्पे, यं सीलमनुपालयि। 
दुग्गति नाभिजानामि, सञ्जमस्स इदं फलं ॥ 


४८. “पटिसम्भिदा चतस्सो...पे०... कतं बुद्भस्स सासनं" ॥ 
इत्थं सुदं आयस्मा पुब्बङ्गमियो थेरो इमा गाथायो अभासित्थाति । 


पुब्बङ्गमियत्थेरस्सापदानं दसमं । 
पण्णदायकवग्गो एकूनतिंसतिमो । 
तस्सुद्दानं - 


पण्णं फलं पच्चुग्गमं, एकपुप्फि च मघवा। 
उपड्डाकापदानञ्च, पब्बज्जा बुद्धुपद्ठाको । 
पुब्बङ्गमो च गाथायो, अट्ठतालीस कित्तिता॥ 


३०. चितकपूजकवग्गो 
१. चितकपूजकत्थेरअपदानं 


१. “अजितो नाम नामेन, अहोसि ब्राह्मणो तदा। 
आहुतिं यिट्ठुकामोहं, नानापुप्फं समानयि॥ 


२. “'जलन्तं चितकं दिस्वा, सिखिनो लोकबन्धुनो । 
तञ्च पुप्फं समानेत्वा, चितके ओकिरिं अहं॥ 


३. “एकत्तिसे इतो कप्पे, यं पुप्फमभिपूजयि । 
दुग्गति नाभिजानामि, बुद्धपूजायिदं फलं॥ 


४. “सत्तवीसे [सत्ततिसे (क०)] इतो कप्पे, सत्तासुं मनुजाधिपा। 
सुपज्जलितनामा ते, चक्कवत्ती महब्बला॥ 

७. ““पटिसम्भिदा चतस्सो, विमोक्खापि च अडिमे। 
छळभिञ्ञा सच्छिकता, कतं बुद्धस्स सासन” ॥ 


इत्थं सुदं आयस्मा चितकपूजको थेरो इमा गाथायो अभासित्थाति। 
चितकपूजकत्थेरस्सापदानं पठमं । 
२. पुप्फधारकत्थेरअपदानं 


६. “वाकचीरधरो आसिं, अजिनुत्तरवासनो। 
अभिज्ञा पञ्च निब्बत्ता, चन्दस्स परिमज्जको॥ 


७. “विपस्सिं लोकपज्जोतं, दिस्वा अभिगतं ममं । 
पारिच्छत्तकपुप्फानि, धारेसि सत्थुनो अहं॥ 


८. “एकनवुतितो कप्पे, यं पुप्फमभिपूजयि। 
दुग्गति नाभिजानामि, धारणाय इदं फलं॥ 


९. “'सत्तासीतिम्हितो कप्पे, एको आसिं महीपति। 
समन्तधारणो नाम, चक्कवत्ती महब्बलो॥ 


१०. “पटिसम्भिदा चतस्सो...पे०... कतं बुद्भस्स सासनं ॥ 
इत्थं सुदं आयस्मा पुप्फधारको थेरो इमा गाथायो अभासित्थाति । 


पुण्फधारकत्थेरस्सापदानं दुतियं । 
३. छत्तदायकत्थेरअपदाने 


११. “'पुत्तो मम पब्बजितो, कासायवसनो तदा। 
सो च बुद्धत्तं सम्पत्तो, निब्बुतो लोकपूजितो॥ 


१२. “विचिनन्तो सकं पुत्तं, अगमं पच्छतो अहँ । 
निब्बुतस्स महन्तस्स, चितकं अगमासहं॥ 


९३. “पग्गय्ह अञ्जलि तत्थ, वन्दित्वा चितकं अहँ । 
सेतच्छत्तञ्च पग्गय्ह, आरोपेसि अहं तदा॥ 


१४. “चतुन्नवुतितो कप्पे, यं छत्तमभिरोपयिं। 
दुग्गति नाभिजानामि, छत्तदानस्सिदं फलं॥ 

१५. “पञ्चवीसे इतो कप्पे, सत्त आसुं जनाधिपा। 
महारहसनामा ते, चक्कवत्ती महब्बला॥ 


९६. “पटिसम्भिदा चतस्सो...पे०... कतं बुद्भस्स सासनं ˆ॥ 
इत्थं सुदं आयस्मा छत्तदायको थेरो इमा गाथायो अभासित्थाति । 


छत्तदायकत्थेरस्सापदानं ततियं । 
४. सहसञ्ञजकत्थेरअपदानं 


१७. “अनुग्गतम्हि आदिच्चे, पनादो [पसादो (स्या० अट्ट०)] विपुलो अहु। 
बुद्धसेट्डस्स लोकम्हि, पातुभावो महेसिनो॥ 


९८. "घोस [सहृ (सी० स्या०)] मस्सोसहं तत्थ, न च पस्सामि तं जिनं। 
मरणञ्च अनुप्पत्तो, बुद्धसञ्जमनुस्सरिं॥ 


१९. “चतुन्नवुतितो कप्पे, यं सञ्जमलभि तदा। 
दुग्गति नाभिजानामि, बुद्भपूजायिदं फलं॥ 


२०. “पटिसम्भिदा चतस्सो...पे०... कतं बुद्धस्स सासन” ॥ 
इत्थं सुदं आयस्मा सहसञ्जको थेरो इमा गाथायो अभासित्थाति। 


सहदसञ्जकत्थेरस्सापदानं चतुत्थं । 
५. गोसीसनिक्खेपकत्थेरअपदानं 


२१. 'आरामद्वारा निक्खम्म, गोसीसं सन्थतं मया। 
अनुभोमि सकं कम्मं, पुब्बकम्मस्सिदं फलं॥ 


२२. `आजानिया वातजवा, सिन्धवा सीघवाहना । 
अनुभोमि सब्बमेतं, गोसीसस्स इदं फलं॥ 


२३. “अहो कारं परमकारं, सुखत्ते सुकतं मया। 
सङ्घे कतस्स कारस्स, न अञ्जं कलमग्धति॥ 


२४. “चतुन्नवुतितो कप्पे, यं सीसं सन्थरिं अहं। 
दुग्गति नाभिजानामि, सन्थरस्स इदं फलं ॥ 


२५. “पञ्चसत्ततिकप्पम्हि, सुप्पतिट्ठितनामको। 

एको आसिं महातेजो, चक्कवत्ती महब्बलो॥ 


२६. “पटिसम्भिदा चतस्सो..पे०... कतं बुद्भस्स सासनं '॥ 
इत्थं सुदं आयस्मा गोसीसनिक्खेपको थेरो इमा गाथायो अभासित्थाति। 


गोसीसनिक्खेपकत्थेरस्सापदानं पञ्चमं । 
६. पादपूजकत्थेरअपदानं 


२७. “पब्बते हिमवन्तम्हि, अहोसि किन्नरो तदा। 
अहसं विरजं बुद्धं, पीतरंसिंव भाणुमं॥ 


२८. “उपेतं तमहं [उपेतोपि तदा (स्या०), उपेसिं तमहं (?)] बुद्धं, विपस्सिं लोकनायकं । 
चन्दनं तगरञ्चापि, पादे ओसिञ्चहं तदा॥ 


२९. “एकनवुतितो कण्पे, यं पादं अभिपूजयिं। 
दुग्गति नाभिजानामि, पादपूजायिदं फलं॥ 


३०. “पटिसम्भिदा चतस्सो..पे०... कतं बुद्धस्स सासनं" ॥ 
इत्थं सुदं आयस्मा पादपूजको थेरो इमा गाथायो अभासित्थाति। 


पादपूजकत्थेरस्सापदानं छट्ं । 
७. देसकित्तकत्थेर अपदानं 


३१. “उपसालकमनामोहं, अहोसिं ब्राह्मणो तदा। 
काननं वनमोगाळहं, लोकजेड्ं नरासभं॥ 


३२. “दिस्वान वन्दिं पादेसु, लोकाहृतिपटिग्गहं । 
पसन्नचित्तं मं जत्वा, बुद्धो अन्तरधायथ॥ 


३३. “कानना अभिनिक्खम्म, बुद्धसेटुमनुस्सरिं । 
तं देसं कित्तयित्वान, कण्पं सग्गम्हि मोदहं॥ 


३४. “द्वेनवुते इतो कप्पे, यं देसमभिकित्तयि । 
दुग्गति नाभिजानामि, कित्तनाय इदं फलं॥ 


३५. “पटिसम्भिदा चतस्सो...पे०... कतं बुद्भस्स सासनं ॥ 
इत्थं सुदं आयस्मा देसकित्तको थेरो इमा गाथायो अभासित्थाति । 

देसकित्तकत्थेरस्सापदानं सत्तमं। 
८. सरणगमनियत्थेरअपदानं 


३६. “पब्बते हिमवन्तम्हि, अहोसि लुद्दको तदा। 
विपस्सिं अहसं बुद्धं, लोकजेट्टं नरासभं॥ 


३७. “-उपासित्वान सम्बुद्ध, वेय्यावच्चमकासहं । 
सरणञ्च उपागच्छि, द्विपदिन्दस्स तादिनो॥ 


३८. “एकनवुतितो कप्पे, सरणं उपगच्छहं । 
दुग्गति नाभिजानामि, सरणागमनप्फलं॥ 


३९. “पटिसम्भिदा चतस्सो...पे०... कतं बुद्भस्स सासनं ॥ 
इत्थं सुदं आयस्मा सरणगमनियो थेरो इमा गाथायो अभासित्थाति । 


सरणगमनियत्थेरस्सापदानं अङद्ठुमं । 
९. अम्बपिण्डियत्थेरअपदानं 


४०. “रोमसो नाम नामेन, दानवो इति विस्सुतो । 
अम्बपिण्डी मया दिन्ना [अम्बपिण्डो मया दिन्नो (स्या०)], विपस्सिस्स महेसिनो॥ 


४१. “एकनवुतितो कप्पे, यमम्बमददिं तदा। 
दुग्गति नाभिजानामि, अम्बदानस्सिदं फलं॥ 


४२. “पटिसम्भिदा चतस्सो...पे०... कतं बुद्धस्स सासनं ˆ ॥ 
इत्थं सुदं आयस्मा अम्बपिण्डियो थेरो इमा गाथायो अभासित्थाति। 


अम्बपिण्डियत्थेरस्सापदानं नवमं । 
१०. अनुसंसावकत्थेरअपदानं 


४३. “पिण्डाय चरमानाहं, विपस्सिमहसं जिनं। 
उळुङ्गभिक्खं पादासि, द्रिपदिन्दस्स तादिनो॥ 


४४. “पसन्नचित्तो सुमनो, अभिवादेसहं तदा। 
अनुसंसावयिं बुद्धं, उत्तमत्थस्स पत्तिया॥ 

४५. “एकनवुतितो कप्पे, अनुसंसावयि अहँ । 
दुग्गति नाभिजानामि, अनुसंसावना फलं॥ 


४६. “पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा अनुसंसावको थेरो इमा गाथायो अभासित्थाति। 


अनुसंसावकत्थेरस्सापदानं दसमं । 
चितकपूजकवग्गो तिंसतिमो। 
तस्सुद्दानं - 


चितकं पारिछत्तो च, सदहदगोसीससन्थरं । 
पादो पदेसं सरणं, अम्बो संसावकोपि च। 
अड्भतालीस गाथायो, गणितायो विभाविभि॥ 


अथ वग्गुद्दानं ८ 


कणिकारो हत्थिददो, आलम्बणुदकासनं । 
तुवरं थोमको चेव, उक्खेपं सीसुपधानं॥ 


पण्णदो चितपूजी च, गाथायो चेव सब्बसो । 
चत्तारि च सतानीह, एकपञ्ञासमेव च॥ 


पञ्चवीससता सब्बा, द्वासत्तति तदुत्तरि । 
तिसतं अपदानानं, गणिता अत्थदस्सिभि॥ 


कणिकारवग्गदसकं । 


ततियसतकं समत्तं। 
३९. पदुमकेसरवग्गो 


१. पदुमकेसरियत्थेरअपदानं 


९. “इसिसस्ले अहं पुब्बे, आसि मातङ्गवारणो । 
महेसीनं पसादेन, पद्मकेसरमोकिरिं॥ 


२. “पच्चेकजिनसेट्ठेसु, धुतरागेसु तादिसु। 

तेसु चित्तं पसादेत्वा, कप्पं सग्गम्हि मोदहं॥ 


३. “एकनवुतितो कप्पे, केसरं ओकिरिं तदा । 
दुग्गति नाभिजानामि, बुद्धपूजायिदं फलं॥ 


४. “'पटिसम्भिदा चतस्सो, विमोक्खापि च अडिमे। 
छळभिञ्ञा सच्छिकता, कतं बुद्भस्स सासनं ˆ ॥ 


इत्थं सुदं आयस्मा पदुमकेसरियो थेरो इमा गाथायो अभासित्थाति। 
पदुमकेसरियत्थेरस्सापदानं पठमं । 
२. सब्बगन्धियत्थेरअपदानं 


५. “गन्धमाले मया दिन्नं, विपस्सिस्स महेसिनो। 
अदासि उजुभूतस्स, कोसेय्यवत्थमुत्तमं ॥ 


६. “एकनवुतितो कण्पे, यं वत्थमददिं [गन्धमददिं (स्या०)] पुरे। 
दुग्गति नाभिजानामि, गन्धदानस्सिदं फलं॥ 


७. “इतो पन्नरसे कप्पे, सुचेळो नाम खत्तियो। 
सत्तरतनसम्पन्नो, चक्कवत्ती महब्बलो॥ 


८. “पटिसम्भिदा चतस्सो...पे०... कतं बुद्भस्स सासनं ॥ 
इत्थं सुदं आयस्मा सब्बगन्धियो थेरो इमा गाथायो अभासित्थाति। 


सब्बगन्धियत्थेरस्सापदानं दुतियं । 
३. परमन्नदायकत्थेरअपदानं 


९. “'कणिकारंव जोतन्तं, उदयन्तंव भाणुमं । 
विपस्सिं अहसं बुद्धं, लोकजेट्टं नरासभं॥ 


१०. “अञ्जलिं पग्गहेत्वान, अभिनेसि सकं घरं । 
अभिनेत्वान सम्बुद्धं, परमन्नमदासहं ॥ 


११. “एकनवुतितो कप्पे, परमन्नमदिं [परमन्नं ददि (सी०), परमन्नमदं (स्या०)] तदा। 
दुग्गति नाभिजानामि, परमन्नस्सिदं फलं॥ 

१२. “पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा परमन्नदायको थेरो इमा गाथायो अभासित्थाति। 


परमन्नदायकत्थेरस्सापदानं ततियं। 
४. धम्मसञ्ञकत्थेरअपदानं 


१३. “विपस्सिनो भगवतो, महाबोधिमहो अहु। 
रुक्खट्टस्सेव सम्बुद्धो, [रुक्खट्टेयेव सम्बुद्धे (सी०), रुक्खट्टो इव सम्बुद्धो (अट्ट०) एत्थ रुक्खड्टस्सेब 
बोधिमहकारजनस्स सम्बुद्धो चतुसच्चं पकासेतीति अत्थोपि सक्का ञातुं] लोकजेट्टी नरासभो [लोकजेट्टे 
नरासभे (सी०)]॥ 


१४. “भगवा तम्हि समये, भिकखुसङ्गपुरक्खतो। 
चतुसच्चं पकासेति, वाचासभिमुदीरयं॥ 


९५. “सङ्कित्तेन च देसेन्तो, वित्थारेन च देसयं [देसयि (स्या), भासति (क०)]। 
विवट्टच्छदो सम्बुद्धो, निब्बापेसि महाजनं॥ 


९६. “'तस्साहं धम्मं सुत्वान, लोकजेड्टस्स तादिनो। 
वन्दित्वा सत्थुनो पादे, पक्कामिं उत्तरामुखो॥ 


१७. “एकनवुतितो कण्पे, यं धम्ममसुणिं तदा। 
दुग्गति नाभिजानामि, धम्मसवस्सिदं फलं॥ 


१८. “तेत्तिसम्हि इतो कप्पे, एको आसि महीपति। 
सुतवा नाम नामेन, चक्कवत्ती महब्बलो॥ 


९९. “पटिसम्भिदा चतस्सो...पे०... कतं बुद्भस्स सासनं ˆ ॥ 
इत्थं सुदं आयस्मा धम्मसञ्ञको थेरो इमा गाथायो अभासित्थाति । 


धम्मसञ्जकत्थेरस्सापदानं चतुत्थं । 
५. फलदायकत्थेरअपदान 


२०. ““भागीरथीनदीतीरे, अहोसि अस्समो तदा। 
तमहं अस्समं गच्छि, फलहत्थो अपेक्खवा॥ 


२१. “विपस्सिं तत्थ अद्दक्खि, पीतरंसिंव भाणुमं । 

यं मे अत्थि फलं सब्बं, अदासि सत्थुनो अहं॥ 


२२. “एकनवुतितो कप्पे, यं फलं अददि तदा। 
दुग्गति नाभिजानामि, फलदानस्सिदं फलं॥ 


२३. “पटिसम्भिदा चतस्सो...पे०... कतं बुद्भस्स सासनं ˆ ॥ 
इत्थं सुदं आयस्मा फलदायको थेरो इमा गाथायो अभासित्थाति । 


फलदायकत्थेरस्सापदानं पञ्चमं । 
६. सम्पसादकत्थेरअपदानं 


२४. “नमो ते बुद्ध वीरत्थु, विप्पमृत्तोसि सब्बधि । 
ब्यसनम्हि [व्यसनं हि (सी०)] अनुप्पत्तो, तस्स मे सरणं भव'॥ 


२५. “सिद्धत्थो तस्स ब्याकासि, लोके अप्पटिपुग्गलो। 
"महोदधिसमो सङ्घो, अप्पमेय्यो अनुत्तरो॥ 


२६. “तत्थ त्वं विरजे खेत्ते, अनन्तफलदायके। 
सङ्घे चित्तं पसादेत्वा, सुबीजं वाप [चापि (सी०), वापि (स्या०)] रोपय॥ 


२७. “इदं वत्वान सब्बञ्ञू, लोकजेट्टो नरासभो। 
ममेव अनुसासित्वा, वेहासं नभमुग्गमि॥ 


२८. “अचिरं गतमत्तम्हि, सब्बञ्जुम्हि नरासभे । 
मरणं समनुप्पत्तो, तुसितं उपपज्जहं ॥ 


२९. “तदाहं विरजे खेत्ते, अनन्तफलदायके । 
सङ्घे चित्तं पसादेत्वा, कप्पं सग्गम्हि मोदहं॥ 


३०. “चतुन्नवुतितो कप्पे, पसादमलभि तदा। 
दुग्गति नाभिजानामि, पसादस्स इदं फलं॥ 


३१. “पटिसम्भिदा चतस्सो...पे०... कतं बुद्भस्स सासनं ॥ 
इत्थं सुदं आयस्मा सम्पसादको थेरो इमा गाथायो अभासित्थाति। 


सम्पसादकत्थेरस्सापदानं छट्रं । 


७. आरामदायकत्थेरअपदानं 

३२. “सिद्धत्थस्स भगवतो, आरामो रोपितो मया। 
सन्दच्छायेसु [सीतछायेसु (स्या०), सन्तच्छायेसु (क०)] रुक्खेसु, उपासन्तेसु पक्खिसु॥ 


३३. “अद्दसं विरजं बुद्धं, आहुतीनं पटिग्गहं । 
आरामं अभिनामेसि, लोकजेटुं नरासभं॥ 


३४. “हट्टो हड्टेन चित्तेन, फलं पुप्फमदासहं । 
ततो जातप्पसादोव, तं वनं परिणामयि॥ 


३५. ““बुद्भस्स यमिदं दासि, विप्पसन्नेन चेतसा। 
भवे निब्बत्तमानम्हि, निब्बत्तति फलं मम॥ 


३६. “चतुन्नवुतितो कप्पे, यं आराममदं तदा। 
दुग्गति नाभिजानामि, आरामस्स इदं फलं॥ 


३७. “सत्ततिसे इतो कप्पे, सत्तासुं मुदुसीतला। 
सत्तरतनसम्पन्ना, चक्कवत्ती महब्बला॥ 


३८. “पटिसम्भिदा चतस्सो...पे०... कतं बुद्भस्स सासनं ˆ॥ 
इत्थं सुदं आयस्मा आरामदायको थेरो इमा गाथायो अभासित्थाति। 


आरामदायकत्थेरस्सापदानं सत्तमं । 
८. अनुलेपदायकत्थेरअपदानं 


३९. “अत्थदस्सिस्स मुनिनो, अद्दसं सावकं अहं । 
नवकम्मं करोन्तस्स, सीमाय उपगच्छहं॥ 


४०. “निट्टिते नवकम्मे च, अनुलेपमदासहं । 
पसन्नचित्तो सुमनो, पुञ्ञक्खेत्ते अनुत्तरे॥ 


४१. “अट्टारसे कप्पसते, यं कम्ममकरिं तदा। 
दुग्गति नाभिजानामि, अनुलेपस्सिदं फलं॥ 


४२. “पटिसम्भिदा चतस्सो...पे०... कतं बुद्भस्स सासनं ` ॥ 
इत्थं सुदं आयस्मा अनुलेपदायको थेरो इमा गाथायो अभासित्थाति । 


अनुलेपदायकत्थेरस्सापदानं अट्ठुमं । 

९. बुद्धसञ्जकत्थरअपदानं 


४३. “उदेन्तं सतरंसिंव, पीतरंसिंव भाणुमं । 
बनन्तरगतं सन्तं, लोकजेटुं नरासभं॥ 


४४. “अहसं सुपिनन्तेन, सिद्भत्थं लोकनायकं । 
तत्थ चित्तं पसादेत्वा, सुगति उपपज्जहं ॥ 


४५. “चतुन्नवुतितो कप्पे, यं सञ्जमलभि तदा। 
दुग्गति नाभिजानामि, बुद्धसञ्जायिदं फलं॥ 


४६. “पटिसम्भिदा चतस्सो..पे०... कतं बुद्धस्स सासनं" ॥ 
इत्थं सुदं आयस्मा बुद्भसञ्ञको थेरो इमा गाथायो अभासित्थाति। 


बुद्भसञ्जकत्थेरस्सापदानं नवमं । 
१०. पब्भारदायकत्थेरअपदान 


४७. “पियदस्सिनो भगवतो, पब्मारो सोधितो मया। 
घटकञ्च उपड्ठासि, परिभोगाय तादिनो॥ 


४८. “तं मे बुद्धो वियाकासि, पियदस्सी महामुनि । 
सहस्सकण्डो सतभेण्डु [सतगेण्डु (स्या० क०)], धजालु हरितामयो॥ 


४९. “निब्बत्तिस्सति सो यूपो, रतनञ्च अनप्पकं । 
पब्मारदानं दत्वान, कप्पं सग्गम्हि मोदहं॥ 


५०. “इतो बात्तिसकण्पम्हि, सुसुद्धो नाम खत्तियो। 
सत्तरतनसम्पन्नो, चक्कवत्ती महब्बलो॥ 


५९. “पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा पब्भारदायको थेरो इमा गाथायो अभासित्थाति। 


पब्भारदायकत्थेरस्सापदानं दसमं । 
पदुमकेसरवग्गो एकतिंसतिमो । 


तस्सुद्दानं - 

३. 


केसरं गन्धमन्नञ्च, धम्मसञ्जी फलेन च। 
पसादारामदायी च, लेपको बुद्धसञ्ञको । 
पब्भारदो च गाथायो, एकपञ्ञास कित्तिता॥ 


३२. आरक्खदायकवग्गो 


१. आरक्खदायकत्थेरअपदानं 


““धम्मदस्सिस्स मुनिनो, वति कारापिता मया। 
आरकखो च मया दिन्नो, द्विपदिन्दस्स तादिनो॥ 


“अद्ठारसे कप्पसते, यं कम्ममकरिं तदा। 
तेन कम्मविसेसेन, पत्तो मे आसवक्खयो॥ 


““पटिसम्भिदा चतस्सो, विमोकखापि च अट्टिमे। 
छळभिञ्ञा सच्छिकता, कतं बुद्भस्स सासन” ॥ 


इत्थं सुदं आयस्मा आरक्खदायको थेरो इमा गाथायो अभासित्थाति। 


ठ. 


आरक्खदायकत्थेरस्सापदानं पठमं । 
२. भोजनदायकत्थेरअपदान 


“सुजातो साललट्टीव, सोभञ्जनमिवुग्गतो | 
इन्दलट्टिरिवाकासे, विरोचति सदा जिनो॥ 


“तस्स देवातिदेवस्स, वेस्सभुस्स महेसिनो । 
अदासि भोजनमहं, विप्पसन्नेन चेतसा॥ 


“नतं मे बुद्धो अनुमोदि, सयम्भू अपराजितो। 
भवे निब्बत्तमानम्हि, फलं निब्बत्ततू तव॥ 


“गएकत्तिसे इतो कप्पे, यं दानमददिं तदा। 
दुग्गति नाभिजानामि, भोजनस्स इदं फलं॥ 


““पञ्चवीसे इतो कप्पे, एको आसि अमित्तको। 
सत्तरतनसम्पन्नो, चक्कवत्ती महब्बलो॥ 

९. “पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा भोजनदायको थेरो इमा गाथायो अभासित्थाति । 


भोजनदायकत्थेरस्सापदानं दुतियं । 
३. गतसञ्ञजकत्थेर अपदानं 


१०. “आकासेव पदं नत्थि, अम्बरे अनिलञ्जसे। 
सिद्धत्थं जिनमद्दक्खि, गच्छन्तं तिदिवङ्गणे [तिदिवङ्गणं (स्या क०)]॥ 


११. “अनिलेनेरितं दिस्वा, सम्मासम्बुद्धचीवरं । 
वित्ति ममाह तावदे [वित्ति मे पाहणा ताव (स्या०), वित्ति मे तावदे जाता (सी०)], दिस्वान गमनं मुनिं [मुने 
(सी०)]॥ 


१२. “चतुन्नवुतितो कप्पे, यं सञ्जमलभि तदा। 
दुग्गति नाभिजानामि, बुद्धसञ्जायिदं फलं॥ 


१३. “पटिसम्भिदा चतस्सो...पे०... कतं बुद्भस्स सासनं ॥ 
इत्थं सुदं आयस्मा गतसञ्जको थेरो इमा गाथायो अभासित्थाति । 


गतसञ्जकत्थेरस्सापदानं ततियं । 
४. सत्तपदुमियत्थेरअपदानं 


१४. “नदीकूले बसामहं, नेसादो नाम ब्राह्मणो । 
सतपत्तेहि पुप्फेहि, सम्मञ्जित्वान अस्समं॥ 


१५. “सुवण्णवण्णं सम्बुद्धं, सिद्धत्थं लोकनायकं । 
दिस्वा नभेन [वनेन (स्या० क०)] गच्छन्तं, हासो मे उदपज्जथ॥ 


९६. “पच्चुग्गन्त्वान सम्बुद्भं, लोकजेट्ठं नरासभं । 
अस्समं अतिनामेत्वा, जलजग्गेहि ओकिरिं॥ 


१७. ““चतुन्नवृतितो कप्पे, यं पुप्फमभिरोपयिं । 
दुग्गति नाभिजानामि, बुद्धपूजायिदं फलं॥ 


९८. “इतो ते सत्तमे कप्पे, चतुरो पादपावरा। 
सत्तरतनसम्पन्ना, चक्कवत्ती महब्बला॥ 

१९. “पटिसम्भिदा चतस्सो...पे०... कतं बुद्धस्स सासन” ॥ 
इत्थं सुदं आयस्मा सत्तपदुमियो थेरो इमा गाथायो अभासित्थाति । 


सत्तपदुमियत्थेरस्सापदानं चतुत्थं । 
५. पुप्फासनदायकत्थेरअपदानं 


२०. “सुवण्णवण्णं सम्बुद्धं, पीतरंसिंव [सतरंसिं (सी० स्या०)] भाणुमं । 
अविदूरेन गच्छन्तं, सिद्धत्थं अपराजितं॥ 


२१. “तस्स पच्चुग्गमित्वान, पवेसेत्वान अस्समं । 
पुप्फासनं मया दिन्नं, विप्पसन्नेन चेतसा॥ 


२२. “अञ्जलि पग्गहेत्वान, वेदजातो तदा अहं। 
बुद्धे चित्तं पसादेत्वा, तं कम्मं परिणामयि॥ 


२३. “यं मे अत्थि कतं पुञ्ञं, सयम्भुम्हपराजिते । 
सब्बेन तेन कुसलेन, विमलो होमि सासने॥ 


२४. “चतुन्नबुतितो कण्पे, पुप्फासनमदं तदा। 
दुग्गति नाभिजानामि, पुप्फासनस्सिदं फलं॥ 


२५. “पटिसम्भिदा चतस्सो..पे०... कतं बुद्भस्स सासनं `॥ 
इत्थं सुदं आयस्मा पुप्फासनदायको थेरो इमा गाथायो अभासित्थाति। 


पुप्फासनदायकत्थेरस्सापदानं पञ्चमं । 
६. आसनसन्थविकत्थेरअपदानं 


२६. “चेतियं उत्तमं नाम, सिखिनो लोकबन्धुनो । 
अरञ्जे इरीणे वने, अन्धाहिण्डामहं तदा॥ 


२७. “पवना निक्खमन्तेन, दिट्ं सीहासनं मया। 
एकंसं अञ्जलि कत्वा, सन्थविं [थविस्सं (सी०)] लोकनायकं॥ 


२८. “दिवसभागं थवित्वान, बुद्धं लोकग्गनायकं । 
हट्टो हट्ठेन चित्तेन, इमं वाचं उदीरयिं॥ 


२९. `नमो ते पुरिसाजञ्ञ, नमो ते पुरिसृत्तम। 

सब्बञ्जूसि महावीर, लोकजेट्ट नरासभ'॥ 


३०. “अभित्थवित्वा सिखिनं, निमित्तकरणेनहं । 
आसनं अभिवादेत्वा, पक्कामिं उत्तरामुखो॥ 


३९. “एकत्तिसे इतो कप्पे, यं थवि वदतं वरं । 
दुग्गति नाभिजानामि, थोमनाय इदं फलं॥ 


३२. “सत्तवीसे इतो कप्पे, अतुला सत्त आसु ते। 
सत्तरतनसम्पन्ना, चक्कवत्ती महब्बला॥ 


३३. “पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा आसनसन्थविको [आसनसन्थवको (?), आसनथविको (क°०), आसनत्थविको (सी० स्या०)] 
थेरो इमा गाथायो अभासित्थाति । 


आसनसन्थविकत्थेरस्सापदानं छट्टं । 
७. सहसञ्ञकत्थेरअपदानं 


३४. “सुदस्सनो महावीरो, देसेति अमतं पदं । 
परिवृतो सावकेहि, बसति घरमृत्तमे॥ 


३५. “ताय वाचाय मधुराय, सङ्गण्हाति [सङ्गण्हन्ते (सी०)] महाजनं । 
घोसो च विपुलो आसि, आसीसो [आसंसो (सी०)] देवमानुसे॥ 


३६. “निग्घोससहं सुत्वान, सिद्भत्थस्स महेसिनो। 
सद्दे चित्तं पसादेत्वा, अवन्दिं लोकनायकं ॥ 


३७. “चतुन्नवुतितो कप्पे, यं सञ्जमलभि तदा। 
दुग्गति नाभिजानामि, बुद्धसञ्जायिदं फलं॥ 


३८. “पटिसम्भिदा चतस्सो...पे०... कतं बुद्भस्स सासनं ˆ ॥ 
इत्थं सुदं आयस्मा सहसञ्जको थेरो इमा गाथायो अभासित्थाति। 


सहसञ्ञजकत्थेरस्सापदानं सत्तमं । 
८. तिरंसियत्थेरअपदानं 


३९. “केसरिं अभिजातंव, अग्गिक्खन्धंव पब्बते। 

ओभासेन्तं दिसा सब्बा [निवासेन्तं (क०), दिसासिन्नं (स्या०)], सिद्धत्थं पब्बतन्तरे॥ 


४०. “सूरियस्स च आलोकं, चन्दालोकं तथेव च। 
बुद्धालोकञ्च दिस्वान, वित्ति मे उदपज्जथ॥ 


४१. “तयो आलोके दिस्वान, सम्बुद्धं [बुद्धञ्च (सी०)] सावकुत्तमं । 
एकंसं अजिनं कत्वा, सन्थवि लोकनायकं॥ 


४२. “तयो हि आलोककरा, लोके लोकतमोनुदा। 
चन्दो च सूरियो चापि, बुद्धो च लोकनायको॥ 


४३. `“ ओपम्मं उपदस्सेत्वा, कित्तितो मे महामुनि। 
बुद्भस्स वण्णं कित्तेत्वा, कप्पं सग्गम्हि मोदहं॥ 


४४. “चतुन्नवुतितो कण्पे, यं बुद्धमभिकित्तयि। 
दुग्गति नाभिजानामि, कित्तनाय इदं फलं॥ 


४५. “एकसट्टिम्हितो कप्पे, एको जाणधरो अहु। 
सत्तरतनसम्पन्नो, चक्कवत्ती महब्बलो॥ 


४६. “पटिसम्भिदा चतस्सो...पे०... कतं बुद्धस्स सासनं ˆ॥ 
इत्थं सुदं आयस्मा तिरंसियो थेरो इमा गाथायो अभासित्थाति । 


तिरंसियत्थेरस्सापदानं अडुमं। 
९. कन्दलिपृप्फियत्थेरअपदानं 


४७. “सिन्धुया नदिया तीरे, अहोसि कस्सको तदा। 
परकम्मायने युत्तो, परभत्तं अपस्सितो॥ 


४८. “सिन्धुं अनुचरन्तोहं, सिद्धत्थं जिनमहसं । 
समाधिना निसिन्नंव, सतपत्तंव पुप्फितं॥ 


४९. “सत्त कन्दलिपुप्फानि, वण्टे छेत्वानहं तदा। 
मत्थके अभिरोपेसि, बुद्धस्सादिच्चबन्धुनो॥ 


५०. “सुवण्णवण्णं सम्बुद्धं, अनुकूले समाहितं । 
तिधापभिन्नमातङ्गं, कुञ्जरंव दुरासदं॥ 

५९. “तमहं उपगन्त्वान, निपकं भावितिन्द्रियं । 
अञ्जलिं पग्गहेत्वान, अवन्दिं सत्थुनो अहं॥ 


५२. “चतुन्नवुतितो कप्पे, यं पुप्फमभिरोपयिं । 
दुग्गति नाभिजानामि, बुद्धपूजायिदं फलं॥ 


५३. “पटिसम्भिदा चतस्सो...पे०... कतं बुद्भस्स सासनं ॥ 
इत्थं सुदं आयस्मा कन्दलिपुप्फियो थेरो इमा गाथायो अभासित्थाति। 


कन्दलिपुप्फियत्थेरस्सापदानं नवमं । 
१०. कुमुदमालियत्थेर अपदानं 


५४. “उसभं पवरं वीरं, महेसिं विजिताविनं । 
विपस्सिनं महावीरं, अभिजातंव केसरिं॥ 


५५. “रथियं पटिपज्जन्तं, आहुतीनं पटिग्गहं । 
गहेत्वा कुमुदं मालं, बुद्धसेटुँ समोकिरिं॥ 


५६. “एकनवुतितो कण्पे, यं पुप्फमभिपूजयि। 
दुग्गति नाभिजानामि, बुद्धपूजायिदं फलं॥ 


५७. “पटिसम्भिदा चतस्सो...पे०... कतं बुद्भस्स सासनं ˆ ॥ 
इत्थं सुदं आयस्मा कुमुदमालियो थेरो इमा गाथायो अभासित्थाति । 


कुमुदमालियत्थेरस्सापदानं दसमं । 
आरक्खदायकवग्गो बात्तिसतिमो [बत्तिसतिमो (सी० स्या०)]। 
तस्सुद्दानं - 


आरक्खदो भोजनदो, गतसञ्जी पदुमियो । 
पुप्फासनी सन्थविको, सद्दसञ्जी तिरंसियो । 
कन्दलिको कुमुदी च, सत्तपञ्जास गाथकाति॥ 


३३. उमापृप्फियवग्गो 


१. उमापुप्फियत्थेरअपदानं 

"समाहितं समापन्नं, सिद्भत्थमपराजितं | 
समाधिना उपविटुं, अददसाहं नरुत्तमं॥ 


Le 


२. ““उमापुप्फं गहेत्वान, बुद्भस्स अभिरोपयिं। 
सब्बपुप्फा एकसीसा, उद्भंवण्टा अधोमुखा॥ 


३. ““सुचित्ता विय तिइुन्ते, आकासे पुप्फसन्थरा । 
तेन चित्तप्पसादेन, तुसितं उपपज्जहं॥ 


४. ““चतुन्नवुतितो कप्पे, यं पुप्फमभिपूजयि । 
दुग्गति नाभिजानामि, बुद्भपूजायिदं फलं॥ 


५. “'पञ्चपञ्ञजासितो कप्पे, एको आसिं महीपति। 
समन्तछदनो नाम, चक्कवत्ती महब्बलो॥ 


६. “पटिसम्भिदा चतस्सो, विमोक्खापि च अङ्टिमे। 
छळभिञ्ञजा सच्छिकता, कतं बुद्धस्स सासनं॥ 


इत्थं सुदं आयस्मा उमापुप्फियो थेरो इमा गाथायो अभासित्थाति । 
उमापुष्फियत्थेरस्सापदानं पठमं । 
२. पुलिनपूजकत्थेरअपदानं 


७. “ककुधं विलसन्तंव, निसभाजानियं यथा। 
ओसधिव विरोचन्तं, ओभासन्तं नरासभं॥ 


८. “अञ्जलि पग्गहेत्वान, अवन्दिं सत्थुनो अहं। 
सत्थारं परिवण्णेसि, सककम्मेन तोसयिं [तोसितो (सी०)]॥ 


९. “सुसुद्धं पुलिनं गय्ह, गतमग्गे समोकिरिं। 
उच्छङ्गेन गहेत्वान, विपस्सिस्स महेसिनो॥ 


१०. “ततो उपड्डपुलिनं, विप्पसन्नेन चेतसा। 
दिवाविहारे ओसिञ्चि, द्विपदिन्दस्स तादिनो॥ 


११. “एकनवुतितो कप्पे, पुलिनं यमसिज्चहं । 
दुग्गति नाभिजानामि, पुलिनस्स इदं फलं॥ 

१२. “पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा पुलिनपूजको थेरो इमा गाथायो अभासित्थाति। 


पुलिनपूजकत्थेरस्सापदानं दुतियं । 
३. हासजनकत्थेरअपदानं 


१३. “दुमग्गे पंसुकूलकं [पंसुकूलिकं (स्या० क०)], लग्गं दिस्वान सत्थुनो । 
अञ्जलि पग्गहेत्वान, भिय्यो उच्चारितं मया॥ 


१४. “दूरतो पन दिस्वान [पतिदिस्वान (सी० स्या०)], हासो मे उदपज्जथ। 
अञ्जलि पग्गहेत्वान, भिय्यो चित्तं पसादयि॥ 


१५. “एकनवुतितो कप्पे, यं सञ्जमलभि तदा। 
दुग्गति नाभिजानामि, बुद्धसञ्ञजायिदं फलं॥ 


९६. “पटिसम्भिदा चतस्सो...पे०... कतं बुद्धस्स सासनं ˆ॥ 
इत्थं सुदं आयस्मा हासजनको थेरो इमा गाथायो अभासित्थाति । 


हासजनकत्थेरस्सापदानं ततियं। 
४. यञ्ञजसामिकत्थेरअपदानं 


९७. “जातिया सत्तवस्सोहं, अहोसि मन्तपारगू। 
कुलवत्तं [कुलवंसं (सी० स्या०)] अधारेसि, यञ्जो उस्साहितो मया॥ 


१८. “चुल्लासीतिसहस्सानि, पसू हञ्जन्ति मे तदा। 
सारथम्भुपनीतानि [तारस्मीहि उपनीतानि (क०), सारस्मिंहि उपनीतानि (स्या०)], यञ्जत्थाय उपड्डिता॥ 


१९. `उक्कामुखपहट्टोव, खदिरङ्गारसन्निभो। 
उदयन्तोव सूरियो, पुण्णमायेव [पुण्णमासेव (सी०)] चन्दिमा॥ 


२०. “सिद्धत्थो सब्बसिद्धत्थो, तिलोकमहितो हितो । 
उपगन्त्वान सम्बुद्धो, इदं वचनमब्रवि॥ 


२१. ` अहिंसा सब्बपाणीनं, कुमार मम रुच्चति। 
थेय्या च अतिचारा च, मज्जपाना च आरति॥ 


२२. “रति च समचरियाय, बाहुसच्चं कतञ्जुता। 

दिट्ठे धम्मे परत्थ च, धम्मा एते पसंसिया॥ 


२३. ““एते धम्मे भावयित्वा, सब्बसत्तहिते रतो [हितेसितो (क०)]। 
बुद्धे चित्तं पसादेत्वा, भावेहि मग्गमुत्तमं'॥ 


२४. “इदं वत्वान सब्बञ्ञू, लोकजेट्टो नरासभो। 
ममेवं अनुसासित्वा, वेहासं उग्गतो गतो॥ 


२५. “पुब्बे चित्तं विसोधेत्वा, पच्छा चित्तं पसादयिं। 
तेन चित्तप्पसादेन, तुसितं उपपज्जहं ॥ 


२६. “चतुन्नवुतितो कप्पे, यदा चित्तं पसादयिं। 
दुग्गति नाभिजानामि, बुद्धसञ्ञजायिदं फलं॥ 


२७. “पटिसम्भिदा चतस्सो...पे०... कतं बुद्भस्स सासनं" ॥ 
इत्थं सुदं आयस्मा यञ्ञसामिको थेरो इमा गाथायो अभासित्थाति। 


यञ्ञसामिकत्थेरस्सापदानं चतुत्थं । 
५. निमित्तसञ्ञजकत्थेरअपदानं 


२८. 'चन्दभागानदीतीरे, वसामि अस्समे अहं। 
सुवण्णमिगमद्दक्खि, चरन्तं विपिने अहं॥ 


२९. “मिगे चित्तं पसादेत्वा, लोकजेट्ठं अनुस्सरिं। 
तेन चित्तप्पसादेन, अज्ञे बुद्धे अनुस्सरिं॥ 


३०. “अब्भतीता च ये बुद्धा, वत्तमाना अनागता। 
एवमेवं विरोचन्ति, मिगराजाव ते तयो॥ 


३१. “चतुन्नवुतितो कप्पे, यं सञ्जमलभि तदा। 
दुग्गति नाभिजानामि, बुद्धसञ्ञजायिदं फलं॥ 


३२. “सत्तवीसे इतो कप्पे, एको आसि महीपति। 
अरञ्ञसत्थो नामेन, चक्कवत्ती महब्बलो॥ 


३३. “पटिसम्भिदा चतस्सो...पे०... कतं बुद्भस्स सासनं ॥ 
इत्थं सुदं आयस्मा निमित्तसञ्ञजको थेरो इमा गाथायो अभासित्थाति । 

३४. 


३५. 


३६. 


३७. 


३८. 


३९. 


४१. 


४२. 


४३३. 


ठ. 


निमित्तसञ्ञकत्थेरस्सापदानं पञ्चमं । 
६. अन्नसंसावकत्थेरअपदानं 


“ससुबण्णवण्णं सम्बुद्भं, गच्छन्तं अन्तरापणे। 
कञ्चनग्धियसङ्कासं, बात्तिसवरलक्खणं॥ 


““सिद्धत्थं सब्बसिद्धत्थं, अनेजं अपराजितं । 
सम्बुद्धं अतिनामेत्वा, भोजयिं तं महामुनिं॥ 


“मुनि कारुणिको लोके, ओभासयि ममं तदा। 
बुद्धे चित्तं पसादेत्वा, कप्पं सग्गम्हि मोदहं॥ 


“चतुन्नवुतितो कप्पे, यं दानमददिं तदा। 
दुग्गति नाभिजानामि, भिकखादानस्सिदं फलं॥ 


“पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा अन्नसंसावको थेरो इमा गाथायो अभासित्थाति। 


अन्नसंसावकत्थेरस्सापदानं छट्रं । 
७. निग्गुण्डिपुप्फियत्थेरअपदानं 


“यदा देवो देवकाया, चवते आयुसङ्कया। 
तयो सद्दा निच्छरन्ति, देवानं अनुमोदतं॥ 


. “इतो भो सुगति गच्छ, मनुस्सानं सहब्यतं । 


मनुस्सभूतो सद्भम्मे, लभ सद्धं अनुत्तरं॥ 


“सा ते सद्धा निविट्टास्स, मूलजाता पतिट्टिता। 
यावजीवं असंहीरा, सददभम्मे सुप्पवेदिते॥ 


“कायेन कुसलं कत्वा, वाचाय कुसलं बहुं। 
मनसा कुसलं कत्वा, अब्यापज्जं निरूपधि॥ 


“ततो ओपधिकं पुञ्ञं, कत्वा दानेन तं बहुं। 
अञ्ञेपि मच्चे सद्भम्मे, ब्रह्मचरिये निवेसय'॥ 


"इमाय अनुकम्पाय, देवादेवं यदा विदू। 

चवन्तं अनुमोदन्ति, एहि देव पुनप्पुनं [देवपुरं पुन (सी०)]॥ 


४५. “संवेगो मे [संविग्गोहं (स्या०)] तदा आसि, देवसङ्घे समागते। 
कंसु नाम अहं योनिं, गमिस्सामि इतो चुतो॥ 


४६. “मम संवेगमञ्ञजाय, समणो भावितिन्द्रियो । 
ममुद्धरितुकामो सो, आगच्छि मम सन्तिकं॥ 


४७. “सुमनो नाम नामेन, पदुमृत्तरसावको। 
अत्थधम्मानुसासित्वा, संवेजेसि ममं तदा॥ 


द्वादसमं भाणवारं । 


४८. “तस्साहं वचनं सुत्वा, बुद्धे चित्तं पसादयि। 
तं धीरं अभिवादेत्वा, तत्थ कालंकतो अहं॥ 


४९. “उपपज्जिं स [उपपज्जिस्सं (सी०)] तत्थेव, सुक्कमूलेन चोदितो । 
वसन्तो मातुकुच्छिम्हि, पुन धारेति मातुया॥ 


५०. ““तम्हा काया चवित्वान, तिदसे उपपज्जहं । 
एत्थन्तरे न पस्सामि, दोमनस्समहं तदा॥ 


५९. “तावर्तिसा चवित्वान, मातुकुच्छिं समोक्कमि । 
निक्खमित्वान कुच्छिम्हा, कण्हसुक्कं अजानहं॥ 


७५२. “जातिया सत्तवस्सोव [जातिया सत्तवस्सेन (स्या०)], आरामं पाविसि अहं। 
गोतमस्स भगवतो, सक्यपृत्तस्स तादिनो॥ 


५३. “वित्थारिके [वित्थारिते (सी० क०)] पावचने, बाहुजञ्जम्हि सासने । 
अहसं सासनकरे, भिक्खवो तत्थ सत्थुनो॥ 


५४. 'सावत्थि नाम नगरं, राजा तत्थासि कोसलो । 
रथेन नागयुत्तेन, उपेसि बोधिमुत्तमं॥ 


५५. “तस्साहं नागं दिस्वान, पुब्बकम्मं अनुस्सरिं। 
अञ्जलि पग्गहेत्वान, समयं अगमासहं॥ 


५६. “जातिया सत्तवस्सोव, पब्बजि अनगारियं। 


www.tipitaka.org 


Page 271 sur 409 


Vipassana Research Institute 


यो सो बुद्ध उपट्ठासि, आनन्दो नाम सावको॥ 


५७. “गतिमा धितिमा चेव, सतिमा च बहुस्सुतो । 
रज्ञो चित्तं पसादेन्तो, निय्यादेसि महाजुति॥ 


५८. “तस्साहं धम्मं सुत्वान, पुब्बकम्मं अनुस्सरि । 
तत्थेव ठितको सन्तो, अरहत्तमपापुणि॥ 


५९. ''एकंसं चीवरं कत्वा, सिरे कत्वान अञ्जलि । 
सम्बुद्धं अभिवादेत्वा, इमं वाचं उदीरयि॥ 


६०. ““पदुमुत्तरबुद्भस्स, द्विपदिन्दस्स सत्थुनो। 
निग्गुण्डिपुष्फं पग्गय्ह, सीहासने ठपेसहं॥ 


६९. “तेन कम्मेन द्विपदिन्द, लोकजेद्ठ नरासभ। 
पत्तोम्हि अचलं ठानं, हित्वा जयपराजयं'॥ 


६२. “पञ्चवीससहस्सम्हि, कप्पानं मनुजाधिपा । 
अब्बुदनिरब्बुदानि, अट्डट्ठासिसु खत्तिया॥ 


६३. “पटिसम्भिदा चतस्सो...पे०... कतं बुद्भस्स सासनं ॥ 
इत्थं सुदं आयस्मा निग्गुण्डिपुष्फियो थेरो इमा गाथायो अभासित्थाति। 


निग्गुण्डिपुप्फियत्थेरस्सापदानं सत्तमं । 
८. सुमनावेळियत्थेरअपदानं 


६४. “वेस्सभुस्स भगवतो, लोकजेद्ठस्स तादिनो। 
सब्बे जना समागम्म, महापूजं करोन्ति ते॥ 


६५. “सुधाय पिण्डं कत्वान, आवेळं सुमनायहं । 
सीहासनस्स पुरतो, अभिरोपेसहं तदा॥ 


६६. “सब्बे जना समागम्म, पेक्खन्ति पुप्फमुत्तमं । 
केनिदं पूजितं पुप्फं, बुद्धसेड्डस्स तादिनो॥ 


६७. “तेन चित्तप्पसादेन, निम्मानं उपपज्जहं । 
अनुभोमि [अनुभोसि (सी०)] सकं कम्मं, पुब्बे सुकतमत्तनो॥ 

६८. “यं यं योनुपपज्जामि, देवत्तं अथ मानुसं । 
सब्बेसानं पियो होमि, पुप्फपूजायिदं फलं॥ 


६९. “नाभिजानामि कायेन, वाचाय उद चेतसा। 
संयतानं तपस्सीनं, कतं अक्कोसितं मया॥ 


७०. “तेन सुचरितेनाहं, चित्तस्स पणिधीहि च। 
सब्बेसं पूजितो होमि, अनक्कोसस्सिदं फलं॥ 


७१. “इतो एकादसे कप्पे, सहस्सारोसि खत्तियो। 
सत्तरतनसम्पन्नो, चक्कवत्ती महब्बलो॥ 


७२. “पटिसम्भिदा चतस्सो...पे०... कतं बुद्धस्स सासन” ॥ 
इत्थं सुदं आयस्मा सुमनावेळियो थेरो इमा गाथायो अभासित्थाति । 


सुमनावेळियत्थेरस्सापदानं अट्टुमं । 
९. पुप्फच्छत्तियत्थेरअपदानं 


७३. “सिद्धत्थस्स भगवतो, लोकजेद्ठुस्स तादिनो। 
सच्चं पकासयन्तस्स, निब्बापेन्तस्स पाणिनो॥ 


७४. जलजं आहरित्वान, सतपत्तं मनोरमं । 
पुप्फस्स छत्तं कत्वान, बुद्धस्स अभिरोपयि॥ 


७५. “सिद्धत्थो च लोकविदू, आहुतीनं पटिग्गहो । 
भिकखुसङ्घे ठितो सत्था, इमं गाथं अभासथ॥ 


७६. “यो मे चित्तं पसादेत्वा, पुप्फच्छत्तं अधारयि। 
तेन चित्तप्पसादेन, दुग्गतिं सो न गच्छति" ॥ 


७७. “इदं वत्वान सम्बुद्धो, सिद्धत्थो लोकनायको । 
उस्योजेत्वान परिसं, वेहासं नभमुग्गमि॥ 


७८. “वुट्टिते नरदेवम्हि, सेतच्छत्तम्मि वुट्टुहि । 
पुरतो बुद्धसेट्टस्स, गच्छति छत्तमुत्तमं॥ 


७९. “चतुन्नवुतितो कप्पे, यं छत्तं अभिरोपयिं। 

दुग्गति नाभिजानामि, पुप्फच्छत्तस्सिदं फलं॥ 


८०. ““चतुसत्ततिकप्पम्हि, अइ जलसिखा अहृ । 
सत्तरतनसम्पन्ना, चक्कवत्ती महब्बला॥ 


८१. “पटिसम्भिदा चतस्सो...पे०... कतं बुद्भस्स सासनं ॥ 
इत्थं सुदं आयस्मा पुप्फच्छत्तियो थेरो इमा गाथायो अभासित्थाति। 


पुप्फच्छत्तियत्थेरस्सापदानं नवमं । 
१०. सपरिवारछत्तदायकत्थेरअपदानं 


८२. “पदुमुत्तरो लोकविदू, आहुतीनं पटिग्गहो । 
आकासे जलवुट्टीव वस्सते [वस्सति (सी० स्या०), वस्सेति (?)] धम्मवुङ्डिया॥ 


८३. “तमद्दसासि सम्बुद्भं, देसेन्तं अमतं पदं। 
सकं चित्तं पसादेत्वा, अगमासि सकं घरं॥ 


८४. “'छत्तं अलङ्कतं गय्ह, उपगच्छिं नरुत्तमं। 
हट्ठो हट्देन चित्तेन, आकासे उक्खिपि अहं॥ 


८५. “सुसङ्गहितयानंव, दन्तोव सावकुत्तमो। 
उपगन्त्वान सम्बुद्धं, मत्थके सम्पतिट्टुहि॥ 


८६. “अनुकम्पको कारुणिको, बुद्धो लोकग्गनायको । 
भिकखुसङ्घे निसीदित्वा, इमा गाथा अभासथ॥ 


८७. ““येन छत्तमिदं दिन्नं, अलङ्कतं मनोरमं । 
तेन चित्तप्पसादेन, दुग्गति सो न गच्छति॥ 


८८. `“सत्तकखत्तुञ्च देवेसु, देवरज्जं करिस्सति। 
बात्तिसक्खत्तुञ्च राजा, चक्कवत्ती भविस्सति॥ 


८९. ““कप्पसतसहस्सम्हि, ओक्काककुलसम्भवो। 
गोतमो नाम गोत्तेन, सत्था लोके भविस्सति॥ 


९०. “तस्स धम्मेसु दायादो, ओरसो धम्मनिम्मितो । 
सब्बासवे परिज्ञाय, निब्बायिस्सतिनासवो'॥ 

९१. “बुद्धस्स गिरमञ्जाय, वाचासभिमुदीरितं। 
पसन्नचित्तो सुमनो, भिस्यो हासं जनेसहं॥ 


९२. “जहित्वा मानुसं योनि, दिब्बं योनिं [देवयोनि (सी०), दिब्बयोनि (स्या०)] मज्झगं। 
विमानमृत्तमं मय्हं, अब्भुग्गतं मनोरमं॥ 


९३. “विमाना निक्खमन्तस्स, सेतच्छत्तं धरीयति। 
तदा सञ्जं पटिलभि, पुब्बकम्मस्सिदं फलं॥ 


९४. “देवलोका चवित्वान, मनुस्सत्तञ्च आगमि । 
छत्तिंसक्खत्तुं चक्कवत्ती, सत्तकप्पसतम्हितो॥ 


९५. “तम्हा काया चवित्वान, आगच्छिं [अगज्छिं (?)] तिदसं पुरं । 
संसरित्वानुपुब्बेन, मानुसं पुनरागमि॥ 


९६. ` ओक्कन्तं मातुकुच्छिं मं, सेत्तच्छत्तं अधारयुं। 
जातिया सत्तवस्सोहं, पब्बजि अनगारियं॥ 


९७. “सुनन्दो नाम नामेन, ब्राह्मणो मन्तपारगू। 
फलिकं छत्तमादाय, सावकग्गस्स सो तदा॥ 


९८. “अनुमोदि महावीरो, सारिपुत्तो महाकथी। 
सुत्वानुमोदनं तस्स, पुब्बकम्ममनुस्सरिं॥ 


९९. “अञ्जलि पग्गहेत्वान, सकं चित्तं पसादयिं। 
सरित्वा पुरिमं कम्मं, अरहत्तमपापुणि॥ 


९००.''उद्ठाय आसना तम्हा, सिरे कत्वान अञ्जलि । 
सम्बुद्धं अभिवादेत्वा, इमं वाचं उदीरियिं॥ 


१०१. -सतसहस्सितो कण्पे, बुद्धो लोके अनुत्तरो। 
पदुमुत्तरो लोकविदू, आहुतीनं पटिग्गहो॥ 


१०२.“तस्स छत्तं मया दिन्नं, विचित्तं समलङ्कतं । 
उभो हत्थेहि पग्गण्हि, सयम्भू अग्गपुग्गलो॥ 


१०३.“अहो बुद्धो अहो धम्मो, अहो नो सत्थुसम्पदा। 
एकच्छत्तस्स दानेन, दुग्गति नुपपज्जहं॥ 

१०४ /“किलेसा झापिता मय्हं, भवा सब्बे समूहता। 
सब्बासवे परिञ्ञजाय, विहरामि अनासवो॥ 


१०५.“पटिसम्भिदा चतस्सो...पे०... कतं बुद्भस्स सासनं ”॥ 
इत्थं सुदं आयस्मा सपरिवारछत्तदायको थेरो इमा गाथायो अभासित्थाति। 


सपरिवारछत्तदायकत्थेरस्सापदानं दसमं । 
उमापुप्फियवग्गो तेत्तिसतिमो । 
तस्सुद्दानं - 


उमापुप्फञ्च पुलिनं, हासो यञ्जो निमित्तको । 
संसावको निग्गुण्डी च, सुमनं पुप्फछत्तको । 
सपरिवारछत्तो च, गाथा सत्तसतुत्तराति॥ 


३४. गन्धोदकवग्गो 
१. गन्धधूपियत्थेरअपदानं 


१. “सिद्धत्थस्स भगवतो, गन्धधूपं अदासहं। 
सुमनेहि पटिच्छन्नं, बुद्धानुच्छविकञ्च तं॥ 


२. “कञ्चनग्धियसङ्कासं, बुद्धं लोकग्गनायकं । 
इन्दीवरंव जलितं, आदित्तंव हतासनं॥ 


३. “ब्यग्घुसभंव पवरं, अभिजातंव केसरिं । 
निसिन्नं समणानग्गं, भिक्खुसङ्घपुरक्खतं॥ 


४. “दिस्वा चित्तं पसादेत्वा, पग्गहेत्वान अञ्जलिं । 
वन्दित्वा सत्थुनो पादे, पक्कामि उत्तरामुखो॥ 


५. “चतुन्नवुतितो कप्पे, यं गन्धमददिं तदा। 
दुग्गति नाभिजानामि, गन्धपूजायिदं फलं॥ 


६. “पटिसम्भिदा चतस्सो, विमोक्खापि च अट्टिमे। 
छळभिञ्ञा सच्छिकता, कतं बुद्भस्स सासन” ॥ 

इत्थं सुदं आयस्मा गन्धधूपियो थेरो इमा गाथायो अभासित्थाति। 
गन्धधूपियत्थेरस्सापदानं पठमं । 
२. उदकपूजकत्थेरअपदानं 


७. “'सुवण्णवण्णं सम्बुद्धं, गच्छन्तं अनिलञ्जसे। 
घतासनंव जलितं, आदित्तंव हुतासनं॥ 


८. “पाणिना उदकं गय्ह, आकासे उक्खिपिं अहं। 
सम्पटिच्छि महावीरो, बुद्धो कारुणिको इसि॥ 


९. “अन्तलिक्खे ठितो सत्था, पदुमुत्तरनामको। 
मम सङ्कप्पमञ्ञाय, इमं गाथमभासथ॥ 


१०. ““इमिना दकदानेन, पीतिउप्पादनेन च। 
कप्पसतसहस्सम्पि, दुग्गतिं नुपपज्जसिः॥ 


९९. “तेन कम्मेन द्विपदिन्द, लोकजेद्ठ नरासभ। 
पत्तोम्हि अचलं ठानं, हित्वा जयपराजयं॥ 


१२. “सहस्सराजनामेन, तयो च चक्कवत्तिनो। 
पञ्चसड्टिकप्पसते, चातुरन्ता जनाधिपा॥ 


१३. “पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा उदकपूजको थेरो इमा गाथायो अभासित्थाति। 


उदकपूजकत्थेरस्सापदानं दुतियं । 
३. पुन्नागपुप्फियत्थेरअपदानं 


१४. “काननं वनमोगय्ह, वसामि लुद्दको अहं। 
पुन्नागं पुप्फितं दिस्वा, बुद्धसेट्ट अनुस्सरिं॥ 


९५. “तं पुप्फं ओचिनित्वान, सुगन्धं गन्धितं सुभं । 
थूपं कत्वान पुलिने, बुद्धस्स अभिरोपयि॥ 


१६. “द्वेनवृते इतो कप्पे, यं पुप्फमभिपूजयिं । 
दुग्गति नाभिजानामि, बुद्धपूजायिदं फलं॥ 

१७. 


१८. 


“एकम्हि नवुते कप्पे, एको आसिं तमोनुदो। 
सत्तरतनसम्पन्नो, चक्कवत्ती महब्बलो॥ 


“पटिसम्भिदा चतस्सो...पे०... कतं बुद्धस्स सासन” ॥ 


इत्थं सुदं आयस्मा पुन्नागपुप्फियो थेरो इमा गाथायो अभासित्थाति। 


20 


१९. 


२१. 


२२. 


२३. 


२४. 


२५. 


२६. 


२७. 


पुन्नागपुप्फियत्थेरस्सापदानं ततियं । 
४. एकदुस्सदायकत्थेरअपदानं 


“नगरे हंसवतिया, अहोसिं तिणहारको । 
तिणहारेन जीवामि, तेन पोसेमि दारके ॥ 


- “पदुमुत्तरो नाम जिनो, सब्बधम्मान पारगू। 


तमन्धकारं नासेत्वा, उप्पज्जि लोकनायको॥ 


“सके घरे निसीदित्वा, एवं चिन्तेसहं तदा। 
‘बुद्धो लोके समुप्पन्नो, देय्यधम्मो च नत्थि मे॥ 


“इदं मे साटकं एकं, नत्थि मे कोचि दायको । 
दुक्खो निरयसम्फस्सो, रोपयिस्सामि दक्खिणं'॥ 


एवाहं चिन्तयित्वान, सकं चित्तं पसादयिं। 
एकं दुस्सं गहेत्वान, बुद्धसेट्टस्सदासहं ॥ 


“एकं दुस्सं ददित्वान, उक्कुड्िं सम्पवत्तयिं। 
यदि बुद्धो तुवं वीर, तारेहि मं महामुनि॥ 


““पदुमुत्तरो लोकविदू, आहृतीनं पटिग्गहो। 
मम दानं पकित्तेन्तो, अका मे अनुमोदनं ॥ 


“इमिना एकदुस्सेन, चेतनापणिधीहि च। 
कप्पसतसहस्सानि, विनिपातं न गच्छति॥ 


“*छत्तिसक्खत्तु देविन्दो, देवरज्जं करिस्सति। 
तेत्तिसक्खत्तुं राजा च, चक्कवत्ती भविस्सति। 
पदेसरज्जं विपुलं, गणनातो असङ्कियं॥ 

२८. 


२९. 


३०. 


३१. 


३२. 


३३. 


३४. 


३५. 


३६. 


३७. 


“““देवलोके मनुस्से वा, संसरन्तो तुवं भवे। 
रूपवा गुणसम्पन्नो, अनवक्कन्तदेहवा । 
अकखोभं अमितं दुस्सं, लभिस्ससि यदिच्छकं'॥ 


“इदं वत्वान सम्बुद्धो, जलजुत्तमनामको । 
नभं अब्भुग्गमी धीरो, हंसराजाव अम्बरे॥ 


““यं यं योनुपपज्जामि, देवत्तं अथ मानुसं । 
भोगे मे ऊनता नत्थि, एकदुस्सस्सिदं फलं॥ 


“पदुद्धारे पदुद्धारे, दुस्सं निब्बत्तते ममं । 
हेट्ठा दुस्सम्हि तिट्ठामि, उपरि छदनं मम॥ 


“-चक्कवाळमुपादाय, सकाननं सपब्बतं । 
इच्छमानो चहं अज्ज, दुस्सेहि छादयेय्यहं॥ 


“तेनेव एकदुस्सेन, संसरन्तो भवाभवे। 
सुबण्णवण्णो हुत्वान, संसरामि भवाभवे॥ 


“विपाकं एकदुस्सस्स, नज्झगं कत्थचिक्खयं । 
अयं मे अन्तिमा जाति, विपच्चति इधापि मे॥ 


“सतसहस्सितो कण्पे, यं दुस्समददिं तदा। 
दुग्गति नाभिजानामि, एकदुस्सस्सिदं फलं॥ 


“किलेसा झापिता म्ह, भवा सब्बे समूहता। 
नागोव बन्धनं छेत्वा, विहरामि अनासवो॥ 


““पटिसम्भिदा चतस्सो...पे०... कतं बुद्धस्स सासनं `॥ 


इत्थं सुदं आयस्मा एकदुस्सदायको थेरो इमा गाथायो अभासित्थाति। 


३८. 


एकदुस्सदायकत्थेरस्सापदानं चतुत्थं । 
५. फुसितकम्पियत्थेरअपदानं 


“"विपस्सी नाम [सब्बत्थपि एवमेव दिस्सति] 


सम्बुद्धो, लोकजेट्टो नरासभो। 

खीणासवेहि सहितो, सङ्घारामे वसी तदा॥ 


३९. '-आरामद्वारा निक्खम्म, विपस्सी [सब्बत्थपि एवमेव दिस्सति] लोकनायको । 
सह सतसहस्सेहि, अट्ट [सहस्ससतसिस्सेहि, अटु (क०), अट्ठ सतसहस्सेहि, सह (?)] खीणासवेहि सो॥ 


४०. ` अजिनेन निवत्थोहं, वाकचीरधरोपि च। 
कुसुमोदकमादाय [कुसुम्भोदक... (सी० स्या०)], सम्बुद्धं उपसङ्कमि॥ 


४१. “सकं चित्तं पसादेत्वा, वेदजातो कतञ्जली। 
कुसुमोदकमादाय, बुद्धमब्भुक्किरिं अहं॥ 


४२. “तेन कम्मेन सम्बुद्धो, जलजुत्तमनामको [सब्बत्थपि एवमेव दिस्सति] । 
मम कम्मं पकित्तेत्वा, अगमा येन पत्थितं॥ 


४३. “फुसिता पञ्चसहस्सा, येहि पूजेसहं जिनं । 
अड्तेय्यसहस्सेहि, देवरज्जं अकारयिं॥ 


४४. “अड्डतेय्यसहस्सेहि, चक्कवत्ती अहोसहं । 
अवसेसेन कम्मेन, अरहत्तमपापुणि॥ 


४५. “देवराजा यदा होमि [अहोसिं (स्या० क०)], मनुजाधिपती यदा [तदा (स्या० क०)]। 
तमेव नामधेय्यं मे, फुसितो नाम होमहं॥ 


४६. “देवभूतस्स सन्तस्स, अथापि मानुसस्स वा। 
समन्ता ब्यामतो मय्हं, फुसितंव पवस्सति॥ 


४७. “भवा उग्घाटिता मय्हं, किलेसा झापिता मम। 
सब्बासवपरिक्खीणो, फुसितस्स इदं फलं ॥ 


४८. “चन्दनस्सेव मे काया, तथा गन्धो पवायति। 
सरीरतो मम गन्धो, अड्टकोसे पवायति॥ 


४९. “दिव्बगन्धं सम्पवन्तं, पुञ्जकम्मसमङ्गिनं । 
गन्धं घत्वान जानन्ति, फुसितो आगतो इध॥ 


५०. 'साखापलासकद्वानि, तिणानिपि च सब्बसो। 
मम सङ्कप्पमञ्जाय, गन्धो सम्पज्जते खणे॥ 


www.tipitaka.org Vipassana Research Institute 


Page 281 sur 409 


५१. “सतसहस्सितो [सब्बत्थपि एवमेव दिस्सति] कप्पे, चन्दनं अभिपूजयिं । 
दुग्गति नाभिजानामि, फुसितस्स इदं फलं॥ 


५२. “पटिसम्भिदा चतस्सो...पे०... कतं बुद्भस्स सासनं ˆ॥ 
इत्थं सुदं आयस्मा फुसितकम्पियो थेरो इमा गाथायो अभासित्थाति। 


फुसितकम्पियत्थेरस्सापदानं पञ्चमं । 
६. पभङ्करत्थेरअपदानं 


५३. “पदुमृत्तरभगवतो, लोकजेट्वस्स तादिनो। 
विपिने चेतियं आसि, वाळमिगसमाकुले॥ 


५४. “न कोचि विसहि गन्तुं, चेतियं अभिवन्दितुं । 
तिणकट्ठलतोनद्धं, पलुग्गं आसि चेतियं॥ 


५५. “वनकम्मिको तदा आसि, पितुमातुमतेनहं [पितुपेतामहेनहं (सी०), पितापेतामहेनहं (स्या०)]। 
अहसं विपिने थूपं, लुग्गं तिणलताकुलं॥ 


५६. “दिस्वानाहं बुद्धथूपं, गरुचित्तं उपड्ठहिं। 
बुद्धसेट्टस्स थूपोयं, पलुग्गो अच्छती वने॥ 


५७. “'नच्छन्नं नप्पतिरूपं, जानन्तस्स गुणागुणं । 
बुद्भथूपं असोधेत्वा, अञ्ञं कम्मं पयोजये॥ 


५८. “तिणकट्टुञ्च वल्लिञ्च, सोधयित्वान चेतिये। 
बन्दित्वा अट्ट वारानि [अड्ड ठानानि (क०)], पटिकुटिको अगच्छहं॥ 


५९. “तेन कम्मेन सुकतेन, चेतनापणिधीहि च। 
जहित्वा मानुसं देहं, तावतिंसमगच्छहं॥ 


६०. “तत्थ मे सुकतं ब्यम्हं, सोबण्णं सपभस्सरं । 
सट्टियोजनमुब्बिद्धं, तिसयोजनवित्थतं॥ 


६९. “तिसतानि च वारानि, देवरज्जमकारयि। 
पञ्चबीसतिक्खत्तुञ्च, चक्कवत्ती अहोसहं॥ 


६२. “भवाभवे संसरन्तो, महाभोगं लभामहं। 

भोगे मे ऊनता नत्थि, सोधनाय इदं फलं ॥ 


६३. “सिविका हत्थिखन्धेन, विपिने गच्छतो मम। 
यं यं दिसाहं गच्छामि, सरणं सम्पते [सिज्झते (क०)] वनं॥ 


६४. “खाणुं वा कण्टकं वापि, नाहं पस्सामि चक्खुना । 
पुञ्जकम्मेन संयुत्तो, सयमेवापनीयरे॥ 


६५. “कुट्ट गण्डो किलासो च, अपमारो वितच्छिका। 
दहु कच्छु [कण्डु (स्या०)] च मे नत्थि, सोधनाय इदं फलं॥ 


६६. “अञ्ञम्पि मे अच्छरियं, बुद्धथूपस्स सोधने [बुद्धथूपम्हि सोधिते (स्या०)] । 
नाभिजानामि मे काये, जातं पिळकबिन्दुकं ॥ 


६७. “अञ्ञम्पि मे अच्छरियं, बुद्धथूपम्हि सोधिते [सब्बत्थपि एवमेव दिस्सति, तथा उपरिपि]। 
दुवे भवे संसरामि, देवत्ते अथ मानुसे॥ 


६८. “अज्ञम्पि मे अच्छरियं, बुद्धथुपम्हि सोधिते । 
सुबण्णवण्णो सब्बत्थ, सप्पभासो भवामहं॥ 


६९. ““अञ्ञम्पि मे अच्छरियं, बुद्भथूपम्हि सोधिते । 
अमनापं विवज्जति, मनापं उपतिद्रुति॥ 


७०. “अञ्जम्पि मे अच्छरियं, बुद्धथूपम्हि सोधिते । 
विसुद्धं होति मे चित्तं, एकग्गं सुसमाहितं॥ 


७९. “अज्ञम्पि मे अच्छरियं, बुद्धथूपम्हि सोधिते । 
एकासने निसीदित्वा, अरहत्तमपापुणि॥ 


७२. “सतसहस्सितो कप्पे, यं कम्ममकरिं तदा। 
दुग्गति नाभिजानामि, सोधनाय इदं फलं ॥ 


७३. “पटिसम्भिदा चतस्सो...पे०... कतं बुद्भस्स सासनं ˆ॥ 
इत्थं सुदं आयस्मा पभङ्करो थेरो इमा गाथायो अभासित्थाति । 


पभङ्करत्थेरस्सापदानं छद्ं । 


७. तिणकुटिदायकत्थेरअपदानं 

७४. “नगरे बन्धुमतिया, अहोसि परकम्मिको । 
परकम्मायने युत्तो, परभत्तं अपस्सितो॥ 


७५. “रहोगतो निसीदित्वा, एवं चिन्तेसहं तदा। 
बुद्धो लोके समुप्पन्नो, अधिकारो च नत्थि मे॥ 


७६. “कालो मे गति [कालो गति मे (सी० स्या०)] सोधेतुं, खणो मे पटिपादितो । 
दुक्खो निरयसम्फस्सो, अपुञ्ञानञ्हि पाणिनं॥ 


७७. ““एवाहं चिन्तयित्वान, कम्मसामिं उपागमि । 
एकाहं कम्मं याचित्वा, विपिनं पाविसि अहं॥ 


७८. “तिणकटुञ्च वल्लिञ्च, आहरित्वानहं तदा। 
तिदण्डके ठपेत्वान, अकं तिणकुटिं अहं॥ 


७९. ““सङ्घस्सत्थाय कुटिकं, निय्यादेत्वान [निय्यातेत्वान (सी०)] तं अहं। 
तदहेयेव आगन्त्वा, कम्मसामिं उपागमि॥ 


८०. “तेन कम्मेन सुकतेन, तावतिसमगच्छहं । 
तत्थ मे सुकतं ब्यम्हं, कुटिकाय सुनिम्मितं [तिणकुटिकाय निम्मितं (सी०)]॥ 


८१. “सहस्सकण्डं सतभेण्डु, धजालु हरितामयं । 
सतसहस्सनिय्यूहा, ब्यम्हे पातुभविसु मे॥ 


८२. “यं यं योनुपपज्जामि, देवत्तं अथ मानुसं । 
मम सङ्कप्पमञ्ञाय, पासादो उपतिट्टुति॥ 


८३. “भयं वा छम्भितत्तं वा, लोमहंसो न विज्जति। 
तासं मम न जानामि, तिणकुटिकायिदं [तिणकुटियिदं (क०)] फलं॥ 


८४. “सीहब्यग्घा च दीपी च, अच्छकोकतरच्छका [तरच्छयो (स्या० क०)]। 
सब्बे मं परिवज्जेन्ति, तिणकुटिकायिदं फलं॥ 

८५. “सरीसपा [सिरिंसपा (सी० स्या०), सरिंसपा (क०)] च भूता च, अही कुम्भण्डरक्खसा। 


तेपि मं परिवज्जेन्ति, तिणकुटिकायिदं फलं॥ 


८६. “न पापसुपिनस्सापि, सरामि दस्सनं मम। 
उपड्ठिता सति मय्हं, तिणकुटिकायिदं फलं ॥ 

८७. 


८८. 


८९. 


“तायेव तिणकुटिकाय, अनुभोत्वान सम्पदा । 
गोतमस्स भगवतो, धम्मं सच्छिकरिं अहं॥ 


“एकनवुतितो कप्पे, यं कम्ममकरिं तदा। 
दुग्गति नाभिजानामि, तिणकुटिकायिदं फलं॥ 


“पटिसम्भिदा चतस्सो...पे०... कतं बुद्धस्स सासन” ॥ 


इत्थं सुदं आयस्मा तिणकुटिदायको थेरो इमा गाथायो अभासित्थाति । 


९०. 


९९. 


९२. 


९३. 


९४. 


९५. 


९६. 


९७. 


९८. 


तिणकुटिदायकत्थेरस्सापदानं सत्तमं। 
८. उत्तरेस्यदायकत्थेरअपदानं 


“नगरे हंसवतिया, अहोसिं ब्राह्मणो तदा। 
अज्झायको मन्तधरो, तिण्णं वेदान पारगू॥ 


““पुरक्खतो ससिस्सेहि, जातिमा च सुसिक्खितो। 
तोयाभिसेचनत्थाय, नगरा निक्खमि तदा॥ 


““पदुमुत्तरो नाम जिनो, सब्बधम्मान पारगू। 
खीणासवसहस्सेहि, पाविसी नगरं जिनो॥ 


““सुचारुरूपं दिस्वान, आनेञ्जकारितं विय। 
परिवुतं अरहन्तेहि, दिस्वा चित्तं पसादयि॥ 


“सिरस्मिं अञ्जलिं कत्वा, नमस्सित्वान सुब्बतं । 
पसन्नचित्तो सुमनो, उत्तरीयमदासहं॥ 


“उभो हत्थेहि पग्गय्ह, साटकं उक्खिपिं अहं । 
यावता बुद्धपरिसा, ताव छादेसि साटको॥ 


““पिण्डचारं चरन्तस्स, महाभिक्खुगणादिनो। 
छदं करोन्तो अद्ठासि, हासयन्तो ममं तदा॥ 


“घरतो निक्खमन्तस्स, सयम्भू अग्गपुग्गलो । 
वीथियंव ठितो सत्था, अका मे [अकासि (स्या०)] अनुमोदनं॥ 


““पसन्नचित्तो सुमनो, यो मे अदासि साटकं । 

तमहं कित्तयिस्सामि, सुणोथ मम भासतो॥ 


९९. ““तिसकप्पसहस्सानि, देवलोके रमिस्सति। 
पञ्जासक्खत्तुं देविन्दो, देवरज्जं करिस्सति॥ 


१००.““देवलोके वसन्तस्स, पुञ्जकम्मसमङ्गिनो। 
समन्ता योजनसतं, दुस्सच्छन्नं भविस्सति॥ 


१०१. ““छत्तिसक्खत्तुं राजा च, चक्कवत्ती भविस्सति। 
पदेसरज्जं विपुलं, गणनातो असङ्कियं॥ 


१०२.““भवे संसरमानस्स, पुञ्ञजकम्मसमङ्गिनो । 
मनसा पत्थितं सब्बं, निब्बत्तिस्सति तावदे॥ 


१०३. 'कोसेय्यकम्बलियानि [कोसेय्यकम्बलीयानि (सी०)], खोमकप्पासिकानि च। 
महग्घानि च दुस्सानि, पटिलच्छतियं नरो॥ 


१०४:“मनसा पत्थितं सब्बं, पटिलच्छतियं नरो। 
एकदुस्सस्स विपाकं, अनुभोस्सति सब्बदा॥ 


१०५:“सो पच्छा पब्बजित्वान, सुक्कमूलेन चोदितो। 
गोतमस्स भगवतो, धम्मं सच्छिकरिस्सति'॥ 


१०६. अहो मे सुकतं कम्मं, सब्बञ्जुस्स महेसिनो । 
एकाहं साटकं दत्वा, पत्तोम्हि अमतं पदं॥ 


१०७.-'मण्डपे रुक्खमूले वा, वसतो सुञ्ञके घरे। 
धारेति दुस्सछदनं, समन्ता ब्यामतो मम॥ 


१०८.“अविज्जत्तं निवासेमि [अविञ्ञत्तानि सेवामि (?)], चीवरं पच्चयञ्चहं । 
लाभी [लाभिम्हि (स्या०)] अन्नस्स पानस्स, उत्तरेय्यस्सिदं फलं॥ 


१०९.सतसहस्सितो कप्पे, यं कम्ममकरिं तदा। 
दुग्गति नाभिजानामि, बत्थदानस्सिदं फलं॥ 


११०. “-पटिसम्भिदा चतस्सो...पे०... कतं बुद्भस्स सासनं ˆ॥ 
इत्थं सुदं आयस्मा उत्तरेय्यदायको थेरो इमा गाथायो अभासित्थाति। 

उत्तरेय्यदायकत्थेरस्सापदानं अद्टुमं । 
९. धम्मसवनियत्थेरअपदानं 


१११. “पदुमुत्तरो नाम जिनो, सब्बधम्मान पारगू। 
चतुसच्चं पकासेन्तो, सन्तारेसि बहुं जनं॥ 


११२. “अहं तेन समयेन, जटिलो उग्गतापनो । 
धुनन्तो वाकचीरानि, गच्छामि अम्बरे तदा॥ 


११३. “बुद्धसेट्टस्स उपरि, गन्तुं न विसहामहं । 
पक्खीव सेलमासज्ज [सेलमापज्ज (स्या०)], गमनं न लभामहं॥ 


११४.“ मे इदं भूतपुब्बं, इरियस्स विकोपनं । 
दके यथा उम्मुज्जित्वा, एवं गच्छामि अम्बरे॥ 


११५.''उळारभूतो मनुजो, हेड्ठासीनो [हेट्ठापि नो (क०)] भविस्सति। 
हन्द मेनं गवेसिस्सं, अपि अत्थं लभेय्यहं॥ 


११६. ओरोहन्तो अन्तलिक्खा, सद्दमस्सोसि सत्थुनो । 
अनिच्चतं कथेन्तस्स, तमहं उग्गहिं तदा॥ 


११७. अनिच्चसञ्ञमुग्गय्ह, अगमासि ममस्समं । 
यावतायुं बसित्वान, तत्थ कालङ्कतो अहं॥ 


९१८. “चरिमे वत्तमानम्हि, तं धम्मसवनं [धम्मसवणं (सी०)] सरिं। 
तेन कम्मेन सुकतेन, तावतिंसमगच्छहं॥ 


११९. “तिसकप्पसहस्सानि, देवलोके रमि अहं। 
एकपञ्जासक्खत्तुञ्च, देवरज्जमकारयि॥ 


१२०. एकसत्ततिक्खत्तुञ्च, चक्कवत्ती अहोसहं। 
पदेसरज्जं विपुलं, गणनातो असङ्कियं॥ 


१२१. “पितुगेहे निसीदित्वा, समणो भावितिन्द्रियो । 
गाथाय परिदीपेन्तो, अनिच्चतमुदाहरि [अनिच्चवत्थुदाहरि (स्या० क०)]॥ 


१२२.“अनुस्सरामि तं सञ्जं, संसरन्तो भवाभवे । 

न कोटिं पटिविज्झामि [न कोचि पटिबज्जामि (क०)], निब्बानं अच्चुतं पदं [अयं गाथा उपरि ४३ वग्गे 
सत्तमापदाने पुरिमगाथाय पुरेतरं दिस्सति]॥ 


१२३. अनिच्चा वत सङ्घारा, उप्पादवयधम्मिनो । 
उप्पज्जित्वा निरुज्झन्ति, तेसं वूपसमो सुखो॥ 


१२४:“सह गाथं सुणित्वान, पुब्बकम्मं अनुस्सरि । 
एकासने निसीदित्वा, अरहत्तमपापुणि॥ 


९२५. “जातिया सत्तवस्सोहं, अरहत्तमपापुणि । 
उपसम्पादयि बुद्धो, गुणमञ्जाय चक्खुमा॥ 


१२६.“दारकोव अहं सन्तो, करणीयं समापयिं। 
कि मे करणीयं अज्ज, सक्यपुत्तस्स सासने॥ 


१२७. सतसहस्सितो कप्पे, यं कम्ममकरिं तदा। 
दुग्गति नाभिजानामि, सद्धम्मसवने फलं॥ 


९२८.“पटिसम्भिदा चतस्सो...पे०... कतं बुद्धस्स सासनं ˆ ॥ 
इत्थं सुदं आयस्मा धम्मसवनियो थेरो इमा गाथायो अभासित्थाति। 


धम्मसवनियत्थेरस्सापदानं नवमं । 
१०. उक्खित्तपदुमियत्थेरअपदानं 


१२९.“नगरे हंसवतिया, अहोसि मालिको तदा। 
ओगाहेत्वा पदुमसरं, सतपत्तं ओचिनामहं॥ 


१३०.““पदुमुत्तरो नाम जिनो, सब्बधम्मान पारगू। 
सह सतसहस्सेहि [सतसहस्ससिस्सेहि (क०)], सन्तचित्तेहि तादिभि॥ 


१३१.“खीणासवेहि सुद्धेहि, छळभिञ्जेहि झायिभि [सो तदा (सी०), सो सह (क०)]। 
मम वुद्धि समन्वेसं, आगच्छि मम सन्तिकं [मम सन्तिके (सी०), पुरिसुत्तमो (स्या० क०)]॥ 


१३२.“दिस्वानहं देवदेवं, सयम्भुं लोकनायकं । 
वण्टे छेत्वा सतपत्तं, उक्खिपिमम्बरे तदा॥ 


१३३.“यदि बुद्धो तुवं वीर, लोकजेट्टो नरासभो। 

सयं गन्त्वा सतपत्ता, मत्थके धारयन्तु ते॥ 


१३४:“अधिट्टहि महावीरो, लोकजेट्टो नरासभो। 
बुद्धस्स आनुभावेन, मत्थके धारयिंसु ते॥ 


१३५.“तेन कम्मेन सुकतेन, चेतनापणिधीहि च। 
जहित्वा मानुसं देहं, तावतिसमगच्छहं॥ 


९३६.“ तत्थ मे सुकतं ब्यम्हं, सतपत्तन्ति वुच्चति। 
सट्टियोजनमुब्बिद्धं, तिसयोजनवित्थतं॥ 


१३७. -सहस्सकखत्तुं देविन्दो, देवरज्जमकारयिं। 
पञ्चसत्ततिक्खत्तुञ्च, चक्कवत्ती अहोसहं॥ 


१३८.“पदेसरज्जं विपुलं, गणनातो असङ्कियं। 
अनुभोमि सकं कम्मं, पुब्बे सुकतमत्तनो॥ 


१३९.“तेनेवेकपदुमेन, अनुभोत्वान सम्पदा। 
गोतमस्स भगवतो, धम्मं सच्छिकरिं अहं॥ 


१४०:किलेसा झापिता मय्हं, भवा सब्बे समूहता। 
नागोव बन्धनं छेत्वा, विहरामि अनासवो॥ 


१४१.“सतसहस्सितो कप्पे, यं पुप्फमभिपूजयि। 
दुग्गति नाभिजानामि, एकपदुमस्सिदं फलं॥ 


१४२: पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा उक्खित्तपदुमियो थेरो इमा गाथायो अभासित्थाति । 


उक्खित्तपदुमियत्थेरस्सापदानं दसमं । 
गन्धोदकवग्गो चतुतिंसतिमो । 
तस्सुद्दानं - 


गन्धधूपो उदकञ्च, पुन्नाग एकदुस्सका। 
फुसितो च पभङ्करो, कुटिदो उत्तरीयको॥ 

सवनी एकपदुमी, गाथायो सब्बपिण्डिता। 
एकं गाथासतञ्चेव, चतुतालीसमेव च॥ 


३५. एकपदुमियवग्गो 
९. एकपदुमियत्थेरअपदानं 


१. ““पदुमृत्तरो नाम जिनो, सब्बधम्मान पारगू। 
भवाभवे विभावेन्तो, तारेसि जनतं बहुं ॥ 


२. “हंसराजा तदा होमि, दिजानं पवरो अहं। 
जातस्सरं समोगय्ह, कोळामि हंसकोळितं॥ 


३. “पदुमृत्तरो लोकविदू, आहृतीनं पटिग्गहो । 
जातस्सरस्स उपरि, आगच्छि तावदे जिनो॥ 


४. “दिस्वानहं देवदेवं, सयम्भुं लोकनायकं । 
वण्टे छेत्वान पदुमं, सतपत्तं मनोरमं॥ 


५. “मुखतुण्डेन पग्गय्ह, पसन्नो लोकनायके [विप्पसन्नेन चेतसा (स्या०)]। 
उक्खिपित्वान गगणे [उक्खिपित्वा नलाटेन (क०)], बुद्धसेट्ट अपूजयि॥ 


६. “पदुमृत्तरो लोकविदू, आहृतीनं पटिग्गहो । 
अन्तलिकखे ठितो सत्था, अका मे अनुमोदनं॥ 


७. “इमिना एकपदुमेन, चेतनापणिधीहि च । 
कप्पानं सतसहस्सं, विनिपातं न गच्छसि ॥ 


८. “इदं वत्वान सम्बुद्धो, जलजुत्तमनामको । 
मम कम्मं पकित्तेत्वा, अगमा येन पत्थितं॥ 


९. “सतसहस्सितो कप्पे, यं कम्ममकरिं तदा। 
दुग्गति नाभिजानामि, बुद्धपूजायिदं फलं॥ 


१०. “पटिसम्भिदा चतस्सो, विमोकखापि च अट्टिमे। 
छळभिञ्ञा सच्छिकता, कतं बुद्भस्स सासन” ॥ 


इत्थं सुदं आयस्मा एकपदुमियो थेरो इमा गाथायो अभासित्थाति। 

एकपदुमियत्थेरस्सापदानं पठमं । 
२. तीणुप्पलमालियत्थेरअपदानं 


११. ““चन्दभागानदीतीरे, अहोसिं वानरो तदा। 
अहसं विरजं बुद्धं, निसिन्नं पब्बतन्तरे॥ 


१२. “ओभासेन्तं दिसा सब्बा, सालराजंव फुल्लितं । 
लक्खणब्यञ्जनुपेतं, दिस्वा अत्तमनो अहुं॥ 


९३. “उदग्गचित्तो सुमनो, पीतिया हट्टमानसो। 
तीणि उप्पलपुष्फानि, मत्थके अभिरोपयिं॥ 


१४. “पुप्फानि अभिरोपेत्वा, विपस्सिस्स महेसिनो । 
सगारवो भवित्वान [गमित्वान (सी०), नमित्वान (क०)], पक्कामिं उत्तरामुखो॥ 


९५. “गच्छन्तो पटिकुटिको, विप्पसन्नेन चेतसा। 
सेलन्तरे पतित्वान [पपतित्वा (स्या० क०)], पापुणिं जीवितक्खयं॥ 


९६. “तेन कम्मेन सुकतेन, चेतनापणिधीहि च । 
जहित्वा मानुसं देहं [पुरिमं जाति (?) उपरि ३८ वग्गे ततियापदाने एवमेव दिस्सति], तावतिंसमगच्छहं ॥ 


१७. “सतानं तीणिक्खत्तुञ्च, देवरज्जं अकारयि । 
सतानं पञ्चक्खत्तुञ्च, चक्कवत्ती अहोसहं॥ 


१८. “एकनवुतितो कण्पे, यं पुप्फमभिपूजयि। 
दुग्गति नाभिजानामि, बुद्धपूजायिदं फलं॥ 


१९. “पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा तीणुप्पलमालियो [तिउप्पलमालियो (सी०)] थेरो इमा गाथायो अभासित्थाति। 


तीणुप्पलमालियत्थेरस्सापदानं दुतियं । 
३. धजदायकत्थेरअपदानं 


२०. “तिस्सो नाम अहु सत्था, लोकजेट्टो नरासभो । 
तयोपधिक्खये [तस्सोपधिक्खये (सी०)] दिस्वा, धजं आरोपितं मया॥ 


२१. “तेन कम्मेन सुकतेन, चेतनापणिधीहि च । 

जहित्वा मानुसं देहं, तावतिंसमगच्छहं॥ 


२२. “सतानं तीणिक्खत्तुञ्च, देवरज्जं अकारयिं। 
सतानं पञ्चक्खत्तुञ्च, चक्कवत्ती अहोसहं॥ 


२३. “पदेसरज्जं विपुलं, गणनातो असङ्कियं । 
अनुभोमि सकं कम्मं, पुब्बे सुकतमत्तनो॥ 


२४. “द्वेनवुते इतो कप्पे, यं कम्ममकरिं तदा। 
दुग्गति नाभिजानामि, धजदानस्सिदं फलं॥ 


२५. “इच्छमानो चहं अज्ज, सकाननं सपब्बतं । 
खोमदुस्सेन छादेय्यं, तदा मय्हं कते फलं॥ 


२६. “पटिसम्भिदा चतस्सो...पे०... कतं बुद्धस्स सासन” ॥ 
इत्थं सुदं आयस्मा धजदायको थेरो इमा गाथायो अभासित्थाति। 


धजदायकत्थेरस्सापदानं ततियं। 
४. तिकिङ्कणिपूजकत्थेरअपदानं 


२७. “हिमवन्तस्साविदूरे, भूतगणो नाम पब्बतो। 
तत्थइसं पंसुकूलं, दुमग्गम्हि विलग्गितं॥ 


२८. “तीणि किङ्कणिपुण्फानि, ओचिनित्वानहं तदा। 
हट्ठो हट्टेन चित्तेन, पंसुकूलं अपूजयि॥ 


२९. “एकत्तिसे इतो कण्पे, यं कम्ममकरिं तदा। 
दुग्गति नाभिजानामि, तिण्णं पुप्फानिदं फलं॥ 


३०. “पटिसम्भिदा चतस्सो...पे०... कतं बुद्धस्स सासनं ˆ॥ 
इत्थं सुदं आयस्मा तिकिङ्कणिपूजको थेरो इमा गाथायो अभासित्थाति। 


तिकिङ्कणिपूजकत्थेरस्सापदानं चतुत्थं । 
५. नळागारिकत्थेर अपदानं 


३१. “हिमवन्तस्साविदूरे, हारितो नाम पब्बतो । 
सयम्भू नारदो नाम, रुक्खमूले वसी तदा॥ 

३२. “नळागारं करित्वान, तिणेन छादयि अहं। 
चङ्कमं सोधयित्वान, सयम्भुस्स अदासहं॥ 


३३. “चतुद्दससु कण्पेसु, देवलोके रमि अहं। 
चतुसत्ततिक्खत्तुञ्च, देवरज्जं अकारयिं॥ 


३४. “चतुसत्तति [सत्तसत्तति (सी०)] कखत्तुञ्च, चक्कवत्ती अहोसहं । 
पदेसरज्जं विपुलं, गणनातो असङ्कियं॥ 


३५. ““उब्बिद्ध भवनं मय्हं, इन्दलट्टीव उग्गतं । 
सहस्सथम्भं अतुलं, विमानं सपभस्सरं॥ 


३६. “द्वे सम्पत्ती अनुभोत्वा, सुक्कमूलेन चोदितो। 
गोतमस्स भगवतो, सासने पब्बजि अहं॥ 


३७. “पधानपहितत्तोम्हि, उपसन्तो निरूपधि। 
नागोव बन्धनं छेत्वा, विहरामि अनासवो॥ 


३८. “पटिसम्भिदा चतस्सो...पे०... कतं बुद्भस्स सासनं ˆ॥ 
इत्थं सुदं आयस्मा नळागारिको थेरो इमा गाथायो अभासित्थाति । 


नळागारिकत्थेरस्सापदानं पञ्चमं । 
६. चम्पकपुप्फियत्थेरअपदानं 


३९. “हिमवन्तस्साविदूरे, जापलो [चापलो (सी०), छापलो (स्या०)] नाम पब्बतो। 
बुद्धो सुदस्सनो नाम, विहासि पब्बतन्तरे॥ 


४०. “पुप्फं हेमवन्तं [हेमवतं (सी०), हेमवण्णं (स्या०)] गय्ह, गच्छं वेहायसेनहं । 
अहसं विरजं बुद्धं, ओघतिण्णमनासवं॥ 


४१. “सत्त चम्पकपुप्फानि, सीसे कत्वानहं तदा। 
बुद्धस्स अभिरोपेसिं, सयम्भुस्स महेसिनो॥ 


४२. “एकत्तिसे इतो कण्पे, यं पुप्फमभिरोपयि। 
दुग्गति नाभिजानामि, बुद्धपूजायिदं फलं॥ 


४३. “पटिसम्भिदा चतस्सो..पे०... कतं बुद्धस्स सासनं ˆ॥ 


www.tipitaka.org 


Page 292 sur 409 


Vipassana Research Institute 


इत्थं सुदं आयस्मा चम्पकपुप्फियो थेरो इमा गाथायो अभासित्थाति । 
चम्पकपुप्फियत्थेरस्सापदानं छट्टू । 
७. पदुमपूजकत्थेरअपदानं 


४४. “हिमवन्तस्साविदूरे, रोमसो नाम पब्बतो। 
बुद्धोपि सम्भवो नाम, अब्भोकासे वसी तदा॥ 


४५. “भवना निक्खमित्वान, पदुमं धारयि अहं। 
एकाहं धारयित्वान, पुन भवनुपागमि॥ 


४६. “एकनवुतितो कप्पे, यं पुप्फमभिरोपयि । 
दुग्गति नाभिजानामि, बुद्धपूजायिदं फलं॥ 


४७. “पटिसम्भिदा चतस्सो...पे०... कतं बुद्धस्स सासन” ॥ 
इत्थं सुदं आयस्मा पदुमपूजको थेरो इमा गाथायो अभासित्थाति। 


पदुमपूजकत्थेरस्सापदानं सत्तमं । 
तेरसमं भाणवारं । 
८. तिणमुड्िदायकत्थेरअपदानं 


४८. “हिमवन्तस्साविदूरे, लम्बको नाम पब्बतो। 
उपतिस्सो नाम सम्बुद्धो, अब्मोकासम्हि चङ्कमि॥ 


४९. “मिगलुद्दो तदा आसि, अरञ्ञे कानने अहं। 
दिस्वान तं देवदेवं, सयम्भुं अपराजितं॥ 


५०. “विप्पसन्नेन चित्तेन, तदा तस्स महेसिनो । 
निसीदनत्थं बुद्भस्स, तिणमुट्टिमदासहं॥ 


५९. “दत्वान देवदेवस्स, भिय्यो चित्तं पसादयिं। 
सम्बुद्धं अभिवादेत्वा, पक्कामिं उत्तरामुखो॥ 


५२. “अचिरं गतमत्तं मं, मिगराजा अपोथयि [अहेठयि (सी० स्या०)]। 
सीहेन पोथितो [पातितो (सी० स्या०)] सन्तो, तत्थ कालङ्कतो अहं॥ 

५३. “आसन्ने मे कतं कम्मं, बुद्धसेड़े अनासवे । 
सुमुत्तो सरवेगोव, देवलोकं अगञ्छहं॥ 


५४. “युपो तत्थ सुभो आसि, पुञ्जकम्माभिनिम्मितो। 
सहस्सकण्डो सतभेण्डु, धजालु हरितामयो॥ 


५५. “पभा निद्धावते तस्स, सतरंसीव उग्गतो। 
आकिण्णो देवकञ्ञाहि, आमोदिं कामकामहं॥ 


५६. “देवलोका चवित्वान, सुक्कमूलेन चोदितो। 
आगन्त्वान मनुस्सत्तं, पत्तोम्हि आसवकखयं॥ 


५७. `चतुन्नवुतितो कण्पे, निसीदनमदासहं । 
दुग्गतिं नाभिजानामि, तिणमुद्टियिदं फलं॥ 


५८. “पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा तिणमुट्टिदायको थेरो इमा गाथायो अभासित्थाति। 


तिणमुड्िदायकत्थेरस्सापदानं अट्ठमं। 
९. तिन्दुकफलदायकत्थेरअपदानं 


५९. “कणिकारंव जोतन्तं, निसिन्नं पब्बतन्तरे । 
अहसं विरजं बुद्धं, ओघतिण्णमनासवं॥ 


६०. “तिन्दुकं सफलं दिस्वा, भिन्दित्वान सकोसकं [सकोटकं (सी०), सकोटिकं (स्या०)]। 
पसन्नचित्तो सुमनो, सयम्भुस्स मदासहं [वेस्सभुस्स अदासहं (सी०)]॥ 


६१. “एकनवुतितो कप्पे, यं फलमददिं तदा । 
दुग्गति नाभिजानामि, फलदानस्सिदं फलं ॥ 


६२. “पटिसम्भिदा चतस्सो...पे०... कतं बुद्भस्स सासनं ˆ॥ 
इत्थं सुदं आयस्मा तिन्दुकफलदायको थेरो इमा गाथायो अभासित्थाति। 


तिन्दुकफलदायकत्थेरस्सापदानं नवमं । 
१०. एकञ्जलियत्थेरअपदानं 


६३. “रोमसो [रेवतो (सी०)] नाम सम्बुद्धो, नदीकूले वसी तदा। 

अहसं विरजं बुद्धं, पीतरंसिव भाणुमं॥ 


६४. ““उक्कामुखपहटुंव, खदिरङ्गारसन्निभं । 
ओसधिव विरोचन्तं, एकञ्जलिमकासहं॥ 


६५. “चतुन्नवुतितो कप्पे, यं अञ्जलिमकासहं । 
दुग्गति नाभिजानामि, अञ्जलिया इदं फलं ॥ 


६६. “पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा एकञ्जलियो थेरो इमा गाथायो अभासित्थाति । 


एकञ्जलियत्थेरस्सापदानं दसमं । 
एकपदुमियवग्गो पञ्चतिसतिमो। 
तस्सुद्दानं - 


पदुमी उप्पलमाली, धजो किङ्कणिकं नळं [किङ्कणिको नळो (सी०)]। 
चम्पको पदुमो मुडि, तिन्दुकेकञ्जली तथा। 
छ च सट्ठि च गाथायो, गणितायो विभाविभि॥ 


३६. सहसञ्ञकवग्गो 


९. सहसञ्ञकत्थेरअपदान 


९. “मिगलुद्दो पुरे आसि, अरञ्ञे कानने अहं। 
तत्थहसासिं सम्बुद्धं, देवसङ्घपुरक्खतं॥ 


२. “चतुसच्चं पकासेन्तं, उद्भरन्तं महाजनं । 
अस्सोसि मधुरं वाचं, करवीकरुदोपमं [रुतोपमं (?)]॥ 


३. 'ब्रह्मसरस्स मुनिनो, सिखिनो लोकबन्धुनो । 
घोसे चित्तं पसादेत्वा, पत्तोम्हि आसवक्खयं ॥ 


४. “एकत्तिसे इतो कप्पे, यं कम्ममकरिं तदा। 
दुग्गति नाभिजानामि, पसादस्स इदं फलं॥ 


£ 


“पटिसम्भिदा चतस्सो, विमोकखापि च अडिमे। 

छळभिञ्ञा सच्छिकता, कतं बुद्भस्स सासन” ॥ 
इत्थं सुदं आयस्मा सहसञ्जको थेरो इमा गाथायो अभासित्थाति। 
सद्दसञ्ञजकत्थेरस्सापदानं पठमं । 
२. यवकलापियत्थेरअपदानं 


६. “नगरे अरुणवतिया, आसि यवसिको तदा। 
पन्थे दिस्वान सम्बुद्धं, यवकलापं सन्थरिं [यवकलापमवत्थरिं (सी०)]॥ 


७. “अनुकम्पको कारुणिको, सिखी लोकग्गनायको । 
मम सङ्कप्पमञ्ञाय, निसीदि यवसन्थरे॥ 


८. “दिस्वा निसिन्नं विमलं, महाझायिं विनायकं । 
पामोज्जं जनयित्वान, तत्थ कालङ्कतो अहं॥ 


९. “एकत्तिसे इतो कप्पे, यं कम्ममकरिं तदा। 
दुग्गति नाभिजानामि, यवत्थरे इदं फलं॥ 


१०. “पटिसम्भिदा चतस्सो...पे०... कतं बुद्भस्स सासनं ॥ 
इत्थं सुदं आयस्मा यवकलापियो थेरो इमा गाथायो अभासित्थाति। 


यवकलापियत्थेरस्सापदानं दुतियं । 
३. किंसुकपूजकत्थेरअपदानं 


११. “किंसुकं पुप्फितं दिस्वा, पग्गहेत्वान अञ्जलि। 
बुद्धं सरित्वा सिद्भत्थं, आकासे अभिपूजयि॥ 


१२. “चतुन्नवुतितो कप्पे, यं पुप्फमभिपूजयिं। 
दुग्गति नाभिजानामि, बुद्धपूजायिदं फलं॥ 


९३. “पटिसम्भिदा चतस्सो...पे०... कतं बुद्भस्स सासनं ˆ ॥ 
इत्थं सुदं आयस्मा किंसुकपूजको थेरो इमा गाथायो अभासित्थाति। 


किसुकपूजकत्थेरस्सापदानं ततियं। 


४. सकोसककोरण्डदायकत्थेरअपदानं 

१४. “अक्कन्तञ्च पदं दिस्वा, सिखिनो लोकबन्धुनो । 
एकंसं अजिनं कत्वा, पदसेद्ठं अवन्दहं॥ 


१५. “कोरण्डं पुप्फितं दिस्वा, पादपं धरणीरुहं । 
सकोसकं [सकोटकं (सी० स्या०)] गहेत्वान, पदचक्कं अपूजयिं॥ 


१६. “एकत्तिसे इतो कप्पे, यं कम्ममकरिं तदा। 
दुग्गति नाभिजानामि, पदपूजायिदं फलं॥ 


१७. “पटिसम्भिदा चतस्सो..पे०... कतं बुद्धस्स सासनं ॥ 
इत्थं सुदं आयस्मा सकोसक [सकोटक (सी० स्या०)] कोरण्डदायको थेरो इमा गाथायो अभासित्थाति । 


सकोसककोरण्डदायकत्थेरस्सापदानं चतुत्थं । 
५. दण्डदायकत्थेरअपदानं 


१८. “काननं वनमोगय्ह, वेळ्‌ं छेत्वानहं तदा। 
आलम्बनं करित्वान, सङ्घस्स अददं अहं॥ 


१९. “तेन चित्तप्पसादेन, सुब्बते अभिवादिय। 
आलम्बनम्पि दत्वान, पक्कामिं उत्तरामुखो॥ 


२०. ““चतुन्नबुतितो कण्पे, यं दण्डमददिं तदा। 
दुग्गति नाभिजानामि, दण्डदानस्सिदं फलं ॥ 


२९. “पटिसम्भिदा चतस्सो...पे०... कतं बुद्भस्स सासनं ` ॥ 
इत्थं सुदं आयस्मा दण्डदायको थेरो इमा गाथायो अभासित्थाति । 


दण्डदायकत्थेरस्सापदानं पञ्चमं । 
६. अम्बयागुदायकत्थेरअपदानं 


२२. “सतरंसी नाम सम्बुद्धो, सयम्भू अपराजितो। 
बुडुहित्वा समाधिम्हा, भिकखाय ममृपागमि॥ 


२३. “पच्चेकबुद्धं दिस्वान, अम्बयागुं अदासहं । 
विप्पसन्नमनं तस्स, विप्पसन्नेन चेतसा॥ 


२४. “चतुन्नवुतितो कप्पे, यं कम्ममकरिं तदा। 

दुग्गति नाभिजानामि, अम्बयागुयिदं फलं॥ 


२५. “पटिसम्भिदा चतस्सो...पे०... कतं बुद्भस्स सासनं" ॥ 
इत्थं सुदं आयस्मा अम्बयागुदायको थेरो इमा गाथायो अभासित्थाति । 


अम्बयागुदायकत्थेरस्सापदानं छट्टं । 
७. सुपुटकपूजकत्थेरअपदानं 


२६. “दिवाविहारा निक्खन्तो, विपस्सी लोकनायको । 
भिक्खाय विचरन्तो सो, मम सन्तिकुपागमि॥ 


२७. “ततो पतीतो सुमनो, बुद्धसेद्वस्स तादिनो। 
लोणसुपुटकं दत्वा, कप्पं सग्गम्हि मोदहं॥ 


२८. “एकनवुतितो कप्पे, यं पुटकमदासहं । 
दुग्गति नाभिजानामि, पुटकस्स इदं फलं॥ 


२९. “पटिसम्भिदा चतस्सो...पे०... कतं बुद्भस्स सासनं" ॥ 
इत्थं सुदं आयस्मा सुपुटकपूजको थेरो इमा गाथायो अभासित्थाति। 


सुपुटकपूजकत्थेरस्सापदानं सत्तमं । 
८. मञ्चदायकत्थेरअपदानं 


३०. “विपस्सिनो भगवतो, लोकजेद्स्स तादिनो। 
एकं मञ्चं मया दिन्नं, पसन्नेन सपाणिना॥ 


३१. “हत्थियानं अस्सयानं, दिब्बयानं समज्झगं। 
तेन मञ्चकदानेन, पत्तोम्हि आसवक्खयं॥ 


३२. “एकनवुतितो कप्पे, यं मञ्चमददिं तदा। 
दुग्गति नाभिजानामि, मञ्चदानस्सिदं फलं ॥ 


३३. “पटिसम्भिदा चतस्सो...पे०... कतं बुद्भस्स सासनं ॥ 
इत्थं सुदं आयस्मा मञ्चदायको थेरो इमा गाथायो अभासित्थाति। 


मञ्चदायकत्थेरस्सापदानं अद्टुमं । 

९. सरणगमनियत्थेरअपदानं 


३४. ` आरुहिम्ह तदा नावं, भिक्खु चाजीवको चहं । 
नावाय भिज्जमानाय, भिक्खु मे सरणं अदा॥ 


३५. “एकत्तिसे इतो कप्पे, यञ्च मे सरणं अदा। 
दुग्गति नाभिजानामि, सरणागमने फलं॥ 


३६. “पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा सरणगमनियो थेरो इमा गाथायो अभासित्थाति । 


सरणगमनियत्थेरस्सापदानं नवमं । 
१०. पिण्डपातिकत्थेरअपदानं 


३७. “तिस्सो नामासि सम्बुद्धो, विहासि विपिने तदा। 
तुसिता हि इधागन्त्वा, पिण्डपातं अदासहं॥ 


३८. “सम्बुद्भमभिवादेत्वा, तिस्सं नाम महायसं । 
सकं चित्तं पसादेत्वा, तुसितं अगमासहं॥ 


३९. “द्वेनवृते इतो कप्पे, यं दानमददिं तदा। 
दुग्गति नाभिजानामि, पिण्डपातस्सिदं फलं॥ 


४०. “पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा पिण्डपातिको थेरो इमा गाथायो अभासित्थाति। 


पिण्डपातिकत्थेरस्सापदानं दसमं । 
सहदसञ्ञकवग्गो छत्तिसतिमो । 
तस्सुद्दानं - 
सद्दसञ्जी यवसिको, किंसुकोरण्डपुप्फियो। 


आलम्बनो अम्बयागु, सुपुटी मञ्चदायको। 
सरणं पिण्डपातो च, गाथा तालीसमेव च॥ 


३७. मन्दारवपुप्फियवग्गो 

१. मन्दारवपुप्फियत्थेरअपदानं 


९. “तावतिसा इधागन्त्वा, मङ्गलो नाम माणबो। 
मन्दारवं गहेत्वान, विपस्सिस्स महेसिनो॥ 


२. “समाधिना निसिन्नस्स, मत्थके धारयि अहं। 
सत्ताहं धारयित्वान, देवलोकं पुनागमि॥ 


३. “एकनवुतितो कण्पे, यं पुप्फमभिपूजयि। 
दुग्गति नाभिजानामि, बुद्धपूजायिदं फलं॥ 


४. “पटिसम्भिदा चतस्सो, विमोक्खापि च अडिमे। 
छळभिञ्ञा सच्छिकता, कतं बुद्भस्स सासन” ॥ 


इत्थं सुदं आयस्मा मन्दारवपुप्फियो थेरो इमा गाथायो अभासित्थाति । 
मन्दारवपुप्फियत्थेरस्सापदानं पठमं । 
२. कक्कारुपृप्फियत्थेरअपदानं 


५. “यामा देवा इधागन्त्वा, गोतमं सिरिवच्छसं । 
कककारुमालं [गोक्खनुमालं (सी०)] पग्गय्ह, बुद्धस्स अभिरोपयि॥ 


६. “द्रेनवृते इतो कप्पे, यं बुद्धमभिपूजयि । 
दुग्गति नाभिजानामि, बुद्धपूजायिदं फलं॥ 


७. “पटिसम्भिदा चतस्सो...पे०... कतं बुद्भस्स सासनं ॥ 
इत्थं सुदं आयस्मा कक्कारुपुप्फियो [गोक्खनुपुप्फियो (क०)] थेरो इमा गाथायो अभासित्थाति। 


कक्कारुपुप्फियत्थेरस्सापदानं दुतियं । 
३. भिसमुळालदायकत्थेरअपदानं 


८. “फुस्सो नामासि सम्बुद्धो, सब्बधम्मान पारगू। 
विवेककामो सब्बञ्ञू [सप्पञ्ञो (सी० स्या०)], आगञ्छि मम सन्तिके ॥ 


९. ““तस्मि चित्तं पसादेत्वा, महाकारुणिके जिने। 
भिसमुळालं पग्गस्ह, बुद्धसेटुस्सदासहं॥ 

१०. “द्वेनवुते इतो कप्पे, यं भिसमददिं तदा। 
दुग्गति नाभिजानामि, भिसदानस्सिदं फलं॥ 


११. “पटिसम्भिदा चतस्सो...पे०... कतं बुद्धस्स सासन” ॥ 
इत्थं सुदं आयस्मा भिसमुव्ठालदायको थेरो इमा गाथायो अभासित्थाति । 


भिसमुळालदायकत्थेरस्सापदानं ततियं। 
४. केसरपुप्फियत्थेरअपदानं 


९२. “विज्जाधरो तदा आसि, हिमवन्तम्हि पब्बते । 
अहसं विरजं बुद्ध, चङ्कमन्तं महायसं॥ 


१३. “तीणि केसरपुप्फानि [केसरिपुष्फानि (सी०)], सीसे कत्वानहं तदा। 
उपसङ्कम्म सम्बुद्धं, वेस्सभुं अभिपूजयि॥ 


१४. “एकत्तिसे इतो कप्पे, यं कम्ममकरिं तदा। 
दुग्गति नाभिजानामि, बुद्भपूजायिदं फलं॥ 


१५. “पटिसम्भिदा चतस्सो..पे०... कतं बुद्धस्स सासन” ॥ 
इत्थं सुदं आयस्मा केसरपुप्फियो थेरो इमा गाथायो अभासित्थाति। 


केसरपुप्फियत्थेरस्सापदानं चतुत्थं । 
५. अङ्कोलपुप्फियत्थेरअपदानं 


१६. “पदुमो नाम सम्बुद्धो, चित्तकूटे वसी तदा। 
दिस्वान तं अहं बुद्धं, सयम्भुं अपराजितं [उपगच्छिहं (सी० स्या०)]॥ 


१७. “अङ्कोलं पुप्फितं दिस्वा, ओचिनित्वानहं तदा। 
उपगन्त्वान सम्बुद्भं, पूजयि पदुमं जिनं॥ 


१८. “एकत्तिसे इतो कप्पे, यं पुप्फमभिपूजयि। 
दुग्गति नाभिजानामि, बुद्भपूजायिदं फलं॥ 


१९. “पटिसम्भिदा चतस्सो..पे०... कतं बुद्धस्स सासनं" ॥ 
इत्थं सुदं आयस्मा अङ्कोलपुप्फियो थेरो इमा गाथायो अभासित्थाति । 


अङ्कोलपुष्फियत्थेरस्सापदानं पञ्चमं । 

६. कदम्बपुप्फियत्थेरअपदानं 


२०. “सुवण्णवण्णं सम्बुद्धं, गच्छन्तं अन्तरापणे। 
कञ्चनग्धियसङ्कासं, बात्तिसवरलक्खणं॥ 


२९. “निसज्ज पासादवरे, अहदसं लोकनायक । 
कदम्बपुप्फं पग्गय्ह, विपस्सि अभिपूजयि॥ 


२२. “एकनवृतितो कण्पे, यं बुद्धमभिपूजयि । 
दुग्गति नाभिजानामि, बुद्धपूजायिदं फलं॥ 


२३. “पटिसम्भिदा चतस्सो...पे०... कतं बुद्धस्स सासनं ˆ ॥ 
इत्थं सुदं आयस्मा कदम्बपुप्फियो थेरो इमा गाथायो अभासित्थाति। 


कदम्बपुप्फियत्थेरस्सापदानं छट्टं । 
७. उद्दालकपुप्फियत्थेरअपदानं 


२४. “अनोमो [सुजातो (स्या०), अनुमो (क०)] नाम सम्बुद्धो, गङ्गाकूले वसी तदा। 
उद्दालकं गहेत्वान, पूजयि अपराजितं॥ 


२५. “एकत्तिसे इतो कप्पे, यं पुप्फमभिपूजयि। 
दुग्गति नाभिजानामि, बुद्भपूजायिदं फलं॥ 


२६. “पटिसम्भिदा चतस्सो...पे०... कतं बुद्धस्स सासनं" ॥ 
इत्थं सुदं आयस्मा उद्दालकपुप्फियो थेरो इमा गाथायो अभासित्थाति । 


उद्दालकपुप्फियत्थेरस्सापदानं सत्तमं । 
८. एकचम्पकपुप्फियत्थेरअपदानं 


२७. ““उपसन्तो च सम्बुद्धो, वसती पब्बतन्तरे । 
एकचम्पकमादाय, उपगच्छिं नरुत्तमं॥ 


२८. “पसन्नचित्तो सुमनो, पच्चेकमुनिमृत्तमं । 
उभोहत्थेहि पग्गस्ह, पूजयि अपराजितं॥ 


२९. “पञ्चसट्टिम्हितो क्पे, यं पुण्फमभिपूजयिं । 
दुग्गति नाभिजानामि, बुद्भपूजायिदं फलं॥ 

३०. “पटिसम्भिदा चतस्सो...पे०... कतं बुद्धस्स सासन” ॥ 
इत्थं सुदं आयस्मा एकचम्पकपुष्फियो थेरो इमा गाथायो अभासित्थाति । 


एकचम्पकपुप्फियत्थेरस्सापदानं अङ्ठुमं । 
९. तिमिरपुप्फियत्थेरअपदानं 


३१. “चन्दभागानदीतीरे, अनुसोतं वजामहं । 
अहसं विरजं बुद्धं, सालराजंव फुल्लितं॥ 


३२. “'पसन्नचित्तो सुमनो, पच्चेकमुनिमुत्तमं । 
गहेत्वा तिमिरं पुप्फं, मत्थके ओकिरिं अहं॥ 


३३. “एकनवृतितो कप्पे, यं पुप्फमभिपूजयिं । 
दुग्गति नाभिजानामि, बुद्धपूजायिदं फलं॥ 


३४. “पटिसम्भिदा चतस्सो...पे०... कतं बुद्धस्स सासनं ˆ॥ 
इत्थं सुदं आयस्मा तिमिरपुप्फियो थेरो इमा गाथायो अभासित्थाति। 


तिमिरपुष्फियत्थेरस्सापदानं नवमं । 
१०. सळलपुप्फियत्थेरअपदानं 


३५. ''चन्दभागानदीतीरे, अहोसि किन्नरो तदा। 
तत्थद्दसं देवदेवं, चङ्कमन्तं नरासभं॥ 


३६. ` ओचिनित्वान सळलं, पुप्फं बुद्धस्सदासहं । 
उपसिङ्गि महावीरो, सळलं देवगन्धिकं ॥ 


३७. “पटिग्गहेत्वा सम्बुद्धो, विपस्सी लोकनायको । 
उपसिङ्कि महावीरो, पेक्खमानस्स मे सतो॥ 


३८. “पसन्नचित्तो सुमनो, वन्दित्वा द्विपदुत्तमं । 
अञ्जलिं पग्गहेत्वान, पुन पब्बतमारुहिं॥ 


३९. “एकनवुतितो कप्पे, यं पुप्फमभिपूजयिं । 
दुग्गति नाभिजानामि, बुद्धपूजायिदं फलं॥ 


४०. “पटिसम्भिदा चतस्सो...पे०... कतं बुद्धस्स सासनं `॥ 

इत्थं सुदं आयस्मा सब्ठलपुप्फियो थेरो इमा गाथायो अभासित्थाति । 
सळलपुप्फियत्थेरस्सापदानं दसमं । 
मन्दारवपुप्फियवग्गो सत्ततिंसतिमो । 
तस्सुद्दानं - 


मन्दारवञ्च कक्कारु, भिसकेसरपुप्फियो । 
अङ्कोलको कदम्बी च, उद्दाली एकचम्पको । 
तिमिरं सळलञ्चेव, गाथा तालीसमेब च॥ 


३८. बोधिवन्दनवग्गो 
९. बोधिवन्दकत्थेरअपदानं 


२. "पाटलि हरितं दिस्वा, पादपं धरणीरुहं । 
एकंसं अञ्जलि कत्वा, अवन्दिं पाटलि अहं॥ 


२. “अज्जलिं पग्गहेत्वान, गरु कत्वान मानसं । 
अन्तोसुद्धं बहिसुद्धं, सुविमुत्तमनासवं॥ 


३. “विपस्सि लोकमहितं, करुणाञाणसागरं । 
सम्मुखा विय सम्बुद्धं, अवन्दि पाटलि अहं॥ 


४. “एकनवृतितो कप्पे, यं बोधिमभिवन्दहं । 
दुग्गति नाभिजानामि, वन्दनाय इदं फलं॥ 


५. “पटिसम्भिदा चतस्सो, विमोक्खापि च अडिमे। 
छळभिञ्ञा सच्छिकता, कतं बुद्भस्स सासन” ॥ 


इत्थं सुदं आयस्मा बोधिवन्दको थेरो इमा गाथायो अभासित्थाति। 
बोधिवन्दकत्थेरस्सापदानं पठमं । 
२. पाटलिपुप्फियत्थेरअपदानं 


६. “विपस्सी नाम भगवा, सयम्भू अग्गपुग्गलो । 
पुरक्खतो ससिस्सेहि, पाविसि बन्धुमं जिनो॥ 

७. ““तीणि पाटलिपुप्फानि, उच्छङ्गे ठपितानि मे। 
सीसं न्हायितुकामोब, नदीतित्थं अगच्छहं ॥ 


८. “निक्खम्म बन्धुमतिया, अहसं लोकनायकं । 
इन्दीवरं जलितं, आदित्तंव हतासनं॥ 


९. “ब्यग्घूसभंव पवरं, अभिजातंव केसरि । 
गच्छन्तं समणानग्गं, भिकखुसङ्गपुरकखतं॥ 


१०. “तस्मिं पसन्नो [समणे (क°)] सुगते, किलेसमलधोवने । 
गहेत्वा तीणि पुप्फानि, बुद्धसेट्ठं अपूजयिं॥ 


११. “एकनवुतितो कण्पे, यं पुप्फमभिपूजयिं । 
दुग्गति नाभिजानामि, बुद्धपूजायिदं फलं॥ 


१२. “पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा पाटलिपुप्फियो थेरो इमा गाथायो अभासित्थाति। 


पाटलिपुप्फियत्थेरस्सापदानं दुतियं । 
३. तीणुप्पलमालियत्थेरअपदानं 


. “चन्दभागानदीतीरे, अहोसिं वानरो तदा। 
अहसं विरजं बुद्धं, निसिन्नं पब्बतन्तरे॥ 


९ 


A 


१४. `ओभासेन्तं दिसा सब्बा, सालराजंव फुल्लितं । 
लक्खणब्यञ्जनूपेतं, दिस्वानत्तमनो अहं॥ 


१५. “उदग्गचित्तो सुमनो, पीतिया हट्ठमानसो । 
तीणि उप्पलपुष्फानि, मत्थके अभिरोपयिं॥ 


९६. “पूजयित्वान पुप्फानि, फुस्सस्साहं महेसिनो। 
सगारवो भवित्वान, पक्कामिं उत्तरामुखो॥ 


१७. “गच्छन्तो पटिकुटिको, विप्पसन्नेन चेतसा। 
सेलन्तरे पतित्वान, पापुणिं जीवितक्खयं॥ 


१८. “तेन कम्मेन सुकतेन, चेतनापणिधीहि च । 

जहित्वा पुरिमं जाति, तावतिसमगच्छहं॥ 


१९. “तानं तीणिक्खत्तुञ्च, देवरज्जमकारयिं। 
सतानं पञ्चक्खत्तुञ्च, चक्कवत्ती अहोसहं॥ 


२०. “द्वेनवुते इतो कण्पे, यं पुप्फमभिपूजयिं। 
दुग्गति नाभिजानामि, बुद्धपूजायिदं फलं॥ 


२१. “पटिसम्भिदा चतस्सो...पे०... कतं बुद्भस्स सासनं" ॥ 
इत्थं सुदं आयस्मा तीणुप्पलमालियो थेरो इमा गाथायो अभासित्थाति। 


तीणुप्पलमालियत्थेरस्सापदानं ततियं । 
४. पट्टिपुप्फियत्थेरअपदानं 


२२. “यदा निब्बायि सम्बुद्धो, महेसी पदुमुत्तरो । 
समागम्म जना सब्बे, सरीरं नीहरन्ति ते॥ 


२३. “नीहरन्ते सरीरम्हि, वज्जमानासु भेरिसु। 
पसन्नचित्तो सुमनो, पट्टिपुप्फे अपूजयि॥ 


२४. “सतसहस्सितो कण्पे, यं पुप्फमभिपूजयि। 
दुग्गतिं नाभिजानामि, सरीरपूजिते फलं॥ 


२५. “किलेसा झापिता मय्हं, भवा सब्बे समूहता। 
नागोव बन्धनं छेत्वा, विहरामि अनासवो॥ 


२६. “स्वागतं वत मे आसि, मम बुद्भस्स [बुद्धसेट्टुस्स (सी०)] सन्तिके। 
तिस्सो विज्जा अनुप्पत्ता, कतं बुद्भस्स सासनं॥ 


२७. “पटिसम्भिदा चतस्सो...पे०... कतं बुद्भस्स सासनं ॥ 
इत्थं सुदं आयस्मा पट्टिपुप्फियो थेरो इमा गाथायो अभासित्थाति। 


पट्टिपुष्फियत्थेरस्सापदानं चतुत्थं । 
७. सत्तपण्णियत्थेरअपदानं 


२८. “सुमनो नाम सम्बुद्धो, उप्पज्जि लोकनायको । 
पसन्नचित्तो सुमनो, सत्तपण्णिमपूजयि॥ 

२९. “सतसहस्सितो कप्पे, सत्तपण्णिमपूजयिं। 
दुग्गतिं नाभिजानामि, सत्तपण्णिपूजायिदं [सत्तपण्णिस्सिदं (सी०)] फलं॥ 


३०. “किलेसा झापिता मस्हं...पे०... विहरामि अनासवो॥ 

३९. “स्वागतं वत मे आसि...पे०... कतं बुद्धस्स सासनं॥ 

३२. “पटिसम्भिदा चतस्सो...पे०... कतं बुद्धस्स सासनं ॥ 

इत्थं सुदं आयस्मा सत्तपण्णियो थेरो इमा गाथायो अभासित्थाति। 


सत्तपण्णियत्थेरस्सापदानं पञ्चमं । 
६. गन्धमुट्रियत्थेरअपदानं 


३३. [इध गाथाद्धं ऊनं विय दिस्सति] “चितके करीयमाने, नानागन्धे समाहते । 
पसन्नचित्तो सुमनो, गन्धमुड्टिमपूजयिं॥ 


३४. “सतसहस्सितो कप्पे, चितकं यं अपूजयि। 
दुग्गति नाभिजानामि, चितपूजायिदं फलं॥ 


३५. “किलेसा झापिता मस्हं...पे०... विहरामि अनासवो॥ 

३६. “स्वागतं वत मे आसि...पे०... कतं बुद्धस्स सासनं॥ 

३७. “पटिसम्भिदा चतस्सो...पे०... कतं बुद्भस्स सासनं ॥ 

इत्थं सुदं आयस्मा गन्धमुट्टियो थेरो इमा गाथायो अभासित्थाति । 


गन्धमुड्टियत्थेरस्सापदानं छट्टं । 
७. चितकपूजकत्थेरअपदानं 


३८. “परिनिब्बुते भगवति, जलजुत्तमनामके | 
आरोपितम्हि चितके, सालपुप्फमपूजयि॥ 


३९. “सतसहस्सितो कप्पे, यं पुप्फमभिपूजयि। 
दुग्गति नाभिजानामि, चितपूजायिदं फलं॥ 


४०. “किलेसा झापिता मस्हं...पे०... विहरामि अनासवो॥ 

४९. “स्वागतं वत मे आसि...पे०... कतं बुद्भस्स सासनं॥ 

४२. “पटिसम्भिदा चतस्सो...पे०... कतं बुद्धस्स सासन” ॥ 

इत्थं सुदं आयस्मा चितकपूजको थेरो इमा गाथायो अभासित्थाति । 

चितकपूजकत्थेरस्सापदानं सत्तमं । 
८. सुमनतालवण्टियत्थेरअपदानं 


४३. “सिद्धत्थस्स भगवतो, तालवण्टमदासहं । 
सुमनेहि पटिच्छन्नं, धारयामि महारहं ॥ 


४४. “चतुन्नवुतितो कप्पे, तालवण्टमदासहं । 
दुग्गतिं नाभिजानामि, तालवण्टस्सिदं फलं॥ 


४५. “किलेसा झापिता मस्हं...पे०... विहरामि अनासवो॥ 

४६. “स्वागतं वत मे आसि...पे०... कतं बुद्भस्स सासनं॥ 

४७. ““पटिसम्भिदा चतस्सो...पे०... कतं बुद्भस्स सासनं `॥ 

इत्थं सुदं आयस्मा सुमनतालवण्टियो थेरो इमा गाथायो अभासित्थाति । 


सुमनतालवण्टियत्थेरस्सापदानं अङ्टुमं । 
९. सुमनदामियत्थेर अपदानं 


४८. “सिद्धत्थस्स भगवतो, न्हातकस्स तपस्सिनो। 
कत्वान सुमनदामं, धारयिं पुरतो ठितो॥ 


४९. “चतुन्नवुतितो कण्पे, यं दामं धारयि तदा। 
दुग्गति नाभिजानामि, सुमनधारणे फलं॥ 


५०. “किलेसा झापिता मरहं...पे०... विहरामि अनासवो॥ 

५९. “स्वागतं वत मे आसि...पे०... कतं बुद्धस्स सासनं॥ 

५२. “पटिसम्भिदा चतस्सो...पे०... कतं बुद्धस्स सासनं ˆ॥ 

इत्थं सुदं आयस्मा सुमनदामियो थेरो इमा गाथायो अभासित्थाति । 


सुमनदामियत्थेरस्सापदानं नवमं । 
१०. कासुमारिफलदायकत्थेरअपदानं 


५३. “कणिकारंव जोतन्तं, निसिन्नं पब्बतन्तरे । 
अहसं विरजं बुद्धं, लोकजेट्ट नरासभं॥ 


५४. “पसन्नचित्तो सुमनो, सिरे कत्वान अञ्जलि। 

५५. 


५६. 
५७. 
५८. 


कासुमारिफलं गर्ह, बुद्धसेट्टस्सदासहं ॥ 


“एकत्तिसे इतो कप्पे, यं फलमददिं अहं। 
दुग्गति नाभिजानामि, फलदानस्सिदं फलं॥ 


“किलेसा झापिता मय्हं...पे०... विहरामि अनासवो॥ 
“स्वागतं वत मे आसि...पे०... कतं बुद्धस्स सासनं॥ 
““पटिसम्भिदा चतस्सो...पे०... कतं बुद्धस्स सासनं ˆ॥ 


इत्थं सुदं आयस्मा कासुमारिफलदायको थेरो इमा गाथायो अभासित्थाति। 


कासुमारिफलदायकत्थेरस्सापदानं दसमं । 


बोधिवन्दनवग्गो अद्ुतिसतिमो। 


तस्सुद्दानं - 


बोधि पाटलि उप्पली, पट्टि च सत्तपण्णियो। 
गन्धमुड्टि च चितको, तालं सुमनदामको । 
कासुमारिफली चेव, गाथा एकूनसड्िका॥ 


३९. अवटफलवग्गो 


१. अवटफलदायकत्थेरअपदानं 


“सतरंसि नाम भगवा, सयम्भू अपराजितो । 
विवेककामो सम्बुद्धो, गोचरायाभिनिक्खमि॥ 


“फलहत्थो अहं दिस्वा, उपगच्छिं नरासभं। 


पसन्नचित्तो सुमनो, अवटं [अवण्टं (सी०), अम्बटं (स्या०)] अददि फलं ॥ 


“चतुन्नवुतितो कप्पे, यं फलमददिं अहं। 
दुग्गति नाभिजानामि, फलदानस्सिदं फलं ॥ 


“किलेसा झापिता मय्हं, भवा सब्बे समूहता। 
नागोव बन्धनं छेत्वा, विहरामि अनासवो॥ 


“स्वागतं वत मे आसि, मम बुद्धस्स सन्तिके । 
तिस्सो विज्जा अनुप्पत्ता, कतं बुद्भस्स सासनं॥ 

६. “पटिसम्भिदा चतस्सो, विमोक्खापि च अट्टिमे। 
छळभिञ्ञा सच्छिकता, कतं बुद्धस्स सासन” ॥ 


इत्थं सुदं आयस्मा अवटफलदायको थेरो इमा गाथायो अभासित्थाति। 
अवटफलदायकत्थेरस्सापदानं पठमं । 
२. लबुजदायकत्थेरअपदानं 


७. “नगरे बन्धुमतिया, आसि आरामिको तदा। 
अहसं विरजं बुद्धं, गच्छन्तं अनिलञ्जसे॥ 


८. “लबुजस्स फलं गरह, बुद्धसेदुस्सदासहं । 
आकासे ठितको सन्तो, पटिगण्हि महायसो॥ 


९. ““वित्तिसञ्जननं म्ह, दिट्ुधम्मसुखावहं । 
फलं बुद्धस्स दत्वान, विप्पसन्नेन चेतसा॥ 


१०. “अधिगच्छि तदा पीतिं, विपुलञ्च सुखुत्तमं । 
उप्पज्जतेव रतनं, निब्बत्तस्स तहिं तहिं॥ 


११. “एकनवुतितो कप्पे, यं फलमददिं तदा। 
दुग्गति नाभिजानामि, फलदानस्सिदं फलं॥ 


१२. “किलेसा झापिता मय्हं...पे०... विहरामि अनासवो॥ 

१३. “स्वागतं वत मे आसि...पे०... कतं बुद्धस्स सासनं॥ 

१४. “पटिसम्भिदा चतस्सो...पे०... कतं बुद्भस्स सासनं ˆ ॥ 

इत्थं सुदं आयस्मा लबुजदायको थेरो इमा गाथायो अभासित्थाति। 


लबुजदायकत्थेरस्सापदानं दुतियं | 
३. उदुम्बरफलदायकत्थेरअपदानं 


९५. “विनतानदिया तीरे, विहासि पुरिसुत्तमो। 
अहसं विरजं बुद्धं, एकग्गं सुसमाहितं॥ 


९६. “तस्मिं पसन्नमानसो, किलेसमलधोवने । 
उदुम्बरफलं गर्ह, बुद्धसेद्ुस्सदासहं॥ 

१७. “एकनवुतितो कप्पे, यं फलमददिं तदा। 
दुग्गति नाभिजानामि, फलदानस्सिदं फलं॥ 


१८. “किलेसा झापिता मय्हं...पे०... विहरामि अनासवो॥ 

१९. “स्वागतं वत मे आसि...पे०... कतं बुद्धस्स सासनं॥ 

२०. “पटिसम्भिदा चतस्सो...पे०... कतं बुद्भस्स सासनं" ॥ 

इत्थं सुदं आयस्मा उदुम्बरफलदायको थेरो इमा गाथायो अभासित्थाति । 


उदुम्बरफलदायकत्थेरस्सापदानं ततियं । 
४. पिलक्खफलदायकत्थेरअपदानं 


२१. ““वनन्तरे बुद्धं दिस्वा, अत्थदस्सिं महायसं । 
पसन्नचित्तो सुमनो, पिलक्खस्साददि फलं [पिलक्खस्स फलं अदं (सी०), पिलक्खुस्स फलं अदं (स्या०)]॥ 


२२. “'अद्ठारसे कप्पसते, यं फलमददिं तदा। 
दुग्गति नाभिजानामि, फलदानस्सिदं फलं ॥ 


२३. “किलेसा झापिता मस्हं...पे०... विहरामि अनासवो॥ 

२४. “स्वागतं वत मे आसि...पे०... कतं बुद्भस्स सासनं॥ 

२५. “पटिसम्भिदा चतस्सो..पे०... कतं बुद्भस्स सासनं `॥ 

इत्थं सुदं आयस्मा पिलक्खफलदायको थेरो इमा गाथायो अभासित्थाति । 


पिलक्खफलदायकत्थेरस्सापदानं चतुत्थं । 
५. फारुसफलदायकत्थेरअपदानं 


२६. “सुवण्णवण्णं सम्बुद्धं, आहुतीनं पटिग्गहं । 
रथियं पटिपज्जन्तं, फारुसफलमदासहं ॥ 


२७. “एकनवृतितो कण्पे, यं फलमददिं अहं । 
दुग्गति नाभिजानामि, फलदानस्सिदं फलं॥ 


२८. “किलेसा झापिता मस्हं...पे०... विहरामि अनासवो॥ 

२९. “स्वागतं वत मे आसि...पे०... कतं बुद्भस्स सासनं॥ 

३०. “पटिसम्भिदा चतस्सो...पे०... कतं बुद्भस्स सासनं ˆ ॥ 

इत्थं सुदं आयस्मा फारुसफलदायको थेरो इमा गाथायो अभासित्थाति। 

फारुसफलदायकत्थेरस्सापदानं पञ्चमं । 
६. वल्लिफलदायकत्थेरअपदानं 


३१. “सब्बे जना समागम्म, अगमिसु वनं तदा। 
फलमन्वेसमाना ते, अलभिसु फलं तदा॥ 


३२. “तत्थद्सासिं सम्बुद्धं, सयम्भुं अपराजितं । 
पसन्नचित्तो सुमनो, बल्लिफलमदासहं॥ 


३३. “एकत्तिसे इतो कप्पे, यं फलमददिं तदा। 
दुग्गति नाभिजानामि, फलदानस्सिदं फलं ॥ 


३४. “किलेसा झापिता मय्हं...पे०... विहरामि अनासवो॥ 

३५. “स्वागतं वत मे आसि...पे०... कतं बुद्धस्स सासनं॥ 

३६. “पटिसम्भिदा चतस्सो...पे०... कतं बुद्धस्स सासनं ॥ 

इत्थं सुदं आयस्मा वल्लिफलदायको थेरो इमा गाथायो अभासित्थाति। 


वल्लिफलदायकत्थेरस्सापदानं छट्रं । 
७. कदलिफलदायकत्थेरअपदान 


३७. “कणिकारंव जलितं, पुण्णमायेव [पुण्णमासेव (सी० क०)] चन्दिमं । 
जलन्तं दीपरुक्खंव, अहसं लोकनायकं॥ 


३८. “कदलिफलं पग्गय्ह, अदासि सत्थुनो अहँ । 
पसन्नचित्तो सुमनो, वन्दित्वान अपक्कमि॥ 


३९. ''एकत्तिसे इतो कप्पे, यं फलमददिं तदा। 
दुग्गति नाभिजानामि, फलदानस्सिदं फलं ॥ 


४०. “किलेसा झापिता मय्हं...पे०... विहरामि अनासवो॥ 

४९. “स्वागतं वत मे आसि...पे०... कतं बुद्भस्स सासनं॥ 

४२. “पटिसम्भिदा चतस्सो...पे०... कतं बुद्धस्स सासनं '॥ 

इत्थं सुदं आयस्मा कदलिफलदायको थेरो इमा गाथायो अभासित्थाति। 


कदलिफलदायकत्थेरस्सापदानं सत्तमं। 

८. पनसफलदायकत्थेरअपदान 


४३. “अज्जुनो नाम सम्बुद्धो, हिमवन्ते वसी तदा। 
चरणेन च सम्पन्नो, समाधिकुसलो मुनि॥ 

४४. “कुम्भमत्तं गहेत्वान, पनसं जीवजीवकं [देवगन्धिकं (४१ वग्गे, ५ अपदाने)]। 


छत्तपण्णे ठपेत्वान, अदासि सत्थुनो अहं॥ 


४५. “एकत्तिसे इतो कप्पे, यं फलमददिं तदा। 
दुग्गति नाभिजानामि, फलदानस्सिदं फलं॥ 


४६. “किलेसा झापिता मस्हं...पे०... विहरामि अनासवो॥ 

४७. “स्वागतं वत मे आसि...पे०... कतं बुद्भस्स सासनं॥ 

४८. “पटिसम्भिदा चतस्सो...पे०... कतं बुद्धस्स सासनं ˆ॥ 

इत्थं सुदं आयस्मा पनसफलदायको थेरो इमा गाथायो अभासित्थाति । 


पनसफलदायकत्थेरस्सापदानं अद्टुमं । 
९. सोणकोटिवीसत्थेरअपदानं 


४९. “विपस्सिनो पावचने, एकं लेणं मया कतं । 
चातुद्दिसस्स सङ्घस्स, बन्धुमाराजधानिया॥ 


५०. “दुस्सेहि भूमि लेणस्स, सन्थरित्वा परिच्चजि। 
उदग्गचित्तो सुमनो, अकासि पणिधि तदा॥ 


५९. “आराधयेय्यं सम्बुद्ध, पब्बज्जञ्च लभेय्यहं । 
अनुत्तरञ्च निन्बानं, फुसेय्यं सन्तिमृत्तमं॥ 


५२. “तेनेव सुक्कमूलेन, कप्पे [कप्पं (सी०), कप्प (क०)] नवृति संसरिं। 
देवभूतो मनुस्सो च, कतपुञ्जो विरोचहं॥ 


५३. “ततो कम्मावसेसेन, इध पच्छिमके भवे। 
चम्पायं अग्गसेड्टिस्स, जातोम्हि एकपृत्तको॥ 


५४. “जातमत्तस्स मे सुत्वा, पितु छन्दो अयं अहु। 
ददामहं कुमारस्स, वीसकोटी अनूनका॥ 

५५. “चतुरङ्गुला च मे लोमा, जाता पादतले उभो । 
सुखुमा मुदुसम्फस्सा, तूलापिचुसमा सुभा॥ 


५६. अतीता नवुति कप्पा, अयं एको च उत्तरि। 
नाभिजानामि निक्खित्ते, पादे भूम्या असन्थते॥ 


५७. “आराधितो मे सम्बुद्धो, पब्बजि अनगारियं। 
अरहत्तञ्च मे पत्तं, सीतिभूतोम्हि निब्बुतो॥ 


५८. “अग्गो आरद्धवीरियानं, निहिट्ठो सब्बदस्सिना। 
खीणासवोम्हि अरहा, छळभिञ्जो महिद्धिको॥ 


५९. “एकनवुतितो कप्पे, यं दानमददिं तदा। 
दुग्गति नाभिजानामि, लेणदानस्सिदं फलं॥ 


६०. “किलेसा झापिता मस्हं...पे०... विहरामि अनासवो॥ 

६१. “स्वागतं वत मे आसि...पे०... कतं बुद्धस्स सासनं॥ 

६२. “पटिसम्भिदा चतस्सो...पे०... कतं बुद्भस्स सासनं ॥ 

६३. “थेरो कोटिबीसो [कोटिविसो (स्या० क०), कोळिविसो (अञ्जट्ठानेसु)] सोणो, भिक्खुसङ्घस्स अग्गतो। 
पज्हं पुड़ो वियाकासि, अनोतत्ते महासरे"ति॥ 


इत्थं सुदं आयस्मा सोणो कोटिवीसो थेरो इमा गाथायो अभासित्थाति । 
सोणकोटिवीसत्थेरस्सापदानं नवमं । 
१०. पुब्बकम्मपिलोतिकबुद्धअपदानं 


६४. `` अनोतत्तसरासन्ने, रमणीये सिलातले। 
नानारतनपज्जोते, नानागन्धवनन्तरे॥ 


६५. “महता भिक्खुसङ्घेन, परेतो [उपेतो (उदानट्डकथायं ४ वग्गे, ८ सुत्ते)] लोकनायको । 
आसीनो व्याकरी तत्थ, पुब्बकम्मानि अत्तनो॥ 


६६. [सुणाथ भिकखवे मय्हं, यं कम्मं पकतं मया। एकं अरञ्जिकं भिक्खु, दिस्वा दिन्नं पिलोतिकं । पत्थितं पठमं 
बुद्धं, बुद्भत्ताय मया तदा । पिलोतियस्स कम्मस्स, बुद्धत्तेपि विपच्चति। गोपालको पुरे आसिं, गावि पाजेति 
गोचरं। पिवन्तिं उदकं आविलं, गावि दिस्वा निवारयि। तेन कम्मविपाकेन, इध पच्छिमके भवे। विपासितो 
यदिच्छकं, न हि पातुं लभामहं (स्या०)] “सुणाथ भिक्खवो मय्हं, यं कम्मं पकतं मया। 
पिलोतिकस्स कम्मस्स, बुद्भत्तेपि विपच्चति [सुणाथ भिकखवे मय्हं, यं कम्मं पकतं मया। एकं अरञ्जिकं 

भिक्खु, दिस्वा दिन्नं पिलोतिकं । पत्थितं पठमं बुद्धं, बुद्धत्ताय मया तदा। पिलोतियस्स कम्मस्स, बुद्धत्तेपि 
विपच्चति। गोपालको पुरे आसि, गावि पाजेति गोचरं । पिवन्तिं उदकं आविलं, गावि दिस्वा निवारयिं। तेन 
कम्मविपाकेन, इध पच्छिमके भवे। विपासितो यदिच्छकं, न हि पातुं लभामहं (स्या०)]॥ 


[१] 


६७. ““मुनाळि नामहं धृत्तो, पुब्बे अञ्ञजासु जातिसु [अञ्ञाय जातिया (उदान अट्ठ०)]। 


पच्चेकबुद्ध सुरभि [सरभुं (सी०)], अब्भाचिक्खि अदूसकं॥ 


६८. “तेन कम्मविपाकेन, निरये संसरि चिरं। 
बहूवस्ससहस्सानि, दुक्खं वेदेसि वेदनं॥ 


६९. “तेन कम्मावसेसेन, इध पच्छिमके भवे। 
अब्भक्खानं मया लद्धं, सुन्दरिकाय कारणा॥ 


[२] 


७०. “'सब्बाभिभुस्स बुद्धस्स, नन्दो नामासि सावको । 
तं अब्भक्खाय निरये, चिरं संसरितं मया॥ 


७१. “दसवस्ससहस्सानि, निरये संसरि चिरं । 
मनुस्सभावं लद्धाहं, अब्भक्खानं बहुं लभि॥ 


७२. “तेन कम्मावसेसेन, चिञ्चमानविका ममं । 
अब्भाचिक्खि अभूतेन, जनकायस्स अग्गतो॥ 


[२] 


७३. “ब्राह्मणो सुतवा आसि, अहं सक्कतपूजितो । 
महावने पञ्चसते, मन्ते वाचेमि माणवे॥ 


७४. “तत्थागतो [तमागतो (क०)] इसि भीमो, पञ्चाभिञ्ञजो महिद्भिको । 
तं चाहं आगतं दिस्वा, अब्भाचिक्खि अदूसकं॥ 


७५. “ततोहं अवचं सिस्से, कामभोगी अयं इसि। 
मय्हम्पि भासमानस्स, अनुमोदिंसु माणवा॥ 


७६. “ततो माणवका सब्बे, भिक्खमानं कुले कुले। 

महाजनस्स आहंसु, कामभोगी अयं इसि॥ 


७७. “तेन कम्मविपाकेन, पञ्च भिक्खुसता इमे । 
अब्मकखानं लभुं सब्बे, सुन्दरिकाय कारणा॥ 


[४] 


७८. “वेमातुभातरं पुब्बे, धनहेतु हनि अहँ । 
पक्खिपिं गिरिदुग्गस्मि, सिलाय च अपिंसयि॥ 


७९. “तेन कम्मविपाकेन, देवदत्तो सिलं खिपि। 
अङ्गुटठं पिंसयी पादे, मम पासाणसक्खरा॥ 


[५] 


८०. “पुरेहं दारको हुत्वा, कीळमानो महापथे । 
पच्चेकबुद्धं दिस्वान, मग्गे सकलिकं [सक्खलिकं (क०)] खिपिं [दहिं (स्या०)]॥ 


८९. “तेन कम्मविपाकेन, इध पच्छिमके भवे। 
वधत्थं मं देवदत्तो, अभिमारे पयोजयि॥ 


[६] 


८२. “हत्थारोहो पुरे आसि, पच्चेकमुनिमुत्तमं । 
पिण्डाय विचरन्तं तं, आसादेसि गजेनहं॥ 


८३. “तेन कम्मविपाकेन, भन्तो [दन्तो (क०)] नाळागिरी गजो। 
गिरिब्बजे पुरवरे, दारुणो समुपागमि [मं उपागमि (सी०)]॥ 


[७] 


८४. “राजाहं पत्थिवो [पत्तिको (स्या० क०), खत्तियो (उदान अट्ठ०)] आसिं, सत्तिया पुरिसं हनि । 
तेन कम्मविपाकेन, निरये पच्चिसं भुसं॥ 


८५. “कम्मुनो तस्स सेसेन, इदानि सकलं मम। 
पादे छविं पकप्पेसि [पकोपेसि (सी०)], न हि कम्मं विनस्सति॥ 


[८] 

८६. 


८७. 


८८. 


८९. 


९१. 


९२. 


९३. 


९४. 


९५. 


“अहँ केवट्टगामस्मि, अहुं केवट्टदारको । 


मच्छके घातिते दिस्वा, जनयि सोमनस्सकं [सोमनस्सहं (उदान अद्०)]॥ 


“तेन कम्मविपाकेन, सीसदुक्खं अहू मम। 


सब्बे सक्का च हञ्जिंसु, यदा हनि विटटूभो [विटटुभो (स्या० क०)]॥ 


[९] 


““फुस्सस्साहं पावचने, सावके परिभासयिं। 
यवं खादथ भुञ्जथ, मा च भुञ्जथ सालयो॥ 


नतेन कम्मविपाकेन, तेमासं खादितं यवं । 
निमन्तितो ब्राह्मणेन, वेरञ्जायं वसि तदा॥ 


[१०] 


- “निब्बुद्धे वत्तमानम्हि, मल्लपुत्तं निहेठयिं [निसेधयि (स्या० क०)]। 


तेन कम्मविपाकेन, पिट्ठिदुक्खं अहू मम॥ 
[११] 


“तिकिच्छको अहं आसि, सेड़िपृत्तं विरेचयिं। 
तेन कम्मविपाकेन, होति पक्खन्दिका मम॥ 


[१२] 


“अवचाहं जोतिपालो, सुगतं कस्सपं तदा। 
कुतो नु बोधि मुण्डस्स, बोधि परमदुल्लभा॥ 


“तेन कम्मविपाकेन, अचरिं दुक्करं बहुं। 
छनब्बस्सानुरुवेळायं, ततो बोधिमपापुणिं॥ 


““नाहं एतेन मग्गेन, पापुणि बोधिमुत्तमं । 
कुम्मग्गेन गवेसिस्सं, पुब्बकम्मेन वारितो॥ 


““पुञ्ञपापपरिक्खीणो, सब्बसन्तापवज्जितो । 
असोको अनुपायासो, निब्बायिस्समनासवो॥ 

९६. “एवं जिनो वियाकासि, भिक्खुसङ्घस्स अग्गतो । 
सब्बाभिञ्जाबलप्पत्तो, अनोतत्ते महासरे”ति॥ 


इत्थं सुदं भगवा अत्तनो पुब्बचरितं कम्मपिलोतिकं नाम बुद्धापदानधम्मपरियायं अभासित्थाति। 
पुब्बकम्मपिलोतिकं नाम बुद्धापदानं दसमं । 
अवटफलवग्गो एकूनचत्तालीसमो । 
तस्सुद्दानं - 


अवटं लबुजञ्चेव, उदुम्बरपिलक्खु च । 
फारु वल्ली च कदली, पनसो कोटिबीसको॥ 


पुब्बकम्मपिलोति च, अपदानं महेसिनो। 
गाथायो एकनवुति, गणितायो विभाविभि॥ 


चुहसमं भाणवारं । 
४०. पिलिन्दवच्छवग्गो 
९. पिलिन्दवच्छत्थेरअपदानं 


९. "नगरे हंसवतिया, आसि दोवारिको अहं। 
अक्खोभं अमितं भोगं, घरे सन्निचितं मम॥ 


२. “रहोगतो निसीदित्वा, पहंसित्वान मानसं [सम्पहंसित्व मानसं (सी०)]। 
निसज्ज पासादवरे, एवं चिन्तेसहं तदा॥ 


(चिन्तनाकारो) 


३. “बहू मेधिगता भोगा, फोतं अन्तेपुरं मम। 
राजापि [राजिसि (क०)] सन्निमन्तेसि, आनन्दो पथविस्सरो॥ 


४. ““अयज्च बुद्धो उप्पन्नो, अधिच्चुप्पत्तिको मुनि । 
संविज्जन्ति च मे भोगा, दानं दस्सामि सत्थुनो॥ 


५. ““पदुमेन राजपृत्तेन, दिन्नं दानवरं जिने । 
हत्थिनागे च पल्लङ्के, अपस्सेनञ्चनप्पकं॥ 

६. 


१०. 


११. 


१२. 


१३. 


१४. 


१५. 


१६. 


१७. 


““अहम्पि दानं दस्सामि, सङ्घे गणवरुत्तमे। 
अदिन्नपुब्बमञ्ञेसं, भविस्सं आदिकम्मिको॥ 


““चिन्तेत्वाहं बहुविधं, यागे यस्स सुखंफलं । 
परिक्खारदानमद्दक्खि, मम सङ्कप्पपूरणं॥ 


““परिक्खारानि दस्सामि, सङ्गे गणवरुत्तमे। 
अदिन्नपुब्बमञ्ञेसं, भविस्सं आदिकम्मिको'॥ 


(दानवत्थुसम्पादनं) 


“-नळकारे उपागम्म, छत्तं कारेसि तावदे। 
छत्तसतसहस्सानि, एकतो सन्निपातयिं॥ 


““दुस्ससतसहस्सानि, एकतो सन्निपातयिं। 
पत्तसतसहस्सानि, एकतो सन्निपातयि॥ 


“वासियो सत्थके चापि, सूचियो नखछेदने। 
हेड्टाछत्ते ठपापेसि, कारेत्वा तदनुच्छवे॥ 


““विधूपने तालवण्टे, मोरहत्थे च चामरे। 
परिस्सावने तेलधारे [तेलधरे (सी०)], कारयि तदनुच्छवे॥ 


“सूचिघरे अंसबद्भे, अथोपि कायबन्धने। 
आधारके च सुकते, कारयि तदनुच्छवे॥ 


“परिभोगभाजने च, अथोपि लोहथालके । 
भेसज्जे पूरयित्वान, हेड्ठाछत्ते ठपेसहँ ॥ 


“वचं उसीरं लट्टिमधुं, पिप्फली मरिचानि च। 
हरीतकिं सिङ्गीवेरं, सब्बं पूरेसि भाजने॥ 


“उपाहना पादुकायो, अथो उदकपुञ्छने । 
कत्तरदण्डे सुकते, कारयिं तदनुच्छवे॥ 


““ओसधञ्जननाळी च [ओसधं अञ्जनापिच (स्या०)], सलाका धम्मकुत्तरा। 


कुञ्चिका पञ्चवण्णेहि, सिब्बिते कुञ्चिकाघरे॥ 

१८. “आयोगे धूमनेत्ते च, अथोपि दीपधारके। 
तुम्बके च करण्डे च, कारयि तदनुच्छवे॥ 


१९. “सण्डासे पिप्फले चेव, अथोपि मलहारके । 
भेसज्जथविके चेव, कारयि तदनुच्छवे॥ 


२०. “आसन्दियो पीठके च, पल्लङ्के चतुरोमये। 
तदनुच्छवे कारयित्वा, हेड्राछत्ते ठपेसहं॥ 


२१. ““उण्णाभिसी तूलभिसी, अथोपि पीठिकाभिसी [पीठकाभिसी (स्या० क०)]। 
बिम्बोहने [बिब्बोहने (स्या क०)] च सुकते, कारयि तदनुच्छवे॥ 


२२. “कुरुविन्दे मधुसित्थे, तेलं हत्थप्पतापकं । 
सिपाटिफलके सुची, मञ्चं अत्थरणेन च॥ 


२३. “सेनासने पादपुञ्छे, सयनासनदण्डके । 
दन्तपोणे च आटली [कथलिं (स्या०)], सीसालेपनगन्धके॥ 


२४. ` अरणी फलपीठे [पलालपीठे (सी०)] च, पत्तपिधानथालके । 
उदकस्स कटच्छु च, चुण्णकं रजनम्बणं [रजनम्मणं (सी०)]॥ 


२५. “सम्मञ्जनं [सम्मुञ्जनं (स्यार), सम्मज्जनि, सम्मुञ्जनि (?)] उदपत्तं, तथा वस्सिकसाटिकं । 
निसीदनं कण्डुच्छादि, अथ अन्तरवासकं॥ 


२६. “उत्तरासङ्गसङ्घाटी, नत्थुकं मुखसोधनं । 
बिळङ्गलोणं पहूतञ्च [लोणभूतञ्च (क०)], मधुञ्च दधिपानकं॥ 


२७. “धूपं [धूमं (क०)] सित्थं पिलोतिञ्च, मुखपुञ्छनसुत्तकं । 
दातब्बं नाम यं अत्थि, यञ्च कप्पति सत्थुनो॥ 


२८. “सब्बमेतं समानेत्वा, आनन्दं उपसङ्कमि। 
उपसङ्कम्म राजानं, जनेतारं महेसिनो [महेसिनं (सी०), महायसं (स्या०), महिस्सरं (क०)]। 
सिरसा अभिवादेत्वा, इदं वचनमब्रवि॥ 


(दानोकासयाचना) 


२९. “एकतो जातसंवद्धा, उभिन्नं एकतो मनं [यसो (स्या०), मनो (?)]। 
साधारणा सुखदुक्खे, उभो च अनुवत्तका॥ 

३०. ““अत्थि चेतसिकं दुक्खं, तवाधेय्यं अरिन्दम। 
यदि सक्कोसि तं दुक्खं, विनोदेय्यासि खत्तिय॥ 


३१. “तव दुक्खं मम दुक्खं, उभिन्नं एकतो मनो [मनं (सी० स्या०)]। 
निट्टितन्ति विजानाहि, ममाधेय्यं सचे तुवं॥ 


३२. ““जानाहि खो महाराज, दुक्खं मे दुब्बिनोदयं । 
पहु समानो गज्जसु, एकं ते दुच्चजं वरं॥ 


३३. ““यावता विजिते अत्थि, यावता मम जीवितं । 
एतेहि यदि ते अत्थो, दस्सामि अविकम्पितो॥ 


३४. ““गज्जितं खो तया देव, मिच्छा तं बहु गज्जितं । 
जानिस्सामि तुवं अज्ज, सब्बधम्मे [सच्चधम्मे (?)] पतिट्टितं॥ 


३५. “'अतिबाळहं निपीळेसि, ददमानस्स मे सतो। 
किं ते मे पीळितेनत्थो, पत्थितं ते कथेहि मे॥ 


३६. ““इच्छामहं महाराज, बुद्भसेट्ठं अनुत्तरं । 
भोजयिस्सामि सम्बुद्धं, वज्जं [वञ्चुं (?)] मे माहु जीवितं॥ 


३७. ““अञ्जं तेहं वरं दम्मि, मा याचित्थो तथागतं [अयाचितो तथागतो (स्या० क०)]। 
अदेय्यो कस्सचि बुद्धो, मणि जोतिरसो यथा॥ 


३८. ““ननु ते गज्जितं देव, याव जीवितमत्तनो [विजितमत्थितं (क०), जीवितमत्थिकं (स्या०)]। 
जीवितं [विजितं (क०)] ददमानेन, युत्तं दातुं तथागतं॥ 


३९. ““ठपनीयो महावीरो, अदेय्यो कस्सचि जिनो। 
न मे पटिस्सुतो बुद्धो, वरस्सु अमितं धनं॥ 


४०. ““विनिच्छयं पापुणाम, पुच्छिस्साम विनिच्छये। 
यथासण्ठं [यथासन्तं (सी०)] कथेस्सन्ति, पटिपुच्छाम तं तथा॥ 


४९. “रज्ञो हत्थे गहेत्वान, अगमासि विनिच्छयं। 
पुरतो अक्खदस्सानं, इदं वचनमब्रवि॥ 


४२. ““सुणन्तु मे अक्खदस्सा, राजा वरमदासि मे। 
न किञ्चि ठपयित्वान, जीवितम्पि [विजितंपि (क०)] पवारयि॥ 

४३. ““तस्स मे वरदिन्नस्स, बुद्धसेट्टु वरिं अहं। 
सुदिन्नो होति मे बुद्धो, छिन्दथ संसयं मम॥ 


४४. ““सोस्साम तव वचनं, भूमिपालस्स राजिनो। 
उभिन्नं वचनं सुत्वा, छिन्दिस्सामेत्थ संसयं॥ 


४५. ““सब्बं देव तया दिन्नं, इमस्स सब्बगाहिकं [सब्बगाहितं (स्या क०)]। 
न किञ्चि ठपयित्वान, जीवितम्पि पवारयि॥ 


४६. `'किच्छप्पत्तोव ह॒त्वान, याची वरमनुत्तरं [यावजीवमनुत्तरं (स्या क०)]। 
इमं सुदुक्खितं जत्वा, अदासि सब्बगाहिकं॥ 


४७. “पराजयो तुवं [तवं (सी०)] देव, अस्स देय्यो तथागतो। 
उभिन्नं संसयो छिन्नो, यथासण्ठम्हि [यथासन्तम्हि (सी०)] तिट्टथ॥ 


४८. “राजा तत्थेव ठत्वान, अक्खदस्सेतदब्रवि । 
सम्मा मय्हम्पि देय्याथ, पुन बुद्धं लभामहं॥ 


४९. ““पूरेत्वा तव सङ्कण्पं, भोजयित्वा तथागतं । 
पुन देय्यासि [देय्याथ (क०)] सम्बुद्धं, आनन्दस्स यसस्सिनो'॥ 


(निमन्तनकथा) 


५०. ''अक्खदस्सेभिवादेत्वा, आनन्दञ्चापि खत्तियं । 
तुट्ठो पमुदितो हुत्वा, सम्बुद्धमृपसङ्कमि॥ 


५९. ““उपसङ्कम्म सम्बुद्ध, ओघतिण्णमनासवं । 
सिरसा अभिवादेत्वा, इदं वचनमब्रवि॥ 


५२. 'वसीसतसहस्सेहि, अधिवासेहि चक्खुम। 
हासयन्तो मम चित्तं, निवेसनमुपेहि मे! ॥ 


५३. “पदुमुत्तरो लोकविदू, आहुतीनं पटिग्गहो । 
मम सङ्कप्पमञ्जाय, अधिवासेसि चक्खुमा॥ 


५४. `“ अधिवासनमञ्ञाय, अभिवादिय सत्थुनो । 
हट्ठो उदग्गचित्तोहं, निवेसनमुपागमि॥ 

(दानपटियादनं) 


५५. “मित्तामच्चे समानेत्वा, इदं वचनमब्रवि । 
“सुदुल्लभो मया लद्भो, मणि जोतिरसो यथा॥ 


५६. “केन तं पूजयिस्साम, अप्पमेय्यो अनूपमो । 
अतुलो असमो धीरो, जिनो अप्पटिपुग्गलो॥ 


५७. ““तथासमसमो चेव, अदुतियो नरासभो। 
दुक्करं अधिकारञ्हि, बुद्धानुच्छविकं मया॥ 


५८. “““नानापुप्फे समानेत्वा, करोम पुष्फमण्डपं । 
बुद्भानुच्छविकं एतं, सब्बपूजा भविस्सतिः॥ 


५९. “उप्पलं पदुमं वापि, बस्सिकं अधिमुत्तकं [अतिमृत्तकं (?)]। 
चम्पकं [चन्दनं (क०)] नागपुप्फञ्च, मण्डपं कारयि अहं॥ 


६०. `सतासनसहस्सानि, छत्तच्छायाय पञ्जपिं। 
पच्छिमं आसनं मय्हं, अधिकं सतमग्घति॥ 


६१. `सतासनसहस्सानि, छत्तच्छायाय पञ्जपिं। 
पटियादेत्वा अन्नपानं, कालं आरोचयि अहं॥ 


६२. “आरोचितम्हि कालम्हि, पदुमुत्तरो महामुनि। 
वसीसतसहस्सेहि, निवेसनमुपेसि मे॥ 


६३. “'धारेन्तं उपरिच्छत्तं [धारेन्तमुपरिच्छत्ते (सी०)], सुफुल्लपुप्फमण्डपे। 
वसीसतसहस्सेहि, निसीदि पुरिसुत्तमो॥ 


६४. `'छत्तसतसहस्सानि, सतसहस्समासनं । 
कप्पियं अनवज्जञ्च, पटिगण्हाहि चक्खुम' ॥ 


६५. “पदुमृत्तरो लोकविदू, आहृतीनं पटिग्गहो । 
मम॑ तारेतुकामो सो, सम्पटिच्छि महामुनि॥ 


(दानकथा) 


६६. “भिक्खुनो एकमेकस्स, पच्चेकं पत्तमदासहं। 

जहिंसु सुम्भकं [पुब्बकं (सी०), सम्भतं (स्या०), मत्तिकं (?)] पत्तं, लोहपत्तं अधारयुं॥ 


६७. “सत्तरत्तिन्दिवं बुद्धो, निसीदि पुप्फमण्डपे । 
बोधयन्तो बहू सत्ते, धम्मचक्कं पवत्तयि॥ 


६८. “धम्मचक्कं पवत्तेन्तो, हेड्डतो पुप्फमण्डपे। 
चुल्लासीतिसहस्सानं, धम्माभिसमयो अहु॥ 


६९. “सत्तमे दिवसे पत्ते, पदुमुत्तरो महामुनि । 
छत्तच्छायायमासीनो, इमा गाथा अभासथ॥ 


(ब्याकरणं) 


७०. “अनूनकं दानवरं, यो मे पादासि माणवो। 
तमहं कित्तयिस्सामि, सुणाथ मम भासतो॥ 


७९. ““'हत्थी अस्सा रथा पत्ती, सेना च चतुरङ्गिनी । 
परिवारेस्सन्तिमं [तं (स्या०)] निच्चं, सब्बदानस्सिदं फलं॥ 


७२. ““हत्थियानं अस्सयानं, सिविका सन्दमानिका। 
उपड्गिस्सन्तिमं निच्चं, सब्बदानस्सिदं फलं ॥ 


७३. ““सट्टि रथसहस्सानि, सब्बालङ्कारभूसिता। 
परिवारेस्सन्तिमं निच्चं, सब्बदानस्सिदं फलं॥ 


७४. ““सङि तूरियसहस्सानि, भेरियो समलङ्कता । 
वज्जयिस्सन्तिमं निच्चं, सब्बदानस्सिदं फलं॥ 


७५. “'छळासीतिसहस्सानि, नारियो समलङ्कता। 
बिचित्तवत्थाभरणा, आमुक्कमणिकुण्डला [आमृत्तमणिकुण्डला (सी० स्या०)]॥ 


७६. “'अळारपम्हा हसुला, सुसञ्जा तनुमज्झिमा । 
परिवारेस्सन्तिमं निच्चं, सब्बदानस्सिदं फलं॥ 


७७. “तिंसकप्पसहस्सानि, देवलोके रमिस्सति। 
सहस्सकखत्तुं देविन्दो, देवरज्जं करिस्सति॥ 


७८. ““सहस्सक्खत्तुं राजा च, चक्कवत्ती भविस्सति। 

पदेसरज्जं विपुलं, गणनातो असङ्कियं॥ 


७९. ““देवलोके वसन्तस्स, पुञ्जकम्मसमङ्गिनो। 
देवलोकपरियन्तं, रतनछत्तं धरिस्सति॥ 


८०. ““इच्छिस्सति यदा छायं [यदा वायं (स्या क०)], छदनं दुस्सपुप्फजं । 
इमस्स चित्तमञ्ञाय, निबद्धं छादयिस्सति॥ 


८१. “देवलोका चवित्वान, सुक्कमूलेन चोदितो। 
पुञ्ञकम्मेन संयृत्तो, ब्रह्मबन्धु भविस्सति॥ 


८२. ““कप्पसतसहस्सम्हि, ओक्काककुलसम्भवो | 
गोतमो नाम गोत्तेन [नामेन (सब्बत्थ) एवमुपरिपि। अट्ठथायं पन पुब्बे गोत्तेनातिपदं वण्णितं], सत्था लोके 
भविस्सति॥ 


८३. ““सब्बमेतं अभिञ्ञाय, गोतमो सक्यपुङ्गवो । 
भिकखुसङ्घे निसीदित्वा, एतदग्गे ठपेस्सति॥ 


८४. ““पिलिन्दवच्छनामेन [पिलिन्दिवच्छनामेन (सी०)], हेस्सति सत्थुसावको। 
देवानं असुरानञ्च, गन्धब्बानञ्च सक्कतो॥ 


८५. “'भिक्खूनं भिक्खुनीनञ्च, गिहीनञ्च तथेव सो। 
पियो हुत्वान सब्बेसं, विहरिस्सतिनासवो'॥ 


(दानानिसंसकथा) 


८६. “सतसहस्से कतं कम्मं, फलं दस्सेसि मे इध। 
सुमुत्तो सरवेगोव, किलेसे झापयी मम [झापयिस्सति (सी० क०), झापयि अहं (स्या०)]॥ 


८७. “अहो मे सुकतं कम्मं, पुञ्ञक्खेत्ते अनुत्तरे । 
यत्थ कारं करित्वान, पत्तोम्हि अचलं पदं॥ 


८८. “अनूनकं दानवरं, अदासि यो [सो (क०)] हि माणवो। 
आदिपुब्बङ्गमो आसि, तस्स दानस्सिदं फलं॥ 


(१. छत्तानिसंसो) 


८९. “कत्ते च सुगते दत्वा [छत्ते सुगते दत्वान (सी० स्या०)], सङ्घे गणवरुत्तमे। 

अट्टानिसंसे अनुभोमि, कम्मानुच्छविके मम॥ 


९०. “सीत उण्हं न जानामि, रजोजल्लं न लिम्पति। 
अनुपद्दवो अनीति च, होमि अपचितो सदा॥ 


९१. “सुखुमच्छविको होमि, विसदं होति मानसं । 
छत्तसतसहस्सानि, भवे संसरतो मम॥ 


९२. “सब्बालङ्कारयुत्तानि, तस्स कम्मस्स वाहसा। 
इमं जातिं ठपेत्वान, मत्थके धारयन्ति मे॥ 


९३. “कस्मा [तस्मा (स्या० क०)] इमाय जातिया, नत्थि मे छत्तधारणा। 


मम सब्ब कतं कम्मं, विमुत्तिछत्तपत्तिया॥ 


(२. दुस्सानिसंसो) 


९४. “दुस्सानि सुगते दत्वा, सङ्घे गणवरुत्तमे। 
अट्टानिसंसे अनुभोमि, कम्मानुच्छविके मम॥ 


९५. “सुवण्णवण्णो विरजो, सप्पभासो पतापवा। 
सिनिद्धं होति मे गत्तं, भवे संसरतो मम॥ 


९६. “दुस्ससतसहस्सानि, सेता पीता च लोहिता। 
धारेन्ति मत्थके मय्हं, दुस्सदानस्सिदं फलं ॥ 


९७. “'कोसेय्यकम्बलियानि, खोमकप्पासिकानि च। 
सब्बत्थ पटिलभामि, तेसं निस्सन्दतो अहं॥ 


(३. पत्तानिसंसो) 


९८. “पत्ते सुगते दत्वान, सङ्गे गणवरुत्तमे। 
दसानिसंसे अनुभोमि, कम्मानुच्छविके मम॥ 


९९. “सुवण्णथाले मणिथाले, रजतेपि च थालके। 
लोहितङ्गमये थाले, परिभुञ्जामि सब्बदा॥ 


१००.“अनुपद्दवो अनीति च, होमि अपचितो सदा। 
लाभी अन्नस्स पानस्स, वत्थस्स सयनस्स च॥ 

१०१. “न विनस्सन्ति मे भोगा, ठितचित्तो भवामहं। 
धम्मकामो सदा होमि, अप्पक्लेसो अनासवो॥ 


१०२.“देवलोके मनुस्से वा, अनुबन्धा इमे गुणा । 
छाया यथापि रुक्खस्स, सब्बत्थ न जहन्ति मं॥ 


(४. वासिआनिसंसो) 


१०३.“ चित्तबन्धनसम्बद्धा [चित्तबन्धनसम्पन्ना (क०)], सुकता वासियो बहू । 
दत्वान बुद्धसेद्ुस्स, सङ्घस्स च तथेवहं॥ 


९०४: अट्ठानिसंसे अनुभोमि, कम्मानुच्छविके मम। 
सूरो होमविसारी च, वेसारज्जेसु पारमी॥ 


१०५.*धितिवीरियवा होमि, पग्गहीतमनो सदा। 
किलेसच्छेदनं जाणं, सुखुमं अतुलं सुचि । 
सब्बत्थ पटिलभामि, तस्स निस्सन्दतो अहं॥ 


(५. सत्थकानिसंसो) 


१०६. अकक्कसे अफरुसे, सुधोते सत्थके बहू । 
पसन्नचित्तो दत्वान, बुद्धे सङ्घे तथेव च॥ 


१०७:“पञ्चानिसंसे अनुभोमि, कम्मानुच्छविके मम। 
कल्याणमित्तं [कल्याणचित्तं (सी०)] वीरियं, खन्तिञ्च मेत्तसत्थकं॥ 


१०८.““तण्हासल्लस्स छिन्नत्ता, पञ्जासत्थं अनुत्तरं । 
वजिरेन समं जाणं, तेसं निस्सन्दतो लभे॥ 


(६. सूचिआनिसंसो) 


१०९.““सूचियो सुगते दत्वा, सङ्घे गणवरुत्तमे। 
पञ्चानिसंसे अनुभोमि, कम्मानुच्छविके मम॥ 


११०. “न संसयो कङ्कच्छेदो, अभिरूपो च भोगवा। 
तिक्खपञ्ञजो सदा होमि, संसरन्तो भवाभवे॥ 


१११. “गम्भीरं निपुणं ठानं, अत्थं जाणेन पस्सयिं। 

वजिरग्गसमं जाणं, होति मे तमघातनं॥ 
(७. नखच्छेदनानिसंसो) 


११२. “नखच्छेदने सुगते, दत्वा सङ्घे गणुत्तमे । 
पञ्चानिसंसे अनुभोमि, कम्मानुच्छविके मम॥ 


११३. “दासिदासे [दासिदास (क०)] गवस्से च, भतके नाटके [आरक्खके (सी०)] बहू । 
न्हापिते भत्तके सूदे, सब्बत्थेव लभामहं॥ 


(८. विधूपनतालवण्टानिसंसो) 


११४.“विधूपने सुगते दत्वा, तालवण्टे च सोभणे। 
अड्डानिसंसे अनुभोमि, कम्मानुच्छविके मम॥ 


९९५.'सीतं उण्हं न जानामि, परिळाहो न विज्जति। 
दरथं नाभिजानामि, चित्तसन्तापनं मम॥ 


११६. “रागग्गि दोसमोहग्गि, मानग्गि दिड्टिअग्गि च। 
सब्बग्गी निब्बुता मय्हं, तस्स निस्सन्दतो मम॥ 


(९. मोरहत्थ-चामरं) 


११७."मोरहत्थे चामरियो, दत्वा सङ्घे गणुत्तमे । 
उपसन्तकिलेसोहं, विहरामि अनङ्गणो॥ 


(१०. परिस्सावन-धम्मकरं) 


११८. “परिस्सावने सुगते, दत्वा धम्मकरुत्तमे [दत्वा सुकते धम्मकुत्तरे (स्या० क०)]। 
पञ्चानिसंसे अनुभोमि, कम्मानुच्छविके मम॥ 


११९. “सब्बेसं समतिक्कम्म, दिब्बं आयुं लभामहं । 
अप्पसय्हो सदा होमि, चोरपच्चत्थिकेहि वा॥ 


१२०.“सत्थेन वा विसेन वा, विहेसम्पि न कुब्बते । 
अन्तरामरणं नत्थि, तेसं निस्सन्दतो मम॥ 


(११. तेलधारानिसंसो) 

१२१. “तेलधारे सुगते दत्वा, सङ्घे गणवरुत्तमे । 
पञ्चानिसंसे अनुभोमि, कम्मानुच्छविके मम॥ 


१२२.““सुचारुरूपो सुभद्दो [सुगदो (सी०), सुवाचो (?)], सुसमुग्गतमानसो । 
अविक्खित्तमनो होमि, सब्बारक्खेहि रक्खितो॥ 


(१२. सूचिघरानिसंसो) 


१२३.“सूचिघरे सुगते दत्वा, सङ्घे गणवरुत्तमे । 
तीणानिसंसे अनुभोमि, कम्मानुच्छविके मम॥ 


१२४ :"चेतोसुखं कायसुखं, इरियापथजं सुखं । 
इमे गुणे पटिलभे, तस्स निस्सन्दतो अहं॥ 


(१३. अंसबद्भानिसंसो) 


१२५. -अंसबद्भे जिने दत्वा, सङ्गे गणवरुत्तमे। 
तीणानिसंसे अनुभोमि, कम्मानुच्छविके मम॥ 


९२६.“ सद्भम्मे गाधं [चेतोआणं च (सी०)] विन्दामि, सरामि दुतियं भवं । 
सब्बत्थ सुच्छवी होमि, तस्स निस्सन्दतो अहं॥ 


(१४. कायबन्धनानिसंसो) 


१२७.कायबन्धे जिने दत्वा, सङ्घे गणवरुत्तमे । 
छानिसंसे अनुभोमि, कम्मानुच्छविके मम॥ 


१२८. समाधीसु न कम्पामि, वसी होमि समाधिसु। 
अभेज्जपरिसो होमि, आदेय्यवचनो सदा॥ 


१२९."“उपट्टितसति होमि, तासो मय्हं न विज्जति। 
देवलोके मनुस्से वा, अनुबन्धा इमे गुणा॥ 


(१५. आधारकानिसंसो) 


१३०. आधारके जिने दत्वा, सङ्गे गणवरुत्तमे। 
पञ्चवण्णेहि दायादो [पञ्चवण्णे भयाभावो (स्या०)], अचलो होमि केनचि॥ 

१३१. “ये केचि मे सुता धम्मा, सतिञाणप्पबोधना। 
धता [ठिता (क०)] मे न विनस्सन्ति, भवन्ति सुविनिच्छिता॥ 


(१६. भाजनानिसंसो) 


१३२.“भाजने परिभोगे च, दत्वा बुद्धे गणृत्तमे । 
तीणानिसंसे अनुभोमि, कम्मानुच्छविके मम॥ 


१३३.“सोण्णमये मणिमये, अथोपि फलिकामये। 
लोहितङ्गमये चेव, लभामि भाजने अहं॥ 


१३४:“भरिया दासदासी [सब्बत्थपि एवमेव दिस्सति] च, हत्थिस्सरथपत्तिके । 
इत्थी पतिब्बता चेव, परिभोगानि सब्बदा॥ 


१३५.“विज्जा मन्तपदे चेव, विविधे आगमे बहू । 
सब्बं सिप्पं निसामेमि, परिभोगानि सब्बदा॥ 


(१७. थालकानिसंसो) 


१३६.“थालके सुगते दत्वा, सङ्घे गणवरुत्तमे। 
तीणानिसंसे अनुभोमि, कम्मानुच्छविके मम॥ 


१३७.सोण्णमये मणिमये, अथोपि फलिकामये। 
लोहितङ्गमये चेव, लभामि थालके अहं॥ 


१३८. असत्थके [असत्थके (सी०), अस्सट्टुके (स्या०)] फलमये, अथो पोक्खरपत्तके। 
मधुपानकसङ्घे च, लभामि थालके अहं॥ 


१३९.“वत्ते गुणे पटिपत्ति, आचारकिरियासु च। 
इमे गुणे पटिलभे, तस्स निस्सन्दतो अहं॥ 


(१८. भेसज्जानिसंसो) 


९४०:“भेसज्जं सुगते दत्वा, सङ्घे गणवरुत्तमे । 
दसानिसंसे अनुभोमि, कम्मानुच्छविके मम॥ 


९४१. आयुवा बलवा धीरो, वण्णवा यसवा सुखी। 
अनुपद्दवो अनीति च, होमि अपचितो सदा। 

न मे पियवियोगत्थि, तस्स निस्सन्दतो मम॥ 
(१९. उपाहनानिसंसो) 


१४२:“उपाहने जिने दत्वा, सङ्घे गणवरुत्तमे । 
तीणानिसंसे अनुभोमि, कम्मानुच्छविके मम॥ 


९४३:'हत्थियानं अस्सयानं, सिविका सन्दमानिका। 
सद्विसतसहस्सानि, परिवारेन्ति मं सदा॥ 


१४ ४:मणिमया तम्बमया [कम्बलिका (सी० क०)], सोण्णरजतपादुका | 
निब्बत्तन्ति पदुद्धारे, भवे संसरतो मम॥ 


९४५:'नियामं सति धावन्ति [नियमं पटिधावन्ती (सी०), नियामं पटिधावन्ति (स्या०)], आगुआचारसोधनं 
[आचारगुणसोधनं (सी० स्या०)]। 
इमे गुणे पटिलभे, तस्स निस्सन्दतो अहं॥ 


(२०. पादुकानिसंसो) 


१४६:“पादुके सुगते दत्वा, सङ्घे गणवरुत्तमे। 
इद्भिपादुकमारुय्ह, विहरामि यदिच्छकं॥ 


(२१. उदकपुञ्छनानिसंसो) 


१४७:उदकपुच्छनचोळे, दत्वा बुद्धे गणुत्तमे । 
पञ्चानिसंसे अनुभोमि, कम्मानुच्छविके मम॥ 


१४८:“सुवण्णवण्णो विरजो, सप्पभासो पतापवा। 
सिनिद्धं होति मे गत्तं, रजोजल्लं न लिम्पति । 


इमे गुणे पटिलभे, तस्स निस्सन्दतो अहं॥ 
(२२. कत्तरदण्डानिसंसो) 


९४९.कत्तरदण्डे सुगते, दत्वा सङ्घे गणुत्तमे। 
छानिसंसे अनुभोमि, कम्मानुच्छविके मम॥ 


१५०५“पुत्ता मय्हं बहू होन्ति, तासो मय्हं न विज्जति। 

अप्पसय्हो सदा होमि, सब्बारक्खेहि रक्खितो । 
खलितम्पि [खलितं मं (सी० क०)] न जानामि, अभन्तं मानसं मम॥ 


(२३. ओसधञ्जनानिसंसो) 


१९. ओसधं अञ्जनं दत्वा, बुद्धे सङ्घे गणुत्तमे । 
अट्ठानिसंसे अनुभोमि, कम्मानुच्छविके मम॥ 


९५२.विसालनयनो होमि, सेतपीतो च लोहितो । 
अनाविलपसन्नकखो, सब्बरोगविवज्जितो॥ 


९५३. “लभामि दिब्बनयनं, पञ्ञजाचकखुं अनुत्तरं । 
इमे गुणे पटिलभे, तस्स निस्सन्दतो अहं॥ 


(२४. कुञ्चिकानिसंसो) 


१५४:“कुञ्चिके सुगते दत्वा, सङ्घे गणवरुत्तमे। 
धम्मद्वारविवरणं, लभामि जाणकुञ्चिकं॥ 


(२५. कुञ्चिकाघरानिसंसो) 


१५५ :“कुज्चिकान घरे दत्वा, बुद्धे सङ्गे गणुत्तमे । 
द्वानिसंसे अनुभोमि, कम्मानुच्छविके मम | 
अप्पकोधो अनायासो, संसरन्तो भवे अहं॥ 


(२६. आयोगानिसंसो) 


९५६. आयोगे सुगते दत्वा, सङ्घे गणवरुत्तमे । 
पञ्चानिसंसे अनुभोमि, कम्मानुच्छविके मम॥ 


१५७: समाधीसु न कम्पामि, वसी होमि समाधिसु । 
अभेज्जपरिसो होमि, आदेय्यवचनो सदा। 
जायति भोगसम्पत्ति, भवे संसरतो मम॥ 


(२७. धूमनेत्तानिसंसो) 


९५८: *धूमनेत्ते जिने दत्वा, सङ्घे गणवरुत्तमे । 
तीणानिसंसे अनुभोमि, कम्मानुच्छविके मम॥ 

१५९.“सति मे उजुका होति, सुसम्बन्धा च न्हारवो। 
लभामि दिब्बनयनं [दिब्बसयनं (स्या०)], तस्स निस्सन्दतो अहं॥ 


(२८. दीपधारानिसंसो) 


१६०.“दीपधारे [दीपट्ठाने (सी०), दीपदाने (स्या०), दीपट्ठापे (क०)] जिने दत्वा, सङ्घे गणवरुत्तमे । 
तीणानिसंसे अनुभोमि, कम्मानुच्छविके मम॥ 


१६१. “जातिमा अङ्गसम्पन्नो, पञ्जवा बुद्भसम्मतो [बुद्धिसम्मतो (सी० क०)]। 
इमे गुणे पटिलभे, तस्स निस्सन्दतो अहं॥ 


(२९. तुम्बक-करण्डो) 


१६२.“तुम्बके च करण्डे च, दत्वा बुद्धे गणुत्तमे । 
दसानिसंसे अनुभोमि, कम्मानुच्छविके मम॥ 


१६३.“सुगुत्तो [सदागुत्तो (सी० स्या०) संगुत्तो (क०)] सुखसमङ्गी, महायसो तथागति। 
विपत्तिविगतो [विभत्तिगत्तो (स्या०)] सुखुमालो, सब्बीतिपरिवज्जितो॥ 


१६४:“विपुले च गुणे लाभी, समाव चलना मम। 
सुविवज्जितउब्बेगो, तुम्बके च करण्डके॥ 


१६५.“लभामि चतुरो वण्णे, हत्थिस्सरतनानि च। 
तानि मे न विनस्सन्ति, तुम्बदाने इदं फलं॥ 


(३०. मलहरणानिसंसो) 
९६६. मलहरणियो [अञ्जननाळियो (सी०), हत्थलिलङ्गके (स्या० पी०), हत्थलिलङ्गते (क०)] दत्वा, बुद्धे सङ्घे 
गणुत्तमे । 
पञ्चानिसंसे अनुभोमि, कम्मानुच्छविके मम॥ 


९६७.-*सब्बलक्खणसम्पन्नो, आयुपञ्ञासमाहितो। 
सब्बायासविनिमुत्तो, कायो मे होति सब्बदा॥ 


(३१. पिप्फलानिसंसो) 


९६८.“तणुधारे सुनिसिते, सङ्गे दत्वान पिप्फले। 
किलेसकन्तनं जाणं, लभामि अतुलं सुचि॥ 

(३२. भण्डासानिसंसो) 


१६९.“सण्डासे सुगते दत्वा, सङ्घे गणवरुत्तमे। 
किलेसभञ्जनं [किलेसलुञ्चनं (सी० स्या० पी०)] जाणं, लभामि अतुलं सुचि॥ 


(३३. नत्थुकानिसंसो) 


१७०: नत्थुके [थविके (?) भेसज्जथविकेति हि पुब्बे वृत्तं] सुगते दत्वा, सङ्घे गणवरुत्तमे । 
अट्टानिसंसे अनुभोमि, कम्मानुच्छविके मम॥ 


१७९.“सद्धं सीलं हिरिञ्चापि, अथ ओत्तप्पियं गुणं । 
सुतं चागञ्च खन्तिञ्च, पञ्जं मे अट्टं गुणं॥ 


(३४. पीठकानिसंसो) 


१७२.“पीठके सुगते दत्वा, सङ्घे गणवरुत्तमे। 
पञ्चानिसंसे अनुभोमि, कम्मानुच्छविके मम॥ 


१७३.“उच्चे कुले पजायामि, महाभोगो भवामहं। 
सब्बे मं अपचायन्ति, कित्ति अब्भुग्गता मम॥ 


१७४:'कप्पसतसहस्सानि, पल्लङ्का चतुरस्सका। 
परिवारेन्ति मं निच्चं, संविभागरतो अहं॥ 


(३५. भिसिआनिसंसो) 


१७५ :'भिसियो सुगते दत्वा, सङ्घे गणवरुत्तमे। 
छानिसंसे अनुभोमि, कम्मानुच्छविके मम॥ 


१७६. *समसुगत्तोपचितो, मृदुको चारुदस्सनो। 
लभामि जाणपरिवारं, भिसिदानस्सिदं फलं ॥ 


१७७:“तूलिका विकतिकायो, कट्टिस्सा [कट्टिस्सा (सी०), कुट्टका (क०)] चित्तका बहू । 
वरपोत्थके कम्बले च, लभामि विविधे अहं॥ 


१७८:“पावारिके च मुदुके, मुदुकाजिनवेणियो। 
लभामि विविधत्थारे [विविधद्ठाने (स्या० क०)], भिसिदानस्सिदं फलं॥ 

१७९.“यतो सरामि अत्तानं, यतो पत्तोस्मि विञ्ञुतं । 
अतुच्छो झानमञ्चोम्हि, भिसिदानस्सिदं फलं ॥ 


(३६. बिब्बोहनानिसंसो) 


९८०.“बिब्बोहने जिने दत्वा, सङ्घे गणवरुत्तमे। 
छानिसंसे अनुभोमि, कम्मानुच्छविके मम॥ 


१८१.“उण्णिके पदुमके च, अथो लोहितचन्दने । 
बिब्बोहने उपाधेमि, उत्तमङ्गं सदा मम॥ 


९८२." अड्टङ्गिके मग्गवरे, सामञ्ञे चतुरो फले। 
तेसु जाणं उप्पदेत्वा [उपनेत्वा (सी०)], विहरे निच्चकालिकं॥ 


१८३.“दाने दमे संयमे च, अप्पमञ्ञासु रूपिसु। 
तेसु जाणं उप्पदेत्वा [उपनेत्वा (सी०)], विहरे सब्बकालिकं ॥ 


१८४:“वत्ते गुणे पटिपत्ति, आचारकिरियासु च। 
तेसु जाणं उप्पादेत्वा [जाणं उपदहित्वान (सी०)], विहरे सब्बदा अहं॥ 


१८५.*चङ्कमे वा पधाने वा, वीरिये बोधिपक्खिये । 
तेसु जाणं उप्पादेत्वा, विहरामि यदिच्छकं ॥ 


१८६.सीलं समाधि पञ्जा च, विमृत्ति च अनुत्तरा। 
तेसु जाणं उप्पादेत्वा [जाणं उपदहित्वान (सी०)], विहरामि सुखं अहं॥ 


(३७. फलपीठानिसंसो) 


१८७.:-फलपीठे [पलालपीद्रे (सी०)] जिने दत्वा, सङ्घे गणवरुत्तमे। 
द्वानिसंसे अनुभोमि, कम्मानुच्छविके मम॥ 


१८८.-सोण्णमये मणिमये, दन्तसारमये बहू । 
पल्लङ्कसेट्ठे विन्दामि, फलपीठस्सिदं फलं ॥ 


(३८. पादपीठानिसंसो) 


१८९."“पादपीठे जिने दत्वा, सङ्घे गणवरुत्तमे। 
द्वानिसंसे अनुभोमि, कम्मानुच्छविके मम | 

लभामि बहुके याने, पादपीठस्सिद फलं॥ 


१९०.“ दासी दासा च भरिया, ये चञ्ञे अनुजीविनो । 
सम्मा परिचरन्ते मं, पादपीठस्सिदं फलं॥ 


(३९. तेलब्भञ्जनानिसंसो) 


१९१. “तेलअब्भञ्जने [तेलानब्भञ्जने (सी०)] दत्वा, सङ्घे गणवरुत्तमे। 
पञ्चानिसंसे अनुभोमि, कम्मानुच्छविके मम॥ 


९९२." अब्याधिता रूपवता, खिप्पं धम्मनिसन्तिता । 
लाभिता अन्नपानस्स, आयुपञ्चमकं मम॥ 


(४०. सप्पितेलानिसंसो) 


१९३.“सप्पितेलञ्च दत्वान, सङ्घे गणवरुत्तमे। 
पञ्चानिसंसे अनुभोमि, कम्मानुच्छविके मम॥ 


९९४ :*थामवा रूपसम्पन्नो, पहट्ठतनुजो सदा। 
अब्याधि विसदो होमि, सप्पितेलस्सिदं फलं॥ 


(४१. मुखसोधनकानिसंसो) 


१९५ .'“मुखसोधनकं दत्वा, बुद्धे सङ्घे गणुत्तमे। 
पञ्चानिसंसे अनुभोमि, कम्मानुच्छविके मम॥ 


१९६.“विसुद्भकण्ठो मधुरस्सरो, काससासविवज्जितो। 
उप्पलगन्धो मुखतो, उपवायति मे सदा॥ 


(४२. दधिआनिसंसो) 


१९७.“दधि दत्वान सम्पन्नं, बुद्धे सङ्गे गणुत्तमे । 
भुञ्जामि अमतं भत्तं [वित्तं (सी० क०)], वरं कायगतासति॥ 


(४३. मधुआनिसंसो) 


१९८.*वण्णगन्धरसोपेतं, मधुं दत्वा जिने गणे। 
अनूपमं अतुलियं, पिवे मुत्तिरसं अहं॥ 

(४४.रसानिसंसो) 


९९९.“यथाभूतं रसं दत्वा, बुद्धे सङ्घे गणुत्तमे । 
चतुरो फले अनुभोमि, कम्मानुच्छविके मम॥ 


(४५. अन्नपानानिसंसो) 


२००-अन्नं पानञ्च दत्वान, बुद्धे सङ्घे गणुत्तमे । 
दसानिसंसे अनुभोमि, कम्मानुच्छविके मम॥ 


२०१.:-आयुवा बलवा धीरो, वण्णवा यसवा सुखी। 
लाभी अन्नस्स पानस्स, सूरो पञ्जाणवा सदा। 
इमे गुणे पटिलभे, संसरन्तो भवे अहं॥ 


(४६. धूपानिसंसो) 


२०२.“धूपं [धूमं (सी० क०)] दत्वान सुगते, सङ्घे गणवरुत्तमे । 
दसानिसंसे अनुभोमि, कम्मानुच्छविके मम॥ 


२०३. “सुगन्धदेहो यसवा, सीघपञ्ञो च कित्तिमा। 
तिक्खपञ्जो भूरिपञ्जो, हासगम्भीरपञ्ञवा॥ 


२०४: वेपुल्लजवनपञ्ञो, संसरन्तो भवाभवे । 
तस्सेव वाहसा दानि, पत्तो सन्तिसुखं सिवं॥ 


(साधारणानिसंसो) 


२०५:किलेसा झापिता मय्हं, भवा सब्बे समूहता । 
नागोव बन्धनं छेत्वा, विहरामि अनासवो॥ 


२०६. स्वागतं वत मे आसि, मम बुद्धस्स सन्तिके [बुद्धसेट्टस्स सन्तिके (?) एवमुपरिपि। एतदेव हि 
उपालित्थेरापदानट्कथायं वण्णितं] । 
तिस्सो विज्जा अनुप्पत्ता, कतं बुद्धस्स सासनं॥ 


२०७:'पटिसम्भिदा चतस्सो, विमोक्खापि च अडिमे। 
छळभिञ्ञा सच्छिकता, कतं बुद्भस्स सासनं ॥ 


इत्थं सुदं आयस्मा पिलिन्दवच्छो थेरो इमा गाथायो अभासित्थाति। 

पिलिन्दवच्छत्थेरस्सापदानं पठमं । 
२. सेलत्थेरअपदान 


२०८.“नगरे हंसवतिया, वीथिसामी अहोसहं। 
मम जाती समानेत्वा, इदं वचनमत्रविं॥ 


२०९.““बुद्धो लोके समुप्पन्नो, पुञ्ञक्खेत्तो अनुत्तरो [पुञ्जकखेत्तं अनुत्तरं (सी०)]। 
आसि सो [आसीसो (सी०), आधारो (पी०)] सब्बलोकस्स, आहुतीनं पटिग्गहो॥ 


२१०.““खत्तिया नेगमा चेव, महासाला च ब्राह्मणा । 
पसन्नचित्ता सुमना, पूगधम्मं अकंसु ते॥ 


२११. '“हत्थारोहा अनीकट्ठा, रथिका पत्तिकारका। 
पसन्नचित्ता सुमना, पूगधम्मं अकंसु ते॥ 


२१२.““उग्गा च राजपृत्ता च, वेसियाना च ब्राह्मणा । 
पसन्नचित्ता सुमना, पूगधम्मं अकंसु ते॥ 


२१३.*आळारिका कप्पका [आळारिका च सूदा (स्या०)] च, न्हापका मालकारका। 
पसन्नचित्ता सुमना, पूगधम्मं अकंसु ते॥ 


२१४:““रजका पेसकारा च, चम्मकारा च न्हापिता। 
पसन्नचित्ता सुमना, पूगधम्मं अकंसु ते॥ 


२१५.“-उसुकारा भमकारा, चम्मकारा च तच्छका। 
पसन्नचित्ता सुमना, पूगधम्मं अकंसु ते॥ 


२१६.““कम्मारा सोण्णकारा च, तिपुलोहकरा तथा। 
पसन्नचित्ता सुमना, पूगधम्मं अकंसु ते॥ 


२१७.“भतका चेटका चेव, दासकम्मकरा बहू । 
यथासकेन थामेन, पूगधम्मं अकंसु ते॥ 


२१८.“““उदहारा कट्ठहारा, कस्सका तिणहारका । 
यथासकेन थामेन, पूगधम्मं अकंसु ते॥ 


२१९.““पुप्फिका मालिका चेव, पण्णिका फलहारका। 

यथासकेन थामेन, पूगधम्मं अकंसु ते॥ 


२२०.-गणिका कुम्भदासी च, पूविका [सूपिका (क०)] मच्छिकापि च। 
यथासकेन थामेन, पूगधम्मं अकंसु ते॥ 


२२१."“एथ सब्बे समागन्त्वा, गणं बन्धाम एकतो । 
अधिकारं करिस्साम, पुञ्जक्खेत्ते अनुत्तरे'॥ 


२२२.“ते मे सुत्वान वचनं, गणं बन्धिंसु तावदे । 
उपड्ानसालं सुकतं, भिक्खुसङ्घस्स कारयुं॥ 


२२३. निट्ठापेत्वान तं सालं, उदग्गो तुड्ठमानसो 
परेतो तेहि सब्बेहि, सम्बुद्धमुपसङ्कमि॥ 


२२४:'उपसङ्कम्म सम्बुद्ध, लोकनाथं नरासभं । 
वन्दित्वा सत्थुनो पादे, इदं वचनमब्रवि॥ 


२२५:““इमे तीणि सता वीर, पुरिसा एकतो गणा। 
उपड्टानसालं सुकतं, निय्यादेन्ति [निय्यातेन्ति (सी०)] तुवं [तवं (सी०), तव (स्या०)] मुनिः॥ 


२२६. "भिकखुसङ्घस्स पुरतो, सम्पटिच्छत्व चकखुमा । 
तिण्णं सतानं पुरतो, इमा गाथा अभासथ॥ 


२२७:“तिसतापि च जेट्टी च, अनुवत्तिसु एकतो। 
सम्पत्तिञ्हि [सम्पत्तीहि (स्या० क०)] करित्वान, सब्बे अनुभविस्सथ॥ 


२२८.““पच्छिमे भवे सम्पत्ते, सीतिभावमनुत्तरं । 
अजरं अमतं सन्तं, निब्बानं फस्सयिस्सथः॥ 


२२९.“एवं बुद्धो वियाकासि, सब्बञ्ञू समणुत्तरो। 
बुद्धस्स वचनं सुत्वा, सोमनस्सं पवेदयि॥ 


२३०.“तिस कप्पसहस्सानि, देवलोके रमि अहं। 
देवाधिपो पञ्चसतं, देवरज्जमकारयिं॥ 


२३९.सहस्सकखत्तुं राजा च, चक्कवत्ती अहोसहं । 
देवरज्जं करोन्तस्स, महादेवा अवन्दिसुं॥ 

२३२.“इध मानुसके रज्जं [रज्जे (सी०)], परिसा होन्ति बन्धवा। 
पच्छिमे भवे सम्पत्ते, वासेद्ठो नाम ब्राह्मणो ॥ 


२३३.असीतिकोटि निचयो, तस्स पुत्तो अहोसहं। 
सेलो इति मम नामं, छळङ्गे पारमिं गतो॥ 


२३४:'जङ्घाविहारं विचरं, ससिस्सेहि पुरक्खतो। 
जटाभारिकभरितं, केणियं नाम तापसं॥ 


२३५:'पटियत्ताहुति दिस्वा, इदं वचनमत्रवि। 
आवाहो वा विवाहो वा, राजा वा ते निमन्तितो'॥ 


२३६. आहुतिं [नाहुति (?)] यिटुकामोहं, ब्राह्मणे देवसम्मते। 
न निमन्तेमि राजानं, आहुती मे न विज्जति॥ 


२३७:“न चत्थि मय्हमावाहो, विवाहो मे न विज्जति। 
सक्यानं नन्दिजननो, सेट्ठो लोके सदेवके ॥ 


२३८. सब्बलोकहितत्थाय, सब्बसत्तसुखावहो। 
सो मे निमन्तितो अज्ज, तस्सेतं पटियादनं॥ 


२३९.“तिम्बरूसकवण्णाभो, अप्पमेय्यो अनूपमो। 
रूपेनासदिसो बुद्धो, स्वातनाय निमन्तितो॥ 


२४०:'उक्कामुखपहट्टोव, खदिरङ्गारसन्निभो। 
विज्जूपमो महावीरो, सो मे बुद्धो निमन्तितो॥ 


२४१:“पब्बतग्गे यथा अच्चि, पुण्णमायेव चन्दिमा । 
नळग्गिवण्णसङ्कासो, सो मे बुद्धो निमन्तितो॥ 


२४ २:“असम्भीतो भयातीतो, भवन्तकरणो मुनि। 
सीहूपमो महावीरो, सो मे बुद्धो निमन्तितो॥ 


२४३: कुसलो बुद्धधम्मेहि, अपसय्हो परेहि सो। 
नागूपमो महावीरो, सो मे बुद्धो निमन्तितो॥ 


२४४ सद्धम्माचारकुसलो, बुद्धनागो असादिसो। 
उसभूपमो महावीरो, सो मे बुद्धो निमन्तितो॥ 

२४५ अनन्तवण्णो अमितयसो, विचित्तसब्बलक्खणो । 
सक्कूपमो महावीरो, सो मे बुद्धो निमन्तितो॥ 


२४६:“वसी गणी पतापी च, तेजस्सी च दुरासदो । 
ब्रह्मूपमो महावीरो, सो मे बुद्धो निमन्तितो॥ 


२४७पत्तधम्मो दसबलो, बलातिबलपारगो। 
धरणूपमो महावीरो, सो मे बुद्धो निमन्तितो॥ 


२४८:-सीलवीचिसमाकिण्णो, धम्मविञ्ञाणखोभितो । 
उदधूपमो महावीरो, सो मे बुद्धो निमन्तितो॥ 


२४९: दुरासदो दुप्पसहो, अचलो उग्गतो ब्रहा। 
नेरूपमो महावीरो, सो मे बुद्धो निमन्तितो॥ 


२५०:'अनन्तञाणो असमसमो, अतुलो अग्गतं गतो। 
गगनूपमो महावीरो, सो मे बुद्धो निमन्तितो॥ 


पन्नरसमं भाणवारं। 


२५९. “पतिड्ठा भयभीतानं, ताणो सरणगामिनं । 
अस्सासको महावीरो, सो मे बुद्धो निमन्तितो॥ 


२५२: आसयो बुद्धिमन्तानं, पुञ्जक्खेत्तं सुखेसिनं । 
रतनाकरो महावीरो, सो मे बुद्धो निमन्तितो॥ 


२५३:'अस्सासको वेदकरो, सामञ्ञफलदायको । 
मेघूपमो महावीरो, सो मे बुद्धो निमन्तितो॥ 


२५४: लोकचक्खु महातेजो, सब्बतमविनोदनो। 
सूरियूपमो महावीरो, सो मे बुद्धो निमन्तितो॥ 


२५५: आरम्मणविमुत्तीसु, सभावदस्सनो मुनि। 
चन्दूपमो महावीरो, सो मे बुद्धो निमन्तितो॥ 


२५६: “बुद्धो समुस्सितो लोके, लक्खणेहि अलङ्कतो। 
अप्पमेय्यो महावीरो, सो मे बुद्धो निमन्तितो॥ 

२५७:-यस्स जाणं अप्पमेय्यं, सीलं यस्स अनूपमं । 
विमृत्ति असदिसा यस्स, सो मे बुद्धो निमन्तितो॥ 


२५८:'यस्स धीति असदिसा, थामो यस्स अचिन्तियो। 
यस्स परक्कमो जेट्टो, सो मे बुद्धो निमन्तितो॥ 


२५९: *रागो दोसो च मोहो च, विसा सब्बे समूहता । 
अगदूपमो महावीरो, सो मे बुद्धो निमन्तितो॥ 


२६०.क्लेसब्याधिबहुदुक्ख सब्बतमविनोदनो [विनोदको (सी० स्या०)]। 
वेज्जूपमो महावीरो, सो मे बुद्धो निमन्तितो॥ 


२६९.“ बुद्रोति भो यं वदेसि, घोसोपेसो सुदुल्लभो । 
बुद्धो बुद्धोति सुत्वान, पीति मे उदपज्जथ॥ 


२६२.अब्भन्तरं अगण्हन्तं, पीति मे बहि निच्छरे। 
सोहं पीतिमनो सन्तो, इदं वचनमत्रविं॥ 


२६३. कहं नु खो सो भगवा, लोकजेट्टी नरासभो। 
तत्थ गन्त्वा नमस्सिस्सं, सामञ्जफलदायकं' ॥ 


२६४:““पग्गय्ह दक्खिणं बाहुं, वेदजातो कतञ्जली। 
आचिक्खि मे धम्मराजं, सोकसल्लविनोदनं॥ 


२६५:''उदेन्तंव महामेघं, नीलं अञ्जनसन्निभं । 
सागरं विय दिस्सन्तं, पस्ससेतं महावनं॥ 


२६६: एत्थ सो वसते बुद्धो, अदन्तदमको मुनि। 
विनयन्तो च वेनेय्ये, बोधेन्तो बोधिपविखये॥ 


२६७:'पिपासितोव उदकं, भोजनंव जिघच्छितो। 
गावी यथा वच्छगिद्धा, एवाहं विचिनिं जिनं॥ 


२६८:-आचारउपचारञ्ञू, धम्मानुच्छविसंवरं । 
सिक्खापेमि सके सिस्से, गच्छन्ते जिनसन्तिकं॥ 


२६९.““दुरासदा भगवन्तो, सीहाव एकचारिनो। 
पदे पदं निक्खिपन्ता, आगच्छेय्याथ माणवा॥ 

२७०:“आसीविसो यथा घोरो, मिगराजाव केसरी। 
मत्तोव कुञ्जरो दन्ती, एवं बुद्धा दुरासदा॥ 


२७१९. "उक्कासितञ्च खिपितं, अज्झुपेक्खिय माणवा । 
पदे पदं निक्खिपन्ता, उपेथ बुद्भसन्तिकं ॥ 


२७२:“'पटिसल्लानगरुका, अप्पसद्दा दुरासदा । 
दुरूपसङ्कमा बुद्धा, गरू होन्ति सदेवके॥ 


२७३:““यदाहं पञ्हं पुच्छामि, पटिसम्मोदयामि वा। 
अप्पसद्दा तदा होथ, मुनिभूताव तिट्टथ॥ 


२७४८“यं सो देसेति सम्बुद्धो [सद्भम्मं (सी० स्या०)], खेमं निब्बानपत्तिया। 
तमेवत्थं निसामेथ, सद्भम्मसवनं सुखं'॥ 


२७५:'उपसङ्कम्म सम्बुद्ध, सम्मोदिं मुनिना अहं । 
तं कथं वीतिसारेत्वा, लक्खणे उपधारयिं॥ 


२७६:लक्खणे द्रे च कङ्घामि, पस्सामि तिसलवखणे। 
कोसोहितवत्थगुस्हं, इद्धिया दस्सयी मुनि॥ 


२७७:-जिव्हं निन्नामयित्वान, कण्णसोते च नासिके । 
पटिमसि नलाटन्तं, केवलं छादयी जिनो॥ 


२७८:*तस्साहं लक्खणे दिस्वा, परिपुण्णे सब्यञ्जने। 
बुद्धोति निट्ठुं गन्त्वान, सह सिस्सेहि पब्बजि॥ 


२७९:“सतेहि तीहि सहितो, पब्बजि अनगारियं । 
अद्धमासे असम्पत्ते, सब्बे पत्ताम्ह निब्बुति॥ 


२८०:'एकतो कम्मं कत्वान, पुञ्ञक्खेत्ते अनुत्तरे। 
एकतो संसरित्वान, एकतो विनिवत्तयुं॥ 


२८९.“ गोपानसियो दत्वान, पूगधम्मे वसि अहँ । 
तेन कम्मेन सुकतेन, अट हेतू लभामहं॥ 


२८२.“दिसासु पूजितो होमि, भोगा च अमिता मम। 
पतिट्ठा होमि सब्बेसं, तासो मम न विज्जति॥ 

२८३.“ब्याधयो मे न विज्जन्ति, दीघायुं पालयामि च। 
सुखुमच्छविको होमि, आवासे पत्थिते वसे [आवासे पत्ते वस्से (स्या०), आवासेव ठिते वसे (क०)]॥ 


२८४: अट्ट गोपानसी दत्वा, पूगधम्मे वसि अहं। 
पटिसम्भिदारहत्तञ्च, एतं मे अपरटुमं॥ 


२८५: सब्बवोसितवोसानो, कतकिच्चो अनासवो। 
अट्ठगोपानसी नाम, तव पृत्तो महामुनि॥ 


२८६.-'पञ्च थम्भानि दत्वान, पूगधम्मे बसि अहं। 
तेन कम्मेन सुकतेन, पञ्च हेतू लभामहं॥ 


२८७:-अचलो होमि मेत्ताय, अनूनङ्गो भवामहं । 
आदेय्यवचनो होमि, न धंसेमि यथा अहं॥ 


२८८ “अभन्तं होति मे चित्तं, अखिलो होमि कस्सचि। 
तेन कम्मेन सुकतेन, विमलो होमि सासने॥ 


२८९.“सगारवो सप्पतिस्सो, कतकिच्चो अनासवो। 
सावको ते महावीर, भिक्खु तं वन्दते मुनि॥ 


२९०.“कत्वा सुकतपल्लङ्कं, सालायं पञ्ञपेसहं । 
तेन कम्मेन सुकतेन, पञ्च हेतू लभामहं॥ 


२९१.'-उच्चे कुले पजायित्वा, महाभोगो भवामहं । 
सब्बसम्पत्तिको होमि, मच्छेरं मे न विज्जति॥ 


२९२.“गमने पत्थिते मय्हं, पल्लङ्को उपतिद्ठुति। 
सह पल्लङ्कसेद्रेन, गच्छामि मम पत्थितं॥ 


२९३.“तेन पल्लङ्कदानेन, तमं सब्बं विनोदयि। 
सब्बाभिञ्जाबलप्पत्तो, थेरो [सेलो (?)] बन्दति तं मुनि॥ 


२९४:'परकिच्चत्तकिच्चानि, सब्बकिच्चानि साधयि। 
तेन कम्मेन सुकतेन, पाविसिं अभयं पुरं ॥ 


२९५: 'परिनिड्टितसालम्हि, परिभोगमदासहं । 
तेन कम्मेन सुकतेन, सेटुत्तं अज्झुपागतो॥ 

२९६.“ये केचि दमका लोके, हत्थिअस्से दमेन्ति ये। 
करित्वा कारणा नाना, दारुणेन दमेन्ति ते॥ 


२९७:“न हेवं त्वं महावीर, दमेसि नरनारियो। 
अदण्डेन असत्थेन, दमेसि उत्तमे दमे॥ 


२९८.“दानस्स वण्णे कित्तेन्तो, देसनाकुसलो मुनि। 
एकपउ्हं कथेन्तोव, बोधेसि तिसते मुनि॥ 


२९९.““दन्ता मयं सारथिना, सुविमुत्ता अनासवा । 
सब्बाभिञ्जाबलपत्ता, निब्बुता उपधिक्खये॥ 


३००:*सतसहस्सितो कप्पे, यं दानमददिं तदा। 
अतिक्कन्ता भया सब्बे, सालादानस्सिदं फलं॥ 


३०१.“किलेसा झापिता मस्हं...पे०... विहरामि अनासवो॥ 

३०२.“स्वागतं वत मे आसि...पे०... कतं बुद्भस्स सासनं ॥ 

३०३.*पटिसम्भिदा चतस्सो...पे०... कतं बुद्भस्स सासनं ˆ ॥ 

इत्थं सुदं आयस्मा सेलो सपरिसो भगवतो सन्तिके इमा गाथायो अभासित्थाति। 


सेलत्थेरस्सापदानं दुतियं । 
३. सब्बरकित्तिकत्थेरअपदानं 


३०४:-कणिकारंव जलितं [जोतन्तं (सी०)], दीपरुक्खंव उज्जल [जोतितं (स्या०)]। 
ओसधिव विरोचन्तं, विज्जुतं गगने यथा॥ 


३०५:असम्भीतं अनुत्तासि, मिगराजंव केसरिं। 
जाणालोकं पकासेन्तं, महन्तं तित्थिये गणे॥ 


३०६-'उद्भरन्तं इमं लोकं, छिददन्तं सब्बसंसयं । 
गज्जन्तं [असम्भीतं (स्या०), गच्छन्तं (क०)] मिगराजंव, अद्दसं लोकनायक ॥ 


३०७:'जटाजिनधरो आसि, ब्रहा उजु पतापवा। 
वाकचीरं गहेत्वान, पादमूले अपत्थरिं॥ 


३०८. काळानुसारियं गय्ह, अनुलिम्पिं तथागतं । 
सम्बुद्धमनुलिम्पेत्वा, सन्थवि लोकनायक ॥ 

३०९.“ समुद्धरसिमं लोकं, ओघतिण्ण [ओघतिण्णो (स्या० क०)] महामुनि । 
जाणालोकेन जोतेसि, नावटं [पवरं (स्यार), बजिर (पी०)] जाणमृत्तमं॥ 


३१०.“धम्मचक्कं [तुवं चक्कं (क०)] पवत्तेसि, मद्दसे परतित्थिये । 
उसभो जितसङ्गामो, सम्पकम्पेसि मेदनि॥ 


३९९. “महासमुद्दे ऊमियो, वेलन्तम्हि पभिज्जरे । 
तथेव तव जाणम्हि, सब्बदिट्ठी पभिज्जरे॥ 


३१२. सुखुमच्छिकजालेन, सरम्हि सम्पतानिते। 
अन्तोजालिकता [जालगता (सी०)] पाणा, पीळिता होन्ति तावदे॥ 


३१३."तथेव तित्थिया लोके, पुथुपासण्डनिस्सिता [मूळहा सच्चविनिस्सटा (स्या०), मुडसच्चविनिस्सटा (क०)]। 
अन्तोजाणवरे तुय्हं, परिवत्तन्ति मारिस॥ 


३१४ -“पतिट्ठा वुय्हतं ओघे, त्वञ्हि नाथो अबन्धुनं । 
भयड्टितानं सरणं, मृत्तित्थीनं परायणं॥ 


३१५.“एकवीरो असदिसो, मेत्ताकरुणसञ्चयो [सञ्जुतो (स्या०)]। 
असमो सुसमो सन्तो [सुसीलो असमो सन्तो (सी०), पञ्ञवा युत्तचागो च (स्या०)], वसी तादी जितञ्जयो॥ 


३१६.“धीरो विगतसम्मोहो, अनेजो अकथंकथी। 
तुसितो [वुसितो (सी०)] वन्तदोसोसि, निम्मलो संयतो सुचि॥ 


३१७-*सङ्गातिगो हतमदो [गतमदो (स्या०), तमनुदो (क०)], तेबिज्जो तिभवन्तगो। 
सीमातिगो धम्मगरु, गतत्थो हितवब्भुतो [हितवप्पथो (सी० स्या०)]॥ 


३९८.“तारको त्वं यथा नावा, निधीवस्सासकारको । 
असम्भीतो यथा सीहो, गजराजाव दप्पितो॥ 


३१९.“थोमेत्वा दसगाथाहि, पदुमुत्तरं महायसं । 
वन्दित्वा सत्थुनो पादे, तुण्ही अट्ठासहं तदा॥ 


३२०.'“पदुमृत्तरो लोकविदू, आहुतीनं पटिग्गहो । 
भिकखुसङ्घे ठितो सत्था, इमा गाथा अभासथ॥ 


३२९.''यो मे सीलञ्च जाणञ्च, सद्धम्मञ्चापि वण्णयि [धम्मञ्चापि पकित्तयि (सी० स्या०)]। 
तमहं कित्तयिस्सामि, सुणाथ मम भासतो॥ 

३२२. “सड्टि कप्पसहस्सानि, देवलोके रमिस्सति। 
अज्ञे देवेभिभवित्वा, इस्सरं कारयिस्सति॥ 


३२३.“सो पच्छा पब्बजित्वान, सुक्कमूलेन चोदितो। 
गोतमस्स भगवतो, सासने पब्बजिस्सति॥ 


३२४:''पब्बजित्वान कायेन, पापकम्मं विवज्जिय। 
सब्बासवे परिञ्ञाय, निब्बायिस्सतिनासवो'॥ 


३२५:'यथापि मेघो थनयं, तप्पेति मेदिनि इमं । 
तथेव त्वं महावीर, धम्मेन तप्पयी ममं॥ 


३२६. सीलं पञ्ञञ्च धम्मञ्च, थवित्वा लोकनायकं । 
पत्तोम्हि परमं सन्तिं, निब्बानं पदमच्चुतं ॥ 


३२७:°अहो नून स भगवा, चिरं तिड्टेय्य चकखुमा । 
अञ्ञातञ्च विजानेय्युं, फुसेय्युं [अञ्ञातञ्चापि जानेय्य, पस्सेय्य (क०)] अमतं पदं॥ 


३२८.'अयं मे पच्छिमा जाति, भवा सब्बे समूहता। 
सब्बासवे परिञ्ञजाय, विहरामि अनासवो॥ 


३२९. सतसहस्सितो कण्पे, यं बुद्धमभिथोमयिं 
दुग्गति नाभिजानामि, कित्तनाय इदं फलं॥ 


३३०.:-किलेसा झापिता मय्हं, भवा सब्बे समूहता। 
सब्बासवा परिक्खीणा, नत्थि दानि पुनब्भवो॥ 


३३९.“स्वागतं वत मे आसि...पे०... कतं बुद्भस्स सासनं ॥ 
३३२.पटिसम्भिदा चतस्सो...पे०... कतं बुद्भस्स सासनं ˆ ॥ 
इत्थं सुदं आयस्मा सब्बकित्तिको थेरो इमा गाथायो अभासित्थाति। 


सब्बकित्तिकत्थेरस्सापदानं ततियं। 
४. मधुदायकत्थेरअपदानं 


३३३. सिन्धुया नदिया तीरे, सुकतो अस्समो मम। 
तत्थ वाचेमहं सिस्से, इतिहासं सलक्खणं॥ 

३३४:*धम्मकामा विनीता ते, सोतुकामा सुसासनं । 
छळङ्गे पारमिप्पत्ता, सिन्धुकूले वसन्ति ते॥ 


३३५:'उप्पातगमने चेव, लक्खणेसु च कोविदा। 
उत्तमत्थं गवेसन्ता, वसन्ति विपिने तदा॥ 


३३६:सुमेधो नाम सम्बुद्धो, लोके उप्पज्जि तावदे। 
अम्हाकं अनुकम्पन्तो, उपागच्छि विनायको॥ 


३३७:“उपागतं महावीरं, सुमेधं लोकनायकं । 
तिणसन्थारकं कत्वा, लोकजेट्रस्सदासहं॥ 


३३८.“विपिनातो मधुं गर्ह, बुद्धसेद्ठस्सदासहं । 
सम्बुद्धो परिभुञ्जित्वा, इदं वचनमब्रवि॥ 


३३९.“यो तं अदासि मधुं मे, पसन्नो सेहि पाणिभि। 
तमहं कित्तयिस्सामि, सुणाथ मम भासतो॥ 


३४०:“इमिना मधुदानेन, तिणसन्थारकेन च। 
तिस कप्पसहस्सानि, देवलोके रमिस्सति॥ 


३४१:“तिस कप्पसहस्सम्हि, ओक्काककुलसम्भवो । 
गोतमो नाम गोत्तेन, सत्था लोके भविस्सति॥ 


३४२:““तस्स धम्मेसु दायादो, ओरसो धम्मनिम्मितो । 
सब्बासवे परिञ्ञाय, निब्बायिस्सतिनासवो॥ 


३४३:“देवलोका इधागन्त्वा, मातुकुच्छिं उपागते । 
मधुवस्सं पवस्सित्थ, छादयं मधुना महिँ ॥ 


३४ ४मयि निक्खन्तमत्तम्हि, कुच्छिया च सुदुत्तरा। 
तत्रापि मधुवस्सं मे, वस्सते निच्चकालिकं॥ 


३४ अगारा अभिनिक्खम्म, पब्बजि अनगारियं। 
लाभी अन्नस्स पानस्स, मधुदानस्सिदं फलं॥ 


३४६: सब्बकामसमिद्धोहं, भवित्वा देवमानुसे | 
तेनेव मधुदानेन, पत्तोम्हि आसवकखयं॥ 

३४७ वुडुम्हि देवे चतुरङ्गुले तिणे, सम्पृप्फिते [सुपुप्फिते (स्या०)] धरणीरुहे सञ्छन्ने [वप्पदेसे (स्या०)]। 
सुञ्जे घरे मण्डपरुक्खमूलके, वसामि निच्चं सुखितो अनासवो॥ 


३४८:“मज्झे महन्ते हीने च [मज्झे मय्हं भवा अस्सु (स्या० पी० क०)], भवे सब्बे अतिक्कमि [ये भवे समतिक्कमि 
(स्या० क०), यो भवेसु पकित्तयि (क०)]। 
अज्ज मे आसवा खीणा, नत्थि दानि पुनब्भवो॥ 


३४९:-तिसकप्पसहस्सम्हि, यं दानमददिं तदा। 
दुग्गति नाभिजानामि, मधुदानस्सिदं फलं॥ 


३५०:'किलेसा झापिता मय्हं, भवा सब्बे समूहता। 
सब्बासवा परिकखीणा, नत्थि दानि पुनब्भवो॥ 


३५९. “स्वागतं वत मे आसि...पे०... कतं बुद्भस्स सासनं॥ 
३५२: 'पटिसम्भिदा चतस्सो...पे०... कतं बुद्भस्स सासनं ॥ 
इत्थं सुदं आयस्मा मधुदायको थेरो इमा गाथायो अभासित्थाति । 


मधुदायकत्थेरस्सापदानं चतुत्थं । 
५. पदुमकूटागारियत्थेरअपदानं 


३५३: पियदस्सी नाम भगवा, सयम्भू लोकनायको । 
विवेककामो सम्बुद्धो, समाधिकुसलो मुनि॥ 


३५४:-वनसण्डं समोगय्ह, पियदस्सी महामुनि । 
पंसुकूलं पत्थरित्वा, निसीदि पुरिसुत्तमो॥ 


३५५:“मिगलुद्दो पुरे आसि, अरञ्ञे [विपिने (सी०), इरिने (स्या० क०)] कानने अहं। 
पसदं मिगमेसन्तो, आहिण्डामि अहं तदा॥ 


३५६: तत्थहसासिं सम्बुद्धं, ओघतिण्णमनासवं । 
पुप्फितं सालराजंव, सतरंसिव उग्गतं॥ 


३५७:-दिस्वानहं देवदेवं, पियदस्सिं महायसं । 
जातस्सरं समोगस्ह, पदुमं आहरिं तदा॥ 


३५८: आहरित्वान पदुमं, सतपत्तं मनोरमं । 
कूटागारं करित्वान, छादयिं पदुमेनहं ॥ 

३५९:*अनुकम्पको कारुणिको, पियदस्सी महामुनि । 
सत्तरत्तिन्दिवं बुद्धो, कूटागारे वसी जिनो॥ 


३६०:'पुराणं छड्डयित्वान, नवेन छादयि अहं । 
अञ्जलि पग्गहेत्वान, अट्ठासि तावदे अहं॥ 


३६१.“ वुडुहित्वा समाधिम्हा, पियदस्सी महामुनि । 
दिसं अनुविलोकेन्तो, निसीदि लोकनायको॥ 


३६२:"तदा सुदस्सनो नाम, उपट्ठाको महिद्भिको । 
चित्तमञ्ञाय बुद्धस्स, पियदस्सिस्स सत्थुनो॥ 


३६३. असीतिया सहस्सेहि, भिकखूहि परिवारितो । 
बनन्ते सुखमासीनं, उपेसि लोकनायकं॥ 


३६४: यावता वनसण्डम्हि, अधिवत्था च देवता। 
बुद्धस्स चित्तमञ्ञजाय, सब्बे सन्निपतुं तदा॥ 


३६५:“समागतेसु यक्खेसु, कुम्भण्डे सहरक्खसे । 
भिकखुसङ्घे च सम्पत्ते, गाथा पब्याहरी [सब्याहरी (स्या०), माब्याहरी (सी०)] जिनो॥ 


३६६.“यो मं सत्ताहं पूजेसि, आवासञ्च अकासि मे। 
तमहं कित्तयिस्सामि, सुणाथ मम भासतो॥ 


३६७:“सुदुद्दसं सुनिपुणं, गम्भीरं सुप्पकासितं । 
जाणेन कित्तयिस्सामि, सुणाथ मम भासतो॥ 


३६८: चतुहसानि कप्पानि, देवरज्जं करिस्सति । 
कूटागारं महन्तस्स [ब्रहं तस्स (सी० स्या०)], पद्मपुप्फेहि छादितं॥ 


३६९.“ आकासे धारयिस्सति, पुप्फकम्मस्सिदं [पुब्बकम्मस्सिदं (स्या०)] फलं । 
चतुब्बीसे [चतुद्से (स्या०)] कप्पसते, वोकिण्णं संसरिस्सति॥ 


३७०: “तत्थ पुप्फमयं ब्यम्हं, आकासे धारयिस्सति। 
यथा पदुमपत्तम्हि, तोयं न उपलिम्पति॥ 


३७९. "तथेवीमस्स जाणम्हि, किलेसा नोपलिम्परे । 
मनसा विनिवड्टेत्वा, पञ्च नीवरणे अयं॥ 

३७२:“चित्तं जनेत्वा नेक्खम्मे, अगारा पब्बजिस्सति। 
ततो पुप्फमये ब्यम्हे, धारेन्ते [पुप्फमयं ब्यम्हं, धारेन्तं (स्या० क०)] निक्खमिस्सति॥ 


३७३:"रुक्खमूले वसन्तस्स, निपकस्स सतीमतो। 
तत्थ पुप्फमयं ब्यम्हं, मत्थके धारयिस्सति॥ 


३७४८“चीवरं पिण्डपातञ्च, पच्चयं सयनासनं । 
दत्वान भिक्खुसङ्घस्स, निब्बायिस्सतिनासवो' ॥ 


३७५:“कूटागारेन चरता [चरणा (सी० पी० क०), चरिते (स्या०)], पब्बज्जं अभिनिक्खमिं । 
रुक्खमूले वसन्तम्पि [वसन्तम्हि (सी०), वसतोपि (?)], कूटागारं धरीयति॥ 


३७६:“चीवरे पिण्डपाते च, चेतना मे न विज्जति। 
पुञ्ञकम्मेन संयुत्तो, लभामि परिनिद्ठितं॥ 


३७७:“गणनातो असङ्केय्या, कप्पकोटी बहू मम । 
रित्तका ते अतिक्कन्ता, पमुत्ता लोकनायका॥ 


३७८:'अद्ठारसे कप्पसते, पियदस्सी विनायको । 
तमहं पयिरुपासित्वा, इमं योनि उपागतो॥ 


३७९:“इध पस्सामि [इधद्दसासि (सी०)] सम्बुद्ध, अनोमं नाम चकखुमं । 
तमहं उपगन्त्वान, पब्बजि अनगारियं॥ 


३८०:"दुक्खस्सन्तकरो बुद्धो, मग्गं मे देसयी जिनो। 
तस्स धम्मं सुणित्वान, पत्तोम्हि अचलं पदं॥ 


३८९.“तोसयित्वान सम्बुद्धं, गोतमं सक्यपुङ्गवं । 
सब्बासवे परिञ्ञाय, विहरामि अनासवो॥ 


३८२." अट्ठारसे कप्पसते, यं बुद्धमभिपूजयिं। 
दुग्गति नाभिजानामि, बुद्धपूजायिदं फलं॥ 


३८३-'किलेसा झापिता मय्हं, भवा सब्बे समूहता। 
सब्बासवा परिकखीणा, नत्थि दानि पुनब्भवो॥ 


३८४: स्वागतं वत मे आसि...पे०... कतं बुद्धस्स सासनं॥ 
३८५:'पटिसम्भिदा चतस्सो...पे०... कतं बुद्भस्स सासनं ॥ 

इत्थं सुदं आयस्मा पदुमकूटागारियो थेरो इमा गाथायो अभासित्थाति। 
पदुमकूटागारियत्थेरस्सापदानं पञ्चमं । 
६. बाकुलत्थेरअपदानं 


३८६-'हिमवन्तस्साविदूरे, सोभितो नाम पब्बतो। 
अस्समो सुकतो मय्हं, सकसिस्सेहि मापितो॥ 


३८७:“मण्डपा च बहू तत्थ, पुप्फिता सिन्दुवारका। 
कपित्था च बहू तत्थ, पुप्फिता जीवजीवका [चम्पका नागकेतका (स्या०)]॥ 


३८८:'निग्गुण्डियो बहू तत्थ, बदरामलकानि च। 
फारुसका अलाबू च, पुण्डरीका च पुप्फिता॥ 


३८९. आळका [अळक्का (स्या०)] बेलुवा तत्थ, कदली मातुलुङ्गका । 
महानामा बहू तत्थ, अज्जुना च पियङ्गुका॥ 


३९०.-कोसम्बा सळला निम्बा [नीपा (सी०)], निग्रोधा च कपित्थना । 
एदिसो अस्समो मय्हं, ससिस्सोहं तहिं वर्सि॥ 


३९१.“ अनोमदस्सी भगवा, सयम्भू लोकनायको । 
गवेसं पटिसल्लानं, ममस्सममृपागमि॥ 


३९२.“ उपेतम्हि महावीरे, अनोमदस्सिमहायसे । 
खणेन लोकनाथस्स, वाताबाधो समुटुहि॥ 


३९३.'विचरन्तो अरञ्ञम्हि, अहसं लोकनायकं । 
उपगन्त्चान सम्बुद्धं, चक्खुमन्तं महायसं॥ 


३९४:इरियञ्चापि दिस्वान, उपलक्खेसहं तदा। 
असंसयञ्छि बुद्भस्स, ब्याधि नो उदपज्जथ॥ 


३९५:खिप्पं अस्सममागञ्छि, मम सिस्सान सन्तिके । 
भेसज्जं कत्तुकामोहं, सिस्से आमन्तयि तदा॥ 


३९६.*पटिस्सुणित्वान मे वाक्यं, सिस्सा सब्बे सगारवा। 
एकज्झं सन्निपतिसु, सत्थुगारवता मम॥ 

३९७:खिप्पं पब्बतमारुय्ह, सब्बोसधमहासहं [मकासहं (स्या० क०)]। 
पानीययोगं [पानीययोग्गं (सी०)] कत्वान, बुद्धसेट्टस्सदासहं॥ 


३९८.'परिभुत्ते महावीरे, सब्बञ्जुलोकनायके। 
खिप्पं वातो वूपसमि, सुगतस्स महेसिनो॥ 


३९९.“पस्सद्धं दरथं दिस्वा, अनोमदस्सी महायसो। 
सकासने निसीदित्वा, इमा गाथा अभासथ॥ 


४००:*“ यो मे पादासि भेसज्जं, ब्याधिञ्च समयी मम। 
तमहं कित्तयिस्सामि, सुणाथ मम भासतो॥ 


४०१:-कप्पसतसहस्सानि, देवलोके रमिस्सति। 
वादिते तूरिये तत्थ, मोदिस्सति सदा अयं॥ 


४०२: “मनुस्सलोकमागन्त्वा, सुक्कमूलेन चोदितो । 
सहस्सकखत्तुं राजा च, चक्कवत्ती भविस्सति॥ 


४०३: 'पञ्चपञ्जासकप्पम्हि, अनोमो नाम खत्तियो। 
चातुरन्तो विजितावी, जम्बुमण्डस्स [जम्बुदीपस्स (स्या०)] इस्सरो॥ 


४०४. सत्तरतनसम्पन्नो, चक्कवत्ती महब्बलो । 
तावतिंसेपि खोभेत्वा, इस्सरं कारयिस्सति॥ 


४० *देवभूतो मनुस्सो वा, अप्पाबाधो भविस्सति। 
परिग्गहं विवज्जेत्वा, व्याधिं लोके तरिस्सति॥ 


४०६: 'अप्परिमेय्ये इतो कप्पे, ओक्काककुलसम्भवो। 
गोतमो नाम गोत्तेन, सत्था लोके भविस्सति॥ 


४०७ "तस्स धम्मेसु दायादो, ओरसो धम्मनिम्मितो । 
सब्बासवे परिञ्ञाय, निब्बायिस्सतिनासवो॥ 


४०८:“किलेसे झापयित्वान, तण्हासोतं तरिस्सति। 
बाकुलो [बक्कुलो (सी० स्या०)] नाम नामेन, हेस्सति सत्थु सावको॥ 


४०९:"दं सब्बं अभिञ्ञाय, गोतमो सक्यपुङ्गवो। 
भिकखुसङ्घे निसीदित्वा, एतदग्गे ठपेस्सतिः॥ 

४१०:*अनोमदस्सी भगवा, सयम्भू लोकनायको । 
विवेकानुविलोकेन्तो, ममस्सममुपागमि॥ 


४११.“उपागतं महावीरं, सब्बञ्जुं लोकनायक । 
सब्बोसधेन तप्पेसि, पसन्नो सेहि पाणिभि॥ 


४१२:"तस्स मे सुकतं कम्मं, सुखेत्ते बीजसम्पदा। 
खेपेतुं नेव सक्कोमि, तदा हि सुकतं मम॥ 


४१३:*लाभा मम सुलद्धं मे, योहं अद्दक्खि नायकं । 
तेन कम्मावसेसेन, पत्तोम्हि अचलं पदं॥ 


४१४:-सब्बमेतं अभिञ्जाय, गोतमो सक्यपुङ्गवो । 
भिकखुसङ्घे निसीदित्वा, एतदग्गे ठपेसि मं॥ 


४९५: अपरिमेय्ये इतो कप्पे, यं कम्ममकरिं तदा। 
दुग्गति नाभिजानामि, भेसज्जस्स इदं फलं॥ 


४१६:“किलेसा झापिता मय्हं, भवा सब्बे समूहता। 
सब्बासवा परिकखीणा, नत्थि दानि पुनब्भवो॥ 


४१७:स्वागतं वत मे आसि...पे०... कतं बुद्भस्स सासनं॥ 
४१८: पटिसम्भिदा चतस्सो...पे०... कतं बुद्धस्स सासनं ` ॥ 
इत्थं सुदं आयस्मा बाकुलो [बक्कुलो (सी० स्या०)] थेरो इमा गाथायो अभासित्थाति। 


बाकुलत्थेरस्सापदानं छट्ं । 
७. गिरिमानन्दत्थेरअपदानं 


४१९."भरिया मे कालङ्कता, पृत्तो सीबथिकं गतो। 
माता पिता मता भाता, एकचितम्हि [माता पिता च भाता च, एकचितकम्हि (सी० स्या०)] डस्हरे॥ 


४२०: तेन सोकेन सन्तत्तो, किसो पण्डु अहोसहं। 
चित्तवखेपो च मे आसि, तेन सोकेन अट्टितो॥ 


४२९:*सोकसल्लपरेतोहं, वनन्तमुपसङ्कमि । 
पवत्तफलं भुञ्जित्वा, रुक्खमूले बसामहं॥ 

४२२:“सुमेधो नाम सम्बुद्धो, दुक्खस्सन्तकरो जिनो। 
ममुद्धरितुकामो सो, आगञ्छि मम सन्तिकं॥ 


४२३:'पदसहं सुणित्वान, सुमेधस्स महेसिनो। 
पग्गहेत्वानहं सीसं, उल्लोकेसिं महामुनिं॥ 


४२४“उपागते महावीरे, पीति मे उदपज्जथ। 
तदासिमेकग्गमनो, दिस्वा तं लोकनायकं॥ 


४ २५६सति पटिलभित्वान, पण्णमुट्टिमदासहं । 
निसीदि भगवा तत्थ, अनुकम्पाय चक्खुमा॥ 


४२६: निसज्ज तत्थ भगवा, सुमेधो लोकनायको । 
धम्मं मे कथयी बुद्धो, सोकसल्लविनोदनं॥ 


४२७: अनव्हिता ततो आगुं, अननुञ्ञाता इतो गता। 
यथागता तथा गता, तत्थ का परिदेवना॥ 


४२८: यथापि पथिका सत्ता, वस्समानाय वुट्टिया। 
सभण्डा उपगच्छन्ति, वस्सस्सापतनाय ते॥ 


४२९:““वस्से च ते ओरमिते, सम्पयन्ति यदिच्छकं । 
एवं माता पिता तुय्हं, तत्थ का परिदेवना॥ 


४३०:-आगन्तुका पाहनका, चलितेरितकम्पिता। 
एवं माता पिता तुय्हं, तत्थ का परिदेवना ॥ 


४३१:““यथापि उरगो जिण्णं, हित्वा गच्छति सं तचं [संतनुं (स्या० क०)]। 
एवं माता पिता तुय्हं, सं तनुं इध हीयरे'॥ 


४३२: बुद्भस्स गिरमञ्जाय, सोकसल्लं विवज्जयि । 
पामोज्जं जनयित्वान, बुद्धसेई अवन्दहं॥ 


४३३: वन्दित्वान महानागं, पूजयि गिरिमञ्जरिं [गिरिमञ्जरिमपूजयि (सी० स्या०)]। 
दिब्बगन्धं सम्पवन्तं [दिब्बगन्धेन सम्पन्नं (सी० स्या०)], सुमेधं लोकनायकं॥ 


४३४ पूजयित्वान सम्बुद्धं, सिरे कत्वान अञ्जलिं । 
अनुस्सरं गुणग्गानि, सन्थवि लोकनायकं॥ 

४३५-नित्तिण्णोसि [नित्तण्होसि (सी०), वितिण्णोसि (स्या०)] महावीर, सब्बञ्जु लोकनायक । 
सब्बे सत्ते उद्धरसि, जाणेन त्वं महामुने॥ 


४३६: विमति द्वेळहकं वापि, सञ्छिन्दसि महामुने । 
पटिपादेसि मे मग्गं, तव आणेन चक्खुम॥ 


४३७ अरहा वसिपत्ता [सिथ्दिपत्ता (सी० स्या०)] च, छळभिञ्ञा महिद्धिका । 
अन्तलिक्खचरा धीरा, परिवारेन्ति तावदे ॥ 


४३८: पटिपन्ना च सेखा च, फलद्ठा सन्ति सावका। 
सूरोदयेव पदुमा, पुप्फन्ति तव सावका॥ 


४३९:-महासमुद्दोवकखोभो, अतुलोपि [यथा समुद्दो अकखोभो, अतुलो च (सी०)] दुरुत्तरो। 
एवं जाणेन सम्पन्नो, अप्पमेय्योसि चक्खुम॥ 


४४०-वन्दित्वाहं लोकजिनं, चक्खुमन्तं महायसं । 
पृथु दिसा नमस्सन्तो, पटिकुटिको अगञ्छहं॥ 


४४१:“देवलोका चवित्वान, सम्पजानो पतिस्सतो । 
ओक्कमिं मातुया कुच्छिं, सन्धाबन्तो भवाभवे॥ 


४४२ अगारा अभिनिक्खम्म, पब्बजि अनगारियं। 
आतापी निपको झायी, पटिसल्लानगोचरो॥ 


४४३.पधानं पदहित्वान, तोसयित्वा महामुनि । 
चन्दोवब्भघना मुत्तो, विचरामि अहं सदा॥ 


४४ ४:विवेकमनुयुत्तोम्हि, उपसन्तो निरूपधि । 
सब्बासवे परिञ्ञजाय, विहरामि अनासवो॥ 


४ ४:तिसकप्पसहस्सम्हि, यं बुद्धमभिपूजयि। 
दुग्गति नाभिजानामि, बुद्धपूजायिदं फलं॥ 


४४६:किलेसा झापिता मय्हं, भवा सब्बे समूहता । 
सब्बासवा परिकखीणा, नत्थि दानि पुनब्भवो॥ 


४४७:स्वागतं वत मे आसि...पे०... कतं बुद्धस्स सासनं॥ 
४४८:पटिसम्भिदा चतस्सो...पे०... कतं बुद्धस्स सासनं ॥ 

इत्थं सुदं आयस्मा गिरिमानन्दो थेरो इमा गाथायो अभासित्थाति। 
गिरिमानन्दत्थेरस्सापदानं सत्तमं । 
८. सळलमण्डपियत्थेरअपदानं 


४४९:निब्बुते ककुसन्धम्हि, ब्राह्मणम्हि वुसीमति । 
गहेत्वा सळलं मालं, मण्डपं कारयि अहं॥ 


४५०-तावतिंसगतो सन्तो, लभामि ब्यम्हमुत्तमं | 
अज्जे देवेतिरोचामि, पुञ्जकम्मस्सिदं फलं॥ 


४५९:'दिवा वा यदि वा रत्ति, चङ्कमन्तो ठितो चहं । 
छन्नो सळलपुप्फेहि, पुञ्जकम्मस्सिदं फलं॥ 


४५२: इमस्मियेव कप्मम्हि, यं बुद्धमभिपूजयि। 
दुग्गति नाभिजानामि, बुद्भपूजायिदं फलं॥ 


४५३:किलेसा झापिता मस्हं...पे०... विहरामि अनासवो॥ 
४५४:स्वागतं वत मे आसि...पे०... कतं बुद्धस्स सासनं॥ 
४५५-पटिसम्भिदा चतस्सो...पे०... कतं बुद्धस्स सासन” ॥ 

इत्थं सुदं आयस्मा सळलमण्डपियो थेरो इमा गाथायो अभासित्थाति। 


सळलमण्डपियत्थेरस्सापदानं अद्ठमं । 
९. सब्बदायकत्थेरअपदानं 


४५६ महासमुहं ओगय्ह, भवनं मे सुनिम्मितं । 
सुनिम्मिता पोक्खरणी, चक्कवाकपकूजिता॥ 


४५७:मन्दालकेहि सञ्छन्ना, पदुमुप्पलकेहि च। 
नदी च सन्दते तत्थ, सुपतित्था मनोरमा॥ 


४५८मच्छकच्छपसञ्छन्ना, नानादिजसमोत्थता। 
मयूरकोञ्चाभिरुदा, कोकिलादीहि वग्गुहि॥ 


४५९:'पारेवता रविहंसा च, चक्कवाका नदीचरा। 
दिन्दिभा साळिका चेत्थ, पम्मका [पम्पका (सी०), चप्पका (स्या०)] जीवजीवका॥ 

४६०: हंसा कोञ्चापि नदिता [कोञ्चाभिनदिता (सी० स्या०)], कोसिया पिङ्गला बहू । 
सत्तरतनसम्पन्ना, मणिमुत्तिकवालुका॥ 


४६१:“सब्बसोण्णमया रुक्खा, नानागन्धसमेरिता। 
उज्जोतेन्ति दिवारत्ति, भवनं सब्बकालिकं॥ 


४६२:*संट्ठि तूरियसहस्सानि, सायं पातो पवज्जरे। 
सोळसित्थिसहस्सानि, परिवारेटित मं सदा॥ 


४६३: अभिनिक्खम्म भवना, सुमेधं लोकनायकं । 
पसन्नचित्तो सुमनो, वन्दयिं तं महायसं॥ 


४६४सम्बुद्धं अभिवादेत्वा, ससङ्घं तं निमन्तयि। 
अधिवासेसि सो धीरो, सुमेधो लोकनायको॥ 


४६मम धम्मकथं कत्वा, उय्योजेसि महामुनि । 
सम्बुद्धं अभिवादेत्वा, भवनं मे उपागमि॥ 


४६६: आमन्तयि परिजनं, सब्बे सन्निपताथ [सन्निपतत्थ (क०)] वो। 
पुब्बण्हसमयं बुद्धो, भवनं आगमिस्सति॥ 


४६७लाभा अम्हं सुलद्धं नो, ये वसाम तवन्तिके । 
मयम्मि बुद्धसेट्टस्स, पूजं कस्साम सत्थुनो॥ 


४६८: अन्नपनं पदुपेत्वा, कालं आरोचयि अहं। 
वसीसतसहस्सेहि, उपेसि लोकनायको ॥ 


४६९:-पञ्चङ्गिकेहि तूरियेहि, पच्चुग्गमनमकासहं । 
सब्बसोण्णमये पीठे, निसीदि पुरिसुत्तमो॥ 


४७०.उपरिच्छदनं आसि, सब्बसोण्णमयं तदा । 
बीजनियो पवायन्ति, भिक्खुसङ्घस्स अन्तरे॥ 


४७९:'पहृतेनन्नपानेन, भिक्खुसङ्गमतप्पयि । 
पच्चेकदुस्सयुगळे, भिक्खुसङ्घस्सदासहं॥ 


४७२:यं वदन्ति सुमेधोति, लोकाहुतिपटिग्गहं । 
भिकखुसङ्घे निसीदित्वा, इमा गाथा अभासथ॥ 

४७३यो मे अन्नेन पानेन, सब्बे इमे च तप्पयि। 
तमहं कित्तयिस्सामि, सुणाथ मम भासतो॥ 


४७४:अद्टारसे कप्पसते, देवलोके रमिस्सति। 
सहस्सकखत्तुं राजा च, चक्कवत्ती भविस्सति॥ 


४७६:उप्पज्जति [उपगच्छति (सी०)] यं योनि, देवत्तं अथ मानुसं । 
सब्बदा सब्बसोवण्णं, छदनं धारयिस्सति॥ 


४७६:तिसकप्पसहस्सम्हि, ओक्काककुसलसम्भवो । 
गोतमो नाम गोत्तेन, सत्था लोके भविस्सति॥ 


४७७:तस्स धम्मेसु दायादो, ओरसो धम्मनिम्मितो। 
सब्बासवे परिञ्ञाय, निब्बायिस्सतिनासवो॥ 


४७८: भिक्खुसङ्घे निसीदित्वा, सीहनादं नदिस्सति । 
चितके छत्तं धारेन्ति, हेट्ठा छत्तम्हि डय्हथः॥ 


४७९:-सामञ्ञं मे अनुप्यत्तं, किलेसा झापिता मया। 
मण्डपे रुक्खमूले वा, सन्तापो मे न विज्जति॥ 


४८०:'तिंसकप्पसहस्सम्हि, यं दानमददिं तदा। 
दुग्गति नाभिजानामि, सब्बदानस्सिदं फलं ॥ 


४८१: किलेसा झापिता मख्हं...पे०... विहरामि अनासवो॥ 
४८२:*स्वागतं वत मे आसि...पे०... कतं बुद्धस्स सासनं॥ 
४८३:'पटिसम्भिदा चतस्सो...पे०... कतं बुद्धस्स सासन” ॥ 

इत्थं सुदं आयस्मा सब्बदायको थेरो इमा गाथायो अभासित्थाति। 


सब्बदायकत्थेरस्सापदानं नवमं । 
९०. अजितत्थेरअपदान 


४८४:पदुमृत्तरो नाम जिनो, सब्बधम्मान पारगू। 
अज्झोगाहेत्वा हिमवन्तं, निसीदि लोकनायको॥ 


४८५“नाहं अद्वक्खिं [पस्सामि (?)] सम्बुद्धं, नपि सहं सुणोमहं । 
मम भक्खं गवेसन्तो, आहिण्डामि वने अहं [तदा (सी०)]॥ 

४८६: तत्थहस्सासिं सम्बुद्भं, दरत्तिसवरलक्खणं । 
दिस्वान वित्तिमापज्जिं [चित्तमापज्जि (सी०), चित्तमापञ्जि (स्या०)], सत्तो को नामयं भवे॥ 


४८७लक्खणानि विलोकेत्वा, मम विज्जं अनुस्सरिं। 
सुतञ्हि मेतं बुड्ढानं, पण्डितानं सुभासितं॥ 


४८८: तेसं यथा तं वचनं, अयं बुद्धो भविस्सति। 
यंनूनाहं सक्करेय्यं, गतिं मे सोधयिस्सति॥ 


४८९:खिप्पं अस्सममागन्त्वा, मधुतेलं गहिं अहं। 
कोलम्बकं गहेत्वान, उपगच्छिं विनायकं [नरासभं (सी०)]॥ 


४९०:तिदण्डके गहेत्वान, अब्मोकासे ठपेसहं। 
पदीपं पज्जलित्वान, अट्ठक्खत्तुं अवन्दहं॥ 


४९१:'सत्तरत्तन्दिवं बुद्धो, निसीदि पुरिसुत्तमो। 
ततो रत्या विवसाने, बुड्ासि लोकनायको॥ 


४९२:'पसन्नचित्तो सुमनो, सब्बरत्तिन्दिवं अहं। 
दीपं बुद्धस्स पादासिं, पसन्नो सेहि पाणिभि॥ 


४९३:“सब्बे वना गन्धमया, पब्बते गन्धमादने । 
बुद्भस्स आनुभावेन, आगच्छं बुद्धसन्तिकं [उपगच्छुं तदा जिनं (सी०)]॥ 


४९४:ये केचि पुप्फगन्धासे, पुप्फिता धरणीरुहा। 
बुद्भस्स आनुभावेन, सब्बे सन्निपतुं तदा॥ 


४९५८“यावता हिमवन्तम्हि, नागा च गरुळा उभो। 
धम्मञ्च सोतुकामा ते, आगच्छुं बुद्भसन्तिकं॥ 


४९६:“देवलो नाम समणो, बुद्धस्स अग्गसावको। 
वसीसतसहस्सेहि, बुद्भसन्तिकुपागमि॥ 


४९७“पदुमुत्तरो लोकविदू, आहुतीनं पटिग्गहो । 
भिकखुसङ्घे निसीदित्वा, इमा गाथा अभासथ॥ 


४९८:“यो मे दीपं पदीपेसि, पसन्नो सेहि पाणिभि। 
तमहं कित्तयिस्सामि, सुणाथ मम भासतो॥ 

४९९:“सट्ठि कप्पसहस्सानि, देवलोके रमिस्सति । 
सहस्सक्खत्तु राजा च, चक्कवत्ती भविस्सति॥ 


सोळसमं भाणवारं। 


५००:*'छत्तिसक्खत्तुं देविन्दो, देवरज्जं करिस्सति। 
पथवियं सत्तसतं, विपुलं रज्जं करिस्सति॥ 


५०९. 'पदेसरज्जं विपुलं, गणनातो असङ्षियं। 
इमिना दीपदानेन, दिब्बचकखु भविस्सति॥ 


५०२: समन्ततो अट्टकोसं [अड्डकोसं (सी० स्या०)], पस्सिस्सति अयं सदा। 


देवलोका चवन्तस्स, निब्बत्तन्तस्स जन्तुनो॥ 


५०३: दिवा वा यदि वा रत्ति, पदीपं धारयिस्सति । 
जायमानस्स सत्तस्स, पुञ्जकम्मसमङ्गिनो॥ 


५०४यावता नगरं आसि, तावता जोतयिस्सति। 
उपपज्जति यं योनि, देवत्तं अथ मानुसं॥ 

५०५६अस्सेव दीपदानस्स, [अटुदीपफलेन हि । उपट्टिस्सन्तिमं जन्तुं (स्या०), अट्ट दीपा फलेन हि। न जहिस्सन्ति'मं 


जन्तुं (?)] अट्टदीपफलेन हि। 


न जयिस्सन्तिमं जन्तू [अटुदीपफलेन हि । उपट्टिस्सन्तिमं जन्तुं (स्या०), अट्ट दीपा फलेन हि। न जहिस्सन्ति'मं 


जन्तुं (?)], दीपदानस्सिदं फलं॥ 


५०६:कप्पसतसहस्सम्हि, ओक्काककुलसम्भवो । 
गोतमो नाम गोत्तेन, सत्था लोके भविस्सति॥ 


५०७:“*तस्स धम्मेसु दायादो, ओरसो धम्मनिम्मितो । 
सब्बासवे परिञ्ञाय, निब्बायिस्सतिनासवो॥ 


५०८: *“तोसयित्वान सम्बुद्भं, गोतमं सक्यपुङ्गवं । 
अजितो नाम नामेन, हेस्सति सत्थु सावको ॥ 


५०९:*सट्डि कप्पसहस्सानि, देवलोके रमि अहं। 
तत्रापि मे दीपसतं, जोतते निच्चकालिकं [सब्बकालिकं (सी०)]॥ 


५१०. देवलोके मनुस्से वा, निद्धावन्ति पभा मम। 

बुद्भसेड्ं सरित्वान, भिय्यो हासं जनेसहं॥ 


५११.“तुसिताहं चवित्वान, ओक्कमिं मातुकुच्छियं । 
जायमानस्स सन्तस्स, आलोको विपुलो अहु॥ 


५१२. अगारा अभिनिक्खम्म, पब्बजि अनगारियं। 
बावरिं उपसङ्कम्म, सिस्सत्तं अज्झुपागमि॥ 


५१३.हिमवन्ते वसन्तोहं, अस्सोसि लोकनायकं । 
उत्तमत्थं गवेसन्तो, उपगच्छिं विनायकं ॥ 


५९४:'दन्तो बुद्धो दमेतावी, ओघतिण्णो निरूपधि। 
निब्बानं कथयी बुद्धो, सब्बदुक्खप्पमोचनं॥ 


५१५: तं मे आगमनं सिद्धं, तोसितोहं महामुनिं । 
तिस्सो विज्जा अनुप्पत्ता, कतं बुद्भस्स सासनं॥ 


५१६. -सतसहस्सितो कप्पे, यं दीपमददिं तदा। 
दुग्गति नाभिजानामि, दीपदानस्सिदं फलं ॥ 


५१७: किलेसा झापिता मरहं...पे०... विहरामि अनासवो॥ 
५१८:“स्वागतं वत मे आसि...पे०... कतं बुद्धस्स सासनं॥ 
५१९.“पटिसम्भिदा चतस्सो...पे०... कतं बुद्भस्स सासनं ˆ ॥ 
इत्थं सुदं आयस्मा अजितो थेरो इमा गाथायो अभासित्थाति । 


अजितत्थेरस्सापदानं दसमं । 
पिलिन्दवच्छवग्गो चत्तालीसमो । 
तस्सुद्दानं - 


पिलिन्दवच्छो सेलो च, सब्बकित्ती मधुंददो। 
कूटागारी बाकुलो च, गिरि सळलसव्हयो॥ 


सब्बदो अजितो चेव, गाथायो गणिता इह। 
सतानि पञ्च गाथानं, वीसति च तदुत्तरीति॥ 


अथ वग्गुद्दानं - 

पदुमारक्खदो चेव, उमा गन्धोदकेन च। 
एकपव्य सद्सञ्जी, मन्दारं बोधिवन्दको॥ 


अवटञ्च पिलिन्दि [एवमेव दिस्सति] च, गाथायो गणिता इह। 
चतुसत्तति गाथायो, एकादस सतानि च॥ 


पदुमवग्गदसकं । 
चतुत्थसतकं समत्तं । 
४९. मेत्तेय्यवग्गो 


९. तिस्समेत्तेस्यत्थेरअपदानं 


९. “'पब्भारकूटं निस्साय, सोभितो नाम तापसो। 
पवत्तफलं भुञ्जित्वा, वसति पब्बतन्तरे॥ 


२. “अगि दारुं आहरित्वा, उज्जालेसि अहं तदा। 
उत्तमत्थं गवेसन्तो, ब्रह्मलोकूपपत्तिया॥ 


३. “पदुमृत्तरो लोकविदू, आहृतीनं पटिग्गहो । 
ममुद्धरितुकामो सो, आगच्छि मम सन्तिके ॥ 


४. “कि करोसि महापुञ्ञ, देहि मे अग्गिदारुकं । 
अहमग्गिं परिचरे, ततो मे सुद्धि होहिति [हेहिति (सी०)]॥ 


५. “सुभद्दको त्वं मनुजे, देवते त्वं पजानसि। 
तुवं अग्गिं परिचर, हन्द ते अग्गिदारुकं॥ 


६. “ततो कद्रु गहेत्वान, अग्गिं उज्जालयी जिनो। 
न तत्थ कट्टु पज्झायि, पाटिहेरं महेसिनो॥ 


७. “न ते अग्गि पज्जलति, आहुती ते न विज्जति। 
निरत्थकं वतं तुय्हं, अग्गिं परिचरस्सु मे॥ 


८. “कोदिसो सो [ते (स्या० क०)] महावीर, अग्गि तव पवुच्चति। 
मस्हम्पि कथयस्सेतं, उभो परिचरामसे॥ 

९. 


१०. 


११. 


१२. 


१३. 


१४. 


१५. 


१६. 


१७. 


१८. 


१९. 


२०. 


२१. 


“हेतुधम्मनिरोधाय, किलेससमणाय च। 
इस्सामच्छरियं हित्वा, तयो एते ममाहुती॥ 


“कीदिसो त्वं महावीर, कथं गोत्तोसि मारिस । 
आचारपटिपत्ति ते, बाळहं खो मम रुच्चति॥ 


“खत्तियम्हि कुले जातो, अभिञ्जापारमि गतो । 
सब्बासवपरिक्खीणो, नत्थि दानि पुनब्भवो॥ 


“यदि बुद्धोसि सब्बञ्ञू, पभङ्कर तमोनुद। 
नमस्सिस्सामि तं देव, दुक्खस्सन्तकरो तुवं॥ 


“पत्थरित्वाजिनचम्मं, निसीदनमदासहं । 
निसीद नाथ सब्बञ्जु, उपड्टिस्सामहं तुवं॥ 


““निसीदि भगवा तत्थ, अजिनम्हि सुवित्थते । 
निमन्तयित्वा सम्बुद्भं, पब्बतं अगमासहं॥ 


“खारिभारज्च पूरेत्वा, तिन्दुकफलमाहरि । 
मधुना योजयित्वान, फल बुद्भस्सदासहं॥ 


“मम निज्झायमानस्स, परिभुञ्जि तदा जिनो। 
तत्थ चित्तं पसादेसिं, पेकखन्तो लोकनायक ॥ 


““पदुमुत्तरो लोकविदू, आहृतीनं पटिग्गहो। 
ममस्समे निसीदित्वा, इमा गाथा अभासथ॥ 


“यो मं फलेन तप्पेसि, पसन्नो सेहि पाणिभि। 
तमहं कित्तयिस्सामि, सुणाथ मम भासतो॥ 


“नपञ्चनीसतिक्खत्तुं सो, देवरज्जं करिस्सति। 
सहस्सकखत्तुं राजा च, चक्कवत्ती भविस्सति॥ 


“तस्स सङ्कप्पमञ्ञाय, पुब्बकम्मसमङ्गिनो । 
अन्नं पानञ्च वत्थञ्च, सयनञ्च महारहं ॥ 


'““पुञ्ञकम्मेन संयृत्ता, निब्बत्तिस्सन्ति तावदे । 
सदा पमुदितो चायं, भविस्सति अनामयो॥ 

२२. ““उपपज्जति यं योनिं, देवत्तं अथ मानुसं । 
सब्बत्थ सुखितो हुत्वा, मनुस्सत्तं गमिस्सति॥ 


२३. ““अज्झायको मन्तधरो, तिण्णं वेदान पारगू। 
सम्बुद्धं उपगन्त्वान, अरहा सो भविस्सति'॥ 


२४. “यतो सरामि अत्तानं, यतो पत्तोस्मि विञ्जुतं । 
भोगे मे ऊनता नत्थि, फलदानस्सिदं फलं ॥ 


२५. “वरधम्ममनुप्पत्तो, रागदोसे समूहनिं। 
सब्बासवपरिक्खीणो, नत्थि दानि पुनब्भवो॥ 


२६. “किलेसा झापिता मय्हं, भवा सब्बे समूहता। 
नागोव बन्धनं छेत्वा, विहरामि अनासवो॥ 


२७. “स्वागतं वत मे आसि, मम बुद्धस्स सन्तिके । 
तिस्सो विज्जा अनुप्पत्ता, कतं बुद्भस्स सासनं॥ 


२८. “पटिसम्भिदा चतस्सो, विमोक्खापि च अडिमे। 
छळभिञ्ञा सच्छिकता, कतं बुद्भस्स सासनं ˆ ॥ 


इत्थं सुदं आयस्मा तिस्समेत्तेय्यो थेरो इमा गाथायो अभासित्थाति। 
तिस्समेत्तेय्यत्थेरस्सापदानं पठमं । 
२. पुण्णकत्थेरअपदानं 


२९. “पब्भारकूटं निस्साय, सयम्भू अपराजितो। 
आबाधिको च सो [आबाधिको गरु (सी०)] बुद्धो, बसति पब्बतन्तरे॥ 


३०. “मम अस्समसामन्ता, पनादो आसि तावदे। 
बुद्धे निब्बायमानम्हि, आलोको उदपज्जथ [आसि तावदे (स्या क०)]॥ 


३९. “यावता वनसण्डस्मि, अच्छकोकतरच्छका। 
वाळा च [ब्यग्घा (सी०)] केसरी सब्बे, अभिगज्जिसु तावदे॥ 


३२. “उप्पातं तमहं दिस्वा, पब्मारं अगमासहं । 
तत्थद्दस्सासिं सम्बुद्धं, निब्बुतं अपराजितं॥ 


www.tipitaka.org 


Page 365 sur 409 


Vipassana Research Institute 


Page 366 sur 409 


३३. “सुफुल्लं सालराजंव, सतरंसिव उग्गतं। 
बीतच्चिकंव अङ्गारं, निब्बुतं अपराजितं॥ 


३४. “तिणं कट्ठज्च पूरेत्वा, चितकं तत्थकासहं । 
चितकं सुकतं कत्वा, सरीरं झापयिं अहं॥ 


३५. सरीरं झापयित्वान, गन्धतोयं समोकिरिं। 
अन्तलिक्खे ठितो यक्खो, नाममग्गहि तावदे ॥ 


३६. “यं पूरितं [तं पूरितं (स्या०), सप्पुरिस (क०)] तया किच्चं, सयम्भुस्स महेसिनो । 
पुण्णको नाम नामेन, सदा होहि तुवं [यदा होसि तुवं (स्या०), सदा होहिति त्वं (क०)] मुने॥ 


३७. “तम्हा काया चवित्वान, देवलोकं अगच्छहं । 
तत्थ दिब्बमयो गन्धो, अन्तलिक्खा पवस्सति [अन्तलिकखे पवायति (सी०)]॥ 


३८. “तत्रापि नामधेय्यं मे, पुण्णकोति अहू तदा। 
देवभूतो मनुस्सो वा, सङ्कप्पं पूरयामहं॥ 


३९. “इदं पच्छिमकं मय्हं, चरिमो वत्तते भवो। 
इधापि पुण्णको नाम, नामधेय्यं पकासति॥ 


४०. “तोसयित्वान सम्बुद्धं, गोतमं सक्यपुङ्गवं । 
सब्बासवे परिञ्ञजाय, विहरामि अनासवो॥ 


४१. “एकनवुतितो कप्पे, यं कम्ममकरिं तदा। 
दुग्गतिं नाभिजानामि, तनुकिच्चस्सिदं फलं॥ 


४२. “किलेसा झापिता मस्हं...पे०... विहरामि अनासवो॥ 
४३. “स्वागतं बत मे आसि...पे०... कतं बुद्भस्स सासनं॥ 
४४. “पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा पुण्णको थेरो इमा गाथायो अभासित्थाति। 


पुण्णकत्थेरस्सापदानं दुतियं | 
३. मेत्तगुत्थेरअपदानं 


४५. “हिमवन्तस्साविदूरे, असोको नाम पब्बतो । 
तत्थासि अस्समो मय्हं, विस्सकम्मेन [विसुकम्मेन (सी० स्या० क०)] मापितो॥ 

४६. “सुमेधो नाम सम्बुद्धो, अग्गो कारुणिको मुनि। 
निवासयित्वा पुब्बण्हे, पिण्डाय मे [मं (सी०)] उपागमि॥ 


४७. “उपागतं महावीरं, सुमेधं लोकनायकं । 
पग्गय्ह सुगतपत्तं [सुगतं पत्तं (सी०), सुभकं पत्तं (पी०)], सप्पितेलं अपूरयिं [सप्पितेलेन पूरयि (सी०), 
सप्पितेलस्स' पूरयि (?)]॥ 


४८. “दत्वानहं बुद्धसेद्ठे, सुमेधे लोकनायके । 
अञ्जलिं पग्गहेत्वान, भिय्यो [भीयो (सी०), भीय्यो (पी०)] हासं जनेसहं॥ 


४९. “इमिना सप्पिदानेन, चेतनापणिधीहि च । 
देवभूतो मनुस्सो वा, लभामि विपुलं सुखं॥ 


७५०. “विनिपातं विवज्जेत्वा, संसरामि भवाभवे। 
तत्थ चित्तं पणिधित्वा, लभामि अचलं पदं॥ 


५९. “लाभा तुय्हं सुलद्धं ते, यं मं अद्दक्खि ब्राह्मण । 
मम दस्सनमागम्म, अरहत्तं भविस्सति [अरहा त्वं भविस्ससि (सी० पी०), अरहत्तं गमिस्ससि (स्या०)]॥ 


५२. ““विस्सत्थो [विस्सद्ो (स्या० पी), विसड्ठो (क०)] होहि मा भायि, अधिगन्त्वा महायसं । 
ममञ्हि सप्पिं दत्वान, परिमोक्खसि जातिया॥ 


५३. “इमिना सप्पिदानेन, चेतनापणिधीहि च । 
देवभूतो मनुस्सो वा, लभसे विपुलं सुखं॥ 


५४. इमिना सपिदानेन, मेत्तचित्तवताय च। 
अट्टारसे कप्पसते, देवलोके रमिस्ससि॥ 


५५. “अट्ठतिसतिक्खत्तुज्च, देवराजा भविस्ससि। 
पदेसरज्जं विपुलं, गणनातो असङ्कियं॥ 


५६. “एकपज्ञासक्खत्तुञ्च, चक्कवत्ती भविस्ससि । 
चातुरन्तो विजितावी, जम्बुमण्डस्स [जम्बुसण्डस्स (सी० पी०)] इस्सरो॥ 


५७. “महासमुद्दोवक्खोभो, दुद्धरो पथवी यथा। 
एवमेव च ते भोगा, अप्पमेय्या भविस्सरे॥ 


५८. “सट्ठिकोटी हिरञ्ञस्स, चजित्वा [चत्वान (सी० क०), दत्वान (स्या० पी०)] पब्बजि अहं। 

कि कुसलं गवेसन्तो, बाबरिं उपसङ्कमि॥ 


“तत्थ मन्ते अधीयामि, छळङ्गं नाम लक्खणं । 
तमन्धकारं विधमं, उप्पज्जि त्वं महामुनि॥ 


“तव दस्सनकामोहं, आगतोम्हि महामुनि । 
तव धम्मं सुणित्वान, पत्तोम्हि अचलं पदं॥ 


“तिंसकप्पसहस्सम्हि, सपं बुद्धस्सदासहं । 
एत्थन्तरे नाभिजाने, सप्पिं विञ्जापितं [विञ्ञजापिता (?)] मया॥ 


“मम सङ्कप्पमञ्ञाय, उप्पज्जति यदिच्छकं । 
चित्तमञ्ञाय निब्बत्तं, सब्बे सन्तप्पयामहं॥ 


“अहो बुद्धा अहो धम्मा [अहो बुद्धो अहो धम्मो (सी०) थेरगा० २०१ थेरगाथाय तदटुकथाय च संसन्देतब्बं], 
अहो नो सत्थु सम्पदा । 
थोकञ्हि सप्पिं दत्वान, अप्पमेय्यं लभामहं॥ 


“महासमुद्दे उदकं, यावता नेरुपस्सतो । 
मम सप्पिं उपादाय, कलभागं न हेस्सति [हिस्सति (स्या० क०), एस्सति (सी०)]॥ 


"यावता चक्कवाळस्स, करियन्तस्स [कारयन्तस्स (स्या०), कयिरन्तस्स (पी०), आहरन्तस्स (क०)] रासितो। 
मम निब्बत्तवत्थानं [मया निवत्थवत्थानं (पी०)], ओकासो सो न सम्मति॥ 


“पब्बतराजा हिमवा, पवरोपि सिलुच्चयो। 
ममानुलित्तगन्धस्स, उपनिधिं [उपनिधं (सी० स्या० क०), उपनीयं (पी०)] न हेस्सति॥ 


““वत्थं गन्धञ्च सप्पिञ्च, अञ्ञञ्च दिदुधम्मिकं । 
असङ्कतञ्च निब्बानं, सप्पिदानस्सिदं फलं॥ 


“सतिपट्टानसयनो, समाधिझानगोचरो। 
बोज्झङ्गभोजनो [... जननो (स्या० क०)] अज्ज, सप्पिदानस्सिदं फलं॥ 


. “किलेसा झापिता मय्हं...पे०... विहरामि अनासवो॥ 
. “स्वागतं वत मे आसि...पे०... कतं बुद्भस्स सासनं॥ 
. “पटिसम्भिदा चतस्सो...पे०... कतं बुद्धस्स सासनं `॥ 


इत्थं सुदं आयस्मा मेत्तगू थेरो इमा गाथायो 

अभासित्थाति । 
मेत्तगुत्थेरस्सापदानं ततियं। 
४. धोतकत्थेरअपदान 


७२. “गङ्गा भागीरथी नाम, हिमवन्ता पभाविता [हिमवन्तप्पभाविता (सी०)]। 
हंसवतिया द्वारेन, अनुसन्दति तावदे॥ 


७३. “सोभितो नाम आरामो, गङ्गाकूले सुमापितो । 
तत्थ पदुमुत्तरो बुद्धो, वसते लोकनायको॥ 


७४. “तिदसेहि यथा इन्दो, मनुजेहि पुरक्खतो । 
निसीदि तत्थ भगवा, असम्भीतोव केसरी॥ 


७५. “नगरे हंसवतिया, वसामि [अहोसिं (स्या०)] ब्राह्मणो अहं। 
छळङ्गो नाम नामेन, एवंनामो महामुनि॥ 


७६. ““अट्ठारस सिस्ससता, परिवारेन्ति मं तदा। 
तेहि सिस्सेहि समितो, गङ्गातीरं उपागमिं॥ 


७७. “'तत्थद्दसासि समणे, निक्कुहे धोतपापके । 
भागीरथि तरन्तेहं [तरन्तोहं (स्या० पी०)], एवं चिन्तेसि तावदे॥ 


७८. “सायं पातं [सायपातं (पी०)] तरन्तामे, बुद्धपृत्ता महायसा । 
विहेसयन्ति अत्तानं, तेसं अत्ता विहञ्ञति॥ 


७९. “सदेवकस्स लोकस्स, बुद्रो अग्गो पवुच्चति। 
नत्थि मे दक्खिणे कारं, गतिमग्गविसोधनं॥ 


८०. “यंनून बुद्धसेट्टस्स, सेतुं गङ्गाय कारये। 
कारापेत्वा इमं कम्मं [सेतुं (स्या०)], सन्तरामि इमं भवं॥ 


८१. “सतसहस्सं दत्वान, सेतुं कारापयि अहँ । 
सद्दहन्तो कतं कारं, विपुलं मे भविस्सति॥ 


८२. “कारापेत्वान तं सेतुं, उपेसि लोकनायकं । 
सिरसि अञ्जलि कत्वा, इमं वचनमब्रवि॥ 

८३. ““सतसहस्सस्स वयं [वयं सतसहस्संव (क०)], दत्वा [कत्वा (सी० पी०)] कारापितो मया। 


८४. 


८५. 


८६. 


८७. 


८८. 


८९. 


९१. 


९२. 


९३. 


९४. 


तवत्थाय महासेतु, पटिग्गण्ह महामुने॥ 


“““पदुमुत्तरो लोकविदू, आहुतीनं पटिग्गहो । 
भिक्खुसङ्घे निसीदित्वा, इमा गाथा अभासथ॥ 


“नयो मे सेतुं अकारेसि, पसन्नो सेहि पाणिभि । 
तमहं कित्तयिस्सामि, सुणाथ मम भासतो॥ 


(सेतुदानआनिसंसो) 


““द्रितो पब्बततो वा, रुक्खतो पतितोपियं। 
चुतोपि लच्छती ठानं, सेतुदानस्सिदं फलं॥ 


““विरूळहमूलसन्तानं, निग्रोधमिव मालुतो। 
अमित्ता नप्पसहन्ति, सेतुदानस्सिदं फलं ॥ 


“““नास्स चोरा पसहन्ति, नातिमञ्जन्ति खत्तिया। 
सब्बे तरिस्सतामित्ते, सेतुदानस्सिदं फलं॥ 


“नअब्भोकासगतं सन्तं, कठिनातपतापितं । 
पुञ्जकम्मेन संयुत्तं, न भविस्सति वेदना [तावदे (क०)]॥ 


- “देवलोके मनुस्से वा, हत्थियानं सुनिम्मितं । 


तस्स सङ्कप्पमञ्ञजाय, निब्बत्तिस्सति तावदे॥ 


“नसहस्सस्सा वातजवा, सिन्धवा सीघवाहना। 
सायं पातं उपेस्सन्ति, सेतुदानस्सिदं फलं॥ 


““आगन्त्वान मनुस्सत्तं, सुखितोयं भविस्सति । 
वेहासं [इहापि (सी० स्या० पी०)] मनुजस्सेव, हत्थियानं भविस्सति॥ 


“-कप्पसतसहस्सम्हि, ओक्काककुलसम्भवो। 
गोतमो नाम गोत्तेन, सत्था लोके भविस्सति॥ 


“तस्स धम्मेसु दायादो, ओरसो धम्मनिम्मितो। 
सब्बासवे परिञ्ञाय, निब्बायिस्सतिनासवो'॥ 

९५. “अहो मे सुकतं कम्मं, जलजुत्तमनामके । 
तत्थ कारं करित्वान, पत्तोहं आसवक्खयं॥ 


९६. “पधानं पहितत्तोम्हि, उपसन्तो निरूपधि। 
नागोव बन्धनं छेत्वा, विहरामि अनासवो॥ 


९७. “किलेसा झापिता मरहं...पे०... विहरामि अनासवो॥ 
९८. “स्वागतं वत मे आसि...पे०... कतं बुद्धस्स सासनं॥ 
९९. “पटिसम्भिदा चतस्सो...पे०... कतं बुद्भस्स सासनं ˆ॥ 
इत्थं सुदं आयस्मा धोतको थेरो इमा गाथायो अभासित्थाति। 


धोतकत्थेरस्सापदानं चतुत्थं । 
७. उपसीवत्थेरअपदानं 


१००.“ हिमवन्तस्साविदूरे, अनोमो नाम पब्बतो। 
अस्समो सुकतो मय्हं, पण्णसाला सुमापिता॥ 


१०१. “नदी च सन्दती तत्थ, सुपतित्था मनोरमा । 
अनूपतित्थे जायन्ति, पदुमुप्पलका बहू॥ 


९०२.“पाठीना पावुसा मच्छा, बलजा मुञ्जरोहिता। 
मच्छकच्छपसञ्छन्ना [मच्छकच्छपसम्पन्ना (?)], नदिका सन्दते तदा॥ 


९०३."तिमिरा पुप्फिता तत्थ, असोका खुद्दमालका । 
पुन्नागा गिरिपुन्नागा, सम्पवन्ति ममस्समं ॥ 


१०४:"कुटजा पुप्फिता तत्थ, तिणसूलवनानि च। 
साला च सळला तत्थ, चम्पका पुप्फिता बहू॥ 


१०५-“अज्जुना अतिमुत्ता च, महानामा च पुप्फिता। 
असना मधुगन्धी च, पुप्फिता ते ममस्समे॥ 


१०६.“ उद्दालका पाटलिका, यूथिका च पियङ्गुका। 
बिम्बिजालकसञ्छन्ना, समन्ता अड्टयोजनं ॥ 


१०७,“मातग्गारा [मातङ्गवा (सी०), मातकरा (स्या०), मातङ्गा वा (पी०)] सत्तलियो, पाटली सिन्दुवारका। 
अङ्कोलका बहू तत्थ, तालकुट्टि [तालकूटा (सी० स्या०), तालकुट्ठा (पी०)] च पुप्फिता। 

सेलेय्यका बहू तत्थ, पुप्फिता मम अस्समे॥ 


१०८.“एतेसु पुप्फजातेसु [पुप्फमानेसु (सी० पी०)], सोभन्ति पादपा बहू । 
समन्ता तेन गन्धेन, वायते मम अस्समो॥ 


१०९.“हरीतका आमलका, अम्बजम्बुविभीतका [विभिटका (सी०)]। 
कोला भल्लातका बिल्ला, फारुसकफलानि च॥ 


११०. “तिन्दुका च पियाला च, मधुका कासुमारयो। 
लबुजा पनसा तत्थ, कदली बदरीफला [मन्दरिफला (क०), चन्दरीफला (स्या० पी०)]॥ 


१११. “अम्बाटका बहू तत्थ, बल्लिकारफलानि च। 
बीजपूरसपारियो [चिरसंरसपाका च (स्या०), विटपा च सपाका च (पी), विदपरपदादयो (क०)], फलिता मम 
अस्समे॥ 


११२. आळका इसिमुग्गा च, ततो मोदफला बहू । 
अवटा पक्कभरिता [सक्करारिता (क०)], पिलकखुदुम्बरानि च॥ 


११३. “पिप्फिली मरीचा तत्थ, निग्रोधा च कपित्थना । 
उदुम्बरका बहवो, कण्ड्पण्णा च हरियो [कण्डपक्का च पारियो (सी० स्या० पी०)]॥ 


११४.एते चञ्ञे च बहवो, फलिता अस्समे मम। 
पुप्फरुक्खापि बहवो, पुप्फिता मम अस्समे॥ 


१२५. आलुवा च कळम्बा च, बिळाली तक्कलानि च। 
आलका तालका चेव, विज्जन्ति अस्समे मम॥ 


११६. अस्समस्साविदूरे मे, महाजातस्सरो अहु। 
अच्छोदको सीतजलो, सुपतित्थो मनोरमो॥ 


११७.“पदुमुप्पला बहू तत्थ, पुण्डरीकसमायृता। 
मन्दालकेहि सञ्छन्ना, नानागन्धसमेरिता॥ 


११८. “गब्भं गण्हन्ति पदुमा, अञ्ञे पुष्फन्ति केसरी। 
ओपुप्फपत्ता तिट्ठन्ति, पदुमाकण्णिका बहू ॥ 


९१९. “मधु भिसम्हा सवति, खीरं सप्पि मुलाळिभि। 
समन्ता तेन गन्धेन, नानागन्धसमेरिता॥ 

१२०.“कुमुदा अम्बगन्धि च, नयिता दिस्सरे बहू । 
जातस्सरस्सानुकूलं, केतका पुप्फिता बहू॥ 


१२१. “सुफुल्ला बन्धुजीवा च, सेतवारी सुगन्धिका । 
कुम्भिला सुसुमारा च, गहका तत्थ जायरे॥ 


१२२.“उग्गाहका अजगरा, तत्थ जातस्सरे बहू । 
पाठीना पाबुसा मच्छा, बलजा मुञ्जरोहिता॥ 


१२३.“मच्छकच्छपसञ्छन्ना, अथो पपटकाहि [पम्पटकेहि (सी०), सपटकेहि (स्या०), पप्पटकेहि (पी)] च। 
पारेवता रविहंसा, कुकुत्था [कुक्कुत्था (स्या० क०), कुत्थका (पी०)] च नदीचरा॥ 


१२४“दिन्दिभा [टिट्टिभा (पी०)] चक्कवाका च, पम्पका जीवजीवका। 
कलन्दका उक्कुसा च, सेनका उद्धरा बहू॥ 


१२५.कोट्टुका सुकपोता च, तुलिया चमरा बहू । 
कारेनियो [कासेनिया (स्या०)] च तिलका [किलका (क०)], उपजीवन्ति तं सरं॥ 


१२६.““सोहा ब्यग्घा च दीपी च, अच्छकोकतरच्छका। 
वानरा किन्नरा चेव, दिस्सन्ति मम अस्समे॥ 


१२७. “तानि गन्धानि घायन्तो, भक्खयन्तो फलानहं। 
गन्धोदकं पिवन्तो च, वसामि मम अस्समे॥ 


१२८.“ एणीमिगा वराहा च, पसदा खुद्दरूपका। 
अग्गिका जोतिका चेव, वसन्ति मम अस्समे॥ 


१२९.“हंसा कोञ्चा मयूरा च, सालिकापि च कोकिला । 
मज्जारिका [मञ्जरिका (सी० स्या० पी०)] बहू तत्थ, कोसिका पोइसीसका॥ 


१३०.“पिसाचा दानवा चेव, कुम्भण्डा रक्खसा बहू । 
गरुळा पन्नगा चेव, वसन्ति मम अस्समे॥ 


१३१. “महानुभावा इसयो, सन्तचित्ता समाहिता । 
कमण्डलुधरा सब्बे, अजिनुत्तरवासना । 
जटाभारभरिताव [ते जटाभारभरिता (सी० पी०), जटाभारभरिता च (स्या०)], वसन्ति मम अस्समे॥ 


१३२.“युगमत्तञ्च पेक्खन्ता, निपका सन्तवुत्तिनो। 

लाभालाभेन सन्तुड्ठा, वसन्ति मम अस्समे॥ 


१३३.“वाकचीरं धुनन्ता ते, फोटेन्ताजिनचम्मकं । 
सबलेहि उपत्थद्भा, गच्छन्ति अम्बरे तदा॥ 


१३४:“न ते दकं आहरन्ति, कटु वा अग्गिदारुकं । 
सयञ्च उपसम्पन्ना, पाटिहीरस्सिदं फलं ॥ 


९३५. "लोहदोणि गहेत्वान, वनमज्झे वसन्ति ते। 
कुञ्जराव महानागा, असम्भीताव केसरी॥ 


१३६." अञ्जे गच्छन्ति गोयानं, अञ्ञे पुब्बविदेहकं [पुब्बविदेहनं (स्या० पी० क०)]। 
अञ्जे च उत्तरकुरुं, सकं बलमवस्सिता [बलमपस्सिता (स्या० पी० क०)]॥ 


१३७:“ततो पिण्डं आहरित्वा, परिभुञ्जन्ति एकतो । 
सब्बेसं पक्कमन्तानं, उग्गतेजान तादिनं॥ 


९३८. अजिनचम्मसद्देन, वनं सद्दायते तदा। 
एदिसा ते महावीर, सिस्सा उग्गतपा मम॥ 


९३९.“परिबुतो अहं तेहि, वसामि मम अस्समे। 
तोसिता सककम्मेन, विनीतापि समागता॥ 


९४०:*आराधयिंसु मं एते, सककम्माभिलासिनो। 
सीलवन्तो च निपका, अप्पमञ्जासु कोविदा॥ 


९४१.““पदुमृत्तरो लोकविदू, आहृतीनं पटिग्गहो । 
समयं संविदित्वान, उपगच्छि विनायको॥ 


१४२:“उपगन्त्वान सम्बुद्धो, आतापी निपको मुनि। 
पत्तं पग्गय्ह सम्बुद्धो, भिकखाय ममुपागमि॥ 


१४३:“उपागतं महावीरं, जलजुत्तमनायकं । 
तिणसन्थरं [तिणत्थरं (स्या०), तिणत्थतं (क०)] पञ्जापेत्वा, सालपुप्फेहि ओकिरिं॥ 


१४ ४:“निसादेत्वान [निसीदेत्वान (सी०), निसीदित्वान (स्या० पी०)] सम्बुद्धं, हट्ठो संविग्गमानसो। 
खिप्पं पब्बतमारुय्ह, अगळ्‌ं [अगरुं (सी०)] अग्गहिं अहं॥ 

१४५:“कुम्भमत्तं गहेत्वान, पनसं देवगन्धिकं । 
खन्धे आरोपयित्वान, उपगच्छिं विनायकं ॥ 


१४६:“फले बुद्धस्स दत्वान, अगळुं अनुलिम्पहं । 
पसन्नचित्तो सुमनो, बुद्धसेइ अवन्दिहं॥ 


१४७:“पदुमुत्तरो लोकविदू, आहुतीनं पटिग्गहो । 
इसिमज्झे निसीदित्वा, इमा गाथा अभासथ॥ 


१४८:“यो मे फलञ्च अगढुं, आसनञ्च अदासि मे। 
तमहं कित्तयिस्सामि, सुणाथ मम भासतो॥ 


१४९/“गामे वा यदि वारञ्जे, पब्भारेसु गुहासु वा। 
इमस्स चित्तमञ्ञाय, निब्बत्तिस्सति भोजनं॥ 


१५०.“देवलोके मनुस्से वा, उपपन्नो अयं नरो। 
भोजनेहि च वत्थेहि, परिसं तप्पयिस्सति॥ 


१५१.“उपपज्जति यं योनिं, देवत्तं अथ मानुसं । 
अक्खोभभोगो हुत्वान, संसरिस्सतियं नरो॥ 


१५२. “तिसकप्पसहस्सानि, देवलोके रमिस्सति। 
सहस्सकखत्तुं राजा च, चक्कवत्ती भविस्सति॥ 


९५३. एकसत्ततिक्खत्तुञ्च, देवरज्जं करिस्सति। 
पदेसरज्जं विपुलं, गणनातो असङ्कियं॥ 


१५४: “कप्पसतसहस्सम्हि, ओक्काककुलसम्भवो । 
गोतमो नाम गोत्तेन, सत्था लोके भविस्सति॥ 


१५५“तस्स धम्मेसु दायादो, ओरसो धम्मनिम्मितो [(उपसीवो नाम नामेन, हेस्सति सत्थु सावको) (स्या०)]। 
सब्बासवे परिञ्ञाय, विहरिस्सतिनासवो'॥ 


१५६. सुलद्भलाभो लद्धो मे, योहं अद्दक्खि नायकं | 
तिस्सो विज्जा अनुप्पत्ता, कतं बुद्भस्स सासनं॥ 


१५७:“गामे वा यदि वारञ्ञे, पब्भारेसु गुहासु वा। 
मम सङ्कप्पमञ्ञाय, भोजनं होति मे सदा॥ 

१५८:“किलेसा झापिता मय्हं...पे०... विहरामि अनासवो॥ 

९५९.“स्वागतं वत मे आसि...पे०... कतं बुद्धस्स सासनं॥ 

१६०.“पटिसम्भिदा चतस्सो...पे०... कतं बुद्भस्स सासनं ˆ ॥ 

इत्थं सुदं आयस्मा उपसीवो [उपसिवो (क०)] थेरो इमा गाथायो अभासित्थाति । 


उपसीवत्थेरस्सापदानं पञ्चमं । 
६. नन्दकत्थेरअपदानं 


१६१. “मिगलुद्दो पुरे आसि, अरञ्ञे कानने अहं। 
पसदं मिगमेसन्तो, सयम्भुं अइसं अहं [जिनं (सी०)]॥ 


१६२.“ अनुरुद्धो नाम सम्बुद्धो, सयम्भू अपराजितो 
विवेककामो सो धीरो, वनमज्झोगही तदा॥ 


१६३.“चतुदण्डे गहेत्वान, चतुट्ठाने ठपेसहं । 
मण्डपं सुकतं कत्वा, पद्मपुप्फेहि छादयिं॥ 


१६४:'मण्डपं छादयित्वान, सयम्भुं अभिवादयि । 
धनुं तत्थेव निक्खिप्प, पब्बजि अनगारियं॥ 


१६५.'नचिरं पब्बजितस्स [पब्बजितस्स अचिरं (सी०)], ब्याधि मे उदपज्जथ। 
पुब्बकम्मं सरित्वान, तत्थ कालङ्कतो अहं॥ 


१६६. पुब्बकम्मेन संयृत्तो, तुसितं अगमासहं । 
तत्थ सोण्णमयं ब्यम्हं, निब्बत्तति यदिच्छकं॥ 


१६७:“सहस्सयुत्त हयवाहिं, दिब्बयानमधिट्टितो । 
आरुहित्वान तं यानं, गच्छामहं यदिच्छकं॥ 


९६८.“ “ततो मे निय्यमानस्स, देवभूतस्स मे सतो। 
समन्ता योजनसतं, मण्डपो मे धरीयति॥ 


१६९.“सयनेहं तुवट्टामि, अच्छन्ने [अच्चन्तं (सी०), अच्चन्त (पी०)] पुष्फसन्थते। 
अन्तलिक्खा च पदुमा, वस्सन्ते निच्चकालिकं॥ 


९७०.मरीचिके फन्दमाने, तप्पमाने च आतपे। 
न मं तापेति आतापो, मण्डपस्स इदं फलं॥ 

१७१.“दुग्गति समतिक्कन्तो, अपाया पिहिता मम। 
मण्डपे रुक्खमूले वा, सन्तापो मे न विज्जति॥ 


९७२.महीसञ्ञं अधिट्ठाय, लोणतोयं तरामहं । 
तस्स मे सुकतं कम्मं, बुद्धपूजायिदं फलं॥ 


९७३. अपथम्पि [अब्भम्हि (स्या० क०)] पथं कत्वा, गच्छामि अनिलञ्जसे। 
अहो मे सुकतं कम्मं, बुद्धपूजायिदं फलं॥ 


१७४/“पुब्बेनिवासं जानामि, दिब्बचकखु विसोधितं । 
आसवा मे परिक्खीणा, बुद्भपूजायिदं फलं॥ 


९७५:'जहिता पुरिमा जाति, बुद्भस्स ओरसो अहं। 
दायादोम्हि च सङद्भम्मे, बुद्भपूजायिदं फलं॥ 


१७६. आराधितोम्हि सुगतं, गोतमं सक्यपुङ्गवं । 
धम्मधजो धम्मदायादो [धम्मादासो (क०)], बुद्भपूजायिदं फलं॥ 


१७७:“उपद्वित्वान सम्बुद्धं, गोतमं सक्यपुङ्गवं । 
पारङ्गमनियं मग्गं, अपुच्छिं लोकनायकं॥ 


१७८:“अज्झिट्दो कथयी बुद्धो, गम्भीरं निपुणं पदं । 
तस्साहं धम्मं सुत्वान, पत्तोम्हि आसवक्खयं॥ 


१७९."“अहो मे सुकतं कम्मं, परिमृत्तोम्हि जातिया। 
सब्बासवपरिक्खीणो, नत्थि दानि पुनब्भवो॥ 


१८०.“किलेसा झापिता मस्हं...पे०... विहरामि अनासवो॥ 
१८१. “स्वागतं बत मे आसि...पे०... कतं बुद्भस्स सासनं॥ 
१८२.“पटिसम्भिदा चतस्सो..पे०... कतं बुद्धस्स सासनं" ॥ 
इत्थं सुदं आयस्मा नन्दको थेरो इमा गाथायो अभासित्थाति । 


नन्दकत्थेरस्सापदानं छट्टं । 
७. हेमकत्थेरअपदानं 


१८३.“पब्भारकूटं निस्साय, अनोमो नाम तापसो। 
अस्समं सुकतं कत्वा, पण्णसाले वसी तदा॥ 

१८४ “सिद्ध तस्स तपो कम्मं, सिद्धिपत्तो सके बले। 
सकसामञ्जविक्कन्तो, आतापी निपको मुनि॥ 


१८५.विसारदो ससमये, परवादे च कोविदो। 
पट्टो भूमन्तलिक्खम्हि, उप्पातम्हि च कोविदो॥ 


१८६.''वीतसोको निरारम्भो, अप्पाहारो अलोलुपो। 
लाभालाभेन सन्तुट्ठो, झायी झानरतो मुनि॥ 


१८७:“पियदस्सी नाम सम्बुद्धो, अग्गो कारुणिको मुनि। 
सत्ते तारेतुकामो सो, करुणाय फरी तदा॥ 


१८८. “बोधनेय्यं जनं दिस्वा, पियदस्सी महामुनि । 
चक्कवाळसहस्सम्पि, गन्त्वा ओवदते मुनि॥ 


१८९.““ममुद्धरितुकामो सो, ममस्सममुपागमि। 
न दिड्टो मे जिनो पुब्बे, न सुतोपि च कस्सचि॥ 


१९०.““उप्पाता सुपिना मय्हं, लक्खणा सुप्पकासिता। 
पट्टो भूमन्तलिक्खम्हि, नक्खत्तपदकोविदो॥ 


१९१. “सोहं बुद्धस्स सुत्वान, तत्थ चित्तं पसादयिं। 
तिट्ठन्तो [भुञ्जन्तो (सी० पी० क०)] वा निसिन्नो वा, सरामि निच्चकालिकं॥ 


१९२.“मयि एवं सरन्तम्हि, भगवापि अनुस्सरि। 
बुद्धं अनुस्सरन्तस्स, पीति मे होति तावदे॥ 


९९३.“कालञ्च पुनरागम्म, उपेसि मं महामुनि । 
सम्पत्तेपि न जानामि, अयं बुद्धो महामुनि॥ 


१९४: अनुकम्पको कारुणिको, पियदस्सी महामुनि । 
सञ्जानापेसि अत्तानं, `अहं बुद्धो सदेवके' ॥ 


१९५. 'सञ्जानित्वान सम्बुद्भं, पियदस्सि महामुनिं । 
सकं चित्तं पसादेत्वा, इदं वचनमब्रवि॥ 


१९६.“ अञ्जे [सब्बे (स्या०)] पीठे च पल्लङ्के, आसन्दीसु निसीदरे। 
तुवम्पि सब्बदस्सावी, निसीद रतनासने'॥ 

१९७. "सब्बरतनमयं पीठं, निम्मिनित्वान तावदे। 
पियदस्सिस्स मुनिनो, अदासिं इद्धिनिम्मितं॥ 


१९८.“रतने च निसिन्नस्स, पीठके इद्भिनिम्मिते । 
कुम्भमत्तं जम्बुफलं, अदासि तावदे अहं॥ 


१९९.“मम हासं जनेत्वान, परिभुञ्जि महामुनि । 
तदा चित्तं पसादेत्वा, सत्थारं अभिवादयिं॥ 


२००.पियदस्सी तु भगवा, लोकजेट्टी नरासभो। 
रतनासनमासीनो, इमा गाथा अभासथ॥ 


२०१."“यो मे रतनमयं पीठं, अमतञ्च फलं अदा। 
तमहं कित्तयिस्सामि, सुणाथ मम भासतो॥ 


२०२.““सत्तसत्तति कप्पानि, देवलोके रमिस्सति । 
पञ्चसत्ततिकखत्तुञ्च, चक्कवत्ती भविस्सति॥ 


२०३. “्रत्तिसक्खत्तुं देविन्दो, देवरज्जं करिस्सति। 
पदेसरज्जं विपुलं, गणनातो असङ्कियं॥ 


२०४:-सोण्णमयं रूपिमयं, पल्लङ्कं सुकतं बहुं । 
लोहितङ्गमयञ्चेव, लच्छति रतनामयं॥ 


२०५:““चङ्कमन्तम्पि मनुजं, पुञ्जकम्मसमङ्गिनं । 
पल्लङ्कानि अनेकानि, परिवारेस्सरे तदा॥ 


२०६:““कूटागारा च पासादा, सयनञ्च महारहं । 
इमस्स चित्तमञ्ञाय, निब्बत्तिस्सन्ति तावदे॥ 


२०७:“सट्ठि नागसहस्सानि, सब्बालङ्कारभूसिता। 
सुवण्णकच्छा मातङ्गा, हेमकप्पनवाससा [हेमकप्पनिवासना (सी० स्या०), हेमकप्पनिवाससा (क०)]॥ 


२०८:“'आरूळहा गामणीयेहि, तोमरङ्कुसपाणिभि । 
इमं परिचरिस्सन्ति, रत्रपीठस्सिदं फलं॥ 


२०९.““सट्टि अस्ससहस्सानि, सब्बालङ्कारभूसिता । 
आजानीयाव जातिया, सिन्धवा सीघवाहिनो॥ 

२९०.:*आरूळहा गामणीयेहि, इल्लियाचापधारिभि। 
तेपिमं परिचरिस्सन्ति, रत्रपीठस्सिदं फलं॥ 


२११. ““संट्ठि रथसहस्सानि, सब्बालङ्कारभूसिता। 
दीपा अथोपि वेयग्घा, सन्नद्धा उस्सितद्धजा॥ 


२९२. “आरूळहा गामणीयेहि, चापहत्थेहि वम्मिभि। 
परिवारेस्सन्तिमं निच्चं, रत्रपीठस्सिदं फलं॥ 


२१३.““सट्टि धेनुसहस्सानि, दोहञ्ञा पुङ्गवूसभे । 
वच्छके जनयिस्सन्ति, रत्रपीठस्सिदं फलं॥ 


२१४:-सोळसित्थिसहस्सानि, सब्बालङ्कारभूसिता। 
विचित्तवत्थाभरणा, आमुक्कमणिकुण्डला॥ 


२१५."“अव्ठारपम्हा हसुला, सुसञ्जा तनुमज्झिमा । 
परिवारेस्सन्तिमं निच्चं, रत्रपीठस्सिदं फलं॥ 


२९६. `अड्ठारसे कप्पसते, गोतमो नाम चकखुमा । 
तमन्धकारं विधमित्वा, बुद्धो लोके भविस्सति॥ 


२१७.““तस्स दस्सनमागम्म, पब्बजिस्सतिकिञ्चनो । 
तोसयित्वान सत्थारं, सासनेभिरमिस्सति॥ 


२१८."“तस्स धम्मं सुणित्वान, किलेसे घातयिस्सति। 
सब्बासवे परिञ्ञाय, निब्बायिस्सतिनासवो'॥ 


२१९.“वीरियं मे धुरधोरय्हं, योगक्खेमाधिवाहनं । 
उत्तमत्थं पत्थयन्तो, सासने विहरामहं ॥ 


२२०.““इदं पच्छिमकं मय्हं, चरिमो वत्तते भवो। 
सब्बासवा परिक्खीणा, नत्थि दानि पुनब्भवो॥ 


२२१.“किलेसा झापिता मय्हं...पे०... विहरामि अनासवो॥ 
२२२.“स्वागतं वत मे आसि...पे०... कतं बुद्भस्स सासनं॥ 
२२३.“पटिसम्भिदा चतस्सो...पे०... कतं बुद्भस्स सासन” ॥ 

इत्थं सुदं आयस्मा हेमको थेरो इमा गाथायो अभासित्थाति । 


www.tipitaka.org Vipassana Research Institute 


Page 381 sur 409 


हेमकत्थेरस्सापदानं सत्तमं। 
सत्तरसमं भाणवारं। 
८. तोदेस्यत्थेरअपदानं 


२२४:“राजा अजितञ्जयो [राजासि विजयो (सी० अट्ठ०), राजा विजितजयो (स्या०)] नाम, केतुमतीपुरुत्तमे । 
सूरो विक्कमसम्पन्नो, पुरमज्झावसी तदा॥ 


२२५:“तस्स रज्ञो पमत्तस्स, अटवियो समुडहुं। 
ओतारा [उत्तरा (स्या०), ओचरा (पी०)] तुण्डिका चेव, रटुँ विद्धंसयुं तदा॥ 


२२६.“पच्चन्ते कुपिते खिप्पं, सन्निपातेसिरिन्दमो। 
भटे चेव बलत्थे च, अरिं निग्गाहयि तदा॥ 


२२७:हत्थारोहा अनीकट्ठा, सूरा च चम्मयोधिनो। 
धनुग्गहा च उग्गा च, सब्बे सन्निपतुं तदा॥ 


२२८.“आव्गारिका च कप्पका, न्हापका मालकारका। 
सूरा विजितसङ्गामा, सब्बे सन्निपतुं तदा॥ 


२२९.खग्गहत्था च पुरिसा, चापहत्था च वम्मिनो। 
लुद्दा विजितसङ्गामा, सब्बे सन्निपतुं तदा॥ 


२३०.तिधापभिन्ना मातङ्गा, कुञ्जरा सट्टिहायना। 
सुबण्णकच्छालङ्कारा, सब्बे सन्निपतुं तदा॥ 


२३१.“खमा सीतस्स उण्हस्स, उक्कारुहरणस्स च। 
योधाजीवा कतकम्मा, सब्बे सन्निपतुं तदा॥ 


२३२.“सङ्घसद्ं भेरिसदं, अथो उतुज [उद्भव (सी०), उद्दट (स्या०)] सद्दकं । 
एतेहि ते हासयन्ता, सब्बे सन्निपतुं तदा॥ 


२३३."तिसूलकोन्तिमन्तेहि [तिसूलकोन्तमन्तेहि (सी०), कवचेहि तोमरेहि (सी०), धनूहि तोमरेहि (स्या०)] च। 
कोट्टेन्तानं निपातेन्ता [कोट्टयन्ता निवत्तेन्ता (स्या०)], सब्बे सन्निपतुं तदा॥ 


२३४:-किमेवातिनिसामेत्वा [कवचानिवासेत्वा (स्या०)], सराजा अजितञ्जयो [अजिनं जिनो (सी०), अजितञ्जिनो 
(स्या०)]। 

सड़्ि पाणसहस्सानि, सूले उत्तासयि तदा॥ 


२३५:"सहं मानुसकाकंसु, अहो राजा अधम्मिको। 
निरये पच्चमानस्स, कदा अन्तो भविस्सति॥ 


२३६.*सयनेहं तुवड्टेन्तो, पस्सामि निरये तदा। 
न सुपामि दिवारत्ति, सूलेन तज्जयन्ति मं॥ 


२३७:“कि पमादेन रज्जेन, वाहनेन बलेन च। 
न ते पहोन्ति धारेतुं, तापयन्ति [तासयन्ति (सी० स्या०)] ममं सदा॥ 


२३८:'कि मे पृत्तेहि दारेहि, रज्जेन सकलेन च। 
यंनून पब्बजेय्याहं, गतिमग्गं विसोधये॥ 


२३९.“संट्वि नागसहस्सानि, सब्बालङ्कारभूसिते । 
सुवण्णकच्छे मातङ्गे, हेमकप्पनवाससे॥ 


२४०:'आरूळहे गामणीयेहि, तोमरङ्कसपाणिभि । 
सङ्गामावचरे ठाने, अनपेक्खो विहायहं । 
सककम्मेन सन्तत्तो, निक्खमि अनगारियं॥ 


२४१:-सड्ि अस्ससहस्सानि, सब्बालङ्कारभूसिते । 
आजानीयेव जातिया, सिन्धवे सीघवाहने॥ 


२४२: आरूळ्हे गामणीयेहि, चापहत्थेहि वम्मिभि। 
पहारेत्वान [पहायित्वान (सी० पी०), छड्डयित्वान (स्या०)] ते सब्बे, निक्खमिं अनगारियं॥ 


२४३: सड्ि रथसहस्सानि, सब्बालङ्कारभूसिते । 
दीपे अथोपि वेयग्धे, सन्नद्धे उस्सितद्भजे । 
ते सब्बे परिहारेत्वा [परिवज्जेत्वा (स्या०), परिहायित्वा (पी०)], पब्बजि अनगारियं॥ 


२४ ४-सड्डि धेनुसहस्सानि, सब्बा कंसूपधारणा । 
तायोपि [गावियो (स्या०), धेनुयो (क०)] छट्टयित्वान, पब्बजि अनगारियं॥ 


२४ ५*सट्टठि इत्थिसहस्सानि, सब्बालङ्कारभूसिता। 
विचित्तवत्थाभरणा, आमुक्कमणिकुण्डला॥ 


२४६: अळारपम्हा हसुला, सुसञ्ञा तनुमज्झिमा। 

ता हित्वा कन्दमानायो, पब्बजि अनगारियं॥ 


२४७सड्ि गामसहस्सानि, परिपुण्णानि सब्बसो। 
छट्टयित्वान तं रज्जं, पब्बजि अनगारियं॥ 


२४८: नगरा निक्खमित्वान, हिमवन्तमुपागमि । 
भागीरथीनदीतीरे, अस्समं मापयिं अहं॥ 


२४९:'पण्णसालं करित्वान, अग्यागारं अकासहं । 
आरद्भवीरियो पहितत्तो, वसामि अस्समे अहं॥ 


२५०:“मण्डपे रुक्खमूले वा, सुञ्ञागारे च झायतो। 
न तु विज्जति तासो मे, न पस्से भयभेरवं॥ 


२५१. “सुमेधो नाम सम्बुद्धो, अग्गो कारुणिको मुनि। 
जाणालोकेन जोतन्तो, लोके उप्पज्जि तावदे॥ 


२५२:'मम अस्समसामन्ता, यक्खो आसि महिद्धिको। 
बुद्भसेडुम्हि उप्पन्ने, आरोचेसि ममं तदा॥ 


२५३:“बुद्धो लोके समुप्पन्नो, सुमेधो नाम चक्खुमा । 
तारेति जनतं सब्बं, तम्पि सो तारयिस्सति॥ 


२५४/“यक्खस्स वचनं सुत्वा, संविग्गो आसि तावदे । 
बुद्धो बुद्धोति चिन्तेन्तो, अस्समं पटिसामयिं॥ 


२५५:'अग्गिदारुञ्च छट्टेत्वा, संसामेत्वान सन्थतं । 
अस्समं अभिवन्दित्वा, निक्खमि विपिना अहं॥ 


२५६: ततो चन्दनमादाय, गामा गामं पुरा पुरं । 
देवदेवं गवेसन्तो, उपगच्छिं विनायकं ॥ 


२५७:'भगवा तम्हि समये, सुमेधो लोकनायको । 
चतुसच्चं पकासेन्तो, बोधेति जनतं बहुं ॥ 


२५८:'अञ्जलि पग्गहेत्वान, सीसे कत्वान चन्दनं । 
सम्बुद्धं अभिवादेत्वा, इमा गाथा अभासहं॥ 

२५९:““वस्सिके पुप्फमानम्हि, सन्तिके उपवायति। 
त्वं वीर गुणगन्धेन, दिसा सब्बा पवायसि॥ 


२६०. “चम्पके नागवनिके, अतिमुत्तककेतके । 
सालेसु पुप्फमानेसु, अनुवातं पबायति॥ 


२६१."“तव गन्धं सुणित्वान, हिमवन्ता इधागमि। 
पूजेमि तं महावीर, लोकजेट्ट महायस' ॥ 


२६२.“वरचन्दनेनानुलिम्पिं, सुमेधं लोकनायकं । 
सकं चित्तं पसादेत्वा, तुण्ही अट्ठासि तावदे॥ 


२६३. "सुमेधो नाम भगवा, लोकजेट्टी नरासभो। 
भिकखुसङ्घे निसीदित्वा, इमा गाथा अभासथ॥ 


२६४:°यो मे गुणे पकित्तेसि, चन्दनञ्च अपूजयि। 
तमहं कित्तयिस्सामि, सुणाथ मम भासतो॥ 


२६५:“आदेय्यवाक्यवचनो, ब्रह्मा उजु पतापवा। 
पञ्चवीसतिकप्पानि, सप्पभासो भविस्सति॥ 


२६६:““छब्बीसतिकप्पसते, देवलोके रमिस्सति। 
सहस्सकखत्तुं राजा च, चक्कवत्ती भविस्सति॥ 


२६७:“तेत्तिसक्खत्तुं देविन्दो, देवरज्जं करिस्सति। 
पदेसरज्जं विपुलं, गणनातो असङ्कियं॥ 


२६८:“ततो चुतोयं मनुजो, मनुस्सत्तं गमिस्सति। 
पुञ्ञजकम्मेन संयृत्तो, ब्रह्मबन्धु भविस्सति॥ 


२६९.-अज्झायको मन्तधरो, तिण्णं वेदान पारगू। 
तिलक्खणेन सम्पन्नो, बावरी नाम ब्राह्मणो॥ 


२७०:**तस्स सिस्सो भवित्वान, हेस्सति मन्तपारगू । 
उपगन्त्वान सम्बुद्धं, गोतमं सक्यपुङ्गवं॥ 


२७१९. ““पुच्छित्वा निपुणे पञ्हे, भावयित्वान अञ्जसं [हासयित्वान मानसं (स्या०), भावयित्वान सञ्चयं (क०)]। 
सब्बासवे परिञ्जाय, विहरिस्सतिनासवो'॥ 

२७२:तिविधग्गि निब्बुता मय्हं, भवा सब्बे समूहता। 
सब्बासवे परिञ्ञाय, विहरामि अनासवो॥ 


२७३:'किलेसा झापिता मस्हं...पे०... विहरामि अनासवो॥ 
२७४:-स्वागतं वत मे आसि...पे०... कतं बुद्भस्स सासनं॥ 
२७५:-पटिसम्भिदा चतस्सो...पे०... कतं बुद्धस्स सासनं" ॥ 
इत्थं सुदं आयस्मा तोदेय्यो थेरो इमा गाथायो अभासित्थाति। 


तोदेय्यत्थेरस्सापदानं अट्टमं 
९. जतुकण्णित्थेरअपदानं 


२७६:“नगरे हंसवतिया, सेड्िपुत्तो अहोसहं । 
समप्पितो कामगुणे, परिचारेमहं तदा॥ 


२७७/“ततो [तयो (सी०)] पासादमारुय्ह, महाभोगे वलञ्जको [उब्बिद्भा गेहलुञ्जका (क०), उब्बिद्धागेहलञ्छका 
(सौ०)]। 
तत्थ नच्चेहि गीतेहि, परिचारेमहं तदा॥ 


२७८:"तूरिया आहता मय्हं, सम्मताळसमाहिता । 
नच्चन्ता [रञ्जन्ती (स्या०), रज्जन्ता (क०)] इत्थियो सब्बा, हरन्तियेव मे मनो॥ 


२७९:-चेलापिका [चेलावका (स्या०), वेलामिका (पी०)] लामणिका [वामनिका (स्या० पी०)], कुञ्जवासी 
तिमज्झिका [कुञ्जवा सीहिमज्झिता (स्या०), कुज्जा वा सीहिमज्झिका (पी०)]। 
लङ्किका सोकज्झायी च, परिवारेन्ति मं सदा॥ 


२८०:वेताळिनो कुम्भथूनी, नटा च नच्चका बहू । 
नटका नाटका चेव, परिवारेन्ति मं सदा॥ 


२८१.“कप्पका न्हापका सूदा, मालाकारा सुपासका [सुमापका (सी० स्या०)]। 
जल्ला मल्ला च ते सब्बे, परिवारेन्ति मं सदा॥ 


२८२.“एतेसु कीळमानेसु, सिक्खिते कतुपासने। 
रत्तिन्दिवं न जानामि, इन्दोव तिदसङ्गणे॥ 


२८३.*अद्भिका पथिका सब्बे, याचका वरका बहू । 
उपगच्छन्ति ते निच्चं, भिक्खयन्ता ममं घरं॥ 

२८४:“समणा ब्राह्मणा चेव, पुञ्ञक्खेत्ता अनुत्तरा । 
वड्डयन्ता ममं पुञ्ञं, आगच्छन्ति ममं घरं॥ 


२८५: पटगा [पटका (सी० स्या०), पदका (पी०)] लटुका [लटका (सी०)] सब्बे, निगण्ठा पुप्फसाटका। 
तेदण्डिका एकसिखा, आगच्छन्ति ममं घरं॥ 


२८६:“आजीवका विलुत्तावी, गोधम्मा देवधम्मिका । 
रजोजल्लधरा एते, आगच्छन्ति ममं घरं॥ 


२८७:“परित्तका सन्तिपत्ता [परिवत्तका सिद्धिपत्ता (सी० स्या० पी०)], कोधपुग्गनिका [कोण्डपुग्गणिका (सी०), 
कोण्डपुग्गलिका (पी०)] बहू । 
तपस्सी वनचारी च, आगच्छन्ति ममं घरं॥ 


२८८: ओइका दमिळा चेव, साकुळा मलवाळका [मलयालका (सी० स्या० पी०)]। 
सवरा योनका चेव, आगच्छन्ति ममं घरं॥ 


२८९.अन्धका मुण्डका सब्बे, कोटला हनुविन्दका [कोलका सानुविन्दका (सी० पी०)]। 
आरावचीनरड्ठा च, आगच्छन्ति ममं घरं॥ 


२९०.-अलसन्दका [अलसन्ता (क०)] पल्लवका, धम्मरा निग्गमानुसा [बब्बरा भग्गकारुसा (सी०)]। 
गेहिका [रोहिता (सी०), बाहिका (पी०)] चेतपुत्ता च, आगच्छन्ति ममं घरं॥ 


२९१.“माधुरका कोसलका, कलिङ्गा [कासिका (सी०)] हत्थिपोरिका। 
इसिण्डा मक्कला चेव, आगच्छन्ति ममं घरं॥ 


२९२.“चेलावका आरब्भा [अरम्मा (सी० पी०)] च, ओघुळहा [ओक्कला (सी०)] मेघला बहू । 
खुद्दका सुद्दका चेब, आगच्छन्ति ममं घरं॥ 


२९३.“रोहणा सिन्धवा चेव, चितका एककण्णिका। 
सुरट्ठा अपरन्ता च, आगच्छन्ति ममं घरं॥ 


२९४:-सुप्पारका कुमारा [किकुमारा (सी० पी०)] च, मल्लसोबण्णभूमिका [मलया सोण्णभूमिका (सी० स्या० 
पी०)]। 
वज्जीतङ्गा [वज्जी तारा (सी०), वज्जीहारा (स्या० पी०)] च ते सब्बे, आगच्छन्ति ममं घरं॥ 


२९५:'नळकारा पेसकारा, चम्मकारा च तच्छका। 
कम्मारा कुम्भकारा च, आगच्छन्ति ममं घरं ॥ 

२९६.मणिकारा लोहकारा, सोण्णकारा च दुस्सिका। 
तिपुकारा च ते सब्बे, आगच्छन्ति ममं घरं॥ 


२९७: उसुकारा भमकारा, पेसकारा च गन्धिका । 
रजका तुन्नवाया च, आगच्छन्ति ममं घरं॥ 


२९८.तेलिका कड्टहारा च, उदहारा च पेस्सिका। 
सूपिका सूपरक्खा च, आगच्छन्ति ममं घरं॥ 


२९९.“दोवारिका अनीकट्ठा, बन्धिका [वन्दिका (सी०), गन्थिका (स्या०), सन्दिका (पी०)] पुप्फछडका। 
हत्थारुहा हत्थिपाला, आगच्छन्ति ममं घरं॥ 


३००:“आनन्दस्स महारञ्ञो [आनन्दस्स नाम रञ्ञो (स्या०), अरिन्दमनाम रञ्ञो (पी०)], ममत्थस्स [पमत्तस्स 
(सी० पी०), समग्गस्स (स्या०)] अदासहं। 
सत्तवण्णेन रतनेन, ऊनत्थं [ऊनत्तं (सी० स्या० पी०)] पूरयामहं॥ 


३०१.“ये मया कित्तिता सब्बे, नानावण्णा बहू जना। 
तेसाहं चित्तमञ्ञाय, तप्पयि रतनेनहं॥ 


३०२.“वग्गूसु भासमानासु, वज्जमानासु भेरिसु । 
सङ्घेसु धमयन्तेसु, सकगेहे रमामहं ॥ 


३०३.“भगवा तम्हि समये, पदुमुत्तरनायको। 
वसीसतसहस्सेहि, परिकखीणासवेहि सो॥ 


३०४: भिक्खूहि सहितो वीथि, पटिपज्जित्थ चक्खुमा । 
ओभासेन्तो दिसा सब्बा, दीपरुक्खोव जोतति॥ 


३०५:'वज्जन्ति भेरियो सब्बा, गच्छन्ते लोकनायके । 
पभा निद्धावते तस्स, सतरंसीव उग्गतो॥ 


३०६:"कवाटन्तरिकायापि, पविद्ेन च रस्मिना। 
अन्तोघरेसु विपुलो, आलोको आसि तावदे॥ 


३०७:'पभं दिस्वान बुद्धस्स, पारिसज्जे अवोचहं । 
निस्संसयं बुद्धसेट्ठो, इमं वीथिमुपागतो॥ 


३०८:खिप्पं ओरुय्ह पासादा, अगमि अन्तरापणं । 

सम्बुद्धं अभिवादेत्वा, इदं वचनमत्रविं॥ 


३०९. *अनुकम्पतु मे बुद्धो, जलजुत्तमनायको । 
वसीसतसहस्सेहि, अधिवासेसि सो मुनि ॥ 


३१०.“निमन्तेत्वान सम्बुद्धं, अभिनेसिं सकं घरं । 
तत्थ अन्नेन पानेन, सन्तप्पेसि महामुनि॥ 


३११. ““भृत्तावि कालमञ्ञाय, बुद्भसेट्टस्स तादिनो। 
सतङ्गिकेन तूरियेन, बुद्धसेद्ठं उपड्टहिं॥ 


३१२.“पदुमुत्तरो लोकविदू, आहुतीनं पटिग्गहो । 
अन्तोघरे निसीदित्वा, इमा गाथा अभासथ॥ 


३१३.““यो मं तूरियेहपठ्ठासि, अन्नपानञ्चदासि मे। 
तमहं कित्तयिस्सामि, सुणाथ मम भासतो॥ 


३१४:“पहूतभक्खो हुत्वान, सहिरञ्जो सभोजनो । 
चतुदीपे एकरज्जं, कारयिस्सतियं नरो॥ 


३१५. 'पञ्चसीले समादाय, दसकम्मपथे ततो। 
समादाय पवत्तेन्तो, परिसं सिक्खापयिस्सति॥ 


३१६. “तूरियसतसहस्सानि, भेरियो समलङ्कता । 
वज्जयिस्सन्तिमं निच्चं, उपट्ठानस्सिदं फलं॥ 


३१७-'तिसकप्पसहस्सानि, देवलोके रमिस्सति। 
चतुसट्टिक्खत्तुं देविन्दो, देवरज्जं करिस्सति॥ 


३१८. `चतुसट्विकखत्तुं राजा, चक्कवत्ती भविस्सति। 
पदेसरज्जं विपुलं, गणनातो असङ्कियं॥ 


३१९.“कप्पसतसहस्सम्हि, ओक्काककुलसम्भवो | 
गोतमो नाम गोत्तेन, सत्था लोके भविस्सति॥ 


३२०. *उपपज्जति यं योनिं, देवत्तं अथ मानुसं । 
अनूनभोगो हुत्वान, मनुस्सत्तं गमिस्सति॥ 

३२१."“अज्झायको भवित्वान, तिण्णं वेदान पारगू। 
उत्तमत्थं गवेसन्तो, चरिस्सति महिं इमं॥ 


३२२.““सो पच्छा पब्बजित्वान, सुक्कमूलेन चोदितो। 
गोतमस्स भगवतो, सासनेभिरमिस्सति॥ 


३२३.*आराधयित्वान सम्बुद्धं, गोतमं सक्यपुङ्गवं । 
किलेसे झापयित्वान, अरहायं भविस्सतिः॥ 


३२४:विपिने ब्यग्घराजाव, मिगराजाव केसरी। 
अभीतो विहरामज्ज, सक्यपुत्तस्स सासने॥ 


३२५:देवलोके मनुस्से वा, दलिद्दे दुग्गतिम्हि वा। 
निब्बत्ति मे न पस्सामि, उपद्ठानस्सिदं फलं॥ 


३२६. विवेकमनुयुत्तोम्हि, उपसन्तो निरूपधि। 
नागोव बन्धनं छेत्वा, विहरामि अनासवो॥ 


३२७:'किलेसा झापिता मस्हं...पे०... विहरामि अनासवो॥ 
३२८:स्वागतं वत मे आसि...पे०... कतं बुद्भस्स सासनं॥ 
३२९.पटिसम्भिदा चतस्सो...पे०... कतं बुद्भस्स सासनं ˆ ॥ 
इत्थं सुदं आयस्मा जतुकण्णित्थेरो इमा गाथायो अभासित्थाति । 


जतुकण्णित्थेरस्सापदानं नवमं । 
१०. उदेनत्थेरअपदानं 


३३०."हिमवन्तस्साविदूरे, पदुमो नाम पब्बतो । 
अस्समो सुकतो मय्हं, पण्णसाला सुमापिता॥ 


३३९.नदियो सन्दरे तत्थ, सुपतित्था मनोरमा । 
अच्छोदका सीतजला, सन्दरे नदियो सदा॥ 


३३२.““पाठीना पावुसा मच्छा, बलजा मुञ्जरोहिता। 
सोभेन्ता नदियो एते, वसन्ति नदिया सदा॥ 


३३३. अम्बजम्बूहि सञ्छन्ना, करेरितिलका तथा। 
उद्दालका पाटलियो, सोभेन्ति मम अस्समं॥ 

३३४: अङ्कोलका बिम्बिजाला, मायाकारी च पुप्फिता । 
गन्धेन उपवायन्ता, सोभेन्ति मम अस्समं॥ 


३३५: अतिमृत्ता सत्तलिका, नागा साला च पुप्फिता। 
दिब्बगन्धं सम्पवन्ता, सोभेन्ति मम अस्समं॥ 


३३६०-“कोसम्बा सळला नीपा, अडङ्गापि च पुप्फिता [अडुङ्गा च सुपुप्फिता (सी०), कडुङ्गा च सुपुप्फिता (पी०)]। 
दिब्बगन्धं सम्पवन्ता, सोभेन्ति मम अस्समं॥ 


३३७:'हरीतका आमलका, अम्बजम्बुविभीतका। 
कोला भल्लातका बिल्ला, फलानि बहु अस्समे॥ 


३३८.:-कलम्बा कन्दली तत्थ, पुप्फन्ति मम अस्समे। 
दिब्बगन्धं [दिब्बगन्धा (सी० स्या० पी०) एवं परत्थपि] सम्पवन्ता, सोभेन्ति मम अस्समं॥ 


३३९. “असोकपिण्डिवारी च [असोकपिण्डी च वरी (सी० स्या०), असोकपिण्डी च वारी (पी०)], निम्बरुक्खा च 
पुप्फिता। 
दिब्बगन्धं सम्पवन्ता, सोभेन्ति मम अस्समं॥ 


३४ ०:“पुन्नागा गिरिपुन्नागा, तिमिरा तत्थ पुप्फिता। 
दिब्बगन्धं सम्पवन्ता, सोभेन्ति मम अस्समं॥ 


३४१९निग्गुण्डी सिरिनिग्गुण्डी, चम्परुक्खेत्थ पुप्फिता । 
दिब्बगन्धं सम्पवन्ता, सोभेन्ति मम अस्समं॥ 


३४२:°अविदूरे पोकखरणी, चक्कवाकूपकूजिता । 
मन्दालकेहि सञ्छन्ना, पदुमुप्पलकेहि च॥ 


३४३: अच्छोदका सीतजला, सुपतित्था मनोरमा । 
अच्छा फलिकसमाना, सोभेन्ति मम अस्समं॥ 


३४ ४-पदुमा पुप्फरे तत्थ, पुण्डरीका च उप्पला। 
मन्दालकेहि सञ्छन्ना, सोभेन्ति मम अस्समं॥ 


३४५पाठीना पावुसा मच्छा, बलजा मुञ्जरोहिता। 
विचरन्ता ते तत्थ, सोभेन्ति मम अस्समं॥ 


३४६:'कुम्भीला सुसुमारा च, कच्छपा च गहा बहू । 

ओगहा अजगरा च, सोभेन्ति मम अस्समं॥ 


३४७पारेवता रविहंसा, चक्कवाका नदीचरा। 
दिन्दिभा साळिका चेत्थ, सोभेन्ति मम अस्समं॥ 


३४८:नयिता अम्बगन्धी च, केतका तत्थ पुप्फिता। 
दिब्बगन्धं सम्पवन्ता, सोभेन्ति मम अस्समं॥ 


३४९:-सीहा ब्यग्घा च दीपी च, अच्छकोकतरच्छका। 
अनुसञ्चरन्ता पवने, सोभेन्ति मम अस्समं॥ 


३५०:'जटाभारेन भरिता, अजिनुत्तरवासना। 
अनुसञ्चरन्ता पवने, सोभेन्ति मम अस्समं॥ 


३५१. *अजिनानिधरा एते, निपका सन्तवुत्तिनो । 
अप्पाहाराव ते सब्बे, सोभेन्ति मम अस्समं॥ 


३५२: 'खारिभारं गहेत्वान, अज्झोगस्ह बनं तदा। 
मूलफलानि भुञ्जन्ता, वसन्ति अस्समे तदा॥ 


३५३:'न ते दारुं आहरन्ति, उदकं पादधोवनं । 
सब्बेसं आनुभावेन, सयमेवाहरीयति॥ 


३५४:“चुल्लासीतिसहस्सानि, इसयेत्थ समागता। 
सब्बेव झायिनो एते, उत्तमत्थगवेसका॥ 


३५५:“तपस्सिनो ब्रह्मचारी, चोदेन्ता अप्पनाव ते। 
अम्बरावचरा सब्बे, वसन्ति अस्समे तदा॥ 


३५६:'पञ्चाहं सन्निपतन्ति, एकग्गा सन्तवुत्तिनो। 
अञ्जोञ्ञं अभिवादेत्वा, पक्कमन्ति दिसामुखा॥ 


३५७: पदुमृत्तरो नाम जिनो, सब्बधम्मान पारगू। 
तमन्धकारं विधमं, उप्पज्जि तावदे जिनो॥ 


३५८:'मम अस्समसामन्ता, यक्खो आसि महिद्धिको । 
सो मे संसित्थ सम्बुद्धं, जलजुत्तमनायकं ॥ 

३५९:'एस बुद्धो समुप्पन्नो, पदुमुत्तरो महामुनि। 
खिप्पं गन्त्वान सम्बुद्धं, पयिरूपास मारिस॥ 


३६०:यक्खस्स वचनं सुत्वा, विप्पसन्नेन चेतसा। 
अस्समं संसामेत्वान, निक्खमि विपिना तदा॥ 


३६१.''चेळेव डय्हमानम्हि, निक्खमित्वान अस्समा। 
एकरत्ति निवासेत्वा [निवसित्वा (सी०), निवासेन (?)], उपगच्छिं विनायकं ॥ 


३६२.'पदुमुत्तरो लोकविदू, आहुतीनं पटिग्गहो । 
चतुसच्चं पकासेन्तो, देसेसि अमतं पदं॥ 


३६३.“सुफुल्लं पदुमं गय्ह, उपगन्त्वा महेसिनो। 
पसन्नचित्तो सुमनो, बुद्भस्स अभिरोपयि॥ 


३६४: पूजयित्वान सम्बुद्धं, जलजुत्तमनायकं । 
एकंसं अजिनं कत्वा, सन्थवि लोकनायकं॥ 


३६५:“येन जाणेन सम्बुद्धो, वसतीह अनासवो। 
तं जाणं कित्तयिस्सामि, सुणाथ मम भासतो॥ 


३६६. “संसारसोतं छिन्दित्वा, तारेसि सब्बपाणिनं । 
तव धम्मं सुणित्वान, तण्हासोतं तरन्ति ते॥ 


३६७:“तुवं सत्था च केतु च, धजो यूपो च पाणिनं । 
परायणो पतिट्ठा च, दीपो च द्विपदुत्तम [दिपदुत्तम (सी० स्या० पी०)]॥ 


३६८:“यावता गणिनो लोके, सत्थवाहा पवुच्चरे । 
तुवं अग्गोसि सब्बञ्जु, तव अन्तोगधाव ते॥ 


३६९.“तव जाणेन सब्बञ्जु, तारेसि जनतं बहुं। 
तव दस्सनमागम्म, दुकखस्सन्तं करिस्सरे॥ 


३७०:“ये केचिमे गन्धजाता, लोके वायन्ति चक्खुम। 
तव गन्धसमो नत्थि, पुञ्जकखेत्ते महामुने'॥ 


३७९. “तिरच्छानयोनि निरयं, परिमोचेसि [परिमोचेहि (स्या० क०)] चक्खुम । 
असङ्कतं पदं सन्तं, देसेसि [देसेहि (स्या० क०)] त्वं महामुने ॥ 

३७२:'पदुमुत्तरो लोकविदू, आहुतीनं पटिग्गहो । 
भिकखुसङ्घे निसीदित्वा, इमा गाथा अभासथ॥ 


३७३:“यो मे जाणं अपूजेसि, पसन्नो सेहि पाणिभि। 
तमहं कित्तयिस्सामि, सुणाथ मम भासतो॥ 


३७४: तिसकप्पसहस्सानि, देवलोके रमिस्सति। 
सहस्सकखत्तुं राजा च, चक्कवत्ती भविस्सति' ॥ 


३७५६-सुलद्धलाभं लद्धोम्हि, तोसयित्वान सुब्बतं । 
सब्बासवे परिञ्ञजाय, विहरामि अनासवो॥ 


३७६:“किलेसा झापिता मस्हं...पे०... विहरामि अनासवो॥ 
३७७:-स्वागतं वत मे आसि...पे०... कतं बुद्धस्स सासनं॥ 
३७८: *पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा उदेनो थेरो इमा गाथायो अभासित्थाति । 


उदेनत्थेरस्सापदानं दसमं । 
मेत्तेय्यवग्गो एकचत्तालीसमो । 
तस्सुद्दानं - 


मेत्तेय्यो पुण्णको थेरो, मेत्तगू धोतकोपि च। 
उपसिवो च नन्दो च, हेमको सत्तमो तहिं॥ 


तोदेय्यो जतुकण्णी च, उदेनो च महायसो। 
तीणि गाथासतानेत्थ, असीति तीणि चुत्तरिं॥ 


४२. भहालिवग्गो 
९. भहालित्थेरअपदानं 


१. “सुमेधो नाम सम्बुद्धो, अग्गो कारुणिको मुनि । 
विवेककामो लोकग्गो, हिमवन्तमुपागमि॥ 


२. “'अज्झोगाहेत्वा हिमवं, सुमेधो लोकनायको । 
पल्लड्कं आभृजित्वान, निसीदि पुरिसुत्तमो॥ 

३. “समाधि सो समापन्नो, सुमेधो लोकनायको । 
सत्तरत्तिन्दिवं बुद्धो, निसीदि पुरिसुत्तमो॥ 


४. 'खारिभारं [खारिकाजं (सी०)] गहेत्वान, वनमज्झोगहिं अहं । 
तत्थद्दसासि सम्बद्धं, ओघतिण्णमनासवं॥ 


५. “सम्मज्जनि गहेत्वान, सम्मञ्जित्वान अस्समं । 
चतुदण्डे ठपेत्वान, अकासि मण्डपं तदा॥ 


६. “सालपुप्फे आहरित्वा, मण्डपं छादयि अहं। 
पसन्नचित्तो सुमनो, अभिवन्दिं तथागतं ॥ 


७. “चयं वदन्ति सुमेधोति, भूरिपञ्जं सुमेधसं । 
भिकखुसङ्घे निसीदित्वा, इमा गाथा अभासथ॥ 


८. ““बुद्धस्स गिरमञ्जाय, सब्बे देवा समागमुं । 
असंसयं बुद्भसेट्ठो, धम्मं देसेति चक्खुमा॥ 


९. “सुमेधो नाम सम्बुद्धो, आहुतीनं पटिग्गहो। 
देवसङ्घे निसीदित्वा, इमा गाथा अभासथ॥ 


९०. ““यो मे सत्ताहं मण्डपं, धारयी सालछादितं । 
तमहं कित्तयिस्सामि, सुणाथ मम भासतो॥ 


११. ““देवभूतो मनुस्सो वा, हेमवण्णो भविस्सति। 
पहूतभोगो हुत्वान, कामभोगी भविस्सति॥ 


१२. ““सट्ठि नागसहस्सानि, सब्बालङ्कारभूसिता। 
सुबण्णकच्छा मातङ्गा, हेमकप्पनवाससा॥ 


१३. `“आरूळहा गामणीयेहि, तोमरङ्कसपाणिभि। 
सायं पातो [सायपातो (पी०)] उपट्ठानं, आगमिस्सन्तिमं नरं । 


तेहि नागेहि परिवृतो, रमिस्सति अयं नरो॥ 


१४. ““सट्ठि अस्ससहस्सानि, सब्बालङ्कारभूसिता । 
आजानीयाव जातिया, सिन्धवा सीघवाहिनो॥ 

“““आरूळहा गामणीयेहि, इल्लियाचापधारिभि। 
परिवारेस्सन्तिमं निच्चं, बुद्धपूजायिदं फलं॥ 


'“सट्टि रथसहस्सानि, सब्बालङ्कारभूसिता । 
दीपा अथोपि वेयग्घा, सन्नद्धा उस्सितद्धजा॥ 


“*आखूव्व्हा गामणीयेहि, चापहत्थेहि वम्मिभि। 
परिवारेस्सन्तिमं निच्चं, बुद्धपूजायिदं फलं॥ 


“नसटद्ठि गामसहस्सानि, परिपुण्णानि सब्बसो । 
पहूतधनधञ्ञानि, सुसमिद्धानि सब्बसो । 
सदा पातुभविस्सन्ति, बुद्धपूजायिदं फलं॥ 


“हत्थी अस्सा रथा पत्ती, सेना च चतुरङ्गिनी । 
परिवारेस्सन्तिमं निच्चं, बुद्धपूजायिदं फलं॥ 


““अट्टारसे कप्पसते, देवलोके रमिस्सति। 
सहस्सक्खत्तुं राजा च, चक्कवत्ती भविस्सति॥ 


““सतानं तीणिक्खत्तुञ्च, देवरज्जं करिस्सति । 
पदेसरज्जं विपुलं, गणनातो असङ्कियं॥ 


““तिंसकप्पसहस्सम्हि, ओक्काककुलसम्भवो। 
गोतमो नाम गोत्तेन, सत्था लोके भविस्सति॥ 


““तस्स धम्मेसु दायादो, ओरसो धम्मनिम्मितो । 
सब्बासवे परिञ्ञाय, विहरिस्सतिनासवो'॥ 


“तिंसकप्पसहस्सम्हि, अहसं लोकनायकं | 
एत्थन्तरमुपादाय, गवेसिं अमतं पदं॥ 


“लाभा मय्हं सुलद्धं मे, यमहञ्ञासि सासनं । 
तिस्सो विज्जा अनुप्पत्ता, कतं बुद्भस्स सासनं॥ 


“नमो ते पुरिसाजञ्ञ, नमो ते पुरिसुत्तम। 
तव जाणं पकित्तेत्वा, पत्तोम्हि अचलं पदं॥ 


“यं यं योनुपपज्जामि, देवत्तं अथ मानुसं । 

सब्बत्थ सुखितो होमि, फलं मे जाणकित्तने॥ 


२८. “इदं पच्छिमकं मय्हं, चरिमो वत्तते भवो। 
नागोव बन्धनं छेत्वा, विहरामि अनासवो॥ 


२९. “किलेसा झापिता मय्हं, भवा सब्बे समूहता। 
नागोव बन्धनं छेत्वा, विहरामि अनासवो॥ 


३०. “स्वागतं वत मे आसि, मम बुद्धस्स सन्तिके । 
तिस्सो विज्जा अनुप्पत्ता, कतं बुद्धस्स सासनं॥ 


३१. “पटिसम्भिदा चतस्सो, विमोक्खापि च अङ्टिमे। 
छळभिञ्ञा सच्छिकता, कतं बुद्भस्स सासन” ॥ 


इत्थं सुदं आयस्मा भद्दालित्थेरो इमा गाथायो अभासित्थाति। 
भद्दालित्थेरस्सापदानं पठमं । 
२. एकछत्तियत्थेरअपदानं 


३२. “चन्दभागानदीतीरे, अस्समो सुकतो मम | 
सुसुद्धपुलिनाकिण्णो, पन्नसाला सुमापिता॥ 


३३. “उत्तानकूला नदिका, सुपतित्था मनोरमा। 
मच्छकच्छपसम्पन्ना [... सञ्छन्ना (क०)], सुसुमारनिसेविता॥ 


३४. “अच्छा दीपी च मयूरा, करवीका च साळिका। 
कूजन्ति सब्बदा एते, सोभयन्ता ममस्समं॥ 


३५. “कोकिला मञ्जुभाणी च, हंसा च मधुरस्सरा। 
अभिकूजन्ति ते तत्थ, सोभयन्ता ममस्समं॥ 

३६. “सीहा ब्यग्धा वराहा च, अच्छ [वक (सी० पी०), बका (स्या०), वका (क०)] कोकतरच्छका। 


गिरिदुग्गम्हि नादेन्ति, सोभयन्ता ममस्समं॥ 


३७. “एणीमिगा च सरभा, भेरण्डा सूकरा बहू । 
गिरिदुग्गम्हि नादेन्ति, सोभयन्ता ममस्समं॥ 

३८. “उद्दालका चम्पका च, पाटली सिन्दुवारका। 
अतिमृत्ता असोका च, सोभयन्ति ममस्समं [पुप्फन्ति मम अस्समे (सी० पी०)]॥ 


३९. “अङ्कोला यूथिका चेव, सत्तली बिम्बिजालिका। 
कणिकारा च पुप्फन्ति, सोभयन्ता ममस्समं [कणिकाकणिकारा च, पुप्फन्ति मम अस्समे (सी० स्या० पी०)]॥ 


४०. “नागा साला च सळला, पुण्डरीकेत्थ पुप्फिता। 
दिब्बगन्धं सम्पवन्ता, सोभयन्ति ममस्समं॥ 


४१. “अज्जुना असना चेत्थ, महानामा च पुप्फिता। 
साला च कङ्ुपुप्फा च, सोभयन्ति ममस्समं॥ 


४२. “अम्बा जम्बू च तिलका, निम्बा च सालकल्याणी। 
दिब्बगन्धं सम्पवन्ता, सोभयन्ति ममस्समं॥ 


४३. “असोका च कपिट्ठा च, गिरिमालेत्थ [भगिनिमालेत्थ (सी० पी०), भगिनिमाला च (स्या०)] पुप्फिता। 
दिब्बगन्धं सम्पवन्ता, सोभयन्ति ममस्समं॥ 


४४. “कदम्बा कदली चेव, इसिमुग्गा च रोपिता । 
धुवं फलानि धारेन्ति, सोभयन्ता ममस्समं॥ 


४५. “हरीतका आमलका, अम्बजम्बुविभीतका। 
कोला भल्लातका बिल्ला, फलिनो मम अस्समे॥ 


४६. “अविदूरे पोकखरणी, सुपतित्था मनोरमा । 
मन्दालकेहि सञ्छन्ना, पदुमुप्पलकेहि च॥ 


४७. “गब्मं गण्हन्ति पदुमा, अज्जे पुष्फन्ति केसरी। 
ओपत्तकण्णिका चेव, पुप्फन्ति मम अस्समे॥ 


४८. “पाठीना पाबुसा मच्छा, बलजा मुञ्जरोहिता। 
अच्छोदकम्हि विचरं, सोभयन्ति ममस्समं॥ 


४९. “नयिता अम्बगन्धी च, अनुकूले च केतका। 
दिब्बगन्धं सम्पवन्ता, सोभयन्ति ममस्समं॥ 


५०. “मधु भिसम्हा सवति, खीरसप्पि मुळालिभि। 
दिब्बगन्धं सम्पवन्ता, सोभयन्ति ममस्समं॥ 

५१. 


५२. 


५३. 


५४. 


५५. 


५६. 


५७. 


५८. 


५९. 


६०. 


६१. 


६२. 


६३. 


“पुलिना सोभना तत्थ, आकिण्णा जलसेविता। 
ओपुप्फा पुप्फिता सेन्ति, सोभयन्ता ममस्समं॥ 


“जटाभारेन भरिता, अजिनुत्तरवासना। 
वाकचीरधरा सब्बे, सोभयन्ति ममस्समं॥ 


““युगमत्तमपेक्खन्ता, निपका सन्तवुत्तिनो । 
कामभोगे अनपेक्खा, वसन्ति मम अस्समे॥ 


“"परूळहकच्छनखलोमा, पङ्कदन्ता रजस्सिरा। 
रजोजल्लधरा सब्बे, वसन्ति मम अस्समे॥ 


"*अभिञ्ञापारमिप्पत्ता, अन्तलिक्खचरा च ते। 
उग्गच्छन्ता नभं एते, सोभयन्ति ममस्समं॥ 


“तेहि सिस्सेहि परिवृतो, वसामि विपिने तदा। 
रत्तिन्दिवं न जानामि, सदा झानसमप्पितो॥ 


“भगवा तम्हि समये, अत्थदस्सी महामुनि । 
तमन्धकारं नासेन्तो, उप्पज्जि लोकनायको॥ 


“अथ अञ्ञतरो सिस्सो, आगच्छि मम सन्तिकं । 
मन्ते अज्झेतुकामो सो, छळङ्गं नाम लक्खणं॥ 


“बुद्धो लोके समुप्पन्नो, अत्थदस्सी महामुनि । 
चतुसच्चं पकासेन्तो, देसेति अमतं पदं॥ 


““तुडुहट्ठो पमुदितो, धम्मन्तरगतासयो। 
अस्समा अभिनिक्खम्म, इदं वचनमब्रवि॥ 


““बुद्धो लोके समुप्पन्नो, त्तिसवरलक्खणो । 
एथ सब्बे गमिस्साम, सम्मासम्बुद्धसन्तिकं'॥ 


“ओवादपटिकरा ते, सधम्मे पारमि गता। 
साधूति सम्पटिच्छिंसु, उत्तमत्थगवेसका॥ 


“जटाभारभरिता ते [जटाभारेन भरिता (क०)], अजिनुत्तरवासना। 


उत्तमत्थं गवेसन्ता, निक्खमिसु वना तदा॥ 

६४. 


६५. 


६६. 


६७. 


६८. 


६९. 


७९. 


७२. 


७३. 


७४. 


७५. 


७६. 
७७. 


“भगवा तम्हि समये, अत्थदस्सी महायसो । 
चतुसच्चं पकासेन्तो, देसेति अमतं पदं॥ 


'*सेतच्छत्तं गहेत्वान, बुद्धसेट्टस्स धारयि । 
एकाहं धारयित्वान, बुद्धसेट्ठं अवन्दहं॥ 


“अत्थदस्सी तु भगवा, लोकजेड्टो नरासभो। 
भिकखुसङ्घे निसीदित्वा, इमा गाथा अभासथ॥ 


“यो मे छत्तं अधारेसि, पसन्नो सेहि पाणिभि। 
तमहं कित्तयिस्सामि, सुणाथ मम भासतो॥ 


“““इमस्स जायमानस्स, देवत्ते अथ मानुसे । 
धारेस्सति सदा छत्तं, छत्तदानस्सिदं फलं॥ 


““स॒त्तसत्ततिकप्पानि, देवलोके रमिस्सति। 
सहस्सक्खत्तुं राजा च, चक्कवत्ती भविस्सति॥ 


- ““सत्तसत्ततिक्खत्तुञ्च, देवरज्जं करिस्सति। 


पदेसरज्जं विपुलं, गणनातो असङ्कियं॥ 


““अट्ठारसे कप्पसते, गोतमो सक्यपुङ्गवो । 
तमन्धकारं नासेन्तो, उप्पज्जिस्सति चकखुमा॥ 


“तस्स धम्मेसु दायादो, ओरसो धम्मनिम्मितो। 
सब्बासवे परिञ्ञाय, विहरिस्सतिनासवो'॥ 


““यतो अहं कम्ममकं, छत्तं बुद्धस्स धारयं । 
एत्थन्तरे न जानामि, सेतच्छत्तं अधारितं॥ 


“इद्‌ पच्छिमकं मय्हं, चरिमो वत्तते भवो। 
छत्तधारणमज्जापि, वत्तते निच्चकालिकं॥ 


“अहो मे सुकतं कम्मं, अत्थदस्सिस्स तादिनो। 
सब्बासवा परिक्खीणा, नत्थि दानि पुनब्भवो॥ 


“किलेसा झापिता मय्हं...पे०... विहरामि अनासवो॥ 
“स्वागतं वत मे आसि...पे०... कतं बुद्धस्स सासनं ॥ 

७८. “पटिसम्भिदा चतस्सो...पे०... कतं बुद्धस्स सासन॑॥ 
इत्थं सुदं आयस्मा एकछत्तियो थेरो इमा गाथायो अभासित्थाति। 


एकछत्तियत्थेरस्सापदानं दुतियं । 
३. तिणसूलकछादनियत्थेरअपदानं 


७९. “जातिं जरञ्च मरणं, पच्चवेक्खिं अहं तदा। 
एकको अभिनिक्खम्म, पब्बजि अनगारियं॥ 


८०. “चरमानोनुपुब्बेन, गङ्गातीरं उपागमि । 
तत्थद्सासि पथवि, गङ्गातीरे समुन्नतं॥ 


८१. “अस्समं तत्थ मापेत्वा, वसामि अस्समे अहं। 
सुकतो चङ्कमो मय्हं, नानादिजगणायुतो॥ 


८२. ““ममुपेन्ति च विस्सत्था, कूजन्ति च मनोहरं । 
रममानो सह तेहि, वसामि अस्समे अहं॥ 


८३. “मम अस्समसामन्ता, मिगराजा चतुक्कमो । 
आसया अभिनिकखम्म, गज्जि सो असनी विय॥ 


८४. “नदिते मिगराजे च, हासो मे उदपज्जथ। 
मिगराजं गवेसन्तो, अहसं लोकनायकं॥ 


८५. “दिस्वानाहं देवदेवं, तिस्सं लोकग्गनायकं । 
हट्टो हट्देन चित्तेन, पूजयि नागकेसरं॥ 


८६. “उग्गच्छन्तंव सूरियं, सालराजंव पुफ्फितं। 
ओसधिव विरोचन्तं, सन्थवि लोकनायकं॥ 


८७. ““तव जाणेन सब्बञ्जु, मोचेसिमं सदेवकं । 
तवं आराधयित्वान, जातिया परिमुच्चरे॥ 


८८. ““अदस्सनेन सब्बञ्नु, बुद्धानं सब्बदस्सिनं । 
पतन्तिवीचिनिरयं, रागदोसेहि ओफुटा [ओत्थटा (स्या०)]॥ 


८९. “तव दस्सनमागम्म, सब्बञ्जु लोकनायक । 

पमुच्चन्ति भवा सब्बा, फुसन्ति अमतं पदं॥ 


९०. ““यदा बुद्धा चक्खुमन्तो, उप्पज्जन्ति पभङ्करा। 
किलेसे झापयित्वान, आलोकं दस्सयन्ति ते'॥ 


९१. “कित्तयित्वान सम्बुद्धं, तिस्सं लोकग्गनायकं । 
हट्ठो हट्देन चित्तेन, तिणसूलं अपूजयिं॥ 


९२. “मम सङ्कप्पमञ्ञाय, तिस्सो लोकग्गनायको । 
सकासने निसीदित्वा, इमा गाथा अभासथ॥ 


९३. ““यो मं पुप्फेहि छादेसि, पसन्नो सेहि पाणिभि। 
तमहं कित्तयिस्सामि, सुणाथ मम भासतो॥ 


९४. “'पञ्चवीसतिक्खत्तुं सो, देवरज्जं करिस्सति। 
पञ्चसत्ततिक्खत्तुञ्च, चक्कवत्ती भविस्सति॥ 


९५. ““पदेसरज्जं विपुलं, गणनातो असङ्कियं । 
तस्स कम्मनिस्सन्देन [कम्मस्स निस्सन्दो (सी० स्या० पी०)], पुप्फानं पूजनाय च [सो (स्या० पी०)]॥ 


९६. ““सीसंन्हातो चयं पोसो, पुप्फमाकङ्कते यदि [सायं पातो चयं पोसो, पुप्फेहि मं अछादयि (स्या०)]। 
पुञ्जकम्मेन संयुत्तं [संयुत्तो (सी० स्या० पी०)], पुरतो पातुभविस्सति॥ 


९७. ““यं यं इच्छति कामेहि, तं तं पातुभविस्सति । 
सङ्कप्पं परिपूरेत्वा, निब्बायिस्सतिनासवोः॥ 


अद्ठारसमं भाणवारं । 


९८. “किलेसे झापयित्वान, सम्पजानो पतिस्सतो। 
एकासने निसीदित्वा, अरहत्तमपापुणि॥ 


९९. ““चङ्कमन्तो निपज्जन्तो, निसिन्नो उद वा ठितो। 
बुद्धसेट्ट सरित्वान, विहरामि अहं सदा॥ 


१००.“चीवरे पिण्डपाते च, पच्चये सयनासने। 
तत्थ मे ऊनता नत्थि, बुद्भपूजायिदं फलं॥ 


१०१. “सो दानि पत्तो अमतं, सन्तं पदमनुत्तरं । 

सब्बासवे परिञ्ञजाय, विहरामि अनासवो॥ 


१०२.“द्रेनवुते इतो कण्पे, यं पुप्फमभिपूजयिं । 
दुग्गति नाभिजानामि, बुद्धपूजायिदं फलं॥ 


१०३.“किलेसा झापिता मय्हं...पे०... विहरामि अनासवो॥ 

९०४:-स्वागतं वत मे आसि...पे०... कतं बुद्धस्स सासनं॥ 

१०५.*पटिसम्भिदा चतस्सो...पे०... कतं बुद्भस्स सासनं ˆ ॥ 

इत्थं सुदं आयस्मा तिणसूलकछादनियो [तिणसूलिकछादनियो (क०)] थेरो इमा गाथायो अभासित्थाति। 


तिणसूलकछादनियत्थेरस्सापदानं ततियं। 
४. मधुमंसदायकत्थेरअपदानं 


१०६.“नगरे बन्धुमतिया, सूकरिको अहोसहं। 
उक्कोटं रन्धयित्वान [उक्कोटकं रन्धयित्वा (सी० स्या०)], मधुमंसम्हि [मधुसप्पिम्हि (पी०), मधुं मंसम्हि 
(क०)] ओकिरिं॥ 


१०७.सन्निपातं अहं गन्त्वा, एकं पत्तं गहेसहं । 
पूरयित्वान तं पत्तं, भिक्खुसङ्घस्सदासहं ॥ 


१०८.“योत्थ थेरतरो भिक्खु, निय्यादेसि ममं तदा। 
इमिना पत्तपूरेन, लभस्सु विपुलं सुखं॥ 


१०९.“दुवे सम्पत्तियो भुत्वा, सुक्कमूलेन चोदितो। 
पच्छिमे वत्तमानम्हि, किलेसे झापयिस्सति॥ 


११०. “तत्थ चित्तं पसादेत्वा, तावतिंसमगच्छहं । 
तत्थ भुत्वा पिवित्वा च, लभामि विपुलं सुखं॥ 


१११. “मण्डपे रुक्खमूले वा, पुब्बकम्मं अनुस्सरि । 
अन्नपानाभिवस्सो मे, अभिवस्सति तावदे॥ 


११२. ““इदं पच्छिमकं मय्हं, चरिमो वत्तते भवो। 
इधापि अन्नपानं मे, वस्सते सब्बकालिकं ॥ 


११३. “तेनेव मधुदानेन [मंसदानेन (सी० पी०)], सन्धावित्वा भवे अहं। 
सब्बासवे परिञ्ञजाय, विहरामि अनासवो॥ 

११४.एकनवुतितो कप्पे, यं दानमददिं तदा। 
दुग्गति नाभिजानामि, मधुदानस्सिदं फलं॥ 


११५.किलेसा झापिता मय्हं...पे०... विहरामि अनासवो॥ 

११६. “स्वागतं वत मे आसि...पे०... कतं बुद्भस्स सासनं॥ 

११७.“ पटिसम्भिदा चतस्सो...पे०... कतं बुद्धस्स सासन” ॥ 

इत्थं सुदं आयस्मा मधुमंसदायको थेरो इमा गाथायो अभासित्थाति। 


मधुमंसदायकत्थेरस्सापदानं चतुत्थं। 
५. नागपल्लवत्थेरअपदानं 


११८. “नगरे बन्धुमतिया, राजुय्याने वसामहं । 
मम अस्समसामन्ता, निसीदि लोकनायको॥ 


११९. “नागपल्लवमादाय, बुद्धस्स अभिरोपयिं। 
पसन्नचित्तो सुमनो, सुगतं अभिवादयि॥ 


१२०.एकनवृतितो कप्पे, यं पल्लवमपूजयि । 
दुग्गति नाभिजानामि, बुद्धपूजायिदं फलं॥ 


१२१. “किलेसा झापिता मय्हं...पे०... विहरामि अनासवो॥ 
१२२.“स्वागतं वत मे आसि...पे०... कतं बुद्भस्स सासनं॥ 
१२३.“पटिसम्भिदा चतस्सो...पे०... कतं बुद्धस्स सासनं ॥ 

इत्थं सुदं आयस्मा नागपल्लवो थेरो इमा गाथायो अभासित्थाति । 


नागपल्लवत्थेरस्सापदानं पञ्चमं । 
६. एकदीपियत्थेरअपदानं 


१२४:“परिनिब्बुते सुगते, सिद्धत्थे लोकनायके । 
सदेवमानुसा सब्बे, पूजेन्ति द्विपदुत्तमं॥ 


१२५. आरोपिते च चितके, सिद्भत्थे लोकनायके । 
यथासकेन थामेन, चितं पूजेन्ति सत्थुनो॥ 


१२६.““अविदूरे चितकस्स, दीपं उज्जालयिं अहं। 
याव उदेति सूरियो, दीपं मे ताव उज्जलि॥ 

१२७. तेन कम्मेन सुकतेन, चेतनापणिधीहि च । 
जहित्वा मानुसं देहं, तावतिसमगच्छहं॥ 


१२८.“तत्थ मे सुकतं ब्यम्हं, एकदीपीति जायति। 
दीपसतसहस्सानि, ब्यम्हे पज्जलरे मम॥ 


१२९.“उदयन्तोव सूरियो, देहो मे जोतते सदा। 
सप्पभाहि सरीरस्स, आलोको होति मे सदा॥ 


९३०.“तिरोकुट्ं [तिरोकुड्डं (सी० स्या० क०)] तिरोसेलं, समतिग्गस्ह [सब्बत्थपि एवमेव दिस्सति] पब्बतं । 
समन्ता योजनसतं, पस्सामि चक्खुना अहं॥ 


१३१. “सत्तसत्ततिक्खत्तुञ्च, देवलोके रमि अहं। 
एकतिंसतिक्खत्तुञ्च, देवरज्जमकारयिं॥ 


९३२. अट्टवीसतिकखत्तुञ्च, चक्कवत्ती अहोसहं । 
पदेसरज्जं विपुलं, गणनातो असङ्कियं॥ 


१३३.“देवलोका चवित्वान, निब्बत्ति मातुकुच्छियं । 
मातुकुच्छिगतस्सापि, अक्खि मे न निमीलति॥ 


१३४ :“जातिया चतुवस्सोहं, पब्बजि अनगारियं | 
अड्टमासे असम्पत्ते, अरहत्तमपापुणि॥ 


१३५.“दिव्बचकखुं विसोधेसि, भवा सब्बे समूहता । 
सब्बे किलेसा सञ्छिन्ना, एकदीपस्सिदं फलं ॥ 


१३६.तिरोकुड़ं तिरोसेलं, पब्बतञ्चापि केवलं । 
समतिक्कम्म [सब्बत्थपी एवमेव दिस्सति] पस्सामि, एकदीपस्सिदं फलं॥ 


१३७.विसमा मे समा होन्ति, अन्धकारो न विज्जति। 
नाहं पस्सामि तिमिरं, एकदीपस्सिदं फलं ॥ 


१३८.“चतुन्नवुतितो कण्पे, यं दीपमददिं तदा। 
दुग्गति नाभिजानामि, एकदीपस्सिदं फलं॥ 


९३९.किलेसा झापिता मय्हं...पे०... विहरामि अनासवो॥ 
१४०:-स्वागतं वत मे आसि...पे०... कतं बुद्भस्स सासनं ॥ 

१४१.“पटिसम्भिदा चतस्सो...पे०... कतं बुद्धस्स सासनं ॥ 
इत्थं सुदं आयस्मा एकदीपियो थेरो इमा गाथायो अभासित्थाति। 


एकदीपियत्थेरस्सापदानं छटटं 
७. उच्छङ्गपुप्फियत्थेरअपदानं 


१४ २:“नगरे बन्धुमतिया, अहोसि मालिको तदा। 
उच्छङ्गं पूरयित्वान, अगमं अन्तरापणं॥ 


१४३:“भगवा तम्हि समये, भिक्खुसङ्घपुरक्खतो। 
महता आनुभावेन, निय्याति लोकनायको॥ 


१४ ४:दिस्वान लोकपज्जोतं, विपस्सिं लोकतारणं । 
पुप्फं पग्गस्ह उच्छङ्गा, बुद्धसेटुँ अपूजयि॥ 


९४५:'एकनवुतितो कण्पे, यं पुप्फमभिपूजयिं । 
दुग्गति नाभिजानामि, बुद्भपूजायिदं फलं॥ 


१४६:“किलेसा झापिता मस्हं...पे०... विहरामि अनासवो॥ 
१४७:“स्वागतं वत मे आसि...पे०... कतं बुद्भस्स सासनं॥ 
१४८:“पटिसम्भिदा चतस्सो...पे०... कतं बुद्धस्स सासनं ॥ 

इत्थं सुदं आयस्मा उच्छङ्गपुप्फियो थेरो इमा गाथायो अभासित्थाति। 


उच्छङ्गपुप्फियत्थेरस्सापदानं सत्तमं । 
८. यागुदायकत्थेरअपदानं 


१४९.“अतिथि [अतीतं (क०)] मे गहेत्वान, अगच्छिं गामकं तदा। 
सम्पुण्णनदिकं दिस्वा, सङ्घारामं उपागमि॥ 


१५०. आरञ्जका धुतधरा, झायिनो लूखचीवरा । 
विवेकाभिरता धीरा, सङ्घारामे वसन्ति ते॥ 


१५१.“गति तेसं उपच्छिन्ना, सुविमृत्तान तादिनं। 
पिण्डाय ते न गच्छन्ति, ओरुद्धनदिताय हि [ओरुद्धनदिकायति (स्या०)]॥ 


१५२.“पसन्नचित्तो सुमनो, वेदजातो कतञ्जली। 

तण्डुलं मे गहेत्वान, यागुदानं अदासहं॥ 


१५३.पञ्चन्नं यागुं दत्वान, पसन्नो सेहि पाणिभि। 
सककम्माभिरद्भोहं, तावतिसमगच्छहं॥ 


९५४: मणिमयञ्च मे ब्यम्हं, निब्बत्ति तिदसे गणे। 
नारीगणेहि सहितो, मोदामि ब्यम्हमुत्तमे॥ 


१५५: 'तेत्तिसक्खत्तुं देविन्दो, देवरज्जमकारयिं । 
तिसकखत्तुं चक्कवत्ती, महारज्जमकारयिं॥ 


९५६. 'पदेसरज्जं विपुलं, गणनातो असङ्कियं । 
देवलोके मनुस्से वा, अनुभोत्वा सयं [यसं (स्या०)] अहं॥ 


९५७:'पच्छिमे भवे सम्पत्ते, पब्बजि अनगारियं। 
सह ओरोपिते केसे, सब्बं सम्पटिविज्झहं ॥ 


१५८:“खयतो वयतो चापि, सम्मसन्तो कळेवरं । 
पुरे सिक्खापदादाना, अरहत्तमपापुणि॥ 


१५९.““सुदिन्नं मे दानवरं, वाणिज्जं सम्पयोजितं । 
तेनेव यागुदानेन, पत्तोम्हि अचलं पदं॥ 


१६०.“सोकं परिदवं व्याधिं, दरथं चित्ततापनं । 
नाभिजानामि उप्पन्नं, यागुदानस्सिदं फलं॥ 


१६९. “यागुं सङ्घस्स दत्वान, पुञ्जकखेत्ते अनुत्तरे । 
पञ्चानिसंसे अनुभोमि, अहो यागुसुयिट्ठता॥ 


१६२. अब्याधिता रूपवता, खिप्पं धम्मनिसन्तिता [निबुज्झिता (स्या०)]। 
लाभिता अन्नपानस्स, आयु पञ्चमकं मम॥ 


९६३.“यो कोचि वेदं जनयं, सङ्गे यागुं ददेय्य सो। 
इमानि पञ्च ठानानि, पटिगण्हेय्य पण्डितो॥ 


१६४:“करणीयं कतं सब्बं, भवा उग्घाटिता मया। 
सब्बासवा परिक्खीणा, नत्थि दानि पुनब्भवो॥ 

१६५.“सो अहं विचरिस्सामि, गामा गामं पुरा पुरं । 
नमस्समानो सम्बुद्भं, धम्मस्स च सुधम्मतं॥ 


१६६. तिंसकप्पसहस्सम्हि, यं दानमददिं तदा। 
दुग्गति नाभिजानामि, यागुदानस्सिदं फलं॥ 


१६७.किलेसा झापिता मरहं...पे०... विहरामि अनासवो॥ 
१६८.“स्वागतं वत मे आसि...पे०... कतं बुद्धस्स सासनं॥ 
१६९.:पटिसम्भिदा चतस्सो...पे०... कतं बुद्भस्स सासनं ॥ 

इत्थं सुदं आयस्मा यागुदायको थेरो इमा गाथायो अभासित्थाति। 


यागुदायकत्थेरस्सापदानं अट्ठमं। 
९. पत्थोदनदायकत्थेरअपदानं 


१७०.“वनचारी पुरे आसि, सततं वनकम्मिको। 
पत्थोदनं गहेत्वान, कम्मन्तं अगमासहं॥ 


१७१.““तत्थहसासि सम्बुद्धं, सयम्भुं अपराजितं । 
वना पिण्डाय निक्खन्तं, दिस्वा चित्तं पसादयि॥ 


१७२.“परकम्मायने [वयकम्मायने (क०)] युत्तो, पुञ्जञ्च मे न विज्जति। 
अयं पत्थोदनो अत्थि, भोजयिस्सामहं [भोजयिस्सामि मं (स्या०)] मुनिं॥ 


१७३.“पत्थोदनं गहेत्वान, सयम्भुस्स अदासहं । 
मम निज्झायमानस्स, परिभुञ्जि तदा मुनि॥ 


९७४: तेन कम्मेन सुकतेन, चेतनापणिधीहि च । 
जहित्वा मानुसं देहं, तावतिंसमगच्छहं ॥ 


१७५:“छत्तिसक्खत्तुं देविन्दो, देवरज्जमकारयिं। 
तेत्तिसक्खत्तुं राजा च, चक्कवत्ती अहोसहं॥ 


१७६. पदेसरज्जं विपुलं, गणनातो असङ्कियं । 
सुखितो यसवा होमि, पत्थोदनस्सिदं फलं॥ 


९७७:*भवाभवे संसरन्तो, लभामि अमितं धनं । 
भोगे मे ऊनता नत्थि, पत्थोदनस्सिदं फलं ॥ 

२१७८ ““नदीसोतपटिभागा, भोगा निब्बत्तरे मम। 
परिमेतुं न सक्कोमि, पत्थोदनस्सिदं फलं॥ 


९७९. इमं खाद इमं भुञ्ज, इमम्हि सयने सय। 
तेनाहं सुखितो होमि, पत्थोदनस्सिदं फलं॥ 


१८०.“चतुन्नवुतितो कप्पे, यं दानमददिं तदा। 
दुग्गति नाभिजानामि, पत्थोदनस्सिदं फलं॥ 


१८१. “किलेसा झापिता मरहं...पे०... विहरामि अनासवो॥ 
१८२.“स्वागतं वत मे आसि...पे०... कतं बुद्धस्स सासनं॥ 

९८३. पटिसम्भिदा चतस्सो...पे०... कतं बुद्भस्स सासनं ˆ॥ 

इत्थं सुदं आयस्मा पत्थोदनदायको थेरो इमा गाथायो अभासित्थाति । 


पत्थोदनदायकत्थेरस्सापदानं नवमं । 
९०. मञ्चदायकत्थेरअपदानं 


१८४ °परिनिब्बृते कारुणिके, सिद्धत्थे लोकनायके | 
वित्थारिके पावचने, देवमानुससक्कते॥ 


१८५.*चण्डालो आसहं तत्थ, आसन्दिपीठकारको। 
तेन कम्मेन जीवामि, तेन पोसेमि दारके ॥ 


१८६. आसन्दिं सुकतं कत्वा, पसन्नो सेहि पाणिभि। 
सयमेवुपगन्त्वान, भिक्खुसङ्घस्सदासहं॥ 


१८७:“तेन कम्मेन सुकतेन, चेतनापणिधीहि च । 
जहित्वा मानुसं देहं, तावतिंसमगच्छहं ॥ 


९८८.देवलोकगतो सन्तो, मोदामि तिदसे गणे। 
सयनानि महग्धानि, निब्बत्तन्ति यदिच्छकं ॥ 


१८९.''पञ्जासक्खत्तुं देविन्दो, देवरज्जमकारयिं। 
असीतिकखत्तुं राजा च, चक्कवत्ती अहोसहं॥ 


१९०.“पदेसरज्जं विपुलं, गणनातो असङ्कियं। 
सुखितो यसवा होमि, मञ्चदानस्सिदं फलं॥ 

१९१. “देवलोका चवित्वान, एमि चे मानुसं भवं । 
महारहा सुसयना, सयमेव भवन्ति मे॥ 


१९२. अयं पच्छिमको मय्हं, चरिमो वत्तते भवो। 
अज्जापि सयने काले [सयनकाले (स्या०)], सयनं उपतिट्ठति॥ 


१९३.“चतुन्नवुतितो कण्पे, यं दानमददिं तदा। 
दुग्गति नाभिजानामि, मञ्चदानस्सिदं फलं॥ 


१९४:किलेसा झापिता मय्हं...पे०... विहरामि अनासवो॥ 
१९५.“स्वागतं वत मे आसि...पे०... कतं बुद्धस्स सासनं॥ 
९९६. पटिसम्भिदा चतस्सो...पे०... कतं बुद्भस्स सासनं ˆ॥ 
इत्थं सुदं आयस्मा मञ्चदायको थेरो इमा गाथायो 


अभासित्थाति। 
मञ्चदायकत्थेरस्सापदानं दसमं । 
भद्दालिवग्गो बाचत्तालीसमो। 
तस्सुद्दानं ८ 


भद्दाली एकछत्तो च, तिणसूलो च मंसदो। 
नागपल्लविको दीपी, उच्छङ्गि यागुदायको॥ 


पत्थोदनी मञ्चददो, गाथायो गणिता चिह। 
द्वेसतानि च गाथानं, गाथा चेका तदुत्तरि॥ 


www.tipitaka.org Vipassana Research Institute 


